
Az  ujesztendő  téliesen  sápadt  napja  rettenetes  és  vigasz- 
talan képekre  szórja  hideg  sugarait. 

Behavazott  sziklahegyek  közt,  befagyott  ingoványokon, 
ezer  kilométeres  fronton,  alattomosan,  szívósan,  irgalmatlanul 
folyik  a  háború.  És  északon,  délen,  hegyen,  völgyön,  hóban, 
fagyban,  viharban,  sötétségben  mindig  és  mindenütt  a  mi  párat- 
lan vitézségii,  a  mi  csodálatosan  edzett,  türelmes  és  áldozatkész 
magyar  népünk  van  legelői. 

Mint  a  gladiátor  az  arénában,  ugy  harcolja  a  magyarság  a 
maga  élet-halál  harcát.  Ez  valósággal  élet-halál  harc,  melyet  a 
gyűlölet  bestiáival  viv.  Mert  ha  a  szövetkezett  ellenség  irigysége 
és  gyilkos  gyűlölete  elsősorban  Németország  ellen  csattogtatja  is 
fogait,  azzal  kezdettől  fogva  tisztában  voltak  a  támadók,  hogy  a 
német  császárság  ellen  uszított  fenevadakat  a  mi  húsunkkal  fog- 
ják jóllakatni. 

Évszázadok  multán  is  emlékezetes  lesz  még  ebben  az 
országban,  hogy  mily  cinikus  nyíltsággal  kinálgatták-osztogatták 
egymásnak  ezeresztendős  birodalmunk  hegyeit  és  rónáit.  Horvát- 
országot és  a  magyar  délvidéket  Szerbiának,  az  erdős  Kárpáto- 
kat Oroszországnak,  Fiumét  Olaszországnak,  Erdélyt  Romániá- 
nak, a  tótságot  talán  a  független  cseh  királyságnak  .  .  .  Pétervár 
és  Páris  már  szinte  összevesztek  azon,  hogy  az  egykori  temesi 
bánság  Romániáé  legyen-e,  vagy  Szerbiáé. 

És  ebben  a  szemérmetlen  alkuban  részt  vettek  vala- 
mennyien, akik  a  jog  és  az  igazság  nevében  kardot  húztak,  részt 
vettek  a  britek,  akik  történelmi  hagyományokból  nőtt  komoly  és 
mély  barátságot  mutattak  irántunk,  részt  vettek  a  franciák,  akik 
időközönkin  t  viharos  gyöngédséggel  ölelték  keblükre  «a  szabad- 
Magyar  Figyelő.  1 

ságszerető  magyar  nemzetet)),  részt  vett  Olaszország  is,  amelynek 
államférfiai  még  ma  is  emlegetik  a  Kossuth-Garibaldi-féle  közös 
hagyományokat. 

A  világtörténelem  legförtelmesebb  nemzetgyilkossága  nem 
sikerült.  Segítettünk  magunkon  és  Isten  is  megsegített.  Az  orosz 
medve  busán  nyaldossa  rettenetes  sebhelyeit,  az  olasz  kigyó  ki- 
tört méregfogakkal  sziszeg  az  Alpesek  lábánál,  Szerbia  pedig 
vérébe  fagyva  nyúlik  el  lovaink  patkói  alatt. 

Középeurópa  nagyszerű  és  dicsőséges  munkát  végzett.  De 
azért  ne  áltassuk  magunkat,  a  harc  még  nem  ért  véget.  Hosszú, 
véres  és  fárasztó  ut  van  még  hátra  a  győzelemig. 

Ellenségeink  most  látják  csak,  hogy  minő  rettenetes  nagy 
tétjük  forog  kockán.  Mint  a  megvadult  játékos,  aki  mindenét 
veszendőben  látja,  nem  merik  abbahagyni  a  játékot.  Eddig 
Németország  megalázása  és  kifosztása  volt  a  háború  célja,  ezentúl 
azonban  Nagy-Britannia  már  Egyiptomért  és  Indiáért  harcol, 
Oroszország  Lengyelországért  és  a  Keleti  tengerért,  Szerbia  az 
életéért,  Francia-  és  Olaszország  a  saját  nagyhatalmi  állásáért. 

El  kell  reá  készülnünk,  hogy  ami  erő,  elszántság,  szívósság 
az  ellenségeinkben  lakozik,  azt  mind  mozgósítani  fogják,  hogy 
kicsavarják  kezünkből  a  győzelmi  pálmát,  vagy  hogy  legalább  is 
megnehezítsék  és  késleltessék  győzelmünket. 

Nemzetünk,  amelyre  a  háború  már  eddig  is  emberfölötti 
szenvedéseket  mért,  csak  abban  az  esetben  szakíthatja  le  a  siker 
arany  gyümölcsét,  áldozatainak  nagyszerű  jutalmát,  ha  azzal  a 
szent  és  komor  elszántsággal  lépi  át  az  uj  esztendő  küszöbét, 
hogy  hiven,  rendületlenül,  szivósan,  egységesen  és  fegyelmezetten, 
minden  áldozatra  készen  és  minden  poklokkal  dacolva,  halad 
tovább  a  megkezdett  uton. 

A  nemzetnek  ama  része,  amely  a  véres  harctereken  fegy- 
veres kézzel  szolgálja  a  hazát,  napról-napra  csodálatos  jeleit  adja 
áldozatkészségének,  egységes  és  fegyelmezett  voltának.  Visszás  és 
szomorú  látvány  volna,  ha  a  nemzet  politizáló  intellektusa,  első- 
sorban a  képviselőház,  nem  tudna  hasonló  erkölcsi  magaslatra 
emelkedni.  Az  elmúlt  esztendő  utolsó  képviselőházi  ülésén  kere- 
ken ki  kell  jelentenünk,  —  és  ebben  bizonyára  egyet  ért  velünk 
minden  magyar  ember,  aki  személye  szerint  nincs  érdekelve  a 
parlamenti  ellenléteknél  —  hogy  mostanában  semmiféle  párt- 
politika iránt  nincs  érzékünk. 

A  politikai  pártok  élete,  vagy  halála  is  közömbös  előttünk 
mindaddig,  mig  a  magyar  nemzet  életének  vagy  halálának  rette- 
netes kérdése  nincs  végleg  eldöntve.  Amig  ágyúdörgés  és  támadó 
rajvonalak  hurrá-kiáltása  remegteti  meg  a  levegőt,  addig  nem 
komoly  dolog  semmiféle  «harc»,  melyet  a  képviselőházban  meg- 
vívhatnak. 

A  nemzet  és  elsősorban  a  nemzet  harcoló  és  vérző  tömege 
megkövetelheti  a  népképviselettől,  hogy  mutassa  magát  méltó- 
nak a  nagy  idők  komolyságához. 

Nem  *js  kételkedünk  benne,  hogy  a  Ház  meg  fogja  érteni 
az  idők  intő  szavát  és  nem  fogja  kompromittálni  a  gigantikus 
munkát,  melyért  annyi  vér,  verejték  és  könny  folyik:  az  uj,  a 
nagyobb  és  boldogabb  Magyarország  megteremtésének  mun- 
káját. 


Gazdasági  közeledés  Németországhoz. 

Irta :  Dr.  Gratz  Gusztáv. 


A  Németország,  Ausztria  és  Magyarország  közötti  gazda- 
sági szövetség  kérdésének,  amelynek  igen  hosszú  és  mozgalmas 
múltja  van,  a  jelenlegi  világháború  újra  aktualitást  adott.  A  há- 
ború folyamán  mély  gyökeret  vert  az  a  tudat,  hogy  a  két  európai 
központi  hatalmat  állandó  érdekei  egymásra  utalják.  A  politikai 
együttműködés,  amely  egy  magyar  államférfiunak,  gróf  Andrássy 
Gyulának  műve  volt,  szoros  katonai  együttműködésre  vezetett. 
Oly  időben  azonban,  amikor  a  háborúkat  gazdasági  kényszer- 
eszközökkel vélik  eldönthetni,  csak  természetesnek  kell  találnunk 
azt  a  gondolatot,  hogy  a  politikai  és  katonai  együttműködést  ki 
kell  egészíteni  bizonyos  gazdasági  együttműködéssel  is.  Bismarck 
elve,  hogy  a  politikai  barátság  összefér  a  gazdasági  érdekellenté- 
tek teljes  érvényesítésével,  ha  egyáltalában  jogosult,  legalább  is 
a  Németország,  Ausztria  és  Magyarország  közötti  viszonyra  a 
jelenlegi  háború  után  nem  lesz  alkalmazható.  A  gazdasági  érdek- 
ellentétek súrlódásokra,  a  súrlódások  elhidegülésre  szoktak  ve- 
zetni, ez  az  elhidegülés  pedig  nem  kívánatos,  sőt  tán  veszélyes 
ott,  ahol  a  kölcsönös  egymásra  utaltság  állandó  és  megváltozhat- 
lan  tényéből  indulunk  ki.  A  probléma  újbóli  felvetődése  tehát  ter- 
mészetes és  alig  szorul  bővebb  magyarázatra. 

A  Németország  és  monarchiánk  közötti  gazdasági  szövet- 
ség létesítése,  mint  ismeretes,  1866-ig  az  osztrák  kormány  törek- 
vése volt,  amellyel  szemben  a  porosz  kormány  áll  defenzívában. 
Az  osztrák  kormány  minden  törekvése,  hogy  Ausztria  a  német 
Zollverein-ba  felvétessék,  akkor  hajótörési  szenvedői I.  Ausztria- 

nak  távoltartása  a  német  vámegyesület  kötelékéből  eszköz  volt, 
amelyet  a  porosz  kormány  a  Németország  hegemóniájáért  folyta- 
tott politikai  küzdelemben  eredményesen  használt  fel  Ausztria 
ellen.  Gazdasági  tekintetben  akkor  Németország  és  Ausztria  ter- 
melési viszonyai  között  nagy  különbségek  nem  álltak  fenn  és  az 
a  körülmény,  hogy  az  akkor  is  már  a  fejlődés  magas  fokán  álló 
osztrák  ipar  vámunió  esetében  a  német  ipar  erős  versenytársává 
lehetett  volna,  csak  hozzájárulhatott  ahhoz,  hogy  Poroszország 
politikáját  Németországban  népszerűvé  tegye.  Mihelyt  König- 
grátznél  a  német  hegemóniáért  folytatott  küzdelem  eldőlt,  meg- 
szűnt Poroszország  politikai  érdeke  abban,  hogy  Ausztriát  gazda- 
ságilag távoltartsa  magától,  de  megszűnt  Ausztriának  törekvése 
a  vámunióba  való  felvételre  is.  Mikor  azután  a  német  ipar  a  het- 
venes években  kezdte  erősen  túlszárnyalni  az  osztrák  ipart,  Né- 
metország most  már  életbevágó  gazdasági  érdekei  szempontjából 
mind  aggálytalanabbul  fogadhatta  volna  el  a  vámszövetséget, 
de  ugyanabban  az  arányban  Ausztriának  mind  nagyobb  és 
nagyobb  aggályokat  keltett  a  gazdasági  szövetséggel  szemben 
táplálnia.  Az  ilyen  hirtelen  helyzetváltozások  a  gazdasági  törté- 
netben nem  ritkák  és  Magyarországon  is  találunk  rá  példát,  ami- 
kor a  mult  század  első  felében  Ausztria  vort  az,  amely  Magyar- 
országnak a  monarchián  belüli  szabad  forgalomra  irányuló  kíván- 
ságait mereven  visszautasította,  de  alig  hogy  az  osztrák  ipar 
annyira  megerősödött,  hogy  Magyarország  azt  már  fejlődésében 
utói  nem  érhette,  megteremtette  a  közös  vámterületet  és  megfosz- 
totta Magyaországot  attól  a  lehetőségtől,  hogy  önmagának  is  erős 
ipart  teremthessen.  Az  adott  helyzetben  a  német-osztrák-magyar 
vámszövetség  terve  a  gyakorlati  emberek  —  államférfiak,  iparo- 
sok, kereskedők,  —  körében  lekerült  a  napirendről  és  elméleti 
professzor-kérdéssé  változott  át.  A  német  professzort  azonban 
nem  szabad  alábecsülni,  az  eszmék  melengetésében  és  érlelésében 
mindig  nagy  szerepet  játszik  és  alkalmas  pillanatban  esetleg  ma- 
gával tudja  ragadni  nemzetét.  Amikor  a  háború  kitört,  először 
professzor-emberek  voltak  azok,  akik  a  vámszövetség  eszméjét 
beledobták  a  közvéleménybe,  amelynek  egy  része  ezúttal  csak- 
ugyan tüzet  fogott. 

Hozzájárult,  hogy  egy  a  háború  folytán  a  megvalósulás  felé 
közeledő  nagy  német  eszmény  minél  tökéletesebb  megvalósulása 
szükségszerűen  feltételezi  a  Németország  és  Ausztria-Magvar- 


6 


Dr.  Gratz  Gusztáv 


ország  közötti  szorosabb  gazdasági  összeköttetést.  A  német  ipari 
termelés  eddig  összehasonlítván  magát  az  angol,  vagy  észak- 
amerikai iparral,  mindig  ugy  érezte,  hogy  a  világversenyben 
némileg  a  hamupipőke  szerepét  játssza.  Hogy  a  német  közgazda- 
ságban rejlő  óriási  feszerő  nem  tudott  könnyen  és  természetes 
utakon  érvényesülni,  volt  egyik  főoka  a  mai  világháborúnak  is. 
A  háború,  —  kivált  mióta  Törökország  és  Bulgária  a  középhatal- 
makhoz csatlakoztak,  —  egyszerre  megnyitotta  Németország  előtt 
azt  a  lehetőséget,  hogy  megvalósíthassa  azt  a  régi  vágyát,  hogy 
egy,  az  Északi  tengertől  a  Perzsa  öbölig,  —  Hamburgtól  Bagdadig 
—  terjedő  nagy  gazdasági  érdekközösség  vezető  hatalmává  vál- 
jon. Egy  ilyen  alakulás  azonban  nehezen  képzelhető  el,  ha  Ausz- 
tria és  Magyarország  önálló,  magas  vámokkal  megvédett  terüle- 
tükkel közbe  akarják  ékelni  magukat  Németország  és  a  keleti 
államok  közé.  Ez  a  helyzet  szükségszerűen  szintén  a  Németország 
és  a  monarchia  közötti  gazdasági  szövetség  gondolatához  vezetett, 
annyira,  hogy  akadtak  német  gazdaságpolitikusok,  akik  kijelen- 
tették, hogy  Németországnak  a  legfényesebb  békekötés  esetében 
is  elveszítettnek  kellene  tekintenie  a  háborút,  ha  a  középhatal- 
mak gazdasági  szövetsége  létre  nem  jön. 

Végül  kétségtelenül  csábító  gondolat  volna  Németországra 
nézve,  ha  a  jövőben  az  összes  kereskedelempolitikai  tárgyalások- 
ban egy  120  millió  fogyasztóval  rendelkező  nagy  terület  súlyával 
és  erejével  léphetne  fel.  Németország  kereskedelempolitikai  tekin- 
tetben a  jövőben  sem  fog  rózsákon  nyugodni.  Az  északamerikai 
Egyesült  Államokkal  a  múltban  is  súlyos  differenciáik  voltak  és 
most  számolnia  kell  azzal,  hogy  esetleg  Anglia  is  védvámos  rend- 
szerre fog  áttérni,  hogy  az  entente  államok  magukat  kereskedelem- 
politikai téren  el  fogják  zárni  Németország  elől  és  hogy  a  semle- 
ges államok  egyikében-másikában  a  háború  alatt  az  ellenséges 
államok  ipara  fészkelte  be  magát,  amely  onnan  nem  lesz  egy- 
könnyen eltávolítható.  Azokban  a  tárgyalásokban,  amelyek  keres- 
kedelempolitikai téren  a  háború  után  meg  fognak  indulni,  Német- 
ország összehasonlíthatlanul  könnyebben  tudná  érdekeit  meg- 
védeni, ha  minden  engedményt,  amelyet  harmadik  államnak 
velünk  együtt  tesz,  nem  hatvan,  de  százhúsz  millió  fogyasztó 
nevében  adhatná  meg.  Végül  a  háború  kimutatta,  hogy  a  tenger- 
ről elzárható  államoknak  gazdasági  tekintetben  a  lehetőség  sze- 
rint arra  kell  törekedniük,  hogy  saját  szükségletüké!  szükség  ese- 

tén  önmaguk  fedezhessék.  Ez  is  könnyebben  történik  meg,  ha 
azok  az  államok,  amelyeknek  politikailag  együtt  kell  maradni  és 
együttesen  kell  törekedniök  arra,  hogy  érdekeiket  szükség  esetén 
a  végső  eszközökkel  is  meg  tudják  védeni,  gazdaságukat  bizonyos 
egységes  alapon  rendeznék  be. 

Ellenben  nem  hiszem,  hogy  a  vámszövetség  eszméje  felvető- 
désének komoly  indokai  között  az  az  önző  törekvés  is  helyet  fog- 
lalt volna,  hogy  Németország  nálunk,  a  mi  termelésünk  rovására 
keressen  kárpótlást  azokért  a  piacokért,  amelyeket  az  ellenséges 
és  semleges  államokban  a  háború  folyamán  elveszített  és  amelye- 
ket csak  lassanként  és  fokozatosan  fog  visszaszerezhetni.  Ez 
Ausztria  és  Magyarország  oly  gazdasági  meggyöngítését  jelen- 
tené, amely  Németországra  nézve  politikailag  sem  lehetne  közöm- 
bös. Németországnak  minden  oka  megvan  arra,  hogy  ma  is  meg 
legyen  elégedve  Ausztria-Magyarországgal  való  kereskedelmi  for- 
galmának alakulásával.  Hisz  több,  mint  egy  milliárd  márka 
értékű  áru  az,  amelyet  Németország  ma  Ausztriába  és  Magyar- 
országba behoz.  Hogy  ez  a  behozatal  talán  kétszáz — háromszáz 
millióval  fokozható  volna,  eltörpül  jelentőségében  a  német  össz- 
kivitel  keretében,  amely  a  10  milliárd  márka  körül  mozog. 

Mindenesetre  Németország  szempontjából  a  helyzet  igen 
egyszerű  és  világos.  A  vámszövetség  a  német  érdekekre  csak  elő- 
nyös lehet.  Aggály  vele  szemben  csak  kivételesen  merülhet  fel 
egyik-másik  oly  termelési  ágban,  amelyben  Ausztria,  vagy  Ma- 
gyarország erősebb.  Nem  sorolom  ezek  közé  a  német  mezőgazda- 
ságot, amely  mindaddig,  amig  csak  Németország  és  a  monarchia 
gazdasági  szövetségéről  van  szó,  komoly  aggályt  a  vámszövetség 
ellen  nem  táplálhat,  hisz  a  német,  osztrák  és  magyar  gazdasági 
területek  együttvéve  sem  termelnek  annyi  gabonát,  amennyi 
saját  szükségletük  ellátására  szükséges.  Komolyabbak  az  aggályok 
a  német  ipar  egyik-másik  ágában,  amely  az  osztrák  versenyt 
eddig  is  megérezte,  igy  kivált  a  vászoniparban,  a  finomabb 
gyapjuiparban,  az  üvegipar  egyes  ágaiban  stb.  Egészben  véve 
azonban  ezek  az  aggályok  alig  módosítják  azt  a  végkövetkezte- 
tést, hogy  a  gazdasági  szövetség  létrehozása  Németországra  nézve 
igen  nagy  előnyökkel  járna,  amint  hogy  az  eszme  a  háború  kez- 
dete után  először  kimutathatólag  ott  merült  fel. 

Németországon  kivül  tekintélyes  számú  hive  van  a  vámszö- 
vetségnek Ausztriában  is.  Azok  az  okok  azonban,  amelyek  ezen 

osztrák  körök  állásfoglalását  befolyásolták,  kevésbbé  világosak, 
mint  azok,  amelyek  a  német  közvéleményre  gyakoroltak  döntő 
befolyást.  Ez  természetesen  nem  áll  azokról  az  imént  felsorolt 
iparágakról,  amelyek  a  német  iparral  teljes  mértékben  verseny- 
képesek, amelyek  tehát  a  Németországgal  való  gazdasági  szövet- 
ségtől inkább  saját,  Németországba  irányuló  kivitelük  fellendülé- 
sét, mint  a  német  behozatal  erősbbödését  várják.  De  bár  igen 
tekintélyes  osztrák  iparvállalatok  vannak  ebben  a  szerencsés  hely- 
zetben, nem  mondhatnók,  hogy  az  általános  osztrák  ipari  érdek 
ezen  vállalatok  érdekével  párhuzamos  volna.  Ellenkezőleg,  az 
osztrák  ipar  túlnyomó  részének  tartania  kell  attól,  hogy  egy 
Németország  és  Ausztria-Magyarország  között  megkötendő  gaz- 
dasági szövetség  reá  nézve  igen  nehéz  helyzetet  teremthetne.  Mi 
okozza  tehát,  hogy  a  gazdasági  szövetség  eszméjéhez  olyanok  is 
csatlakoznak,  akiknek  első  látszatra  ellentétes  érdekeik  vol- 
nának? 

A  feleletet  erre  csak  abban  az  általános  elégületlenségben 
kereshetjük,  amely  az  osztrák  közvélemény  egy  részében,  kivált 
az  osztrák-németeknél,  az  utolsó  években  lábra  kapott  és  amely- 
nek politikai  és  gazdasági  okai  voltak.  Az  egymás  közt  meghason- 
lott politikai  pártok  körében  az  osztrák  németségnek  politikai 
befolyása  megcsappant.  Az  állami  élet  normális  folyamata  az  ál- 
datlan parlamenti  viszonyok  folytán  minduntalan  megszakadt. 
A  bürokrácia  nehézkesebb  volt,  semhogy  egy  hatalmas  ipari  fej- 
lődés reá  támaszkodhatott  volna  és  sok  helyütt  politikai  befolyá- 
sok alatt  állt.  Sokan  Ausztriában  ugy  számítanak,  hogy  a  Né- 
metországgal való  gazdasági  kapcsolat  helyre  fogja  állítani  a 
németség  hegemóniáját,  ez  pedig  meg  fogja  gyógyítani  az  osztrák 
parlamentarizmus  bajait  is  és  közvetve  át  fogja  alakítani  az  osztrák 
bürokráciát  is.  Gazdasági  tekintetben  erős  az  az  érzés,  hogy  Ausz- 
tria a  világversenyben  mindinkább  alul  marad.  Amily  kellemes 
volt  Ausztriára  nézve  a  vámvédelem  a  mult  század  végén,  amikor 
azt  a  mezőgazdaság  nem  érezte  meg,  annyira  kénytelen  volt 
annak  töviseivel  is  megismerkedni,  amikor  az  agrárvámok  érez- 
tetni kezdték  hatásukat  és  az  életviszonyok  és  munkabérek  meg- 
drágulásai vonták  maguk  után.  Az  osztrák  ipar  mind  költségeseb- 
ben termelt,  mind  kevésbbé  tudott  lépést  tartani  a  német  ipar 
fejlődésével,  export  lehetőségei  elsatnyultak,  mind  jobban  és  job- 
ban a  belső  fogyasztás  kielégítésére  kelleti  szorítkoznia,  miután 

pedig  a  magas  vámok  a  belső  fogyasztást  részére  minden  körül- 
mények közt  eléggé  biztosították,  hiányzott  minden  ösztönzés 
arra,  hogy  berendezéseit  tökéletesítse  és  modern  szinvonalra 
emelje.  Ugyanebben  az  időben  azonban  a  német  ipar,  bár  szintén 
vámvédelemben  részesült,  a  szabad  világverseny  éltető  levegőjé- 
ben hihetetlenül  megerősödött,  fogyasztó  piacai  ugy  a  bel-,  mint 
a  külföldön  óriásilag  megnőttek,  ugy,  hogy  gyárberendezéseit 
tökéletesíthette  és  a  termelést  a  legmesszebbmenő  módon  specia- 
lizálhatta, ami  szükségszerűen  maga  után  vonta  azt  is,  hogy 
termékeinek  egységárát  mind  olcsóbban  és  olcsóbban  szabhatta 
meg.  Az  osztrák  ipar  elmaradása  a  német  ipar  ezen  erőteljes 
fejlődése  mellett  azután  oda  vezetett,  hogy  a  német  ipar  az  osz- 
trákot saját  vámokkal  megvédett  fogyasztási  területén  is  mind 
jobban  és  jobban  sarokba  szorította,  amivel  szemben  ha  a  viszo- 
nyok gyökeresen  nem  változnak,  eddig  nem  látott  maga  előtt  más 
eszközt,  mint  a  vámok  további  felemelését.  De  az  ilyen  vámemelés 
is  az  osztrák  ipar  fejlődését  csak  viszonylag  szük  keretek  között 
biztosítaná  és  számolni  kellene  azzal,  hogy  10  év  múlva  a  vámok 
megint  elégteleneknek  fognak  bizonyulni,  pedig  további  emelé- 
süknek mindenesetre  határai  vannak. 

Ez  az  eszmemenet  az  egyes  iparos  szerhpontjából  nem  vál- 
toztat azon,  hogy  a  német-osztrák-magyar  gazdasági  közeledés 
megvalósítása  őt  üzleti  érdekeiben  erősen  károsíthatja.  Bármily 
nagyok  is  legyenek  a  kilátások,  amelyeket  a  gazdasági  közeledés 
megvalósítása  az  osztrák  ipar  összességének  nyújthat,  —  és  valójá- 
ban e  kilátások  igen  bizonytalanok,  —  az  egyes  azokban  alig 
találhat  kárpótlást  rögtön  előálló  veszteségeiért.  Azok  az  osztrá- 
kok tehát,  akik  nem  saját  érdekükben,  sőt  érdekük  sérelmével 
gazdasági  szövetségre  törekszenek,  bizonyos  nagyfokú  idealiz- 
must visznek  be  oda,  ahol  idealizmussal  ritkán  szoktunk  talál- 
kozni, —  az  üzleti  életbe.  Rendesen  azzal  kecsegtetik  magukat, 
hogy  Ausztria  a  gazdasági  szövetség  megvalósítása  esetében  ugy 
fog  járni,  mint  ahogyan  Bajorország  járt  a  német  birodalom 
megteremtése  óta.  A  bajor  nép  szintén  nem  rendelkezett  azokkal 
a  tulajdonságokkal,  amelyek  a  német  ipart  nagyra  növelték.  De 
a  német  birodalom  megteremtése  nemcsak  hogy  el  nem  nyomta, 
hanem  hatalmasan  fellendítette  ipari  termelését.  Arra  nem  gon- 
dolnak, hogy  Bajorország  és  Ausztria  között  egyéb  különbségek 
is  vannak  és  hogy  az  a  közösség,  amelyet  egy  gazdasági  szövetség 

teremthet  meg,  nem  hasonlítható  össze  azzal  a  közösséggel, 
amelynek  egy  állami  egység  keretében  okvetlenül  ki  kell  ala- 
kulnia. 

Azok  az  osztrák  ipari  körök,  amelyek  a  kérdéseket  a  ceru- 
zával a  kezükben  Ítélik  meg  és  nem  ragadtatják  el  magukat  a 
nagy  kilátásoktól,  a  mozgalomtól  természetszerűleg  távoltartják 
magukat  és  a  Németországgal  való  gazdasági  közeledés  elvével 
hűvösen  állnak  szemben.  Alig  kétséges,  hogy  az  osztrák  ipar  túl- 
nyomó része  ebbe  a  táborba  tartozik,  —  bár  ez  a  tábor  szavát  a 
nyilvánosság  előtt  kevésbbé  hallatta,  mint  a  vámszövetség  melletti 
propaganda  hivei. 

Ami  már  most  Magyarországot  illeti,  itt  oly  csoport,  amely 
a  Németországgal  való  gazdasági  közeledés  mellett  állandó  és 
rendszeres  propagandát  fejtett  volna  ki,  nem  jött  létre.  E  gazda- 
sági szövetségnek  eszméjét  nálunk  a  nyolcvanas  években  a  ma- 
gyar mezőgazdaság  tartotta  érdekének.  A  mezőgazdaság  akkor 
többet  termelt,  mint  amennyit  a  közös  vámterület  fogyasztani 
tudott,  kivitelre  volt  szorítva  és  a  vámszövetség  nemcsak  könnyí- 
tette volna  ezt  a  kivitelt,  de  —  mivel  a  szövetkezett  államoknak 
együttvéve  is  termésdeficitjük  lett  volna,  —  oly  állapot  is  állt 
volna  elő,  amelyben  a  vámvédelem  jobban  érvényesülhetett 
volna.  Ma  más  a  helyzet.  Ma  a  mezőgazdasági  termékeink  jó- 
formán a  maguk  összességében  az  osztrák-magyar  szerződéses 
-vámterületen  kerülnek  fogyasztásra,  ugy,  hogy  a  magyar  mező- 
gazdaságnak jelenleg  kiviteli  érdekei  alig  vannak.  Ugyanezen  ok- 
ból a  vámok  is  teljesen  érvényesülnek,  ugy,  hogy  a  mezőgazdaság 
a  mai  viszonyok  mellett  is  megtalálja  számadását.  Viszont  kétség- 
telen, hogy  a  mezőgazdaság  helyzete  egy  német-osztrák-magyar 
vámszövetség  keretében  sem  romlanék  meg,  sőt  megteremtené 
mezőgazdaságunkra  az  egyik  legfontosabb,  bár  korántsem  egye- 
düli előfeltételt  arra,  hogy  termelését  quantitative  fokozza.  Ezért 
a  magyar  mezőgazdaság,  a  maga  különös  érdekei  szempontjával 
a  Németországgal  való  gazdasági  szövetség  eszméjével  szemben 
ma  sem  helyezkedhetik  barátságtalan  álláspontra,  bár  az  ilyen 
alakulat  létrejövetelében  ma  kevésbbé  van  érdekelve,  mint  25 — 30 
évvel  ezelőtt.  Lényegesen  megváltoznék  azonban  a  mezőgazdaság 
álláspontja  akkor,  ha  egy  nemcsak  Németország,  Ausztria  és 
Magyarországra  szorítkozó,  —  hanem  a  Balkán  államokat  is  fel- 
ölelő vámszövetség  terveztetnék. 

Ami  a  magyar  ipari  termelést  illeti,  annak  érdekei  a  vám- 
szövetség  eszméjével  szintén  szétágazó.  A  mezőgazdasági  ipar- 
nak pl.  nagyban  egészben  nincs  oka  a  közeledéstől  félnie,  —  ám- 
bár nincs  kizárva,  hogy  a  vámszövetség  teljesen  szabad  forgalom 
mellett  oda  fog  vezetni,  hogy  nyerstermékeinket  ki  fogják  vinni 
az  országból  és  künn  fogják  ipari  feldolgozás  alá  venni.  Ellenben 
igen  súlyos  helyzetbe,  végveszedelembe  kerülne  pl.  a  mi  sokkal 
drágábban  termelő  vasiparunk  és  azon  iparágak  legnagyobb 
része,  amelyeket  állami  támogatásokkal  mesterségesen  igyekez- 
tünk fejleszteni  és  amelyek  meghonosítására  gazdasági  jövőnk 
érdekében  feltétlen  szükségünk  van.  Amit  az  osztrák  iparnak 
a  vámszövetséggel  rokonszenvező  része  érez,  hogy  t.  i.  a  mi  véd- 
vámos  rendszerünk  nem  képes  mindörökre  biztosítani  ipari  fej- 
lődésünket, azt  a  magyar  ipari  körök  is  tudják.  Földrajzi  fekvésé- 
nél fogva  Magyarország  talán  fokozott  mértékben  számíthatna 
arra  is,  hogy  egy  Hamburgtól  Bagdadig  terjedő  gazdasági  szö- 
vetség keretében  iparilag  is  érvényesülni  tudna.  De  époly  kétség- 
telen, hogy  mai  iparunk  más  alapokon  létesült  és  Németországgal 
szabad  versenyben  nem  tudná  megállni  helyét.  Száz  milliókra 
menő  értékek,  egész  iparágak  a  vámszövetség  megvalósítása  eset- 
tében elpusztulnának.  Ez  a  körülmény  eléggé  igazolja  azt  a  tar- 
tózkodó álláspontot,  amelyet  a  magyar  ipar  a  vámszövetség  kér- 
désében elejétől  fogva  elfoglalt. 

Azt  látjuk  tehát,  hogy  a  Németország  és  Ausztria-Magyar- 
ország közötti  gazdasági  szövetségre  irányuló  tervekkel  szemben 
igen  ellentétes  érdekek  érvényesülnek.  Meddő  munka  volna,  ha 
meg  akarnók  állapítani,  hogy  a  vámszövetség  a  maga  végső  kiha- 
tásaiban milyen  —  üdvös,  vagy  káros,  —  átalakulásokat  hozna 
létre  a  szövetségre  lépő  államok  egész  gazdasági  konstrukciójá- 
ban. Annyi  egészen  bizonyos,  hogy  még  abban  az  esetben  is,  ha 
ez  a  gazdasági  szövetség  uj  nagy  jövőt  nyitva  meg  az  egyes  álla- 
mok előtt,  ezért  a  jövőért  óriási  árat  kellene  megfizetnünk.  Ez 
legkevésbbé  talán  a  német,  leginkább  az  osztrák  iparról  áll,  —  de 
egészen  senki  sem  volna  az  áldozatoktól  megkímélve.  A  vám- 
szövetség forradalmi  átalakulást  jelentene  gazdasági  életünkben, 
amely  lehet,  hogy  jó,  lehet,  hogy  rossz  hatással  volna,  de  mint 
egy  forradalmi  jellegű  átalakulás,  gazdasági  szempontból  semmi 
esetre  sem  lehet  kívánatos.  Ezért  a  mozgalom  természetszerűleg 
már  elejétől  fogva,  mihelyt  professzori  utópiából  a  gyakorlati  fér- 

fiak  problémájává  lett,  kereste  azokat  az  eszközöket  és  módokat, 
amelyeken  a  vámszövetség  előnyeiből  legalább  annyit  lehetne 
biztosítani,  amennyi  a  vámszövetség  hátrányainak  és  kárainak 
gondos  elkerülése  mellett  biztosítható.  Valami  középutat  kellett 
keresni  egyfelől  a  vámszövetség,  másfelől  eddigi  hűvös  kereskede- 
lempolitikai viszonyunk  között.  Más  szóval:  meg  kellett  keresni 
a  gazdasági  közeledésben  azt  a  határvonalat,  amelyet  fontos  köz- 
jogi és  életbevágó  gazdasági  érdekei  feláldozása  nélkül  egyik 
állani  sem  léphetne  át. 

Ebben  az  irányban  igen  széleskörű  tevékenység  indult  meg. 
A  kérdésről  az  utolsó  évben  egész  kis  könyvtár  Íródott  össze. 
Azon  kívül  több  szóbeli  eszmecsere  is  folyt  a  német,  osztrák  és 
magyar  gazdasági  körök  különféle  exponensei  között.  Különösen 
két  szervezet  karolta  fel  a  kérdés  megoldásának  előkészítését. 
Az  egyik  a  hosszú  idő  óta  fennálló  középeurópai  gazdasági  egylet, 
amelynek  elnöke  Németországban  Ernst  Giinther  schleswig- 
holsteini  herceg,  Ausztriában  Plener  Ernő  és  Magyarországon 
Wekerle  Sándor,  a  másik  a  három  év  előtt  megalakult  német-osz- 
trák-magyar gazdasági  szövetség,  amelynek  elnöke  Németország- 
ban Paasche  Henrik,  a  német  birodalmi  gyűlés  alelnöke,  Ausz- 
triában pedig  Friedmann  Miksa,  reichsrati  képviselő  és  amely 
Magyarországon  önálló  egyesület  alakjában  nem  lépett  ki.  A  kö- 
zépeurópai gazdasági  egyesület  működésében  a  közgazdasági  élet 
számos  kiválósága  vett  részt  és  tanácskozásai  többnyire  szűkebb 
körben  bizalmas  színezettel  folynak  le,  ami  az  egyes  részletkér- 
désekben is  lehetővé  teszi  a  beható  megvitatást.  A  német-osztrák- 
magyar gazdasági  szövetség  inkább  a  gyakorlati  élet  embereihez 
fordult,  nagyobb  tömegeket  mozgósított  és  tanácskozásait  igen 
tág,  kongresszusszerü  nyilvános  üléseken  folytatta,  ahol  inkább 
csak  általános  jellegű  elvi  nyilatkozatokra  nyilt  alkalom.  Ettől 
eltekintve,  a  két  egyesület  összetétele  is  különböző.  A  középeuró- 
pai gazdasági  egyletben  az  összes  termelési  ágak,  tehát  a  mező- 
gazdasági termelés  is,  képviselve  vannak,  a  német-osztrák-magyar 
gazdasági  szövetség  ülésein  a  mezőgazdasági  érdekképviseletek 
eddig  nem  vettek  részt. 

A  középeurópai  gazdasági  egylet  tanácskozásaiban 
Németország  részéről  főleg  a  nyersanyagokai  és  félgyártmányo- 
kai előállító  úgynevezett  nehéz  ipar  (szén-  és  vastermelés)  kép- 
viselői, osztrák  részről  pedig  a  gazdasági  szövetséggel  szemben 

aggodalmakat  tápláló  ipari  szervezetek  képviselői  vesznek  részt, 
mig  a  német-osztrák-magyar  gazdasági  szövetségben  német  rész- 
ről a  kikészítő  ipar  szervezetei,  osztrák  részről  pedig  a  gazdasági 
szövetségért  lelkesedő  ipari  körök  játszanak  vezető  szerepet. 
Különböző  összeállításuknak  megfelelően  azután  a  két  egyesü- 
let módszerei  is  merőben  különbözők  voltak.  A  középeurópai  gaz- 
dasági egyesület  a  létező  állapotokról  kiindulva,  az  összes  jogos 
aggályok  figyelembevételével  induktív  úton  igyekezett  fokonként 
kiszélesíteni  a  közeledés  körét,  mig  a  német-osztrák-magyar  gaz- 
dasági szövetség  működését  a  cél  kitűzésével  kezdte  meg  és  csak 
fokozatosan  volt  kénytelen  a  felmerült  aggodalmakhoz  képest 
programmját  lépésről  lépésre  szűkebbre  fogni.  A  középeurópai 
gazdasági  egyesület  jobban  és  alaposabban  tisztázta  az  egye--* 
kérdéseket,  a  német-osztrák-magyar  gazdasági  szövetség  tevé- 
kenységének viszont  nagyobb  propagandisztikus  hatása  volt. 
Mindkét  szervezet  tanácskozásai  azonban  valóban  hozzájárultak 
azon  lehetőségek  tisztázásához,  amelyek  a  mindenki  által  elv- 
ben helyesnek  és  szükségesnek  elismert  gazdasági  közeledés  terén 
fennállanak. 

E  cikk  keretében  lehetetlen  a  kérdések  részleteibe  beha- 
tolni. Végeredményben  az  eszmecserék  jelenleg  a  következő  lehe- 
tőségek körül  mozognak: 

1.  Általános  kívánság,  hogy  Németországgal  kötendő  keres- 
kedelmi szerződésünknek  adjunk  egészen  különös  jelleget  azál- 
tal, hogy  vámtarifánk  sémáját  közösen  állapítsuk  meg  és  vámtör- 
vényeinket és  szabályzatainkat  tartamilag  összhangba  hozzuk, 
amivel  a  további  közeledésnek  külső  kerete  meg  volna  adva. 

2.  Ugyancsak  általános  kívánság,  hogy  Németország  és 
Ausztria-Magyarország  kölcsönösen  csak  olyan  vámokat  tartsa- 
nak fenn,  amelyek  igazi,  már  létező  termelési  érdeknek  biztosí- 
tására komoly  megítélés  szerint  nélkülözhetetlenek.  Kereske- 
delmi szerződésünkben  vannak  olyan  vámtételek,  ahol  a  védelem 
az  érték  egy  százalékán  alul  van.  Hogy  ez  nem  komoly  védelem, 
az  bizonyításra  nem  szorul.  Másfelől  vannak  eléggé  jelentékeny 
vámtételeink  oly  cikkekre  nézve,  amelyekben  termelésünk  nin- 
csen és  amelyekben  minden  gyáralapításra  irányuló  szándék 
hajótörést  szenvedett,  mivel  önálló  termelésre  csak  teljes  prohi- 
bició  esetében  gondolhatnánk.  Ha  vámtarifánkat  ezekből  a  szem- 
pontokból revideáljuk,  lényegesen  egyszerűbb  vámrendszerre  jut- 

nánk  és  a  gazdasági  közeledés  Németországhoz  bizonyos  mér- 
tékig automatice  adódnék. 

3.  Ugyancsak  a  kölcsönösség  biztosítása  esetében  ráhelyez- 
kedhetünk arra  az  álláspontra,  hogy  a  két  hatalom  egymásnak 
a  legtöbb  kedvezmény  elvén  túlmenő  különös  kedvezményeket 
nynjtson.  Ez  az  úgynevezett  preferenciális  eljárás  egyáltalában 
nem  nóvum,  —  elég  sok  példát  lehet  rá  felhozni  az  utolsó  évtize- 
dek kereskedelempolitikájának  történetéből.  A  külforgalom  terén 
az  legyen  az  elv,  hogy  amely  áruban  behozatalra  szorulunk,  azt 
elsősorban  a  szövetségestől  vegyük  és  csak  másodsorban  har- 
madik államoktól.  Ez  a  cél  elérhető,  ha  Németország  és  Ausz- 
tria- Magyarország  egymásnak  alacsonyabb  vámokat  biztosítaná- 
nak, mint  amilyeneket  harmadik  államokkal  szemben  érvényesíte- 
nek. Hogy  a  két  differenciális  vám  miként  állapíttassék  meg,  azt 
tételenként  kellene  meghatároznunk.  Igen  sok  esetben  Német- 
ország és  a  monarchia  között  a  mai  vám  lesz  fenntartandó  és 
a  harmadik  államokkal  szemben  érvényes  vám  felemelendő;  lehet 
azonban  elképzelni  azt  az  esetet  is,  hogy  az  eddigi  vám  csak  har- 
madik államokkal  szemben  marad  érvényben  és  Németország  és 
Ausztria-Magyarország  között  redukálódik. 

4.  Törekedni  kell  arra,  hogy  bizonyos  oly  kérdéseket,  ame- 
lyekben eddig  egészen  önállóan,  Németországra  való  tekintet  nél- 
kül jártunk  el,  a  jövőben  Németországgal  szemben  nemzetközi 
megállapodásokkal  rendezzünk.  Ide  tartoznak  bizonyos  forgalmi 
és  tarifális  kérdések,  a  valuta  helyreállítása  és  biztosítása,  stb. 
Mindezen  kérdések  terén  a  szövetséges  államok  szintén  biztosít- 
hatnának egymásnak  a  legtöbb  kedvezmény  elvén  tul  menő 
előnyöket. 

5.  Lehet  törekedni  arra  is,  hogy  idővel  a  gazdasági  tör- 
vényeket, amelyek  Ausztriában  és  Magyarországon  úgyis  nagy- 
jában német  mintára  vannak  szabva,  mindhárom  államban  még 
jobban  összhangzásba  hozzuk. 

6.  Végül  a  kereskedelmi  szerződésekre  vonatkozó  tárgyalá- 
soknál együttesen  kell  eljárnunk  Németországgal.  Az  előkészüle- 
tek és  a  tárgyalások  irányelvei  megállapításának  közössége  ellen, 
mely  megengedné,  hogy  Németország  és  Ausztria-Magyarország 
egymásnak  kártyájába  belenézhessen,  alig  van  kifogás,  hisz  ily 
természetű  kooperáció  1892-ben  már  létezett.  Ép  ugy  nem  vitás 
az  sem,  hogy  a  szerződések  végeredményben  külön-külön  köten- 

dők  meg,  ugy,  hogy  pl.  Oroszországgal  köttetnék  egy  német-orosz 
és  egy  osztrák-magyar-orosz  szerződés.  Vitás  csak  az,  hogy  a 
tárgyalásokat  magukat  a  két  állam  külön-külön,  vagy  pedig 
együttesen,  egy  asztalnál  folytassa.  E  kérdés  közjogi  vonatko- 
zásaira kiterjeszkedni  ezúttal  nem  célom.  Gazdasági  szempont- 
ból célszerűségi  kérdésről  van  szó.  Vannak,  akik  attól  tartanak, 
hogy  ha  a  két  hatalom  érdekeit  egy  fazékba  dobjuk,  csak  a  legerő- 
sebbek fognak  érvényesülni,  ezek  pedig  többnyire  német  érdekek 
lesznek;  és  akik  azt  tartják,  hogy  a  «getrennt  marschieren  und 
vereint  schlagen»  elve  a  gazdasági  stratégia  terén  is  a  leghelye- 
sebb. Viszont  vannak,  akik  ugy  hiszik,  hogy  épen  mi,  a  gyengébb 
fél,  csak  nyerhetünk,  ha  Németország  bizonyos  mértékben  a  mi 
érdekeinket  is  portálja  és  akik  az  aggodalmaskodóknak  szemükre 
vetik,  hogy  az  ő  okoskodásuk  logikusan  arra  a  tételre  vezetne, 
hogy:  «Der  Schwache  ist  am  kráftigsten  allein».  Ez  a  kérdés  még 
megfontolandó.  Legjobb  itt  is  a  célt  szem  előtt  tartani.  A  koope- 
ráció célja,  hogy  követeléseinket  mint  egy  120  millió  lelket  szám- 
láló fogyasztó  terület  érdekeit  érvényesíthessük.  Ez  csak  akkor 
lehetséges,  ha  azok  az  államok,  amelyekkel  tárgyalunk,  tuda- 
tában lesznek  annak,  hogy  e  százhúsz  milliós  terület  vagy  min- 
den államával  meg  kell  egyezniök,  vagy  egyik  sem  köt  velők  meg- 
állapodást. Hogy  ez  biztosítható-e  és  ha  igen,  minő  módon,  az  még 
nincs  kellően  tisztázva. 

Az  eszmecserék  mind  e  kérdésekről  ma  még  folyamatban 
vannak.  Világosan  észlelhető  azonban,  hogy  az  említett  javas- 
latok tárgyalása  során  némi  frontváltozás  megy  végbe. 

Németországban  azoknak  egy  része,  akik  a  gazdasági  szö- 
vetséget a  maga  teljességében  bármikor  örömmel  látnák,  aggodal- 
makat táplál  minden  kompromisszumos  javaslat  ellen.  A  pre- 
ferenciától félnek,  mert  attól  tartanak,  hogy  ezzel  példát  adunk 
az  ententenak  hasonló  alakulások  létrehozatalára  és  hogy  ezek 
aztán  Németországnak  ez  államokba  irányuló  kivitelét  nehezí- 
tené, amelynek  visszaszerzése  pedig  Németországnak  nagy  ér- 
deke, amelyért  a  hozzánk  való  gazdasági  közeledés  valamely  mér- 
sékelt formájának  megvalósításában  nem  találna  teljes  kárpót- 
lást. Félnek  attól  is,  hogyha  az  ellenséges  államokkal  sikerülne 
is  teljes  győzelmünk  esetében  elfogadtatni  azt  az  elvet,  hogy  ők 
azokat  a  kedvezményeket,  amelyeket  egymásnak  nyújtunk,  a  leg- 
több kedvezményes  elv  alapján  nem  igényelhetik,  —  nem  lesz 

módunkban  az  elvet  a  semleges  államokkal,  elsősorban  az  észak- 
amerikai Egyesült  Államokkal  is  elismertetni,  ahol  pedig  Német- 
országnak szintén  nagy  exportérdekei  vannak,  ugy,  hogy  a  prefe- 
renciális  elv  könnyen  az  egész  világgal  vámháboruba  keverheti 
Németországot.  Ezek  az  aggodalmak  a  német  nehéz  iparban  ke- 
vésbbé  állanak  fenn,  ellenben  igen  kiérezhetők  a  kikészítő  ipar 
állásfoglalásából.  Meglehetősen  általános  továbbá  az  aggály  a 
tekintetben  is,  hogy  a  szerződésileg  lekötött  kereskedelempoli- 
tikai kooperáció  túlságosan  meg  fogja  kötni  Németországot  a 
maga  szabad  mozgásában. 

Hasonló  frontváltozások  első  jelei  érezhetők  Ausztriában  és 
Magyarországon  is  attól  a  pillanattól  kezdve,  amikor  egyes  bal- 
káni államoknak  a  gazdasági  érdekközösségbe  való  bevonásának 
lehetősége  felmerült.  A  dolog  természetében  rejlik,  hogy  ezeknek 
az  államoknak  bevonását  az  osztrák  és  magyar  ipar  azon  körei 
is  szivesen  látnák,  amelyek  a  Németországgal  való  gazdasági  szö- 
vetségtől idegenkednek,  de  hogy  ugyanebben  a  mértékben  viszont 
a  szövetség  gondolatával  különben  rokonszenvező  mezőgazda- 
sági körök  húzódoznak  e  tervtől. 

Ilyf ormán  e  téren  még  nagyon  is  erős  az  ingadozás  és 
csak  viszonylag  kevés  a  szilárd  pont.  Hogy  a  tervezgetésekből  mi 
lesz  a  gyakorlatba  tényleg  átültethető,  azt  az  adott  körülmények 
között  csak  a  jövő  fogja  megmutathatni. 


Bismarckról. 

Irta:  Réz  Mihály. 
I. 

A  politikai  jelenségek  vizsgálói  érdekkel  kutatják  a  töme- 
gek lélektanát,  keresve  a  tömegpszichológia  általános  igazságait 
s  figyelemmel  tanulmányozzák  a  politikai  intézményeket  s  azok 
hatásait. 

A  tömegeké  mellett  azonban  legalább  oly  fontos  az  állam- 
férfiak lélektana  s  az  intézmények  mellett  ép  oly  fontos  az  állam- 
férfinak, mint  ható  erőnek  vizsgálata. 

Miként  az  egyes  intézményeket  in  concreto  kell  különböző 
helyen  és  időben  vizsgálnunk,  hogy  levonhassunk  bizonyos  álta- 
lános igazságokat:  ugy  az  egyes  nagy  államférfiak  működési  mód- 
jaiból kell  a  politikai  cselekvésre  és  politikai  világnézletükből  az 
állam  természetére  nézve  vonni  általános  következtetéseket. 

És  mint  a  tömegek  pszichológiájából,  ugy  általános  igaz- 
ságokat kell  keresnünk  az  egyes  államférfiakéból  is. 

Az  államférfi  gondolkozása  és  cselekvési  módjának  s 
pszichológiájának  vizsgálata  megmutatja,  hogy  hogyan  kell  néz- 
nünk az  államot,  hogyan  kell  cselekedni  annak  vezetésében  és 
milyennek  kell  lennie  az  igazi  államférfinak. 

Lélektanának  vizsgálatánál  kiindulva  keressük  nála  azt, 
ami  nélkül  nem  is  volna  igazi  államférfi,  azt,  ami  az  egyéniségé- 
ben tipikus. 

Mint  minden  művészetnek  is  ez  a  feladata,  a  konkrétben 
meglátni  azt  ami  a  tipikus,  a  politikai  művészet  mestereinek 
megértésére  is  ez  az  ut  a  leghelyesebb. 

Magyar  Figyelő.  2 

Ha  általában  is  igaz,  hogy  az  igazi  nagyság  a  különböző 
nagy  kvalitások  harmóniájában  áll:  különösen  igaz  ez  az  állam- 
férfiúi nagyságra  nézve. 

Voltak  kiválóan  népszerű  politikusok,  akiknek  ragyogó 
fantáziája  megkápráztatta  a  kortársakat  s  koncepcióiknak 
merészsége  a  nagyság  látszatát  keltette.  De  merész  terveik  lég- 
váraknak bizonyultak,  ábrándjaik  ki  nem  állották  a  tények  kriti- 
káját s  politikájuk  következményeiben  igazán  nagy  csupán  a 
bukás. 

Voltak  viszont  nagytekintélyű  gyakorlatias  politikusok, 
akik  tisztán  látó  szemmel  nézték  a  tények  világát  s  kristálytiszta 
világosságban  látták  a  lehetséges  és  a  lehetetlen  határait.  De  az 
Ítélőképesség  ez  ereje  nem  pótolhatta  a  távolba  és  jövőbe  látó 
képesség  és  feltaláló  tehetség  hiányát. 

Deák  páratlan  józansággal  s  rideg  kérlelhetetlenséggel  szedi 
szét  a  megvalósíthatatlan  ábrándokat  és  a  mutatkozó  lehetősége- 
ket tisztán  látó  tárgyilagossággal  mérlegeli.  De  rendkivüli  idők- 
ben, midőn  az  uj  helyzet  uj  irányt  kiván,  a  teremtő,  feltaláló 
képesség  hiányát  súlyosan  érzi. 

Ez  Deák  passzivitásának  is  egyik  indoka;  pesszimizmusát 
is  részben  magyarázza.  Keresztüllát  az  illúzió  embereinek  hibás 
számításain;  tisztában  van  a  nehézségekkel,  melyek  előttük  rejtve 
maradnak,  de  a  kivezető  utat  nem  látja.1) 

Kossuth  mindig  lát  kivezető  utat.  De  az  az  ut  mindig  jár- 
hatatlannak bizonyul.  A  szabadságharc  végén  az  orosz  dinasztiá- 
nak ajánlja  fel  a  koronát.  Az  abszolutizmus  éveiben  a  Balkán- 
államok szövetségébe  vinné  s  Erdélytől  és  Horvátországtól  el- 
választaná Magyarországot.  Cavour  idejében  kivihetetlen  felkelé- 
sekről álmodozik. 

Nem  az  Ítélőképesség  gyönge  itt,  hanem  a  fantázia  túl  erős. 
A  iudiciumnak  eme  relatív  gyöngesége  teszi,  hogy  nem  lát  meg 
oly  nyilvánvaló  realitásokat,  amelyek  sokkal  gyöngébb  Ítélő- 
képességek előtt  is  nyilvánvalók. 

Épen  azért  a  fantázia  nélküli  iudicium  —  ha  már  egyiket 
nélkülöznünk  kell  —  gyakorlatilag  még  mindig  értékesebb 
kvalitás.   A   politikai  balfogások   elkerülésének   mindig  biztos 

l)  Lásd  sógorához  irt  jellemző  levelét  a  kiegyezés  előtt. 


Bismarckról 


19 


garanciája  s  nyugodt  időkben  a  mutatkozó  lehetőségek  helyes 
mérlegelője. 

Ez  a  páratlan  iudicium  klasszikus  tökéletességgel  testesül 
meg  a  Bismarck  egyéniségében.  Tisztán  látja  a  helyzeteket.  Az 
ideális  és  a  reális;  az  állandó  és  a  változó  tényezőket  egyaránt 
világosan  látja.  A  forradalmi  időszak  ábrándjai  hidegen  hagyják. 
A  nemzeti  egység  megvalósításának  doktrinair  módjai  egy  percig 
sem  ringatják  illúziókban.  Látja  az  erőviszonyok  valódi  állapotát 
s  látja,  hogy  a  Paulskirche  álmodozói  azt  félreismerik. 

Nem  mintha  csupán  a  nyers  erőt  tartaná  tényezőnek.  Ép  a 
partikuláris  és  dinasztikus  érzések  ereje  az,  ami  számára  latba 
esik.  Tudja,  hogy  az  érzelem  erő;  de  csak  azoknak  az  érzése, 
akik  tényezők.  Nem  az  imponderabiliák  súlyát  vonja  kétségbe, 
hanem  azokét,  akiket  ezen  imponderabiliák  mozgatnak.  Tudta, 
hogy  a  nép  erős,  dinasztikus  érzésével  szemben  s  az  uralkodók 
ezen  alapuló  tényleges  hatalma  ellen  a  német  nemzeti  egységért 
lelkesedő  szabadelvű  polgárság  tehetetlen  s  hogy  ezeknek  a  gyű- 
lései, szavazásai,  cikkei  a  német  egységet  meg  nem  teremthetik. 

Később  is,  midőn  kormányzása  alatt  Poroszország  Ausztriá- 
val összeütközésbe  jut,  tudja,  hogy  a  háború  kitörése  e  polgár- 
ság lelkében  ellenszenvet  keltő.  De  azt  is  tudja,  hogy  nincs  Porosz- 
országnak egyetlen  katonája,  aki  ne  menne  —  ha  királya  ugy 
parancsolja  —  lelkesedéssel  e  harcba. 

És  midőn  az  ezt  követő  küzdelmek  és  sikerek  hatása  alatt 
az  egész  német  nemzetet  hatja  át  a  nemzeti  öntudat:  akkor  a 
partikularizmussal  szemben  a  reálisan  megalapozott  egység 
garanciáit  —  az  általános  szavazatjoggal  —  az  egész  nemzet 
érzelmeiben  óhajtja  megtalálni. 

Nem  negligálja  az  ideális  tényezőket.  Hiszen  aki  ezeket 
nem  látja,  az  nem  reális  politikus,  mert  egy  jelentékeny  erő- 
tényezőt számításaiból  kihagyott.  De  mert  az  erőviszonyokat 
mérlegeli,  az  ideális  tényezőket  is  csak  annyiban  és  csak 
annyinak  veheti  számításba,  amennyiben  azok  az  adott  viszonyok 
között  tényleg  ezek.  A  feladat  nem  célok  kitűzése  lévén,  hanem  a 
helyzet  konstatálása,  az  ideális  tényezők  nem  belső  értékük 
szempontjából  jönnek  itt  tekintetbe.  Erejük  túlbecslése  tehát  nem 
idealizmus,  hanem  hibás  számítás. 

Bismarck  tehát  számolt  az  ideális  áramlatokkal.  De  az  ő 
szempontjából  döntő  fontosságú  volt,  hogy  az  az  ideális  áramlat 

melyik  hatalmi  tényezőt  hatja  át  és  hogy  mennyire.  Csak  e 
konkrét  körülhatároltságban  lehetett  annak  számba  jönnie. 

A  tényleges  hatalmi  viszonyok  iránti  érzék  az  államférfi 
elsőrendű  kvalitásai  közé  tartozik  s  az  imponderabiliák  iránt 
érzéketlen  bürokrata  politikus  számításai  ép  oly  hibásak,  mint 
a  materiális  tényezők  iránt  érzéketlen  ideologoké.  A  konkrét 
nehézség  azonban  ott  van,  hogy  az  ideális  és  materiális  tényezők 
erejére  és  arányára  nézve  nincs  általános  szabály  s  hogy  az  majd 
minden  egyes  szituációban  különböző.  Az  államférfi  vizsga  szem- 
mel nézi  az  ideális  áramlatot  s  azt,  hogy  mennyire  hat  át  és 
milyen  erős  rétegeket  s  számításaiba  beveszi  ezt  is.  De  ugyan- 
akkor gondosan  figyeli  a  materiális  tényezők  erejét  s  viszonyát 
és  azoknak  változásait. 

Mert  a  szituációk  megítélésében  a  másik  nehézség  épen  az 
erők  változásának  problémája.  Az  elmúlt  korszak  politikusainak 
diagnózisát  nem  használhatjuk,  mert  a  változás  folytonos  s  az 
élet  meg  nem  áll.  De  épen  miként  az  ideális  és  materiális  ténye- 
zőknél, ugy  a  változás  és  változatlanság  fényeinél  is,  doktrinair 
nézés  az,  amely  csupán  az  egyikből  indul  ki  s  doktrinair  az  is, 
amely  egymáshoz  való  viszonyukra  általános  szabályt  keres. 

Tespedő  korszakok  koruk  efemer  jelenségeit  általánosítva, 
csupán  az  állandóságot  látják  s  tartják  normálisnak;  forrongó 
időszakok  a  maguk  tapasztalata  alapján  csupán  a  változást  lát- 
ják és  tartják  természetesnek.  És  mind  a  két  féle  látásnak  meg 
vannak  a  maga  doktrinairjei,  kik  örök  igazságként  dogmatizálják 
a  korszak  benyomásait. 

Az  állam  azonban  ép  ugy  áll  változó,  mint  —  relatíve  — 
maradandó  tényezőkből.  Igaz,  hogy  az  élet  változás;  de  az  is 
igaz,  hogy  állandóság  is  egyszersmind.  Ha  egyszerre  megváltozik 
minden,  megszűnik  az  egyediség  s  megszűnik  maga  az  élet  is. 

De  amily  könnyű  meglátni,  hogy  állandó  és  változó  erők 
harca  teszi  az  állam  életét,  ép  oly  nehéz  a  konkrét  probléma, 
hogy  mely  erők  és  mennyiben  állandóak  vagy  változók.  A  fel- 
forgató nagyon  is  gyakran  muló  tényezőknek  vél  százados  jövőjű 
szívós  erőket.  A  maradi  politikus  gyakran  efemer  erőknek  örök 
életet  tulajdonít.  Az  államférfi  képes  csupán  arra,  hogy  pontosan 
tudja  értékelni  az  egyes  tényezőkben  rejlő  életerőt.  És  csak  az 
államférfi  képes  arra,  hogy  megítélje,  mikor  történik  ezen  ténye- 
zők egymáshoz  való  viszonyában  változás  s  hogy  e  változás  mily 

fokú  és  hogy  ennélfogva  abból  milyen  konzekvenciák  vonhatók. 
Gyakran  a  változás  kerüli  el  a  hozzá  nem  értők  figyelmét;  gyak- 
ran annak  a  mélyreható  volta,  gyakran  csupán  konzekvencia, 
mely  abból  folyik. 

Midőn  Ausztriában  a  forradalom  után  Schwarzenberg  Össz- 
birodalmi  centralizáló  politikája  diadalmaskodik,  csupán  Bis- 
marck az,  aki  meglátja  e  változás  mélyreható  jelentőségét  a  német 
szövetség  szempontjából.  Nem  a  régi  Bismarck  változott  meg 
1849  után,  —  mint  oly  sokan  hiszik  —  hanem  a  régi  Ausztria. 
A  Metternich-féle  porosz-osztrák  dualizmus  helyébe  a  német 
szövetségben  az  osztrák  hegemónia  politikája  lép.  Csak  Bismarck 
látja,  hogy  Ausztria  ezen  porosz-ellenesen  aggressziv  politikája 
szükségképeni,  mert  centralizáló  és  germanizáló  belpolitikája 
csak  igy  kivihető.1)  Az  udvarnál  még  soká  nem  képesek  meg- 
látni a  szituáció  eme  teljes  megváltozását  s  Poroszország  súlyának 
ebből  szükségkép  támadó  csökkenését. 

De  az  osztrák  belpolitika  eme  változása  csupán  a  konzer- 
vativek  félreszorításával  vihető  keresztül  s  Bach  és  miniszter- 
társai a  krimi  háború  idején  szembehelyezkednek  Oroszország- 
gal, nehogy  egy  oroszbarát  politika  túlsúlyra  juttassa  odahaza 
a  konzervativeket.  Az  ennek  folytán  és  Ausztria  keleti  érdekeire 
tekintettel,  követett  osztrák  külpolitika  teljesen  elidegeníti  magá- 
tól Oroszországot.  (A  lengyel  kérdésben  1867-ben  követett  maga- 
tartása még  mélyebbé  teszi  e  szakadást.) 

Bismarck  azonnal  észreveszi  az  erőviszonyok  e  megválto- 
zásának a  rendkívüli  mélyreható  voltát.  Hiszen  Olmütz  azt 
jelentette  Poroszországnak,  amit  Világos  nekünk.  Diplomáciai 
téren  ott  ép  ugy  orosz  segítséggel  verte  le  Ausztria,  mint  minket 
a  harcmezőn.  Amely  pillanatban  Ausztria  e  támaszt  elvesztette, 
az  egész  szituáció  megváltozott. 

A  Schwarzenberg-féle  rendszer  által  támasztott  osztrák 
aggresszivitás  arra  birta  volt  Bismarckot,  hogy  Ausztriával  szem- 
ben a  Bundnál  mindig  résen  legyen  s  a  közös  német  érdek  jel- 
szavával a  speciális  porosz  érdektől  el  ne  téríttesse  magát. 
Schwarzenberg  politikája  osztrák  vezetés  alá  vette  a  német  szövet- 
séget s  Poroszország  erőviszonyát  x\usztriához  kedvezőtlenebbé 

*)  Lásd  frankfurti  jelentéseit  és  Gerlachhoz  irott  leveleit. 

tette.  A  krimi  háború  politikája  elidegenítette  Ausztriától  Orosz- 
országot s  ezzel  Poroszországot  megerősítette. 

Bismarck  meglátta  az  erőviszonyok  e  változását  s  azt  teljessé 
kívánta  tenni.  A  krimi  háborúban  óvott  az  osztrákok  által  szer- 
zett ódiumban  való  részesedéstől;  s  amint  később  a  lengyel  kér- 
désben meg  épen  Oroszországgal  szövetkezett.  E  magatartása 
Cavour  krimi  oroszbarát  politikájának  a  párdarabja.  Mindketten 
megérezték,  hogy  a  mérleg  nyelve  Oroszország.  Állásfoglalásának 
megváltoztával  az  egész  szituáció  egészen  megváltozott. 

Amily  érzéke  volt  azonban  Bismarcknak  a  változások 
mérve  és  konzekvenciái  iránt,  ép  oly  biztosan  érezte  meg  egyes, 
más  tényezők  állandó  jellegét.  A  forradalmi  időszak  leglázasabb 
napjaiban  is,  midőn  a  régi  monarchia,  az  arisztokratikus  uralom 
s  maga  a  vallásos  világnézlet  is  látszólag  romokban  áll:  soha  meg 
nem  ingó  bizalommal  marad  szilárdságuk  iránt. 

Az,  ami  képessé  teszi,  hogy  teljes  világossággal  lássa  az 
előtte  fekvő  tényeket,  hogy  ideális  és  reális,  változó  és  maradandó 
tényezők  erejét  pontosan  megítélje:  elsősorban  az  a  mindig  tárgyi- 
lagos, mindig  józan  s  mindig  világosan  és  precízen  mutató 
iudicium,  amely  nélkül  reális  politikai  Ítélés  lehetetlen. 

De  hiányos  volna  az,  hogy  ha  nem  segítené  egy  azt  teljesen 
impregnáló,  vele  egyenlő  erejű  s  —  teljesen  áthatóan  —  teljesen 
harmonizáló  fantázia.  Nem  az  a  képezlő  tehetség,  amely  egy 
ábrándvilágba  visz;  nem  az,  amely  lehetségesnek  mutatja  a 
lehetetlent  s  a  dolgok  valódi  képét  meghamisítja.  Hanem  az  a 
—  józan  iudiciummal  harmonikus  —  egészséges  fantázia,  amely 
szemléletté  változtatja  a  fogalmakat;  amely  az  abstrakcióknak 
életet  ad;  amely  megérzi  a  dolgok  belső  természetét;  amely  lát, 
nemhogy  elhomályosítná  a  tisztán  látásnak  képességét.  Ez  a 
«konkrét  tárgyilagos  fantázia »  az,  amely  a  nagy  feltalálók  sajátja, 
amelyet  a  tudomány  nagy  úttörőiben  is  megtalálunk  s  amely 
annál  nélkülözhetetlenebb  a  művészetben  s  igy  —  ami  maga  is 
művészet  —  a  politikában  is. 

A  iudicium  helyesen  értékeli  az  előtte  mutatkozó  tényező- 
ket s  azok  erőviszonyait.  De  a  mögöttük  levő  erőket  nem  látja. 
Sem  az  állam  életének  és  a  lelki  életnek  latens  erőit;  sem  a 
távolba  vagy  a  jövőbe  nem  lát  bele. 

Az  államférfi  fanláziája  megérzi  a  latens  erőket.  Csekély 
jelekből,   jelentéktelennek   látszó   tünetekből   láthatatlan  erők 

létezését  sejti.  A  felületen  mutatkozó  jelenségekből  meg- 
konstruálja azt  is,  ami  rejtve  van  s  ezáltal  kiegészíti  az  ítélő- 
képesség segélyével  alkotott  képet. 

Ez  a  fantázia  belát  a  lelkekbe  is.  Mig  a  dráma-költőnél  egy 
szó,  egy  tett  a  szereplő  egész  lelkiállapotát  egyszerre  megvilágítja: 
az  emberismerő  államférfi  gyakran  egy  szóból,  egy  tettből  képes 
a  maga  emberének  egész  egyéniségét  megkonstruálni.  A  puszta 
iudicium  embere  nem  érti  e  processzust,  mert  csak  az  előtte  fekvő 
jelenségeket  képes  észlelni  s  mögéjük  nem  tud  látni.  Midőn 
Széchenyi  Kossuthban  már  pályája  elején  felismeri  az  öntudatlan 
forradalmár  típusát,  Deák  iudiciumának  rendkívüli  élessége 
mellett  sem  képes  azt  meglátni  s  a  szavakat  és  tetteket  a  bennük 
nyilatkozó  —  s  előtte  láthatatlan  —  lelkiállapottól  izolálva 
tekintvén,  a  vádat  nem  látja  bizonyítva.  Épen  azért  hiába 
Széchenyi  minden  bizonyítéka;  amit  ő  lát,  azt  nem  birja  mással 
láttatni,  mert  amennyi  tényleg  látszik,  az  —  magában  véve  — 
tényleg  semmit  sem  bizonyít. 

Ez  a  fantázia  teszi  képessé  Bismarckot,  hogy  előre  lássa 
szavak,  tettek  és  intézmények  jövendő  hatásait;  hogy  céltudatos 
biztossággal  számíthasson  azoknak  a  távolba  ható  ered- 
ményeivel is. 

Ebből  fakad  az  a  találékony  invenció,  amely  mindig  fel- 
tétlen biztonsággal  találja  meg  a  kivezető  utat. 

Pályája  minden  fordiüója  revelálja  e  képességét.  És  épen 
ebben  van  —  minden  őszintesége  mellett  —  diplomáciai  sikerei- 
nek egyik  oka,  hogy  ha  nem  is  titkolta  el  —  a  helyzet  logikájából 
amúgy  is  szükségkép  folyó  —  végső  céljait,  ellenfeleinek  szegé- 
nyes invenciója  —  sohasem  látván  előre  az  övé  által  megtalált 
utat1)  —  sohasem  birta  követni  az  ő  fölényes  esze  szárnyalását. 
Ez  egyik  magyarázata  parlamenti  félreismertetéseinek  is,  termé- 
szetes lévén,  hogy  bukástól  féltették  külpolitikáját  azon  bonyo- 
dalmak közt,  amelyből  ők  nem  látták  a  kivezető  utat.  Diplomáciai 
sikere  s  parlamenti  balsikere  ugyanegy  forrásból  ered:  abból, 
hogy  a  középszerűség  sohasem  képes  a  nagyok  szemével  látni  a 
dolgokat. 

Ez  a  hatalmas  fantázia,  amely  minden  nehéz  helyzetben 
*)  L.  Napóleon  nyilatkozatát  Mackról:  „sohasem  találta  ki  a  terveimet." 

megoldást  talál,  maradandó  alkotásokban  találta  invenciója  sze- 
rencsés voltának  élő  bizonyságát.  Oly  természetesen  nőnek  ez 
intézmények  a  viszonyokból,  minden  akciója  a  helyzetből  olyan 
természetesen  fakad,  hogy  ép  e  tökéletesség  takarja  a  megoldás 
megtalálásának  egykori  nehézségeit.  Csak  ha  az  egyes  szituációk 
minden  nehézségét  vizsgáljuk;  csak  ha  a  szempontok  sokféle- 
ségét tekintjük,  melyeknek  egyikét  sem  lehetett  figyelmen  kivül 
hagynia,  csak  ha  mindazon  célok  sokirányú  voltát  nézzük, 
amelyek  mindenikét  szolgálnia  kellett  a  megoldásnak:  nyerünk 
fogalmat  annak  az  invenciónak  hatalmas  teremtő  erejéről,  amely 
egyetlen  tettel  vagy  intézménnyel  egyszerre  oldotta  meg  a  fel- 
adatok ez  egész  sorozatát.  És  akkor  oly  impressziót  nyerünk  ez 
alkotások  vizsgálatánál,  mint  aminőről  Rodin  lelkes  tanítványa 
beszél,  midőn  a  lámpa  világánál  meglátja  egy  klasszikus  szobron 
a  művész  vésőjének  ezer  apró  nyomát.  «Ce  qui  de  prime  abord 
semblait  simple,  était  en  réalité  d'une  comlexité  sans  égale.))1) 

Ez  a  szerencsés  invenció,  párosulva  az  előrelátás  (a  távolba 
és  a  jövőbe  látás)  képességével  s  azzal  a  tehetséggel,  hogy  a  jelen- 
ségek mögött  rejlő  erőket  megsejtve,  a  felszinen  mutatkozó  reali- 
tásokat kiegészítve  s  igy  a  helyzetnek  teljesebb  képét  konstruálja: 
teszi  együttvéve  azt  kvalitást,  amelyet  fantáziának  mondottunk 
s  amely  bárhogy  is  nevezzük,  kétségkivül  oly  nélkülözhetetlen 
képessége  a  nagy  államférfinak,  amely  nélkül  a  puszta  iudicium 
az  egész  igazság  meglátására  magában  képtelen. 

Sem  a  fantázia,  sem  a  iudicium  fogalma  nem  oly  elhatárolt 
s  preciz,  hogy  azokkal  mint  preciz  értékű  megjelölésekkel  lehes- 
sen operálni.  És  az  emberi  lélek  csodálatosan  bonyolult  finom 
szövedékei  nem  is  vehetők  számba  konkrét  valóság  módjára  — 
leltárilag.  De  bármiként  is  nevezzük  ama  képességeket,  amelyek- 
ről szólottunk  a  iudicium  és  a  fantázia  elnevezés  alatt,  kétségtelen, 
hogy  azok  egymástól  különböző  természetű  s  egymástól  külön- 
váltan  is  mutatkozó  képességek;  és  kétségtelen,  hogy  —  bármint 
nevezzük  őket  —  csak  együtt  s  egymással  harmóniában  teszik 
—  más  kvalitásokkal  együtt  —  az  államférfiúi  tehetséget.  Egyik- 
nek vagy  másiknak  relativ  gyengesége  megbontja  a  harmóniát. 
Mig  a  fantázia  gyöngébb  volta  nélkül  nincs  mélység  a  látásban 
s  nagyság  az  alkotóképességben;   a  iudicium  gyöngébb  volta 


»)  Rodin:  L'art. 

mellett  maga  a  tisztán  látás  s  általában  az  alkotás  lehetetlen.1) 
De  hiában  bir  valaki  eképen  egy  igazi  államférfi  elméjével, 
ha  nincs  meg  és  ha  nem  teljes  benne  az  ész  és  érzés  egyensúlya. 
Ugy  a  helyes  meglátás,  mint  a  helyes  cselekvés  szempontjából 
egyaránt:  sine  qua  non. 

Ugyanaz  a  szenvedély,  amely  hevíti  a  cselekvő  államférfi 
akaratát,  amely  emberfölötti  erőfeszítésekre  készteti:  ugyanaz  a 
szenvedély  válik  a  gondolkozó  államférfi  tárgyilagos  Ítélésének 
akadályává,  ha  ellensúlyozatlanul  marad.  2) 

Bismarck  életének  története  ebben  a  tekintetben  is  csodá- 
latosan összhangzatos  nagy  egyéniséget  mutat. 

Ha  nem  lett  volna  meg  benne  az  a  folyton  lobogó  szenve- 
dély, tisztán  látó  szeme  hiába  látta  volna  oly  világosan  a  helyze- 
teket és  célokat.  Hogyha  Bismarckban  nincsen  ez  a  szenvedély, 
ez  a  mindig  aktiv  energia:  a  történelem  vizsgálója  talán  meg- 
állapíthatná, hogy  volt  korában  egy  államférfi,  aki  világosan  látta 
a  dolgokat;  de  azokat  tényleg  megváltoztatni  s  átalakítani  nem 
állott  volna  hatalmában. 

És  viszont  épen  ennek  maga  céljai  felé  lázasan  törekvő, 
mindig  aktiv  és  erős,  nagy  szenvedélynek  van  meg  kevésbbé 
egyensúlyozott  lélekben  az  a  veszedelme,  hogy  a  tárgyilagos 
látást  elhomályosítja.  Szívesen  hisszük  azt,  amit  óhajtunk  s  áz 
erős  érzésnek  mindig  meg  van  az  a  tendenciája,  hogy  a  maga 
érzéseinek  megfelelően  lássa  a  dolgokat. 

Bismarcknál  mindezt  sohasem  tapasztaljuk.  Milyen  viharos 
szenvedéllyel  látjuk  küzdeni  élete  sorsdöntő  óráiban.  Egész  lelkét 
teszi  fel  arra,  amit  céljául  kitűzött  s  minden  akciójában  benne 
az  egész  ember.  Milyen  szenvedélyes,  milyen  drámaisággal  teljes 
ez  a  küzdelemmel  oly  tele  élet.    Tanácskozása  királyával  az 

1)  Míg  azonban  a  kiválóbb  politikusnál  a  iudicium  e  fogyatékossága  csak 
oly  értelemben  vehető,  hogy  az  igen  erős  fantáziával  nem  képes  egyensúlyt 
tartani;  a  dilettáns  politizálónál  az  gyakran  teljes  fantáziahiánnyal  párosultan 
abszolút. .  Ugy  hogy  itt  nem  a  politikai  tehetségek  harmóniájának  hiánya, 
hanem  e  tehetségek  hiányának  harmóniája  mutatkozik. 

Azonban  ha  az  igazi  államférfi  nagy  ítélőképességével  az  ő  nagy  kép- 
zelőereje  egyensúlyban  is  áll:  még  mindig  megingathatják  ezt  az  egyensúlyt 
az  érzelmi  momentumok. 

2)  A  dilettáns  politikusnál  itt  is  nem  az  egyensúly  hiányában  a  hiba  s 
az  érzelmi  momentumok  túlsúlya  nem  azok  intenzivitásából  ered.  Nem  az 
érzés  erős;  hanem  a  belátás  gyenge.  Ennyi  az  egész. 

1863-iki  fejedelmi  kongresszus  meghiúsítása  kérdésében;  elkese- 
redett küzdelme  az  Ausztria  elleni  hadüzenet  kierőszakolására, 
mely  után  mintegy  félholtan  kerül  ki  második  —  kierőszakolt  — 
audenciájáról:  mind  egy-egy  drámai  kép.  És  mennyi  szenvedély, 
mennyi  mérhetetlen  keserűség  azokban  a  győzelmes  napokban 
Königgrátz  után,  midőn  I.  Vilmos  diplomáciai  rövidlátása  veszé- 
lyeztetni látszik  a  győzelem  gyümölcseit.  Ott  áll  a  négyemeletes 
épület  ablakánál,  lenéz  s  elfogja  az  az  érzés,  mennyivel  jobb 
volna  abból  az  ablakból  levetnie  magát.  De  jön  a  trónörökös, 
támogatását  igéri,  mig  végre  sikerül  a  királyt  meggyőzniök. 

Bizonyára  nem  márványhideg  diplomáciával  vitte  e  dolgo- 
kat. A  tisztán  látás  képessége  nem  elég.  Egy  nagy  ember  szenve- 
délyesen vivódó  lelke  küzködik  világával  és  gyakran  rámegy  e 
küzdelemre  az  életöröm  s  rámegy  az  életerő. 

De  mi  az,  amit  ily  szenvedéllyel,  az  érzéseknek  ilyen  min- 
dent elsodró  erejével  követel?  Az  államférfiúi  ész  által  parancsolt 
célszerűségi  szempontok  feltétlen  követése. 

Azt  a  háborút,  amit  a  kellő  időben  oly  szenvedélyes  erővel 
követelt,  ép  oly  szenvedélyes  erővel  igyekezett  a  kellő  ponton 
megállítani. 

Feltétlenül  szükségesnek,  mert  elkerülhetetlennek  tartotta 
az  Ausztriával  való  leszámolást  és  feltétlenül  szükségesnek  az 
Ausztriával  és  a  déli  államokkal  való  későbbi  jó  viszony  lehető- 
ségének biztosítását.  Szenvedélye  vitte  az  akcióban,  de  a  szen- 
vedélytől el  nem  homályosított  ész  vezette  az  államférfi  gondol- 
kozását. 

Alkalma  hiszen  volt  —  1863-ban  —  a  siker  reményével 
támadhatni  meg  Ausztriát,  de  akkor  csak  orosz  segéllyel  tehette 
volna  s  ez  kompromittálhatta  a  németség  szemében  Porosz- 
országot. Megvárta  a  kellő  alkalmat;  a  győzelem  kihasználásában 
a  kellő  mértéket  megtartotta. 

A  küzdelem  heve  meg  nem  zavarja  itélettét.  Nem  akarja 
ellenséggé  tenni  Ausztriát,  nem  akarja  elkeseríteni  az  apróbb 
államokat.  Ép  ugy,  mint  a  francia  háború  után  respektálja  a  dél- 
német államok  partikularizmusát  s  a  szorosabb  egységet  köve- 
telő német  nemzeti  érzés  által  el  nem  sodortatja  magái. 

Belpolitikájában  is,  mindig  a  tisztán  felismert  célszerűségi 
szempont  dominál.  Königgrátz  után  indemnitást  kér  a  parla- 
menttől, amellyel  azelőlt  oly  heves  harcban  állott.  A  küzdelem- 

bői  támadt  keserűségek  meg  nem  akadályozzák,  hogy  tegnapi 
ellenségeinek  elégtételt  adjon  s  konzervativ  érzelmei  dacára  a 
liberálisok  uralmát  tegye  lehetővé.  És  amidőn  egy  évtized  múlva 
a  birodalom  érdekében  a  liberálisok  elejtését  látja,  habozás  nélkül 
fordul  az  általa  gyűlölt  klerikális  párthoz  s  részlelteti  őket  a 
hatalomban.  Mindenütt  a  közérdeket  szolgáló  célszerűségi  szem- 
pont az  irányadó,  amelyet  az  ész  megmutat  s  amely  előtt  az 
érzéseknek  meg  kell  hajolniok. 

Azok,  akik  e  felfogással  szemben  bizonyos  pathetikus  szin- 
ben  látják  az  érzelmi  politikát,  a  célszerűségi  szempontban 
erkölcsi  opportunizmust,  az  érzelmi  politikában  pedig  valami 
nemes  idealizmust  látnak,  amely  erkölcsileg  mindig  tiszteletre- 
méltó, ha  tényleg  nem  is  mindig  e  világra  való. 

Ez  a  felfogás  különböző  szempontok  összezavarásából  ered. 

Az  alkalmazkodás,  a  célszerűségi  szempontnak,  az  oppor- 
tunizmusnak feltétlen  uralma  az  egyes  embernél  azt  jelenti,  hogy 
az  erkölcsi  momentum  —  összeütközés  esetén  —  e  mögött  hát- 
térbe szorul.  Az  államnál  az  alkalmazkodás  a  speciális  viszonyok 
tekintetbe  vételét  jelenti  s  ennek  megfelelő  olynemü  fejlődést, 
aminőt  a  nagy  természet  életében  a  természetes  kiválasztás  pro- 
cesszusa mutat.  A  célszerűség  szempontjának  feltétlen  uralma, 
pedig  itt  azt  jelenti,  hogy  az  államférfi  kizárólag  a  közérdeket 
nézi  s  minden  mást  annak  rendel  alá. 

Midőn  érzelmi  motívumok  a  célszerűségi  szempont  fel- 
tétlen érvényesülését  akadályozzák,  feltétlenül  a  közérdekbe 
ütközik.  És  az  az  államférfi,  aki  ily  motívumok  által  irányíttatja 
magát,  egyáltalán  nem  tesz  —  mint  sokan  hiszik  —  ideális  gon- 
dolkozásról tanúságot. 

E  téves  felfogás  voltaképen  egy  igen  primitív  szofizmán 
alapul.  Azon  tudniillik,  hogy  miután  vannak  igen  nemes  érzések, 
általában  nemes  idealizmus  kifolyásának  hiszen  minden  érzelmi 
momentumot. 

Pedig  hiszen  a  politikai  érzelmek  egyáltalán  nem  mind 
ideális  természetűek.  Idegen  nemzetek  gyűlölése,  elmúlt  sérel- 
mek megboszulásának  a  vágya,  vájjon  ideális  érzelmek-e? 

A  gyűlölet  —  igaz  —  erős  fegyver  az  akcióban,  de  a  gon- 
dolkozás helyességét  gyakran  megzavarja.  És  a  világháború  meg- 
mutatta, hogy  a  központi  hatalmak  katonái  fölülmulhatlan 
támadókedvvel  mentek  a  harcba  azon  orosz  ellen,  amellyel  szem- 

ben  ma  sem  éreznek  gyűlöletet.  A  nemzeti  és  katonai  becsület 
ép  oly  erős  fegyver,  miként  a  gyűlölet.  És  mindenesetre  nemesebb 
idealizmusnak  a  jele. 

Pedig  a  politikai  életben  tényezőként  ható  érzelmi  momen- 
tumok között  a  leggyakrabban  szereplő  ez  a  gyűlölet  s  a  multak 
sérelmeinek  megtorlása  iránti  vágy.  (Bosszú  Szadováért.)  Ezen 
óhajtás  megvalósítása  nem  is  áll  mindig  a  nemzet  érdekében  s 
az  azt  sugalló  érzés  nemzetinek  objektive  nem  is  mondható. 
Mert  hogyan  lehessen  nemzeti  egy  olyan  érzés,  amely  a  nemzet 
létérdekeivel  ellenkezik.  De  ez  csak  célszerűségi  kérdés.  Érzelmi 
szempontból  azonban  kétségtelen,  hogy  abszolúte  nem  nemes 
és  nem  ideális  érzés  a  bosszúvágy.  Hogy  tehát,  amidőn  a  helyes 
politikával  szemben  ilyen  érzelmi  momentumokra  hivatkoznak: 
itt  nem  az  ideális  és  a  reális  szempontok  ütköznek  össze;  hanem 
az  állam  igazi  érdekével  szemben  egy  igen  kevéssé  nemes  érzel- 
mekre hivatkozó  s  ezek  által  megzavart  célszerűtlen  politika 
hivei  küzdenek. 

Az  érzelmi  politika  dicsőítésével  még  egy  nyilvánvaló 
szofizma  kapcsolatos.  Hivei  azt  tartják,  hogy  miután  ez  a  politika 
az  ideális:  ennek  a  politikának  a  hivei  az  igazi  idealisták. 

E  hit  magyarázata  csupán  az  érdekeltek  önszeretetében 
található.  Az  Isten  —  ugy  mondják  —  a  szivet  nézi  és  nem  az 
ortográfiát.  Oly  mondás,  amely  mindig  kedves  lesz  azok  szemé- 
ben, akik  az  ortografiával  hadilábon  állanak. 

Az  az  állítás,  hogy  az  érzelmi  politika  hivei  az  igazi  idealista 
politikusok,  álokoskodásnál  nem  egyéb. 

Ez  a  szofizma  rendkívül  primitív.  Abból  a  —  mint  láttuk 
téves  —  feltevésből,  hogy  minden  érzelemnek  ideális  értéke  van. 
És  ez  az  első  kisiklás.  Folytatja  azzal,  hogy  az  érzelmi  politika 
ezen  vélt  ideális  jellegét  reáruházza  azon  politikusokra  is,  akik 
azt  képviselik. 

Ugyanezen  szofizmártak  egyik  speciális  alkalmazása  az, 
midőn  valamely  politika  merészsége  alapján  az  illető  politikusi 
veszik  körül  a  merész  férfin  nimbuszával. 

Az  álokoskodás  igen  átlátszó  itten  is.  A  politikus  nem  a 
maga,  hanem  a  mások  érdekeit  kockáztatja,  ha  politikája  túl- 
merész.  Az  ő  részéről  ez  nem  merészség,  hanem  csak  könnyel- 
műség. És  miután  a  merésznek  tartott  politika  rendesen  nép- 
szerű politika  s  annak  ellenfeleivel  szemben  —  az  előbbi  álokos- 

kodás  alapján  —  majd  mindig  bizonyos  erkölcsi  presszió  gyako- 
roltatik; a  népszerű  árral  úszót  ellenben  semmi  veszély  sem 
fenyegeti:  nyilvánvaló,  hogy  —  épen  fordítva,  mint  hiszik  —  a 
merész  politika  árjával  úszni  egyénileg  igen  opportunus;  mig 
a  közérdek  szempontjából  opportunus  irányzat  mellett  való  ki- 
tartáshoz igen  nagy  erkölcsi  bátorság  szükségeltetik. 

Ez  áll  az  érzelmi  politikára  általában  is,  amelynek  szen- 
vedélyességével szembeállani  gyengébb  politikusok  nem  látják 
célszerűnek;  mig  a  közérdeket  tekintő  államférfi  a  célszerűségi 
szempontok  mellett  érzése  egész  melegével  kitart. 

Bismarck  schleswig-holsteini  politikája  ellen  is  azt  a  ki- 
fogást emelték,  hogy  az  félénk  politika,  mert  az  európai  nagy- 
hatalmakkal nem  mer  szembeállani. 

Bizonyára,  Bismarck  politikája  sohasem  volt  merész;  ő 
maga  merész  volt  egész  pályája  alatt.  A  mások  rovására  soha- 
sem volt  merész.  De  kockára  tette  a  maga  egész  politikai  s  anyagi 
exisztenciáját,  midőn  egy  öreg  király  alatt  vállalta  a  parlament- 
tel való  éles  konfliktus  végigharcolását.  Ha  közben  I.  Vilmos 
meghal  s  liberális  és  békülékeny  utódja  következik:  Bismarck 
talán  örökre  kompromittálta  magát. 

Merészség  kell  gyakran  a  félénk  politika  melletti  állásfog- 
laláshoz s  erős  ideális  érzés,  hogy  az  érzelmi  politikával  meg. 
tudjunk  küzdeni. 

Az  állam  magatartását  az  ezt  irányító  államférfi  maga- 
tartásától el  kell  különítenünk  s  erkölcsileg  is  mindeniket  ön- 
magában és  saját  helyzetéből  kifolyólag  megítélnünk.1) 

Akkor  helyesebben  Ítéljük  meg  az  érzelmi  politika  termé- 
szetét s  a  vele  szemben  való  állásfoglalást  egészen  másként 
látjuk.  Az  igazi  államférfinál  az  ész  és  érzés  egyensúlya  teszi,  ép 
oly  nélkülözhetetlen,  mint  a  fantázia  és  a  iudicium  egyensúlya. 

J)  De  az  érzelmi  politika  nemcsak  hogy  —  mint  láttuk  —  gyak- 
ran igen  kevéssé  nemes  érzések  politikája,  hanem  gyakran  csupán  egy  nemes 
érzés  által  kivánt  cél  elérésének  helytelen  eszközeit  is  veszi  az  érzés  nimbu- 
szával körül.  Bismarckbana  német  nemzeti  érzés  hiányát  vélték  látni,  mert  más 
utakon  haladt  elérése  felé. 

Ez  a  kérdés  már  célszerűségi  megítélés  kérdése  s  az  ily  politika  volta- 
képen nem  igazi  érzelmi,  hanem  hibás  számításokon  alapuló  politika.  Nem 
az  érzés  áll  itt  szemben  az  ésszel,  hanem  a  dilettáns  felfogás  a  politikus 
felfogással. 

Erre  a  kérdésre  réezletesen  visszatérünk  alább. 

De  a  fantáziával  szemben  gyakran  hiában  áll  az  erős 
iudicium  s  az  érzések  szavával  szemben  hiában  szól  az  ész  szava: 
mindez  hiában,  ha  az  államférfi  jelleme  nem  ad  neki  erőt.  Ezen 
a  ponton  már  nyilvánvalóvá  válik,  hogy  az  államférfinál  a  tehet- 
ségek mellett  milyen  nagy  jelentőségűek  az  erkölcsi  kvalitások. 
A  teljes  erkölcsi  nagyság  teszi  az  igazi  nagy  embert.  De  még  a 
csupán  nagy  politikus,  tudós  vagy  katona  sem  lehet  naggyá,  a 
hivatása  teljesítésében  való  erkölcsi  nagyság  nélkül. 

Az  államférfinál  ez  ugy  is  mint  gondolkodónál,  ugy  is  mint 
cselekvőnél  egyaránt  mutatkozik.  Mint  gondolkozónak,  feladata 
a  tisztán  látás,  tehát  minden  ezt  zavaró  fantasztikus  vagy  érzelmi 
momentum  legyőzése.  A  tárgyilagosságra  törekvés  az  igazságra 
való  törekvés  s  az  objektivitás  hiánya  vagy  az  igazság  meglátására 
való  képességnek,  vagy  az  igazság  meglátására  való  törekvésnek 
a  hiányára  mutat.  A  képesség  hiányzik,  ha  a  fantázia  erősebb, 
mint  a  iudicium,  vagy  ha  az  érzés  szava  erősebb,  mint  az  ész 
szava.  A  törekvés  hiányzik,  hogy  ha  meg  van  az  erős  iudicium 
s  világosan  mutat  az  ész,  de  jellemünkben  levő  fogyatkozások 
miatt  elhallgattatjuk  annak  —  tisztán  érthető  —  szavát.  Mert  az 
emberi  elme  látása  nem  független  az  ember  akaratától  s  az  ezen 
akaratot  mozgató  más  tényezőktől. 

Ezek  a  tényezők  képesek  az  akarat  által  megakadályozni 
azt  a  tisztán  látást,  amelyre  az  elmének  —  tehetségeinek  harmó- 
niája folytán  —  egyébként  meg  volna  a  képessége.  Ilyenkor  a 
tárgyilagosság  hiánya:  a  gondolkozás  immoralitása. 

A  tárgyilagosságra,  azaz  az  igazságra  való  törekvés  minden 
nagy  gondolkozó  nélkülözhetetlen  jellembeli  kvalitása.  A  tárgyi- 
lagosságra való  képesség  minden  nagy  gondolkozó  nélkülöz- 
hetetlen elmebeli  kvalitása. 

Midőn  az  államférfiúi  tehetség  elemzésénél  sine  qua  non- 
nak  mondottuk  azt,  hogy  a  fantázia  ne  legyen  erősebb,  mint  a 
iudicium  s  az  érzés  ne  legyen  erősebb,  mint  az  ész:  csupán  e 
tényezőknek  önmagukban  rejlő  erejéről  kellett  szólanunk.  Midőn 
itt  most  az  erkölcsi  szempontokat  vizsgáltuk  s  a  jellem  fontos- 
ságát: uj  s  az  erőviszonyokra  kiható  fontos  tényezőként  jelent- 
kezik az  akarat.  Amint  Goethe  mondja,  az  emberek  esze  olyan 
természetű,  amilyen  az  emberek  jelleme  s  a  franciáknak  nem 
ilyen  eszük  volna,  ha  nem  volna  ilyen  jellemük.  Itt  tehát  — 
lehetetlen  nem  látnunk  —  az  akarat  és  a  jellem  mögött,  az  érzel- 

mekkel  ismét  találkozunk.  És  itt  már  világos,  hogy  midőn  azt 
mondjuk,  hogy  valamely  politikusnál  az  érzés  erősebb,  mint  az 
ész:  itt  nemcsak  az  érzés  relativ  erejéről  van  szó,  hanem  a  tisz- 
tán látásra  való  törekvés  relativ  gyöngeségéről  is.  Itt  az  akarat 
nemcsak  nem  támogatja  az  igazságra  törekvő  ész  küzdelmét  az 
igazságot  elhomályosító  érzéssel  szemben,  hanem  egyenesen 
ennek  a  pártjára  áll. 

Miután  a  magánéletben  az  «ész»  parancsa  alatt  rendesen 
a  praktikus,  gyakran  a  materiális  szempontokat  értik,  a  «sziv» 
parancsa  alatt  pedig  az  egyéni  érdekekkel  szemben  az  ideális 
követeléseket:  érthető,  ha  a  magánélet  fogalmainak  oly  szokásos 
—  és  oly  nevetséges  —  applikálásával  a  közéletre,  az  érzelmi 
politikusnak  eme  —  magasabb  értelemben  véve:  immorális  —  el- 
járása ideális  fénnyel  vétetik  körül. 

Ez  áll  arra  az  esetre,  amidőn  a  politikai  szituáció  meg- 
ítéléséről van  szó  s  a  tisztán  látás  képességével  biró  politikus 
rokon  vagy  ellenszenv,  hiúság,  remény  vagy  félelem  által  el- 
homályosítani engedi  tekintetét.  Ez  nem  idealizmus,  hanem  jel- 
lembeli fogyatkozás.  Az  igazság  meglátására  való  törekvésnek  a 
hiánya  is  már  fogyatkozás;  még  inkább  annak  aktiv  akadá- 
lyozása. 

Különösen  súlyos  akkor,  midőn  az  igazság  keresése  —  mint 
az  államférfinál  —  hivatás;  midőn  annak  teljesítésénél  köz- 
funkciót teljesít  s  midőn  annak  elmulasztásával  közkötelességet 
mulaszt  el. 

Nemzetek  pusztulása  támadhat  e  mulasztásokból  és  mennyi 
vér  és  mennyi  könny  fakad  azok  nyomán.  Az  egykor  oly  nagy 
Franciaország  egész  szerencsétlensége  e  forrásból  fakad;  a  nyil- 
vánvaló igazság  szándékos  elhomályosításából. 

Enélkül  az  erkölcsi  erő  nélkül  az  egyébként  erős  és  harmo- 
nikus államférfiúi  tehetség  sem  képes  tisztán  látni.  De  nemcsak 
a  gondolkozásban,  hanem  a  cselekvésben  sem  lehet  anélkül 
naggyá  soha. 

Mint  a  gondolkozó,  ugy  a  cselekvő  államférfinál  le  kell 
tudnia  győzni  azon  érzelmeket  és  érdekeket,  melyek  hivatásában 
akadályozzák.  Nem  elég,  hogy  azoknak  háttérbe  szorításával 
alkotta  meg  a  maga  terveit;  birnia  kell  az  erkölcsi  erővel  hogy 
a  maga  meggyőződéseivel  teljesen  azonosítsa  magát. 

(Folyt,  kőv.) 


Az  autarkizmus  és  Szerbia  elfoglalásának 

jelentősége. 


Irta:  Dr.  Hennyey  Vilmos.1) 


A  tizenkilencedik  század  eleje  óta  a  gőzgépüzemnek  alkalmazása 
egyrészt  a  gyáriparban,  másrészt  a  közlekedésben  s  az  ezzel  kapcsolatos 
nagyobbarányu  tőkehalmozódások  oly  átalakulást  idéztek  fel  a  termelés 
rendszerében,  amely  következményeiben  az  állami  életet  is  mélyen 
befolyásolta.  Ez  az  elváltozás  azelőtt  ismeretlen  irányzatot  vitt  be  az 
állami  életbe,  egy  uj  alapon  való  hatalmi  törekvést,  a  gazdasági  imperia- 
lizmust, amely  minél  nagyobb  területek  szerzését  és  gazdasági  egybe- 
kapcsolását jelenti  abból  a  célból,  hogy  az  állam  gazdasági  termékei 
piacot,  elhelyezést  találjanak  és  az  iparhoz  szükséges  nyerstermékek 
biztosan  és  olcsón  beszerezhetők  legyenek. 

Ez  az  uralmi  forma  tartalmilag  teljesen  különbözik  a  tizenkilence- 
dik század  előtti  hatalmi  törekvésektől,  amelyeket  a  középkorban  a 
vallás,  majd  később  a  faj,  a  nemzetiség  eszméi  mozgattak. 

A  gazdasági  imperiumra  való  törekvés  egyik  alaptétele  az  autar- 
kizmus, t.  i.  az  a  gondolat,  hogy  a  gazdasági  uralmi  körzet,  az  impé- 
rium függetlensége  biztosíttassák  azáltal,  hogy  a  hatáskörébe  tartozó 
területen  nemcsak  a  kultúrához  szükséges  ipartermékek,  hanem  az 
összes,  bármely  égővből  való  ilyen  nyerstermékek  is  előállíttassanak. 
Csak  ha  ez  a  gazdasági  teljes  függetlenség  megvan,  állapíthatók  meg 
szabad  választás  szerint  és  a  mindenkori  érdekeknek  megfelelően,  az 
idegen  gazdasági  területekkel  való  érintkezés  vám,  közlekedési  és  egyéb 
forgalompolitikai  feltételei. 

A  gazdasági  impérium  többféle  alakban  jelentkezett.  Az  egyik  a 
gyarmatosítás.  Ilyen  impérium  kiválólag  kettő  van:  Anglia  és  Francia* 


J)  A  Hamburgtól  Bagdadig  jelszó  alatt  megindult  ismert  propagandának  gondolatköre  a 
jeles  szerző  cikkének  tárgya.  A  propaganda  elé  tornyosuló  "gyakorlati  nehézségekkel  foglalkozik 
a  M.  F.  mai  számában  nagy  hozzáértéssel  Gratz  Gusztáv.  Szerkesttő. 

ország.  Az  elsőnél  s  ez  a  jellegzetes,  maga  az  anyaország  az  egész  gyar- 
matosított területnek  csak  1%-a,  Franciaországnál  csak  5% -a. 

Anglia  már  a  tizenhatodik  század  óta  szerzi  gyarmatait  és  300  év 
óta  építi  ezek  védelmére  tengeri  flottáját,  a  tizenkilencedik  század 
közepe  óta  pedig  hírszolgálati  kábelhálózatát.  A  jelenkor  gazdasági 
nagy  tényezői:  a  gyáripar,  a  gőzgép  közlekedés  (gőzhajók)  és  a  kapita- 
lizmus legelébb  Angliában  fejlődtek  ki.  Az  uj  tényezők  hatása  alatt 
Anglia  gyarmati  birtokainak  állományát  a  tizenkilencedik  század  folya- 
mán a  kétszeresére  emelte;  megszerezte  pénzügyi  és  politikai  míveletek- 
kel  1875-ben  a  Suez-csatornát,  elfoglalta  1878-ban  Cyprust,  1882-ben 
Egyiptomot,  azután  1886-ban  Birmát  Kelet-Ázsiában,  továbbá  a  Sudánt 
és  1890-től  kezdve  a  gazdag  gyémántbányákról  és  aranymezőkről  hires 
nagy  délafrikai  területeket,  1902-ben  a  bur  köztársaság  letörése  után  a 
«Capetown-tól  Kairóig»  jelszó  mutatja  a  brit  hatalmi  terjeszkedés  to- 
vábbi vágyait.  Anglia  gyarmatait,  különösen  a  legfontosabb,  több  mint 
300  millió  lakosú  Kelet-Indiát,  mind  erősebb  kapcsokkal  fűzte  az  anya- 
országhoz, hogy  a  gazdasági  uralmat  mind  teljesebben  gyakorolhassa. 
A  legújabb  irányzat  az  egész  nagy  birodalomra  nézve  az  erők  központo- 
sítását és  a  centrális  hatalom  megerősítését  tűzi  ki  feladatul. 

Anglia  oly  előnyben  volt  iparával,  azt  oly  versenyképessé  fejlesz- 
tette, hogy  minden  vámelzárás  mellőzésével  a  free  trade,  a  szabad 
kereskedelem  álláspontjára  helyezkedhetett.  De  már  az  utolsó  években, 
különösen  a  német  ipar  konkurrenciájának  hatása  alatt,  erős  ellenáram- 
lat van  folyamatban,  mely  Chamberlain  nevéhez  fűződik  és  a  gyarma-* 
tokkal  való  szabad  forgalom  fentartása  mellett  a  védővámpolitikát  hir- 
deti az  idegen  területekkel  szemben.  Ez  az  áramlat  a  háború  követ- 
kezményeként csak  erősödni  fog.  Angliát  Németország  ipari  nagy  fej- 
lődése és  Kisázsiában  való  előretörése  birta  a  háborúra,  mert  ez  az 
előretörés  Indiát  fenyegeti. 

A  másik  gyarmati  nagyhatalom  Franciaország,  amely  1826-ban 
Senegalt,  1830-ban  Algériát,  1862-ben  Saigont  szerezte  meg  és  a  Német- 
ország részéről  1870-ben  szenvedett  nagy  vereség  után,  kezdett  ismét 
erősebb  gyarmati  politikát.  Megszerezte  1876-ban  a  francia  Kongót, 
azóta  Hátsó-Indiában  1883-ban  Cochinchinát  és  Cambodját  16  millió 
lakossal,  elragadta  1886-ban  Kínától  Tonkint  és  Annamot  és  meg- 
szerezte a  protektorátust  Sziám  felett,  Afrikában  elfoglalta  1881-ben 
Tuniszt  és  átvette  a  Marokkó  feletti  védő  uralmat,  1893-ban  még  elfog- 
lalta Dahomét  és  Nigersudant,  1895-ben  Madagaskart,  kikezdette 
Abessziniát,  amíg  csak  1898-ban  Fashoda  előtt  Anglia  további  afrikai 
terjeszkedésében  meg  nem  állította.  S  ha  Franciaország  nem  engedi  ki 
kezéből  a  Suez-csatorna  vállalatát,  amely  ma  a  brit  gyarmati  birodalom 
életere  és  ha  a  Panamára  elpazarolt  milliók  százait  inkább  arra  for- 

Magyar  Figyelő.  3 

dítja,  hogy  pl.  a  «Canal  du  Midi»  csatornát  tengeri  közlekedésre  kiépíti, 
ugy  imperiális  fejlődése  ma  még  sokkal  nagyobbnak  jelentkezik. 

Franciaország  ugy  ujabbi,  mint  régebbi  gyarmatait  erős  vámked 
vezési  rendszerrel  fűzte  szorosabban  az  anyaországhoz.  A  jelen  háború- 
ban az  1870-ben  szenvedett  vereségért  akar  Németországon  revanche-ot 
venni. 

A  gazdasági  impérium  egy  másik  alakzatát,  bár  a  legellentétesebb 
alapon,  az  Egyesült-Államokban  és  Oroszországban  szemlélhetjük.  Itt 
nagy,  egymással  teljesen  összefüggő  területek  meghódításáról  és  egy- 
ségbe foglalásáról  van  szó. 

Az  Egyesült-Államok  népének  zömét  Európából  egy  század  folya- 
mán kivándorolt  30  millió  ember  alkotja,  akik  a  legkülönfélébb  faj  és 
nemzetséghez  s  mindenféle  vallásfelekezethez  tartoznak  és  a  gazdasági 
célok  és  törekvések  alapján  forrtak  össze  erős  uralmi  egységgé,  impe- 
riummá.  A  tizenkilencedik  század  folyamán  az  Egyesült-Államok  meg- 
szerezte 1819-ben  Floridát,  1845-ben  Texast,  1861-ben  Kaliforniát,  1867- 
ben  Alaskát.  1823  óta  a  Monroe  doctrina  felállításával  az  egész  amerikai 
kontinensen  minden  további  gyarmatalapításnak  veszi  elejét  és  1887  óta 
pánamerikai  kongresszusok  jelzik,  hogy  Délamerikát  bevonta  gazda- 
sági érdekkörébe.  Azóta  a  Csendes-óceánra  nézve  is  előjogokat  igényel, 
ez  alapon  megszerzi  Hawaiit  és  1898-ban  a  Filippini  szigeteket.  Hogy 
hajóhadának  nagyobb  súlyt  kölcsönözzön,  a  Panama-csatorna  kiépítését 
veszi  kezébe,  amivel  a  középamerikai  kis  államoknak,  sőt  Mexikónak 
függetlenségét  is  fenyegeti. 

A  másik,  Oroszország,  még  középkori  alapon  a  fajközösség,  pán- 
szlávizmus és  az  orthodox  keresztény  vallás  jelszavaival  igázott  le  és 
kapcsolt  egy  gazdaságilag  elzárkózó  nagy  birodalomhoz  rengeteg  terüle- 
teket, autokratikus  uralom  alá.  A  Balkán,  a  Kaukázus,  Szibéria,  Túrán, 
China  s  ujabban  Perzsia,  Afghanistán  és  Mandsuria  mind  tárgyai  az 
orosz  aspirációknak.  A  törzs  orosz  fajhoz  a  lakosságnak  56% -a  tar- 
tozik. A  tizenkilencedik  század  nagy  gazdasági  átalakulása  ezen 
impérium  területén  csak  most  veszi  kezdetét  és  gyökeresen  meg  fogja 
változtatni  a  birodalom  politikai  jellegét.  A  jelenlegi  háborúban  az  a 
törekvése,  hogy  a  Dardanellák  elfoglalásával  és  a  Balkánon  való  tér- 
foglalással a  Közép-tengerhez  nyerjen  utat. 

Egy  német  tudós  igy  jellemezte  Oroszországot:  «Alle  Zonen  um- 
fassend,  alle  Produkte  der  Erde  hervorbringend,  nach  aussen  abge- 
schlossen,  nach  innen  selbst  genügsam)).1)  íme  más  szavakkal  ugyancsak 
a  gazdasági  Impérium  autarkikus  fejlődési  iránya. 

A  harmadik  alakja  a  gazdasági  impérium  kialakulásának  a  vám- 

*)  Schulze-Gaevernitz  „Britischer  Imperialismus." 

(gazdasági)  uniók.  Ilyenben  voltak  a  mult  század  kezdete  óta  a  német 
területek,  mielőtt  politikailag  a  német  birodalomban  egybefoglaltattak. 
Ilyennek  minősül  a  braziliai  Egyesült-Államokat  egybefoglaló  vám- 
egyesülés s  mások. 

A  gazdasági  imperiumok  mindezen  alakzatai:  az  összefüggő  terü- 
leteken való  berendezkedés,  a  gyarmatosítás  és  a  tisztán  gazdasági 
egyesülés  nem  mindig  jelentkeznek  tisztán,  hanem  egymásba  folynak, 
egymásba  fejlődnek. 

Lássuk  most  a  nagy  imperiumok  terjedelmét  és  népességét: 

kiterjedés  lakosság: 
millió  □-km.  milliókban 


1.  Angol   birodalom   33  444 

(a  lakható  földterület  XU  része  és  az  emberiség 

27%,  tehát  több  mint  XU  része) 

2.  Franciaország   11  91 

3.  Az  Egyesült- Államok    10  104 

4.  Oroszország    22  162 

Utolsó  helyen  említem  az  európai  világtól  tá- 
vol eső  Japánt,  amely  körülbelül  1867  óta 

kezdi  imperiális  törekvéseit. 

5.  A  Japán  vezetés  alatt  kialakuló  japán-chinai 

gazdasági  impérium  lenne   11  440 


Ezen  Góliáthokkal  szemben  a  kis  Dávid  képében  jelenik  meg 
előttünk  Németország  csak  0*6  millió  D-km.  területtel  s  65  millió  lakos- 
sal és  Ausztria-Magyarország  0*7  millió  D-km.  területtel  s  52  millió 
lakossal. 

Németország  a  társaságban  a  legifjabb  is,  tulajdonképen  csak 
1870-ben  született  meg  mint  egységes  birodalom,  mert  a  középkorban 
közel  2000  és  még  1870  előtt  is  közel  40  önálló  részre  volt  szakadva. 

Azóta  bámulatos  energiával  szerzi  meg  mindazokat  a  gazdasági 
és  hatalmi  előfeltételeket,  amelyek  imperiumként  való  megjelenésre 
minősíthetik.  Gyáripart  teremt  meg,  amely  az  egész  világon  verseny- 
képes. A  nyolcvanas  évek  óta  gyarmatokat  kezd  szerezni  és  kereskedel- 
mének védelmére  oly  flottát  állít  be,  amely  nagyságban  már  a  francia 
gyarmati  impérium  flottáját  is  meghaladja.  De  Németország  egy  erős 
autarkikus,  gazdaságilag  függetlenül  önmagában  megálló  impérium 
alakítására  gyarmati  alapon,  egy  kissé  későn  került  fölszinre,  akkor, 
amikor  már  más  imperiumok  —  mint  láttuk  —  lefoglalták  a  gyarmatok 
szine-javát.  A  német  gyarmatok,  amelyek  a  jelen  háború  alatt  el  is 
vesztek,  sem  a  német  iparcikkek  piacaként,  sem  mint  nyerstermékeket 
szolgáltató  területek  nem  voltak  kielégítők. 

...  És  a  háború  után? 

Előre  látható  az  eddigi  tapasztalatokból  következtetve,  hogy  az 
ellenségeskedés  még  jó  ideig  gyakorolja  hatását  gazdasági  téren.  Már 
a  háború  alatt  megszakadt  sok  gazdasági  összeköttetés,  amelyek  helyét 
a  semleges  államok  foglalták  el,  Németország  jelentős  piacokat  vesztett, 
amelyeket  nehéz  lesz  a  háború  után  visszahódítania.  Be  fog  következni, 
hogy  a  mai  ellenségek  a  háború  után  egymással  szemben  gazdasági 
léren  folytatják  a  küzdelmet  és  igy  Németország  gazdasági  érvényesülé- 
sénél és  nyersanyagszükségletének  beszerzésénél  nagy  nehézségekre 
fog  találni. 

Hasonló  helyzetben  lesz  Ausztria-Magyarország  is. 

A  gondolat  most  az,  hogy  e  két  nagyhatalom  Bulgáriával  és 
Törökországgal  szövetkezve,  egyesült  erővel,  tisztán  gazdasági  alapon, 
alakítsanak  együttesen  egy  gazdasági  uralmi  egységet.  Ez  a  nagy  im- 
périum autarkikus  alapon  függetlenül  megállhat,  mert  Bulgária  és  Tö- 
rökország az  iparcikkek  felvételére  alkalmas  nagyterületeket  nyújtanak, 
másrészt  ezen  országok  majdnem  mindazokat  a  nyersterményeket  is 
szolgáltatják,  amelyek  a  különböző  égövek  alatt  teremnek  és  kulturált 
gazdaságban  szükségesek. 

A  török  Kisázsiában  ugyanis,  Mezopotámiában  évente  kétszer 
terein  a  buza,  a  kilikiai  sikságon  a  pamut,  amelynek  termesztésére  a 
már  kivitelben  levő  öntözőművek  elkészülte  után  Mezopotámia  is 
kiválóan  alkalmas  lesz.  Áfiun-Karahiszár  vidékén  ópium,  dohány  és 
selyemtenyésztés  van,  Adalia  körül  rizst  és  pamutot  termesztenek, 
Délanatoliában  déli  gyümölcsöt,  datolyát;  Kisázsia  különféle  vidékén 
ezenkivül  rezet,  vasat,  ólmot  és  ezüstöt,  valamint  földi  olajat  is  talál- 
hatunk. A  föld  és  klima  pedig  olyan,  hogy  a  nyugoti  kultúra  mindezek 
termelését  nagy  fokban  fejlesztheti  és  emelheti,  hiszen  ez  volt  az  ókor 
legtermékenyebb  vidéke,  a  Biblia  paradicsoma. 

Ehhez  járul,  hogy  Németország,  amely  gazdasági  energiáját  a  ten- 
geren túl  csak  korlátolt  mértékben  érvényesíthette,  ez  irányban  már 
évtizedek  óta  épen  Kisázsiát  szemelte  ki  s  ott  hatalmas  vasút  létesíté- 
sére tudott  Törökországtól  koncessziót  kieszközölni.  Két  társaság  ala- 
kult e  célra,  az  egyik  amely  az  «anatoliai  vasutat))  építette  Konstanti- 
nápolytól  Koniáig,  a  másik,  amely  a  «bagdadi  vasutat))  létesítette 
Koniától  Bagdadig.  A  részvények  többsége  mindkét  vasútnál  német 
kézen  van.  E  vasutak  átszelik  egész  Kisázsiát  és  ma  már  befejezésükhez 
vannak  közel.  A  nagy  kisázsiai  vonalnak  folytatása  is  tervbe  van  véve 
Bagdadtól  a  Perzsa-öbölig,  hogy  ezen  az  uton  uj  gyorsabb  útvonal  léte- 
süljön India  felé.  Ez  az  India  felé  irányuló  forgalmi  uttörés  élesítette 
ki  az  ellentéteket  Anglia  és  Németország  között.  Alighogy  Németország 
megkezdette  az  építkezést  1902  óla,  előállott  Anglia  és  az  alsó  Tigris  és 

Euphrat  vidékén  nagy  vizi  öntözési  tervezetet  dolgoztatott  ki,  az  ős 
babyloni  csatornát  Nahár  Maikát  újból  helyreállítani  tervezte,  hogy 
körülbelül  600  millió  frank  költséggel  6  millió  hektár  földet  ismét  ter- 
mékennyé tegyen.  Vasutakat  is  tervezett  Damaskusból  Bagdadba  s  innen 
Perzsián  át  Indiába  Kalkuttáig,  Egyiptom  és  India  kapcsolatba  hoza- 
talára. 

De  ezek  a  tervek  a  bagdadi  vasút  építését  nem  gátolták.  Erre 
1906-ban  angol  hadihajó  kötött  ki  a  Perzsa-öbölben  és  El  Kueitban, 
ahova  a  vasút  végpontja  volt  tervezve,  kitűzte  az  angol  lobogót.  Hiába 
volt  a  törökök  felszólalása,  az  angol  nem  tágított  és  közbejött  a  balkán 
háború  is.  Amikor  pedig  a  németek  ezzel  szemben  a  vasút  végét  a 
Perzsa-öböl  egy  másik  pontjára  Basrába  tervezték  a  Chatel  Arab  folyam 
mellé,  az  angolok  sietve  megegyeztek  Oroszországgal  a  Perzsiára  nézve 
fennforgó  érdekköröket  illetőleg.  Anglia  ezzel  szabad  kezet  nyert  Per- 
zsiának  déli  részében,  melynek  határa  szintén  a  Chatel  Arab  mentén 
vonul;  ezenkívül  azon  a  vidéken  a  nomád  arab  törzseket  is  fel- 
lázította. A  német  részről  a  Perzsa-öbölbe  tervezett  csatlakozás  érdeké- 
ben ezután  megindított  diplomáciai  tárgyalások  a  jelen  háború  kitöré- 
séig eredményre  nem  vezettek.  A  hadüzenet  után  pedig  Anglia  első  dolga 
volt,  hogy  Mezopotámiába  csapatokat  küldjön,  hogy  ott  végleg  megfész- 
kelje magát.  Már  közel  Bagdadig  hatolt  előre  az  angol  sereg,  amidőn 
épen  a  napokban  a  töröktől  döntő  vereséget  szenvedett. 

A  német-bagdadi  vasút  tehát  megépült.  Hossza:  2450  km.,  hosz- 
szabb  ut  mint  Berlinből  Budapesten  át  Konstantinápolyba.  Ez  ad  fogal- 
mat az  érintett  területek  óriási  terjedelméről.  A  vasút  további  fejlődésé- 
ben a  jelenlegi  utat  Indiába  Brindisin  és  a  Szuezen  át  5  nappal  fogja 
megrövidíteni  s  ez  igen  nagy  fontosságú  az  eddigi  szuezi  úttal  szemben. 

Olcsó  viziutja  is  van  Kis-Azsiának,  az  egyik  a  Fekete-tengeren 
Samsunból  indul  ki,  ahol  a  bagdadi  fővonal  egy  vasúti  elágazása  vég- 
ződik. Samsunból  a  hajók  akár  a  Dunán  is  feljöhetnek.  Egy  másik 
viziut  Mezopotámiából  az  Euphraton  van  tervezve  Aleppo  magasságáig, 
amelyen  át  csatorna  épülne  Alexandrettebe  a  Földközi-tenger  mellé. 

Ez  a  kisázsiai  forgalmi  terület  lenne  a  Középeurópa,  a  Balkán  és 
Kis-Ázsia  közt  tervezett  nagy  gazdasági  egyesülésnek  gyarmati  jellegű 
területe.  Ámde  még  további  fejlődési  kilátásai  is  vannak  ennek  az 
alakulásnak.  Megfelelő  gazdasági  politikával  európai  szomszédait,  a 
skandináv  államokat,  Hollandiát,  esetleg  Romániát  is  érdekkörébe  von- 
hatja. Ez  esetben  a  háború  folyamán  elveszett  német  gyarmatok  vissza- 
szerzését is  számításba  vonva,  7  millió  km.  kiterjedéssel  és  191  millió 
lakossággal  biró  nagy  gazdasági  terület  alakulna  ki,  amely  az  említett 
imperiumokkal  minden  tekintetben  versenyképes  lehet. 

És  most  érkeztem  ahhoz  a   ponthoz,   amely   ennek   a  cikknek 

ciméül  szolgál,  hogy  t.  i.  minő  jelentősége  van  a  háború  legújabb  nagy 
eseményének,  Szerbia  elfoglalásának. 

Ha  a  térképre  tekintünk,  látjuk,  hogy  a  berlin-bagdadi  nagy  köz- 
lekedési útnak,  amely  a  négy  ország  gazdasági  egyesülésének  gerincét 
képezné,  egy  jó  darabja,  ép  ugy,  mint  a  Szalonikibe,  tehát  a  Földközi- 
tengerre vezető  útvonal  nagy  része  is,  Szerbia  területére  esik.  A  vonal 
balkáni  része  Belgrád — Konstantinápoly  1060  km.,  ebből  közel  350  km., 
tehát  egyharmad  rész  —  Belgrádtól  Caribrodig  (bolgár  határ)  —  Szerbia 
területére  esik.  Még  inkább  áll  ez  a  szaloniki  összeköttetésre,  amelynek 
balkáni  része:  694  km.  ez  a  vonal  a  gjevgjeli-szaloniki  79  km.  hosszú 
görög  területi  részlel  kivételével  egészen  Szerbia  területén  van. 

Pedig  Szerbia,  mint  tudjuk,  az  orosz  impérium  hatalomkörébe 
kapcsolódott  be,  maga  is  nagyszerb  hatalmi  törekvésektől  elbódulva, 
Magyarország  megcsonkítását  forgatta  agyában  és  igy  a  központi 
hatalmakkal  szemben  a  legteljesebb  ellenséges  indulattal  viseltetett.  A 
Berlin — Bagdadi  közlekedési  útnak  egységes  kezelését  és  felhasználá- 
sát tehát  Szerbia  lehetetlenné  tehette  volna.  Ez  esetben  vasúton  a 
Románián  át  vezető  útvonalra  szorultunk  volna,  ami  azonban  kivitelé- 
ben kissé  problematikus  lett  volna,  ha  meggondoljuk,  hogy  Románia 
még  1913-ban  405  milliót  állított  be  költségvetésében  vasúti  hálózatá- 
nak fejlesztésére  oly  vonalak  javára,  amelyek  az  orosz-szerb  trans- 
versalis  összeköttetést  célozzák  és  az  Adria  vasút  gondolatkörébe  tar- 
toztak. Ezért  van  a  középeurópai  gazdasági  impérium  alakítása  szem- 
pontjából nagy  jelentősége  Szerbia  meghódításának. 

Végezetül  még  egy  körülményre  kell  utalnom;  arra,  hogy  e  nagy 
közlekedési  érnek  Magyarország  a  derekában  fekszik.  Európa  legfonto- 
sabb vidékeiről  Londonból,  Párisból,  Brüsselből,  Hamburgból,  Berlin, 
Kopenhága,  Stokholmból  Magyarországon  keresztül  visz  át  az  ut,  ami 
előre  nem  sejthető  mértékben  fokozhatja  Magyarország  tranzitó  forgal- 
mát s  ezzel  tranzitó  kereskedelmét,  idegenforgalmát  stb.  Nagy  mérték- 
ben fog  ezzel  emelkedni  Magyarország  jelentősége,  politikai  súlya  és 
szerepe  a  készülő  középeurópai  világimperium  keretében. 


A  drágaságról. 


Irta :  dr.  Mikecz  Károly. 
I. 

Az  elsőrendű  nélkülözhetetlen  életszükségleti  cikkek  majd- 
nem mindenikének  az  ára,  a  körülöttünk  duló  világháború  foly- 
tán, az  elmúlt  év  alatt  több  száz  percenttel  emelkedett  és  emelke- 
dik még  ma  is  oly  mértékben,  hogy  a  kormányhatalom  legeré- 
lyesebb  beavatkozása  ma  már  mindenki  előtt  nemcsak  kivánatos, 
de  feltétlenül  szükségesnek  is  látszik. 

A  kérdés  megoldása  körül  az  utóbbi  hetek  sajtójában  szá- 
mos nyilatkozat,  terv  és  tanács  jelent  meg,  de  ezek  között  alig* 
volt  egy  is,  amely  a  kérdést  teljes  komplexumában  ölelte  volna 
fel,  pedig  egy  annyira  szerves  és  összefüggő  organizmusnál,  mint 
az  elsőrendű  életszükségleti  cikkek  árainak  a  kialakulása,  egyes 
betegségek  ellen  való  küzdelem  csak  részleges  javulást  okozhat, 
de  az  egész  kérdést  a  maga  teljes  egészében  megoldani  nem 
képes. 

A  legtöbb  megoldási  tervezet  ugyanis  csak  a  fogyasztó  egy- 
oldalú pillanatnyi  érdekét  tartja  szem  előtt,  minek  folytán  az 
összes  készletek  azonnali  rekvirálását  és  mérsékeltebb  áron  való 
forgalomba  hozatalát  sürgeti,  de  nem  törődik  azzal,  hogy  mi  fog 
történni  akkor,  ha  a  rekvirált  készletek  elfogytak  és  a  számadását 
meg  nem  találó  termelő  és  kereskedő  ujabb  árut  előállítani  és 
piacra  hozni  nem  fog.  Nem  kivánom  én  itt  a  termelő  és  keres- 
kedő érdekeit  védeni,  mert  ha  valaki  ki  van  zsákmányolva, 
ugy  az  csak  a  fagyasztó  lehet,  de  fel  akarom  a  közvélemény 
figyelmét  hivni  arra  az  igen  fontos  körülményre,  hogy  a  kérdés 
megoldása  teljesen  és  egészében  csakis  az  összes  érdekelt  ténye- 

zők  érdekeinek  a  szemmeltartásával  és  csakis  a  drágaság  összes 
felismert  okai  ellen  való  szerves  és  öntudatos  küzdelem  utján 
remélhető. 

A  drágaság  okai  közül  kétségkivül  legnagyobb  szerepe  az 
elmúlt  1914-ik  évi  igen  rossz  termésnek  van,  aminek  következté- 
ben a  külföldi  behozataltól  elzárt  piac  a  legelsőrendü  élelmi- 
cikkek iránt  megnyilatkozó  fokozott  szükségletet  többé  kielégí- 
teni nem  tudta.  Különösen  nagy  volt  ez  a  hiány  a  gabonaféléknél, 
ahol  is  a  további  áremelkedésnek  csakis  a  maximális  árak  elren- 
delése és  a  készletek  rekvirálása  vetett  gátat. 

Az  élelmicikkek  mértéktelenül  felvert  ára  elsősorban  ter- 
mészetesen a  szegény  iparos-  és  munkásosztályt  érintette,  amely 
azonban  a  munkáshiány  folytán  könnyen  megtalálta  az  emelkedő 
munkabérekben  a  maga  számítását.  A  felemelt  munkabérek  az- 
után a  termelés  lényeges  megdrágulását  vonták  magok  után, 
aminek  következtében  az  uj  1915-ik  évi  kampány-ban  termelt 
élelmicikkeknek  a  termelési  és  ennek  folytán  a  természetes  for- 
galombahozatali ára  is  jóval  a  megelőző  évek  átlagos  árai  fölé 
emelkedett. 

A  termelési  viszonyoknak  a  megdrágulása  tehát  az  első  és 
a  legtermészetesebb  oka  a  mai  drágaságnak.  De  nemcsak  a 
munkabérek,  hanem  az  összes  gazdasági  eszközök,  termények  és 
minden,  amire  egy  gazdának  szüksége  van,  oly  mértékben  drá- 
gult meg,  hogy  az  idei  termésre  megállapított  maximális  árak 
magasnak  egyáltalában  nem  mondhatók  és  ha  a  többi  élelmi- 
cikkeknek az  ára  is  csak  a  termelés  drágasága  folytán  és  csak  a 
megállapított  maximális  árak  arányában  drágult  volna  meg, 
abban  az  esetben  nem  is  volna  egyébről  szó,  mint  a  pénz  vásárló- 
képességének a  csökkenéséről,  ami  egyedül  a  fix  fizetésű  hivatal- 
nokosztályra volna  elviselhetetlen. 

A  valóságban  azonban  a  mértéktelen  és  elviselhetetlen  ár- 
emelkedésnek a  termelés  megdrágulásán  kivül  még  egyéb  okai  is 
vannak.  így  különösen  a  termelés  csökkenése,  a  fogyasztás  emel- 
kedése, az  általános  szervezetlenség  és  bizonytalanság,  a  forgalmi 
zavarok,  mindezek  folytán  egyes  főbb  helyeken  a  gyakori  áru- 
szükség  és  főleg  az  ezt  kihasználó  szemérmetlen  spekuláció, 
amely  okok  folytán  a  még  nem  maximált  élelmicikkek  ára, 
messze  ezen  szinte  indokolt  aránylagos  magaslat  fölé  emelkedett. 

Dacára  ugyanis  az  idei  elég  jó  átlagtermésünknek,  mégis  a 

piacra  került  összes  elfogyasztható  élelmicikkek  összege,  messze 
az  előbbi  évek  átlaga  alatt  maradt.  Ennek  egyik  fő  oka,  hogy  a 
monarchia  fogyasztása  tekintetéből  igen  nagy  jelentőségű  Galí- 
cia az  idei  termelésből  majdnem  egészen  kimaradt,  a  másik  fő 
oka  pedig,  hogy  a  külföldről  eddig  szokásszerüleg  behozott  nagy 
tömegű  élelmicikkek  a  piacról  szinte  teljesen  elmaradtak.  A  mult 
évi  rossz  termés  is  még  több  helyen  éreztette  az  idei  termelésben 
is  káros  hatását,  igy  a  zsirdrágaság  főleg  a  mult  évi  tengeri 
hiányra  vezethető  vissza. 

A  termelés  csökkenésével  szemben  áll  a  fogyasztás  emel- 
kedése, különösen  a  hadsereg  fogyasztásának  emelkedése.  Az  a 
több  millió  ember  ugyanis,  aki  ma  a  hadseregben  szolgál,  béke 
időben  részben  termelő,  részben  pedig  a  helyi  termelés  fogyasz- 
tója és  igy  ellátása  nem  nehezedik  a  nagypiaci  központokra,  ahol 
ma  a  fogyasztó  legnagyobb  konkurrensének  mindenütt  a  had- 
sereget találja  magával  szemben. 

Az  árak  emelkedéséhez  hozzájárultak  a  forgalmi  viszo- 
nyokban beállott  zavarok  is,  aminek  következtében  ugy  ten- 
gelyen, mint  vasúton  az  áru  nehezebben  és  nagyobb  veszéllyel 
érhette  csak  el  a  piacát,  mint  béke  időben,  eltekintve  attól,  hogy 
egyes  vonalak  lezárása  folytán,  elég  tekintélyes  mennyiségű  áru 
egyáltalában  piacra  sem  volt  hozható  és  igy  a  helyi  fogyasztásban 
forgácsolódott  szét. 

Nagyon  káros  hatása  van  azon  bizonytalan  helyzetnek  is, 
amelyet  a  mostani  időleges  magas  árak  teremtettek.  A  termelő 
nem  tudhatja  meddig  tart  még  a  mostani  állapot,  hosszabb  le- 
járatú üzletre,  igy  például  állathizlalás,  baromfitenyésztés  stb. 
csak  nehezen  szánja  rá  magát,  mert  fél,  hogy  a  drága  anyagját 
már  megváltozott  árak  mellett  lesz  kénytelen  értékesíteni,  amely 
veszély  azután  következéskép  nemcsak  a  kevesebb  termelésben, 
hanem  a  veszély  átszámítása  folytán  a  felemelt  árakban  is  meg- 
nyilvánul. 

Mindezen  bajokat  még  csak  növelte  termelésünk  és  fogyasz- 
tásunk szervezetlensége.  Nincs  elég  termelő  szövetkezetünk,  amely 
a  kistermelő  áruit  összeszedné  és  piacra  hozná,  nem  vagyunk 
eléggé  berendezkedve  a  nyerstermények  feldolgozására  és  kon- 
zerválására, aminek  folytán  szintén  sok  termény  nem  tud  piacára 
eljutni,  illetve  a  közfogyasztás  szempontjából  egészen  veszendőbe 
is  megy. 

Ezen  árdrágító  okokhoz  járult  még  az  a  körülmény,  hogy  a 
háború  kitörése  után  beállott  hirtelen  áremelkedés  folytán  sokan, 
az  olcsón  termelt,  illetve  beszerzett  áruikat  minden  munka  és 
szaktudás  hozzáadása  nélkül  egyedül  csak  a  véletlen  viszonyok 
utján  tetemes  haszonnal  adhatták  tovább.  E  szinte  jogtalan 
haszon  élvezői  között  nem  egy  közvetítő  még  a  nyár  avagy  az 
ősz  folyamán  olcsón  megvett  áruikon  tetemes  vagyonra  tett  szert. 
Ezen  könnyen  szerzett  haszon  azután  a  megbízhatatlan  eleinek 
egész  raját  minden  szaktudás  nélkül  az  élelmicikkekkel  való 
üzérkedésre  csábította,  aminek  következtében  az  élelmiszer 
kereskedés  rövidesen  valóságos  szerencsejáték  lett.  A  spekuláció 
a  nyilt  piacon  lebonyolított  forgalom  korlátoltsága  folytán 
aránylag  kis  tömegekkel  képes  a  szervezetlen  piac  árait  uralni, 
ugy  hogy  azokat  ma  már  többé  nem  a  termelési  költség,  a  kereslet 
és  kínálat  és  egyéb  természetes  tényezők  szabályozzák,  hanem 
egyszerűen  a  legvadabb  spekulációnak  vannak  oda  dobva,  amely 
spekuláció  garázdálkodásának  a  mai  teljesen  irreális  piaci  ár- 
emelkedésben kétségkívül  oroszlán  része  van. 

Mindezen  felsorolt  egymással  szervesen  összefüggő  bajok 
közös  megnyilatkozása  közös  eredője  a  drágaság,  amely  ellen 
tehát  csakis  ezen  összes  bajok  elleni  erélyes  küzdelem  utján 
remélhetünk  hatásos  védelmet.  Mielőtt  azonban  annak  a  tárgya- 
lásába bocsátkoznám,  hogy  mit  kell  tennünk,  egy  visszapillantást 
fogok  vetni  arra,  ami  már  e  téren  eddig  is  történt. 

II. 

Közélelmezésünk  gerince  a  kenyér.  Elegendő  és  olcsó 
kenyér  legalább  is  megment  a  drágaság  legborzasztóbb  következ- 
ményétől, az  éhségtől.  Hála  Istennek  az  idei  termés  jó  átlagos 
mennyiségű  volt  és  igy  az  elmúlt  évi  gabona  szükség  megismétlé- 
sétől tartanunk  nem  igen  kell  az  idén.  Elég  jó  termést  adtak  a 
bürgonya  valamint  a  hüvelyesek  is,  miért  is  valószínűleg  köz- 
élelmezésünk ezen  igen  fontos  élelmicikkekből  sem  fog  hiányt 
szenvedni. 

Ennek  dacára  minden  eshetőségre  számítva  a  kormány  az 
egész  termést  idejekorán  zár  alá  vette  és  mindezen  élelmicikkek 
árát  a  piaci  áraknál  alacsonyabban  minden  irányban  méllányo- 

san  megállapította.  A  kiadott  kormányrendeletek  mindenkinek 
lehetővé  tették,  hogy  szükségletét  beszerezhesse,  a  hadsereg,  a  ki- 
vitel és  a  közélelmezés  részére  pedig  külön  e  célra  állami  támoga- 
tással alapított  Hadi  Termény  részvénytársaság  eszközli  a  be- 
vásárlásokat, amely  társaság  működéséről  eddig  mindenki  csak 
elismeréssel  szólhat. 

Nincsenek  még  ugyan  statisztikai  kimutatásaink  arról,  hogy 
az  ország  lakosságának  mennyire  sikerült  ellátni  magát  ezen 
élelmicikkekkel,  azonban  az  előrelátásból  elrendelt  rekvirálás 
várható  eredménye,  valamint  a  Hadi  Termény  részvénytársaság 
készletei  bizonyára  a  hadsereg  szükségletein  kivül  a  közélelmezé- 
sünk ellátásánál  esetleg  mutatkozó  hiányokat  is  pótolni  fogják 
tudni. 

A  készletek  összeírása  és  rekvirálása  tárgyában  kiadott  kor- 
mányrendelet igen  üdvös  rendelkezésének  tartom,  hogy  az  a 
rekvirálás  költségeit  a  maximális  árak  felemelésére  spekuláló  és 
készleteiket  visszatartó  termelőkre  és  közvetítőkre  ruházta  át, 
amely  intézkedés  egyéb  maximált  árucikkek  forgalmánál  is 
bizonyára  éreztetni  fogja  üdvös  hatását. 

E  nehéz  viszonyokban  mindenkinek,  legyen  az  termelő  vagy 
közvetítő,  át  kell  hatva  lennie  közszellemmel  és  nem  szabad  meg- 
engedni, hogy  a  köz  rovására  bárki  is  büntetlenül  visszaéljen. 
Akinek  feleslege  van,  az  hozza  forgalomba,  aki  ezt  nem  akarja, 
azt  büntetni  és  kényszeríteni  kell.  A  termésjelentések  után  remél- 
hetjük, hogy  egy  kellő  eréllyel  végrehajtott  rekvirálás  kellő  ered- 
ménnyel is  fog  járni  és  hogy  ezen  legnagyobb  fontossággal  biró 
tömeg  élelmicikkekből,  ugy  mint:  kenyér,  liszt,  buza  és  árpa, 
dara,  burgonya  és  hüvelyesekből  sikerülni  fog  ugy  a  hadseregnek, 
mint  az  ország  lakosságának  a  közszükségletét  kellő  mennyiség- 
ben és  méltányos  áron  kielégíteni. 

Sokkal  kevesebb  reménységgel  nézhetünk  az  ezen  élelmi- 
cikkek fontosságával  szinte  vetekedő  hus,  zsir,  vaj  és  tej  kérdés 
megoldása  elé,  amely  élelmicikkek  ugyan  külön-külön  drágasá- 
got és  szükséget  jelentenek,  de  véleményem  szerint  az  egész  kér- 
dés annyira  összefügg,  hogy  annak  radikális  megoldása,  csakis 
egy  általános,  a  gyökerekig  visszamenő  rendezéssel  remélhető. 
Mindezen  élelmicikkek  nehezen  összeszedhető,  könnyen  rom- 
landó, nehezen  eltartható  áruk,  amelyeknél  a  rekvirálás  elrende- 
lése nem  sok  eredménnyel  kecsegtetne.  Husrekvirálás  egyáltalán 

el  sem  képzelhető.  Arra,  hogy  az  állatjait  meghizlalja,  senki  sem 
kényszeríthető,  valamint  az  is  a  termelési  viszonyok  teljes  felfor- 
dulásával járna,  ha  az  igavonó  állatok  és  a  tehenek  rekvirálását 
rendelnék  el,  a  növendékállatok  rekvirálása  és  levágása  pedig 
egyáltalában  szóba  sem  jöhet.  Körülbelül  ugyanez  áll  a  zsirkérdés 
megoldására  nézve  is,  azzal  a  különbséggel,  hogy  itt  mégis  a  zsir- 
készletek  azonnali  rekvirálása  pillanatilag  talán  némi  enyhülést 
hozhatna,  de  ez  az  enyhülés  a  rekvirált  keszletek  elfogyasztása 
után  annál  erősebb  visszahatást  szülne.  Különben  sem  vagyok 
barátja  a  rekvirálásnak  és  azt  tartom,  hogy  a  rekvirálás  csak  az 
a  bizonyos  utolsó  eszköz  lehet,  amikor  már  semmi  sem  segit. 

Sokkal  több  eredményt  várok  az  összes  élelmi  és  elsőrendű 
szükségleti  cikkek  maximális  árának  országos  megállapításá- 
tól, amely  maximális  árak  kerületenként  ugyan,  de  a  helyi  terme- 
lési, fogyasztási  és  forgalmi  viszonyok  szemmeltartásával  egy 
országos  központi  szerv  utján  volnának  megállapítandók  és  pedig 
nemcsak  az  élelmicikkekre,  hanem  cipőre,  ruhára,  gépekre  és 
minden,  amire  csak  a  termelésnek  és  a  fogyasztónak  szüksége 
van.  Ez  kétségkívül  óriási  munkát,  szaktudást  és  körültekintést 
igényel,  de  a  mai  organikus  gazdasági  viszonyok  mellett  más- 
képen gyökeres  orvoslást  nem  várhatunk.  Tapasztalat  szerint 
ugyanis,  ha  valamely  árucikknek  a  napi  áraknál  alacsonyabban 
állapíttatik  meg  a  legmagasabb  ára,  ugy  az  az  árucikk  rövidesen 
egészen  eltűnik  a  piacról,  hogy  azután  annál  magasabb  áron,  más 
formában  kerüljön  ismét  forgalomba.  így  a  hus  maximális  árá- 
nak a  megállapításánál  is  számításba  kell  vennünk,  hogy  a  túl 
magasan  megállapított  maximális  árak  esetleg  könnyen  egész 
tenyészetünket  és  igavonó  állatállományunkat  veszélyeztethetnék, 
mig  az  esetleg  túl  alacsonyan  megállapított  maximális  árak  arra 
indítanák  a  termelőket,  hogy  állatjaikat  inkább  igavonó  és  le- 
íejési  célokra  értékesítsék,  ami  a  piacra  kerülő  husmennyiség 
megcsappanását  és  ezáltal  a  husszükség  növekedését  elkerülhetet- 
lenné tenné.  Mielőtt  tehát  a  hus  maximális  ára  megállapíttatnék, 
feltétlenül  szükséges,  hogy  az  igavonó  szarvasmarhának,  a 
tenyészállatoknak,  a  lefejésre  használt  teheneknek,  sőt  még  a 
növendékállatoknak  az  ára  is,  a  lehető  legnagyobb  részletességgel 
és  tökéletességgel  céltudatosan  megállapíttassék,  ami  által  az 
ország  állatállományának  védelme  és  célirányos  felhasználása  is 
biztosíttatnék. 

Az  élő  állat  és  a  hus  maximális  árának  megállapításával 
egyidejűleg  a  sovány  és  hizott  sertés,  a  zsir,  sőt  a  tej  és  a  vaj 
maximális  ára  is  az  egész  ország  területére  megállapítandó  volna, 
amely  maximális  árak  megállapításánál  talán  egy  kicsit  a  tejter- 
melésnek kedvezni  is  lehetne,  ami  által  nemcsak  ezen  nélkülöz- 
hetetlen tömeg  élelmicikknek  kellő  mennyiségben  való  piacra 
hozatalát,  hanem  részben  állatállományunk  fenntartását  is  bizto- 
síthatjuk. E  téren  az  első  lépésnek  tekinthető  a  zsir,  szalonna, 
háj  és  sertéshús  maximális  árának  a  megállapítása  tárgyában  a 
napokban  kiadott  kormányrendelet.  A  rendelet  igen  üdvös  intéz- 
kedésének tartom  a  fokozatosan  eső  maximális  áraknak  az  elren- 
delését, ami  nemcsak  az  árviszonyok  fokozatos  javulását  teszi 
minden  nagyobb  zökkenés  nélkül  lehetővé,  hanem  a  spekuláció 
garázdálkodása  ellen  is  hatásos  védelmet  és  biztosítékot  nyújt.  E 
rendelet  kibocsátásánál  azonban  meg  nem  állhatunk  és  azt  minél 
előbb  követnie  kell  az  élő  állat,  marha,  juh  és  egyéb  húsok  maxi- 
málását meghatározó  rendeletnek  is. 

Tekintettel  azonban  arra  a  körülményre,  hogy  az  egyszer 
megállapított  legmagasabb  árak,  majdnem  kivétel  nélkül  a  gya- 
korlat folytán  szinte  ármeghatározó  legkisebb  árak  is  szoktak 
lenni,  a  kivánt  eredmény  elérése  céljából  megfontolandónak  tar- 
tanám, ha  minden  egyes  esetben  nemcsak  a  termelő  által  forga- 
lomba hozott  árunak  a  legmagasabb  ára  határoztatnék  meg,  ha- 
nem mindig  egyúttal  meghatároztatnék  az  a  legmagasabb  ár  is, 
amit  a  közvetítő  kiskereskedő  a  fogyasztótól  követelhet.  A  két 
maximális  ár  közötti  különbség  azután  magában  foglalná  az  áru 
összeszedése,  eltartása  és  piacra  hozásának  költségein  kivül,  a 
közvetítő  kereskedőnek  a  méltányos  hasznát  is.  A  megállapított 
maximális  árakon  felül  szigorúan  tilos  volna  bármit  is  felszámí- 
tani, a  hatóságok  pedig  utasítandók  volnának,  hogy  az  esetleges 
visszaélések  üldözése  és  megbüntetése  körül,  a  lehető  leglelki- 
ismeretesebben  és  legszigorúbban  járjanak  el.  A  kezdeményező 
lépés  e  téren  is  megtörtént.  Az  igazságügyi  miniszternek  az  ár- 
drágító visszaélések  elleni  törvényjavaslata  a  parlament  előtt  van. 
E  javaslat  értelmében  két  évig  terjedhető  fogházzal  és  100  koro- 
nától 20.000  koronáig  terjedhető  pénzbüntetéssel  lesz  büntethető 
gyorsított  bűnvádi  eljárás  utján,  aki  háború  idején  nyerészkedés 
céljából  életszükségleti  vagy  más  közszükségleti  cikket  szükség- 
letét aránytalanul  meghaladó  mennyiségben  beszerzett,  a  forga- 

lomtól  visszatartott  vagy  megsemmisített,  valamint  az  is,  aki  ily 
célra  irányuló  összebeszélésben  részt  vesz.  Egy  másik  törvény- 
javaslat pedig  a  kormányt  az  esetleg  szükséges  egyéb  kivételes 
intézkedések  megtételére  hatalmazza  fel. 

Mindkét  törvényjavaslat  egy-egy  hatalmas  lépés  a  speku- 
láció leküzdése  felé,  de  szükségesnek  tartanám,  ha  ezek  a  kivéte- 
les szigorú  büntetések  a  maximális  árak  és  a  szállitási  igazolvá- 
nyok körüli  visszaélésekre  is  kiterjesztetnének  és  mellékbünteté- 
sül minden  egyes  esetben  az  áru  hatósági  elkobzását  is  kimonda- 
nák. Célra  vezetőnek  tartanám  továbbá,  ha  ép  ugy  mint  a  gabona 
rekvirálás  elől  elrejtett  készletek  feljelentésénél,  ugy  a  maximális 
árak  elleni  visszaélések  üldözésénél  is  a  feljelentő  a  kiszabott 
büntetés  bizonyos  százalékával  jutalmaztatnék.  A  hirtelen  meg- 
gazdagodás után  törtető  és  ezen  kereskedelmi  szakmával  eddig 
egyáltalán  nem  is  foglalkozó  megbizhatatlan  elemeknek  az  élelmi- 
szerpiacról való  kiszorítása  végett  pedig  szükségesnek  tartanám 
azt  is,  hogy  törvényadta  felhatalmazás  alapján,  az  egész  ország 
területén  minden  elsőrendű  élelmiszerrel,  sőt  minden  életszük- 
ségleti  cikkel  való  üzletszerű  kereskedés  általánosan  kikérendő 
hatósági  engedélyhez  köttessék.  Ezen  kereskedői  igazolványokat 
azután  az  illetékes  hatóságok  csakis  olyan  megbízható  büntetlen 
előéletű  magyar  állampolgárnak  állíthatnák  ki,  aki  az  űzni  kivánt 
kereskedelmi  ággal  eddig  is  szakszerüleg  foglalkozott,  s  aki  a 
kiírandó  rendeletben  meghatározandó  pár  száz  korona  biztosíté- 
kot letenné.  Ezen  biztosíték,  valamint  maga  a  kereskedői  igazol- 
vány is  az  első  megállapított  visszaélés  esetén  önmagától  és 
visszavonhatatlanul  elveszne. 

Az  árfelhajtó  spekuláció  leküzdésén  kivül  azonban  a  kor- 
mány gondoskodását  kell  hogy  képezze  az  árucikkek  piacra  jut- 
hatásának  és  elosztásának  a  megkönnyítése  is.  E  téren  hűtő 
vaggonok,  fuvardíjkedvezmények  és  kedvezményes  gyorsszállí- 
tás utján  igen  sokat  tehetnének  az  államvasutak  is.  A  piacra  nagy 
könnyebbséget  jelentene  az  is,  ha  a  hadsereg  vezetősége  szükség- 
letét nem  a  piaci  központokban  és  nem  egymásra  licitáló  közvetí- 
tők utján,  hanem  a  termelés  helyén  és  lehetőleg  közvetlenül  a 
termelőtől  szerezné  be.  A  megszállott  tartományok  állatállomá- 
nyának és  termésének  célszerű  felhasználása  is  igen  sokat 
segíthetne. 

Itt  kívánom  megemlíteni  a  kivitel  kérdését  is.  Mint  mező- 

gazdasági  állam  ugyanis,  a  nálunk  uralkodó  drágaság  dacára,  a 
velünk  szövetséges  országok  elől  kivitelünket  teljesen  le  nem  zár- 
hatjuk, ellenben  az  önfentartás  kényszerűségéből  szükséges,  hogy 
ez  a  kivitel  lehetőleg  megszoríttassék  és  a  minimumra  kontingen- 
táltassék.  Tudtommal  ez  irányban  is  már  megkezdődtek  a  szük- 
séges tárgyalások. 

III. 

Mindezen  eddig  tárgyalt  intézkedések  és  javaslatok  inkább 
csak  az  élelmi-  és  közszükségleti  cikkek  forgalomba  hoza- 
talára, illetve  a  forgalombahozatal  körüli  visszaélések  meggátlá- 
sára  vonatkoztak,  a  közélelmezés  összes  bajainak  teljes  gyökeres 
meggyógyítása,  illetve  a  megnövekedett  fogyasztás  zavartalan  el- 
látása azonban,  egyszerű  hatósági  intézkedések  utján  tökéletesen 
megoldható  mindaddig  nem  lesz,  amig  a  piac  emelkedő  szükség- 
letének kellő  ellátásáról  is,  több  termelés,  vagy  behozatal  utján 
kellően  nem  gondoskodunk. 

Legnagyobb  részt  ezt  a  célt  kivánja  szolgálni  az  az  országos 
élelmezési  központ,  amelynek  a  felállítása  a  miniszterelnök  urnák 
egy  küldöttség  előtt  tett  kijelentése  szerint,  tervbe  van  véve. 

A  magam  részéről  legmegfelelőbbnek  tartanám,  ha  e  célból 
állami  támogatás  és  felügyelet  mellett,  egy  hatalmas  termelő  és 
behozatali  részvénytársaság  alapíttatnék,  amely  képes  volna  az 
összes  nagyobb  városok  fogyasztó  közönségét  a  kellő  mennyiségű 
élelmi-  és  elsőrendű  életszükségleti  cikkekkel  ellátni.  Egy  ily 
hatalmas  tőkeerővel  rendelkező  társaság,  ugy  külföldön,  mint  itt- 
hon, hamarosan  képes  volna  üzleti  összeköttetései  révén  a  szük- 
séges árumennyiséget  megfelelő  áron  összeszedni  és  annak  az  el- 
tartására és  forgalomba  hozatalára,  a  szükséges  berendezkedése- 
ket megteremteni. 

A  városokkal,  esetleg  magával  az  állammal  kötendő  hosz- 
szabb  lejáratú  szerződései  révén  abban  a  helyzetben  volna  ez  a 
társaság,  hogy  nagyobb  mennyiségű  élelmicikkeknek  a  termelé- 
sére is  berendezkedhetne,  ami  által  üzleti  számításaiból  kihagy- 
hatná azt  a  tekintélyes  rizikót,  amellyel  ma  a  nyers  anyagok  igen 
magas  ára  mellett  minden  termelőnek  számolnia  kell.  Megbecsül- 
hetetlen volna  egy  ilyen  hatalmas  tőkeerővel  és  állami  támogatás- 
sal rendelkező  társaságnak  a  jótékony  befolyása  a  behozatal  eme- 

lése  és  olcsóbbá  tétele  terén  is.  Az  exportáló  országokban  össze- 
köttetései révén  anélkül,  hogy  ügynökei  egymásra  licitálva  az 
árakat  felvernék,  képes  volna  a  szükséges  árucikkeket  nagy 
mennyiségben  összeszedni,  elszállítani,  idehaza  elraktározni,  el- 
tartani és  forgalomba  hozni.  A  közvetlen  behozatal  és  a  nagy 
üzem  minden  előnyei  többszörösen  érvényesülhetnének  a  társa- 
ság minden  működésében  most,  amidőn  a  drágaság  egyik  legfőbb 
okozójául  a  túlságosan  sok  közvetítő  túlkapását  és  az  átalakult 
viszonyokhoz  szükséges  szervezkedés  és  berendezés  hiányát 
jelöltük  meg. 

Különösen  nagy  eredményeket  várok  e  társaság  működésé- 
től a  hus,  zsir,  tojás  és  vajdrágítás  enyhítésének  terén,  ahol  is 
tekintélyes  árumennyiségek  behozatala  révén  a  mai  áruhiány 
lényegesen  enyhíthető  volna.  Dánia,  Hollandia,  Románia,  vala- 
mint a  velünk  szövetséges  Bulgária  és  az  általunk  megszállott 
Orosz-Lengyelország  és  Szerbia  béke  időben  is  husexportáló 
országok  voltak  és  feleslegeiket  bizonyára  a  mi  húsárainknál  jóval 
alacsonyabb  áron  most  is  hajlandók  volnának  rendelkezésünkre 
bocsátani,  csak  biztosítva  legyenek  attól,  hogy  az  országukra 
szabadított  számos  közvetítő  mesterkedése  és  túlkapása  nem  fog 
náluk  is  tarthatatlan  állapotokat  teremteni,  valamint  a  mi  kor- 
mányunk is  bizonyára  hajlandó  volna  a  legszükségesebb  állat- 
egészségügyi megszorításoktól  is  eltekintve,  ha  nem  ezer  és  ezer 
megbízhatatlan  közvetítővel,  hanem  egy  teljesen  megbízható  tár- 
sasággal állna  szemben. 

De  nemcsak  a  hus,  zsir  és  vaj,  hanem  minden  egyéb  tömeg 
élelmicikk  is  nagy  mennyiségben  volna  behozható  és  a  kormány 
intenciói  szerint  forgalomba  hozható,  ami  által  a  társaság  és 
általa  a  kormány  is  állandóan  képes  volna  a  piaci  árakat  ellen- 
őrizni és  azok  szabályozásába  befolyni.  A  mesterséges  áruhiány 
okozta  áremelkedések  egyszerre  megszűnnének,  mert  a  spekulá- 
ciónak mindig  számolnia  kellene  a  behozatal  lehetőségével,  ami- 
nek üdvös  hatása  nem  maradna  el. 

A  beltermelés  és  fogyasztás  szervezése,  valamint  a  közleke- 
dési zavarok  leküzdése  terén  is  igen  üdvös  szolgálatokat  tehetne 
a  társaság.  így  például  még  a  katonai  szállítás  céljaira  lezárt 
vonalakon  is  kivihető  volna,  hogy  a  társaság  által  feladott  vaggon- 
rakományok,  esetleg  egész  vonatok  is  akadálytalanul  továbbít- 
hatók legyenek. 


A  drágaságról 


49 


Egy  ilyen  termelő  és  beszerző  társaság  megalapítása  min- 
den valószínűség  szerint  semmi  nehézségbe  sem  ütköznék.  A  tár- 
saság magva  talán  a  kellő  üzleti  és  kereskedelmi  jártassággal 
biró  szakférfiak  vezetése  alatt  álló,  Magyar  Város  és  Község  Fej- 
lesztő Részvénytársaság  lehetne,  amely  részvénytársaság  a  váro- 
sok közélelmezésének  az  ellátását  különben  is  programmjába 
vette  és  ahol  ez  irányban  a  szükséges  berendezkedések  is  már  a 
megvalósítás  stádiumában  vannak.  E  részvénytársaságon  kivül  a 
megalakítandó  nagy  termelő  és  behozatali  részvénytársaságban 
kellő  anyagi  és  szellemi  befolyás  volna  még  biztosítandó  az  állam- 
nak, az  érdekelt  törvényhatóságoknak,  a  Hadi  Termény  részvény- 
társaságnak, az  OMGE-nek  és  esetleg  a  többi  érdekeltségeknek  is. 
A  kellő  anyagi  és  szellemi  erő  mindenütt  azonnal  rendelkezésre 
állana. 

E  társaság  felállításával  egyidejűleg  szervezendő  volna  egy 
teljes  hatalommal  felruházott  központi  hatóság  is,  akinek  kizáró- 
lagos feladata  és  hatásköre  az  ország  összes  közélelmezési  kérdé- 
seinek az  ellátása  volna.  A  közélelmezés  ellenőrzésének  és  ellátá- 
sának a  hatásköre  ugyanis  törvényeink  értelmében  elméletileg  a 
belügyminiszter  hatáskörébe  tartozik,  gyakorlatilag  azonban  a 
belügy,  földmivelésügy  és  kereskedelemügyi  minisztériumok 
hatásköre  között  megoszlik,  amely  sajnálatos  körülményre  volna 
legnagyobb  részt  visszavezethető,  ha  valamelyik  idetartozó  kér- 
dés megoldásánál  a  kormányhatalom  esetleg  a  kellő  gyorsaság- 
gal és  határozottsággal  eljárni  nem  tudott  volna.  Egy  kellő  erély- 
lyel  és  szakismerettel  biró  teljes  hatalommal  és  felelősséggel  fel- 
ruházott, mondjuk  királyi  biztos  mellé  a  vezérkar  a  szakminisz- 
tériumok ez  ügykörben  dolgozó  tisztviselői  köréből  napok  alatt 
meg  volna  szervezhető,  miért  nehézségek  egy  ilyen  központi 
szerv  felállítása  útjában  sem  igen  állanának. 

Az  egységes  felelősség  és  szakvezetésnek  az  egyes  kérdések 
megoldása  és  elintézése  körüli  előnyeit  külön  méltatni  szükséges- 
nek nem  igen  tartom,  itt  csak  arra  kívánok  rámutatni,  hogy  előre- 
láthatólag a  világháború  dicsőséges  befejezése  után  is  évekig  el 
fog  tartani,  amig  a  felzavart  közgazdaságunk  az  uj  viszonyokhoz 
és  alakulásokhoz  teljesen  hozzá  simul  és  amig  a  közélelmezés  ezer 
és  ezer  kis  kereke  mind  egyensúlyba  jön.  Ezen  idő  alatt  talán 
évtizedekre  fogunk  berendezkedni,  vállalatokat  alapítani,  a  ter- 
melésünket és  fogyasztásunkat  megszervezni,  vámszerződéseket 

kötni  és  olyan  törvényeket  hozni,  amelyek  közélelmezésünket 
talán  hosszú  évekre  megjavítani  vagy  megdrágítani  fogják,  miért 
is  múlhatatlanul  szükségesnek  tartom,  hogy  ezen  átmeneti  idő 
alatt  is  legyen  egy  központi  hatalmas  szakhatóságunk,  amely 
közélelmezésünk  érdekeit  minden  őt  érdeklő  kérdésben  kellő 
szaktudással  fogja  képviselni  és  megvédeni  és  egy  hatalmas  tőke- 
erővel rendelkező  termelő  és  beszerző  társaságunk,  amelynek  a 
közreműködésével  a  kormányhatalom  állandóan  gyakorlatilag  is 
kezében  tarthatná  a  piac  ellátásának  az  ellenőrzését  és  szabályo- 
zását és  amely  ugy  a  saját  nagyüzemű  termelése,  mint  az  általa 
szervezett  behozatal  utján,  még  évekig  lényegesen  megkönnyí- 
tené közszükségletünk  zavartalan  kielégítését  és  olcsóbbá  tehetné 
egész  közélelmezésünket  is. 

Mindenesetre  szükséges  azonban,  hogy  ugy  a  hadsereg 
vezetősége,  mint  az  összes  polgári  hatóságok  teljes  tudatában 
legyenek  a  közélelmezés  kérdésének  a  fontosságával  és  hogy 
mindenki,  akinek  e  kérdés  megoldása  körül  bármi  befolyása  is 
van,  tegyen  meg  minden  tőle  lehetőt,  hogy  a  világháború  ezer 
sebéből  vérző  ország  lakosságát  az  elégtelen  és  rossz  élelmezés 
szenvedéseitől  és  veszélyeitől  bármi  áron  is  megmentsük.  Ha 
egyik-másik  itt  javasolt  intézkedéssel  egy  kicsit  talán  el  is  kés- 
tünk, az  nem  lehet  ok  arra,  hogy  most  már  a  baj  orvoslásáról 
végleg  le  is  mondjunk.  A  bajok  sokkal  általánosabbak,  sem  hogy 
azokon  más  mint  az  államhatalom  segíthetni  tudna  és  sokkal 
nagyobbak,  sem  hogy  azokon  az  államhatalomnak  segítenie  köte- 
lessége nem  volna. 

Meg  vagyunk  győződve,  hogy  e  kérdés  mérhetetlen  fontos- 
ságál intéző  köreink  is  átérzik,  miért  teljes  bizalommal  tekin- 
tünk továbbra  is  intézkedéseik  elé. 


Tábori  Gábor. 

Elbeszélés. 
Irta  :  Szini  Gyula. 

A  fejedelmi  csillár  káprázatos  fényét  ezer  meg  ezer  viasz- 
gyertya szórta  szét  a  teremben,  a  csillár  alatt  már  valóságos  kis 
halom  támadt  a  gyertyák  alácsöpögő  könnyeiből  és  e  kis  halom 
körül  a  legelőkelőbb  társaság  forgott  a  pavane  ütemeire, 
amikre  senkisem  tudott  figyelni  a  nagy  zsongás,  járáskelés  miatt. 
Sétaközben  a  párok  egymásnak  mutogatták  az  est  nevezetes- 
ségeit, Mazarin  biborost,  a  fölényes  eszű  diplomatát,  a  nagy 
Condét  és  Turennet  meg  a  kisebb  hadvezéreket.  Igen  népszerűek 
voltak  D'Avaux  és  Servien  diplomaták  is,  akik  a  wesztfáliai  béke 
aláírásában  Franciaországot  képviselték. 

Voltakép  nem  is  a  csillár,  hanem  ez  a  béke  szórta  melen- 
gető, bűvös  fényét  az  egész  társaságra.  Harminc  éven  át  egy 
végből  tartott  Európában  a  háború,  mig  végre  ezerhatszáz- 
negyvennyolc október  huszonnegyedikén  létrejött  a  béke,  amelyre 
az  emberek  oly  régóta  és  hiába  szomjaztak.  Újra  gondtalanul 
lehetett  táncolni  a  párisi  szalonokban  és  nem  kellett  többé 
aggódva  lesni  a  végevárhatatlan  háború  fordulatait.  Megjöttek  a 
katonák  és  legfényesebb,  legdiadalmasabb  ruháikban  pompáztak. 
Az  asszonyok  szemei  pedig  szokatlan  fénnyel  és  csintalansággal 
csillogtak. 

—  Asszonyom,  —  súgta  a  Mazarin  biboros  finom,  borotvált 
ajka  a  Lacaze  grófnő  fülébe  —  engedje  meg,  hogy  fölhívjam  a 
figyelmét  arra  a  fiatal  emberre,  aki  szemben  velünk  ott  a  tükör 

alatt  áll  mozdulatlanul,  mintha  nem  is  élne,  hanem  egyetlen  nagy 
darab  megdermedt  húsvéti  gyertya  volna. 

—  Az,  akin  zsinóros  huszárruha  van?  —  kérdezte  Lacaze 
grófnő. 

—  Az,  az  —  felelte  a  biboros  —  olyan  mozdulatlan  sze- 
gényke, hogy  még  a  szeme  pillája  is  alig  rebben  meg. 

—  És  milyen  fiatal,  milyen  sápadt...  sőt  milyen  csinos! 

—  nevetett  a  grófnő. 

—  Huszonöt  éves  és  már  többszörösen  hős  —  mondta 
Mazarin.  —  A  rendjelek  egész  sora  borítja  fiatal  keblét.  De  nem 
ez  az  érdekes  rajta,  hanem  az  a  dermedt  félelem,  az  a  zavart  és 
ijedt  merevség,  amely  az  arca  vonásait  szinte  megfagyasztja. 
Asszonyom,  ugy  nézzen  erre  az  emberre,  hogy  ez  most  van  úgy- 
szólván először  polgári  személyek  közt,  most  látja  először  az 
életet  olyannak,  mint  mi,  most  nyilik  meg  először  a  szeme  a  világ 
titkai  és  gyönyörűségei  előtt. 

—  Hogyan  lehetséges  ez?  —  kérdezte  Lacaze  grófnő. 

—  Ez  az  ifjú  —  felelte  Mazarin  —  még  soha  életében  sem 
volt  másutt,  mint  a  harctéren.  A  legutóbb  Turenne  seregében 
szolgált  és  csak  a  béke  aláirása  után  hagyhatta  el  a  tábori  életet, 
amelyben  született  és  amelyből  születése  napja  óta  ki  nem 
mozdult. 

—  Hisz  ez  roppant  érdekes! 

—  Csakugyan  érdekes,  asszonyom  —  mosolygott  a  biboros 

—  és  most  talán  kiváncsi  is  az  életrajzára?  Ez  a  fiatal  hősi  tiszt 
nem  francia,  hanem  azt  hiszem,  magyar  származású.  A  neve 
Gábriel  de  Tábori.  Huszonöt  évvel  ezelőtt  született  Bethlen 
Gábor  erdélyi  fejedelem  táborában.  Anyját,  akit  azóta  a  háború 
hullámai  tudja  Isten  hová  sodortak,  ő  maga  sem  ismeri.  Gábor 
fejedelem  katonáinak  a  szive  megesett  annak  idején  a  kis  fázó 
porontyon,  akit  úgyszólván  az  ezred  gyermekének  tekinthettek. 
(És  ezt  nem  frivolitásból  mondom,  grófnő.)  Szóval  a  vitézek  el- 
határozták, hogy  ők  fogják  fölnevelni  a  gyermeket,  akit  a  feje- 
delem iránt  való  tiszteletükből  a  Gábor  névre  kereszteltek.  Mivel 
pedig  a  táborban  született,  megkapta  a  «Tábori»  nevet  is.  A  gyer- 
mek, alighogy  elválasztották  anyjától  és  még  járni  sem  tudott, 
a  tábor  porában  játszadozott,  fegyverropogás  és  csatazaj  köze- 
pett nőtt  fel  embernyi  emberré.  Tizenhárom  éves  korában  már 
puska  volt  a  vállán  és  mint  közlegény  harcolt  vén  székely  vitézek 

közt.  Tizenhét  éves  korában  hadnagy  lett  vitézi  tette  miatt.  Aztán 
mint  zsoldos  tiszt  a  Gusztáv  Adolf  seregébe  került  és  tanuja  volt 
a  lützeni  csatában  a  lángeszű  svéd  király  hősi  halálának.  Aztán 
folyton  harcolva  bejárta  egész  Európát,  ott  volt  valamennyi  csata- 
téren, látta  Wallensteint,  Piccolominit,  mig  végre  a  háború  for- 
dulatai a  Turenne  táborába  vitték.  Turenne  szeme  megakadt  a 
vitéz  zsoldoson  és  parancsőrtisztjévé  léptette  elő.  Huszonöt  éves 
kora  ellenére  is  kalandos,  izgalmas,  nagyszerű  mult  van  e  fiatal 
ember  mögött.  És  egy  dolog  föltétlenül  bizonyos  élete  történeté- 
ben, az,  hogy  születése  óta  a  legutóbbi  hetekig  más  helyet,  mint 
a  tábort  nem  ismert,  városokban  csak  mint  bevonuló  és  zsák- 
mányoló katona  fordult  meg.  Egyszóval  ez  az  ember  csak  a 
harci  életet  ismeri.  A  békés,  dolgos  polgári  életről  annyi  fogalma 
van,  mint  asszonyomnak  az  amerikai  indiánusok  házaséletéről. 
És  bizonyára  ez  az  oka,  hogy  ebben  a  fényes  teremben,  hová  a 
világ  minden  dicsősége  és  gazdagsága  gyülekezett,  olyan  értel- 
metlenül tekint  maga  köré,  mint  a  maszületett  gyermek. 

—  Különös  ember  lehet!  —  mondta  Lacaze  grófnő  és  a 
szeme  elmerengett  Tábori  Gábor  felé.  —  De  hát  Monseigneur, 
hogyan  értesült  oly  pontosan  mindarról,  ami  erre  a  fiatal  tisztre 
vonatkozik? 

—  Ennek  az  a  magyarázata,  —  szólt  a  biboros  —  hogy 
Turenne  tábornok  megigérte  asszonyomnak,  hogy  a  harctérről 
ajándékot  fog  hozni  a  számára.  Nos,  itt  van  az  ajándék,  ez  a  fiatal 
tiszt!  Rendelkezzék  vele,  asszonyom.  Ez  az  ember  csak  a  paran- 
csait várja,  mert  gyermekkora  óta  egyébhez  sem  szokott,  mint 
a  katonai  fegyelemhez  és  engedelmességhez. 

—  Nagyon  hálás  vagyok  Turenne  iránt,  —  szólt  a  grófnő  — 
de  azt  hiszem,  ez  az  ötlet  inkább  az  eminenciád  fejében  támadt? 

—  Megvallom,  —  felelte  Mazarin  —  hogy  nekem  is  részein 
van  benne.  Turenne  elmondta  nekem,  hogy  zavarban  van,  milyen 
ajándékkal  lepje  meg  asszonyomat.  Szóba  került  véletlenül  a 
fiatal  tiszt,  Monsieur  Tábori  is  és  erre  én  azt  javasoltam,  hogy  a 
legérdekesebb  ajándékként,  a  legkedvesebb  meglepetésként 
Monsieur  Táborit  ajánlja  föl  asszonyomnak.  Egy  ragyogó  elméjű, 
szellemes  tréfáiról  hires  párisi  nő  meg  fogja  érteni  ennek  az 
ajándéknak  a  becsességét:  egy  ember,  aki  még  nem  ismeri  a 
világot,  az  életet,  olyan  mint  a  köszörületlen  gyémánt  egy  francia 
hölgy  kezében.  Igazam  van,  vagy  sem? 

—  Annyira  igaza  van,  Monseigneur,  —  szólt  a  grófnő  — 
hogy  arra  kérem,  mutassa  be  most  rögtön  nekem  Tábori  urat. 

Mazarin  fölkelt,  utat  nyitott  magának  a  tömegen  keresztül, 
egyenesen  Tábori  Gáborhoz  ment,  aki  egy  tükör  előtt  állt  csak- 
ugyan olyan  mereven  és  öntudatlanul,  mintha  nem  eleven  lény, 
hanem  valami  nagy  biscuit-figura  volna.  Mazarin  belekarolt  a 
fiatal  emberbe,  aki  a  meglepetéstől  még  merevebb,  még  elfogul- 
tabb lett. 

—  Jöjjön,  —  súgta  a  fülébe  —  bemutatom  Lacaze  gróf- 
nőnek. 

Meg  sem  állt  vele,  mig  a  grófnő  elé  nem  értek: 

—  Asszonyom,  engedje  meg,  hogy  bemutassam  önnek 
Turenne  tábornok  egyik  legvitézebb  tisztét,  Gábriel  de  Tábori 
urat. 

A  grófnő  fejével  biccentett  és  nyájasan  mosolyogva  nézett 
a  fiatal  emberre. 

—  Tisztelegjen  —  súgta  Mazarin  az  ifjú  fülébe. 

Tábori  Gábor  egy  pillanatra  megelevenedni  látszott.  Össze- 
ütötte a  bokáját  és  feszesen,  katonásan  tisztelgett,  mintha 
Turenne  vezér  előtt  állna. 

—  Nyújtsa  a  kezét,  —  szólt  hozzá  a  grófnő  —  mert  hálásan 
meg  akarom  szoritani. 

Gépiesen  adta  a  kezét  Tábori  Gábor  és  aztán  újra  egyene- 
sen megállt,  mintha  nyársat  nyelt  volna. 

—  Monseigneur  —  mondta  a  grófnő  és  Mazarinra  nézett 
—  elmondta,  hogy  ön  milyen  vitézi  tetteket  vitt  végbe  Francia- 
ország érdekében  és  ezért  mint  francia  nő  igazán  nagy  hálát 
érzek  ön  iránt. 

—  Hajoljon  meg!  —  súgta  Mazarin  az  ifjú  fülébe.  Tábori 
Gábor  szögletesen  meghajolt.  Olyan  volt  ilyenkor,  mint  a  dróton 
rángatott  bábu. 

—  Arra  kérem  a  bíboros  urat,  —  kacsintott  a  grófnő  Maza- 
rinre  —  hogy  ne  súgjon  Tábori  ur  fülébe  semmit.  Elvégre  egy 
vitéz  katonától,  aki  egyébként  megállta  a  helyét  a  csatatéren, 
nem  lehet  elvárni  egy  Mazarin  szellemességét  és  udvariasságát. 

—  Elülök  mellőle,  —  szólt  mosolyogva  a  biboros  —  de 
aztán  a  következésekért  nem  vállalok  semmi  felelősséget. 

—  Hisz  ép  ezeket  a  «következéseket»  akarom!  —  súgta  a 
grófnő  Mazarin  felé  —  ez  az  érdekes! 

—  Ám  kissé  veszedelmes!  —  felelte  a  bíboros  és  tréfás,  intő 
módon  fölemelte  az  ujját. 

—  Kire  nézve?  —  kérdezte  a  grófnő. 

—  Azt  nem  tudom  —  felelte  Mazarin. 

Lacaze  grófnő  egyenesen  a  Tábori  Gábor  szemébe  nézett, 
valamit  fürkészett  benne,  aztán  megszólalt  hires  rejtélyes  moso- 
lyával : 

—  Monsieur  Tábori,  a  harctéren  bizonyára  nőkkel  is  talál- 
kozott? Megszeretett-e  valakit  közülök  vagy  talán  viszontszerel- 
met  is  tapasztalt?  A  csatatéren,  a  meghódított  városokban,  a 
táborban  sem  ismeretlen  ez  az  édesbús  érzés,  a  szerelem!  .  .  . 

Tábori  Gábor  maga  elé  merengett,  az  ajka  mozogni  kezdett, 
mintha  meg  akarna  szólalni,  de  egy  hang  nem  sok,  annyi  sem 
fért  ki  a  száján.  Adós  maradt  a  felelettel  végkép. 

—  Ez  az  ember  nagyon  korlátolt  —  súgta  a  grófnő  Mazarin 
felé  és  az  ajkát  biggyesztette. 

—  Azt  hiszem  inkább,  hogy  nem  jártas  az  asszonyokkal 
való  beszédben  —  felelte  a  bíboros.  —  Olyan  mint  az  érintetlen 
várbástya,  amit  először  ér  gránát  vagy  puskagolyó,  amely  le- 
pattan róla.  Ez  az  ember,  asszonyom,  ez  az  ember  ...  az  én  sze- 
rény nézetem  szerint .  .  .  ártatlan  bárányka! 

A  grófnő  leengedte  nehéz,  brokátbársonyfényü  pilláját  és 
nem  lehetett  leolvasni  az  arcáról,  hogy  mosolyog-e  vagy  csak  el- 
tűnődik. 

—  Kezdődik  a  pásztorjáték  —  figyelmeztette  Mazarin  a 
grófnőt,  mikor  látta,  hogy  a  társaság  zöme  a  szomszédos  termek 
felé  siet. 

—  Nyújtsa  a  karját,  Monseigneur,  —  mondta  a  grófnő 
Mazarinhoz  —  ön  pedig,  Tábori  ur  velünk  fog  jönni.  Megenge- 
dem, hogy  a  színházi  előadás  alatt  a  szomszédom  legyen.  Volt-e 
már  színházban? 

—  Nem  —  ez  volt  az  első  szó,  amely  Tábori  Gábor  hall- 
gatag ajkán  először  fölbugyborékolt. 

Tágas  teremben  volt  a  színpad  fölállítva.  A  színpad  hát- 
terében spanyolfalak  mögött  ((őfelsége  szolgái»,  a  színészek  les- 
ték  a  kezdet  jelét,  a  három  kopogtató  botütést.  A  teremben 
selyemmel  borított  székeken  kényesen  megtartott  rangsor  és 
érdem  szerint  foglaltak  helyet  az  előkelő  társaság  tagjai.  A  király 
gyöngélkedett,  nem  jelenhetett  meg.  Ezt  a  kikiáltó  jelentette  és 

egyszersmind  tudtára  adta  a  közönségnek,  hogy  egy  regényes  és 
szerelmes  pásztorjáték  előadása  következik.  Abban  az  időben 
kezdődött  ennek  az  érzelmes,  idillikus  műfajnak  a  divatja. 

Lacaze  grófnő  Mazarin  révén  a  legelső  sorok  egyikében 
kapott  helyet  és  melléje  került  Tábori  Gábor  is  olyan  székre, 
hol  könyöke  Franciaország  egyik  hires  marsallját  érinthette.  De 
igazán  nagy  csak  akkor  lett  a  megrökönyödése,  mikor  az  első 
sorban,  a  szinpaddal  szemben  lévő  helyen  fölismerte  Turenne 
vezért,  akire  mindig  ugy  nézett  föl,  mint  a  bálványimádó  vad- 
ember a  mennydörgő  mennykőre  vagy  titokzatos  fabálványára. 
Turenne  burnótot  szipákolt  és  nagyokat,  jóízűen  prüsszentett. 
Akkor  azt  mondták,  hogy  a  tubákolás  tisztítja  az  észt. 

És  aztán  megkezdődött  a  «Daphnis  és  Chloé»  cimű  darab 
előadása.  Lacaze  grófnő  alig  hederített  a  színpadra,  hanem  titok- 
ban, lopva  a  Tábori  Gábor  arcát  fürkészte.  Mazarin  ugy  tett, 
mintha  a  színészeket  figyelné,  de  alattomban  hol  a  grófnő,  hol 
a  Tábori  Gábor  arcát  vizsgálta. 

Gábor  csaknem  mozdulatlanul  ült  a  helyén.  Turenne  miatt 
és  a  hölgy  mellett  alig  mert  megmoccanni.  Még  az  arcát  sem  for- 
dította jobbra  vagy  balra.  Egyenesen  a  színpadra  tekintett,  bármi 
történt  is  körülötte.  A  szeme  tágra  kerekült,  az  ajkát  nyitva  felej- 
tette, lélekzetét  is  visszafojtotta  szorongó  várakozásában.  És  mi- 
alatt a  színpadon  előkelő  pásztorok  és  kacér  pásztornők  epeked- 
tek furulyázó  hangon,  Lacaze  grófnő  lassan,  pehelyszerü  óva- 
tossággal a  liliomfényü  kis  kezét  ráengedte  a  Tábori  Gábor 
kemény,  érdes  kezefejére,  amely  ott  pihent  a  vitéz  katona  térdén. 
Az  ((érintetlen  várbástya»  meg  sem  mozdult.  Tábori  Gábor  szeme, 
szája,  esze  ott  volt  a  színpadon.  Életében  először  látott  színházat. 

A  grófnő  türelmetlen,  csaknem  bosszús  lett.  Engesztelhetet- 
len kis  haragok  kezdtek  a  szivében  fölszállni  és  hirtelen  egész 
tenyerét  erősen  rányomta  Gábor  kezére.  A  fiatal  vitéz  egy  pilla- 
natig ugy  érezte,  mintha  izzó  zsarátnok  hullott  volna  a  bőrére 
és  fölszisszent,  ültéből  kissé  föl  is  emelkedett.  Szempillantásig  a 
körülte  lévők  figyelme  reá  irányult,  de  mivel  az  előadás  nyugod- 
tan folyt  tovább,  már  senki  sem  fordult  utána  vissza.  Lacaze 
grófnő  már  rég  a  karmantyújába  rejtette  vissza  csintalan  kezecs- 
kéjét. Többé  nem  is  merte  megkockáztatni  ezt  az  ártatlan  tréfát. 

A  fiatal  katona  magába  merülve  ült  a  helyén,  mig  az  elő- 
adás tartott  és  csak  akkor  eszmélt  föl,  mikor  őfelsége  a  király 

szolgái  a  tapsokra  hálásan  meghajoltak  a  közönség  felé.  Az  elő- 
adásnak vége  volt,  a  társaság  oszladozott.  Tábori  Gábor  csak  ekkor 
merte  végre  a  fejét  kissé  megfordítani  és  észrevette,  hogy  a 
grófnő  nem  ül  többé  mellette.  Mazarin  két  széksoron  át  a  burnót- 
szelencéjét  nyújtotta  Turenne  felé,  aki  csippentett  a  tubákból. 
Gábor  megvárta,  mig  Turenne  eltűnik  valahol,  aztán  tisztelet- 
teljesen, katonásan  megállt  a  bíboros  előtt  és  megkérdezte: 

—  Hova  lett  az  a  nő? 
Mazarin  elmosolyodott. 

—  Az  a  nő  —  felelte  —  elbujt  valahol  itt  a  közelben.  Keresse 
föl,  fiatal  barátom,  a  szomszéd  szobákat  és  ahol  a  leghomályo- 
sabb,  ahová  esetleg  csak  a  hold  világít  be,  megtalálja  a  szép  és 
szellemes  Lacaze  grófnőt. 

Gábor  összeütötte  a  sarkantyúját,  tisztelgett  és  tovább  állt... 

Lacaze  grófnő  egy  terrászon  állt,  amelyre  hópihék  hulltak. 
Körülötte  valami  csodás,  fehér  kristályokból  álló  varázslat  borult 
a  bokrokra  és  fákra,  amik  a  terrászt  hallgatagon  övezték. 
A  grófnő  fázósan  bujt  prémes  köpenyegébe.  Jól  esett  neki  még  a 
fagyos  levegő  is,  mert  a  feje  zúgott,  nyugtalankodott.  A  csevegők, 
nevetgélők,  dalolok,  hárfázok  zaja  távoli  termekből  alig  szűrő- 
dött át  feléje.  És  ugy  érezte,  hogy  nagyon  megunta  már  a  válasz- 
tékos társaságot,  boldog  volt,  hogy  egyedül  lehetett,  oly  közel 
és  mégis  oly  távol  a  cifra  semmiségektől,  amik  az  udvari  termek 
népét  foglalkoztatták.  Mindaz,  ami  kedves  és  kívánatos  dolog 
volt  előttük,  csak  ijesztő  és  érthetetlen  módon  hatott  a  termé- 
szetes, primitív  ősemberre,  akit  Tábori  Gábornak  hívtak.  És 
soha  még  a  grófnő  előtt  oly  hazugnak  nem  tünt  föl  az  a  világ, 
amelyben  élt,  mint  a  hallgatag  földszinti  erkélyen. 

És  amint  unott  arccal  megfordult,  mert  már  vissza  akart 
térni  a  termekbe,  egy  nyurga  termetű,  sápadt  arcú  embert  pillan- 
tott meg  maga  előtt.  Zsinórozott  egyenruhájáról  rögtön  föl- 
ismerte Tábori  Gábort: 

—  Monsieur  Tábori!  Hogy  kerül  ide?  Csak  nem  engem 
keres? 

A  katona  szeme  különös  módon  fénylett. 

—  A  pap  azt  mondta,  hogy  a  sötétben  megtalálom  —  szólt. 

—  Tudja-e  ön,  hogy  ki  az  a  pap?  —  kérdezte  mosolyogva 
Lacaze  grófnő.  —  Franciaország  legnagyobb  embere.  Nagyobb 
ur,  mint  Turenne  vagy  Condé. 

—  Tudom  —  felelte  Tábori  Gábor.  —  Láttam,  ő  kínálta 
meg  Turenne  marsallt  burnóttal,  ebből  megértettem,  hogy 
nagyobb  ur  még  mint  Turenne  is.  A  táborban  is  mindig  a  nagyobb 
ur  kinálja  meg  a  kisebbiket. 

—  Nem  is  tudtam,  —  szólt  a  grófnő  —  hogy  a  táborban 
is  vannak  illemszabályok.  Azt  hittem,  hogy  maguknál  nem  törőd- 
nek efféle  dolgokkal,  hiszen  a  háborúban,  a  halállal  szemben 
mindnyájan  egyenlők.  Azt  hittem,  hogy  maguk  a  táborban  a  nők- 
kel sem  nagyon  törődnek,  nem  szólnak  hozzájuk  egy  szót  sem, 
nem  mondják  meg,  hogy  tetszenek-e  maguknak.  És  most  sem 
vagyok  biztos  benne,  hogy  tudja-e  ön,  mi  az  az  udvarlás? 

—  Tudom  —  felelte  Tábori  Gábor.  —  Az  ember  megmondja 
a  nőnek,  hogy  szép-e  vagy  csúnya. 

A  grófnő  fölkacagott. 

—  Hát  én  szép  vagyok-e  vagy  csúnya? 

—  Szép  —  felelte  Gábor. 

—  És  tudna-e  szeretni  engem? 

—  Tudnám. 

A  grófnő  mosolygott. 

—  Végre!  —  mondta.  —  Mégis  megnyílt  a  maga  szája.  Nem 
is  tudtam,  hogy  milyen  a  maga  hangja.  De  nem  akasztom  meg, 
mert  látom,  hogy  valamit  akar  mondani.  Akar  mondani  nekem 
valamit? 

—  Azt  akartam  mondani,  —  szólt  Tábori  Gábor  —  hogy 
mikor  a  színházban  a  kezét  rátette  a  kezemre,  meg  akartam 
ütni. 

—  Megütni!  Engem?!  De  hát  az  Isten  szerelmére,  miért? 

—  Mert  nagyon  megijedtem. 

—  És  mondja,  Monsieur  Tábori,  volna-e  szive  ahhoz,  hogy 
megüssön?  Vagy  azt  hiszi,  hogy  az  nem  fájna  nekem?  Vagy 
talán  nem  is  sajnálna?  Hát  nem  szeret  engem?  Vén  vagyok  vagy 
utálatos,  hogy  meg  akart  ütni?  Egyáltalában  nem  is  hiszem  el, 
hogy  maga  engem  meg  mert  volna  ütni! 

A  következő  pillanatban  —  mi  tagadás  —  elhangzott  az 
ütés.  Még  a  havas  gallyak  is  ijedten  zirrentek  össze,  még  a  felhő 
is,  amely  havat  szitált,  egy  percre  meghökkenve  szünetelt.  Páris 
egyik  legfinomabb,  legjobban  ápolt  arcocskáján  futó  nyomot 
hagyott  egy  tenyér,  amely  a  harctereken  edződött  keménnyé.  Az 
ütés  nem  fájt,  de  a  meglepetéstől  a  grófnőnek  megnémult  a  szava. 

A  szeme  a  csodálkozástól  kerekre  nyilt,  a  könyek  annál  bősége- 
sebben omlottak  belőle,  a  szája  sírásra  görbült  és  végre  megtalálta 
a  fölháborodás  szavait,  önkénytelenül,  öntudatlanul,  kis- 
leányosan: 

—  Te  utálatos!  Te  rongyos!  Te  mersz  engem  megütni? 
Gábor  ugy  érezte,  mintha  a  szeme  minden  ok  nélkül  tüzes 

karikákat  kezdene  hányni  és  ami  gyermekkora  óta  nem  esett  meg 
vele,  könnyes  nedvességet  érzett  az  orra  hegyén. 

—  Miért  tetted  ezt?  —  kiáltotta  a  grófnő  önkivületben. 

Gábor  valósággal  ráomlott  Lacaze  grófnőre,  csókokkal  borí- 
totta el  arcát,  haját,  ajkával  harapdálta  szőke,  göndör  fürtéit  és 
könnyezett,  sóhajtott.  A  grófnő  nem  győzte  visszalökni,  kis  öklé- 
vel ütögette  az  arcát,  szemét,  ahol  érte  és  sivalkodott,  ahogy  csak 
a  torkán  kifért. 

Tábori  Gábor  vállára  nehéz  szorítással  hirtelen  erő  kéz 
nehezedett.  Megfordult  és  a  sötétben  is  megismerte  Mazarin 
bíborost,  aki  nagyobb  ur  volt  még  Turenne  marsallnál  is. 

—  Azt  a  szedtevette  mihaszna  katonáját!  —  ordított  Maza- 
rin. —  Hogy  mertél  hozzányúlni  ehhez  a  hölgyhöz?  Tudd  meg, 
hogy  ennek  a  hölgynek  az  apja  a  király  legmeghittebb  embere. 
Tábori  ur!  Azt  hiszem,  ez  a  komisz  és  tiszthez  nem  méltó  el- 
járása a  fejébe  fog  kerülni!  Takarodjék  innen! 

Tábori  Gábor,  mint  a  megpirongatott  gyermek,  szemét  le- 
sütve állt  Mazarin  előtt.  A  bíboros  kérlelhetetlenül  szigorú  ujjal 
mutatta  neki  az  útját,  még  csak  nem  is  az  ajtó  felé,  hanem  a 
terrász  kerítésén  át  a  parkba.  Tábori  Gábor  fölsóhajtott,  még 
egyszer  és  utoljára  ránézett  Lacaze  grófnőre,  aztán  átvetette 
magát  a  terrász  kerítésén,  amelyről  macskaugrással  lenn  termett 
a  parkban. 

De  ezt  már  nem  várta  meg  Lacaze  grófnő,  mert  Mazarin 
a  karját  nyújtotta  neki  és  visszavezette  a  terembe. 

Csak  később  hajnal  felé  találták  meg  a  szolgák  Tábori 
Gábort  közvetetlenül  a  terrász  alatt  sápadtan,  félig  holtan,  vér- 
tócsában. Mellette  csontnyelü  pisztolya  hevert. 

A  kastélyban  nem  ismerte  senki,  hiszen  Mazarin  és  Turenne 
aznap  vezették  be  először  az  előkelő  társaságba  az  ismeretlen, 
fiatal  tisztet.  Egy  szolga  a  lakásába  vitette,  orvost  hivatott  melléje 
és  feleségével  együtt  tőle  telhetőleg  ápolta.  Az  esete,  minthogy  az 
udvar  környezetében  történt,  sokáig  nem  maradhatott  titokban 

és  végre  Turenne  fülébe  is  eljutott.  Turenne  nagy  felháborodá- 
sában rögtön  leült  és  levelet  irt  Lacaze  grófnőhöz,  amely  igy 
hangzott: 

Mélyen  tisztelt  grófnő! 

Értésemre  esett,  hogy  az  a  fiatal  tisztem,  akit  Mazarin 
biboros  ő  eminenciája  mutatott  be  asszonyomnak,  megfeled- 
kezett arról  a  tiszteletről,  amivel  Páris  legszebb  és  legkedvesebb 
hölgyének  tartozik.  Mentségéül  szolgáljon,  hogy  az  a  tiszt  egész 
életét  táborban  és  harci  zaj  közepett  töltötte  el,  a  finom  társal- 
gásról és  művelt  érintkezésről  tehát  fogalma  alig  lehetett. 
Mégis  ez  a  mentsége  nem  elég  ahhoz,  hogy  menthetetlenül  vad 
viselkedését  megbocsáthassam  neki.  Alig  várom,  hogy  súlyos 
sebéből  fölépüljön  és  a  legszigorúbban  megfenyíthessem. 
Nyugodt  lehet  afelől,  asszonyom,  hogy  ez  az  ember  egész 
életén  át  meg  fogja  emlegetni,  hogy  egy  pillanatban  elborította 
eszét  zabolátlan  indulata.  Ha  bármiben  és  bármiként  is  hibás 
volnék  a  dologban,  bocsássa  meg  azt,  asszonyom,  legőszintébb 
bámuló  jának 

Turenne-nek. 

Nem  telt  belé  néhány  nap  és  Turenne  marsall  levelet  kapott 
Lacaze  grófnőtől.  Finom  pecsétje,  előkelő  betűvetése  már  az  első 
pillanatban  fölkeltették  a  hadvezér  figyelmét,  hát  még  a  tartalma: 

Kedves  tábornagyom, 
nagyon  meglepett  a  levele,  amelyben  előttem  egészen  titok- 
zatos dolgokról  van  szó.  Nincs  szerencsém  ismerni  semmiféle 
fiatal  tisztjét,  aki  velem  szemben  megfeledkezett  volna  a  kellő 
tiszteletről.  Az  ön  tisztjei  közül  csak  egy  Gábriel  de  Tábori 
nevűt  ismerek,  aki  egy  udvari  mulatság  alkalmából  véletlen 
baleset  áldozata  lett.  Ez  a  tiszt  is  csak  azért  keltette  föl  érdek- 
lődésemet, mert  Mazarin  biboros  ő  eminenciája  utján  arról 
értesültem,  hogy  az  ön  parancsőrtisztje  volt  véres  háborúkban. 
Mazarin  tréfásan  még  azt  is  megjegyezte,  hogy  ezt  a  tisztet  ön, 
tábornagy  ur,  a  harctérről  hozta  magával  az  én  számomra 
«ajándékul)).  Amint  értesültem  az  ifjú  tiszt  megsebesüléséről, 
;i  tréfát  komolyabb  oldaláról  fogtam  föl  és  Gábriel  de  Tábori 
urat  elhozattam  abba  a  kórházba,  amely  személyes  felügyele- 

tem  és  pártfogásom  alatt  áll  és  amelyet  a  harctéren  elesett 
férjem  emlékére  alapítottam.  Azóta  itt  ápolják  a  tisztet  és 
magam  is  kedves  kötelességemnek  ismerem,  hogy  Turenne 
marsall  e  vitéz  katonáját  hálás  és  hazafias  buzgóságommal 
talpra  állítani  igyekezzem.  Tábori  ur  túl  van  már  minden 
veszélyen  és  a  gyógyulás  legjobb  utján  van.  Az  egész  kórház 
benne  nemcsak  hősies  türelmű  beteget,  hanem  kiválóan  sze- 
retetreméltó, kedves  és  udvarias  embert  ismert  meg.  Minden 
egyebet,  amit  rólam  és  erről  a  dologról  hallott,  tábornagy  ur, 
a  nagy  tréfaszerző  rovására  irhát.  A  nagy  tréfaszerző  pedig 
nem  más,  mint  az  én  végtelenül  szeretetreméltó  és  lángelméjü 
barátom,  Mazarin  bíboros.  Hozzá  méltó  nagyszerű  embert 
csak  egyet  ismerek  Franciaországban  és  ez  ember  iránt  hálás 
ragaszkodást  és  legmélyebb  tiszteletet  érez 

Lacaze  grófnő. 


A  szerb  sajtóról 

Irta:  Scossa  Dezső. 


A  magyar  hírlapirodalom  kezdetének  az  1780-ban  megjelent 
«Magyar  Hírmondó »-t  véve,  azt  látjuk,  hogy  a  szerb  sajtó  a  miénkkel 
csaknem  egykorú. 

Az  első  szerb  hirlap  1791-ben  «Szrbszkija  Novini»  (szerb  újság) 
címen,  Bécsben  jelent  meg,  eleinte  egyházi  (ó  szláv)  írásjegyekkel, 
majd  1793 — 94-ben  «Szlaveno  szrbszkija  Vjedomoszti»  (szláv-szerb 
újdonságok)  cimen  népies  nyelven,  annak  a  küzdelemnek  diadalaként, 
amit  Obrádovics  Doritheus  a  csáki  születésű  reformer,  aki  korának 
legnagyobb  szerb  irója  volt,  indított  a  népnyelvnek  az  egyházi  nyelv 
helyébe  irodalmi  nyelvvé  tétele  érdekében. 

Annak  oka,  hogy  a  szerb  sajtó  idegen  földön  indult  meg,  egy- 
szerűen az,  hogy  az  első  Cyrill-betüs  nyomda  Bécsben  létesült  Novako- 
vics  István  tulajdonában.  Volt  ugyan  már  1768-ban  Velencében  is  egy 
«Szlaveno-szerbszki  Magazin»  cimü  folyóirat,  amit  Sztefánovics  (Orfe- 
lin)  Zakár  a  vukovári  születésű  költő  indított,  de  ez  az  orosz  Akadémia 
kiadványa  mintájára  szépirodalmi  közleményekből,  bírálatokból  s 
könyvismertetésekből  állott  s  hamar  meg  is  szűnt.  A  könyvek  és  nyom- 
tatványok eddigelé  Oroszországból  kerültek  Szerbiába,  aminek  nyo- 
masztó hatása  a  szerb  irodalomra  is  káros  volt,  de  Bécs  már  ekkor 
alkalmas  helynek  tűnt  ki  a  szerb  érdekek  támogatására,  mert  a  Kara 
Györgye  által  vezetett  felkelés  menekültjei  tömegesen  ott  települtek  le 
és  Vuk  Karadzsics,  a  szerb  népdalok  híres  gyűjtője  is  Bécsben  élvén, 
körülötte  egész  irodalmi  társaság  verődött  össze,  amely  hazájával  és  a 
nálunk  megtelepedett  szerbekkel  élénk  összeköttetést  tartott  fenn.  Ennek 
az  irodalmi  társaságnak  lelke  Davidovics  Demeter  volt,  aki  1813-ban  uj 
lapot  alapított  «Novine  szrbszke  íz  carstvujuscega  Grada  Viene»  cimen, 
amely  a  Novakovics-féle  szerb  újságot  forma  és  tartalom  tekintetében 
messze  felülmulta. 

Davidovics  nemcsak  jó  iró  volt  maga  is,  de  élelmes  vállalkozó,  aki 
lapja  érdekében  a  nyomdászatot  is  megtanulta  s  annak  kilenc  évi  fenn- 
állása alatt  kelendőséget  és  érdeklődést  biztosított.  Musicki  (püspök), 
Berics,  Szvétics  voltak  munkatársai  s  a  szerb  műköltészet  e  lap  hasáb- 
jain veszi  kezdetét,  amely  a  népnyelv  irodalmi  képességéért  harcolt  s 
annak  az  iránynak  volt  szószólója,  amit  Obradovics  és  Karadzsics  jelöl- 
tek ki  a  szerb  irodalom  számára. 

Hirlapjával  együtt  Davidovics  az  Almanachok  mintájára  szerb  év- 
könyvet is  adott  ki,  amelyben  eredeti  és  fordított  novellák,  költemények 
s  szerb  történelmi  rajzok  is  foglaltattak. 

Ámde  Szerbia  politikai  viszonyai  s  a  szerbségnek  a  hosszú  fel- 
kelés utáni  elszegényedése  a  lap  megjelenését  is  lehetetlenné  tette,  ugy 
hogy  Davidovics  1822-ben  kénytelen  volt  elhagyni  Bécset  és  Kraguje- 
vácon  hivatalt  vállalni,  ahonnét  Belgrádba  költözött,  ahol  élte  végéig 
hű  munkása  maradt  az  irodalomnak. 

Ezután  történtek  ugyan  kísérletek  napi  vagy  heti  lap  kiadására, 
de  a  mostoha  viszonyok  nem  kedveztek  ezeknek  s  csak  1826-ban  indul 
meg  a  «Szrbszki  Letopis»  (szerb  évkönyv)  Magarasevics  György  új- 
vidéki tanár,  Schaffarik  György  és  Musicky  Lucián  közreműködésével. 
Ez  az  évkönyv  is  alig  élhetett  volna,  ha  a  Szrpszka  Matica  erős  támo- 
gatását meg  nem  nyeri,  amellyel  igen  jelentős  irodalmi  vállalattá  fej- 
lődött. 

A  Matica  eredetileg  szerb  irodalmi  kör  volt  Budapesten  s  a  Magyar 
Tudományos  Akadémia  megszületésével  egy  időben  kelt  életre  és 
szerb  polgárok,  kereskedők  anyagi  támogatásával  (1853-ban  Furlok 
János  20  ezer  koronát  adott  neki)  hatalmas  virágzásnak  indult,  ugy 
hogy  ma  kétezernél  több  tagja  van  s  a  kezelésére  bizott  ösztöndijala- 
pokkal együtt  több  mint  3  millió  koronányi  vagyona.  Ez  vette  át  az  év- 
könyv kiadását,  amely  eleinte  évente,  később  fél,  utóbb  negyedéven- 
kint  jelent  meg,  pályadijakat  tüz  ki,  jelesebb  irodalmi  termékeket 
jutalmaz,  tehetségeket  támogat  és  kiadja  azok  munkáit,  vannak  szak- 
osztályai, közel  40  ezer  kötetes  könyvtára  s  összeköttetésben  áll  a  kül- 
földi és  hazai  irodalmi  és  tudományos  társaságokkal,  hivatalos  lapja  a 
Letopis,  amelynek  szerkesztői  voltak:  Magarasevics,  Hadzsics  Iván  (irói 
néven  Szvétics  Milos,  Homerost  és  Virgilt  fordította  szerb  nyelvre), 
Sztamatovics  Pál  szegedi  plébános,  Jadlovics  Tódor,  Subotics.  Filippo- 
vics,  Ignyátovics  (regényíró),  Gyorgyevics  Jovan  és  Hadzsics  Antal, 
akinek  neve  a  magyar  irodalomban  is  jóhangzásu  és  aki  a  Kisfaludy 
társaságnak  is  tagja. 

A  Matica  és  irói  gárdája  tette  a  szerbség  szellemi  életének  góc- 
pontjává Újvidéket,  ahova  a  Matica  1865-ben  átköltözött  s  máig  is 
székel. 


64 


Scossa  Dezső 


A  magyarországi  szerbek  irodalmi  működése  azonban  nem  sokáig 
érte  be  az  évkönyvvel.  Pavlovics  Tódor  1835-ben  «Szrbszki  Narodni 
List»  (szerb  néplap)  cimen  hetilapot  indított  a  nép  számára,  majd 
«Szrbszki  Narodne  Novine»  (szerb  nemzeti  hirlap)  cimen  politikai  lapot, 
amely  csakhamar  nagyon  elterjedt,  Budapesten  szerb  divatlap  és  egy 
«Szkorotecsa»  (Hirmondó)  nevü  lap  indul  meg,  amely  utóbbiak  azon- 
ban rövid  éltüek. 

Újvidék  volt  a  « szerb  Athén »,  amint  akkor  nevezték  és  maradt  a 
nyolcvanas  évek  utáni  időkig,  ami  közben  az  Obrenovics-ház  uralma 
alatt  a  szerbség  békét  élvezett,  anyagilag  megerősödött  s  tudományban 
és  irodalomban  fejlődésnek  indult.  Szerbia  hírlapirodalmát  is  készen 
kapta  magyar  testvéreitől,  kiknek  politikai  és  kulturális  helyzete  egye- 
dül alkalmas  a  művelődés  eszközeinek  megteremtésére. 

Az  első  nyomda  Szerbiában  1832-ben  létesült  s  az  első  hirlap 
1834-ben  jelent  meg  Kragujevácon  (Szrbszke  Novine),  a  fejedelem 
akkori  székhelyén  Davidovics  szerkesztésében,  aki  Bécsben  megtanulta 
az  ügyes  szerkesztés  módját.  Mikor  1835-ben  Belgrád  lett  a  fejedelmi 
székhely,  a  nyomda  és  lap  is  oda  költözött  s  ott  jelent  meg  a  legutóbbi 
időkig  mint  hivatalos  közlöny  is. 

Szerbia  első  irodalmi  vállalata  a  Popovics  Milos  költő  által  1843- 
ban  indított  «Podunavka»  (Dunamellékiek)  volt  s  ez  elégítette  ki  a 
szerbség  irodalmi  igényeit,  amig  a  szerb  tudóstársaság  (Szrbszko  Ucseno 
Drusztvo)  meg  nem  indította  hason  cimü  közlönyét  1847-ben. 

Ez  a  tudóstársaság  eleinte  a  Maticához  hasonló  irodalmi  egylet 
volt,  de  csakhamar  belekeveredett  abba  a  nyelvháboruba,  amiért 
Karadzsics  és  ellenesei  küzdöttek  s  aminek  célja  volt  a  nehézkes  és  a 
nép  által  alig  érthető  ó  szláv  nyelv  helyébe  a  népnyelv  irodalmi  nyelvvé 
tétele.  Ez  a  nyelvháboru  adott  lendületet  a  tudóstársaság  és  a  szerb  hír- 
lapirodalom működésének  egyaránt. 

Hírlapok  alapítására  még  nem  volt  elég  pénz,  az  évkönyvek 
divatja  terjedt  el  tehát  Szerbiában  ép  ugy  mint  nálunk.  Sztamatovics 
«Posela»  (a  méh)  cím  alatt  történelmi  közleményeket  tett  közzé,  Laza- 
rovics  «Virágok»,  Stojsics  « Helikon »,  Nikolics  «Ruzsica»,  Petkanovics 
«Dalmát  csarnok»,  Dr.  Joanovics  «Bacska  vila»  (bácskai  tündér)  cim 
alatt  adtak  ki  almanachokat,  amelyekhez  csatlakozott  a  belgrádi  és 
montenegrói  « Galamb ».  Ezek  tisztán  szépirodalmi  és  történelmi  olvas- 
mányokat nyújtottak. 

A  politikai  hírlapirodalom  1860-ban  lép  fel  és  pedig  ugy  mint 
nálunk  a  szépirodalmi  lapokból  fejlett  ki  a  politikai  zsurnalisztika.  Már 
akkor  igen  elterjedt  két  szépirodalmi  lap  létezett,  az  egyik  a  belgrádi 
«Sumadinka»  (erdővidéki),  melyet  Nenadovics  Lyubomir  szerkesztett,  a 
másik  az  újvidéki  «Szedmica»  (a  hét).  Ugyancsak  két  politikai  közlöny 

is  jelenik  meg  csaknem  egyszerre,  a  «Szrbszki  Dnevnik»  (szerb  néplap) 
és  az  eleinte  Temesvárott,  majd  Belgrádban  és  Bécsben  megjelenő  «Szve- 
tovid».  A  Dnevnik  nagyon  elterjedt  s  Medákovics  szerkesztése  alatt  érte 
el  virágkorát,  amig  a  Miletics  Szvetozár  által  alapított  «Zasztava» 
(zászló),  amely  máig  is  fennáll,  háttérbe  nem  szorította.  Szerbiában 
Popovics  Milos  «Vidovdán»  (szt.  Vida  napja)  cimen  indított  egy  modern 
politikai  közlönyt,  amely  sokáig  páratlan  volt  s  vele  egy  irányban  mű- 
ködött Kaljevics  «Szrbija»-ja,  amely  amavval  hasztalan  versenyzett. 

A  politikai  sajtó  fellendülése  ujabb  és  ujabb  irodalmi  vállalatokat 
vont  maga  után.  így  dr.  Natosevics  és  Vukicsevits  Nikola  tanár 
«Skolszky  List»  cimen  egy  iskolai  lapot  teremtett,  amely  a  legutóbbi 
időkig  fennállott.  Keletkeztek  ujabb  szépirodalmi  lapok  is,  igy  Újvidé- 
ken a  «Danica»  (hajnalcsillag),  mely  1871-ig  a  legelőkelőbb  ilyen  köz- 
löny volt  s  a  Zmáj  Jovanovics  Jovan  által  alapított  «Javor»  (jávor), 
amelyet  később  Agnyánovics  Ilija  szerkesztett.  A  Matica  is  kiadott  egy 
hasonló  nevü  szépirodalmi  közlönyt  s  Jovanovics  Jovan  a  szerbek  leg- 
jobb lirai  költője  volt  az  első,  aki  «Zmáj»  (a  sárkány)  cimen  élclapot 
szerkesztett,  a  szerb  közéleti  viszonyok  bő  teret  kínálván  a  szatirikus 
költészet  megteremtésére.  Innét  nevezik  a  költőt  Zmáj-Jovanovicsnak. 

Az  «Omladina»  (ifjúság),  mely  eleinte  a  Maticához  hasonló  iro- 
dalmi társaság  volt,  szintén  indított  egy  lapot  a  «Mala  Szrbadijá»-t  (kis 
szerbség),  amely  előbb  Újvidéken,  majd  Belgrádban  jelent  meg  s  külö- 
nösen az  ujabban  felmerült  kiválóbb  tehetségeket  mutatta  be  és  ösztö- 
nözte. Az  Omladina  lapját  egy  szerkesztő-bizottság  vezette,  amely  azon- 
ban csakhamar  meghasonlott  s  minthogy  az  Omladina  működése  eredeti 
hivatásától  eltérve,  a  politikai  térre  lépett,  lapja  is  megszűnt. 

Hasonlóan  az  ifjabb  irói  gárda  közlönye  volt  a  Belgrádban  meg- 
jelent «Vila»  (tündér)  cimü  szépirodalmi  lap. 

Az  irodalmi  vállalatok  természetszerűleg  egész  seregét  teremtették 
az  íróknak  és  költőknek  s  ezek  ismét  ujabb  vállalatokkal  próbáltak  sze- 
rencsét, így  1874-ben  Bécsben  több  fiatal  iró  «Szrbadija»  (szerbség) 
cimen  illusztrált  lapot  adott  ki,  amely  azonban  nem  birta  az  illusztrá- 
ciókkal járó  nagy  kiadásokat.  1876-ban  Mandrovics  «Szrbszka  Zoka» 
(hajnal)  cimen  indított  hasonló  lapot,  amely  1881-ig  állott  fenn  és  Paje- 
vics  újvidéki  szerb  könyvkereskedő  indított  egy  rövid  életű  képes  lapot 
«Szrbszke  Illusztrovane  Novine»  cimen. 

Több  szerencséje  volt  a  Gyorgyevics  Vladan  által  Belgrádban 
1875-ben  indított  «Otacsbina»  (a  haza)  cimü  havi  folyóiratnak,  amely  a 
Deutsche  Rundschau  mintájára  irodalmi,  tudományos  és  társadalmi 
közleményeket  adott  10 — 12  nyomtatott  ivén  s  egészen  a  legutóbbi  időkig 
fennállott.  Ignyatovics  Jakab,  Lazarovics  Lázár,  Jaksics  Milicsevics 
Milán,  Jovanovics  Zmáj,  szóval  a  legelső   irók  voltak   a  lap   munka - 

Magyar  Figyelő.  5 

társai  s  a  haditudomány  és  történelem  kérdéseit  Novakovics  Sztoján, 
Mijatovich  Csédó,  Risztics,  Rákics  és  Gyurics  fejtegették. 

Már  ebben  az  időben  kezdődött  az  a  mozgalom,  hogy  a  vezető- 
szerepet  a  hazai  szerbektől  Belgrád  ragadja  magához.  Azt  hangoztatták, 
hogy  a  magyarországi  szerbek  csak  a  múlttal  dicsekedhetnek.  Kétszáz 
évig  alig  egy  millió  ember  a  szerbségnek  irókat,  tudósokat  és  művésze- 
ket nevelt  s  a  török  háborúban  is  legjobban  kitűnt,  de  mindez  csak  a 
mult  dicsősége,  mig  most  kicsinyes  pártviszályokba  merültek,  önerejü- 
ket emésztik,  ellenben  Szerbia  egy  erőteljes  ifjú,  aki  csak  most  ébredt 
erejének  tudatára. 

Akkor  nálunk  a  szerb  nemzeti  párt  a  magyar  nemzettel  együtt 
kivánta  az  alkotmányos  élet  helyreállítását,  de  viszont  a  szerb  nyelvnek 
hivatalos  használatát  követelte  ott,  ahol  a  szerbek  többségben  vannak, 
a  radikálisok  az  általános  titkos  választójogot,  a  főrendiház  és  halál- 
büntetés eltörlését  és  az  állandó  hadsereg  megszüntetését  kivánták,  ezen 
kivül  a  szerb  kongresszus  nagyobb  állami  dotációját,  amelyet  saját  tet- 
szése szerint  iskolai  és  kulturális  célokra  használt  volna  s  amelyből  a 
szerb  egyház  és  papság  támogatására  szolgált  volna.  Egyházi  téren 
teljes  önkormányzatot  akartak  és  sérelmesnek  mondták  a  kormánynak 
az  egyház  ügyeibe  való  avatkozását  s  a  klérus  támogatását.  Már  az  1870. 
évi  kongresszuson  többséget  nyert  a  Miletics  vezetése  alatt  álló  nemzeti 
párt  a  klerikális  párttal  szemben,  minek  az  volt  a  célja,  hogy  a  világi 
elem  az  egyházi  kormányzatban  nagyobb  befolyást  nyerjen.  A  klérus 
ez  ellen  tiltakozott  és  saját  javára  akarta  az  autonóm  egyház  szervezetét 
megváltoztatni  s  ez  a  küzdelem  a  klérus  és  világi  elem  között  évtize- 
dekig tartott,  mig  1912-ben  a  kormány  az  egyházi  autonómiát  fel  nem 
függesztette  és  vissza  nem  állította  az  1868-ik  évben  kiadott  királyi  le- 
irattal megerősített  határozatokat.  Ez  nagy  felzúdulást  okozott,  a  jövő 
feladata  lesz  a  szerb  egyházi  életben  régóta  várt  rendet  és  nyugalmat 
helyreállítani,  de  látható,  hogy  ma  már  a  pártok  beletörődtek  a  fennálló 
jogrendbe,  elismerik  az  egységes  magyar  állameszmét  s  a  balkáni  ese- 
mények sem  változtattak  a  magyar  állam  iránti  hűségen  és  különálló 
politikai  területről  való  ábrándok  nem  kisértenek. 

Másként  alakult  a  helyzet  Szerbiában.  Eleinte  ugy  látszott,  hogy  a 
szakirodalom  lesz  úrrá  a  hirlapirás  terén.  Minden  minisztériumnak  meg 
lett  a  maga  közlönye.  A  hadügyé  a  «Ratnik»  (a  harcos),  a  kultuszé  a 
«Prosvetni  Glasznik»  (kultúrai  hiradó),  a  belügyé  mint  a  közegészség- 
ügy vezetőjéé  a  «Naredno  Zdravlje»  (nemzeti  egészség).  Van  közlönye 
az  egyháznak,  a  «Hriszecsanszki  Vesznik»  (a  keresztény  közlöny),  az 
iskolának  «Ucsitely»  (a  tanító),  a  gazdászatnak  a  «Tezsák»  (a  föld- 
mivelő)  és  a  «Szelják»  (falusi  gazda),  még  a  női  iparnak  is  a  «Doma- 
csicsa»  (a  háziasszony). 


A  szerb  sajtóról 

Addig,  amig  az  erélyes  Risztics  vezette  a  szerb  politikát,  aki  a 
Kalimegdán  ágyúit  Belgrád  ellen  fordította,  hogy  a  monarchiához  hű 
übrenovics-háznak  a  trónt  megmentse  és  az  okos  Garasanin,  aki  diplo- 
mata volt,  a  mind  fékezhetetlenebbé  váló  ellenzékkel  szemben  is,  az 
orosz  befolyás  nem  birt  uralomra  jutni,  bármint  erőlködött  is  pénzzel 
és  lapalapítással. 

A  lapok  száma,  amelyek  kizárólag  politikával  foglalkoztak,  lassan 
növekedett,  a  hivatalos  Szrbszke  Novine  hangja  még  elég  mérsékelt  volt, 
de  a  «Videlo»  (napvilág)  a  haladó  párt,  a  «Szrbszka  Nezavisznoszt» 
(szerb  függetlenség)  a  liberálisok,  a  «Szamouprava»  (önkormányzat)  a 
radikálisok  közlönye,  már  a  tajtékzó  düh  kábultságával  rohan  reánk 
a  faji  érzületre  apellálva  és  sürgetve  Szerbia  uszó  és  elbírálatlan  ügyei- 
nek napirendre  tűzését.  A  hang  ugyanaz,  amit  nálunk  a  «Nase  Doba» 
(korunk)  és  a  «Branik»  (őrszem)  honosított  meg  a  patriarcha  elleni 
harcok  idején.  Csakhogy  ott  a  métely  lassan  a  velőkig  hatol  s  a  «Velika 
Szrbija»  (nagy  Szerbia),  a  «Domatyin»,  a  «Dardania»,  a  «Balkán»,  a 
«Preodnica»  stb.  jobb  ügyhöz  méltó  buzgalommal  terjesztik  azt  s  a 
«Niska  szloboda»  (Nisben),  a  «Sabacski  glasznik»  (Sabácon),  a  «Kruse- 
vaski  vesznik»  (Krusevácon)  stb.  stb.  a  vidékre  is  kiviszik  azt,  ahhoz  a 
jámbor  néphez,  amely  faluján  túl  sohase  járt  s  nem  sejti,  hogy  mit 
akarnak  ezek  a  nép  jóhiszeműségéből  élősködő  izgatók. 

Önként  tolakodik  fel  a  kérdés,  hogy  ugyan  mire  való  volt  a  sajtó 
eme  túltengése  Szerbiában,  amelynek  népe  nem  volt  még  elég  intelli- 
gens, elég  tanult,  vezetői  nem  voltak  elég  műveltek,  hogy  felismerték 
volna  azt  a  dezorganizáló  hatást,  amit  ez  a  sajtó  kicsiny  országukban 
véghezvitt  s  ez  okozta  jórészt  annak  halálát.  Túltett  a  régi  tragédiák 
kórusán,  pedig  azokban  a  kórus  volt  a  fő.  De  ez  nem  volt  nehéz,  hiszen 
a  Balkánon  mindenki  politikus:  a  diák,  akit  pénzeltek,  hogy  politizál- 
jon, a  püspökök,  akik  közül  nem  is  egy  analfabéta  s  azelőtt  inas,  bér- 
kocsis, mi  egyéb  volt,  de  előbb  megjárta  Oroszországot  s  onnét  mint 
tekintély  került  haza,  a  katonatiszt,  aki  előmenetelét  nem  képzettségé- 
nek, hanem  a  politikának  köszönhette,  szóval  mindenki,  még  a  nők  is 
s  ig^7  nem  is  volt,  aki  nem  tartott  számot  rá,  hogy  a  kórusban  az  ő 
hangja  is  kihallassék.  A  tömeg,  az  olvasóközönség  maga  volt  a  leg- 
jobb munkatárs,  dolgozott  és  fizetett,  megszokta  a  mérgezett  italt, 
amely  a  nagy  szerb  álmok,  a  fékezhetlen  izgatások  mákonyát  rejtette 
és  mindent  mert,  semmitől  se  riadt  vissza. 

Akadtak  mégis  külföldön  élő  művelt  szerb  férfiak,  akik  már  rég- 
óta óvakodtak  összekeveredni  otthoni  testvéreikkel,  lehet,  hogy  meg  is 
kísérelték  gátat  vetni  a  nyilvánvaló  veszedelemnek,  de  Petár  király  az 
ó  szerb  arisztokrácia  rekreálását  vette  tervbe  s  grófi,  hercegi  ranggal 
kínálta  őket,  ha  beállnak  a  kórusba.  A  szocialisták  vezérei  Lapcsevics 


68 


Scossa  Dezső 


és  Kaderovics  képviselők  pedig  igen  elterjedt  lapjukban  a  «Radnicke 
novine»-ben  (munkás  újság),  amely  a  háború  néhány  hónapja  után  át- 
költözött Nisbe,  azt  hangoztatták,  hogy  a  kormány  ne  az  orosz,  hanem 
a  szerb  érdekekkel  törődjék  és  kössön  békét  a  monarchiával.  A  fizetett 
sajtó  gyilkos  lármája  közepette  a  szocialista  intelmek  józanitólag  hatot- 
tak, de  a  cenzúra  törölte  a  lap  ily  arányú  közleményeinek  nagy  részét, 
amely  a  legolvasottabbá  lett,  jeléül,  hogy  kivánják  a  békét. 

A  feketelelkü  Pasics  azt  hiresztelte  tehát,  hogy  a  svábák  meg- 
vesztegették a  szocialistákat.  Azok  se  maradtak  adósok.  Lopcsevics  a 
szkupstinában  nyiltan  megvádolta  Pasics  kormányát,  hogy  idegen 
állam  érdekében  tönkretette  Szerbia  hős  népét  és  az  országot  Belgium 
sorsára  juttatja.  Eltiltották  tehát  a  lap  megjelenését  és  Jovanovics  igaz- 
ságügyminiszter Lapcsevics  kiadatását  kérte,  hogy  hazaárulás  miatt 
perbe  foghassa,  szóval  akasztófára  akarta  juttatni.  A  szkupstina  szeren- 
csére nem  adta  ki,  Pasics  fondorkodása  tehát  kudarccal  végződött  s  a 
lap  más  cim  alatt,  de  ugyanazon  szellemmel  újra  megindult. 

De  már  késő  volt.  Ki  is  birt  volna  azokkal,  akik  Putnik  vajdát 
félistenként  emlegették  s  a  Koszovopolje  hires  csatamezején  nagyszerű 
Pantheont  terveztek  a  nyers  hatalmi  éhség  kiáltó  szimbólumául.  így 
váltak  a  politizáló  katonatisztek,  polgárok  megcsalt  csalókká  s  a  sajtó- 
nak a  nemzeti  gyűlölet  élesztgetésével  szemben  a  becsületeseknek  szava 
elveszett  a  terror  lármájában. 

Gambon  a  legnagyobb  esztelenségnek  mondta  a  kitörőfélben  levő 
háborút  s  a  sajtót  vádolta  a  művelt  világot  pusztulásba  döntő  vész  elő- 
idézésével és  valóban  ugy  van,  a  szerb  sajtó  nemcsak  előkészítette,  de 
el  is  mérgesítette  azt,  hazáját  pedig  meg  is  ölte. 


Följegyzések. 


A  francia  hadikölcsön.  Amit  a  központi  hatalmak  minden  állama 
már  harmadszor  tett  meg,  a  hadikölcsön  kibocsátásával  Franciaország 
most  kísérletezett  először,  a  háború  tizenhatodik  hónapjában.  Tizenhat 
hónap  alatt  többször  merült  fel  a  nép  összességéhez  való  fordulás  gon- 
dolata, de  a  harctéri  események  kapcsolatban  a  tőkepiac  nagyfokú 
rezerváltságával  és  bizonytalan  helyzetével,  mindeddig  megakadályoz- 
ták a  gondolatnak  tetté  válását.  A  németeknek  belga  területen,  meg 
Franciaországba  való  betörése,  majd  a  francia  föld  legértékesebb 
részein  kiépített  állások  megrendíthetetlen  tartása,  csöppet  sem  voltak 
alkalmasak  arra,  hogy  a  francia  kistőkés  lelkében  valami  nagyfokú 
bizalmat  váltsanak  ki  a  jövőnek  Franciaországra  nézve  kedvező  alaku- 
lata tekintetében.  Franciaország  jövő  politikai  helyzetével  szembeni 
bizalmatlanság  erősen  érezhetővé  vált  a  francia  pénzpiac  magatartásán. 
Elannyira,  hogy  kezdetben  a  Banque  de  Francé  volt  az  egyedüli  forrás, 
honnan,  a  pénztári  feleslegeken  kivül,  a  pénzügyi  kormány  tudott  pénzt 
szerezni.  Csak  a  marne-i  csata  után  vált  lehetségessé,  hogy  rövid,  néhány 
hónapos  lejárattal  biró  kötelezvények  —  bons  de  la  défense  nationale  — 
kibocsátásával  a  pénzpiac  által  jussanak  hitelhez.  1915.  február  havá- 
ban, mikor  az  entente  helyzete  kevésbbé  volt  vigasztalan,  mint  most, 
15  éves  lejárattal  biró  5%-kal  kamatozó  kötvényeket  hoztak  forga- 
lomba. E  hosszú  lejáratú  kötvények  —  obligations  de  la  défense  natio- 
nale —  97*5% -os  árfolyamon  bocsáttattak  ki  és  ily  módon  a  3%-os 
tipusu  rentével  szemben  szokatlanul  magas  kamatozást  jelentettek  bár, 
mindazonáltal  sokkal  kevesebb  volt  belőlük  elhelyezhető,  mint  a  bonok- 
ból. A  jegybank  igénybevétele,  a  bonok  és  obligációk  kibocsátása  mellett 
is  azonban  a  körülmények  arra  utalták  a  pénzügyi  kormányzatot,  hogy 
idegenben  is  keressen  pénzt.  Először  Angliában  effektuáltak  egy  50  mil- 
lió fontos  —  1250  millió  frank  —  kölcsönt,  melynek  az  volt  a  rendel- 
tetése, hogy  fedezetét  képezze  az  Amerikában  eszközölt  megrendelések- 
nek. E  kölcsön  nyújtásával  szemben  biztosítékként  a  Banque  de  Francé- 
nak kellett  Londonban  500  millió  frankot  aranyban  deponálni.  A  másik 

külföldi  kölcsön  Amerikában  költetett.  A  valuta  további  értékhanyatlá- 
sának gátat  emelendő  250  millió  dollárt  vettek  fel,  drága,  effektive 
6% -os  kamatozásra.  Ez  az  összeg  sem  került  Franciaországba,  hanem 
kint  maradt  a  hadseregnek  szállító  gyárak  fizetésére. 

A  hatalmas  háborús  kiadások,  melyek  bizonyos  időszakonkint 
ugrásszerűen  emelkedtek  1914-ben  havonkint  805  millió  frankot,  1915. 
I.  felében  havonkint  1100  millió  frankot,  1915.  III.  nyegyedében  havon- 
kint 1300  millió  frankot  tettek  ki,  azt  eredményezték,  hogy  a  különböző 
pénzügyi  manőverek  által,  Franciaország  a  függő  adósságok  tengerébe 
került.  A  függő  adósságok  október  hó  végéig  igy  oszlottak  meg: 

Bons  de  la  défense  national   8.532,900.000  frank 

Obligations  d.  1.  d.  n   3.659,240.000  frank 

Tartozás  a  Banque  de  Francénál   8.200,000.000  frank 

Angol  kölcsön    1.250,000.000  frank 

Amerikai  kölcsön    1.250,000,000  frank 

A  háborús  költségek  tehát,  a  mobilizációs  költségeket  is  beleértve 
22.792,140.000  frankot  tettek  október  hó  végig.  A  hivatalos  körök  ekkor 
már  az  eddigi  pénzgazdálkodásnak  minden  áron  való  véget  vetésére 
határozták  el  magukat.  A  hivatalos  körök  veszélyesnek  tartották  Fran- 
ciaország államhitelére  nézve  a  rövid  lejáratú  kölcsönök  túltengését, 
azonkivül  elérkezett  a  jegybank  tehermentesítésének  ideje  is,  mivel 
hogy  az  állam  részére  megállapított  hitelösszeg  maximumából  9  mil- 
liárdból, mint  a  fenti  kimutatásból  is  kitűnik,  a  jegybank  már  csak 
800  millió  frank  erejéig  lenne  igénybevehető.  Ehhez  járult  az  is,  hogy 
a  háború  szinterének  növekedésével  a  költségek  is  fokozódtak,  el- 
annyira, hogy  az  előrelátható  szaporulat  következtében  a  költségvetés- 
ben 1915.  év  IV-ére  havi  1570  millió  és  1916.  év  I.  negyedére  havi  1750 
millió  frank  irányozlatott  elő,  mint  tisztán  háborús  költség.  E  körül- 
mény és  a  hivatalos  körök  fent  ismertetett  meggondolása  azt  eredmé- 
nyezték, hogy  1915.  év  november  hó  25-én  kiírásra  került  a  hadiköl- 
csön.  A  kölcsön  kibocsátásának  feltételei  a  pénzügyi  viszonyok  alapos 
megváltozásának  tekintetbevételével  állapíttattak  meg.  A  háború  ki- 
törésekor még  83-25-ön  álló  3%  rente  —  a  francia  kibocsátások  rendes 
típusa  —  a  harctéri  és  pénzügyi  események  hatása  alatt  mindinkább 
hanyatlott  és  1915.  november  havában  63*50-ig  sülyedt.  Ehhez  járult  az 
is,  hogy  a  valuta  a  külföldön  eszközölt  pénzügyi  transzakciók  ellenére 
sem  maradt  meg  a  paritásos  nivón,  hanem  lassan,  de  biztosan  veszített 
értékéből  az  angol  és  amerikai  piacokon,  ugy  hogy  a  diszázsió  végül 
12 — 15%  között  váltakozott.  Mind  e  körülmények  tekintetbevételével 
az  uj  kölcsön,  bár  tipusa  az  obligációkhoz  hasonlóan  5%-ban  állapít- 
tatott meg,  ez  utóbbinak  96'5-es  kibocsátási  árfolyamával  szembon 
87'5-es  kurzuson  került  kiírásra. 

Minthogy  a  kölcsönnel  a  függő  adósságok  egy  részét  is  rendezni 
akarják,  megengedtetett  a  régebbi  kibocsátások  konvertálása  is.  Termé- 
szetesen igy  meg  lesz  a  lehetősége  annak,  hogy  számszerűleg  nagy  ösz- 
szeget  mutassanak  ki,  mert  az  uj  rentének  5'73%-os  effektív  kamato- 
zása még  a  rövid  lejáratú  kötvények  birtokosaira  nézve  is  előnyössé  teszi 
a  konvertálást.  A  konverzióval  kétségtelenül  legnagyobb  mértékben  a 
3% -os  rente  birtokosai  fognak  élni.  Bár  ezek  jegyzésüknek  csak  egy- 
harmad része  erejéig  fizethetnek  régi  rentével,  mégis  az  uj  rente  ezekre 
nézve  azért  fog  nagy  vonzóerővel  birni,  mivel  jegyzés  esetében  a  régi 
rente  66%-os  árfolyamon  fogadtatik  el  fizetés  gyanánt,  holott  a  3%-os 
rente  ma  64-en  alul  jegyez. 

A  pénzügyi  kedvezmény  mellett  theatralis  effektusokkal  is  igyeke- 
zett a  francia  kormány  minél  impozánsabbá  tenni  a  kölcsön  számszerű 
eredményét.  Kiváló  rajzolókkal  és  festőkkel  készíttettek  képeket  és 
plakátokat,  melyeken  megható  jelenetek  glorifikálják  a  «rente  de  la 
victoire»-t.  Mozikban  és  nyilvános  helyiségekben  pathetikus  hangú  fel- 
hívások buzdítanak  a  kölcsön  jegyzésére.  Ami  a  kölcsön  chanceait  illeti, 
arra  vonatkozólag  teljes  objektivitással,  a  következőket  mondhatjuk:  A 
háborús  évben  a  polgárság  keresete  lényegesen  megcsappant.  A  mező- 
gazdaság hozama  jóval  a  normálisnál  alul  maradt.  Az  ipar  organizált- 
sága  ugyan  mintaszerű,  de  tekintetbe  veendő,  hogy  Franciaország  ipari- 
lag leggazdagabb  vidéke  a  gazdag  vas-  és  kőszénbányákkal  egyetemben 
német  kézen  van.  Nagy  mértékben  esik  az  is  latba,  hogy  a  luxus  ipar- 
cikkek kivitele,  érthető  okoknál  fogva,  erősen  megcsappant.  A  nem- 
zeti jövedelem  csökkenésének  utolsó,  de  nem  legkisebb  hatású  oka  gya- 
nánt pedig  azt  kell  megemlítenünk,  hogy  a  francia  polgároknak  idegen 
államok  kibocsátásaiba  és  iparvállalataiba  fektetett  vagyona,  mely 
összesen  20  milliárd  frankra  becsülhető,  a  háború  alatt  mit  sem  jö vé- 
delmezik. Mind  e  körülmények,  melyek  a  nemzeti  jövedelemnek  4 — 5 
milliárd  franknyi  csökkenését  eredményezték,  nem  beszélve  arról,  hogy 
magában  a  nemzeti  vagyonban  is  felbecsülhetetlen  károkat  okozlak, 
természetszerűleg  éreztetni  fogják  hatásukat  a  kölcsön  eredményét  ille- 
tőleg. A  szép  tirádákra  könnyen  hevülő  francia  fantázia  20 — 25  milliár- 
dos eredményről  álmodozik.  Evvel  szemben  a  valamivel  józanabb 
svájci  szakértők  becslése  szerint,  függetlenül  a  jegyzés  számszerű  ered- 
ményétől, a  kölcsön  effektív  eredménye,  vagyis  az  az  összeg,  melyből 
uj  kiadások  fedezhetők  lesznek  7 — 8  milliárd  frank  között  fog  inga- 
dozni. Természetesen  ez  sem  lebecsülendő  összeg,  sőt  normális  körül- 
mények között  imponálónak  is  volna  nevezhető,  de  ma,  a  központi 
hatalmak  nagyszerű  pénzügyi  erőkifejtése  mellett,  kétségtelenül  a 
gazdasági  erő  relatíve  kisebb  voltára  utal. 

Dr.  Fekete  Miklós. 

Ford  akciója.  Ford,  amerikai  milliárdos,  miután  felverte  az  ame- 
rikai és  az  európai  sajtót  létezésének  azáltal  való  hangsúlyozásával, 
hogy  a  neutrális  államok  körében  mozgalmat  fog  kezdeményezni  a 
béke  érdekében,  áthajózott  hozzánk  háboruvert  Európába.  Meg- 
érkezett Krisztiániába  és  mint  ezt  eleve  hangoztatta,  meg  fogja  láto- 
gatni a  többi  semleges  államot  is.  Végül  Hágába  fog  menni  és  semleges 
államok  nem  hivatalos  képviselőinek  bevonásával  egy  irodát  fog  fel- 
állítani a  békére  irányuló  kisérletek  támogatására.  A  Ford-féle  akció 
jóhiszeműségében  kételkedni  nem  szükséges  ugyan  és  a  kezdeményező- 
ben nemes  intenciókat  is  fel  lehet  tételezni,  de  mindezek  dacára  nem 
állhatjuk  meg,  hogy  meg  ne  jegyezzük  a  következőket. 

A  békére  irányuló  kísérleteknek  nem  Ford  az  úttörője.  A  pápa 
már  ismételten  felemelte  tiltakozó  szavát,  mindenkor  eredménytelenül. 
Az  angol  munkások,  az  olasz  szocialisták  is  követelték  már  a  véreng- 
zéseknek abbahagyását,  de  ugyancsak  nem  több  eredménnyel.  És  ezek 
után  jön  Ford  és  azt  hiszi,  hogy  ami  nem  sikerült  a  pápának  és  a  har- 
coló államok  munkásainak,  az  sikerülni  fog  neki  azáltal,  ha  a  hágai 
békepalotához  néhány  szobát  még  hozzávakoltat.  Fordnak  a  béke  létre- 
hozására irányuló  törekvése  nemes  feladat,  csak  az  a  baj,  hogy  az  a 
terrénum,  melyen  az  amerikai  milliárdos  ez  irányban  dolgozni  akar,  a 
cél  elérésére  a  legkevésbbé  sem  alkalmas.  A  döntő  harctéri  események 
bekövetkezte  előtt  a  háborúnak  csak  az  tudna  véget  vetni,  ha  egy  olyan 
állam  vetné  magát  közbe,  mely  államnak  ingerenciája  van  azon  ténye- 
zőkre, melyektől  a  háború  folytatása  bizonyos  tekintetben  döntőleg 
függ.  Ilyen  állam  pedig  csak  egy  van  jelenleg  és  ez  Amerika.  Ha  otthon 
kísérelt  volna  meg  Ford  híveket  szerezni  a  hivatalos  világ  körében  az 
intervenció  érdekében,  fölösleges  európai  utazásától  megkímélhette 
volna  magát.  De  hát  épen  azért  jött  át  hozzánk,  mivel  Amerikában  nem 
engedték  dolgozni.  Mikor  felvetette  eszméjét,  a  kereseti  lehetőségekkel 
még  élni  akaró  millió-harácsolók  kórusban  zúgtak  fel  a  már  üzemi  gon- 
dokkal nem  törődő  Ford  ellen.  Amerika  most  milliárdokat  keres,  az 
cíinter  duos  litigantes,  tertium  gaudet»  régi  elve  alapján.  Persze,  hogy 
kikeltek  Ford  ellen  és  fellépését  a  hadviselő  államok  belügyeibe  való 
beavatkozásnak  deklarálták.  E  szép  és  jogtisztelő  elv  alapján  meggátol- 
ták Fordot  abban,  hogy  agitáljon  otthon  a  béke  érdekében,  nehogy 
esetleg  előidézze  azt,  mitől  ugy  félnek  Amerikában,  a  nagy  konjunktúra 
befejeződését.  Amerika  keresni  akar  s  ezért  nem  engedi  meg  a  béke 
hirdetéséi.  Hogy  végül  diplomáciai  tárgyalások  után  megengedték  Ford- 
mik, hogy  Európában  elégítse  ki  békebarát  szenvedélyeit,  annak  való- 
színűleg :iz  :i  megfontolás  volt  az  indoka,  hogy  prédikációval  az  öreg 
Európában  nem  fog  békél  teremteni.  Itt  ugyan  végigházalhatja  a  sem- 
leges államok  békebarátait,  ankétezhet  velük  Hágában  amennyit  akar. 

a  háború  tovább  fog  folyni  és  hála  a  technika  vívmányainak,  az  ame- 
rikai indusztrializmus  nagy  előnyére. 

Ford  karácsony  előtt,  allegorikus  gondolatokra  késztető  időben 
jött  át  hozzánk  békét  hirdetni.  Az  allegóriákat  nélküle  is  átéltük  volna, 
de  hogy  eljött,  ebből  eszünkbe  jutott,  hogy  miért  nem  maradt  otthon 
és  ekkor  eszméltünk  rá  arra  a  szomorú  valóságra,  hogy  a  háború  Ame- 
rikában még  nagyobb  mértékben  üzlet,  mint  nálunk. 


Anglia  és  a  semleges  államok.  Anglia  a  világ  előtt  a  kis  semleges 
államok  fenkölt  bajnokának  szerepében  akar  tetszelegni.  Tudjuk 
többek  között,  hogy  Görögországot  formálisan  rákényszerítette  arra, 
hogy  neutralitását  —  mit  fenyegetni  senkinek  szándékában  nem  volt  — 
engedje  általa  megvédeni.  S  mikor  Görögország,  Anglia  barátságos  kéré- 
sének, minek  a  görög  partokra  meredő  hajóágyuk  adták  meg  a  barát- 
ságra törekvés  hatásos  koloritját,  eleget  tett,  Anglia  odáig  ment  a  meg 
nem  sértett  neutralitás  védelmében,  hogy  előreláthatólag  Görögország 
segítségért  fog  kiáltozni  Anglia  fanatikus  barátságával  szemben.  De 
Anglia  nemcsak  Görögországgal  szemben  viseltetik  jóindulattal.  Közel 
áll  szivéhez  Hollandia  is.  A  holland  külkereskedelem  érdekében  pél- 
dául már  régebben  egy  ellenőrző  irodát  állíttatott  fel  a  hollandusok 
által,  mely  irodának  az  a  feladat  tüzetett  ki  célul,  hogy  —  mindig  a 
holland  külkereskedelemre  való  tekintettel  —  erős  ellenőrzést  gyako- 
roljon afölött,  hogy  vájjon  Anglia  által  dugárunak  deklarált  áruk  nem 
kerülnek-e  valamely  uton-módon  Németországba.  Ezenkivül  még  egy 
fontos  feladat  szabatott  meg  az  ellenőrző  hivatal  teendői  gyanánt.  Anglia 
ugyanis  kegyesen  megengedte,  hogy  holland  hajók  vihetnek  ugyan 
német  árut  a  Holland-Indiákba,  de  csak  abban  az  esetben,  ha  azon  áru, 
melyet  kivinni  szándékoznak,  máshonnan  és  a  kellő  mennyiségben  be 
nem  szerezhető.  Annak  megállapítása,  hogy  a  kivitel  eme  feltételei  meg 
vannak-e,  az  ellenőrző  iroda  hatáskörébe  utaltatott.  Az  ellenőrző  hivatal, 
mint  névleg  hollandi  intézmény,  a  megállapított  szabályok  szerint  óhaj- 
totta a  revíziót  eszközölni,  de  Anglia  minden  olyan  esetben,  mikor 
nagyobb  tételű  német  exportról  volt  szó,  habár  az  ellenőrző  hivatal,  mint 
holland  intézmény  engedélyezte  is  a  kivitelt,  Anglia  barátságosan  vétót 
kiáltott  a  csatorna  túlsó  oldaláról.  És  Hollandia,  habár  gyarmatainak 
sokszor  oly  dolgokra  van  szüksége,  melyek  csak  Németországból  sze- 
rezhetők be,  kénytelen  a  szükségleteket  kielégítetlenül  hagyni,  csak 
azért,  mert  Angliának  szivén  fekszik  a  .  .  .  holland  külkereskedelem. 

Angliának  a  semleges  államokkal  szemben  való  magatartásának 

jellemző  esete  az  a  bonyodalom,  melyet  a  világháborúról  szóló  történet- 
könyvekben  valószínűleg  « Angol-svéd  postaháboru»  cim  alatt  fognak 
tárgyalni.  Anglia  a  háború  folyama  alatt  minden  lehető  és  lehetetlen 
eszközt  megragad  arra  nézve,  hogy  Németországot  kiéheztesse  és  hogy 
iparát  lehetőség  szerint  megbénítsa.  Ezért  állít  fel  ellenőrző  irodákat  és 
ezért  deklarál  minden  terményt  és  produktumot  dugárunak  és  ezért 
kutat  át  minden  neutrális  hajót,  mely  a  kontinensre  megy,  vagy  onnan 
jön.  Ez  irányú  tevékenységében  a  legnagyobb  buzgalmat  a  svéd  hajók- 
kal szemben  fejti  ki.  Minthogy  a  svéd-német  hajóforgalmat  nem  tudja 
ellenőrizni,  Németország  által  szükségelt  dugáruknak  Svédországba 
való  bevitelét  igyekezik  meggátolni.  Ez  irányú  buzgalmában  az  utóbb 
már  odáig  ment,  hogy  a  svéd-amerikai  relációban  a  postaforgalom  tel- 
jesen lehetetlenné  vált.  A  svéd  kormány  hiába  jegyzékezett,  hiába  til- 
takozott, Anglia  nem  akart  engedni  az  ellenőrzés  szigorúságából  és  jog- 
talanságából. De  Svédországgal  szemben  Anglia  kissé  elszámította 
magát,  mert  e  neutrális  skandináv  állam  hatásos  retorzióval  élt  és  a 
svéd-amerikai  postaforgalom  lehetetlenné  tételére  az  angol-orosz  posta- 
forgalom beszüntetésével  felelt,  s  ez  Angliára  nézve,  no  meg  Orosz- 
országra is  főleg  azért  káros,  mert  a  svéd  tranzitó  lehetőségének  meg- 
szűnésével a  postaforgalom  tárgyát  képező  áruk  csak  óriási  kerülővel 
juthatnak  rendeltetési  helyükre. 

A  postaháboru  előreláthatólag  nem  fog  addig  tartani,  mint  a 
lövészárok-háboru.  Engedni  valószínűleg  Anglia  fog,  már  csak  azért  is, 
mert  a  svéd  tranzitó  igénybevétele  reá  nézve  nagyobb  szükség,  mint  a 
svéd-amerikai  postaforgalom  szünetelése.  Mig  azonban  Svédország, 
nem  lévén  nagyobb  oka  félni  az  angol  hajóágyuk  óriásaitól,  nem  hagy 
magának  diktálni,  a  tengerre  utalt  kis  államok  nyögni  kénytelenek 
Anglia  protekcionizmusát.  És  ez  igy  lesz  mindaddig,  mig  a  központi 
hatalmak  által  Angliára  kényszerített  békében  meg  nem  szabadulnak 
ettől. 


Tizenkét  hónap  orosz  fogságban.  A  müncheni  csillagvizsgáló- 
állomás egyik  asszisztense,  dr.  Kühl  Ágoston  élte  át  ezt  a  tizenkét  hó- 
napot.  s  ahogyan  néhány  lapon  ál  beszámol  róla  egy  folyóirat  novemberi 
füzetében  ( «Süddcutsche  Monatshefte») :  minden  színezés  és  nagyítás  nél- 
kül lehetne  egy  érdekfeszítő  novella  tárgya.  Sajnos,  a  fantáziának  nincs 
szerepe  a  német  tudós  beszámolójában.  Amit  személyének  garanciája 
mellett  elmond,  mindazt  látta,  átélte,  s  amit  látott,  az  egy  stílszerű  lapja 
annak  a  nagy  miinek,  ami  minden  valószínűség  szerint  a  háború  után 

ezzel  a  címmel  fog  elkészülni:  német,  osztrák  és  magyar  polgári  inter- 
náltak s  hadifoglyok  sorsa. 

Mint  valami  távoli,  elvesző  zene,  ugy  hangzik  az,  hogy  dr.  Kühl 
Ágoston  a  teljes  napfogyatkozás  megfigyelése  céljából  indult  útnak  a 
krimi  félsziget  felé,  Feodoziába.  Hol  vagyunk  ma  attól,  amikor  egy  ily 
tudományos  feladat  az  érdeklődés  homlokterében  állt  s  orosz  mezőkön 
át  zavartalan  nyugalommal  utazhatott  német,  vagy  magyar  tudós,  sar- 
kalva az  ambiciótól?  Dr.  Kühl  Ágoston  a  múlt  évben,  július  24-én  hagyta 
el  Münchent,  hogy  augusztus  21-ére  Feodoziában  lehessen.  A  műszereit, 
nagy  fényképező-készüléket  már  jóval  hamarább  adta  postára,  Feo- 
doziába címezve.  Mig  azonban  maga  még  csak  elérkezett  Feodoziába,  a 
műszerei  megakadtak  az  uton.  Ekkor  már  benne  voltunk  a  háború  for- 
gatagában, az  orosz  vasutak  fényképező-készülékek  helyett  katonákat 
szállítottak. 

Mint  minden  hasonló  tudományos  expedíció:  ez  is  ellátta  magát  a 
szükséges  okmányokkal,  a  pétervári  akadémia  elnökétől  s  a  csillagvizs- 
gáló-intézet igazgatójától  kapott  kitűnő  ajánlóleveleket.  A  müncheni 
tudóshoz  Berlinben  még  három  ur  csatlakozott,  dr.  Ludendorf  és 
dr.  Kempf,  a  potsdami  csillagvizsgáló-intézet  professzorai  s  dr.  Schrader 
titkos  tanácsos.  Amikor  július  27-én  elhagyták  Eylau-t,  sürgönyt  küld- 
tek a  porosz  kultuszminiszterhez,  akinek  válasza  ez  volt:  «nyugodtan 
tovább  utazni».  Varsóban  feltűnt  a  szokatlan  katonai  sürgés-forgás  az 
utcákon,  odavaló  emberek  azonban  megnyugtatták  őket,  hogy  ez  itt 
nem  szokatlan  jelenség.  Augusztus  1-én  érték  el  Yaltát  s  aznap  este, 
vacsora  közben  értesültek  a  hadüzenetről.  Útjukat  azonban  még  sem 
fordították  visszafelé,  talán  már  nem  is  tehették  s  különben  is,  ki  hitte 
volna  akkor  a  tudósok  közül,  hogy  oly  dolgokban  lesz  részük,  amilye- 
nek elkövetkeztek?  Augusztus  3-án  érkeztek  Feodoziába,  ahol  két 
orosz  kolléga  várta  őket.  Nemsokára  azonban  más  napok  jöttek.  Egy- 
előre ugyan  nem  történt  egyéb,  csak  annyi,  hogy  a  rendőrségen  jelent- 
kezniük kellett.  Az  expedíciónak  katonaköteles  korban  lévő  tagjai  itt  ki- 
fejezték abbeli  óhajukat,  hogy  haza  szeretnének  utazni.  Ugy  látszott, 
hogy  ez  sikerülni  fog.  Visszatértek  Odesszába,  hogy  onnan  Románián  át 
térjenek  haza.  Egyéb,  Feodoziából  szintén  hazaigyekvő  német  keres- 
kedőkkel huszonhat  főnyi  kis  német  csapat  kötött  ki  Odesszában,  ahol 
szakadó  esőben,  délután  három  órától  éjjel  tizenegyig  kellett  várniok 
a  kikötő  rendőrségi  épülete  előtt.  Podgyász,  ruha  és  útlevél  átvizsgá- 
lása után  éjjel  egy  órakor  szállodába  térhettek.  Másnap  kihirdették  a 
határozatot,  hogy  a  katonaköteles  korban  levők  nem  térhetnek  haza.  Az 
expedíció  négy  tagja,  köztük  Kühl  Ágoston,  igy  Odesszában  maradt.  Itt 
becsületszó  mellett,  szabadon  járhattak-kelhettek  s  életük  egy  darabig, 
eltekintve  a  folytonos  vigyázattól  és  feszültségtől,  amely  körülvette  őket. 

tűrhető  volt.  Novemberben  megtörtént  a  török  flotta  támadása  az  orosz 
ellen,  ami  rendkívüli  izgalmat  idézett  elő  ismét  a  németekkel  szemben. 
A  következményeket  az  expedició  tagjai  is  érezni  kezdték.  Annak  a 
lehetőségnek,  hogy  hazautazzanak,  most  ugyan  csak  bealkonyult.  Szi- 
gorú őrizet  mellett  Jenotajewskbe  szállították  őket,  a  Volga  mellé 
(Astrachan  kormányzóság).  Vasúton  és  kocsin  november  25-én  érkeztek 
Jenotajewskbe  22°  hidegben.  Azt  itt  most  mellőzzük,  amit  Kühl  e  város 
elmaradt  képéről  fest.  Ide  csak  az  tartozik,  hogy  amikor  megérkeztek, 
már  százötven  német  polgári  fogoly  volt  együtt,  nem  egy  köztük  telje- 
sen pénz  nélkül,  lerongyolva,  akiket  jó  ideig  a  többieknek  kellett  támo- 
gatniok.  Mindannyian  alacsony  faházakban  laktak,  éjjel  szalmazsákon 
hálva,  ami  pedig  a  lakosság  magatartását  illeti:  ez  a  legrosszabb  volt. 
Különösen  a  fogolytábor  nőtagjainak  kellett  szenvedniök  a  kozákok 
mindennapos  szidalmaitól. 

Nem  lehet  fölemlítés  nélkül  hagyni  azt  sem,  hogy  e  német  fog- 
lyoknak nagyrészt  Odesszából  való  elutazása,  egészen  «orosz  módra» 
történt.  A  vasutij egyet  nemcsak  a  maguk,  hanem  az  őket  kisérő  rendőri 
személyek  számára  is  saját  pénzükből  kellett  megváltani.  S  mig  a  derék 
rendőri  kiséret  rendes  harmadik  osztályú  vasúti  kocsit  használhatott, 
addig  ők  marhaszállító  vaggonban  kaptak  helyet.  A  Jenotajewskig 
három  hetet  kitevő  utazás  alatt,  az  egyes  állomásokon  senkise  szállha- 
tott ki,  hogy  élelmiszert  vásárolhasson.  Hogy  igy  a  fogoly  utasok  egy 
része,  akik  közt  nem  egy  tekintélyes  odesszai  lakos  volt,  legyöngülve  és 
betegen  érkezett  meg:  ez  magától  értetődik.  December  közepén  egy 
keletporoszországi  német  transzporttal  bővült  a  fogolytábor.  Mintegy 
száz  ember,  köztük  gyermekek  és  aggastyánok  is,  hat  heti  utazás  után, 
elrongyolt  ruhában,  sokan  cipő  nélkül  a  rettentő  hidegben.  Ez  a  transz- 
port majdnem  nyolcvan  kilométernyi  utat  tett  meg  gyalog.  Egy  hét 
múlva  hasonló  transzport  érkezett,  majd  egy  harmadik,  szintén  vegye- 
sen férfi,  nő,  csecsemő,  aggastyán,  összesen  mintegy  ötven  tizenkét 
éven  alóli  gyermek.  Ezek  közül  három  kis  gyermek  anyja  karjai  közt 
halt  meg  az  országúton.  A  fáradalmak  és  nélkülözések  következtében 
később  még  tizenöten  haltak  meg  az  internáltak  sorából. 

Dr.  Kühl  és  társai  mindent  elkövettek,  hogy  a  szerencsétleneken 
segítsenek,  saját  pénzüket,  lábbelijüket,  ruhájukat  osztva  meg  velük, 
amig  sikerült  az  amerikai  konzul  és  semleges  országbeli  egyházközségek 
utján  segítséget  kapni.  Húsvétkor  az  a  hir  járta,  hogy  osztrák-magyar 
hadifoglyok  érkeznek.  Száz  osztrák-magyar  katona  volt  jelezve,  s  ugyan- 
annyi polgári  fogolynak,  köztük  dr.  Kühlnek  is,  el  kellett  távoznia,  hogy 
helyet  csináljanak.  A  hetven  kilométernyire  északon  fekvő  Bolchunyba 
vitték  őket,  ahol  valamivel  enyhébb  körülmények  közt  élhettek.  A 
lakosság  magatartása  csak  eleinte  volt  fenyegető,  az  élelmiszer  valami- 

vei  olcsóbb.  Dr.  Kühl  egy  későbben  oda  érkező  német  hölgytől  értesült, 
hogy  az  osztrák-magyar  hadifoglyoknak  Jenotajewskbe  való  megérke- 
zésekor, a  helyőrségi  parancsnok  a  tisztektől  —  harminc  tiszttől  —  el- 
vétette kardjukat.  A  megokolás  az  volt,  hogy  egy  tiszt  köztük  —  akit 
egyébként  máshová  vittek  —  «jogtalanul»  használta  kardját. 

Dr.  Kühl  és  csillagász  társai  már  teljesen  lemondtak  arról,  hogy 
akár  neves  orosz  kollégáik,  akár  az  amerikai  követség  segítségével  ki- 
szabaduljanak az  internáltságból.  Annál  váratlanabb  volt  meglepetésük, 
amikor  június  20-án  telegrammot  kaptak,  amely  Astrachanba  rendelte 
őket  s  a  német  külügyi  hivatalnak  végre  sikeres  fáradozása  gyanánt,  a 
szabadulást  rajzolta  eléjük.  Azt  a  pár  napot,  amit  Astrachanban  töltöttek, 
különböző  hivataloknál  való  eljárás  miatt,  arra  használták,  hogy  a  fog- 
lyok helyzetéről  informálódjanak.  Első  sétájuk  alkalmával  feltűnt, 
hogy  osztrák-magyar  hadifoglyokat  láttak  utcát  söpörni.  Megtudták, 
hogy  konzulátusi  uton  érkezik  folyvást  pénz  a  foglyok  részére,  de  a 
kormányzó  ennek  kiadatását  egyszerűen  betiltotta.  Ott  tartózkodásuk 
idején  mintegy  kétezer  rubel  gyűlt  igy  egybe.  Német  foglyok  eleinte 
munkával  próbáltak  némi  pénzhez  jutni,  azonban  ezt  is  hamar  beszün- 
tették. Dr.  Kühl  szerint  Astrachan  piszkos,  egészségtelen  külvárosában 
mintegy  százötven  német  fogoly  közül  negyven  elpusztult,  főleg 
táplálkozási  hiány  miatt,  betegségben.  A  legkisebb  ok  is  elég  ugyanis 
arra,  hogy  jöjjön  a  három  napig  ((kenyérrel  és  vizzel»  való  büntetés.  Az 
egész  fogolytábort  részesítették  ilyenkor  ebben  az  embertelen  bánás- 
módban, s  természetesen  mi  sem  könnyebb,  mint  erre  cimet  találni. 
Dr.  Kühl  július  végén  lépett  svéd  földre.  A  határról  azonban  nem  ok 
nélkül  kellett  valóban  sötét  aggodalommal,  szorongó  lélekkel  vissza- 
tekintenie, azok  felé,  akik  sorsának  osztályosai  voltak  s  ott  maradtak.  .  . 


A  franktirőr-harc.  A  világháború  borzalmainak  lajstromában  a 
legsötétebb  fejezet  bizonyára  az,  amely  a  franktirőrök,  a  komitácsik 
alávaló  kegyetlenkedéseiről  szól.  Emlékezzünk  vissza  arra  a  táviratra, 
amelyet  a  háború  kezdetén  Vilmos  császár  Wilson  amerikai  elnökhöz 
juttatott  s  amelyben  rámutatott  a  borzalmakra,  amelyeknek  szerzői  a 
belga  franktirőrök  voltak  s  amelyeket  lehetetlen  volt  megtorlatlanul 
hagyni.  Löwen  város  jó  része  is  ily  megtorlásnak  esett  áldozatul.  A 
szerb  komitácsik  aljasságáról,  szerb  városok  polgárainak  gyáva  orgyil- 
kosságairól  pedig  a  mi  csapataink  tudnának  beszélni.  A  franktirőrök,  a 
komitácsik,  akik  nem  tartoznak  hadsereg  kötelékébe,  szinte  lehetetlenné 
teszik  annak  az  emberséges  elvnek  keresztülvitelét,  hogy  a  háború  nem 

egy  ország  lakossága,  hanem  annak  hadserege  ellen  folyik  s  hogy  az 
egyetlen  megengedhető  védekező,  vagy  támadó  erőkifejtés  csakis  a  had- 
seregek közt,  bizonyos  nemzetközileg  megállapított  módon  történhetik. 

Az  1907.  évi  október  18-án  megkötött  és  a  szárazföldi  háború 
törvényeire  és  szokásaira  vonatkozó  nemzetközi  egyezményt  44  állam 
fogadta  el,  Szerbia  és  Montenegró  is,  a  két  utóbbi  némileg  eltérő  szöve- 
gezéssel. A  ma  harcban  álló  nemzetek  valamennyien  alávetették  magu- 
kat ennek  az  egyezménynek  s  mit  látunk  a  háború  folyamán?  összes 
ellenfeleink  kivétel  nélkül  megszegték,  csúffá  tették  az  aláírásukkal 
szentesített  szabályok  megtartását.  Ez  államok  lakossága  e  korlátozások 
és  kikötések  figyelembe  vétele  nélkül  tört  mit  sem  sejtő  hős  kato- 
náinkra, az  alattomosság  legaljasabb  formájában.  Mi  több,  Belgiumban, 
Franciaországban  és  Szerbiában  a  franktirőr,  komitácsi-garázdálkodást 
már  békeidőben  készítették  elő  állami  támogatással,  tudatosan.  A  Nyugat 
«kulturállamai»  megint  egyszer  arculcsapták  a  kultúrát. 

Erről  a  tárgyról  könnyen  áttekinthető,  alapos  tanulmányt  adott  ki 
füzet  alakjában  Bodó  János  honvédszázados.  Elmondja  a  franktirőrség 
történetét  és  a  világháborúban  való  szereplését  s  felsorolja  az  okokat, 
amelyek  szükségessé  tették  a  franktirőrség  ellen  foganatosított  nemzet- 
közi egyezményt,  amelyet  ellenségeink  a  maguk  szégyenére  oly  becs- 
telenül szegtek  meg,  ezer  meg  ezer  derék  katonának  halálos  kínzásával. 

A  nemzetközi  egyezmény  abból  az  alapelvből  indult  ki,  hogy  a 
háborúban  különbséget  kell  tenni  az  ellenséges  katona  és  a  békés  polgár 
közt.  «A  katona  ezzel  meg  van  védve  az  alattomos  támadástól,  a  boszu 
vad  dühétől,  mely  végre  is  állatias  kegyetlenkedésekre  vezetne,  a  békés 
polgár  pedig  biztosítva  van,  hogy  mint  fegyvertelent  az  ellenség  nem 
bántja.» 

Néphad  vagy  önkéntes  csapattestek  élén  egy,  az  alárendeltjeiért 
felelős  parancsnoknak  kell  állania,  aki  fegyelmet  is  tud  tartani.  Az  ily 
néphad  vagy  önkéntes  csapat  tagjai  csak  akkor  tekinthetők  a  hadsereg 
kötelékébe  tartozóknak,  ha  meghatározott  és  messziről  könnyen  meg- 
különböztető jelvényt  viselnek.  Ezt  már  a  katonai  korrektség  is  meg- 
kívánja. A  modern  hadviselésben,  hol  a  tüzérség  8 — 10  kilométerre  már 
eredménnyel  tüzel,  a  gyalogos  pedig  már  2000  lépésre,  katonai  szem- 
pontból fontos  tudni,  hogy  ellenséges  katonát  lát-e  maga  előtt,  vagy 
békés  polgárt.  A  polgárság  részéről  a  fegyverek  viselése  szintén  elenged- 
hetetlen, valamint  a  háború  törvényeinek  és  szokásainak  tiszteletben  tar- 
tása. Ily  módon  minden  polgár  védelmére  kelhet  hazájának.  Nálunk  s 
Németországban  szó  sem  lehetett  franktirőrségről,  ellenben  a  pontok 
szigorú  betartásával  sok  százezer  önkéntes  jelentkezett  s  vett  részt  a 
háborúban. 

Bodó  kimutatja  azt  is,  hogy  az  ellenségeink  által  folytatott  frank- 


Följegyzések 


79 


tirőr-  és  komitácsi-harc  nemcsak  hogy  embertelen,  nemcsak  szerződés- 
szegés, nemcsak  ártalmára  van  a  békés  polgároknak,  hanem  egyenest 
hiábavaló  vérontás  és  emberkinzás.  Mert  egyetlen  esetben  sem  sikerült 
franktirőröknek  és  komitácsiknak  katonai  szempontból  mérlegbe  eső 
eredményt  elérniök.  Tehát  a  józan  észre  való  hivatkozásnak  is  elég- 
ségesnek kellene  lenni  arra,  hogy  ez  a  barbár  mészárlás  lekerüljön  a 
napirendről.  A  józan  mérlegelés  azonban  —  ugy  látszik  —  nem  erénye 
ellenségeinknek. 


Milliók  Könyve.  Régi  panasz,  hogy  iróink  java  munkái  korántsem 
terjednek  el  a  közönség  körében  oly  mértékben,  ahogy  az  ugy  az  iroda- 
lom, mint  közönségünk  kultúrája  érdekében  szükséges  és  helyes  volna. 
Mindeddig  körülbelül  az  volt  a  helyzet,  hogy  java  regényeinkből  átlag 
ezer,  kétezer,  háromezer  példány  jutott  kiadásra  s  a  közönség  ezt  a 
csekély  példányszámot  is  felette  lassú  tempóban,  öt-tiz  év  alatt  vette  át. 
Ebből  természetszerűen  következik,  hogy  az  olvasók  nagy  zöme  egyálta- 
lán nem  is  jutott  abba  a  helyzetbe,  hogy  regényirodalmunk  java  termé- 
seivel megismerkedjék.  Sokan  a  könyvek  árában  látták  az  okot,  amely 
az  olvasni  szerető  embereket  s  legfőképen  tehát  a  középosztályt  vissza- 
tartotta attól,  hogy  Íróinkkal  szorosabb  barátságot  kössön.  Bizonyára 
van  ebben  sok  igazság,  hisz  a  középosztály  vállain  pihen  egész  kul- 
túránk és  nem  csoda,  ha  ez  okból  nem  szánhat  annyi  költséget  a  könyv- 
vásárlásra, mint  amekkora  az  olvasási  vágya.  Segíteni  ezen  a  visszás 
helyzeten  csak  ugy  lehetne,  ha  regényirodalmunk  válogatott  termékeit 
olcsó  áron  lehetne  —  a  széleskörű  terjesztés  reményében  —  a  közönség 
körébe  juttatni.  Ezt  a  programmot  ép  most  igyekszik  megvalósítani  egy 
neves  fővárosi  kiadó  cég,  Singer  és  Wolfner,  « Milliók  Könyve »  cimen 
oly  vállalatot  indítván  meg,  amely  egy-egy  teljes,  befejezett  regényt 
24  fillér  áron  juttat  a  könyvpiacra.  Az  első  ily  regény,  Herczeg  Ferenc 
«A  láp  virága»  cimen  már  meg  is  jelent  és  gyors  egymásutánban  követni 
fogja  ezt  egy  sor  más  regény,  szintén  24  fillér  áron,  oly  szerzőktől,  mint 
Mikszáth  Kálmán,  Szomaházy  István,  Farkas  Pál  stb.  Az  ár  valóban  a 
képzelhető  legalacsonyabb  s  alig  van  olvasni  vágyó  ember,  aki  ezt  a 
csekély  összeget  ne  szánhatná  egy-egy  ily  regényre.  Azt  hisszük,  hogy  a 
vállalkozás  hamar  közkedveltté  fog  válni  és  egy  csapásra  megszünteti 
azt  a  válaszfalat,  amely  eddig  a  magyar  irót  elkülönítette  a  közönségtől, 
mindkét  fél  és  egész  kultúránk  kárára. 


Gyengélkedők,  vérszegények,  idegesek,  lábbadozók, 
sebesüléstől,  túlerőltetett  munkától  elerötlenedettek 

aDr.Hommel-féle 

Haematogen-ben 


az  orvosok  ezrei 
által  legmelegeb- 
ben ajánlott  erő- 
sitöszert  találnak 


Figyelmeztetés ! 


Ova  intünk  mindenkit  hami- 
sítványoktól, amelyeknél  a 
HŐMMEL  vagy  DR.  HŐMMEL 
névvel  visszaélnek.  —  Ezért 
kifejezetten  a  valódi  Dr.Hom- 
mel-féle Haeniatogent  kérjük 

Bismarckról. 

Irta:  Réz  Mihály. *) 

Ha  a  legkülönbözőbb  nagy  kvalitások  összhangja  teszi 
csupán  az  államférfiúi  helyes  Ítélet  alapját:  a  cselekvő  állam- 
férfi nagyságának  nélkülözhetetlen  alapfeltétele  lesz  az  ezen 
helyes  Ítélethez  való  ragaszkodás. 

A  meggyőződés  feltétlen  követését,  ellenkező  irányú  érzel- 
mei és  érdekei  dacára  és  —  ellenkező  irányú  külső  befolyások- 
kal szemben  —  a  meggyőződés  feltétlen  bátorsága. 

Hiúságtól,  érdektől,  szenvedélytől  menten  halad  a  maga 
utján  Bismarck;  sem  az  udvar  óhaja  meg  nem  tántorítja,  sem 
a  közvélemény.  Nem  mintha  nem  számolna  mindig  pontosan 
velük.  Nem  tudná  helyesen  látni  a  helyzetet,  hanem  mérlegelné 
azoknak  szavát.  Számol  is  mindig  vele;  de  csak  mint  erővel  és 
nem  mint  igazsággal.  A  maga  meggyőződését  meg  nem  tagadja 
értük. 

Lelkes  royalista,  —  « egész  a  Vendéeig»,  mint  mondja  ő 
maga  —  de  a  királyság  meghátrálását  keserű  szavakkal  rója  meg 
a  királlyal  szemben  a  forradalom  idején.  Kitér  minden  felmerülő 
kombinációval  szemben  a  miniszterség  elől,  mert  ez  alatt  az  ural- 
kodó alatt  egy  céltudatos  politika  lehetőségét  nem  látja.  I.  Vilmos- 
sal is  folytonos,  súlyos  konfliktusok  során  áll  meg  a  maga  meg- 
győződése mellett,  gyakran  lemondásra  gondolva  s  gyakran  azl 
hive,  hogy  a  játszma  elveszett.  Midőn  pedig  II.  Vilmos  jut  trónra, 
—  pedig  ismerte  jól  annak  autokrata  természetét  —  szigorúan 
ragaszkodik  politikája  alapelveihez  s  abból  nem  enged,  bár  érzi, 
hogy  napról-napra  közeledik  a  bukás. 


*)  Második  közlemény. 

Magyar  Figyelő. 

A  hivatás  embere  nyilatkozik  meg  ebben;  akinek  a  köz- 
funkció nem  fényes  szerepekre  alkalom,  hanem  a  meglátott 
igazságok  megvalósításának  lehetősége.  Mihelyt  e  kötelesség 
teljesítésének  lehetősége  elesik:  a  közéletben  való  részvétel  min- 
den magasabb  indoka  odavész. 

Aki  nem  hisz  a  maga  igazságaiban,  annak  a  maga  vezéri 
jogosultságában  sem  lehet  jogos  hite  s  aki  nem  hiszi  föltétlenül 
helyesnek  a  maga  igazságát,  annak  a  meggyőződései  nem  nagyon 
mélyen  gyökerezők.  Aki  lelkiismeretes  gonddal,  tűnődő,  aggódó 
vizsgálódással  kereste  az  igazságot,  mig  végre  megtalálta:  a 
maga  meggyőződéséhez  feltétlenül  ragaszkodik.  Nem  az,  hogy 
elzárkózik  az  ellenkező  nézet  elől;  az  igazság  az,  hogy  már  elő- 
zőleg leszámolt  annak  érveivel.  Nem  az,  hogy  a  maga  nézetét 
tartja  a  leghelyesebbnek,  hanem  amit  leghelyesebbnek  vélt,  azt 
fogadta  el  a  maga  nézetének. 

Azt  mondják:  az  államférfi  nem  csalhatatlan.  Hát  a  királyok 
csalhatatlanok?  Hát  a  felületesen  informált  s  könnyelműen  itélő 
tömeg  csalhatatlan  talán?  Hogy  ha  nem  bizik  az  államférfi  a 
maga  igazságában,  hogyan  merte  vállalni  a  vezetést?  Az  ilyen 
vezéri  szerénység  csupán  csak  opportunizmus,  amely  a  felelős- 
ségtől és  az  ódiumtól  való  félelmét  a  mások  nézetei  előtt  való  meg- 
hajlás színében  tünteti  fel  az  uralkodónak  vagy  a  népszerű  áram- 
latnak kívánván  kedveskedni  még  az  előtte  való  meghátrálás  for- 
májában is. 

Egyenlő  szilárdsággal  áll  meg  Bismarck  a  maga  meggyőző- 
dése mellett  a  királlyal  és  a  közvéleménnyel  szemben.  És  ha  ezt 
nem  teszi:  mivé  lesz  az  a  nagyszabású  politikai  rendszer?  hova 
lesznek  annak  a  zseniális  politikának  a  sikerei? 

I.  Vilmos  el  akart  menni  1863-ban  a  Fürstenkongressre  s 
ezzel  —  öntudatlanul  —  előmozdítni  Schmerling  porosz-ellenes 
terveit.  El  akarta  ismerni  a  schleswig-holsteini  trónkövetelőt, 
ami  által  lehetetlenné  vált  volna  e  tartománynak  Poroszország- 
hoz való  csatolása.  Vonakodott  megizenni  a  háborút  Ausztriának, 
akkor,  amikor  —  a  francia  csapatok  egy  részének  Mexikóban 
léte  miatt  —  legkedvezőbbnek  látszottak  az  erőviszonyok.  Be  akart 
vonulni  a  győzelem  után  Bécsbe  s  annexiókkal  elkeseríteni  a  dél- 
német államokat  és  Ausztriát.  Vonakodott  megkötni  az  osztrák- 
magyar  monarchiával  való  szövetséget. 

Fia,  Frigyes  szorosabbra  óhajtotta  vonni  a  német  egységet, 

megsértve  a  partikularizmus  érdekeit.  Uralkodása  idején  pedig 
egy  házassággal  angol  érdekek  körébe  sodorni  s  Oroszországgal 
szembeállítani  Németországot. 

Bismarck  pályája  minden  fordulópontján  meg  kell  a  maga 
politikai  felfogásának  realizálásáért  küzdeni.  Ha  erre  a  küzde- 
lemre nem  lett  volna  ereje;  nézetei  zsenialitásának  elméleti  értéke 
lett  volna  csupán.  Vizsgáljuk  meg  bármelyikét  ez  összeütközési 
pontoknak  s  lehetetlen  nem  látnunk,  hogy  mily  nagy  jelentőségű 
volt  meggyőződéseihez  való  e  ragaszkodása. 

De  mig  e  fontos  eltérések  mellett  királya  politikáját  egyéb- 
ként hiven  támogatta  s  még  ezen  ellentétekben  is  mindig  meg- 
hajolt a  lángeszű  államférfi  előtt:  nemzete  közvéleménye  szinte 
egyhangú  elitéléssel  követte  a  német  egység  megteremtésére 
irányított  lépéseit. 

Általános  felháborodás  követi  az  Alvensleben-féle  konven- 
ciót, mely  Oroszországban  a  lengyelbarát  és  német-ellenes  pártot 
háttérbe  szorítja  s  Oroszországot  az  Ausztriával  és  Franciaország- 
gal való  leszámolás  idejére  baráttá  teszi.  A  közvéleménnyel  való 
súlyos  konfliktusok  között  birja  csak  megteremteni  azt  a  had- 
sereget, amely  megvívja  a  későbbi  birodalomalkotó  harcokat. 
Általános  és  éles  kritika  kiséri  brilliáns  schleswig-holsteini  poli- 
tikájának minden  lépését;  baklövésnek  nyilváníttatik  minden 
mesterfogás.  Mélyreható  elégedetlenség  fogadja  az  Ausztriával 
kitörő  harc  első  hirét. 

És  mégis,  e  nélkül  a  lépések  nélkül  ugyan  hol  volna  ma 
Németország?  Mi  lett  volna,  ha  Bismarck  mindannyiszor  meg- 
hajol a  közvélemény  előtt? 

Annyi  és  oly  sokféle  szellemi  kvalitás  szükséges  az  állam- 
férfiúi tehetség  teljességéhez.  De  mindez  nem  elég.  Ha  nincs  meg 
benne  a  kötelességérzet,  mely  nem  engedi,  hogy  elpártoljon  az 
általa  felismert  igazságtól:  akkor  hiába  volt  minden  tehetség, 
akkor  hiába  volt  minden  zsenialitás,  mert  annak  a  tisztánlátás- 
nak a  gyakorlati  értéke  a  nemzet  számára  elveszett. 

A  dilettáns  politizáló  oly  könnyen  engedhet  nézetéből,  amily 
könnyen  azt  megalapozta.  Engedhet  a  mások  érveinek,  mivel  — 
mig  másoktól  nem  hallotta  —  nem  számolt  volt  velük. 

És  mégis,  ép  azok,  akik  hangos  szóval  követelik  a  szabad- 
ságot meggyőződéseik  számára,  melyeknek  titokban  maradása 

pedig  talán  nem  is  lenne  oly  veszteség:  gyakran  az  államférfitól 
azt  kivánják,  hogy  a  népszerű  áramlattal  szemben  némuljon  eL 

Bismarck  mindig  különös  éllel  és  szenvedéllyel  fordult 
azokkal  szembe,  akik  vagy  a  tények  ismerete  nélkül,  vagy  kellő 
politikai  érzék  nélkül  mondottak  Ítéletet  s  mindig  különös  erély- 
lyel  nyilatkozott  azoknak  pressziója  ellen. 

Kiválóan  fontos  momentum  ez  a  közéleti  erkölcs  fejlődésé- 
nek mai  primitív  fokán,  midőn  a  felületes  politikai  vélemények 
hangoztatásának  immoralitása  iránt  még  alig  van  érzék  a  töme- 
gekben. Még  alig-alig  dereng  az  a  tudat,  hogy  aki  közdolgokban 
nyilvánít  véleményt,  közfunkciót  teljesít;  hogy  ezzel  hozzájárul 
ama  fontos  politikai  tényező  kialakulásához,  amelyet  közvéle- 
ménynek nevezünk,  hogy  ennélfogva  az  a  kötelesség  és  az  a  fele- 
lősség terheli,  ami  mindenkit,  aki  közfunkciót  teljesít.  Köteles- 
sége azt  legjobb  tudása  szerint  teljesíteni  s  felelős  érte,  hogy  való- 
ban ugy  teljesítette  azt. 

Mindaddig,  amig  a  politizáló  állampolgár  a  tények  felületes 
ismerete  alapján  s  könnyelműen  Ítélkezvén,  nincs  annak  tudatá- 
ban, hogy  ezzel  egy  közfunkciót  lelkiismeretlenül  teljesít:  két- 
szeresen kötelessége  lesz  az  államférfinak  az  ilyen  véleményekkel 
szembeállani.  Az  események  félresodorhatják,  de  neki  nincs 
joga  cserbenhagyni  a  maga  igazságát  s  opportunizmusból  úszni 
az  árral.  Mert  akkor  az  ő  tisztán  látása  nemcsak  nem  használ 
nemzetének,  hanem  épen  árt  annyiban,  hogy  még  az  ő  tekintélye 
is  csak  erősíteni  fogja  a  hibás  politikát. 

A,  könnyen  Ítélők  könnyen  változó  véleményével  ellentét- 
ben az  államférfi  és  politikája  egymással  egészen  más  viszony- 
ban áll.  Lelkiismeretes  gonddal,  folytonos  figyelmes  aggódó  vizs- 
gálódással tanulmányozta  a  viszonyokat.  Álmatlan  éjszakákon, 
felelőssége  súlyától  nyomva,  szenvedélyesen  vivódó  lélekkel 
kereste  a  helyzet  megoldását.  És  midőn  a  lelke  egész  erejével 
keresett  igazságot  —  ugy  véli  —  megtalálta:  ebben  az  igazságban 
l'egjobb  tudássá,  legőszintébb  meggyőződése,  egész  látási  módja, 
egész  egyénisége  benne  van.  Ez  a  meggyőződés  a  legjobb  meg- 
győződés, amire  képes;  egész  egyéniségével  összeforrott. 

Amit  a  politizáló  panaszol,  hogy  az  államférfi  csak  a  maga 
nézetét  tartja  helyesnek  s  a  mások  érvei  elől  elzárkózik:  nyilván 
való  optikai  csalódás,  amely  a  néző  —  nem  nagyon  magas  — 
nézőpontjából  származik.  A  kis  ember  hiúsága  ez,  amely  a  nagy 

emberben  sem  lát  mást,  mint  —  az  övét  sértő  —  hiúságot.  Hiszen 
az,  amit  a  politizáló  a  maga  érvének  mond,  az  nem  az  ő  érve 
csupán  s  a  kérdést  némileg  ismerő  államférfi  előtt  épen  nem  uj. 
Régi  ismerős  az,  akivel  már  leszámolt,  mert  más,  előtte  súlyosabb 
érvek,  azt  ellensúlyozták.  És  az,  amiért  a  maga  álláspontjához 
ragaszokodik  az  államférfi,  az  nem  valami  túlságos  önbizalom, 
—  amit  egy  Bismarcktól  a  hazafi  méltán  vehetne  rossz  néven  — 
hanem  kötelesség  az  egyszer  megtalált  igazság  mellett  kitartani. 
Ez  a  szempont  teszi  kötelességévé  minden  vezető  politikusnak 
a  meggyőződés  iránti  hűséget.  Az  egyéni  képesség  elégtelenségé- 
nek érzete  nem  arra  indok,  hogy  a  politikus  eddigi  nézetét  meg- 
tagadja, hanem  arra,  hogy  ne  keresse  a  politikai  vezérséget.  Az 
emberi  Ítélet  megtéveszthetősége  nem  arra  indok,  hogy  heves 
ellenmondások  folytán  megváltoztassa  ez  Ítéletet,  hanem  arra, 
hogy  lelkiismeretes  gonddal,  a  tényeket  mindig  figyelő  gonddal 
s  tárgyilagos  elmével  igyekezzék  megalkotni  ez  Ítéletet. 

A  meggyőződéshez  való  ez  a  hűség  Bismarck  egyéniségének 
egyik  legjellemzőbb  vonása.  Mennyi  alkotás  és  mennyi  küzde- 
lem maradt  volna  el  enélkül  életéből.  Legszevedélyesebb  harcai, 
legfényesebb  sikerei  ebből  eredők.  Alapja  jellemének  ama  gyé- 
mán {keménysége,  mely  élete  minden  mozzanatában  nyilatkozik. 
Alapja  az  a  kategorikus  imperativus,  amelyre,  Bülow  szerint,  az 
egész  porosz  nemzeti  állam  építve  van.  A  kemény  protestáns 
katonai  állam  rideg  moralitása  az  intranzigens  kötelességtelje- 
sítés a  nagy  emberében  mintegy  megtestesül. 

A  tisztán  látás  képessége  enélkül  az  erkölcsi  erő  nélkül  nem 
válhatik  gyakorlati  értékűvé. 

Enélkül  az  ige  nem  lehet  testté  soha. 

Ez  a  sohasem  tranzigáló  erkölcsi  erő,  párosulva  a  hatalmas 
alkotó  képességgel,  viszi  át  az  életbe  azokat  a  nagy  gondolatokat, 
melyeket  az  államférfi  tisztánlátó  esze  megalkotott. 

Ezek  az  alkotások  a  politikai  élet  jelenségeinek  vizsgálója 
számára  reális  tanulságok;  élő  bizonyságai  ama  politikai  világ- 
nézíet  helyességének,  melyet  megalkotójuk  hirdetett. 

Ha  a  politika  elméleti  kutatásánál  hiányzik  a  megtalálni 
vélt  igazságokra  nézve  az  a  bizonyító  erő,  amelyet  pl.  természet- 
tudományi kutatásoknál  a  kísérletezés  képes  nyújtani:  az  állam- 
férfi  politikai   világnézlete   helyességének   megítélésénél   ez  a 

bizonyító  efő  az  ő  gyakorlati  cselekvésének  eredményeiben  némi- 
leg adva  van. 

Nem  mintha  a  siker  mindig  a  helyes  politika  bizonyítéka 
volna,  vagy  a  sikertelenség  a  követett  politika  helytelenségét  bizo- 
nyítaná. Ilyen  általánosságban  ez  a  tétel  csak  akkor  állhatna  meg, 
ha  a  politikusnak  csak  pontosan  kiszámítható  erőkkel  kellene 
dolgoznia.  Azonban  a  politikai  élet  tele  kiszámíthatatlan  jelen- 
ségekkel, amelyeknek  kedvező  volta  sikerre  vezethet  egy  eredeti 
számításaiban  hibás  politikát,  kedvezőtlen  volta  pedig  sikertelen- 
ségre vezethet  akkor  is,  ha  az  eredeti  számítások  garantálhatták 
is  a  sikert. 

Az  imponderabilis  tényezők,  —  eszmék,  érzelmek  válto- 
zása; —  külső  befolyások  —  háború  vagy  forradalmi  behatás  és 
külföldi  békés  változások  visszhatása  —  mind  kiszámíthatatlan. 
Ép  ugy,  mint  a  nagy  ember  megjelenése  és  hatása,  vagy  egy 
nagy  állású  ember  halála.  Napóleon  korai  halála  megváltoztatta 
volna  a  világ  képét;  ha  még  életben  van  a  februári  forradalom- 
kor, talán  ismét  uj  képet  nyer  a  világ.  De  ki  lehet-e  az  ilyest 
számítani? 

A  politikus  munkája  hasonló  a  mezőgazdáéhoz.  Minden 
munkáját,  reményét  tönkre  teheti  egy  jégverés;  a  legreálisabb 
kilátásokat  egy  májusi  fagy.  Viszont  a  kevésbbé  reális  gazdát  is 
esetleg  talpraállíthatja  egy  jó  esztendő;  jó  termés  s  magas  árak 
számításának  hibáit  kiköszörülhetik.  Nem  mondhatjuk,  hogy  a 
gazda  helyes  számítása  és  munkája  nem  tényező;  de  azt  sem 
mondhatjuk,  hogy  kizárólag  az  ő  kezében  a  siker. 

Viszont  a  helyes  számításnak  még  az  elemi  csapásokkal 
szemben  és  a  kedvező  konjunktúrák  tekintetében  is  még  mindig 
nyilik  némi  tere.  A  mivelési  ágak  helyes  beosztásában  s  elemi 
csapások  elleni  biztosításban  található  némi  garancia  s  az  eladási 
konjunktúrák  reális  kihasználásában  is  lesz  némi  különbség  a 
helyesen  vagy  helytelenül  számító  gazda  között. 

Miként  a  maga  pénzügyeit  helyesen  kezelő  ember,  a  rendes 
kiadások  mellett  mindig  számít  a  rendkivüli  kiadásokra  s  költ- 
ségvetésébe előre  azt  is  felveszi. 

Ugy  hogy  amint  a  jó  gazdánál,  a  jó  politikusnál  is  az  a 
helyes  számító,  aki  számol  a  ki  nem  számítható  tényezők  létezé- 
sével is  s  óvakodik  minden  oly  tervezéstől,  mely  merészen  ezek- 
nek teljes  tekinteten  kivül  hagyásán  alapul.  Rendkivüli  kiadásokra 

fedezetet,  elemi  csapások  ellen  biztosítást  keres  s  óvakodik  min- 
dent egy  mivelési  ág  sikerére  tenni  fel.  Garanciákat  keres  a  ki 
nem  számítható  esélyek  ellen  s  gondol  az  ezek  által  okozható 
károk  ellensúlyozásának  lehetőségére. 

Mindez  csak  részben  lehetséges.  De  még  e  részben  is  csak 
az  által,  hogy  számoltunk  a  ki  nem  számítható  tényezők  létével. 
Minthogy  azonban  ily  tényezők  felmerülése  csak  lehetséges  és 
nem  bizonyos  s  természetüket,  erejük  fokát  és  minőségét  előre 
nem  tudhatjuk:  a  siker  vagy  sikertelenség  sohasem  lesz  egész 
bizonyossággal  kiszámítható  s  igy  a  helyes  vagy  helytelen  számí- 
tás bizonysága. 

Nem  is  ilyen  naiv  általánosságban  áll  az,  hogy  az  állam- 
férfiú képességének  igazi  mértéke  a  siker.  Igaz  ez  abban  az 
értelemben,  hogy  utólag,  midőn  világosan  látható  minden  szál 
a  tárgyilagosan  vizsgáló  történelem  előtt,  meg  lehet  állapítani 
azt,  hogy  mi  az,  amit  az  államférfi  előre  látott  s  mi  az,  amit 
előre  nem  is  láthatott.  És  miként  képtelenség  volna  a  siker 
hiányáért  okolni,  midőn  egy  ki  nem  számítható  tényező  döntötte 
halomra  az  összes  számításait:  nyilvánvalólag  joggal  láthatjuk 
államférfiúi  nagysága  bizonyságának  azt  a  sikert,  amelyről  ki- 
mutatható, hogy  nem  szerencsés  véletleneknek,  hanem  az  ő  tisz- 
tán látásának  és  helyes  számításainak  köszönhető. 

Az  ilyen  államférfiúi  tevékenység  a  kísérlet  bizonyító  erejé- 
vel bir,  azon  igazságok  szempontjából,  amelyekből  az  államférfi 
kiindult  s  amelyeknek  helyességét  igazolta  az  ezen  alapon  indí- 
tott akció. 

Midőn  tehát  Bismarck  következetességét  fogjuk  vizsgálni, 
ezzel  voltaképen  keresni  fogjuk  az  ő  valódi  vezető  szempontjait. 
Az  akció  mögött  meg  fogjuk  látni  a  gondolatot,  a  követett  poli- 
tika mögött  a  politikai  világnézletet.  Látni  fogjuk,  hogy  hogyan 
nézte  egy  nagy  államférfi  a  maga  államát  és  látni  fogjuk  azután 
azt  is,  hogy  hogyan  nézte  egyáltalában  magát  az  államéletet. 

Az  ő  gyakorlati  politikájának  világraszóló  eredményei 
adják  nekünk  azt  a  garanciát,  hogy  az  államról  alkotott  fogalmai 
teljesen  hibásak  nem  lehettek. 

Ha  a  következetesség  alatt  egy  sikeres  politika  objektív 
következetességét  értjük:  ily  értelemben  a  következetesség  nem 
más,  mint  annak  a  harmóniának  a  megnyilatkozása,  amelyet  az 
államférfiúi  egyéniség  nélkülözhetetlen  alapfeltételéül  tapasztal- 

tunk.  A  tisztán  látás  állandósága  és  az  annak  megfelelő  cselekvés 
az,  ami  a  következetességben  megnyilatkozik.  Hiánya  részéről, 
vagy  a  tisztán  látás  hiányának  a  beismerését  mutatja,  —  vagy  az 
egyik  vagy  másik  esetben  —  vagy  azt,  hogy  bár  felfogása  állan- 
dóan egy  volt,  nem  cselekedett  állandóan  ezen  belátása  szerint. 
És  igy  a  következetesség  hiányában  rendesen  vagy  az  állam- 
férfiúi tehetség,  vagy  az  államférfiúi  etika  fogyatékossága  mutat- 
kozik.1) 

Ha  ez  a  következetlenség  oly  ismeretlen  tényezők  felisme- 
rése folytán  keletkezik,  melyeket  a  politikus  nem  ismert,  de 
amelyeket  módjában  állott  volna  ismernie:  ez  az  Ítélet  alkotás 
felületessége,  amelyet  a  politikai  erkölcs  szempontjából  kell  meg- 
itélnünk  s  amely  a  hivatás  hiányának  legvilágosabb  bizonysága. 

Egészen  más  az  eset,  hogyha  a  politikus  oly  tények  fel- 
ismeréséhez jut,  amelyeket  azelőtt  lehetetlen  volt  ismernie.  És 
egészen  más  az  is,  ha  uj  tények  merülnek  fel.  Mindkét  esetben 
az  egész  szituáció  megváltozott. 

Objektive  pedig  akkor  beszél  következetlenségről,  ha  pl.  a 
politikus  ugyanazon  szituációt  szubjektiv  okokból  különböző 
időkben,  különbözőképen  itéli  meg.  Kritérium  az,  hogy  e  külöm 
böző  megitélés  okai  csupán  a  politikus  egyéniségében  rejlők 
legyenek.  Vagy  a  fantázia,  vagy  a  szenvedély,  vagy  az  érdek 
ragadja  oly  irányba,  mely  a  régivel  ellenkező.  Mert  ha  a  ma 
csakugyan  mást  kiván,  mint  a  tegnap:  akkor  a  szituáció  válto- 
zott és  ha  tényleg  változott:  akkor  tárgyilagos  értelemben  vett 
következetlenség  csak  annyiban  van,  amennyiben  a  szituáció  vál- 
tozása és  politikája  változása  között  nincsen  meg  az  arány. 
Következetlenség  akkor  csak  e  különbözet  s  a  politika  változása 
egyébként  nem  a  politikus  egyéniségéből  ered. 

De  nemcsak  a  szituáció  megitélésében  lehet  objektive  követ- 
kezetlen a  politikus,  hanem  abban  is,  hogy  ugyanazon  szituáció 
dacára  megváltoztatja  céljait  vagy  eszközeit,  vagy  fordítva  — 
szubjektiv  okokból  —  megmarad  a  régi  célok  és  eszközök  mellett, 
holott  a  helyzet  teljesen  megváltozott. 

!)  Nyilvánvaló,  hogy  ami  így  negatíve  megáll,  nem  :áll  fordítva  pozitive 
is.  Egy  következetesen  vallott  nézet  még  nem  bizonyítja  az  államférfiúi  tehet- 
séget, mert  hiszen  lehet  valaki  egy  képtelen  felfogáshoz  is  következetes;  és 
egy  politika  következetes  hirdetése  vagy  követése  még  nem  bizonyítja,  hogy 
e  következetesség  nem  eo  ipso  a  politikus  kiváló  erkölcsi  kvalitásaiból  éred. 

Az  eszközök  megváltoztatása  —  ugyanazon  helyzetben  — 
tárgyikig  csak  akkor  indokolt,  ha  a  régi  eszközök  nem  bizonyul- 
tak célravezetőnek.  Ez  a  politikus  éleslátásának  világos  kritikája. 

A  célok  megváltoztatása  vagy  akkor  indokolt,  ha  megvaló- 
síthatatlanaknak  bizonyultak  —  s  akkor  ez  a  helyzet  félreisme- 
résére mutat  —  vagy  akkor,  ha  a  politikus  értékelése  belső  át- 
alakuláson ment  keresztül  és  ez  kiforratlanságra  mutat. 

Midőn  azonban  szemére  vetjük  a  politikusnak,  hogy  követ- 
kezetlen, rendesen  arra  értjük,  hogy  tárgyilagos  szempontból 
következetlen.  Szubjektive  rendesen  nagyon  is  következetes.  Ha 
a  politikus  a  szenvedély,  érdek  vagy  hiúság,  vagy  a  fantázia  által 
vezettetik:  minél  következetesebben  halad  utján,  tárgyilagos 
szempontból  annál  következetlenebb.  Érzi,  hogy  magához  követ- 
kezetes, de  mi  is  érezzük,  hogy  épen  ebben  az  ő  következetesen 
nyilvánuló  egyéniségében  van  a  hiba. 

Vagy  a  tisztán  látás  hiánya,  vagy  az  erkölcsi  erő  hiányában 
az  ok. 

Ebben  az  utóbbi  esetben  a  tény  megállapításához  vezető 
legcélszerűbb  módot  az  a  hasonlat  világítja  meg  legjobban, 
amellyel  Kant  illusztrálta  volt  a  maga  módszerét.  Copernicus 
előtt  —  mondja  —  abból  indultak  ki,  hogy  a  föld  áll  s  körülötte 
forog  a  nap  és  a  csillagok.  De  ezen  feltevésből  indulva  ki,  szám- 
talan jelenség  teljesen  megmagyarázhatatlan  maradt.  Megfordí- 
totta tehát  az  eljárást,  föltette,  hogy  a  föld  az,  amely  forog  a  nap 
körül.  És  akkor  egyszerre  minden  világossá  lett  s  a  számítások- 
ban többé  nem  volt  semmi  zavar. 

Némely  politikus  pályája  is  azért  látszott  megmagyaráz- 
hatatlannak csupán,  mert  abból  a  feltevésből  indultak  ki,  hogy 
az  ő  szemében  a  közérdek  az  a  szilárd  pont,  amely  körül  minden 
forog.  Fordítsuk  meg,  tegyük  a  közérdek  helyébe  a  szenvedélyt, 
a  fantáziát,  vagy  az  önérdeket  s  minden  egyszerre  következetes- 
nek fog  látszani  és  minden  egyszerre  könnyen  megmagyarázható. 

És  —  ebből  visszakövetkeztetve  —  mindjárt  azt  is  meg- 
állapíthatjuk, hogy  mi  a  fix  pont  az  ő  lelki  világában:  a  hiuság-e, 
az  érdek,  vagy  a  szenvedély? 

Ott  viszont,  ahol  a  kiszámítható  siker  mellett  teljes  objektív 
következetesség  mutatkozik,  ebben  nemcsak  az  államférfiúi 
kvalitások  teljessége  nyilvánul,  hanem  ez  a  következetesség  egy- 
szersmind az  a  kulcs  is,  amelynek  segélyével  —  keresve,  hogy 

mihez  volt  következetes  —  az  illető  politikusnak  az  egész  politi- 
káját meg  tudjuk  érteni. 

A  következetlenség  vádjával  Bismarck  pályáján  sokszor 
találkozunk.  Gyakran  ez  onnan  van,  hogy  a  kortársak  nem  látják 
—  mert  nem  láthatják  —  a  maga  teljességében  az  általa  irányí- 
tott akciót.  Néha  onnan,  hogy  maga  Bismarck  is  hagyja  a  követ- 
kezetlenség vádját  hangoztatni  maga  ellen,  mert  vagy  nem  mond- 
hatja meg  valódi  célját,  vagy  nem  ismertetheti  az  egész  helyzet 
megváltozását. 

De  igen  gyakran  az  az  oka  e  vádnak,  hogy  ellenfelei  ön- 
tudatlanul a  maguk  politikája  szempontjából  Ítélik  következet- 
lennek a  Bismarck  politikáját  és  nem  az  ő  —  előttük  gyakran 
ismeretlen  —  alapindokaiból  és  céljaiból  kiindulva. 

Vizsgáljuk  Bismarck  pályáját  e  következetesség  szempont- 
iából részletesebben. 

Mindjárt  diplomáciai  pályája  elején  tanúsított  magatartását 
következetlennek  látják  ellenfelei  annyiban,  amennyiben  a 
régi  osztrákbarát  itt  Ausztria-ellenesnek  mutatkozik.  Az  állás- 
pont e  változása  azonban  —  mint  láttuk  —  a  szituáció  változásá- 
ból ered.  A  régi  Ausztria  osztozott  Poroszországgal  a  vezetésben, 
az  uj  Ausztria  összbirodalmi  törekvése  szükségkép  maga  után 
vonta  a  Bundban  való  kizárólagos  vezetésre  való  törekvését  s  igy 
Poroszországgal  ellentétbe  jutását.  Nem  a  konzervatív  Junker 
változott  meg,  hanem  az  egykor  konzervatív  Ausztria. 

Ez  magyarázza  meg  a  liberalizmussal  szemben  való  állás- 
foglalásának változását.  Míg  1848-ban  az  veszélyeztette  a  porosz 
államot,  1851  után  Ausztria  vált  veszélyessé,  a  liberalizmus  pedig 
a  királyi  hatalom  megszilárdulása  folytán  kevésbbé  veszedel- 
messé. Poroszország  az  eképen  megszilárdult  királyi  hatalom- 
mal —  ugy  nyilatkozott  —  megbírja  a  liberalizmust  s  jobban 
birja,  mint  a  többiek  közül  bármelyik. 

Azért  e  liberalizmussal  szemben  később  ismét  ép  oly  éllel 
fordult,  midőn  az  a  katonai  reform  kérdésben  ismét  támadni 
kezdte  a  porosz  állam  monarchikus  és  arisztokratikus  alapjait 
és  amidőn  az  a  schleswig-holsteini  kérdésben  egy  Poroszország 
speciális  érdekei  szempontjából  káros  eljárást  erőszakolt.  Ahelyett, 
hogy  mint  ellenfelei  a  liberalizmusban  akart  volna  versenyre 
kelni  Ausztriával  s  igy  nyerni  meg  a  közvéleményt:  belekény  - 
szerítette  Ausztriát,  hogy  a  schleswig-holsteini  kérdésben  szintén 

a  népszerű  iránnyal  szemben  foglaljon  állást.  És  csak  akkor 
helyezkedett  a  demokratikus  népképviselet  követelésének  állás- 
pontjára, amikor  ugy  látta,  hogy  ezzel  Poroszország  speciális 
hatalmi  érdekét  szolgálja. 

Szabadelvű  szempontból  mindez  következetlenség.  Ha  a 
Junker,  aki  oly  heves  ellenfelük  a  forradalom  és  a  konfliktus 
idején,  egyszerre  eddigi  lépéseiért  indemnitást  kér,  hogy  azután 
az  általános  szavazati  jog  megalapítójává  legyen:  liberális  szem- 
pontból semmiképen  sem  következetes. 

De  a  Bismarck  szempontja  nem  a  szabadelvüség,  vagy  a 
konzervativizmus  volt,  hanem  a  porosz  állam  hatalmi  érdeke. 

Mikor  Königgrátz  után  diadalmasan  jön  haza  s  indemnitást 
kér  a  parlamenttől:  a  konzervativek  meghátrálásnak  tekintik  e 
lépést,  de  a  szabadelvüpárt  annak  folytán  kettészakad  s  egy  a 
Bismarck  céljait  szolgáló  nemzeti  szabadelvüpárt  alakul.  A  fenye- 
gető francia  veszedelemmel  szemben  pedig  a  nemzet  érzelmi  egy- 
sége demonstrálva  van. 

Az  általános  szavazati  jog  behozatala  szerinte  Németország- 
ban nem  radikális,  hanem  konzervativ  rendszabály,  mert  a  nép 
monarchikusabb,  mint  a  census  alapján  választó  polgári  elem. 
De  ennek  a  behozatala  részéről  egyébként  tisztán  porosz  szem- 
pontok által  irányított.  Túllicitálja  Ausztriát  s  arra  számít,  hogy 
a  poroszság  számbeli  fölénye  ezáltal  jobban  érvényesül.  A  dinasz- 
tiák partikularizmusával  szemben  felhasználja,  mint  egyesítő 
momentumot.  Mikor  azonban  —  pályája  második  felében  —  az 
utóbb  felszínre  került  klerikalizmus  és  mindjobban  erősödő  szo- 
cializmus birodalombontó  tényezőnek  bizonyult  s  a  dinasztiák 
partikularizmusa  sokkal  alábbhagyott:  kész  volt  a  dinasztiák 
segélyével  ismét  semmivé  tenni  az  általános  szavazati  jognak  — 
az  ő  céljait  immár  nem  szolgáló  —  rendszerét. 

Ép  oly  következetlen  a  szabadelvű  vagy  konzervativ  irány 
szempontjából  az  ő  birodalmi  belső  politikája,  közgazdasági  és 
egyházpolitikai  fordulataival. 

Egyházpolitikája  előbb  aggressziv,  majd  békülékeny.  Gazda- 
sági politikája  előbb  a  szabadkereskedelmi,  majd  a  védvámos 
irányban  halad.  De  az  ő  szempontjából  nézve  mindig  követ- 
kezetes. 

Kénytelen  az  egyházzal  szemben  a  harcot  felvenni.  Ez  a 
birodalom  létrejöttének  tényében  és  módjában  adva  van.  A  pro- 

testáns  Poroszország  legyőzi  a  katholikus  Ausztriát  s  a  katholikus 
dél-németeket  is  porosz  vezetés  alá  kényszeríti.  Lehetővé  teszi 
Róma  elvesztését  s  az  egyház  legfőbb  támaszaként  őrt  álló  francia 
császárságot  ledönti.  A  klerikalizmus,  a  csalhatatlansági  dogma 
által  abszolutisztikus  szervezetet  nyerve,  teljes  erővel  támad. 
Kebelébe  vesz  Németországon  minden  birodalombontó  tényezőt. 
A  bekebelezettek,  a  partikularisták  és  a  nemzetiségek  erősítik. 

Ezért  küzd  ellene  Bismarck  s  nem  egy  szabadelvű  egyház- 
politikai világnézlet  elvei  érdekében.  Ezért  távolodik  el  e  küz- 
lemben  részt  vett  legexponáltabb  segítőtársaitól,  midőn  az  ő 
motívumai  e  harcot  már  nem  kívánják. 

Mert  változnak  a  viszonyok,  uj  pápa  jön  és  uj  Franciaország 
támad.  A  régi  klerikális  uralom  helyébe  Franciaországban  erős 
antiklerikális  áram,  amely  alkalmas  Rómát  elhidegíteni  s  amely 
váll  ózott  szituáció  az  uj  pápa  diplomata  egyéniségében  meg- 
értőre talál.  Bismarcknak  pedig  szüksége  van  a  centrumra:  véd- 
vámos  politikája  kiviteléhez,  a  katonai  kérdések  rendezésére  és 
a  szocializmus  elleni  küzdelemben.  Azok  az  engedmények,  ame- 
lyeket ad,  részben  immár  feleslegessé  vált  fegyverek,  részben 
liberális  elvi  jelentőségűek.  Ő  a  maga  részéről  célját  elérte.  Egy 
birodalombontó  pártot  birodalomfejlesztő  céljai  segítőjévé  tesz 
s  azt,  mint  konzerváló  tényezőt  használja  fel  a  szocializmus  bom- 
lasztó erejével  szemben. 

Már  a  közgazdasági  liberalizmussal  szemben  való  állás- 
foglalásánál is  segítségére  van  a  centrum. 

Bismarck  szakít  a  szabadkereskedelmi  politikával.  Ez  a 
rendszer  bevált  akkor,  midőn  a  külföld  még  nem  volt  védvámos, 
de  miután  Európaszerte  megindult  ez  az  átalakulás,  most  már 
nem  volt  értelme  ahhoz  egyoldalulag  ragaszkodni.  A  német  gazdát 
fenyegetni  kezdette  az  orosz  konkurrencia.  Az  uralkodóosztályt 
nyomta  az  egyenesadó.  Amig  régente  agrárius  érdek  volt  a  szabad- 
kereskedés, mert  olcsó  fogyasztást  biztosított,  most  ellene  fordult, 
mert  mint  termelő  ellen  vele  szemben  szabad  versenyt  biztosított 
az  eddig  Angliába  ment,  de  onnan  az  amerikai  buza  által  Német- 
országija szorított  keleti  búzának. 

Azelőtt,  a  Rund  idejében,  a  szabadkereskedelem  távol  tar- 
totta Ausztriát  s  Poroszországhoz  vonzotta  a  német  állomokat: 
most  —  egymást  közt  szabadon  közlekedhetve  a  külfölddel 
szemben  kívánlak  elzárkózást. 

A  német  érdek  változott,  nem  Bismarck  felfogása.  Az  érdek 
e  változását  hangosan  nyilvánította  a  közvélemény. 

Bismarck  osztotta  e  hangulatot.  Tapasztalta,  hogy  a  szabad- 
kereskedelem a  külföld  védvámos  politikája  folytán,  ugy  a  mező- 
gazdaságra, mint  az  iparra  károsan  hat  ki.  Nyűgként  érzi  a  parla- 
ment nagy  pénzügyi  befolyását.  Helytelennek  látja,  hogy  az  egyes 
államoktól  vegye  be  a  pénzt  a  birodalom  s  ezáltal  népszerűtlen 
és  függő  legyen.  Ez  a  helyzet  —  szerinte  —  sem  a  birodalom- 
fenntartó agrárius  és  nagyiparos  osztály  érdekeinek,  sem  a  biro- 
dalom, sem  a  kormány  pénzügyi  függetlenségének  nem  volt 
kedvező. 

Amig  a  birodalmat  fenyegető  klerikalizmus  ellen  szüksége 
volt  a  szabadelvüpártra,  ilyen  reformra  gondolni  sem  lehetett. 
Csak  midőn  arra  reménység  nyilik  és  amidőn  a  birodalmat  fenye- 
getővé vált  szocializmus  ellen  a  szabadelvűekben  nem  remél  elég- 
séges támaszt,  jön  el  —  az  időközben  gazdasági  okokból  elkerül- 
hetlenné  vált  —  védvámos  politika  lehetőségének  az  ideje. 

Ezzel  egyszersmind  megnyeri  a  nagybirtokot  és  a  nagy- 
tökét szociálpolitikai  reformjai  keresztülvitelére.  Rendőri  és 
reformatorius  eszközöket  lát  szükségesnek  s  mindkettőhöz  szük- 
sége van  e  támaszokra. 

Mint  az  egyházpolitikánál  Falk,  ugy  itt  Delbrück  lát 
inkonzekvenciát,  a  maga  szabadkereskedelmi  szempontjából  igen 
természetesen.  Csakhogy  mig  a  régi  egyházpolitika  és  a  szabad- 
kereskedelem főszempont,  politikai  világnézlet  kérdése  volt  Falk 
és  Delbrück  szemében,  Bismarcknál  csupán  eszköz  egyetemesebb 
célok  elérésére. 

Mindenik  következetes  volt,  csakhogy  a  maga  szempontjá- 
ból. Következetessége  folytán  láthatjuk,  hogy  mi  volt  főszem- 
pontja s  Ítélhetjük  meg  politikai  világnézletét. 

Mint  a  liberálisak,  ugy  a  konzervativek  is  gyakran  panasz- 
kodtak Bismarck  következetlensége  felett.  Frankfurtban  nemcsak 
szembekerült  Ausztriával,  hanem  —  legitimista  barátai  mély  meg- 
botránkozására —  a  III.  Napóleonnal  való  barátság  eszméjét 
propagálta.1)  Kifejtette,  hogy  ő  csak  otthon  legitimista,  más  álla- 

J)  Már  ott  észrevette  az  orosz-francia  szövetség  lehetőségének  objektív 
alapját:  az  ellentétes  érdekek  hiányát.  És  már  ott  konstatálta,  hogy  Német- 
ország és  Oroszország  érdekei  nem  ellenségesek  és  hogy  nincsen  egymástól  mit 
nyerniök. 

mok  kormányait  ellenben  kizárólag  a  maga  hazája  speciális 
érdekei  szerint  itéli  meg.  Nem  nézte  Schleswig-Holstein  kérdésé- 
ben sem  a  legitimista  szempontokat.  Kész  volt  Ausztria  ellen 
szükség  esetén  forradalmárokat  megmozgatni  s  a  háború  után 
dinasztiákat  detronizált.  Midőn  pedig  a  francia-német  háború 
után  Arnim  Párisban  a  dinasztikus  mozgalmat  támogatta,  a  leg- 
élesebben Ítélte  el  ezt  a  politikát,  mert  a  királyság  (Oroszország 
és  esetleg  Ausztria  szemében)  szövetségképessé  tenné  és  konszoli- 
dálná Franciaországot. 

A  konzervativ  világnézlet  alapján  ezek  következetlenségek; 
az  ő  politikai  világnézletéből  mindez  szoros  logikával  következik. 
Ép  ugy,  mini  a  belpolitikában  Königgrátz  után  a  liberálisokkal 
való  kibékülés  és  a  birodalomnak  egy  évtizeden  át  a  szabadelvű- 
párttal  való  kormányzása. 

A  pártpolitikával  ellentétben  ez  nemzeti  politika. 

Mindjárt  parlamenti  pályája  elején  heves  polémiára  ragadja 
Bismarckot  az  a  liberális  nyilatkozat,  hogy  1813-ban  a  nemzet 
azért  fogott  fegyvert,  hogy  ezzel  az  alkotmányosságot  kiérdemelje. 
Ez  alkalommal  ép  ugy,  mint  a  zárdák  emancipációja  kérdésénél 
egész  szenvedélyességével  hangoztatja,  hogy  az  ő  hite  szerint  az 
1813-iki  fölbuzdulásra  a  nemzet  szemében  elég  ok  volt  és  lehetett, 
hogy  az  ország  földjén  idegen  volt  az  ur  s  hogy  —  legyen  bár 
liberális  vagy  illiberális  a  következő  időszak  —  a  nemzetért  ki- 
ontott vért  sohasem  fogja  senki  hiába  kiomlottnak  mondani. 

E  ((liberális  legendá»-val  szemben,  amely  csak  az  alkot- 
mányosságot látja,  milyen  markáns  ez  a  hatalmas  nemzeti  ön- 
tudat. 

Ez  a  két  szempont  szükségkép  mindig  összeütközik. 

A  —  hatalmi  szempontból  oly  fontos  —  keleti  vasútnál  rá- 
mutat Bismarck  arra,  hogy  midőn  a  liberálisok  ennek  a  meg- 
szavazását eszközül  használják  fel  alkotmányos  koncessziók 
kicsikarására:  doktrináik  megvalósítása  érdekében  magasabb 
érdeket  sértenek. 

Ép  ugy,  mint  a  keleti  vasútnak  megakadályozásánál,  a 
katonai  reformnál  is  azért  látta  nemzetietlennek  a  porosz  liberá- 
lisok magatartását,  mert  a  maguk  hatalmi  érdekei  miatt  folyta- 
tott küzdelemben  a  királytól  oly  eszközöket  tagadtak  meg,  ame- 
lyek a  nemzet  hatalmi  érdekei  szempontjából  voltak  nélkülözhet- 
lenek.  ö  ezt  zsarolásnak  nevezte  s  nem  kerülte  el  figyelmét,  hogy 

midőn  ezeket  az  érdekeket,  mint  a  király  érdekeit  tekintik  a  libe- 
rálisok, akkor  maguk  egy  szűkebb  kör  reprezentánsaiként  jelent- 
keznek, szemben  az  egész  nemzet  európai  helyzetéből  szükségkép 
adódó  feladatok  megvalósítóival. 

Mert  az  uralkodó  politikája  nem  önkényes  célokon,  hanem 
a  történelmileg  kifejlődött  európai  helyzeten  alapult. 

A  bécsi  kongresszus  utáni  Poroszország  két  főrésze  apróbb 
államok  által  teljesen  el  van  egymástól  szakítva.  Hannover,  a  két 
iippei  hercegség,  Braunschweig,  Waldeck,  Nassau  s  a  hesseni  és 
thüringiai  hercegségek  által.  Keleti  részébe  ismét  apróbb  államok 
vannak  beékelve  és  viszont  porosz  területek  a  thüringiai  herceg- 
ségek közé. 

Ez  a  helyzet  önként  szabta  meg  a  vámegyesülés  és  az  északi 
szövetség  szükségét.  E  hercegségekkel  és  Ausztriával  szemben  a 
feladat  szükségkép  adva  van.  Ez  pedig  a  hadsereg  reformja 
nélkül  nem  volt  kivihető. 

Ugyanily  ellentét  mutatkozik  a  konzervatív  pártpolitika  és 
az  ő  nemzeti  politikai  felfogása  között. 

Már  az  1848-iki  párisi  forradalom  kitörésekor  mutatkozik 
a  legitimista  érdekek  nemzetközi  szolidaritásának  érzetével  szem- 
ben Bismarcknál  a  nemzeti  szempont  kizárólagossága.  Konzer- 
vatív barátai  harcias  kedvvel  veszik  a  franciaországi  híreket, 
készek  e  forradalommal  szemben  a  háborúra  s  készek  maguk  is 
harcba  menni. 

Bismarck  hideg  nyugalommal  nézi  az  eseményeket.  A  fran- 
ciák —  igy  ítél  —  nem  fognak  ellenünk  jönni  és  ha  nem  jönnek, 
semmi  közünk  hozzá,  hogy  egymást  mint  pusztítják. 

A  nemzeti  egoizmus  feltétlen  uralma  ez  minden  konzer- 
vatív érdek  felett.1) 

A  pártpolitikai  doktrínák  abszolút  merevsége  azonban  nem 
számol  a  nemzet^  speciális  helyzetéből  és  fejlődési  fokából  szár- 

x)  Még  midőn  később  arról  is  beszél,  hogy  Poroszország  hivatása  lett 
volna  Ausztriában  a  forradalmat  leverni;  világért  sem  a  konzervativ  érdekek 
európai  szolidaritásának  az  érzete  vezeti  első  sorban,  hanem  ugyanazon  gon- 
dolat, amely  későbbi  politikáját  Rechberg  idején  irányította:  Ausztriával  egyet- 
értésben keresni  a  német  kérdés  megoldását.  Mert  ugyanezen  beszédében  szól 
arról  is,  hogy  a  Nagy  Frigyes  módjára  oldassék  meg  a  kérdés,  oly  módon, 
amely  a  konzervativ  szolidaritás  szempontjainak  minden  respektálását  nélkülözi. 

mazó  követelményekkel.  Pedig  ezeknek  a  különbözősége  és  válto- 
zása szükségkép  más  és  más  célokat  és  eszközöket  kiván. 

Midőn  a  porosz  állam  Ausztria  hegemóniái  törekvései  által 
előbb-utóbb  egy  élet-halál  harc  elé  látta  volt  állítva  magát:  a 
szabadelvű  eszmények  megvalósítására  s  a  katonai  és  monar- 
chikus szellem  megtörésére  valóban  ez  volt  a  legkevésbbé  alkal- 
mas pillanat. 

Ugyanígy  viszont,  amidőn  a  birodalom  mindjárt  megalaku- 
lása után  a  klerikalizmus  által  gyökerében  támadhatott:  ez  az 
időpont  legkevésbbé  volt  alkalmas  arra,  hogy  a  német  kormány 
—  amint  a  konzervativek  kívánták  —  szembeálljon  avval  a  libe- 
ralizmussal, amelyre  a  Róma  elleni  harcban  a  birodalom  előre- 
láthatólag, mint  legintranzigensebb  fegyvertársára  számíthatott. 

Az  egyoldalú  pártszempontokkal  szemben  Bismarck  a  biro- 
dalmi érdekek  feltétlen  elsőbbségének  elveit  képviselte.  Ebbe  az 
irányba  kívánta  terelni  a  nemzet  politikai  gondolkozását. 

Fejleszteni  akarta  nemzetében  azt  a  guvernementális  érzé- 
ket, amelynek  fogalmát  a  német  a  Staatssinn  és  a  Staatsgefühl 
fogalmával  mélyít  ki  s  amely  igazi  alkotmányosság  nélkül  a 
nemzetében  addig  ki  nem  fejlődhetett.1) 

A  nemzeti  öntudatra,  a  nemzeti  irányzatra  való  nevelés: 
a  guvernementális  érzékre  való  nevelés. 

Mint  Széchenyi,  ugy  Bismarck  is  erre  igyekezett.  Doktrínák- 
kal, pártokkal,  osztályokkal,  felekezetekkel  szemben  mindig  az 
egész  nemzet  kormányzati  érdekeit  hangsúlyozta. 

Igyekezett  annak  a  meglátására  nevelni  nemzetét,  hogy  a 
közös  nemzeti  érdek  szuverén:  minden  más  fölött  áll  s  minden 
más  azt  szolgáló  eszköz  csupán.  A  váltakozó  helyzetek,  váltakozó 
körülményei  között  hol  ezt,  hol  azt  a  rétegét  a  nemzetnek  kell 
szóhoz  juttatni  s  hol  inkább  az  egyéni  szabadság,  hol  inkább  a 
szoros  szervezés  irányzatát  juttatni  uralomra.  Akiknek  az  egyik 

])  Magyarország  is  megérezte  és  érzi  ma  is  ezt  az  alkotmányos  élet 
realitásának  hiányából  eredt  fogyatkozást.  Hogyan  is  bírhatott  volna  kormány- 
zati érzékkel  oly  nemzet,  amelynek  századokon  át  nem  volt  saját  kormánya? 
És  hogyan  lehetett  volna  előtte  szimpatikus  a  guvernementális  szempont, 
midőn  a  kormányzat  századokon  át  idegen  kormányzatot  jelent. 

A  múltból  ered  ez  a  kérdés  és  bár  ma  már  anachronizmus  —  öntu- 
datlan érzésként  —  ható  erő  ma  is.  Széchenyi  pályájának  egész  második  fele 
az  ellene  való  küzdelem  jegyében  áll  s  az  egykori  provinciális  helyzetből  eredt 
provinciális  gondolkozásmód  kiirtásában. 

vagy  másik  irányzat  általános  érvényű  igazságokon  alapuló 
világnézlet,  azokat  doktrinereknek  tartotta,  vagy  érzelmi  poli- 
tikusoknak. Akinél  a  szabadság  vagy  a  tekintély  elve  minden  más 
fölött  áll,  azt  vagy  érzés  vezeti  s  arra  áll  mindaz,  amit  az  érzelmi 
politika  káros  és  gyakran  immorális  természetéről  mondottunk, 
vagy  doktrinákból  indul  ki  s  ezzel  a  gyakorlati  politika  relativ 
mérlegelése  elől  eoipso  előre  elzárkózik. 

Az  a  felfogása,  hogy  a  változó  szituációk  szerint  más  és  más 
pártfelfogás  —  és  a  nemzetnek  ezt  valló  más  és  más  rétege  — 
nyer  nemzeti  szempontból  aktuális  jogosultságot:  nemzet  voltakép 
nem  más,  mint  az  a  gondolat,  amelyen  Angliában  a  parlamen- 
tarizmus jogosultsága  alapul,  csakhogy  itt  Bismarck  által  a  porosz 
állam  sajátos  jellege  szerint  átformálva.  Változnak  az  uralmon 
a  pártfelfogások  s  némi  részben  indirekté  a  pártok  is;  de  azt, 
hogy  mikor  és  milyen  irányban  történjék  változás,  maga  a  király 
szabja  meg  s  csak  indirekté  —  a  pártok  arányainak  változásával 
—  befolyásolja  azt  részben  a  nemzet  is.1) 

Ezzel  a  nemzet  sorsának  irányítása  ki  van  véve  a  maga 
változó  szeszélyei  és  a  közhangulat  irracionális  hullámzásai  alól. 
E  monarchikus  országban  a  monarcha  kezében  marad  a  vezetés. 
Nemzeti  dinasztia  mellett  s  akkor,  midőn  a  nemzeti  törekvések 
tradicóiriak  leghűbb  őrizője  ép  a  dinasztia:  a  célok  helyességének 
ez  a  legbiztosabb  garanciája.  Az  eszközök  tekintetében  gyakori 
itt  is  a  tévedés,  de  a  monarchia  vezetésének  mindig  megvan  az 
a  fölénye  a  tömeg  vezetése  felett,  hogy  a  vezető  felelősnek  érzi 
magát.  Oly  érzés,  amely  a  szuverén  néptől  mindig  és  mindenütt 
teljesen  idegen. 

Azzal  pedig,  hogy  a  vezetésben  az  uralkodó  mellett  a  parla- 
ment is  részesül,  rendre  korrigálódik  Németországban  is  a  pártok 
felfogása.  A  kormányzásban  való  tényleges  részesedés  az,  ami 
felelősségérzetre  s  guvernementális  érzékre  neveli  a  pártokat, 
jobban,  mintha  egy  országnak  parlamentáris  kormányzata  van, 
de  —  egy  vagy  más  okból  —  a  pártok  nem  váltakoznak. 

A  kormányzatban  való  tényleges  részesedés  nevelő  hatása 
az,  ami  az  angol  pártok  guvernementális  érzékét  kifejlesztette. 

x)  Az  apróbb  frakciókra  való  bomlás  még  elősegíti  ezt.  A  divide  et 
impera  elve  ily  esetekben  mintegy  kinálkozik  s  az  organizált  erővel  szemben 
a  dezorganizáltság  szükségképen  alul  marad. 

Magyar  Figyelő.  7 

Nem  faji  sajátság,  nem  speciális  nemzeti  fogyatkozás  az,  ha  ez 
érzék  oly  gyenge  Németországban  és  Magyarországon.  Sok  szá- 
zados mnltnak  az  öröksége,  amelyet  a  jövőnek  kell  megkorri- 
gálnia. 

Csak  a  kormányzásban  való  eme  részesedés  lehetősége 
viszi  be  a  pártokba  azt  az  érzést,  hogy  a  guvernementális  szem- 
pontokat pártközi  alapnak  tekintsék,  amelyeknek  óvása  közös 
elvük  és  érdekük.  Akkor  mind  ritkábbá  válik  az  is,  hogy  egyes 
pártok  a  maguk  elveit  guvernementális  érdekek  veszélyeztetésé- 
vel erőszakolják  s  az  állam  vezetői  iránti  féltékenységüket  át- 
vigyék magára  az  államra  is.  Csak  e  nevelő  processzus  befejezté- 
vel válnak  a  pártok  valóban  nemzetivé  s  a  valódi  parlamentariz- 
mus üdvössé  csak  a  fejlődés  e  pontján  válhatik.  Amig  e  nevelés 
nem  teljes,  addig  Bismarck  elkerülhetlennek  tartja  az  eddigi 
rendszer  fenntartását. 

Felülről  változtatva,  váltakoznak  a  kormányzásban  való 
részvételben  a  pártfelfogások,  de  a  nemzet  különböző  rétegei-  és 
felfogásainak  érvényesülése  tekintetében  a  vezetés  monarchikus 
marad. 

Szerencsés  az  a  nemzet,  amelynek  megadatott,  hogy  az 
idők,  eszmények,  érdekek  s  hangulatok  változásai  között  kor- 
mánya élén  állandóan  egy  nagy  államférfi  álljon.  Az  ő  lelkében 
minden  helyzet  tiszta  világossággal  tükröződik  s  reálissá  objek- 
tiválódik  a  nemzet  óhajtása.  Tárgyilagos  szemmel  látva  a  nemzet 
minden  viszonyait,  ami  az  ő  szavából  hozzánk  szól,  az  a  tények 
logikája. 

Épen,  mert  gondolkozásának  és  akaratának  önzetlen  tár- 
gyilagossága által  mintegy  a  nemzet  megtestesítője  lett:  érzi 
magát  egynek  a  nemzettel  s  a  birodalom  ellenségeiül  a  maga 
ellenségeit.  Épen,  mert  hatalom  nélkül  képtelen  betölteni  e  nagy 
hivatást:  érzi  folyton  e  hatalom  megtartásának  és  növelésének  a 
szükségét. 

Mindez  azért  jogosult,  jóhiszemű  s  természetes,  mert  a 
nemzettel  azonosította  magát.  Annak  a  szempontjából  nézi  az 
egész  közéletet  s  élte  annak  az  életével  lassankint  összeforr. 

Lelkében  rendre  háttérbe  szorul  mindaz,  ami  esetleges  s 
ő  maga  mintegy  a  nemzeti  élet  megtestesülésévé  válik.  Mert  teljes 
tisztasággal  tükröződnek  benne  mindazon  tényezők,  melyek  a 
nemzet    politikai    feladatait    determinálják.    Benne  személyesül 

meg  az  ezen  feladatok  megoldását  parancsoló  nemzeti  hivatás. 
A  feladat  meglátása  s  a  megoldás  keresztülvitele  egyaránt  reá 
vár.  Lehetőségük  egyaránt  az  ő  nagy  egyéniségéből  fakad.  A 
tehetségeknek  az  a  harmóniája,  párosulva  azzal  az  erkölcsi  nagy- 
sággal, amelyet  alapfeltételként  tapasztaltunk,  adja  meg  a  lehető- 
séget, hogy  betölthesse  ezt  a  nagy  hivatást.  Csodálatosan  nagy 
müve  az  emberi  ész  és  az  erkölcsi  nagyság  diadala,  mely  a  jövő 
egész  irányát  megszabja.  Nemzedékek  sorsát  intéző  szavában 
mintegy  a  Gondviselés  nyilatkozik.  Egy  szempillantásnak  káprá- 
zata,  lelke  hatalmas  akaratának  egyetlen  rezzenése  milliók  sorsára 
kihat.  Gyakran  megértetlen  s  mindig  egyedül  jár  szenvedélyek 
örvénye  és  kísértések  között.  Egész  lelkére  az  óriási  felelősség 
terhe  nehezül. 

Erkölcsi  ereje  nélkül  egész  nagyságának  alapja  meginog. 

De  az  igazi  államférfi,  szellemi  tehetségei  és  erkölcsi 
kvalitásai  teljes  harmóniájában,  be  tudja  tölteni  a  tisztán  látás 
és  a  helyes  cselekvés  hivatását  s  a  siker,  amelyet  politikája  arat, 
szilárd  alapokon  épült  nemzeti  önérzetet  teremt. 

A  történelem  mindig  igaz  becsüléssel  fog  megemlékezni 
I.  Vilmosról,  aki  nagy  célokat  tartva  szem  előtt  s  eltelve  lévén  az 
uralkodási  hivatás  súlyos  felelősségének  tudatával,  átérezte  annak 
az  erkölcsi  parancsnak  egész  komolyságát,  mely  az  ideáljaink 
megvalósítására  legképesebb  államférfi  lojális  követésére  kötelez. 
Ez  az  igazi  idealizmus  —  mely  a  nagy  cél  érdekében  minden 
kicsinyes  szempontot  visszaszorít  —  I.  Vilmosban  mindig  él  s 
tárgyi  ellentétükből  támadó  súlyos  lelki  tusákban  is  mindig 
fölül  kerül.  Támogatásával  a  kormányzat  egy  igazi  államférfi 
kezeiben  marad,  ki  végig  diadalmasan  vezeti  nemzetét,  egységet 
leremtve  ott,  ahol  visszavonás  volt  s  a  csüggedő  gyöngeség 
helyébe  önérzetes  erőt.  Világtörténelmi  eredményeket,  melyek 
természetes  gyümölcsei  oly  korszakoknak,  midőn  a  vak  tömeg 
sikertelenül  igyekszik  kétségbevonni  az  Isten  kegyelméből  való 
lángész  szuverén  uralkodó  jogát. 


A  magyar  nép  sűrűsége. 

Irta :  Móricz  Miklós  dr. 

A  Magyar  Földrajzi  Társaság  1915.  december 
hó  9-iki  szakülésén  szerző  Magyarország  népsűrűsé- 
gének térképét  mutatta  be;  e  térképen,  mely  az 
1914.  évi  1:400.000  arányú  nagy  közigazgatási  térképre 
van  rajzolva,  a  nép  sűrűségére  vonatkozó  adatok  köz- 
ségenként vannak  kiszámítva  és  felrakva,  az  1910.  évi 
népszámlálás  adatai  alapján.  A  térkép  öt  sűrűségi  fo- 
kozatot tüntet  fel,  melyeket  határvonalak  választanak 
el  egymástól  s  melyeket  egyre  sűrűbb  vonalzás  egyesít 
a  sűrűség  arányában  mind  sötétebb  felületekké,  a 
tényleges  viszonyoknak  ilyen  módon  éles  és  hatá- 
rozott képét  szolgáltatva.  A  térképet  szerzője  a  követ- 
kező felolvasás  keretében  mutatta  be. 

Magyarországnak  ez  a  községi  adatok  alapján  szerkeszletl 
népsürüségi  térképe  annak  eddig  majdnem  ismeretlen  képét 
mutatja  meg  nekünk.  Eddig  csak  halványan,  szinte  ködszerűen 
láttuk  az  ország  lakottságának  viszonyait  az  ismert  sűrűségi  tér- 
képen s  most  élesen  rajzolódnak  elénk  egy  olyan  képnek  vonalai, 
melynek  ismerete  már  régóta  igen  fontos  lett  volna:  a  nép  el- 
helyezkedésének, sűrűségének,  a  földhöz  való  viszonyának  képe 
ez.  Uj  és  egészen  egyéni  ez  a  kép:  csak  ennek  a  térképnek  láttára 
gondolhatunk  először  arra,  hogy  nálunk  a  népesedés  maga  is 
nemzetivé  lett;  hogy  az  is  magyaros;  hogy  a  magyar  nép  s 
Magyarország  népe  már  föld  jén  való  elterjedésének  külső  formái- 

ban  és  tömörülésének  viszonyaiban  is  igazán  egyéni  fejlődés  útját 
járta  végig  eddig  s  hogy  azon  halad  előre. 

Annak,  hogy  ez  a  kép  igy  alakult  ki,  ahogy  épen  magunk 
előtt  látjuk,  világos  és  sötét  foltjainak  különös  rendszerességé- 
vel és  egybevágásával,  mindenesetre  olyan  tényezői  vannak, 
amelyeket  hiába  keresnénk  a  már  egészen  ismerős  és  megszokott 
tényezők  között.  Az  eredeti  természeti  tényezőktől  már  eléggé  el- 
távolodott a  nép  fejlődésének  utja.  Nézzünk  végig  ezen  a  térképen 
s  alig  találjuk  meg  az  ismerős  képet.  A  hegyek  jórészt  eltűntek, 
a  nép  mély  rétege  elfedte  őket;  az  előhegyek  egybeolvadtak  az 
alföldekkel  s  csak  a  legmagasabb  hegyek  fehérlenek  ki  ritkás 
foltjukkal  a  sürün  lakott  területek  zónáiból,  csak  azok  a  hegyek, 
melyek  a  lakási  kisérleteknek  még  mindig  ellentállanak.  A  völ- 
gyek csak  ott  maradtak  meg,  ahol  nagyon  is  magas  hegyek  között 
vezetnek  át  a  forgalom  útjaiként,  a  folyók  lejtését  ezen  a  képen 
nem  igen  tudjuk  nyomonkövetni,  a  nép  utjai  már  túl  vannak 
azon  a  fokon,  amelyen  a  folyók  szolgálnak  a  legfőbb  közlekedési 
útként  s  még  nem  értek  el  oda,  ahol  azok  már  ismét  igazán  jelen- 
tősekké lesznek.  A  természeti  tényezők  a  maguk  nyers  mivoltá- 
ban csak  ott  világlanak  még  keresztül  a  nép  elhelyezkedésének 
viszonyain,  ahol  szélsőségei  jelentkeznek.  Az  ember  már  több  a 
természetnél,  felsőbb  rendű  függvénye  annak. 

S  egyik  legkülső  tulajdonsága  az,  amelynélfogva  néppé 
lesz,  a  sűrűsége.  Egy  részlet  ez  is  a  nép  megismerésére  szolgáló 
munkához.  A  nép  sűrűsége  a  települések  technikáját  jelenti  s  a 
népet  csak  kivülről  jellemzi,  de  azok  közül  a  kérdések  közül  való, 
melyek  leghamarabb  vezetnek  el  magához  a  néphez.  A  nép  el- 
helyezkedésének módja  ennek  az  elhelyezkedésnek  sorrendjét, 
kialakulásának  egyes  korszakait  s  egyszerre  az  egész  népet 
mutatja  meg  nekünk,  számát,  tömöttségét,  erejét,  sőt  céljait  is 
és  sorsának  igazán  irányító  tényezőit  is. 

Ma,  mikor  ennek  a  sorsnak  intézésébe  a  végzet  hirtelen- 
ségével olyan  hatalom  avatkozott  be,  melynek  sorsdöntő  erejében 
nem  tudunk  saját  vágyainknak  és  céljainknak  megvalósulására 
ismerni,  végtelen  fontosságúvá  lett  azoknak  a  körülményeknek 
ismerete,  melyek  között  békés  életünk  fejlődésének  utja  haladt. 
A  kultúra  emelkedése  nem  mutat  olyan  irányok  felé,  amelyek 
megengednék  nekünk  azt  a  következtetést,  hogy  haladása  egy 
bizonyos  ponttól  kezdve  már  a  népesedés  tényezőjétől  függetlenné 

lesz,  sem  a  háborút  nem  vehetjük  olyan  titkos  és  felsőbb,  tudatos 
hatalomtól  eredő  törekvésnek,  melynek  célja  egyenest  a  nép  ellen 
irányulna. 

Nem  vehetjük  annak,  bár  ma  a  háború  a  leghatalmasabb 
népesedési  tényező  s  egyforma  ellenállhatatlan  erővel  működik 
mindkét  irányban,  hogy  a  népesedés  mérlegét  negativvá  tegye. 
A  halálozást  olyan  arányban  növelte,  hogy  már  egyenest  a  nem- 
zet törzsét  kell  féltenünk,  holott  a  halálozási  okok  száma  csak 
eggyel  szaporodott  s  pedig  a  polgári  elemnek  a  katonaság  körébe 
történt  bevonásával,  ezeknek  a  halálozási  okoknak  száma  és 
serege  számra  nézve  csökkent.  A  születések  száma  is  azt  az  álla- 
potot mutatja  ma  már,  melyet  a  háború  második  esztendejének 
közepén  természetesnek  kell  találnunk,  de  amelyet  nem  is  talál- 
hatnánk máskor  annak.  Máskor  a  születés  fölöslegeivel  a  leg- 
rosszabb időkben  is  állandó  bizonyosságát  szolgáltattak  szá- 
munkra a  népben  való  gyarapodásnak,  ma  azonban  sorsunk  felől 
majdnem  teljes  bizonytalanságban  hagynak. 

A  háborús  népesedési  jelenségek  azonban  ma  már  bizonyos 
állandóságot  mutatnak,  amely  megengedi  nekünk,  hogy  ismét 
számolni  és  számítani  merjünk.  A  népszaporodás  mérlege  min- 
dennap negativ  eredményt  mutat  ugyan  és  tudjuk,  hogy  a  háború 
az  a  legyőzhetetlen  súly,  mely  a  veszteségeket  okozza,  de  mégis 
olyan  pontra  érkeztünk  már  el,  ahonnan  a  távolabbi  jövőre  is 
előre  tekinthetünk,  ahonnan  a  háború  sötét  határain  túl  már 
ismét  a  békés  munka  korszakai  látszanak.  Még  nem  érkeztünk 
el  a  háború  utolsó  áldozataihoz,  de  már  ismerjük  azoknak  arányát 
és  megvan  a  módunk  hozzá,  hogy  a  háborúban  előkészülhessünk 
a  békére.  Ez  a  készülődés  egyelőre  az  áldozatok  felmérését, 
számbavételét  jelenti,  elsősorban  pedig  a  véráldozat  nagyságának 
megismerését  s  ezt  nemcsak  szám  szerint,  hanem  abból  a  szem- 
pontból is,  vájjon  a  háború  még  mennyi  ideig  fog  szerepelni  aktív 
tényezőként  elmulta,  befejeződése  után  is?  Hol  okozott  pótolha- 
tatlan veszteségeket?  Hol  támadta  meg  legnagyobb  erővel  a  nép 
sűrűjét? 

A  nép  sűrűsége  kettőt  jelent.  Először,  hogy  a  nép  mennyire 
tudja  hasznát  venni  földjének  s  másodszor,  hogy  a  föld  mennyire 
támogatja  népét.  Fejlődés  pedig  csak  ott  támadhat,  ahol  a  nép 
(Öbbet  kiván  és  többet  aknáz  ki  a  földből  s  a  föld  többet  tud 
nyújtani,  mint  amennyi  épen  elégséges. 


A  magyar  nép  sűrűsége 


103 


A  nép  sűrűségében  csak  igy  találhatjuk  meg  azt  a  ténye- 
zőt, melynek  munkájától  haladást  várhatunk.  A  régi  feladat 
pedig  a  háború  után  sem  fog  jelentőségéből  veszíteni;  mert 
nemzeti  fejlődésünk  mértéke  még  mindig  az  lesz  s  az  lesz  sor- 
sunk is,  hogy  vájjon  az  európai  népek  közös  haladásának  mun- 
kájában tudunk-e  vállalni  szerepet.  Világosan  megláthatjuk  ezt 
a  feladatot  a  népsürüségi  viszonyokból  is,  abból  is,  hogy  mi 
népünk  tömöttsége  tekintetében  kétségtelenül  hozzátartozunk  az 
európai  népek  közösségéhez,  de  annak  határa  is  vagyunk,  tehát 
nem  vagyunk  európaiak  abban  az  értelemben,  hogy  mi  magunk 
még  nem  tudunk  hatással  lenni  a  külső  szomszédok  fejlődésére. 

Mi  már  mindenesetre  a  tömött  lakosságú  országokhoz  tar- 
tozunk, azonban  az  Európa  legsűrűbben  települt  részek  zónája 
kikerül  bennünket. 

A  sűrűségi  térkép  szerint  Európa  lakossága  legsűrűbb 
Anglia,  Franciaország  és  Belgium  összeszögellő  területein  —  le- 
számítva természetesen  a  tengert  —  s  ehhez  a  hatalmas  népese- 
dési gócponthoz  három  irányból  csatlakoznak  sürü  települések. 
Az  egyik  észak  felől  s  az  Egyesült  Királyság  ipari  vidékein  vonul 
végig,  a  másik  délről,  a  Rajna  völgyének  kezdetétől,  sőt  az  Alpesek 
átugrásával  egész  Olaszország  legdélibb  részeiről  indulva  ki,  a 
harmadik  keletről;  ez  a  határozottan,  a  hegyek  irányának  biztos- 
ságával haladó  vonulat  átlószerüen  halad  végig  Németországon, 
Szász-  és  Csehországban  kiszélesedik,  legvégső  szakasza  felénk 
tart,  de  elkerül  bennünket  és  Galíciát  borítja  be,  amelynek  népes- 
sége általában  olyan  sürü,  mint  nálunk  csak  kivételes  esetekben 
és  területeken.  Ezeken  az  igy  kiemelkedő  területeken  a  nép 
sűrűségét  négyzetkilométerenkint  legalább  75  lélekkel  mértük,  de 
mérhettük  volna  azzal  a  mértékkel  is,  hogy  hol  találjuk  meg 
Európában  a  jóllétet,  a  bő  termelésű  tevékenységet  s  a  nép  fel- 
felé törő  erejét.  Ezt  az  erőt,  mely  mindig  többnek  és  többnek  ki- 
termelésére visz,  mert  ha  a  kialakulás  egyes  szakaszait  nem  keres- 
sük is,  az  egyes  körülmények  azt  vallják,  hogy  a  nép  sűrűsödésé- 
nek feltétele  Európában  a  termelés  kiterjesztése  arra  a  mértékre, 
ahol  már  a  mások  számára  való  termelés  következik. 

Mérhetjük  azonban  hazánk  sűrűségét  akármelyik  mérték- 
kel, nem  fogjuk  azon  a  helyen  találni,  ahol  pedig  szeretnők,  az 
európai  népek  előretörésének  magvában.  Azzal  a  mértékkel  mérni, 
mely  a  belső  tartalmasságot  mutatja  meg,  mindenesetre  nehéz  s 

nem  állapíthatjuk  meg,  hogy  vájjon  boldog-e  a  nép  s  hogy  mi 
hiányzik  boldogságából;  de  a  másik  mérték,  négyzetkilométeren- 
kint  legalább  75  lélek,  annál  egyszerűbb  és  nem  olyan  magas 
mérték,  hogy  számunkra  mai  viszonyaink  s  társadalmunknak 
mai  berendezettsége  mellett  elérhetetlennek  látszanék.  Gondol- 
junk csak  Galiciára,  mely  velünk  szomszédos  és  egyenletesen  sürü 
népességének  kulturfokával  mégsem  túlságosan  kivánatos  ideál 
számunkra,  —  természetesen  ennek  a  megállapításnak  az  az  elő- 
feltétele, hogy  mindezeket  a  jelenségeket  ugy  vesszük,  mintha  a 
háborúnál  fiatalabbak  lennénk  négy  esztendővel  —  s  gondoljunk 
arra  is,  hogy  Lengyelország  általában  véve  sürübb  népességű,  mini 
hazánk,  hogy  Oroszországnak  épen  ezekkel  az  említett  területek- 
kel szomszédos  síkságai  aránylag  annyi  népet  tartanak  el,  mint 
nálunk  azok  a  zónák,  melyeket  már  a  sűrűbben  települtek  közé 
sorolunk.  De  mi  az  oka,  hogy  a  sűrűsödés  az  előbb  felrajzolt 
területekről,  melyeken  maximuma  húzódik,  nem  felénk  fordult, 
hanem  eltérő  irányban?  Nem  az-e  csakugyan,  hogy  izolálva 
vagyunk  attól,  hegyekkel  és  politikai  akadályokkal,  elsősorban 
talán  a  mostani  vámpolitika?  Ugy  tetszik  pedig,  hogy  két 
oldalt  is  elég  közel  vagyunk  hozzá,  azonban  igaz,  Galícia  felől 
a  Kárpátok  választanak  el  tőle  bennünket,  Csehország  felől 
ismét  csak  a  Kárpátok  hagynak  számunkra  keskeny  szorosokat, 
melyeken  nehezen  nyomul  keresztül  a  népek  fejlődésének  áram- 
lása. De  épen  ezen  az  oldalon,  Csehország  felől  már  a  sürübb 
népességnek  keskeny,  a  Dunánál  ugyan  megszakadó,  de  aztán 
tovább  egészen  a  társországokba  is  átnyúló  sűrűsödés  van,  mely 
legdélibb  részén,  Várasd  megyében  éri  el  legsűrűbb  pontját.  Ez 
a  rész  bennünket  is  bekapcsol  az  európai  sürübb  lakosságú  vidé- 
kek hálózatába  s  a  Dunántúl  sürübb  vidékeit  s  a  Kis  Magyar  Al- 
föld sürü  lakosságát  a  külső,  nagyobb  zónákkal  a  Vág  völgyének 
páratlanul  magas  sűrűségű  völgyi  lakossága  kapcsolja  egybe. 

Abból,  amit  ma  látunk,  arra  kell  következtetnünk,  hogy 
Európa  népének  gyarapodásában  most  azokra  a  területekre  toló- 
dik át  a  legfontosabb  szerep,  melyek  eddig  ritkásak  voltak  ugyan, 
de  a  sürübb  lakosság  feltételeit  hordozták  magukban,  tehát  első- 
sorban termelésre,  még  pedig  többtermelésre  voltak  alkalmasak. 
Ugy  látszik,  azok  a  területek  már  ki  vannak  jelölve  Európában, 
melyek  sürü  néptömegek  eltartására  hivatottak  s  a  további  fej- 
lődés sokkal  egységesebb  lesz,   mint  amilyennek  eddig  láttuk. 

Épen  most  gondolhatunk  legtöbb  joggal  arra,  hogy  Európa  hatá- 
rain belül  az  országhatárok  igen  keveset  jelentenek.  Az  egyes 
nemzetek  s  országok  népének  növekedése  között  szoros  kapcsolat 
van.  Egy  ország  sem  elég  nagy  arra,  hogy  határain  belül  határ- 
talanul növekedjék,  más  országokra  kell  támaszkodnia.  így 
Németország  népének  egyes  pontjain  s  területének  nagy  részén 
a  telítettséghez  való  közeledése  a  mi  népesedésünk  számára  mái- 
magában  kedvező  előfeltételül  szolgál,  mert  a  telitett  népességű 
országokra  nézve  szükséges  az,  hogy  más  országok  uj  fejlődés- 
nek induljanak  s  hogy  ehhez  a  termelésnek  uj  lehetőségeit  ak- 
názzák ki. 

A  népesedés  iránya  tehát  felénk  fordul  s  a  háború  sem  lehet 
elég  erős  ahhoz,  hogy  ezt  az  irányt  megváltoztassa.  Ugyanúgy, 
ahogy  ma  jobban  elmondhatjuk,  mint  bármikor,  hogy  bekap- 
csolódtunk és  szervesen  benne  vagyunk  az  európai  népközösség- 
ben, bizton  számíthatunk  arra,  hogy  az  elkövetkező  békében  nem 
leszünk  kevésbbé  szükségesek  az  európai  egyensúly  fenntartásá- 
hoz, ami  pedig  azután  nemcsak  a  hatalmi  szempontokból  lesz 
szükséges,  hanem  annál  jóval  pozitivabb  szempontokból. 

A  fejlődés  tehát  reánk  kerül,  vájjon  készen  vagyunk-e  arra? 

Népünk  ma  aránylag  egyenletes.  A  ritkább  és  sürübb  részek 
szabályosan,  rendszeresen  válnak  el  azoktól  az  egyenletes  népes- 
ségű területektől,  melyek  lakottságuk  fokánál  s  kiterjedésük 
nagyságánál  fogva  egyformán  alapul  számíthatók.  Ez  az  alap 
európai  értelemben  igen  alacsony  s  épen  ez  mutatja  meg,  mennyi- 
vel hátrább  vagyunk  még  ebben  a  tekintetben  is;  de  olyan  sza- 
bályosan terül  el  az  egész  országon,  annyira  ott  találjuk  minde- 
nütt, az  egészen  sürü  és  az  egészen  lakatlan  területek  mellett, 
olyan  világosan  megfigyelhetjük,  mint  bukkanik  ki  ismét  azok 
után  a  részek  Után,  melyeken  a  nép  nagyobb  tömöttséget  ért  el 
s  mint  foglalja  el  helyét  ismét  azok  mellett  a  területek  mellett, 
melyek  emberi  lakásra  nem  nyújtanak  alkalmat,  hogy  csakugyan 
alapnak  vehetjük  és  nevezhetjük.  Az  ország  területének  fele  ilyen 
népességű  s  a  másik  fele  egyformán  oszlik  meg  az  ennél  alacso- 
nyabb s  az  ennél  magasab  lakottságu  fokozatok  között.  Lélek- 
szám szerint  pedig  az  országnak  háromnegyedrészét  kitevő  terü- 
leten, vagyis  az  egészen  ritka  népű  és  a  közepes  sűrűségű  része- 
ken lakik  a  nép  fele,  a  sűrűn  települt  vidékeknek  az  ország  terü- 
letéből  egy  negyedrészt  tevő  egésze   a  lakosság  másik  felének 

szolgál  települése  helyéül.  E  beosztás  szerint  Magyarországon 
azok  a  középsürüségü  területek,  melyeken  a  lélekszám  száz- 
holdankint  husz  és  negyven  között  van;  az  átlagos  sűrűség  itt 
csakugyan  körülbelül  harminc,  aminek  természetesen  nem  kellene 
okvetlenül  igy  lennie:  négyzetkilométerenkint  számítva,  ez  majd- 
nem pontosan  ötven  lelket  jelent. 

Ez  az  eredmény  amellett,  hogy  valóban  igen  alacsonynak 
tűnik  fel,  egész  sereg  kérdést  támaszt.  Nemcsak  azt:  mi  az  oka 
annak,  hogy  népünk  sűrűségének  színvonala  ennyivel  alacso- 
nyabb a  nyugati  országokénál,  hanem  olyan  kérdéseket  is,  melyek 
belső  körülményeket  kutatnak  és  az  alakulás  belső  okait  keresik. 
Mert  ahhoz  igen  hosszú  időnek  kellett  eltelnie,  mig  a  fejlődésnek 
mai  fokára  eljutottunk,  hol  a  haladásnak  legfontosabb  feltétele 
a  népek  közössége  s  ahol  az  egyesnek  emelkedése  másoknak 
hasonló  emelkedését  feltételezi  s  igy  eddig  igazán  nagyon  kevéssé 
lehetett  szó  arról,  hogy  népünk  belső  életét  más  nemzeteknek 
reánk  nézve  külső  viszonyai  determinálják  s  a  mai  állapot  okait 
csak  magunkban  kereshetjük.  Mi  hát  az  oka  ennek  a  sajátságos 
alakulásnak?  Megfelel-e  ez  a  természeti  előfeltételeknek,  már 
közülök  azoknak,  amelyeket  csakugyan  azoknak  ismertünk  fel? 
Miért  kell  nagy  vidékeknek  lakatlanul  lenni  s  miért  kell  stagnálni 
a  népességnek  ott,  ahol  annak  már  kicsiny  arányú  emelkedése 
is  a  népszámnak  tekintélyes  növekedését  biztosítaná?  És  vájjon 
hozzá  lehet-e  férni  tudatos  népességi  politikával  azokhoz  a  ténye- 
zőkhöz, melyek  az  ország  népének  fejlődését  irányítják,  hogy 
olyan  befolyást  gyakoroljunk  reájuk,  amilyet  épen  mi  látunk 
jónak? 

Az  ország  népének  elhelyezkedése  igazán  különös  rend- 
szerességet  mutat.  Az  alapnépességnél  ritkább  területek  a  széleken 
helyezkednek  el,  a  sűrűbbek  pedig  majdnem  mind  közös  közép- 
ponthoz kacsolódnak.  Az  egészen  ritka  területek  a  természeti 
tényezők  hatalmát  mutatják  s  egyszerre  látni  rajtuk,  hogy  ezek 
nem  kiürült,  hanem  üresen  maradt  területek;  a  természet  ezeken 
a  helyeken  túlságosan  nagy  erővel  állott  ellen  az  ember  lakás- 
kísérleteinek.  Az  egészen  sűrű  területek  pedig  a  földrajzi  tényezők 
munkájának  eredményét  mutatják,  elsősorban  az  utakét;  a  ter- 
mészeli tényezők  munkájának  az  a  szakasza  ez,  amelyen  már 
társadalmiakká  lellek.  Az  egészen  ritka  területek  három  nagy 
csoportba  tagolódnak,  véletlenül  a  legsűrűbb  területek  is.  Amazok 

a  hegyeket  követik,  ezek  a  síkságokat.  Amazok  az  északi  Felvidé- 
ken, továbbá  Erdély  és  Magyarország  határán  s  az  ország  keleti 
külső  szélén  maradt  nagy  egységes,  vagy  csakugyan  szervesen 
összetartozó  foltokban,  emezek  az  ország  három  medencéjében. 
A  legritkább  foltokat  a  Felvidéken  keresztül-kasul  szelik  a  közép- 
sürüségü,  gyakran  azonban  az  átlagosnál  jóval  felül  emelkedő 
tömöttségü  települések  sávjai  s  a  térképen  az  erdélyrészi  nagy 
ritkás  terület  is  egymástól  szétszakított  foltokban  maradt  ki  a 
sürübb  részekből  s  az  országnak  a  Beszkidekben  elkezdődő  s 
egész  a  Dunáig  megszakítatlanul  futó  lakatlan  pereme  is  sok  helyt 
van  megszaggatva  a  sürübb  lakosság  öbleitől  és  szigeteitől  s  a  fej- 
lődésnek azt  a  természetes  tendenciáit  olvashatjuk  le  elhelyez- 
kedésükről, hogy  lassankint  egészen  eltűnjenek.  A  legsűrűbb 
foltok  viszont  a  közepes  sűrűségű  területekből  kiemelkedő  vonu- 
latokkal —  mert  csak  ritkán  érintkeznek  a  lakatlan  vidékekkel 
—  ugy  osztják  részekre  az  országot,  hogy  irányuk  és  szélességük 
hódító  törekvéseket  mutat  s  többnyire  egy-egy  középpontot  emel 
ki;  a  Kis  Magyar  Alföldön  Pozsonyt,  a  Nagy  Alföldön  Budapestet, 
a  Mezőségen  Marosvásárhelyt.  A  sürü  foltok  néhol  szinte  meg- 
kívánják, hogy  kikerekítsük  őket;  a  Dunántúl,  a  Balatontól  nyu- 
gatra már  majdnem  egybefolyt  a  sürün  lakó  nép,  mely  a  föld- 
rajz szerint  minden  látszó  rendszer  nélkül,  de  sűrűbben  helyez- 
kedik el,  bár  itt  nem  találjuk  meg  természetes  középpontját,  ezzel 
a  népesség  szükségszerű,  belső  fejlődésének  példáját  mutatva. 
Pozsonyt  az  egész  Kis  Magyar  Alföld  gazdagítja  a  maga  erejével 
s  a  Vág  völgye  a  tömött  népű  cseh  medencével  kapcsolja  össze, 
maga  is  a  sürü  népességű  völgyeknek  legszebben  kifejlődött  pél- 
dájaként. Budapest  három  irányból  egybetorkoló  népfolyamok 
középpontjában  áll,  északról,  délről  és  keletről  s  különösen  ebből 
a  két  irányból  szélesen  vezet  felé  a  sürü  lakosság  hatalmas  utja 
s  vonzóereje  a  Dunántúl  is  érezteti  hatását,  sőt  az  országnak  alig 
van  olyan  néptömörülése,  melyhez  Budapesttől  sürü  lakosságú 
vidékek  lánca  ne  vezetne,  mert  az  országok  a  dél  és  kelet  felé 
még  sokkal  távolabb  eső  területeknek  ez  a  hatalmas  népesedési 
gócpontja  elég  nagy  ahhoz,  hogy  az  ország  legtávolabbi  részén 
is  feléje  irányuló  törekvéseket  keltsen  és  tartson  ébren.  S  a  har- 
madik medencében,  az  erdélyiben  is  megvan  ugyanaz  a  termé- 
szetes sűrűsödés,  az  egyenletes  népességű  Mezőségnek  majdnem 
közepén,  mintha  népesedés  szempontjából  ennek  a  területnek 
ez  a  sáv  lenne  súlypontja. 

Mindezek  a  népfolyamok  közös  pontok  felé  törekszenek, 
más  sűrűsödések  pedig  az  alföldek  szélén  alakulnak  ki  egész 
rendszerességgel.  A  népesség  általában  sürübb;  a  Nagy  Alföldet 
egészen  körülveszi  ezeknek  a  sürübb  helyeknek  koszorúja,  a  Kis 
Alföldön  már  széles  sürün  lakott  területekké  bővültek  ezek  a 
tömörülések  s  az  erdélyi  medence  is  három  oldalról  hasonló 
koszorút  visel.  A  negyedik  külső  oldaláról  nem,  mert  arról  már 
a  Kárpátok  széles  fala  teljesen  elválasztja  a  rajta  túl  következő 
népes  helyektől. 

Ahol  még  ezeken  kivül  sürü  területeket  találunk,  legtöbb- 
nyire  összekötő  völgyek  azok,  gyakran  a  két  oldalt  húzódó  ritka, 
lakatlan  területek  között  élesen  kiemelkedő  sűrűséggel;  ezeknél 
a  völgyeknél  néhol  ugy  tetszik,  mintha  a  sűrűsödésnek  épen  ezek 
a  ritkás  helyek  hordoznák  súlyát,  mert  az  országnak  elég  sok 
helye  van  ugyan,  mely  lakásra  nem  alkalmas,  de  olyan  igen  kevés, 
amely  hasznosítható  ne  lenne  s  minden  talpalatnyi  föld  hozzá- 
járul a  nép  sürüsítéséhez,  ha  kihasználható  s  az  ember  dolga 
megkeresni  azt  a  pontot,  amelyről  legtöbbet  tud  ebből  a  haszon- 
ból élvezni. 

Az  egész  országban  csak  három  sűrűsödés  van,  melyek 
ezekbe  a  rendszerekbe  nem  oszthatók  be  a  közvetlen  hozzá- 
tartozóság alapján.  A  Nagy  Alföld  északi  felében  Debrecen — 
nyiregyházai  folt,  a  Dunántúl  a  Mecsek  hegység  vidéke  s  ugyan- 
ott a  határszéli,  lassankint  egészen  kialakuló  s  látszóan  kifelé 
gravitáló  részek.  Ezeken  kivül  csak  helyi  okok  által  determinált 
sűrűsödések  fordulnak  elő. 

Ezek  a  részek  azok,  melyek  pozitiv  irányokkal,  határozot- 
tan kiválnak  az  ország  népsűrűségéből.  Ezek  egymásnak  sokban 
megfelelnek,  sokban  kiegészítik  egymást;  irányuk,  szerkezetük, 
kialakulásuknak  okai  ellentétesek,  de  egyformán  élesek  s  egész 
biztossággal  állapíthatjuk  meg,  hogy  ami  rajtuk  kivül  esik,  az 
az  ország  közepes  talaja,  —  népesség  tekintetében  —  alapja. 
A  középsürüségü  részeknek  pozitiv  jellemvonásai  alig  vannak, 
mindenült  átmenetül  szolgálnak  s  ma  még  csak  alkalmasságokat 
hordanak  magukban.  Nagyobb  összefüggő  területekben  alig  is 
fordulnak  elő.  Legnagyobb  mértékben  talán  még  a  Mezőség  jel- 
lege ilyen,  továbbá  a  Nagy  Alföld  északi  feléé  s  délkeleti  sarkában 
a  Tisza-Maros  szögi  sűrűsödésből  kieső  terület;  ilyen  még  a 
Dunántúlnak  déli  része,  középütt  s  ilyen  az  északi  Felvidéknek 

Budapestet  megközelítő  szöglete.  A  néptelenség  és  a  magas  népes- 
ség konkrét  okokkal  magyarázható,  a  középsürüséggel  lakolt 
helyek  azonban  nagy  szélsőségeket  egyesítenek.  Egymással  össze- 
hasonlítva egyes  ilyen  területeket,  valóságos  szélsőségeket  talá- 
lunk; termékenységgel  megáldott  földeket,  kiváló  összekötő  vona- 
lakat, használható  vizierőket  és  más  természeti  kincseket.  Mind- 
ezeket a  helyeket  fejlődésre  legnagyobbrészt  rendkívül  alkal- 
masaknak ítélhetjük  s  a  társadalom  fejlődésének  legbelső  tör- 
vényei adhatnának  csak  számot  arról,  hogy  miért  nem  terjesz- 
kedik ki  a  már  megindult  fejlődés  ezekre  a  részekre  is,  vagy 
hogy  miért  nem  terjed  azon  gyorsabb  lépésekkel. 

Az  egyes  országrészeken  a  sűrűsödések  elterjedése  nem 
egyenletes.  A  Nagy  Alföldnek  csak  igen  kis  hányada  lakatlan 
abban  az  értelemben,  ahogy  annak  határát  megszabtuk,  a  Dunán- 
túlnak már  nagyobb  s  Erdélynek  legnagyobb.  A  Felvidéken  a 
lakottság  fokozatai  szerint  majdnem  ugy  oszlik  meg  a  terület, 
mint  az  egész  országé,  fele  közepes  sűrűségű,  a  többinek  fele 
ritkább,  fele  pedig  sűrűbb  lakosságú;  a  Dunántúl  területének 
körülbelül  egy  negyede  sűrűn  lakott,  a  Nagy  Alföldnek  egy  har- 
madánál nagyobb  része,  a  Kis  Alföldnek,  ha  külön  szakítjuk, 
felénél  is  több,  Erdélynek  pedig  s  a  vele  együtt  számított  hegy- 
vidékeknek csak  egy  tizedén  haladja  meg  a  sürün  lakott  terület 
az  országos  átlagot  és  majdnem  fele  egészen  ritkán  lakott.  Azon- 
ban ez  az  átlag  adja  valamennyi  országrész  között  a  leghamisabb 
képet,  mert  hiszen  itt  van  a  teljesen  egységes,  egyenletes  népes- 
ségű Mezőség  s  körülte  a  lakatlan  hegyek. 

Az  ország  egyes  tagjai  a  nép  szempontjából  is  kisebbek, 
nagyobbak  s  a  fejlődés  földrajz  szempontjából  nem  volt  sem 
egyenletes,  sem  egységes;  a  nép  értéke  rendszeresen  különbözik 
az  egyes  területeken  és  rendszerük  alapja  mindig  a  már  kiala- 
kult helyzetben  van.  Az  a  nép,  amely  a  rendelkezésére  álló  terü- 
leteket sűrűbben  tölti  meg,  jobban  használja  ki,  értékesebb  is: 
több  a  munkabíró  korban  levő  része,  nagyobb  az  átlagos  életkora 
és  élettartama;  igy  a  születések  aránya  is  erőteljesebb,  rendszere- 
sebb és  mégis  több  fejlődést  igérő,  mint  ritkább  népességű  vidé- 
keké, honnan  a  vándorlás  tényezői  iránt  már  fogékony  korban 
levő  nép  a  sűrűbb  területekre  vonul.  Budapesten  évekkel  maga- 
sabb az  átlagos  életkor,  mint  a  ritka  népű  országszélek  egyes 
nagy  területein  és  ezt  a  gazdagságot  a  békés  idők  következetesen 

munkáló  tényezői  fokozatosan  növelték  a  vidék  javaiból.  A  buda- 
pesti s  általában  a  városi  nép  magasabb  életkorát  jórészt  a  belső 
vándorlások  idézik  elő;  Budapesten,  hogy  a  szélsőséget  vegyük, 
a  gyermekek  számához  mérten  nem  arányos  a  középkorúak 
tömege,  mert  azoknak  jórésze  vidéki;  de  a  bevándorolt  nép  is 
alkalmas  a  szaporodásra  és  a  következő  népesedési  periódusban 
már  Budapest  természetes  szaporodása  a  középkorúak  egész 
tömegének  regeneráló  és  reprodukáló  erejéből  alakul  ki  s  a  gyer- 
mekek száma  a  kividről  gazdagodott  középkorúak  arányában 
növekszik.  A  népesedési  viszonyok  állandó  jellegűek;  az  egyen- 
lőtlenségek igen  nagy  okok  következményei,  de  még  ezekkel  az 
okokkal  szemben  is  egyformán  működik  a  nép  természetes  sza- 
porodásának munkája,  mely  az  ellentétek  elsimítására  törekszik. 

A  háború  előtt  a  belső  vándorlások  erőteljes  munkával 
igyekeztek  felforgatni  a  természetes  szaporodás  eredményeit; 
tényezőjük  majdnem  erősebbnek  látszik,  mint  amaz.  A  sürübb 
részek  aránylag  is  sűrűbben  gyarapodtak  s  a  ritkább  vidékeken 
a  belső  vándorlások  idézték  elő  a  születések  arányainak  lassu 
csökkenését.  A  nép  szaporodása  természeti  állandó  jellegű  tényező, 
megtartása  azonban  már  társadalmi  feladat  és  társadalmi  munka, 
de  nálunk  a  béke  legutolsó  napjaiig  állandóan  igyekezett  a  máso- 
dik lerontani  azt,  amit  az  első  épített.  Az  1910  óta  eltelt  három 
év  alatt  a  ritkább  népességű  vármegyék  természetes  népfölös- 
legük háromnegyed  részénél  is  többet  veszítettek  a  vándorlások 
folytán,  a  sürübb  népességüek  alig  egy  harmadát,  sőt  annál  is 
kevesebbet. 

A  sűrűsödés  foltjai  igy  állandó  belső  áramlások  eredmé- 
nyét s  egyben  irányát  is  jelölik.  A  sűrű  helyeknek  megvan  az  az 
erejük,  hogy  idegen  népet  vonjanak  magukhoz:  a  népességi  poli- 
tikát ez  teszi  lehetővé.  A  nép  természetes  szaporodásának  okai 
kivül  esnek  hatáskörünkön,  a  megtartás  feladata  azonban  ben- 
nünket terhel. 

A  háborúig  mégis  inkább  foglalkoztunk  az  elsővel,  mint  a 
másodikkal;  népességi,  kezdetleges  politikánk  inkább  az  első 
tényező  hatáskörébe  igyekezett  beavatkozni,  mint  a  másodikéba; 
pedig  ez  összehasonlíthatatlanul  szélesebb  skáláját  nyújtja  a 
lehetőségeknek,  mint  amaz:  mert  a  társadalmi  feladatoknak 
minden  kis  része,  mozzanata  a  népességi  politikát  szolgálja. 

A  háborúig  az,  ami  a  nép  körében  történt,  néhol  gyorsabb, 

másutt  lassúbb  lemorzsolódás  volt  s  a  nép  javára  működő  ki- 
meríthetetlen erők  munkája  legnagyobb  részt  felemésztődött, 
csak  kevés  és  minőségben  meg  nem  válogatott  fölösleget  hagyva 
nekünk. 

Azonban  az,  ami  a  háború  előtt  történt,  most  már  teljesen, 
véresen  lezáródott  korszak  történetének  fejezeteivé  lett.  Ma  meg- 
akadt a  természeti  tényező,  a  szoporodás  s  ugyanúgy  csak  a  múl- 
hatatlanul szükséges  feladatokat  végzi  a  társadalmi  munka,  a 
háború  kérdése:  megtámadja-e  a  nemzet  törzsét  vagy  nem?  Meg- 
maradnak-e a  nemzet  erői,  hogy  bőséges  uj  sarjat  hajtsanak  és 
hogy  a  nemzeti  feladatoknak  teljes  körét  megmunkálhassák?  Az 
a  kérdés,  hogy  a  háború  befejezése  meghozza-e  számunkra  a  tuda- 
tos munkára  való  készséget,  mert  a  népességi  politikának  is  épen 
csak  ennyi  kell.  A  belső  fejlődés  tényezői  a  háború  után  is  ugyan- 
azok maradnak,  eredményüket  azonban  munkánk  tudatosságával 
kell  sokszoroznunk.  Ez  a  térkép  csak  adatokat  mutat:  de  világos 
és  sötét  foltjainak  rendjében  hosszú  korszakok,  az  egész  mult 
munkájának  eredményei  vannak  meg.  E  foltok  megmutatják, 
mi  maradt  meg  a  múltból,  mikor  népünk  fejlődésének  még  meg- 
figyelésére sem  fordítottunk  elég  gondot  s  megmutatják,  hogy 
nagy  erők  tömegével  vártuk  a  háborút.  S  ma  már  látjuk,  a  háború 
nem  vehet  el  tőlünk  annyit,  hogy  béna  maradjon  utána  a  nemzet 
s  Magyarország  uj  évezrede  számára  a  háború  tüzében  edződik 
meg  a  jövő  nagy  nemzeti  feladatainak  a  célja,  a  tudatos  népességi 
politika. 


A  turáni  népek  politikai  szerepe. 

Konstantinápoly. 

Az  ozmán  birodalomnak  tizenhetedik  századbeli  hanyatlása  óta 
a  turáni  eredetű  népek  nem  jutottak  többé  cselekvő  szerepre  a 
világhistóriában.  A  kinai  birodalom  álomba  merült,  Japán  elzárkózott 
a  külvilágtól,  Szibéria,  Középázsia  és  Északkelet-Európa  mongol  ere- 
detű népei  lassanként  orosz  járom  alá  kerültek,  az  ozmánokat  pedig 
egyre  jobban  és  jobban  szorították  vissza  Ázsiába,  de  ott  is  minden 
oldalról  veszedelem  fenyegette  uralmukat.  Egész  Ázsia  Európa  befolyása 
alatt  állott.  Az  angolok  elfoglalták  egész  Elő-Indiát  és  Hátsó-India  egyes 
részeit,  a  hollandusok  a  maláji  szigetországokat,  a  franciák  Indokinát, 
a  németek  Kiocsaut  és  még  néhány  szigetcsoportot,  az  oroszok  egyre 
jobban  kiterjesztették  uralmukat  Turkesztán  fölé  és  elnyelték  az  önálló 
khánságokat,  hogy  a  Kaukázuson  is  átnyomulva  török  területek  felé 
törjenek. 

A  tizennyolcadik  század  végén  Európa  —  közvetve  vagy  közvet- 
lenül —  tényleg  ura  volt  az  egész  ösmert  világnak.  E  világuralomra  az 
első  csapást  Észak-Amerika  angol  telepesei  mérték,  mikor  függetlenek- 
nek jelentették  ki  magukat  és  megvetették  alapját  a  mai  Északamerikai 
Egyesült-Államoknak,  amely  gyors  léptekkel  emelkedett  nagyhata- 
lommá és  az  egyenest  erre  a  célra  fölállított  Monroe-elv  alapján  igényt 
tartott  az  egész  Amerika  fölött  való  uralomra.  Az  északi  angol  gyarma- 
tok példáját  követték  a  tizenkilencedik  században  a  délamerikai  spa- 
nyol és  portugál  birtokok,  ezek  is  függetlenítették  magukat  az  anya- 
országoktól és  önálló  államokká  alakultak.  így  aztán  néhány  évtized 
alatt  Európa  uralma  Amerika  fölött  összezsugorodott  a  Kanada,  Gua- 
yana  és  néhány  nyugatindiai  sziget  fölött  való  uralommá.  Az  európai 
államoknak  ettől  kezdve  csak  gazdasági  szerep  jutott  Amerikában. 

Amit  Amerikában  területben  elvesztettek,  azért  ugyan  busásan 
kárpótolták  magukat  afrikai  és  ázsiai  ujabb  hódításaikkal,  de 
Európa  világuralmának  mégis  befellegzett.  Különösen  akkor,  amidőn 
Kelet-Ázsiában  egy  uj,  veszedelmes  ellenfél  nőtt  naggyá:  Japán. 

Csöndben,  szinte  észrevétlenül  erősödött  meg  nagyhatalommá  ez 
az  ország.  Erőpróbáját  először  a  japán-kinai  háborúban  (1894 — 95) 
adta,  aztán  pedig  az  orosz-japán  háborúban  (1904 — 05).  Nagyhata- 
lommá lett  és  nagy  terveit  nem  titkolta  többé:  meg  akarta  szerezni  az 
uralmat  a  Csendes-óceánon  és  egész  Kelet-Ázsia  fölött,  Indiát  is  bele- 
értve. «Ázsia  az  ázsiai  népeké! »  ez  volt  a  jelszava.  Szívós,  lankadatlan 
munkával  próbálta  elérni  politikai  és  gazdasági  céljait.  Korea  máris 
tökéletesen  az  ő  uralma  alá  került  és  Kinára  is  ez  a  sors  vár,  ha  nem 
eszmél  öntudatra.  Az  angolok  keletázsiai  uralmát  már  régóta  veszélyez- 
teti és  Anglia  eddig  is  csak  hongkongi  erős  flotta-bázisára  támaszkodva 
és  Japánnal  szövetségre  lépve  tudta  elhárítani  a  fenyegető  veszedelmet. 
A  mostani  világháborúban  a  japánok  megsemmisítették  a  németek  kelet- 
ázsiai gyarmati  uralmát  és  az  angolok,  franciák,  hollandusok  és  ame- 
rikaiak már  ma  is  élénken  aggódnak  keletázsiai  birtokaik  miatt  és  attól 
tartanak,  hogy  a  háború  után  épen  ugy  elvesztik  majd  őket,  mint  a 
németek. 

Minden  bün  elnyeri  büntetését.  Az  angolok  és  franciák  is  keser- 
vesen meg  fognak  még  bűnhődni  azért,  hogy  Japánt  a  németség  ellen 
háborúba  uszították.  Európa  világuralmának  szempontjából  ez  volt  a 
legnagyobb  hiba,  amit  csak  elkövethettek,  mert  ezzel  saját  világural- 
mukat ásták  alá.  Japánt  Kina  és  Oroszország  fölött  aratott  győzelmei 
után  is  az  európaiak,  különösen  pedig  az  angolok  nem  tekintették  ön- 
magukkal egyenrangúaknak,  ami  mély  sebeket  ejtett  a  japánokon. 
Azzal,  hogy  fölhívták  őket  a  világháborúban  való  résztvételre,  a  négyes- 
szövetség részéről  bizonyos  mértékben  egyenjoguaknak  ösmertettek  el, 
mint  ahogyan  a  párisi  szerződés  által  a  törököket  fölvették  az  európai 
népcsaládok  közé.  Hogy  a  japánok  célja  egyesegyedül  a  németek  kelet- 
ázsiai uralmának  megsemmisítése  volt,  mutatja  mostani  magatartá- 
suk, hogy  nem  akarják  meghallani  a  franciák  és  oroszok  segélykiáltá- 
sait, akik  japán  hadseregnek  az  európai  harcterekre  való  küldéséért 
könyörögnek.  Japán  beéri  egyelőre  azzal  az  eredménnyel,  hogy  egy 
idegen  hatalmat  —  bár  ott  a  leggyöngébbet  —  kiszorított  Kelet-Ázsiá- 
ból. Mai  barátjai  tudják  jól,  mit  kell  Japántól  várniok  a  háború  után. 
A  négyesszövetség  állandó  balsikerei  a  harctereken  csak  meg  fogja 
erősíteni  Japánt  terveiben, -hogy  sürgősen  megtisztítsa  Kelet-Ázsiát  az 
idegen  uralomtól. 

Az,  hogy  az  angolok  és  franciák  szines  csapatokat  hoztak  gyar- 
mataikból az  európai  harcterekre,  csak  logikus  következménye  első 

nagy  hibájuknak:  Japán  bevonásának  a  világháborúba.  Azok  az  ázsiai 
és  afrikai  népek,  amelyek  fölött  eddig  fehérbőrüek  uralkodtak,  most 
saját  szemükkel  láthatják,  hogy  a  fehérbőrüek  mint  mészárolják  egy- 
mást és  hogy  az  ő  elnyomóik  mint  szenvednek  egymásután  vereséget. 
És  hogy  a  kiábrándulás  teljes  legyen,  az  angolok  Afrikában  —  a  feke- 
ték szeme  előtt  —  ugy  bánnak  a  németekkel,  amely  bánásmód  ki  kell 
hogy  öljön  a  feketékből  minden  tiszteletet  a  fehérek  iránt.  A  gyűlölet 
és  önkivületi  düh  annyira  elvakították  az  angolokat  és  franciákat,  hogy 
önmaguk  bünös-könnyelmüen  ássák  alá  a  szinesbőrüek  fölött  való 
uralmuk  —  a  megbecsülés  és  tisztelet  —  alapját. 

Japánnak  Kelet-Ázsia  és  a  Csendes-óceán  fölött  való  politikai 
uralma  mellett  ott  áll  gazdasági  uralma  is.  A  japánok  számára  szük  leit 
szigetországuk  és  ujabb  letelepedési  helyet  keresnek.  Sokan  helyezkedtek 
már  el  Koreában,  de  annak  területe  is  korlátolt.  Kina  máris  túlnépes, 
India  szintén.  így  hát  Ausztráliára  és  Amerika  nyugati  partjaira  vetették 
szemüket.  De  az  angolszászok  nem  akarják  őket  befogadni  és  Ausztrá- 
lia meg  Észak-Amerika  vonakodik  megadni  számukra  a  letelepedési 
engedélyt.  Csak  Mexikó  és  a  délamerikai  államok  mutatkoztak  előzé- 
kenyebbeknek. Dél-Amerika  használhatja  őket  ültetvényein  és  bányái- 
ban, Mexikó  pedig  az  Unió  ellen  vár  tőlük  védelmet,  mig  Japán  ugyan- 
csak az  Unió  ellen  szeretne  támaszpontot  találni  Mexikóban.  A  Magda- 
lena-öböl  kitűnő  volna  erre  a  célra  és  nem  véletlen,  hogy  ott  a  közel- 
múltban egy  japán  hajó  feneklett  meg,  amelynek  szabaddá  tételére  több 
japán  hadihajó  sietett. 

A  japán  ipar  és  kereskedelem  folyton  fejlődik.  Ha  a  japáni  ipari 
termékek  nem  is  érnek  sokat,  amint  azt  az  európaiak  állítják,  de  mégis 
piacot  találnak.  A  japán  gyufák  utat  találtak  maguknak  Hedzsaszig 
is  már  és  a  japán  ágyukat,  bármilyen  rosszak  legyenek  is,  örömmel 
fogadják  az  oroszok.  Még  csak  nem  is  olyan  régen  Nyugat  szállított 
minden  hadiszert  a  Keletre:  most  Kelet  küldi  Nyugatnak.  A  japán  ipar 
föllendülésére  nem  is  lehet  nyomatékosabb  bizonyítékot  találni. 

A  japánok  amellett  minden  erőfeszítésükkel  igyekeznek  meg- 
szerezni a  hajózási  monopóliumot  is  a  Csendes-óceánon.  A  japán  hajó- 
zási vállalatokat  ezen  a  téren  hathatós  támogatásban  is  részesíti  kor- 
mányuk. 1915  nyarán  rendeletet  is  bocsátott  ki,  hogy  a  jövőben  minden 
japán  hajón  japán  áruk  részére  kell  iontartani  a  hajók  teljes  befogadó- 
képességét. Hogy  ez  mit  jelent,  kiviláglik  abból  is,  hogy  egyedül  Ameri- 
kából évenkint  négyszázezer  bál  gyapot  érkezett  Japánba.  A  legnagyobb 
japán  hajózási  társaság  a  Nippon  Yusen  Kaisha  azóta  föl  is  emelte 
részvénytökéjét  22  millió  yenről  42  millióra  és  két  uj  hajójáratot  is 
állított  be,  amelyek  a  Panama-csatornán  áthaladnak.  A  háború  kitöré- 
sri^'  vele  versenyző  Canadian  Pacific-Line,  amelynek  hajói  Vancouver 

és  Kelet-Ázsia  között  közlekedtek,  beszüntette  járatait,  mert  hajóit  az 
angol  admiralitás  segédcirkálók  gyanánt  az  angol  flottába  osztotta  be. 
A  Pacific  Mail  Steamschip  Co.  teljesen  visszavonult  a  Csendes-óceán 
vizéről.  A  postaforgalmat  is  Amerika  és  Kelet-Ázsia  között  ma  tisztára 
japán  hajók  bonyolítják  le.  New-York  kikötőjében  hétről-hétre  emelke- 
dik az  ott  megforduló  japán  hajók  száma  és  a  Panama-csatorna  első 
üzemévében  az  azon  áthaladt  hajók  között  a  vezetőszerep  a  japán 
hajóknak  jutott,  messze  túlszárnyalva  a  többieket. 

Mindent  egybevetve:  Japán  a  legjobb  uton  halad,  hogy  célját  el- 
érje. Ha  sikerül  neki  Kinát  is  —  mint  óriási  hajót  —  kötélre  vennie, 
még  rohamosabb  lesz  fellendülése.  Ha  Kina  ellene  szegülne  Japán 
törekvéseinek,  akkor  Kina  is  fejlődni  fog.  Mindenesetre  Kelet-Ázsia 
mongoljainak,  a  japánoknak  és  kínaiaknak  uralma  tagadhatatlanul 
emelkedőben  van. 

A  gondolkozó  megfigyelő  előtt  nem  lehet  kétséges,  hogy  a  többi 
nyugatra  elszármazott  turáni  eredetű  népek  is,  mint  a  törökök,  magya- 
rok és  bolgárok  emelkedőben  vannak.  A  török  abszolutizmus  megdön- 
tésével (1908)  az  ozmán  birodalom  hanyatlása  véget  ért.  Hogy  ezt  még 
két  balvégzetű  háború  követte,  Itália  és  a  balkán-államok  ellen,  ez  még 
mindig  a  már  megtört  abszolutizmus  következménye  volt.  Azóta  a  törö- 
kök újra  kétségtelenül  emelkedőben  vannak.  Véderejük  biztos  alapon 
nyugszik  és  hadseregük  visszaverte  a  négyesszövetség  szárazföldi  had- 
seregeinek és  flottájának  minden  támadását.  Az  ország  belső  viszonyai 
rendeződtek  és  megerősödtek,  az  államiság  gondolata  utat  tört  magának 
a  birodalom  nem  török  népeiben  is  és  népgazdaságuk  is  ujabb  virágzás 
felé  halad,  ipar,  hajózás  újra  föllendült. 

Az  ifjú  törökök  igyekeznek  szorosabbra  fűzni  a  régi  kapcsolatot 
az  ozmán-törökök  és  a  keleti  török  törzsek  között,  hogy  minden  törö- 
köt közös  kulturális  kapoccsal  fűzzenek  egybe.  A  keleti  török  törzsek: 
az  aszerbeidzsán-törökók  a  Déli-Kaukázusban  és  Észak-Perzsiában,  a 
turkománok,  akik  a  perzsa-afghanisztáni  határtól  északra  laknak,  egész 
az  Amu-Darja  vidékéig,  a  kirgizek,  akik  a  kirgiz  és  turkesztáni  pusz- 
ták lakói,  a  szibériai  és  európai  oroszországi  tatárok,  az  észak-keleti 
Szibériában  lakó  jakutok,  az  üzbégek,  kipcsák,  karapaikakák,  taran- 
csik  és  dungánok  Turkesztánban,  a  nogaják,  akik  a  Fekete-tenger  és  a 
Káspi-tó  között  laknak,  stb.  Ezek  valamennyien  törökül  beszélnek,  leg- 
följebb tájszólásszerü  eltéréssel.  A  tulajdonképeni  török  törzsekhez  kell 
még  számítani  az  európai  Oroszországnak  egyes  más  török-mongol  nép- 
törzsét is,  mint  amilyenek  a  baskírok,  vodják,  csuvaszok,  stb.  akik  szin- 
tén törökül  beszélnek. 

Ezek  a  néptörzsek  részben  nomádok,  részben  földmívelők.  A 
nomádoknak,  és  azok  között  főként  a  kirgizeknek,  rengeteg  a  lovuk. 


116 


Hertl  Gusztáv 


birkájuk,  tevéjük.  A  földmívelők  nagyrészt  iráni  rabszolgákat  használ- 
nak a  föld  megmívelésére.  Hajdani  államaikat,  a  turkesztáni  khánságai- 
kat  vagy  megsemmisítették  az  oroszok  vagy  csak  látszólagos  életet  élnek, 
egyedül  az  ozmán-törökök  azok,  akiknek  önálló  államuk  van. 

Az  ifjú  törökök  a  keleti  török  törzseket  szellemileg,  vallásilag  és 
gazdaságilag  magukhoz  akarják  fölemelni.  Tanítókat,  hodzsákat,  Korán- 
könyveket és  tankönyveket  küldenek  számukra,  a  török  irást  akarják 
elterjeszteni  közöttük,  irodalmi  termékeiket,  meséiket,  mondáikat,  nép- 
dalaikat, stb.  összegyűjtik  és  kiadják,  a  vallási  érzést  fejlesztik  bennük. 
Gazdasági  fejlődésükre  egy  nagy  nemzeti  bank  fog  szolgálni,  amelyet  a 
háború  után  Konstantinápolyban  alapítanak  és  mindenütt,  ahol  nagyobb 
számmal  laknak  muzulmánok,  telepítéseket  létesítenek.  E  bank  alap- 
tökéje két  millió  font  lesz. 

A  török  népek  számát  mintegy  harminc  millióra  becsülik,  közü- 
lök körülbelül  tizenhárom  millió  az  ozmán-török.  De  e  becslések  épen- 
séggel  nem  adnak  pontos  adatokat.  Törökországban  még  sohasem  volt 
népszámlálás  és  kérdéses,  hogy  az  orosz  népszámlálás  adatai  helyesek-e 
Turkesztán  lakosságát  illetőleg.  A  kinai  uralom  alatt  élő  törökök  felől 
sincsenek  pontos  számadatok. 

Az  ozmán-törökök  és  a  keleti  török  törzsek  telepedési  helyei 
között  irániak,  perzsák,  afghánok,  kurdok  laknak,  de  ezek  között  is 
vannak  ismét  török  törzsek.  A  keleti  török  törzsek  összekötő  láncfüzért 
alkotnak  egész  Ázsián  keresztül  az  ozmán-törökök  és  a  Kelet  ősi  mon- 
gol kulturnépei,  a  kínaiak,  koreaiak  és  japánok  között. 

Az  ozmán-törököktől  nyugatra,  a  Balkán-félszigeten,  laknak  a 
bolgárok.  Bár  nyelvük  szláv,  de  ők  maguk  turáni  eredetűek.  A  bolgá- 
rok ősi  törzse  az  uráli  ural-altáji  törzs  Volga-menti  csoportjához  tar- 
tozik. Rokonaik  a  Volga  mentén  a  mordvinok,  cseremiszek  és  a  törökké 
vált  csuvaszok.  Ezek  a  törzsek  a  maradványai  az  egykori  Volga-bolgá- 
roknak. E  Volga-menti  népek  szorgalmas,  derék  földmívelők  és  méhé- 
szek. A  mai  dunai-bolgárok  nyugat  felé  való  vándorlásaik  közben  erő- 
sen összevegyültek  török  törzsekkel  és  mostani  lakóhelyükön  az  ottani 
szláv  őslakókkal,  akiknek  még  a  nyelvüket  is  átvették. 

A  bolgárok,  állami  önállóságuk  elvesztése  után,  az  orosz-török 
háborúig,  az  ozmán  birodalomhoz  tartoztak.  A  berlini  kongresszus  adta 
vissza  szabadságukat,  de  országuk,  bár  fejedelemséggé  emelték,  a  szul- 
tán szuzerénitása  alatt  maradt.  Az  1908-ik  esztendő,  amikor  Török- 
országban megdőlt  az  abszolutizmus,  meghozta  számukra  a  teljes  poli- 
tikai szabadságot  és  függetlenséget,  királyság  formájában,  amelynek 
élén  a  bolgár  cár  áll.  A  balkán-háború  csak  csekély  területnagyobbodást 
eredményezett  számukra,  de  megnyitotta  az  utat  az  Égéi-tengerhez. 
Csak  a  harmadik,  a  mostani  balkán-háború  teljesítette  minden  bolgár 
nemzeti  vágyát. 

Amint  politikailag,  épen  ugy  gazdaságilag  is  Bulgária  az  utolsó 
évtizedekben  fejlődött  erősen.  A  gondosan  űzött  földmívelés  nagy  meny- 
nyiségben  szolgáltatja  az  élelmiszereket  kivitelre  is,  az  ipar  virágzik 
és  a  hajózás  is  fejlődésről  tanúskodik.  A  békekötés  után  még  sokkal 
rohamosabb  lesz  ez  a  fejlődés  és  Port-Lagos-t  az  Égéi-tenger  mellett 
nagy  kikötővé  szándékoznak  kiépíteni. 

A  bolgároktól  északra  a  nagy  magyar  alföldön  laknak  a  magya- 
rok, akik  az  ural-altáji  faj  uráli  magyar  törzséhez  tartoznak  (mások 
szerint  a  török  népcsaládhoz)  és  igy  a  legközelebbi  vérrokonai  a  Volga- 
bolgároknak. A  magyar  állam,  Szent  István  koronájának  országai,  a 
mult  század  közepe  óta  figyelemreméltó  haladást  mutat  föl.  Politi- 
kai tekintetben  az  ausztriai  államokkal  együtt  alkotja  az  osztrák  és 
magyar  monarchiát.  A  magyarok,  okos  politikájukkal  és  erőteljes  cse- 
lekedeteikkel olyan  politikai  befolyást  nyertek,  hogy  tényleg  ők  az  urai 
az  egész  monarchiának.  A  háború  alatt  ez  a  befolyás  még  jelentékenyen 
növekedett  is  és  Tisza  István  gróf  a  monarchia  igazi  kancellárja.  És  a 
monarchia  politikai  súlypontja  lassan,  de  állandóan  egyre  jobban  és 
jobban  tolódik  át  Bécsből  Budapestre.  Gazdaságilag  is  nagy  haladásról 
tett  tanúságot  Magyarország.  Ma  már  jelentős  ipara  van  és  a  kereske- 
delmi flottája  is  tekintélyes.1) 

Törökök,  bolgárok  és  magyarok  között,  amióta  csak  beléptek  a 
világhistóriába,  szoros  vonatkozások  állottak  fönn.  Törökök  üldözték  el 
a  magyarokat  egykori  lakóhelyükről  és  kényszerítették,  hogy  nyugat 
felé  vonuljanak  és  az  ozmán-törökök  egy  ideig  uralkodtak  is  fölöttük. 
A  bolgárok,  mint  említettük,  összevegyültek  a  törökökkel  és  szintén 
éltek  török  uralom  alatt.  Bármi  is  választotta  el  a  múltban  e  három 
népet  egymástól,  mindig  rokonszenvet  éreztek  egymás  iránt.  A  bolgárok 
nagyrésze  törökbarát,  vagy  legalább  is  nem  ellensége  a  töröknek  és  a 
legnagyobb  bolgár  államférfiú,  Stambulov  kimondott  törökbarát  volt. 
A  magyarok  mindenképen  igyekeztek  a  bolgárokat  állami  függetlenség- 
hez juttatni  és  a  monarchia  külpolitikája  figyelembe  is  vette  a  magyar- 
ság ez  óhaját. 

Különösen  meleg  volt  a  rokonszenv  a  magyarok  és  törökök  között. 
Magyar  menekültek,  mint  például  Rákóczi  is,  török  földön  találtak  uj 
otthont,  a  két  nép  mindig  élénkebben  vett  részt  egymás  szenvedéseiben 
és  örömeiben,  mint  a  többi  népek,  a  turáni  mozgalomnak,  amely  min- 
den turáni  népfaj  egyesítését  célozza,  Magyarországon  is  számos  köve- 
tője van,  magyarok  szereztek  érdemet  maguknak  a  régi  török  história 
föltárásában  és  a  török  néptörzsek  fölkutatásában,  az  ifjú  törökök  ma 
is  Magyarországon  keresik  kiképeztetésüket.  magyarok  küldtek  föld- 


*)  Változtatás  nélkül  közöljük  a  cikket,  mely  a  konstantinápolyi  körök  felfogását  tükröz- 
teti, bár  nem  értünk  mindenben  egyet  a  szerzővel.  Szerk. 

mívelési  és  szőlőtermelési  szakértőket  Törökországba,  magyar  ember, 
Széchenyi  pasa  a  főparancsnoka  a  konstantinápolyi  tűzoltóknak  és  ő 
az  egyetlen  az  összes  idegen  reformátorok  között,  aki  átélt  minden 
politikai  vihart  és  zavartalanul  befejezhette  nagy  müvét.  És  végül:  a 
sztambuli  egyetem  a  magyar  nyelvoktatást  is  bevezeti. 

Egy  és  más  eltévelyedésük  után,  törökök,  bolgárok  és  magyarok 
most  újra  kezet  fogtak,  hogy  a  németekkel  együtt  uj  négyesszövetséget 
alkotva  közös  harcukat  megvívják  a  —  négyesszövetség  ellen. 

Európa  északkeleti  részében  is  laknak  még  túrán  eredetű  népek, 
a  finnek,  akik  szintén  az  ural-altáji  uráli  törzséhez  tartoznak,  továbbá 
az  eszthek,  a  livföldiek,  lappok  és  a  kvének.  Legnagyobb  részt  orosz 
uralom  alatt  élnek.  A  tulajdonképeni  finnek  megőrizték  még  nagyher- 
cegségükben egykori  állami  függetlenségük  siralmas  roncsait  és  most 
kétségbeesett  harcot  vivnak  a  teljes  eloroszításuk  ellen.  Az  1905-iki  orosz 
forradalom  idejében  az  eszthek  és  livek  is  némileg  előtérbe  léptek, 
amikor  is  az  oroszok  fölbujtották  őket  a  Keleti-tenger  menti  tartomá- 
nyok német  földbirtokosai  ellen.  Lehetséges,  hogy  a  mostani  háború  a 
finneknek  is  jobb  sorsot  juttat  és  visszaadja  majd  állami  önállóságukat. 

így  tehát  keleten  és  nyugaton  egyaránt  ugy  politikailag  mint 
gazdaságilag  föllendülőben  látjuk  a  túrán  eredetű  népeket.  Ez  a  föl- 
lendülés mindenesetre  már  esztendőkkel  ezelőtt  megindult,  de  a  jelen 
háború  által  még  gyorsabbá  vált  és  nagyobb  arányokat  ölt. 

A  turáni  eredetű  népek  számos  uralkodó  népfajt  és  államalapítót 
hoztak  létre  és  nem  egy  világbirodalmat  alapítottak.  A  legrégibb  és 
lakosságának  száma  szerint  a  legnagyobb  világbirodalmat  a  kínaiak 
alapították.  A  tizenharmadik  században  jutott  a  nagy  kinai  birodalom 
a  tulajdonképeni  mongolok  uralma  alá,  a  tizenhetedik  században  pedig 
az  uralmat  a  mandzsuk  biztosították  önmaguknak,  akik  az  ural-altáji 
népfaj  altáji,  tunguz  törzséből  valók. 

A  mi  időszámításunk  kezdetén  török  törzsek  törtek  elő  közép- 
ázsiai pusztáikról,  harcok  közepette  vonultak  át  a  nyugati  országokon 
és  gyors  diadalmenetben  világbirodalmakat  állítottak  föl,  amelyek  azon- 
ban épen  olyan  gyorsan  meg  is  semmisültek.  Velük  maguk  az  alapítóik 
is  eltűntek  és  elvegyültek  más  népek  között.  A  mai  Magyarország  és  az 
Al-Duna  mentén  fekvő  országok  voltak  főcéljai  e  népeknek  és  innen 
indultak  később  hadjárataikra  Nyugat-Európa  ellen.  Ezekhez  a  török 
törzsekhez  számítandók  a  hunok  —  akik  finn  eredetűek  is  lehetnek  — 
az  avarok,  a  kazárok  és  kunok.  Lehet,  hogy  a  szittyák  is  török  ere- 
detűek. 

Tarlós  világuralmat  az  ozmán-törököknek  sikerült  először  alapí- 
taniok.  ők  voltak  a  Bokharából  származó  szcldzsukok  ivadékai  és  az 
izlám-vallást  az  1000-ik  esztendő  körül  vették  föl.  A  szeldzsukok  elfog- 

lalták  Turánt  és  Iránt,  később  Szíriát  és  Kis-Ázsiát  is.  Melik  sah 
(1072 — 1092)  mint  nagy-szultán  az  Égéi-tengertől  az  Indusig  uralkodott 
a  népeken.  Halála  után  ez  a  nagy  birodalom  ismét  szétdarabolódott  és  a 
szeldzsukok  csak  Sziriát  meg  Mezopotámiát  tartották  meg  maguknak, 
örökükbe  az  ozmán-törökök  léptek,  akik  Kis-Ázsiából  kiindulva  elfog- 
lalták egész  Elő-Ázsiát,  Egyiptomot,  a  Balkán-félszigetet,  Krimet,  déli 
Oroszországgal  együtt,  a  Duna  alsó  folyása  menti  országokat  és  Magyar- 
országot. II.  Szolimán  szultán  alatt  érte  el  legnagyobb  kiterjedését  a 
török  birodalom.  Szolimán  hajórajai  megbénították  a  Földközi-tenger 
hajózását  és  még  a  kelet-indiai  portugál  gyarmatokat  is  nyugtalanítot- 
ták. Észak-Afrika  berber  államai  is  elösmerték  Szolimán  uralmát. 

A  törökök  után  a  tulaj donképeni  mongolok,  a  török  néptörzsek 
legközelebbi  rokonai  és  a  mandzsuk,  az  ural-altáji  faj  altáji  törzsei, 
próbálkoztak  meg  világbirodalom  alapításával.  Diadalmas  felvonulásuk 
Ázsiából  az  1206-ik  esztendőben  kezdődött,  amikor  is  Temudzsin-t  min- 
den mongol  törzs  Dzsingiszkánjává  kiáltották  ki.  Már  1237-ben  be  is 
nyomultak  a  mongolok  Oroszországba,  elözönlötték  Lengyelországot  és 
Magyarországot  és  1241.  árilis  9-én  Wahlstadtnál  (Liegnitz  mellett) 
megverték  a  lengyelek,  sziléziaiak  és  német  lovagok  seregét.  1251-ben 
Kinát,  Tibetet  és  az  Indiával  határos  országokat  hódították  meg.  1258- 
ban  Hulagu  bevette  Bagdadot  és  adófizetőjévé  tette  Kónia  szeldzsuk 
szultánját.  Ebben  az  időben  a  mongolok  uralma  a  Kinai  tengertől  Len- 
gyelországig terjedt  és  a  Himalájától  a  szibériai  lapályig. 

A  keleti  mongolok  a  Buddhizmust  vették  föl,  a  nyugatiak  az  izlám 
vallását.  1280-tól  kezdve  a  mongolok  birodalma  is  megdőlt.  Kínában 
1368-ig  tartott  uralmuk.  Perzsiában  Hulagu  megalapította  az  Ilkhane 
dinasztiát  (1265 — 1349).  Ezek  a  mongolok  fölvették  országuk  szokásait 
és  erkölcseit  és  állami  életükbe  az  arab-perzsa  törvényeket  vezették  be. 

A  tizennegyedik  század  második  felében  a  mongolok  ismét  meg- 
kísérelték, hogy  uj  világbirodalmat  alapítsanak.  Timur  Lenk,  vagy 
Tamerlán  (1333 — 1405)  összegyűjtötte  Bokhara  nomádjait,  1369-ben 
Transoxania  emirje  lett,  melynek  fővárosa  Szamarkand  volt,  harminc- 
egy hadjáratban  elfoglalta  Közép-Ázsia  valamennyi  államát,  Georgiát, 
Oroszországot  egész  Moszkváig,  Indiát  az  Industól  a  Gangesz  torkola- 
táig, Mezopotámiát,  Sziriát  és  Egyiptomot.  Egyik  utóda,  Babur,  1526- 
ban  megalapította  Indiában  a  Nagy  mogulok  birodalmát. 

A  bolgárok  és  magyarok  is  alapítottak  nagy,  ha  nem  is  világbiro- 
dalmat. A  volga-bolgárok  országa  a  Felső- Volga  és  a  Káma  között  a 
tizenharmadik  századig  állott  fönn  és  egy  középkori  krónikás  Nagy- 
bulgáriának nevezi.  A  dunai  bolgárok  az  egész  Balkán-félszigetet  ural- 
muk alá  igyekeztek  hajtani.  Országuk  legnagyobb  kiterjedését  Simon 
cár  (888—927)  uralkodása  alatt  érték  el,  aki  a  «bolgárok  és  görögök 

cárja»  nevet  vette  föl.  Birodalma  a  mai  Bulgárián  (Meozia)  kivül  magá- 
ban foglalta  Trákia,  Makedónia,  Thesszália,  Epirusz,  Albánia  és  az  Al- 
Duna-menti  országok  nagy  részét.  Másod  és  harmad  virágzását  Bul- 
gária Sámuel  cár  (977—1014)  és  II.  Azén  (1218—41)  érte  el.  1398-ban 
a  törökök  véget  vetettek  a  bolgár  függetlenségnek. 

A  magyarok  900-tól  kezdve,  mikor  Pannóniába  bevonultak,  harci 
portyázó  útjaikban  Franciaországig  és  Dél-Olaszországig  is  eljutottak. 
Nagy  Lajos  uralkodása  alatt  uralmuk  kiterjedt  Dalmáciára  és  az  északi 
Balkán-államokra,  átmenetileg  Lengyelországra  is,  Corvin  Mátyás  alatt 
pedig  Morvaországra,  Sziléziára  és  Lausitzra  is. 

Amikor  II.  Vilmos  megtette  hires  kijelentését:  «Európa  népei, 
vigyázzatok  legszentebb  birtokaitokra!))  Európának  Kelet-Ázsia  mon- 
goljai által  való  elözönlésétől  tartolt.  Ez  az  aggodalom  alaptalannak 
bizonyult.  Európát  nem  fenyegeti  az  a  veszedelem,  hogy  kinaiak  és 
japánok  elárasztják,  de  igenis,  az  európaiak  világuralmát  fenyegeti  az 
a  veszedelem,  hogy  megsemmisítik  a  mongol  eredetű  népek.  És  ez  egyik 
legérezhetőbb  következménye  lesz  a  mostani  háborúnak! 


Harctéri  naplómból. 

Irta:  Berend  Miklós. 


Motlo :  „Kiállóit  Rákóczi  a  munkácsi  sáncra 
Reá  támaszkodék  pántos  pallosára 
Reá  rivalkodék  a  rézdobosára: 
—  Dobosom,  dobosom,  udvari  dobosom; 
Most  neked  azt  mondom;  ne  azt  verd,  hogy 

[mars,  mars, 

Ne  ugy  verjed,  mint  eddig;  Isten  tudja 

[hogy  lesz  s  mint 

De  azt  verd,  hogy:  rajta  !" 

1914.  november  9.  Íródik  ez  az  irás  a  «Hotel  Soubieu»-ben, 

—  magyarul  subavendéglő  —  ahol  tegnap  d.  u.  óta  lakunk. 

Egy  nyitott,  teherszállító  lókocsi  ez,  amelyikben  az  ajtó 
egyik  oldalán  3  ló  lakik,  —  a  másik  oldalán  meg  mi,  hatan  huszá- 
rok, ki  subába,  ki  gubába.  —  A  lovak  melegítenek,  amire  nagyon 
szükség  van.  —  A  többi  tiszt.  —  Szegény  bakák,  tüzérek,  meg  a 
többi  gezemice,  vagy  százan  be  van  pakolva,  zsúfolva  három, 
úgynevezett  személyszállító  kocsiba;  még  a  felső  ládatartó  háló- 
ban is  aludtak  szegények;  meg  egymás  hegyén-hátán,  földön,  mi 
egymáson. 

A  mi  szállásunk  kicsit  szellős,  de  hát  rajtunk  van  már  a 
hadiruha,  ugy  lehetne  rólunk  lehámozni  a  sok  mindenféle  teve- 
szőrt, meg  bundát,  mint  az  articsóka  levelét  és  eltekintve  attól, 
hogy  didergünk  és  az  eső  esik,  —  meg  hogy  nem  ettünk  24  órája 

—  egészen  jó  dolgunk  van.  Mert  épen  most  mégis  főztünk  a 
lokomotivon  egy  kis  teát  és  meg  volnánk,  hála  Istennek!  Egész 
furcsa  hirek  keringenek  azonban  a  levegőben,  —  állítólag  8  orosz 
hadtest  Hindenburg  és  Dankl  között  betört  Porosz-Sziléziába  s 

a  mi  2.  hadseregünket  sietve  viszik  oda  —  Krakó  északi  előerőd- 
jeilöl  8  km.  áll  az  ellenség  és  egy  bizonyos:  hajnal  óta  minden 
negyedórában  jön  erre  egy  katona  vonat  Przemysl  irányából, 
erősen  keverve  menekülőkkel.  És  még  egy  bizonyos  eszerint,  az, 
hogy  Ivangorod  alól  visszajöttünk. 

Mellettem  beszéli  itt  a  szalmán  fekve  a  kamionka — strumi- 
lowai  lovasroham  történetét  néhány  «vörös  ördög»,  aki  részt  vett 
benne;  viselik  az  arcukon  a  büszkeségét,  a  blúzokon  a  kitüntetését* 
és  a  testükön  a  nyomát  ennek  a  csatának.  «És  tudod-e,  hogy  talán 
nem  is  erre,  meg  a  stojonowi  rohamunkra  vagyunk  legbüszkéb- 
bek, hanem  arra,  amit  az  ötös,  meg  a  kilences  ezredünk  tiszti- 
szolgái csináltak  Kamionkánál»  meséli  Diószeghy  kapitány,  aki 
mintha  egy  Pékár  novellából  lovagolt  volna  ide. 

A  Jóny  hadosztály  sebesültjei  ott  feküdtek  egy  csomó- 
ban a  kamionkai  kaszárnyából  lett  kórházban  s  ott  voltak  a 
lisztiszolgáink,  egy  néhány  kocsisunk,  suszterünk,  amikor  egy 
orosz  lovas  hadosztály  megtámadta  őket.  Tiszt  is  volt  kettő. 
Gebauer  nyugalmazott  tüzérkapitány,  meg  az  ötödik  ezred  had- 
nagya, Cseley  Andor,  egy  néhány  polyák  népfölkelővel.  Egészben 
véve  130  ember  —  már  a  sebesültekkel  együtt.  Reggel  V26-tóI 
d.  u.  3-ig  támadták  őket,  meg  a  vasutat  és  a  falut,  ahogy  birták; 
ők  meg  az  udvarból,  padlásról,  ablakokból  védték  magukat.  Ros- 
tává lőtték  a  kaszárnyát,  —  az  oroszoknak  2  géppuskájuk  is  volt, 
nekik  semmi  —  azután  rohamra  jöttek;  maga  Wannovszky 
generális,  a  divizió  parancsnok  legelői  —  hallották  kiabálni  — 
«lőjjétek  le  a  fekete  kutyákat!))  «Ki  az  a  fekete  kutya  te?»  kiáltott 
vissza  neki  egy  tizedes,  amikor  30  lépésről  hasba  lőtte. 

Homér  hősei  is  ilyenformán  diskuráltak,  ha  talán  nem 
is  ilyen  választékosan,  de  a  stilus  nem  változott. 

A  kamionkai  csata,  amelyben  a  mi  hadosztályunk  4  lovas- 
ezrede 2  orosz  hadtestet  tartóztatott  föl,  augusztus  24-én  kezdő- 
dött; Horváth  hadnagynak  még  az  ((Eligazítás))  most  is  itt  van  a 
zsebében,  ideadja,  ez  áll  benne: 

«VI  11/23,  este  4  óra  30-kor  indulásra  készen  áll  az  ezred 
(a  3-as  honvédhuszárok)  Podlinsky  Ml.-ről  Zoltancze  felé;  mene- 
telés 4-es  la^oszlopban.  Előljárőr  parancsnok  Mokry  százados, 
a  fél  4-ik  századdal,  az  előhad  Szeőke  őrnagy  kommandója  alatt; 
ehhez  adva  a  kerékpáros  század,  az  utászszakasz,  a  fél  4-ik  század, 
mint  géppuskafedezet,  utána  a  3.  és  6.  századok.)) 

ff  A  főcsapat  Czitó  tábornok  parancsnoksága  alatt  marad, 
élén  az  ezred  első  osztálya,  utána  a  távírószakasz.)) 

-Járőrök  rögtön  kiküldendők  (4)  különböző  irányba,  leg- 
fontosabb annak  kiderítése,  hogy  a  Bug  vize  gázolható-e  Spas 
környékén  és  merről  jön  az  ellenség.)) 

«Azt  szeretném  fiuk,  ha  összefüggően  mondanátok  el  az 
egészet»  kérem  őket.  De  ők  csak  nevetnek.  Mit  tudják  ők,  hol 
volt  a  többi?  Legföljebb  azt  sejtik  körülbelül,  hogy  a  saját  ezre- 
dük (a  3-asok)  mit  csinált.  De,  hogy  a  többi  mit  tett,  azt  leg- 
följebb a  tisztek  elbeszéléséből  tudják. 

«Azt  se  tudjátok  megmondani,  hogy  az  5-ösök,  az  én  ezre- 
dem részt  vett-e  a  rohamban))  kérdem  tőlük. 

cNem,  a  Jóny  dandár,  amelyben  a  te  ezreded  van,  tartalék- 
ban volt  ezen  a  napon,  csak  biztosító  különítményeket  küldött 
ki,  meg  járőröket.  Volt  ugyan  a  harcnak  egy  része,  amikor  ugy 
alakult  a  helyzet,  hogy  ők  is  rohamoznak.  Óriási  ágyútűz  dacára 
fel  is  fejlődtek,  de  szerencséjükre  megtudták  egy  visszajövő 
dragonyos  századtól,  hogy  az  a  terület,  amelyen  előre  akarnak 
menni,  egészen  mocsaras.  Mind  ott  vesztek  volna. » 

«Meg  aztán  a  méltányosság  is  ugy  kívánta, »  vág  Kövessy 
közbe  <'hogy  a  Czitó  dandár  menjen  aznap  elől.  Még  lenéztek 
volna  különben  bennünket  az  5-ösök.  Hiszen,  amikor  kivagoni- 
roztunk  és  a  Jóny  dandárral  találkoztunk,  rájuk  szóltak  a  mi 
legényeink,  hogy  « szervusz,  testvér !».  Azok  meg  csak  félvállról 
felelték,  hogy  «Stojanovnál  lettél  vóna  ecsém,  akkor  lennél  test- 
vér!)) hát  ezt  se  lehetett  ennyiben  hagyni. » 

«Én  nekem  semmi  részein  sem  volt  benne »  hárítja  el  a  kér- 
dést Diószeghy.  « Annyit  tudok  csak,  hogy  hol  mendegéltünk,  hol 
megálltunk:  lőttek  bennünket  innen  is,  túl  is,  de  eleinte  nem 
voltak  érzékenyebb  veszteségek.  Délután  egyszerre  látjuk,  hogy 
nagy  tömeg  muszka  lovasság  jön  rajta-rajtában,  át  a  Bug  hidján 
Kamionkába,  lehetett  ekkor  724.  Felfejlődtünk  rohamra,  de 
engem  kiküldtek  egy  erdőbe  oldalvédnek.  Hát  ez  nem  volt  mulat- 
ságos. Egy  néhány  orosz  ágyú  állandóan  gránátokkal  lőtte  az 
erdőt;  fák  szakadnak,  robbannak,  ágak  hullanak,  a  lovak  meg- 
vadulnak, bolondok  az  ijedtségtől,  akit  meg  eltalálnak,  ízre, 
porra  szakad,  nem  kell  neki  doktor  .  .  .  Én  felmásztam  egy  szalma- 
kazalra s  onnan  néztem,  hogy  rohamozza  Vaö-kor  a  többi  század 
a  falut  .  .  .  azután  parancs  szerint  összeköttetést  kerestem  a  Jóny 

dandárral.  Ez  aztán  az  egész  is,  amit  tudok,  hanem  kérdezd  meg 
csak  a  «Slicit»,  meg  a  Horváthot,  azok  benne  voltak  nyakig!))1) 

uÉn  az  5-ik  századdal  a  főutcán  rohamoztam  végig»  meséli 
a  «Slici»  (Haslinger  főhadnagy).  «Előttem  ment  Werner  had- 
nagy, aki  alól  két  lovat  lőttek  ki  aznap,  én  a  3-ik  szakasz  élén. 
Lőttek  bennünket  minden  házból;  géppuskákkal  a  templomból, 
ágyukkal  a  falu  északi  végéről.  Mi  azt  hittük,  hogy  csak  tüzérség, 
meg  lovasság  van  ott,  de  bizony  nagy  tömeg  gyalogság  és  gép- 
puskaosztagok is  voltak.» 

«Az  utca  végén  az  1.  szakaszunk  összeesik  egy  ágyusor- 
tüzben,  a  2-ik  szakasz  nem  bir  megállni,  rádől,  rátorlódik;  ház- 
magos ember  és  lógombolyag  zárja  el  az  utat,  rettenetes  dolgo- 
kat láttam,  de  nem  nagyon  értem  rá  észrevenni,  az  ágyuk  újra, 
meg  újra  belelőnek  a  vonagló,  ordító  emberlorlaszba  előttünk  és 
csak  arra  emlékszem,  hogy  egy  szegény  huszáromat  egy  srapnell- 
telitalálat  lovastul  dobta  át  —  egy  kerítésen  —  darabokban!)) 

« Nekünk  egy  drótakadály  szorult  meg  a  torkunkon  és 
15  lépésről  kaptuk  az  utolsó  ágyusortüzet.  Megkerültem  az  utolsó 
házat  s  oldalról  támadtam  meg  az  üteget.  Már  akkor  befogatolva 
voltak.  Kézitusára  mentünk.  Nem  kért,  nem  is  adott  kegyelmet 
senki,  az  ágyufedezetet  levágtuk,  azokat  a  tüzéreket,  akik  a  ken- 
derföldre menekültek,  ott  aprítottuk  föl,  este  lett  aztán,  a  falu 
égett,  én  a  vérveszteségtől  alig  birtam  a  nyeregben  maradni.  A  szá- 
zadom 154  emberéből  54,  a  szakaszom  40  emberéből  12  maradt, 
de  az  ágyuk  magyar  kézen  voltak,  az  oroszok  kiverve,  megölve, 
elszórva.  »2) 

Kövessy  F.  főhadnagy  folytatja  az  elbeszélési.  Olyan  ir- 
reális a  kép:  bundába  burkolt  alakok  a  félhomályban,  alig  lát- 
szik a  fejük  a  szalmából,  a  falakon  valamennyiünk  fegyverzete, 
holmija  lóg,  mellettünk  dobognak  a  lovak,  én  ott  ülök  a  középen, 
egy  óriási  gróji  sajt  mellett,  amely  Íróasztalnak  van  kinevezve, 
az  íróasztalom  lába  egy  rumos  hordó  és  kezd  már  ide  hallatszani 
a  távoli  ágyuszó. 

«Én  egy  másik  utcában  rohamoztam  az  élszázaddal  s  a 
puskatüzön   kívül  két  oldalról  ágyúztak   bennünket   De  olyan 

*)  Diószeghy  a  Limanovai  csatában,  kézitusában  két  revolver  golyót 
kapott  azóta  a  karjába;  tönkrezuzódott  a  csont,  otthon  van. 

2)  Haslinger  fhd.  is  otthon  van  azóta;  súlyos  betegen  vitték  el  a  harc- 
térről. 

gyorsan  jöttünk,  hogy  nem  mi  kaptuk  a  lövéseket,  hanem  az 
utánunk  következő  szakasz. » 

«A  falu  északi  vége  előtt  megtörik  az  utca,  a  hajláson  túl 
40  lépésről  ágyutüzet  kaptunk,  a  36  huszáromból  8-an  maradtak 
nyeregben,  azokkal  rárohamoztam  az  ágyufedezetre,  jött  utánunk 
egy  másik  szakasz  is,  levágtuk  mind.» 

«Ekkor  orosz  lovasság  jött  nekünk,  azokkal  vettük  fel  a 
harcot,  jöttek  is  a  szomszéd  közből  a  többi  huszárok,  az  oroszok 
be  egy  mellékutcába,  mi  meg  utánuk  és  kilőttem  rájuk  egymás- 
után vagy  15  töltényt,  azután  megszúrtak  pikával,  leestem  a  ló- 
ról, az  üldözés  elhaladt  mellettem.  A  lovam  ment  előre,  de  még 
láttam,  mikor  az  is  összeesett  egy  golyótól,  kivánszorogtam  a 
sötétben,  a  Bug  partjára,  tele  volt  ott  halottakkal,  sebesültekkel 
a  hidfő.  Akkor  egy  huszár  hozott  egy  lovat  és  felsegített,  oda- 
mentem, ahol  a  «Slici»  százada  verekedett,  ott  megint  kilőtték 
alólam  a  lovat,  leestem,  magam  maradtam  s  csak  akkor  jöttem 
rá,  hogy  tele  vagyok  vérrel  és  nemcsak  a  balkarom  van  átszúrva, 
de  nyilallik  az  oldalam  is.» 

«No,  aztán  egy  idő  múlva  ágyudübörgést  hallottam,  hallot- 
tam a  magyar  szót,  a  mi  szegedi  honvédtüzéreink  voltak,  föltet- 
tek egy  ágyura,  adtak  nagyszerű  cigarettát  és  11-kor  este  be  is 
kötöztek.1) 

Amig  a  fiuk  beszélnek,  reggel  négy  óra  óta  egy  helyben 
áll  a  vonatunk  Skawina  állomáson  és  folyton  jönnek  trénnel, 
menekülőkkel  tele  vonatok  Tarnovv  felől;  egyik  a  másik  után  — 
minden  tiz  percben  egy  másik. 

Csendesen  cigarettázik  mellettem  Horváth  Béla  főhadnagy, 
ugy  kell  belőle  kihúzni  a  szót,  belenéz  a  sötétségbe  és  lassan  el- 
mondja, amit  átélt.  Amit  ezek  a  látszólag  fiatal  fiuk  elbeszélnek, 
percenkint  formidabilisabb  lesz  s  mintha  egy  görög  sorstragédia 
strófái,  meg  antistrófáit  hallanám. 

«Az  elébb  mesélte  a  «Slici»,  emlékezel,  hogy  amikor  az 
első  szakasz  összeesett  az  ágyusortüzben,  a  második  rátorlódolt, 
összegabalyodott  vele,  házmagos  tömeg  volt,  holt  meg  sebesült 
lovak  és  huszárok,  vonagló,  meg  elkábult  emberek  torlaszként 
zárták  el  az  utat.» 

2)  Szegény  Kövessy,  aki  a  mintaképe  volt  a  magyar  urnák  és  a  huszár- 
nak, meghalt  azóta  a  harcztéren;  typhusban. 

«Hát  én  ennél  a  2-ik  szakasznál  voltam.  A  lovam  haldo- 
kolva bukott  fel  és  maga  alá  temetett,  de  szerencsémre  oldalt 
vágódtunk,  bele  az  árokba,  igy  is  keresztül  vágtatott  rajtunk  a 
többi  és  egészen  kábult  voltam,  amint  a  mellettem  nyüzsgő, 
ordító  embertömegbe  újra,  meg  újra  belelőttek  az  ágyuk. » 

Hirtelen  eszembe  jut  a  « századok  legendái  »-nak  egy  rette- 
netes képe:  a  «Mur  des  temps»,  amit  a  Victor  Hugó  óriási  fantá- 
ziája megálmodott,  a  vértömegből  kiálló,  vonagló  kezek  és  lábak 
halálos  agóniában  összefonódott  vizióját,  azt,  amit  szegény  Hege- 
dűs László  barátom  is  csak  betegen  birt  már  elképzelni  és  meg- 
festeni, azt  ez  a  nyugodtan  cigarettázó,  csendes  beszédű  ember 
átélte. 

«Végre  kimásztam,  megszúrtam  a  vergődő  lovamat,  az 
akkor  elhengeredett  rólam  egy  kicsit  és  ki  tudtam  húzni  a  lábam, 
közben  kaptam  még  egy  vágást  a  fejemre,  a  sötétségben  azt  se 
láttam,  hogy  kitől. » 

«Eltántorogtam  a  Bug  partjára,  ott  összeverődtünk  Pető 
őrmesterrel,  meg  még  három  huszárral,  visszamentünk.  Akkor 
még  mindig  kétségbeesetten  igyekszik  kimászni  az  embertorlasz- 
ból, aki  még  mozdulni  tud,  az  ágyuk  már  nem  tüzelnek,  de  most 
meg  vagy  20  kozák  támadja  a  még  rángatódzó  véres  ember- 
halmot.)) 

«Ezeket  mi  revolverrel,  karabéllyal  tartjuk  vissza,  ujabb 
lovasok  jönnek,  megismertük  a  sötétben  is,  hogy  oroszok,  őket 
a  «Prr,  Prr»  kiáltásukról,  amivel  megállítják  a  lovaikat,  de  egy 
pár  sortűzre  visszamentek  ezek  is,  próbáltunk  még  aztán  is  ki- 
menteni a  halomból  embereket,  de  akkorára  kihűlt  azokban  az 
élet.» 

« Sötét  volt,  a  falu  égett,  itt  is,  ott  is  tántorgott  egy  sebesült 
huszár,  az  ezredparancsnokunkkal,  Cserépy  ezredessel,  meg  még 
egy  súlyosan  sebesülttel  összekapaszkodtunk  és  ugy  bukdácsol- 
tunk a  gyülekező  helyre,  közbe-közbe  felbuktunk,  akkor  legalább 
pihentünk  egy  kicsit,  éjfél  felé  hallottuk  végre  az  első  « Állj !  ki 
vagy?»  kiáltást,  megérkeztünk  a  dandárhoz.)) 

«01yan  nagy  volt  a  lelkesedés,  hogy  Czitó  tábornokot  majd 
leszedték  a  lováról  és  az  emberek  alig  érezték  a  sebeket.  Bálint 
huszáromnak  át  volt  vágva  a  koponyája,  de  «szégyelte  megmon- 
dani)), egy  másiknak  csupaszon  volt  a  könyökcsontja,  de  az  Isten- 
nek se  akart  kórházba  menni,  azután  volt  ott  még  egy  —  nem  is 

emlékszem  a  nevére  —  azon  egész  gyűjtemény  volt  mindenféle 
sebekből  és  folyton  türelmetlenkedett,  amikor  kötözték,  hogy: 
elég  már,  jól  van  már.  De  a  vér  csak  ngy  dűlt  belőle,  levetkeztet- 
ték erővel  s  akkor  sült  ki,  hogy  még  egy  óriási  vágás  van  a  vállán, 
amit  el  akart  bliccelni!)) 

«Hát  sebesült,  az  volt  szépen,  kezdve  az  ezredesen,  mindkét 
őrnaggyal  folytatva,  másnap  egy  kapitánynak  kellett  átvenni  az 
ezredparancsnokságot,  Szeőke  őrnagynak  egy  muszka  pallos- 
vágás egész  szeletet  vitt  le  a  koponyacsontjából  és  még  melléke- 
sen hat  pikaszurás  is  volt  rajta,  foglalja  össze  az  eredményeket 
a  «Slici».» 

A  luzerni  Musée  de  la  Paix  jut  az  eszembe,  csak  Merész 
Károly  elesett  lovagjainak  a  koponyáin  láttam  ilyen  sebeket,  — 
ott  vannak  ezek  a  koponyák  a  múzeumban  —  a  különbség  csak 
az,  hogy  azok  ott  is  maradtak,  a  magyar  koponya  meg  ezt  is  ki- 
bírta. 

« Akarsz-e  anekdotát  is  a  végire? »  veszi  át  újra  a  szót  Dió- 
szeghy.  «Hát  akkor  ird  meg,  hogy  mikor  beérkeztünk,  egy  vén 
szakállas  zsidó  valahonnan  egy  feszületet  kerített  és  ugy  áldott 
meg  bennünket  és  a  jelenet  komikus  volta  mellett  is,  valahogy 
mindegyikünknek  a  könny  jött  a  szemébe.)) 

((Szomorú  az  az  anekdota,  amit  a  csata  utójátékaképen 
most  Szegeden  meséltek  nekem»,  fejezi  be  Kövessy  az  elbeszélést. 

«Elmegy  a  szegény  szegedi  asszony,  —  három  gyermek 
anyja  —  hogy  a  városházán  az  ura  után  kérdezősködjék.  Azt 
mondják,  nem  tudják  mi  van  vele.  «Hát  legalább  azt  mondják 
meg  neki,  hogy  a  Halász  százados  ur  hol  van  és  mit  csinál,  mert 
azzal  van  az  ő  ura  is.»  Mutatnak  neki  felfelé,  az  égre.  A  szegény 
asszony  nem  érti,  felmegy  a  másik  emeletre.  Ott  aztán  felvilágo- 
sítják, hogy  bizony  Halász  százados  ur  már  a  legfelsőbb  égi  vár- 
tán áll  őrséget,  a  szentséges  Úristen  trónusa  előtt,  ottan  lesz  való- 
színűen az  ő  ura  is.» 

Sok  magyar  fiu,  sok  magyar  huszár  megy  föl  most  naponta 
erre  a  ((legfelsőbb  szolgálatra)). 

Nem  baj,  ha  mind  elmegyünk  is.  De  csak  ne  menjünk  el 
hiába! 

November  11.  Még  mindig  a  Subahotelben!  Ezt  az  utat  sem 
felejtjük  el  egyhamar. 

8-án  délután  indultunk  el  Teschenből  Bochniára,  (Krakó  és 

Przemysl  közt  a  középúton)  állítólag  ott  van  a  4-ik  hadsereg 
parancsnoksága.  Közben  sürgöny  parancsra  megálltunk  nyilt 
pályán  14  órára,  éjjel  ujabb  sürgöny,  hogy  mégis  csak  menjünk. 
At  Krakón,  amelytől  északra  menydörög  az  ütközet,  aztán  megint 
hol  megállítanak,  hol  megindítanak,  10-én  d.  u.  2  órakor  végre 
odaérkezünk  és  jelentkezünk  vagy  80-an.  Az  állomásparancsnok 
kijelenti,  hogy  szívesen  ad  minden  felvilágosítást,  amit  adhat,  de 
sokat  nem  fog  mondhatni,  mert  ő  maga  sem  tud  semmit. 

Hát  ez  szép.  «Hol  van  a  4-ik  hadsereg  parancsnokság? » 
«Ma  reggel  ment  innen  Wielickára,  Krakó  mellé. » 

'<És  hol  van  a  mi  hadosztályunk,  a  11.  K.  T.  D.?» 

((Arról  fogalmam  sincs !» 

«Szabad  akkor  kérdeznünk,  hogy  hova  menjünk? »  ((Leg- 
jobban teszik  az  urak,  ha  visszamennek  a  hadsereg  parancsnok- 
ságuk után,  Wielickára!» 

Wielicka  közvetlenül  a  krakói  erődöv  déli  szélén  van  és 
most,  11-én  reggel  9-kor  még  mindig  várjuk  azt  a  vonatot,  amely 
a  «szállodánkat»  oda  vigye! 

Igen  röviden  elmondva,  egyszerű  az  egész. 

De,  ha  nem  volnánk  mindnyájan  «öreg  harcosok)),  akár 
éhen  is  halhatnánk,  amióta  Teschenből  elindultunk.  Miután  azon- 
ban megállapítottuk,  hogy  minden  útközben  talált  liba,  aki  a 
«Feldruf»-ot  nem  tudja,  ellenség,  hát  csak  megélünk  valahogy. 

De  nemcsak  humoros  ez  az  eset.  Az  se  egészen  mulatságos, 
hogy  igy  utaztatják  előre,  hátra  cél  nélkül  az  embereket  és  még 
fogalmam  sincs  arról,  mikor  érek  az  ezredemhez,  csak  egy  válik 
kétségbeejtően  biztosabbá  minden  pillanatban,  az,  hogy  benne 
vagyunk  e  három  nap  óta  a  visszavonulás  kellős  közepében  és 
mind  erősebben  tartja  magát  a  hir,  hogy  az  oroszok  özönlenek  be 
Porosz-Sziléziába. 

Bizonyos  az  is,  hogy  minden  10  percben  vágtat  mellettünk 
visszafelé  egy  vonal:  bakák,  tüzérek,  telefon-  és  távirókülönít- 
menyek,  hidászok,  utászok  egymásután,  de  most  nóta  nélkül, 
nagyon  is  csendesen.  És  minden  kocsiban  ülnek  menekülők  is, 
közé  zsúfolva  a  katonáknak,  kétségbeesett  szürke  arcokkal,  fázón, 
éhezőén,  el  fásulva,  nyomorultan.  Sirva,  jajgatva,  öklüket  rázva 
az  égnek,  vagy  merőn  bámulva  kidűlt  szemekkel  a  semmibe. 
Tarnowból  jönnek,  ott  áll  már  az  ellenség. 

És   nemcsak  a  vonatokon   ömlik  a  katona  visszafelé.  Az 

országúton  előttünk  s  odébb  a  láthatár  szélén  jön,  folyton  jön 
tegnap  reggel  óta  a  trén,  hol  megállnak,  hol  megindulnak,  köz- 
ben egy-egy  ló  kidől,  beledöntik  az  árokba  és  tovább! 

Rettenetes  állapotban  vannak  a  lovak.  Sántán,  iszonyú 
sebektől  feltört  háttal,  kidűlő,  nyirkos  szemekkel,  halálos  meg- 
feszülésben  nyújtva  előre  a  nyakukat,  húzzák,  vonják  reszkető 
inakkal  a  lehetetlenül  megrakott  szekereket;  ütik,  vágják,  csá- 
polják a  tántorgó  nyomorultakat  a  káromkodó,  közben  egymást 
szidó,  veszekedő  kocsisok. 

Azután  jön  óriási  csónakokkal  egy  hidászcsapat,  «Holáner 
bakák »  (ulánusok)  járőrje  megy  észak  felé.  Köd  van  és  eső, 
ii melytől  átjárja  a  csontjainkat  a  hideg. 

A  szürke  égről  ugy  válik  le  a  mozgó  szekerek  tömege,  mint 
egy  elkopott  etruszk  fríz,  hátrább  meg  a  másik  mozog  ugyanabba 
az  irányba.  Besötétedik,  a  frízt  már  nem  látjuk,  de  látjuk  mozogni 
a  szakaszlámpákat,  akár  a  földön  tovacsuszó  fénybogarak  lenné- 
nek, halljuk  az  ostorpattogást  és  a  kerekek  nyikorgását,  meg  a 
menekülők  panaszkodó,  siró  hangját,  amint  egymást  hívogatják. 
Tele  minden  állomás  ijedt  néppel,  meg  annak  a  tetőig  felmaga- 
sodó ládáival,  szennyes  batyujával,  sírásával,  jajgatásával,  rossz 
szagával,  meg  az  éhségével.  Mert  enni  kapni  sehol  nem  lehet. 

Ülnek  a  katonák  közt,  az  ágyukon,  a  lépcsőkön,  a  tréíi- 
szekerek  tetején;  látszik,  hogy  napok  óta  nem  aludtak;  min- 
denütt ugyanolyan  fakó,  szürke,  rettegő  arcok;  cilinderkalapos, 
piszkos  fekete  kaftános,  pajesszel  a  veresedő  szakállba  vesző 
zsidók  népvádorlása;  ács,  szabó  meg  a  kovács  jön  a  szerszámá- 
val, egy  kis  lány  a  kanári  madaras  kalitkájával;  az  anyák  az 
élő  batyuval;  gyerekek  cipelnek  nehéz  ládákat;  lapos  talpú, 
nagy  mellű,  erős  lábú  munkásnép  jön;  cigányok  koldulják 
közbe  végig  az  utat;  jönnek  a  parasztasszonyok  zsiros  ködme- 
nekben,  «uri»  kisasszonykák,  akik  most  is  kacagnak,  rikító 
ruhákban;  öreg  asszonyok  az  ókulával.  Lehajtott  fejű  öreg 
emberek  jönnek;  nagy  családok  lehetetlenül  megrakott,  jajgatva 
csikorgó  szekerek  tetején  megzsufolva;  boltjával  a  hátán  a  falusi 
krájzler,  a  kofa,  a  bába;  jönnek  egész  népvándorláskori  törzsek, 
elől  a  családfő  egy  nagy  bottal,  akár  csak  Coron  képére  Cain  .  .  . 
hajtják  az  állataikat  maguk  előtt.  De  pap  nem  jön;  tanítóforma 
se;  ezek  már  inkább  megvárják  az  orosz  barátaikat.  És  nem  jön  a 
zsidó  korcsmáros  se;  inkább  meghal,  de  nem  hagyja  a  gseftet. 

Magyar  Figyelő.  ^ 

Olyan  az  országút,  mint  egy  barna  habokat  vető,  árvizböl 
eredt,  piszkosan  bugyborékoló  menekülő  folyója  az  életnek. 

Mellettünk  pedig  egyik  vonat  a  másik  után;  egyiken 
tábori  ágyuk,  a  másikon  egy  hadosztály  egészségügyi  intézete, 
sötét,  néma,  elhagyottnak  látszó  vonatok  gránátok  meg  shrap- 
nellekkel;  hoznak  dynamogépeket,  —  elégve  egynehány  — 
reflektorokat,  heliográfokat,  vascölöpöket;  sok  kocsiban  csak 
szeges  drót  van;  vonatszámra  nehéz  ostrom  tarackokat,  szer- 
számos kocsikat;  vonatok  jönnek  liszttel,  zabbal,  benzinnel, 
letört  autókkal;  vörös  keresztes  nép  jön,  sebesülteket  hoznak; 
külön  kolerás  vonat  rémíti  a  pályát,  még  jobban,  mint  az  ekra- 
zittal,  dynamittal,  kézi  bombákkal  tele  vonat,  amely  épen  most 
ment  el  itt.  Szuronyos  népfölkelőkkel  minden  kocsi  ajtajában. 
Szorgalmasan  öntözik  az  oltott  meszet  mindenfelé  s  az  előbb 
tettek  itt  le  három  kolerás  halottat,  aki  már  a  vonaton  adta  ki 
a  lekét. 

És  amerre  visz  a  vonat,  tábor  áll  minden  mezőn;  itt  trén- 
szekerek  ezrivel;  ott  hidászok;  idomtalan  pontonjaik  zöldes- 
szürke foltokkal  tarkázzák  a  mezőt;  ulánusok,  dragonyosok, 
huszárok;  külön  a  telefonisták,  a  táviró  különítmények.  Dél 
lesz;  fellobognak  a  tábortüzek,  füstölnek  a  konyhakocsik,  ott 
tolong  mindenki  a  csajkájával:  a  nap  egyedüli  jó  perce  a 
szegény  katonának. 

Este  lesz,  éjjel;  megvirrad,  a  nap  eltelik,  de  a  kép  nem 
változott:  a  szekerek  mennek,  közbe  keverve  minden  fegyver- 
nem katonája.  Azután  automobilok  jönnek,  meg  autóbuszok  az 
uton  száz  számra;  meg  a  hadseregparancsnokság;  mennek 
vörös  keresztes  kocsik;  a  két  sinpár  közt  biciklisták  hosszú  sora; 
a  töltés  aljában  meg  az  ezredeiktől  elmaradtak  tántorgóan,  ki- 
merülten; vége  láthatatlanul. 

Bochniában  kolerások  feküsznek  az  utcán;  rendetlenség, 
por  és  piszok.  A  város  mellett  meg  a  mezőn  ássák  a  földet  sirok 
módjára  itt  is,  ott  is;  ládákat  cipelnek  oda;  az  értékesebb  cók- 
mókját  sülyeszti,  temeti,  ássa  el  a  siránkozó,  átkozódó  népség, 
mielőtt  a  pánik  zivatarától  tovább  sodortatja  magát. 

Hat  repülőgépünk  száll  el  itt  egymásután  a  fejünk  fölött 
északkelet  felé,  messze  hallik  a  zugásuk,  5 — G00  méter  magasan 
repülnek  —  neki  az  ellenségnek. 

Megyünk  Wielicka  felé.    Minden  mezőn  tábor  újra,  de 

nem  azok,  akiket  láttunk;  amazok  messze  járnak  már  azóta. 
Apró  csillagokkal  tele  a  láthatár;  sötét  lesz;  a  tábortüzek  az  ut 
mindkét  oldalán  füstölnek  és  égnek;  az  uton  meg  egyfolytában 
nyikorognak  a  szekerek  és  sokszoros  sorban  mennek  a  fény- 
bogarak Krakó  felé. 

Lépten-nyomon  megáll  a  vonat,  pedig  közeledik  az  ágyu- 
szó,  ugylátszik  valami  akadály  van  előttünk. 

Végre  —  11-én  délelőtt  —  Wielickára  érünk. 

A  városban  mozdulni  nem  lehet  a  katonáktól;  autók,  autó- 
buszok mindenfelé;  az  egyikben  egy  iroda  meg  egy  konyha  van 
együtt;  egy  másikban  egy  Röntgen-gép,  mellette  a  doktor  ágya. 
Egyik  utcát  egy  egészségügyi  intézet  szekerei  tömnek  meg,  egy 
másikban  ágyú  ágyú  mellett.  Sár,  nagyon  sok  sár.  A  sóbányájá- 
ról hires  kis  város  lakói  egy  kicsit  félnek  tőlünk,  —  igazuk 
van  —  velünk  a  kolera  jár;  utánunk  meg  az  ellenség  nyomul. 

Megleljük  egy  régi  barokkastélyban  a  hadseregparancs- 
nokságot. «Az  urak  már  nem  tartoznak  a  4-ik  hadsereghez;  a 
31.  honvéd-lovashadosztály  át  van  helyezve  az  1-ső  hadsereg- 
hez; induljanak  Sielcebe,  a  porosz  határra!)) 

Lázasan  dolgoznak  a  vezérkari  tisztek  és  napok  óta  elő- 
ször van  az  a  megnyugtató  érzésein,  hogy  talán  mégis  van  egy 
agyvelő  valahol,  amely  ezt  a  népvándorlást  irányítja  és  amelyik 
tudja,  hogy  mit  akar  és  mit  csinál. 

«Mondd  meg  az  Istenért,  igaz-e,  hogy  Hindenburgot  meg- 
verték s  hogy  Auffenberg  serege  megsemmisült?)) 

«Nem  igaz!  Egyelőre  vissza  kell  vonulnunk,  mert  óriási 
túlerőben  vannak,  de  megverve  nem  vagyunk  sehol! » 

A  hadseregparancsnokság  pénztára  még  tegnap  hálószoba 
volt;  ma  kassza  az  éjjeli  szekrény  s  ugy  dobálják  ott  a  számlái- 
hatatlan  ezreseket,  mint  a  szalmát. 

Együtt  ebédelünk  a  hadseregparancsnoksággal;  vagyunk 
vagy  kétszázan  ott;  automobilos  ismerősökkel  találkozunk,  akik 
Dodót  meg  engem  bevisznek  egy  fél  órára  Krakóba  —  a  vonat 
úgyis  csak  hat  órakor  indul. 

Belekerülünk  most  már  mi  is  az  ut  két  oldalán  haladó 
rengeteg  tömegébe  a  trénnek;  csak  zsonglőr  ügyességgel  lehet 
előre  haladni  és  megyünk  olyan  pace-ben,  amely  békében, 
nyitott  országúton  lehetetlennek  látszanék  és  égnek  állna  tőle 
a  hajunk,  de  itt  és  most  egészen  természetes.  Mint  egy  mozgó 


132 


Berciid  Miklós 


panorámát,  ugy  hagyjuk  el  egyik  tábort  a  másik  után;  kék, 
sárga  meg  fekete  viaszos  vászonnal  bevont  szekerek  nagy  sorát; 
huszárok,  akik  a  hátukon  cipelik  a  nyeregtáskájukat,  mert  ki- 
dőlt a  lovuk;  gépfegyver  osztályokat,  elfogott  orosz  trénszeke- 
reket,  —  egész  keskeny,  alacsony,  hosszú  kétkerekes  alkalmatos- 
ságok ezek  —  zsákmányolt  orosz  tábori  konyhákból  főznek  le 
mellettünk;  odébb  vagy  ezer  alacsony  stájer  szekér.  Torlódás  az 
uton:  József  Ferdinánd  főherceg,  a  4-ik  hadsereg  vezére,  megy 
az  előőrsökhöz  Podgorce  állomásra. 

Kigyúlnak  balra  az  állomás  villamos  lámpái  és  még  mindig 
jönnek  a  láthatár  széléről  a  vonatok  beláthatatlan  sorban.  Jön 
a  zsúfolt  trén  az  uton,  meg  a  menekülők  hada  most  már  negye- 
dik nap  és  negyedik  éjjel  szakadatlanul. 

Baloldalt  szabályos  körvonalak  mértani  ábrája  —  az  első 
permanens  erődvonal  —  rajzolódik  ki  a  violaszinüre  hajló 
opálfényü  alkonyi  égre;  csak  az  alján  világít  még  egy  sárgába 
hajló  tengerzöld  esik. 

Az  utat  követelő  autókon  ugy  csiripolnak,  fütyülnek  a 
tiszti  sipok,  mintha  megvadult  madarak  sipongatnának.  Egy 
domb  tetejéről  régi  várfal  foszlánya  húzódik  le  a  kapuig,  amelyen 
belül  egyszerre  szétfolyik,  kiárad  a  menekülők  percről-percre 
jobban  megtorlódott  tömege.  Sietnek,  rohannak,  hogy  még  az 
éjjelre  bejussanak  a  védő  falak  közé.  Benn  szétömlenek  minden 
mellékutcába,  újra  összezsúfolódnak  a  Visztula-hidnál,  aztán  el- 
szóródnak: mindig  kisebb  patakokban  szivárognak  széjjel  és 
eltűnnek  a  Ghetto  sikátoraiban. 

Dolgom  végeztével,  amig  Dodo  megjön,  be  a  Mária-tem- 
plomba; úgyis  ez  előtt  találkozunk. 

Sötét  van  ott,  egészen  sötét;  már  a  pitvarban  alig  látni 
a  kalapácsolt  bronz  szentelt  viztartó  medencét.  Az  ajtótól  balra 
fekete  vasrácshoz  szorítja  a  fejét  egy  térdeplő  fiatal  asszony,  aki- 
nek arcát  nem  látom,  de  a  szőke  haja  világít  a  sötétben.  Messze  az 
oltár  fölött  régi  üvegfestményeken  szűrődik  be  csak  egy  kis  veres 
meg  violaszinü  világítás.  Inkább  sejtem,  mint  látom  a  kórus  festett 
fafaragásait,  az  oltárkép  csak  egy  aranyrámától  körülvett  sötét 
folt,  de  a  kereszt-hajóban  egy  óriási  arany  korona  fénylik.  Az 
oldalkápolnák  most  sötét  barlangok,  egy-egy  gyertya  pislog,  egy- 
egy  aranyos  faragás  csillog,  de  sötét  van,  hideg  van,  alig  van 
odabenn  egy  lélek:  aki  van  az  is  ugy  sompolyog,  mint  egy  árnyék. 

Ugy  érzem,  mintha  egy  csak  fantomoktól  népes  sírboltban  járnék, 
amelyben  erős  és  brutális  viszhangot  ver  a  sarkantyús  csizmám 
és  mintha  századok  súlya  nehezednék  a  lelkemre,  amelyik  meg- 
telik a  vigasztalanság,  a  magány  lenyűgöző  tudatával.  Akkor  érez- 
tem ezt  utoljára,  mikor  egy  monitorütközetben  lezártak  bennün- 
ket a  citadellába;  körül  zuhogtak  a  hajó  oldalán  a  lövedékek  és 
saját  ágyúink  rémséges  dörgése  reszkettette  meg  a  bezárt,  fülledt 
levegőt. 

Ki,  csak  ki  az  Isten  szabad  ege  alá!  —  épen  idején  jön  a 
Dodo  csiripelő  füttye  közt  az  autó  —  ebben  a  templomban  min- 
dent találtam,  csak  vigasztalást  nem  —  és  csak  egy  bizonyos: 
bezárva  még  meghalni  se  jó' 

* 

Okt.  15.  11-kor  este  indultunk  Wielickáról;  reggel  nagy 
kávéfőzés  a  mozdonytól  kapott  meleg  vizben.  12-kor  este  a  porosz 
határra  érünk,  Osviecinre.  Itt  találjuk  a  gondoskodás  első  nyo- 
mát: üdítő  állomást  a  pályaudvaron  s  a  kalauz  felajánlja,  hogy 
a  szomszéd  állomáson  telefonon  rendel  vacsorát  —  «meleg  vacso- 
rát))! —  Schoppinitzen  nemcsak  a  meleg  vacsora  vár,  de  odajön 
az  állomásfőnök,  aki  «nem  tűrheti,  hogy  az  urak  a  lókocsiban 
aludjanak))  —  hanem  gőzmozdonnyal  f üttet  egy  személyszállító 
kocsit  egész  éjszaka,  hogy  nyugodtan  aludjunk;  Sielce-be  úgyis 
csak  reggel  kell  mennünk. 

Sőt  még  mást  is  látok.  Egy  sebesült  közkatonát  hoznak, 
akinek  a  diagnózis-cédulájára  az  van  irva,  «még  ma  operálandó)). 
Tiz  perc  múlva  különvonat  viszi  Kattowitzba  a  kórházba. 

Reggel  átmegyünk  Sielcebe,  amely  Sosnovice  orosz  város 
egyik  külvárosa.  Megleljük  a  parancsnokságot  \ —  «vissza  Schop- 
pinitz,  Osviecinen  át  Krsezovicére,  ott  a  hadosztály)).  Most  tehál 
harmadszor  fogunk  Krakón  keresztülmenni!  Vájjon  meddig  foly- 
tatódik a  «Comedie  of  errors»? 

A  vonatunk  csak  este  indul;  ráérünk  megnézni,  milyen  egy 
120.000  lakosú  orosz  város. 

Nagy  pályaudvar,  amelyen  meglátszik,  hogy  katonai  célokra 
épült;  s  hogy  orosz  katonai  célokra,  azt  bizonyítják  a  még  füstölgő 
leégett  raktárak,  piszkos,  lapos  bőrsapkás  zsidó  kocsis  a  rongyos, 
de  gummikerekes  kocsin,  —  már  az  érkezéskor  megütnek  egy 

olyan  alaphangot,  amelyet  semmi  nem  hazudtol  meg  s  amelyet  a 
piszok  harmóniájának  lehetne  nevezni. 

Házak,  amelyek  ablakai  tán  soha  nem  voltak  mosva,  udva- 
rok, melyekben  évek  hulladéka  várja  a  vizözönt,  mert  más  tisz- 
tára mosni  nem  fogja  soha;  minden  ház  kapujában  veres  vagy 
kék  lámpán  a  házszám,  hogy  a  rendőrség  vagy  a  pogromrendező 
urak  hamar  megtalálják,  akit  keresnek;  egymásra  rakott  piros 
téglák,  amelyek  közeit  nem  vakolat,  de  piszok  tölti  ki;  kövezet, 
amelyben  félméternél  magasabb  vagy  alacsonyabban  áll  az  egyik 
kő  a  másiknál  és  a  hézag  megint  piszokkal  van  egalizálva,  a  pálya- 
udvar előtti  téren  a  kutyabagosi  stilusu  «Victoria  szálloda*,  meg 
egy  verandás  épület,  amelyik  vendéglő  is,  kávéház  is,  cukrászda 
is  és  ahová  délután  bejárnak  a  helybeli  szépségek,  hogy  kenyeres 
szerelmek  üzleteit  kössék  —  ez  Sosnovice.  Az  utcán  az  «éj jeli 
menedékhely»  összes  alakjai  búsulnak,  mert  a  poroszok  a  szeszes 
italok  kimérését  eltiltották;  a  nők  vastagon  alákarikázott  szláv 
szemében  rejtélyek  zsarátnoka  pislog  s  a  kicsattanó  ajkak  mo- 
solya minden  gyönyört  megigér,  de  kegyetlenséggel  is  fenyeget. 

Másnap  este,  miután  még  6-szor  megállították  a  vonatunkat 
s  már  azt  kezdtem  hinni,  hogy  nem  is  a  «Comedie  of  errors»-t,  de 
a  «Drama  of  Stupidity»-t  játsszák,  végre  megérkezünk  Krsezovi- 
cére.  Ott  a  hadosztály  törzs  a  mesés  Potoczki-kastélyban,  ahol 
még  a  huszárok  mai  őrszobájának  a  falán  is  egy  Vigée-Lebrun 
arckép  mosolyog.  Nem  is  értem,  hogy  nem  csavarja  az  orrocs- 
káját  a  sok  makrapipa  és  ahol  még  nekem,  az  utoljára  jöttnek  is 
egy  4  szobás  Louis  quinze  suite  jutott.  És  másnap,  15-én  reggel 
át  a  Pisari  melletti,  félig  összerombolt  majorba,  ahol  megtalálom 
az  ezredet  és  jelentkezem.  Nyolc  napig  lókocsi,  tegnap  grófi  kas- 
tély, ahol  egy  Watteau  marquise  gyönyörű  hajporos  fejecskéje 
kacagott  rám  a  falról,  a  hangja  ugy  csilingelt  bele  az  álmomba, 
mint  a  gyöngyvirágok  csöngetése,  ma  meg  egy  alom  szalma  min- 
den bútorunk.  Ugy  szép  az  élet,  ha  zajlik! 


A  centralizmus  ellenszere  a  paritás 

Irta :  Horváth  Jenő. 


Az  utolsó  század  államformációinak  történetéből  nyert  meggyőző- 
dés szerint  a  jövő  állam  típusát  a  federáció  adja  meg  és  ma  már  azon 
államok  is  federativ  kapcsok  után  néznek,  melyek  minden  vonatkozá- 
sukban elszigetelt  alakulásoknak  látszanak. 

Miután  Spanyolország  hanyatlásában  annyira  jutott,  hogy  a 
XIX.  század  végén  utolsó  gyarmatait  is  elvesztette,  oly  erővel  ragadta 
meg  a  közvéleményt  az  amerikai  spanyol  nemzetekkel  való  érzés  közös- 
sége és  a  politikai  szövetség  kívánatos  volta,  hogy  e  spanyol-amerikai 
közösséggel  szemben  az  angolszász  Észak  előnyomulása  már  a  XX.  szá- 
zad elején  szemmel  láthatólag  hátrazökkent. 

Svédország  és  Norvégia  teljes  szakítását  1905-ben  nyomon  követte 
a  jelen  háború  elején  a  skandináv  unió  létrejötte,  mely  talán  még  éle- 
sebb példáját  mutatja  annak,  hogy  rokon  népek  csak  vállvetve  küzd- 
hetnek meg  a  közpolitikai  viharokkal  és  a  kis  államokra  nézve  mind- 
ennél többet  ér,  ha  függetlenségük  pilléreiről  hódítóknak  és  hódoltak- 
nak egyformán  baráti  kezet  nyújthatnak. 

Sohasem  volt  azonban  teljesen  analóg  a  helyzet  az  említett  uniók, 
másrészt  Ausztria  és  Magyarország  uniója  között,  mert  az  amerikai 
spanyol  államok  hódított  területek  voltak,  Norvégia  pedig  a  szakításban 
csak  végső  szentesítését  kereste  a  politikának,  mely  kezdettől  a  svéd 
unió  felbontására  és  a  dán  királyi  házhoz  való  visszatérésre  törekedett. 

Azon  federációk  sem  hasonlíthatók  viszonylatainkhoz,  melyekel 
államjogi  kézikönyveink  ismernek,  sőt  a  Staatenbund  és  Bundesstaaf 
elnevezéseknek  is,  melyeket  a  német  politikai  tudomány  megkülönböz- 
tet, a  jogi  terminológiában  kedvelt  elkülönítésnek  kell  maradniok,  mert 
vagy  federativ,  vagy  nem  federativ  valamely  politikai  alakulat  és  előbbi 
esetben  minden  sajátsága  mellett  is  csak  láncszemét  képezi  annak  az 
államjogi  fejlődésnek,  melyet  a  modern  federáció  ősformái.  a  svájci  és 

hollandi  tartományi  kormányzatok  egyeztetése  a  XVII.  században  meg- 
indított, az  északamerikai  Unió  kialakulása  pedig  1789-ben,  a  német 
Bundé  1815-ben,  a  svájci  köztársaságé  1848-ban  befejeztek  és  államjogi 
kézikönyveinkbe  vittek. 

A  Federalist,  melyben  a  legnagyobb  amerikai  politikusok  alkot- 
mánylevelük formáit  keresték,  az  angol  alkotmányjog  alapelvei  mellett 
egyenesen  a  svájci  és  hollandi  mintákat  állította  előtérbe1)  és  bár  a 
mai  federativ  rendszerek  is  azon  elveket  tükrözik,  melyek  az  Egyesült- 
Államok  alkotmányának  sajátjai,  az  osztrák  és  magyar  viszonylatnak  e 
gyakorlati  rendszerrel  kapcsolatai  sohasem  voltak  és  hasonló  értelem- 
ben vett  federációnak  nem  is  tekinthető. 

* 

Ausztria  és  Magyarország  viszonya  sem  előre  meg  nem  állapított, 
sem  nem  oly  alakulat,  melyet  eredetéhez  visszakísérve  abban  az  állam- 
jogi elmélet  szempontjai  szerint  a  federáció  megerősítésére  vagy  fel- 
bontására, a  vázolt  rendszerek  sajátját  képező  motívumok  volnának 
találhatók. 

Mikor  II.  Lajos  király  a  mohácsi  csatában  életét  vesztette,  a  ma- 
gyar korona  jog  szerint  Habsburg  Ferdinándot  illette  meg  és  ezzel 
a  priori  előállott  a  Habsburgok  ausztriai  dominiumának  és  a  Magyar 
Királyságnak  a  közös  uralkodó,  az  1546.  4.  §  szerint  a  közös  uralkodó- 
ház fennállása  ideje  alatt  elválhatlan  politikai  szövetsége,  melynek  az 
1723-iki  törvények  inseparabiliter  és  indivisibiliter  jelszói  minden  elmé- 
lettől és  külső  gyakorlattól  független  és  megingathatlan  aláépítést 
adtak. 

E  felolclhatlan  dinasztikus  kapcsolat  megalkotásával  azonban 
sem  egy  időben,  sem  később  sehol  és  semmi  nyoma  nincs  annak,  hogy 
Ausztria,  amennyiben  az  ausztriai  domínium  1804  előtt  államnak  volt 
tekinthető  és  a  Magyar  Királyság  bármiféle  szerződésben  vagy  alkot- 
mánylevélben a  federativ  államformák  bárminő  rendjét,  példáját  vagy 
alapelveit  magukévá  tették  volna,  mert  —  amint  Deák  Ferenc  második 
felirati  javaslalában  megállapította  —  «a  szétválaszthatlanság  és  fel- 
oszthatlanság  egyedül  a  birtoklásra  volt  megállapítva,  s  abból  az  ország- 
im formájának  s  a  kormányzás  módjának  ugyanazonosságát  vagy  egy- 
ségét következtetni  nem  lehet. » 

1520-tól  1848-ig  minden  kormányszerv,  melynek  hatásköre  a 
szokás  alapján  Magyarországra  is  kiterjedt,  egyedül  a  közös  uralkodó 
személyes  jogaiból  nyerte  hatályának  érveit,  amit  magában  is  igazol  az. 
hogy  vitás  ügyekben  Ausztria  és  Magyarország  kormányai  bár  külön- 

')  The  Federalist  cominentary  on  the  Constitution  of  the  United  States.  Lodge-ié\e  kiadás. 
New-York,  1888.  113— 10.  1.  V.  <">.  Wilson  köztársasági  elnök:  The  States.  London,  1000.  1087.  §. 


A  centralizmus  ellenszere  a  paritás 


137 


böző  utakon,  de  mindig  a  közös  uralkodónál  keresték  és  találták  meg 
igazukat. 

Voltak  azonban  törekvések,  melyek  a  fennálló  helyzetet  Ausztriá- 
nak, mely  a  Német  Birodalomból  1648  után  forma  szerint  kiszorulva 
Magyarország  felé  tekintett,  másrészt  Magyarországnak  egyetlen 
állammá  olvasztásával  gyökeresen  meg  akarták  változtatni  és  az  osztrák 
centralisták  napjainkig  folytatták  a  magyar  állam  ellen  vivott  szél- 
malomharcaikat. 

Szerintök  a  hódítás  joga,  majd  a  federáció  természete  nyilvánult 
meg  abban,  hogy  végrehajtó  hatalom  gyanánt  a  törvényes  nádor 
helyett  az  udvari  haditanács  szerepelt:  «That  ofíice  has  usually  the 
direction  of  what  concerns  Hungary,  which  is  reputed  as  a  conquered 
kingdom»,  mondta  egy  angol  követ1);  hogy  az  állandó  magyar  hadsere- 
get a  Zrínyitől  tervezett  újjászervezés  helyett  elsorvasztották  és  1715- 
ben  egy  uj  császári  és  királyi  hadsereget  alkottak  meg,  melyet  a  magyar 
országgyűlés  rendjei  az  1715.  8.  §-ban  készséggel  elismertek  ugyan,  de 
annak  az  alkotmányos  formákba  illesztését  az  1867.  12.  §-ig  elmulasz- 
tották, mert  elégnek  hitték,  hogy  az  ujoncmegadás  jogának  birtokában 
vannak;  hogy  a  közös  terhekben  osztozást,  melyek  a  XVII.  század  hábo- 
rúi óta  egyre  nagyobb  arányokban  növekedtek,  pátensek  és  nem  a  par- 
lament utján  akarták  elérni,  mert  az  osztrák  dominiumnak  parlamentje, 
parlamenti  kormánya  és  parlamenti  alkotmánya  nem  volt. 

A  jogfosztás  utján  tovább  haladva  ez  alkotmányjogi  ellentétet 
Ausztria  és  Magyarország  között  a  magyar  parlament  feloszlatásával, 
mellőzésével  és  megszüntetésével  vélték  orvosolhatónak. 

Ezért  függesztették  fel  az  alkotmányt  1670-ben  és  a  törvényben 
biztosított  trienniális  parlamentet  1681-ben  is  csak  a  török  támadás 
veszedelme  miatt  —  «remedium  in  extremis»,  jegyzi  meg  a  törvények 
bevezetése  —  1687-ben  csak  a  fiági  örökösödés  elfogadása  érdekében 
hivták  össze. 

Ezért  akarták  vállaltatni  a  közös  terheket  1696-ban  és  1698-ban 
a  Bécsbe  hivott  főurakkal,  holott  arra  egyedül  az  országgyűlésben 
összeült  rendek  voltak  jogosultak;  hogy  1765  és  1790  között  az  ország- 
gyűlést mellőzve  rendeletekkel  kormányoztak,  Magyarországot  pedig 
Ausztria  piacává  tették,  mi  ellen  a  magyar  királyi  kancellária  hiába 
tiltakozott;  hogy  1811-ben  rendelet  utján  vetették  ki  a  közös  államadós- 
ságnak Magyarországra  eső  kvantumát,  1816-ban  pedig  létrehozták  az 
osztrák  állambankot. 

A  helyzet  fonákságait  az  elkövetkező  reformok  voltak  orvoslan- 
dók,  melyek  eredményeként  a  Magyar  Királyság  az  1848.  április  11-iki 

')  Archívum  Rákóczianum,  II.  sorozat,  II.  kötet.  Budapest.  1877.  115.  I. 

törvényekben,  az  Osztrák  Császárság  az  1848.  április  25-iki  alkotmány- 
levélben  végre  a  kormányzati  függetlenség  birtokába  jutottak. 

Azon  mindkét  államot  érdeklő  intézményekre  nézve,  melyek 
addig  a  fejedelmi  hatalom  kizárólagos  szervei  voltak,  a  rendezést  be  is 
vezették  azon  osztrák  császári  rendeletek,  melyek  «az  egyesült  udvari 
kancelláriát))  1848.  május  10-ikén  osztrák  belügyi,  az  udvari  kamarái 
osztrák  pénzügyi  minisztériumokká  szervezték  át1)  és  melyek  nyilván- 
valóvá tették,  hogy  az  immár  osztrák  császári  kormányhivatalok  alá  a 
magyar  királyi  kormány,  a  nádorság  hivalalbeli  utóda  nem  tartoz- 
hatik,  hanem  az  1715-iki  és  1790-iki  törvényekben  foglalt  kiegyezési 
a  fejedelem  és  a  nemzet  között  az  önálló  és  alkotmányos  Ausztriára  is. 
ki  kell  terjeszteni. 

Az  immár  teljes  mértékben  és  mai  értelemben  közös  ügy  ekek  a 
külügyek,  a  hadsereg,  a  vámterület,  az  államadósságok  és  az  állambank 
ügyét  azonban  annak  ellenére  sem  rendezték,  hogy  az  1848-iki  ország 
gyűlés  arra  bizottságot  küldött  ki,  mert  a  tárgyalások  az  osztrák  cen- 
tralista visszahatás  következtében  megszakadtak.2) 

A  centralista  visszahatás  az  osztrák  és  magyar  alkotmányokat,  a 
megegyezésre  kész  kormányokat  és  parlamenteket  és  velők  az  Osztrák 
Császárság  és  Magyar  Királyság  megoldatlan  kérdéseit  félretolva,  az 
1723-iki  törvények  «cointelligentia  et  unió  in  aevum»  kifejezését  nem 
a  két  nemzet  szivébe,  hanem  Windischgraetz  herceg  csapatainak  zász- 
lóira irta,  melyek  az  osztrák  és  magyar  alkotmányosságot  Miklós  cár 
segítségével  vérbefojtották,  a  magyar  államot  az  Osztrák  Császárságba 
olvasztották. 

A  kivezető  utat  e  centralista  visszahatás  zavaraiból  nem  azon 
federativ  kapcsolatok  alkalmazása,  melyekre  az  európai  és  amerikai 
jogfejlődés  és  államjogi  elmélet  példákat  adott,  hanem  az  osztrák  és 
magyar  államkapcsolat  alapjaihoz  való  visszatérés  mutatta  meg,  mert 
«a  perszonál-unió  is  kapcsolat »,  mondotta  Deák  Ferenc,  «melyből  közös 
viszonyok  származnak,  és  mi .  .  .  készek  vagyunk  az  örökös  tartományok 
alkotmányos  népeivel,  mint  önálló  szabad  ország,  függetlenségünk  inog 
óvása  mellett  esetenkint  szabad  és  nyilt  őszinteséggel  érintkezni.)) 

Az  1865.  április  16-iki  húsvéti  cikk  is  világos  különbséget  tett  «a 
birodalom  szilárd  fennállásán  és  ((Magyarország  alkotmányos  fennállá- 
sának, jogainak,  törvényeinknek  fcntartása»  között,  melyek  közül  az 

')  Ferdinánd  dcs  Ersten  politischen  Gesetze  und  Verordnungen.  LXXI.  Wien,  1851.  136. 
és  219.  1. 

2)  Deák  Ferenc  a  magyar  képviselőházban  1867.  márc.  28.  A  tárgyalás  u-s/Jeteiről  Sie<thirt 
R. ;  Zolltrennung  und  Zolleinheit.  Wien,  1915. 

előbbit  &nem  kívánjuk  semmi  más  tekintetnek  alárendelni  és  készek 
leszünk  mindenkor  törvényszabta  uton  saját  törvényeinket  a  biroda- 
lom szabad  fennállhatásának  biztosságával  összhangzásba  hozni. » 

Ezzel  a  bevezetéssel  nyilt  meg  az  1865-iki  országgyűlés,  melynek 
felfogásához  ezúttal  az  osztrák  centralizmus  németországi  veresége,  az 
1866.  augusztusi  prágai  béke  után  maga  Beust  külügyminiszter,  a  kau- 
nitzi  külpolitika  utolsó  képviselője  közeledett,  hogy  Magyarország  ki- 
békítése után  a  revancheháboru  tervét  Poroszország  ellen  ismét  fel- 
vehesse és  ezzel  a  fordulattal  került  a  parlament  elé  a  közösügyi  javas- 
lat is,  mely  az  1848-iki  közösügyi  tárgyalás  után  két  évtizeddel  végre 
törvényerőre  jutott. 

A  kiegyezés  lényegét  Deák  Ferenc  1867.  március  28-ikán  tartott 
beszédének  azon  szavaival  adta  meg,  hogy  «az  oszthatlan  és  elválhatlan 
birtoklás »  fogalmából  a  birtoklás  fentartása  és  a  védelem  a  priori  követ- 
kezvén, a  jogszokásainkban  gyökerező  perszonális  unió  fogalmából  a 
közös  védelem  szüksége  is  a  priori  következik,  de  a  közös  védelemmel 
és  külügyekkel  járó  költségek  megállapításának  mindkét  fél  részéről 
egyedül  megengedhető  ((alkotmányos  uton,  a  paritás  alapján»  kell  tör- 
ténnie. 

Ez  alkotmányos  ut  és  paritás  tehát  a  közösség  fogalmától  és  folyo- 
mányaitól elválhatlanul  képezi  azon  államjogi  garanciát,  melyet  a  fede- 
rativ  jogfejlődés  nem  ismer;  mely  az  osztrák  államiságba  olvasztásnak 
útjában  áll,  Magyarországra  nézve  pedig  a  közösség  fentartását  lehetővé, 
a  duális  monarchiát  a  legnagyobb  viharok  kiállására  képessé  teszi, 
amint  a  valóságban  tette  is;  mely  a  honi  és  idegen  szkeptikusok  feltevé- 
sét, kik  a  közösség  fentartásában  gyöngeséget,  a  paritásban  felségáru- 
lást, a  közös  költségek  megállapítása  végett  kiküldött  bizottságokban  a 
federativ  államokban  megszokott  federativ  parlamentet,  a  magyar 
országgyűlésben  tartománygyülést  láttak,  igaz  értékére  szállította  le. 

Mig  a  centralizmus  a  kiegyezést  követő  évtizedekben  hova  tovább 
erőtlenné  lett,  a  paritás  garanciájának  gyakorlati  megvalósítása  egy- 
részt a  két  nemzet  érzelmi  közeledését,  másrészt  a  két  állam  külön  érde- 
keinek érvényesülését  is  lehetővé  tette  és  egymást  követték  a  paritásos 
megoldások  «azokra  nézve,  mik  részint  a  helyzetnél  fogva  politikai 
tekintetből,  részint  a  két  fél  érdekeinek  találkozásánál  fogva  célszerűb- 
ben intéztethetnek  el  közös  egyetértéssel,  mint  szorosan  elkülönözve» 
és  melyekre  nézve  «szabad  alkut  és  egyezkedést  javasoltunk,  oly  egyez- 
kedést, melyet  szabad  ország  köt  más  szabad  országgal. »  (Deák  Ferenc.) 

Ily  szellemben  rendelte  el  az  1867.  15.  §  az  Ausztria  és  Magyar- 
ország közötti  gazdasági  viszony  rendezését  a  kölcsönös  megegyezés 
alapján,  mi  az  1850.  június  7-iki  császári  pátenst  az  1867.  16.  §-ban 
lefektetett  vám-  és  kereskedelmi  szerződéssel  cserélte  meg; 

alkotta  meg  az  1867.  14.  §  az  államadósságokra  nézve  az  1811-iki 
császári  pátens  helyett  az  első  kvóta-egyezményt; 

rendelte  el  ő  Felsége  1868.  november  14-ikén  az  Osztrák  Császár- 
ság helyett  az  Ausztria-Magyarország  elnevezés  használatát; 

valósította  meg  az  1868.  46.  §  a  közös  államadósság  ellenőrzési 
jogának  alkotmányos  gyakorlását; 

alkotta  meg  az  1878.  25.  §  a  bankegyezményt,  mely  az  1816-iki 
osztrák  állambank  intézményében  is  a  paritás  elvét  valósította  meg; 

cserélte  meg  az  1892.  17.  §  az  1857.  szeptember  9-iki  császári 
pátenssel  elrendelt  ausztriai  értéket  az  osztrák  és  magyar  korona- 
értékkel; 

oldották  meg  az  1915.  októberi  legfelsőbb  kéziratok  a  függőben 
maradt  cimerkérdést  és  kapcsolták  össze  az  1723-iki  törvényekben  le- 
fektetett unió  jelszóival  két  független  állam  címereit. 

Nyilvánvaló  tehát,  hogy  a  magyar  állam  alkotmányjogi  és  kor- 
mányzati függetlenségének  és  e  függetlenség  megtartásának  útjában  az 
1 867-iki  kiegyezés  keretei  között  akadályok  nem  állanak,  a  kiegyezés- 
ben lefektetett  és  a  gyakorlati  politikába  átvitt  paritás  joga  pedig  az 
összes  függő  kérdések  megoldására  kész  és  megvivhatatlan  alapot  nyújt; 
hogy  a  paritás  joga,  mely  az  államjogi  elméletben  és  a  gyakorlatban 
ismert  federativ  rendszereken  belül  mindenütt  és  kivétel  nélkül  bomlást 
vonna  maga  után,  a  magát  függetlennek  ismerő  nemzetet  nem  sejtett  erő 
kifejtésére  tette  képessé,  nemcsak  a  duális  monarchia  és  Ausztria  meg- 
tartásában, de  az  egész  középeurópai  államrend  és  a  nyugati  civilizáció 
megmentésében  hatalmas  tényezővé. 

A  történelmi  fejlődés  ugy  kívánja,  hogy  a  nemzet  jövője  sem  az 
államjogi  elméletekből  kihámozott,  sem  a  gyakorlatból  ismert  nagy- 
osztrák f ederáció  útvesztőibe  ne  kerüljön  többé. 


Atyám  hazatért. 

Irta :  Lakatos  László. 


Tizenegy  esztendős  voltam,  amikor  atyám  meghalt.  Apa 
nyolc  napig  volt  beteg.  Az  utolsó  este  hosszan  imádkoztattak 
ágya  mellett,  éjfél  után  lefektettek  és  másnap  reggel,  amikor  fel- 
ébredtem (ez  éjszaka  rövid  álma  volt  az  első,  amikor  álomban 
is  mindent  tudtam  és  éreztem,  ami  körülöttem  történik),  anyám 
szülei  vigasztaltak  azért,  hogy  már  nincs  atyám.  Álmomban  is 
sírtam  és  amikor  ráébredtem  a  reggelre,  amely  számomra  elő- 
ször volt  kegyetlen:  kicsiny  szivem  majd  kiszakadt  belőlem. 
Gyönyörű,  őszi  vasárnap  volt,  a  nap  utolsó  édes  melegét  küldte 
a  földre  és  délután  kis  öcsémmel  együtt  átadtak  távoli  rokonok- 
nak, hogy  vigyenek  sétálni.  Nem  akarták,  hogy  a  gyermekek 
otthon  legyenek  a  gyászházban.  Egy  rokoni  házaspár  vitt  sétálni. 
Mögöttünk,  gyermekek  mögött,  jártak  az  utcán. 

—  Szegény,  neki  már  jó,  ő  már  túl  van  mindenen  —  mond- 
ták egymásnak. 

Meghallottam  szavukat,  tudtam,  hogy  atyámról  mondják 
ezt  és  éreztem,  hogy  nem  hiszik,  amit  mondanak,  hiszen  ők  még 
csak  hat  hét  óta  házasok  és  örülnek  az  életnek  és  egymásnak. 
Nagyon  haragudtam  rájuk  azért,  amit  mondtak,  a  haragom  szo- 
morú volt,  ám  nem  inertem  nekik  válaszolni. 

—  Félárva  vagyok,  —  jutott  eszembe  és  mindaz  a  szomorú, 
amit  az  árva  szó  már  a  mesékben  is  jelentett. 

Szót  sem  szóltam  hát,  lehajtottam  fejemet,  először  volt  az, 
hogy  éreztem:  nem  szabad  kimondani  azt,  ami  pedig  jó  és  igaz. 
Később  hazavittek.  Sok  virág  illata  volt  a  lakásban  és  karbolé  is. 


142 


Lakatos  László 


mert  akkor  nagy  járványok  voltak  az  országban  és  szigorú  tör- 
vények minden  ravatal  körül,  az  édesapámé  körül  is,  pedig  ő  nem 
járványban  halt  meg.  Könyvet  adtak  kezembe  és  a  kis  történet, 
amit  benne  elolvastam,  kisértetjárásról  szólt  véletlenül. 

Hosszú  tél  jött  ránk  és  én  a  korai  esték  mindegyikén  a 
kisértetekröl  kérdeztem  a  cselédeket.  Anyám  egész  nap  sirt  és  én 
este  a  kisértetekre  gondoltam,  éjszaka  pedig  azt  álmodtam,  hogy 
apa  él.  Atyám  minden  álmomban  megjelent.  Járt,  kelt,  beszélt, 
megsimogatta  a  fejemet  és  én  ilyenkor  mindig  felkiáltottam: 

—  Hiszen  él!  .  . .  Apa  él! .  .  . 

És  ráborultam  atyám  kezére  és  újra  büszkén  néztem  a  gim- 
názium második  osztályának  többi  növendékére.  Még  fekete 
ruhában  álltam  előttük,  de  hangosan  mondtam: 

—  Nekem  is  van  apám  ...  az  én  apám  is  él. 

És  a  fiuk  közül  mindegyik  szégyelte  azt,  hogy  valamikor 
is  megbántott. 

Egyik  délelőttön  a  magyar  nyelvtan  órán  valami  elbeszé- 
lést olvastunk  hangosan  és  felváltva.  Olvasási  gyakorlat  volt  és  az 
elbeszélés  mindegyik  fejezetét  egy  másik  fiúnak  kellett  fenn- 
hangon olvasnia.  Egy  hajótöröttről  volt  benne  szó,  akit  holtnak 
véltek  és  aki  egyik  nap  mégis  megérkezik  családja  körébe.  Sok 
év  után  és  sok  nagy  kaland  után  érkezik  meg  és  az  öröm  olyan 
nagy,  hogy  a  fia  nem  is  tud  benne  hinni.  Megfogja  atyja  kezét. 

—  Te  vagy  apám?  —  kérdi  tőle. 

És  ezen  az  éjszakán  újra  megérkezett  apám.  Hosszú  útról 
jött  és  a  kocsi,  amely  meghozta,  sok-sok  iszákkal  volt  megtelve. 
Senki  nem  várta  őt.  Este  volt,  vacsoránál  ültünk  és  mindnyájan 
szomorkodtunk.  Apa  akkor  még  csak  pár  hét  óta  volt  halott,  de 
az  álomban  ugy  volt,  hogy  már  sok  év  óta.  De  mi  azért  még  min- 
dig feketét  hordtunk.  Gyermekei  —  hárman  —  épen  olyan  kicsik 
voltunk,  mint  azon  a  napon,  amikor  ő  meghalt.  Amióta  nem  volt 
édesatyánk,  nem  tudtunk  továbbnőni  és  hármunk  közül  a  leg- 
kisebbel, hugocskámmal  még  mindig  azt  hitettük  el,  hogy  apa 
nem  halt  meg.  Uton  van. 

A  házmester  csengetett,  a  cselédek  ajtót  nyitottak  és  anyá- 
val mindannyian  az  előszobába  mentünk,  melynek  ajtaján, 
amióta  apa  meghalt,  kettős  lakat  volt.  Előbb  sok-sok  podgyászt 
hoztak  fel,  mindegyik  podgyászt  más-más  ember  vitte  kézben, 
vállon  és  amikor  már  mindent  elhelyeztek  (anya  dirigálta  őket, 

hogy  ne  szana-széjjel  dobálják  a  málhákat  és  a  csomagokat),  az 
előszobába  lépett  apám  is.  A  kabátja  szénfüstös  volt,  érzett,  hogy 
sokáig  ült  vonaton  és  alighanem  esős  tájékról  érkezett,  mert 
amikor  megcsókoltuk,  a  bajusza  csatakos  izü  volt.  De  ez  is  jó 
volt. 

Bementünk  az  ebédlőbe,  apa  kivette  zsebéből  a  kulcsokat, 
felnyitotta  a  pohárszéket  és  töltött  magának  a  konyakból,  amely- 
nek palackjához  azóta  sem  nyúlt  senki.  Üresen  hagyott  helyére 
leült  és  velünk  együtt  megvacsorázott.  És  ez  olyan  természetes 
volt,  ez,  hogy  apa  él,  hogy  egyikünk  sem  sirt  a  felindulástól.  Mig 
étkeztünk,  egyikünk  sem  szólt  egy  szót  sem,  de  apa  mindig  mo- 
solygott. Apa  most  szép,  fiatal  ember  volt,  hajában,  szakállában 
egyetlen  fehér  szál  sem,  csupa  szép,  fényes,  fekete  és  gyönyörű 
magas  alakja  meghajolatlan.  Igazán  is  ő  volt  a  legszebb,  a  leg- 
nagyobb férfi,  ám  közvetlen  mielőtt  meghalt,  olyan  nagyon  öre- 
gedett és  fehéredett,  hogy  az  iskolában  egy  izben  meg  kellett 
ütnöm  az  egyik  fiút,  mert  atyámról,  aki  értem  jött,  azt  kérdezte, 
hogy  nem  a  nagyatyám  az,  aki  hazavisz  az  iskolából?  Apa  most 
olyan  szép  volt,  mint  még  sosem.  Nagyon  magas  volt,  nyakamat 
mindig  fel  kellett  nyújtanom,  mig  ránéztem  és  én  nem  vettem 
le  tekintetemet  arcáról. 

Vacsora  után  édesanyám  megszólalt: 

—  Hol  voltál  olyan  sok  évig?  —  kérdezte  atyámtól  és 
minket  gyerekeket  kiküldött  a  szobából. 

Sokáig  beszéltek  odabent  és  amikor  az  ajtó  kinyilt,  anyám 
szeme  ki  volt  sirva.  Anya  átjött  hozzánk,  a  mi  szobánkba,  atyám 
pedig  az  ajtóban  állt,  szeliden,  engesztelőén  mosolygott.  Anyámat 
nézte,  kérlelően,  de  az  felénk  jött  és  minket  ölelt  és  csókolt.  Apa 
most  kinyújtotta  kezét,  megfogott  engem  és  szeliden  magához 
vont.  Bevitt  az  ebédlőbe,  kettőnkre  csukta  az  ajtót  és  a  térdére 
ültetett,  mint  régen,  amikor  még  egészen  kicsi  fiu  voltam  és  ő 
engem  meglovacskáztatott.  Most  is  a  térdére  ültetett,  megsimo- 
gatta hajamat. 

—  Olyan  fekete  vagy,  mint  én  —  mondta  és  ekkor  meg- 
csókoltam apa  kezét  és  megeredtek  könyeim. 

—  Ne  sirj,  —  intett  apám  nagyon  szeliden,  —  amikor  el- 
mentem, sok  pénzt  hagytam  rátok  .  .  .  Nem  volt  szükségtek  sem- 
miben, ugy-e  kis  fiam  .  .  . 

—  Semmiben  apa,  semmiben,  csak  maga  nem  volt  itthon.... 

—  Ide  figyelj  fiam  ...  Te  vagy  a  legidősebb  gyermekem 
Nagy  fiu  vagy,  már  a  második  gimnáziumba  jársz  és  te  Még 
fogsz  engem  érteni. 

És  azután  apa  hosszan  beszélt.  Elmondta,  hogy  a  sok  évig, 
amig  nem  volt  itthon,  egy  vidéki  városban  lakott.  Lehorgasztotta 
fejét. 

—  Kellett  ott  laknom  .  .  .  Elvittek  hazulról  és  nem  enged- 
tek haza  .  .  .  Emlékezzél  csak,  amikor  meghaltam,  nagy  kolera 
volt,  senkit  sem  engedtek  utazni  .  .  .  évekig  tartottak  vidéken, 
ott  kellett  laknom  ...  és  addig  ott  volt  három  gyermekem,  két 
fin  és  egy  kis  leány,  épen  ugy,  mint  ti  itthon  ...  és  a  gyermekek- 
nek anyjuk  is  volt .  .  .  épen  olyan,  mint  anyátok  .  .  .  Velük  kelleti 
laknom  ...  De  ez  nem  lehetett  másként .  .  .  Apa  vagyok  és  ha 
évekig  lakom  valahol,  kell,  hogy  három  gyermekem  legyen  ott 
is  és  a  gyermekeknek  anya  kell.  De  azért  mindig  rátok  gondol- 
tam. Tudtam,  hogy  nincs  rossz  sorotok,  tudtam,  hogy  vártok  és 
tudtam  azt  is,  hogy  vissza  fogok  térni .  .  .  Biztosan  tudtam,  hogy 
a  nagy  kolera  valamikor  elmúlik  és  akkor  az  embereknek  újra 
lehet  vonaton  utazniok  . . .  Azt  is  tudtam,  hogy  a  pénzből,  amit 
nálatok  hagytam,  futni  fogja,  amig  hazatérek  ...  De  ott  is  min- 
dig, mindig  rátok  gondoltam,  tirátok  .  .  .  Most  itt  vagyok  és  soha 
többé  itthonról  el  nem  megyek  .  . . 

Nem  szóltunk  egy  szót  sem.  Apám  térdén  ültem  még  min- 
dig, de  éreztem:  ez  már  nem  lovacska  játék  .  .  .  Nagy,  komoly 
ember  vagyok.  És  apám  megkérdezett: 

—  Tudtad  fiam,  hogy  megtérek?  .  .  .  vártál  ...  És  ugy-e. 
nem  hitted  el,  hogy  meghaltam? 

—  Mindig  tudtam,  hogy  apa  él.  Tudtam,  hogy  azon  a  csúnya 
napon  az  orvos  egy  viaszbábut  fektetett  a  koporsóba  és  hogy 
az  nem  maga  volt,  apa  ...  Én  tudtam,  hogy  ez  igy  van.  A  cselé- 
dek mindig  mesélték,  hogy  Rudolf  királyfi  helyett  egy  viasz 
bábut  temettek  el  és  hogy  a  királyfi  valahol  egy  messzi  erdőben 
él .  .  .  Én  meghallgattam,  amit  mondtak  és  tudtam,  hogy  ez  nem 
a  királyfiról,  hanem  magáról  szól  édesapám,  ha  nekem  nem  is 
mondták  meg  soha.  Amióta  maga  elment  apám,  sokat  titkoltak 
előttünk,  gyermekek  előtt  és  sosem  akartak  kivinni  a  sírjához, 
ahol  most  nagy  hó  van  .  .  . 

Apám  térdén  szemközt  ülteteti  magával.  Megfogta  kezeméi, 
arc  az  arcba  néztünk. 

—  Mindig  tudtam,  hogy  okos  fiu  vagy  .  .  .  Remélem,  az 
iskolában  jól  tanultál,  hiszen  tudományos  pályára  akarlak 
nevelni. 

—  Tiszta  jeles  vagyok,  mint  amikor  még  élt  édesapám. 
A  bizonyítványom  az  édesanyámnál  van,  tőle  tessék  elkérni. 

—  Majd  később  ... 

Hosszú  csend.  És  most  apám  lehajtotta  fejét,  mint  a  boldog- 
időben  én  szoktam  előtte,  ha  csinyt  követtem  el. 

—  És  ugy-e  fiam,  te  nem  haragszol  azért,  hogy  ilyen  sokáig 
távol  voltam  ...  És  tudod  azt  is,  hogy  a  másik  családomnál  is 
csak  rátok  gondoltam . .  .  Titeket  szerettelek,  téged,  anyádat, 
öcsédet,  húgodat . .  .  Mindig  titeket  szerettelek  .  .  . 

—  Apám,  csak  hogy  megjött  —  mondtam,  drága,  szép, 
meleg  kezére  hajoltam  és  sirtam. 

Hallottam:  édesanyám  is  sir  az  ajtón  kivül. 

* 

Friss  tavaszkor  azután  kivittek  édesapám  sirjához.  El- 
olvastam nevét,  amely  aranyos  betűkből,  fekete  márványba  volt 
vésve.  Előtte  való  nap  hozták  ki  a  márványt  és  én  sokszor,  sok- 
szor elolvastam  a  nevét.  Amikor  hazamentünk  a  temetőből,  a 
kocsi  kis  ülésén  ültem  szemben  édesanyámmal.  A  szél  felénk 
hajtotta  fekete  özvegyi  fátyolát  és  én  megsimogattam  azt  és  ugy 
néztem  anyámra,  mintha  én  volnék  az  idősebbik. 

Azontúl  már  ritkán  álmodtam  szépet. 


Magyar  Figyelő. 

Li  Hung  Csang  a  világ  egyik  legbefolyásosabb  politikusa  volt: 
Kina  Bismarckjának  nevezték  el.  Hosszú  élete  során  nem  egyszer  dön- 
tőn irányította  Kina  sorsát.  Hazájában  még  egyéb  oldaláról  is  ösmerik: 
ő  a  mennyei  birodalom  egyik  klasszikus  irója.  Fiatal  korában  a  literá- 
tori  rang  volt  legtüzesebb  vágya  és  ábrándja.  Ez  az  ábránd  valóra  vált. 
A  nekünk  oly  exotikus  kinai  költészet  s  Li-nek  erre  gyakorolt  befolyása 
azonban  kevéssé  érdekel  minket:  megértése  hosszas  előkészületeket 
igényel.  Li  Hung  Csángót  mi  első  sorban  nagy  politikusnak  ösmerjük, 
akinek  nemcsak  otthon  kellett  rendet  teremtenie,  az  óriási  birodalmat 
irányítani,  hanem  akinek  számos  esetben  súlyos  és  bonyodalmas  tár- 
gyalásai voltak  a  szélső  keleten  érdekelt  európai  hatalmasságokkal. 
Gondoljunk  csak  a  Tájping-felkelésre,  a  Boxer-lázadásra,  a  japán-kinai 
háborúra.  Ezek  voltak  a  mongoljárás  óta  Kina  legnagyobb  veszedelmei 
s  hogy  a  mennyei  birodalom  testét  nem  szabdalták  fel  máris  egy  tucat 
gyarmatra,  azt  hazája  csak  Li  éles  eszének  és  fáradhatatlan  erélyének 
köszöni. 

Kina  Bismarckja  évek  hosszú  során  át  naplót  irt,  kizárólag  a 
maga  használatára  és  olykor  gyönyörködtetésére  (versek  is  vannak 
benne).  Holta  után  néhány  rokona  két  kinai  és  egy  angol  szakértővel 
rendbeszedette  és  angolra  fordíttatta  e  nagyérdekü  naplót,  amely  az 
imént  német  fordításban1)  is  napvilágot  látott,  nagyon  áttekinthető  és 
jól  rendezett  kivonatban.  Ennek  a  fordításnak  elolvasása  nagy  élvezetet 
szerzett  nekünk,  mert  alkalmunk  nyilt  közvetlen  bepillantást  kapni  egy 
töves-gyökeres  kinai  ember  eszejárásába,  érzelmeibe,  cselekedeteinek 
rugóiba.  Li  Hung  Csángót  hazájában  a  legfinomabb  és  legmélyebb  mű- 
veltségű embernek  ismerték  és  tisztelték:  naplója  révén  tehát  arról  is 
kapunk  képet,  hogy  minő  fogalmakat  táplálnak  Kínában  a  szellemi 

*)  Memoiren  des  Vizekönigs  Li  Hung  Tschang.  Ins  Deutsche  űbertragen  von  Orafin 
M.  vom  Hagen.  Berlin,  1915,  K.  Siegismund  kiadása. 

kultúráról.  A  napló  egyúttal  önvallomás:  Li  számos  politikai  ténykedé- 
sének valódi  okát  ösmerjük  meg  belőle.  Valósággal  drámaiak  azok  a 
részek,  amelyeket  élete  legsúlyosabb  napjairól,  a  japán-kinai  háborút 
követő  békekötésről  irt,  amelynek  igazi  irányítója  ő  volt.  De  egyben 
szép  emberi  okmány  is  ez  a  jegyzettömeg:  becsületes,  hazaszeretettől 
égő  igaz  ember  képe  bontakozik  ki  e  nekünk  oly  exotikus  feljegyzésekből. 
E  naplójegyzetekben  Li  Hung  Csang  nemcsak  a  fontosabb  eseményeket 
veti  papirosra,  hanem  igen  gyakran  elmélkedéseket  füz  hozzájuk,  vagy 
axiómákká  sűríti  tapasztalatait.  S  épen,  mert  mindig  tapasztalataiból 
indult  ki  s  mert  szeretett  a  dolgok  mélyébe  látni,  bizony  nem  egyszer 
megtörténik,  hogy  nézetei  idővel  megváltoznak.  A  becsületes  ember 
őszinteségével  szokta  ilyenkor  naplójának  meggyónni,  hogy  tévedett. 
Különösen  tanulságos  az  ő  állásfoglalása  Kina  nagy,  sajgó  problémájá- 
val: a  Mennyei  Birodalom  és  a  külföldi  hatalmak  viszonyával  szemben. 

Eleinte,  a  negyvenes  évek  végén,  amikor  a  pekingi  egyetemen  el- 
nyerte a  doktorátust,  még  pedig  kitüntetéssel,  ő  is  a  legnagyobb  felüle- 
tességgel és  a  gyűlölet  hangján  beszél  az  «idegen  ördögökről)),  akik 
szemtelenül  betolakodnak  Kinába,  hogy  ott  valamely  bolondos  vallást 
hirdessenek.  A  keresztény  és  idegen  még  egy  s  ugyanaz  a  fogalom 
nála.  Még  észre  sem  veszi,  mily  gazdasági  problémák  vetődnek  fel  e 
beszivárgás  végén,  még  csak  a  « feketekabátos »  hittérítőket  méltatja 
figyelemre,  akik  ((istentelen  beszédükkel  elcsavarják  a  nép  fejét». 
Annyira  képtelen  felfogni  a  keresztény  tanításokat,  hogy  e  hittérítők- 
ben inkább  ellenséges  hatalmak  kémeit  hajlandó  látni. 

Valósággal  a  gyűlölet  hangján  ir  a  keresztényekről,  amidőn  1854- 
ben  neki  is  sok  munkát  ad  a  Tájping-lázadás  elfojtása.  Közép-Kinában 
állomásozott  s  itt  a  lázadók  nyiltan  keresztényeknek  vallották  magukat, 
bár  ezt  a  vallást  csak  hirből  ismerték  s  egész  viselkedésük  ugyancsak 
rácáfolt  a  jelszóra,  amelynek  hangoztatásával  tüzzel-vassal  pusztítottak 
mindent.  Li  ezt  irja  róluk  naplójába: 

«Miért  nem  kél  fel  a  mi  népünk  egyesült  akarattal,  hogy  ezeket 
az  ellenségeket  kivesse  az  országból?  Nem  tartottam  lehetségesnek, 
hogy  az  átkozott  külföldieknek  eszméi  népünk  körében  valaha  is  ennyi 
embert  meg  fognak  bolondítani ...» 

1865-ben,  két  évvel  Nanking  visszafoglalása  és  a  Tájping-felkelés 
teljes  leverése  után  ezeket  jegyezte  fel: 

«Mindig  jó,  ha  az  ember  behatón  és  komolyan  mérlegel  egy  kér- 
dést, mielőtt  végérvényesen  itél.  Ez  különösen  helyén  van,  ha  a  Tájping- 
lázadás  mélyebb  okait  kutatjuk.  A  nehéz  időkben  szilárd  meggyőződé- 
sem volt,  hogy  a  lázadásért  a  legnagyobb  felelősség  a  partvidéken  le- 
telepedett idegenekre  hárul.  Most  azonban  kénytelen  voltam  meg- 
győződni, hogy  véleményem  helytelen  volt.» 

Öt  évvel  később,  midőn  már  Gsi-li  tartomány  alkirálya,  megint 
nyilatkozik  erről  a  kérdésről,  még  pedig  nagyon  jellemzőn: 

«Legnagyobb  ellenségem  sem  foghatja  rám,  hogy  kebelbarátja 
vagyok  az  idegeneknek;  soha  eszembe  se  jutott,  hogy  idegen  keres- 
kedelmet plántáljak  ide,  sem  idegen  vallást.  Műveltebb  köreinket  persze 
nagyon  bántja,  hogy  a  világ  minden  tájáról  ide  küldözik  a  hittérítőket, 
akik  meg  akarnak  minket  arra  tanítani,  hogy  miképen  lehet  legjobban 
élni  s  legboldogabban  meghalni.  De  a  bevándorlási  engedély  régi  keletű 
s  most  már  késő  ellene  támadni,  miután  egyszer  már  megadtuk  az  enge- 
delmet. Minden  ellenszenvünk  dacára  —  ha  igazán  leikünkön  van  Kina 
sorsa  —  nem  szabad  többé  vonakodnunk  s  be  kell  bocsátanunk  az 
idegent,  legyen  az  bár  kereskedő,  hittérítő  vagy  turista.  Mert  jönni 
úgyis  jön,  ha  kell  szuronnyal,  ha  kell:  egy  nagy  hadihajó  ágyuján. 
Helyes  volna,  ha  népünk  is  belátná  ezt .  .  . 

Midőn  múltkor  Ceng-Kuo-Fan-nal  találkoztam  (Li  jó  barátja), 
több  órán  át  komolyan  latolgattuk  ezt  a  nagy  problémát,  amely,  ha  nem 
oldják  meg  okosan,  könnyen  tőrré  válhat  a  nemzet  szivében.  Ceng-Kuo- 
Fan,  ép  ugy  mint  jó  magam,  az  utóbbi  5 — 6  évben  alaposan  megváltoz- 
tatta nézetét  s  most  már  nem  ellensége  a  kereszténységnek.  Elmondta 
nekem  azt  a  tervét,  hogy  e  napokban  kérvényt  juttat  a  trón  zsámolyára 
egy  törvényjavaslat  érdekében,  amely  teljes  szabadságot  biztosít  az 
összes  idegeneknek,  bármi  légyen  a  foglalkozásuk.  Én  azt  válaszoltam 
neki,  hogy  kívánságára  szívesen  támogatom  ezt  a  szándékát.))  Pár  nap 
múlva  hozzáteszi:  «Bár  annak  a  veszélynek  teszem  ki  magamat,  hogy 
félreértenek,  mégis  nekiülök  és  cikket  irok  arról,  hogy  az  idegeneknek 
joguk  legyen  Kínában  lakniok  s  zavartalanul  munkálkodniok.  Remé- 
lem, nemsokára  készen  lesz  s  átadhatom  Ceng-Kuo-Fan  tábornoknak, 
aki  nemsokára  audienciára  megy  ő  felségéhez,  az  öreg  Buddhához  (az 
özvegy  császárné  becéző  neve,  gyakran  használja  igy  naplójában).  Neki 
bizonyára  módjában  lesz  ezt  az  iratot  átadni  s  véleményét  kikérni.  Ha 
az  udvar  megadja  az  engedélyt,  a  magam  költségére  kinyomatom  sok 
ezer  példányban  s  széjjelküldöm  az  összes  tartományokba.  Azt  hiszem, 
e  pillanatban  nem  tehetek  okosabb  dolgot  ugy  a  külföldiek,  mint  a 
kínaiak  érdekében.)) 

Nem  szabad  azonban  hinnünk,  hogy  Kina  Bismarckjának  ez  a 
nézetváltozása  egy  más  túlságba  való  esést  jelent.  Töves-gyökeres  kínai 
létére  nagyon  is  érzékeny  az  apró  tüszurásokkal  szemben,  amelyekben 
a  külföldiek  elég  gyakran  részesítik.  Kina  a  finom  tapintat  és  kiköszö- 
rült előzékenység  klasszikus  földje  s  érthető,  ha  egyik  legműveltebb  fia 
naplójegyzeteiben  ilyen  megjegyzés  is  olvasható: 

«Igy  viselkednek  a  külföldi  hivatalos  személyek  Kínában!  Egy 
angol  kereskedő  kirakatát  feltörte  egy  pár  csirkefogó:  rögtön  a  palo- 

tába  jön  a  konzul  vagy  követ  és  tudni  kívánja,  mit  szándékozunk  tenni. 
Egy  francia  úrfi  az  utcán  összevész  egy  csapat  buta  kulival  s  mielőtt  a 
hatóság  megtudott  volna  valamit  az  esetről,  a  konzul  vagy  követ  már 
nagy  hü-hót  csap  az  alkirály  előtt.  Egy  vörösképü  vastag  német,  sörtől 
részegen,  sajttól  illatozva  eltöri  a  lábát  egy  utcai  csatornában.  Arra- 
menők  segítségére  sietnek,  ő  azt  hiszi,  ki  akarják  rabolni,  revolvert 
ránt,  lelő  egy  idevaló  embert,  akinek  barátai  köveket  hajigálnak  rá  s 
belevágnak  veres  képébe.  Rögtön  kopogtat  a  konzul  vagy  követ  a  palota 
ajtaján  s  elégtételt  követel  a  «német  zászló  megsértéséért)).  így  megy  ez 
Kínában.  Ha  ugyanezzel  az  angollal,  franciával  vagy  némettel  a  saját 
országában  esnék  meg  ilyen  dolog,  megelégednék  azzal,  hogy  a  rend- 
őrség kezébe  veszi  az  ügyet.  Kínában  azonban  elvárja  és  követeli,  hogy 
az  egész  kormánygépezet  megmozduljon  s  a  «sárga  barbár»  megkapja  a 
magáét.» 

S  a  «sárga  barbár»,  e  sok  apró  kellemetlenségek  ellenére  is  állja 
a  sarat,  ha  egyszer  meggyőződött  a  maga  igazáról.  Valóban  férfias  erejű 
az  a  feljegyzése,  amely  nemsokára  rá,  augusztus  23-ikán  került  a  napló- 
jába. Akkor  vette  hírét  annak,  hogy  jó  barátját,  Nanking  alkirályát,  Ma 
Jukun  tábornokot  meggyilkolták: 

«Némely  ellenségem  talán  ugy  vélekedik,  hogy  Ma  alkirály  meg- 
gyilkolása üdvös  lecke  lesz  számomra.  Mert  ő  mindig  jóakaratot  muta- 
tott az  idegenekkel  és  vallásukkal  szemben  s  épen  ezért  kellett  meg- 
halnia, hatalma  és  tevékenysége  delelőjén.  Nagyszerű  férfi  halt  meg 
benne.  Szellemének  szabad  szárnyalását,  szive  nyíltságát  életével  fizette 
meg.  Csodálnám,  ha  a  külföldiek  ezt  elismernék,  pedig  nekik  áldozta 
fel  életét.  Az  idő  majd  meghozza  a  tanulságot.  Ha  azonban  akadna 
olyasvalaki,  aki  azt  hinné,  hogy  tevékenységem  vagy  gondolataim  s 
€írzéseim  a  nankingi  alkirály  meggyilkolásával  megváltoznának,  nos,  az 
nem  ismeri  Li  Hung  Csángót.  Ellenkezőleg,  a  Csi-li-i  zsiványhaddal 
szigorúbban  fogok  elbánni,  mint  valaha.  E  gyilkosokat  kiirtom  al- 
királyságomból  —  ha  az  udvar  nem  gátolja  meg. 

Oh  nagy  alkirály  te,  Ma-Jukum!  Meghaltál  Kínáért,  de  egyben 
kínai  vértanuja  vagy  a  nyugatiak  istenének!)) 

Hosszú  élettapasztalatainak  végső  leszürődése  az  a  feljegyzés, 
amely  1886.  február  17-ikén  került  naplójába  s  amely  világos  értelmé- 
ről, nagy  egyenesszivüségéről  is  ad  bizonyságot: 

«Egyre  jobban  megérlelődik  bennem  az  a  meggyőződés,  hogy 
nálunk  a  keresztény  vallást  nem  is  a  vallás  okából  gyűlölik  annyira, 
hanem  hogy  Kínában  azért  oly  nagy  az  elkeseredés  az  «idegen  ördögök- 
kel)) szemben,  mert  ez  a  vallás  külföldi. 

Több  éven  át  meglehetősen  behatón  tanulmányoztam  a  Nyugat 
vallását,  sokat  elmélkedtem  felette  s  épen  nem  látom,  hogy  az  a  mi  böl- 

cseletünkkel  ellenkezik.  Mi  több:  ugy  Konfuciusz,  mint  Jézus  tanítása 
egyaránt  magasztos  szinten  áll  s  arra  való,  hogy  javítsa  az  embereket, 
ugy  a  keresztényeket,  mint  a  « pogányokat)).  Az  bizonyos,  hogy  ha  sor- 
som Angliába,  Franciaországba  vagy  Amerikába  sodor,  magam  is  szíve- 
sen volnék  keresztény,  mert  ez  a  vallás  azoknak  az  országoknak  a  val- 
lása, s  az  a  férfiú,  aki  ily  elvek  szerint  éli  életét,  elkerül  minden  nehéz- 
séget s  tiszteletben  volna  része:  nem  gondolna  Konfuciuszra,  mert  annak 
tanaira  nem  volna  szüksége.  Fordítva  ugyanez  áll  Kínáról:  Nincs 
vágyam  Krisztus  után,  ha  a  mi  nagy  bölcsünk  tanítását  követem.  Ha 
tehát  nincs  is  egyéni  hivatásom  a  keresztény  vallásra,  mégsem  fogok 
vele  szemben  ellenséges  álláspontot  elfoglalni. 

Ujabb  Íróink  és  intelligensebb  hivatalnokaink  érzését  tehát  abban 
foglalhatom  össze,  hogy  nálunk  az  idegent  mint  olyant  gyűlölik;  není  a 
vallása  miatt,  hanem  mert  egyebekben  félnek  tőle.  S  nem  azért  félnek 
tőle,  mert  Jézus  Krisztus  szolgája,  vagy  mert  e  nagy  férfiú  tanításának 
hive,  hanem  azért,  mert  esetleg  ellenségévé  válhatik  országunk  politikai 
vagy  ipari  önállóságának. 

Hogy  ez  az  állítás  találó,  egyebek  közt  a  következőkből  tudom:  a 
japáni  a  legmegvetettebb  valamennyi  külföldi  közt,  bár  mi  kínaiak  tud- 
juk, hogy  e  nép  nem  keresztény,  hogy  nincs  is  meg  benne  a  keresztény 
népek  egy  jó  tulajdonsága  sem,  sem  a  kormányban,  sem  az  alattvalók- 
ban. A  japániak  sokban  hasonlítanak  hozzánk  vallásban,  bölcseletben, 
erkölcstanban,  mégis  gyűlöljük  őket  s  ők  megvetnek  minket.  Bár  művé- 
szetüket, irodalmukat,  tudományukat,  mindenüket,  amijük  van,  Kínától 
kapták,  mégis  sokkal  többre  tartják  magukat  s  ahelyett,  hogy  a  vett 
jókért  hálát  éreznének  Kina  iránt,  szívesen  megkopasztanának  minket, 
vagy  még  szivesebben  tollastul  fölfalnának,  ha  alkalom  kínálkoznék. 
.  .  .  Népünknek  meg  kellene  értenie,  hogy  nem  minden  külföldi  egy- 
forma s  hogy  akárhány  keresztény  többet  ér,  mint  Tao  vagy  Buddha 
sok  követője.)) 

Az  idegenekről,  kivált  az  európaikról  akkor  nyilt  bő  alkalma 
naplójegyzeteket  irnia,  amikor  a  császár  megbízásából  annak  személyét 
képviselte  Miklós  cár  koronázási  ünnepén.  Li  Hung  Csangra  nézve  ez  a 
kiküldetés  nagyon  megtisztelő  volt,  mert  hisz  eredetileg  egy  kinai 
királyi  hercegei  akarlak  e  misszióval  megbízni  és  csak  az  orosz  cár 
kívánságára  kapla  Li  a  megbízást.  Az  orosz  kormánynak  bizonyára 
nem  egy  oka  volt  arra,  hogy  ez  alkalommal  Kina  legbefolyásosabb 
állam férf iával  elbeszélgessen  egy  kicsit. 

Li  örömmel  vette  a  megbízást  és  a  koronázási  ünnep  után,  amely- 
nek épen  ő  volt  egyik  nevezetessége,  Németországot.  Angliát,  Francia- 
országot is  meglátogatta  s  Amerikán  át  tért  vissza  hazájába.  Hiába 
beszéltek  :»  lelkére  ;iz  orosz  miniszterek,  hogy  Török  országon  s  Európa 

elkerülésével  az  Indiai  Óceánon  át  vegye  útját  (ők  tudták  mért),  Li 
látni  akarta  a  Nyugat  nagy  nemzeteit  és  főképen  tapasztalni,  tanulni 
akart  hazája  javára.  Megható,  hogy  e  hosszú  uton  irt  jegyzetei  közt 
hányszor  gondol  bánatosan  hazájára,  valahányszor  egy-egy  oly  intéz- 
ménnyel ismerkedik  meg,  amelynek  fontossága  szembeszökő  s  amely 
Kinában  még  nincs  meg.  Nagyon  jellemző,  mit  ir  naplójába  Essenben, 
ahol  Krupp  ágyugyárát  tekintette  meg: 

«Mig  hivatalosan  a  német  nemzet  vendége  vagyok,  személyesen 
tulaj  donképen  Krupp  ur  a  házigazdám,  akivel  már  régóta  vágytam 
megismerkedni.  Nem  tudnám  hamarosan  eldönteni,  hogy  kinek  isme- 
retséget óhajtottam  inkább:  Bismarck  hercegét  vagy  Krupp  urét?  Ám 
hagyjuk  ezt  függőben:  most  már  láttam  mindkettőjüket,  mindkettővel 
nyiltan  beszélhettem  s  érzem,  hogyha  Németországban  egyéb  érdekesség 
és  siker  nem  várt  volna  rám,  így  is  gazdag  volna  a  jutalmam.  Ez  a  két 
férfiú  épen  azt  a  helyet  tölti  be,  amelyikre  leginkább  rátermett:  Krupp, 
a  csöndes  ember,  önti  a  nagy  ágyukat,  Bismarck  pedig  ezeket  ott  hasz- 
nálja fel,  ahol  legjobb  hasznát  látja.  Mert  bár  ismeretes,  hogy  a  császár 
a  feje  és  képviselője  Németországnak,  mégis  Bismarck  az  az  erős  kőszál, 
amelybe  minden  konfliktus  alkalmával  először  ütközik  bele  mindenki.)) 

Ezzel  az  «Erős  kőszál»-lal  egy  pár  kellemes  órát  töltött  Li  s  a  két 
nagy  birodalom  legnagyobb  államférfiai  pipaszó  mellett  kedélyesked- 
tek, a  többi  közt  afölött  vitatkozván,  vájjon  a  sör  jó  ital-e  vagy  sem. 
Persze  komolyabb  dolgokról  is  esett  szó,  igy  a  többi  közt  Li  feljegyzései- 
ből megtudjuk  Bismarck  következő  nyilatkozatát: 

((Németországnak  nincsenek  háborús  céljai,  de  egy  népnek  ép  ugy 
szüksége  van  erős  fegyverekre,  mint  egy  rendőrnek.  Essennel  igy 
vagyunk:  Krupp  ur  ott  hatalmas  ipartelepet  létesített  s  ezzel  ezernyi 
ember  számára  biztosított  kenyeret  és  sört.  Ha  az  ő  sok  ágyúi  közül 
soha  egyet  se  sütnénk  el,  akkor  is  nagy  jótevője  volna  az  országnak. 
Igy  azonban,  német  szempontból  tekintve,  még  sokkalta  nagyobb  férfiú- 
nak tekintjük  őt.  Sok  diadalt  szerzett  a  hazájának,  oly  diadalokat,  ame- 
lyekről fogalma  sincs  a  közönségnek;  az  esseni  kalapálás  zaja  ma  a 
béke  legszebb  éneke,  holnap  azonban  az  egyesült  Németország  szavává 
válhatik,  amely  sok  ezer  esseni  torokból  harsog  az  ellenség  felé». 

Krupp  a  nagy  kínainak  néhány  emléktárgyat  adott  át:  a  saját 
arcképét  és  még  valamit,  amiről  Li  ezeket  jegyezte  naplójába: 

«Krupp  ur  egy  miniatűr-üteget  is  ajándékozott  nekem,  bájos  pici 
gyermekjátékot.  Hat  igen  bájos  iskoláslánykával  huzattá  a  szobámba, 
mind  sárga  ruhában  és  sárga  pórázon  húzták  a  piciny  ágyukat .  .  . 
Krupp  ur,  a  felesége  és  néhány  barátjuk  is  jelen  volt.  Köszönő  szavai- 
mat Ruffbach  kapitány  tolmácsolta,  de  ő  megfeledkezett  utolsó  mon- 
datomról s  én  figyelmeztettem  őt  erre.  Nagyon  elpirult,  kissé  zavarba 

jött,  de  midőn  ismételtem  előtte  a  kifelejtett  mondatot,  végre  is  le  kellett 
fordítania.  A  szegény  ember  attól  félt,  hogy  megsérti  vele  az  ottlévőket. 

Mihelyt  Ruffbach  elmondta  a  mondatot,  az  összes  jelenvoltak  har- 
sogó kacagásba  törtek  ki.  Krupp  ur  pedig  roppant  vidáman  veregette 
váltaimat.  «Kap  egyet,  szólt,  kap  egy  igazi  üteget »  ismételte  többször 
egymásután.  Én  ugyanis  azt  mondtam  neki,  hogy  ha  valóban  igen 
nagyra  tartom  is  velem,  mint  a  kinai  birodalom  képviselőjével  szemben 
mutatott  előzékeny  figyelmét,  mégis  azt  hiszem,  hogy  az  ő  nagy  acél- 
műveit Ázsia  keletén  még  sokkal  jobban  megismertethetné  valódi  nagy 
ágyuk  ütegével. 

Ma  reggel  tehát  a  műhelyekben  hat  szépen  csiszolt  ágyút  mutattak 
nekem,  amelyeket  Krupp  ur  a  kinai  birodalomnak  ajándékozott,  egy 
ajándék,  amely  megér  vagy  108.000  taelt.  De  remélem,  hogy  nem  bánja 
meg  bőkezűségét,  mert  utána  megrendeltünk  még  három  üteget  és  négy 
tizhüvelykes  ágyút.  Vásárolni  fogunk  itt  német  puskaport  és  muní- 
ciót is.» 

Mikor  Li  Németországból  Párisba  utazva  átlépte  a  francia  határt, 
érdekesen  emlékszik  meg  az  1870 — 71-es  háborúról: 

«Lám,  ez  az  ország  az,  amelybe  a  német  hadak  élén  bevonult  a 
porosz  király.  Vezette  a  stratégia  mestere,  az  én  Moltke  barátom  és  a 
sötét  menydörgés  s  a  szörnyű  villámok  embere:  Bismarck  herceg,  aki 
oly  teméntelen  Hofbráu-sörrel  kínálgatott  engem  e  napokban.  Ők  aláz- 
ták meg  Napóleon  büszke  nemzetét,  de  azt  hiszem,  hogy  a  franciák  ezt 
maholnap  el  is  felejtik,  bármily  érdekes  is  ezen  elmélkedni. 

Őszintén  szólva  azt  hiszem:  máris  elfeledték.  Mert  ez  a  nép,  hogy 
kinai  hasonlattal  éljek,  olyan,  mint  egy  mosolygó  képű  család.  Egész 
más,  mint  az  orosz  vagy  a  német.  Az  orosz  nem  ismeri  a  lelkesedést, 
csak  respektust  és  tompa  megadást.  A  németben  van  lelkesedés,  de  az 
komoly  s  mérsékelt,  nyilván  az  üzleti  és  tudományos  élet  hatása  követ- 
keztében. A  francia  más.  Azt  lehet  az  arcukról  leolvasni,  hogy  tudják, 
mily  sok  igazi  örömöt  rejt  magában  az  élet  s  ők  szívesen  élvezik  anél- 
kül, hogy  túlságosan  komolyan  vennék. » 

Temérdek  apró  feljegyzés  következik  a  naplóban,  mind  híres 
franciákról  s  arról  az  előzékenységről  szól,  amivel  Párisban  fogadták. 
Ezeket  ilt  nem  ismételhetjük.  Mint  nagyon  jellemző  részletet,  lefordít- 
juk londoni  jegyzetei  néhányát,  amelyek  igen  beszédesek. 

Li  meglátogatta  a  great  old  mant,  Gladstonet  s  mint  ahogy  Bis- 
marckkal pipázgatott,  ugy  vett  részt  a  nagy  angol  államférfiú  favágó- 
kedvtelésében. «Nem  volt  kényelmes  szórakozás»,  jegyzi  meg.  A  temér* 
(lek  ünneplés  után  ezt  írja  naplójába: 

« Természetes,  hogy  vendéglátó  gazdáim  mindenütt  szépet,  ragyo- 
gói szerettek  volna  nekem  mutogatni.  Sok  nagyszerű  dolgot  láttam  és 

temérdek  gazdagságot  Moszkvában  és  Pétervárott.  Láttam  Berlin  erejét 
és  nagyságát,  Essen,  Bremerhaven,  München  és  más  városok  csodálatos 
szorgalmát.  Mégis  mindig  azon  voltam,  hogy  kissé  mélyebben  pillant- 
hassak bele  a  nép  életébe.  És  eközben  sok  olyant  is  tapasztaltam,  ami 
minden  egyéb  volt,  csak  csillogás  és  verőfény  nem. 

így  van  ez  Londonban  és  Angliában  is.  Láttam  London  kertjeit, 
parlamentjét,  utcáit.  De  láttam  a  sok  szegény  embert  is.  Gazdáim  azt 
hiszem  nem  örültek  meg  valami  nagyon,  amikor  arra  kértem  őket,  hogy 
vigyenek  el  rövid  sétakocsizásra  a  szegénység  városrészébe.  Nekünk 
Kinában  sok  a  szegényünk,  sőt  milliónyi  a  számuk,  a  rongyos  ruha  nem 
uj  nekem  s  ha  önök  —  igy  beszéltem  a  lelkükre  —  nem  teljesítik  ezt  a 
kivánságomat,  azt  a  benyomást  viszem  haza,  hogy  nincs  teljes  képem 
Angliáról.  Végre  megmutatták  nekem  London  pár  szegényebb  részét. 
Nem  irhatok  le  mindent,  amit  láttam,  de  mégis  következtetésem  az, 
hogy  mindezekben  az  államokban  a  sok  külső  pompa,  a  nagy  hadsere- 
gek, flották  és  hajók  mégis  sok  nyomort  rejtenek  el  a  világ  elől.  Kina 
nem  az  egyetlen  hazája  az  éhségnek  és  rongynak.  A  kinai  messze  hall- 
hatón kiabál,  ha  üres  a  gyomra  és  száraz  a  gégéje,  az  idegen  országok- 
ban azonban  az  éhes  ember  meglopja  a  szomszédját  vagy  betörő  lesz:. 
Mentül  többet  láttam  Európában  az  alsóbb  néposztályok  életéből,  annál 
forróbb  szeretetet  és  szánalmat  érzek  hazám  szerencsétlen  szegényei 
iránt,  mert  aránylag  sokkalta  jámborabbak,  mint  a  többi.  Mély  tiszte- 
lettel borulok  le  egész  Kina  előtt,  a  felségtől  le  egészen  a  kantoni 
révészig.)) 

Ezekből  a  szemelvényekből  körülbelül  fogalmat  alkothatunk 
magunknak  arról,  milyen  szemmel  nézett  körül  az  öreg  Li,  Kina  leg- 
hatalmasabb államférfia  a  néki  oly  idegen  Európában.  Nem  a  naiv  bar- 
bár szeme  az,  hanem  az  igazságot  kereső  filozófusé  és  nagyszivü  hazafié. 

Az  ezernyi  érdekes  apró  élményre,  amelyet  hosszú  életében  papírra 
vetett,  nagy,  történeti  jelentőségű  cselekedeteire,  amelyeknek  leginti- 
mebb részleteit  is  leirta,  itt  nem  térhetünk  ki.  Ezekből  az  idézett  könyv 
jól  megválogatott  nagy  tömeget  ad  az  érdeklődő  olvasónak. 


Följegyzések 


Az  entente  és  a  hunok.  Az  entente  lapjai  abban  a  tréfában  gyö- 
nyörködnek, hogy  a  németeket  hunoknak  nevezik.  Egy  nagy  angol 
napilap  nem  is  beszél  «germanekről»,  hanem  állandóan  húnoknak 
nevezi  Vilmos  császár  katonáit. 

Most,  hogy  az  entente  elfogatta  görög  földön  a  központi  hatalmak 
konzuljait,  valóban  mi  is  a  hunokra  gondoltunk. 

És  pedig  eszünkbe  jutott  az  a  világhírű  byzanci  követjárás,  melyet 
Priskos  Rhetor  mesteri  leirásából  egészen  hitelesen  ismerünk.  II.  Theo- 
dosius,  byzanci  császár,  ugyanis  448-ban  Kr.  u.  Maximinost  követül 
küldötte  Attilához.  A  követség  tagja  volt  Priskos  Rhetor,  a  történetiró 
és  Bigilus,  a  tolmács.  Valahol  a  Duna  és  Tisza  közt  fogadta  Attila  a  gö- 
rög követeket.  Mihelyt  észrevette  Bigilust,  rögtön  hozzá  fordult  és  mér- 
gesen szidalmazta.  Attila  ugyanis  tudta,  hogy  Bigilus  a  görög  udvar  meg- 
bízásából segíteni  kivánt  azoknak,  akik  őt,  a  világ  akkori  urát,  orozva 
megakarták  ölni.  Attila  azt  kérdezte  Bigilustól,  hogy  miért  nem  szolgál- 
tatják ki  a  byzanciak  az  egyezség  szerint  a  hozzájok  menekült  hún  szö- 
kevényeket. Bigilus  azt  válaszolta,  hogy  már  nincsenek  náluk  a  hún 
nemzetségből  szökevények.  Erre  Attila  még  dühösebb  lett,  még  jobban 
szidalmazta  Bigilust  és  kiabálva  mondotta,  hogy  keresztre  feszíttetné  és 
testét  a  madaraknak  lakomául  adná,  ha  nem  tartana  attól,  hogy  meg- 
érdemelt büntetésével  megsértené  a  követek  jogát. 

Ezt  igy  olvashatjuk  szórói-szóra  Priskos  Rhetor  elbeszélésében. 
Attila  tehát  még  az  orgyilkost  is  kímélte,  mivel  a  követek  jogának 
szentségét  még  az  ily  ember  személyében  is  tisztelte. 

Hasonlítsuk  össze  ezzel  a  kímélettel  az  entente  szalonikii  hőstettét. 
El  kell  ismernünk,  hogy  Sarrail  és  Mahon  tábornokok  nem  hasonlíta- 
nak a  hűn  királyhoz.  Ök  nem  kímélték  volna  Bigilust,  sokkal  kisebb  ok- 

ból,  a  puszta  gyanú  miatt,  megsértették  a  nemzetközi  jogot,  melyet  Attila 
félt  megsérteni.  Sarrail  és  Mahon  csak  az  ellenségtől  félnek,  a  nemzet- 
közi jogot  bátran  eltiporják.  A  húnok  hírneve  tehát  meg  van  mentve. 
Ne  viszonozzuk  az  entente  lapok  tréfáját,  ne  nevezzük  hunoknak  a  sza- 
lonikii  angol-francia  vezéreket,  mert  máskülönben  megsértenők  a 
húnok  emlékét. 

A.  D. 


Gróf  Tisza  István,  Jorga  és  a  « Magyarország)).  A  Magyarország 
jan.  6-ikí  számában  Bukarestből  jelenti,  hogy  Jorga  Miklós  az  Univer- 
sul-bsL  támadó  cikket  irt  a  magyar  miniszterelnök  ellen,  akit  elmésen 
«a  pesti  atlétának))  nevez.  A  Magyarország  megjegyzi,  hogy  Jorga  Mik- 
lós « kormánypárti  képviselő  és  egyetemi  tanár »,  a  közlemény  végén 
pedig  ezt  a  jegyzetet  találjuk:  « Jorga  egyike  azoknak,  akiket  most 
Romániában  mérsékeltnek  mondanak.  Szerk.»  íme,  itt  tehát  megint  egy 
előkelő  és  tudós  politikusról  volna  szó,  egy  mérsékelt  román  férfiúról, 
akit  gróf  Tisza  ma  már  a  monarchia  külügyi  politikájában  is  kiütköző 
«erőszakosságávab),  a  középeurópai  hatalmak  ellenségévé  tett,  amit  a 
Magyarország  szerkesztősége  láthatólag  sajnálatosnak  és  aggasztónak 
talál.  Ugy  látjuk  azonban,  hogy  van  egy  hírlapi  verzió,  amely  más  okra 
vezeti  vissza  ennek  a  Jorgának  sőt  az  összes  Jorgáknak  keserűségét  a 
magyar  miniszterelnökkel  szemben.  A  Kölnische  Zeitung  dec.  4-ikén 
kelt  bukaresti  levelében  többek  között  ezeket  a  nagyon  figyelemreméltó 
sorokat  irja: 

«Ők  (a  román  politikusok)  gyűlölik  a  magyarokat.  Ez  a  király- 
ság minden  politizáló  románjának  állandó  hitvallása.  Ennek  a  gyűlö- 
letnek oka  nem  a  monarchiában  lakó  testvérek  sorsa  fölött  érzett 
elégedetlenség,  hanem  az  eddig  teljesítetlen  vágy,  hogy  a  hegyeken 
túli  románlakta  területeket,  melyek  nagyrészben  Magyarországhoz 
tartoznak,  megszerezhessék.  A  munka,  melyet  ott  (Magyarországon) 
mindezek  ellenére  is  a  szellemi  és  anyagi  kultúra  terén  és  gazdasági 
kérdésekben  végeztek,  mindig  ingerlőleg  hatott  a  királyságbeli  romá- 
nokra, és  a  még  föl  nem  szabadított  testvérek  mostoha  helyzetére 
való  utalás  mindig  csak  ürügy  volt,  amelyet  még  táplált  a  föltevés, 
hogy  a  dunai  monarchia  széthullófélben  levő  állam.  Itt  (Bukarestben) 
jobban  tudják,  mint  másutt,  hogy  a  románoknak  Magyarországon 
kevesebb  az  analfabétájuk,  mint  a  királyságban;  hogy  az  erdélyi  és 
bánsági  kis  ember  vagyonosabb  ember,  mint  a  királyságbeli  paraszt... 
Ez  Bukovinára  is  vonatkozik.  Bukovina  azonban  sokkal  kisebb,  sem- 

hogy  a  románoknak  a  monarchia  ellen  irányuló  nemzeti  aspirációi- 
ban egyéb,  mint  természetes  függelék  lehetne.  Minden  túlzás  nélkül 
azt  lehetne  mondani,  hogy  ebben  a  kérdésben  jóformán  az  összes 
románok  egyek,  azok  is  voltak  és  azok  is  maradnak.  A  miniszter- 
elnöktől az  utolsó  választóig  és  kortesig.» 

Ha  a  Kölnische  Zeitung  bukaresti  levelezője  jól  Ítélné  meg  oda- 
lenn a  helyzetet,  akkor  nem  szorulna  semmiféle  további  magyarázatra, 
hogy  mért  fordul  a  román  politikusok  ellenszenve  épen  a  mostani  ma- 
gyar miniszterelnök  ellen,  aki  legkevésbbé  sem  teszi  a  világra  azt  a  be- 
nyomást, mintha  egy  «széthullófélben  levő  állam»  miniszterelnöke 
volna.  Mi  a  magunk  részéről  erős  túlzást  látunk  a  nagy  német  lap  jelen- 
tésében és  kizárt  dolognak  tartjuk,  hogy  a  román  Hohenzollern-király- 
ság  valaha  is  Karagyorgyevics-féle  katasztrófa-politikát  csináljon.  Azon- 
ban az  egyetértésnek,  mely  a  K.  Z.  bukaresti  tudósítója  szerint  a  román 
politikusokat  a  miniszterelnöktől  az  utolsó  kortesig  Magyarország  ellen 
sorakoztatja,  mint  önkényes  föltevésnek  is  elég  erősnek  kell  lennie 
ahhoz,  hogy  bizonyos  kérdésekben  szolidaritást  teremtsen  minden 
magyar  ember  között,  a  miniszterelnöktől  a  legelső  függetlenségi  publi- 


«Turáni  átok"  és  «beteg  közélct».  A  Petőfi-Társaság  jan.  6-ikán 
ülte  meg  negyvenedik  évi  nagygyűlését.  Ez  alkalommal  Herczeg  Ferenc 
elnöki  megnyitót  mondott,  melyet  a  következő  szavakkal  fejezett  be: 

«Az  irodalomnak  is  vannak  hadicéljai,  amelyeknek  megvalósulá- 
sát a  világháborútól  várja.  Várhatjuk  mindenekelőtt  a  nemzeti  gondolat 
megerősödését.  A  nagy  földrengés,  mely  ma  is  megremegteti  még  lábunk 
alatt  a  talajt,  megmutatta,  hogy  az  emberiség  khaoszában  csak  egy  szi- 
lárd hely  van,  csak  egy  archimédesi  pont:  a  nemzet.  Abban  a  pillanat- 
ban, midőn  megdördültek  az  ágyuk,  a  világpolgárság  álmai  hajnali  köd- 
ként szétfoszlottak  és  csillogó  fegyverzetben,  acélos  valóságként  előttünk 
állott  a  nemzet,  mint  az  emberi  szolidaritás  legmagasztosabb  megteste- 
sülése. A  nép  ezzel  a  háborúval  újra  hazát  szerzett  magának  és  a  hazát, 
amelyért  annyi  köny  és  vér  folyt,  amelyért  annyi  sóhaj  és  imádság 
hangzott  el,  talán  még  forróbban  és  mélyebben  fogja  szeretni,  mint  sze- 
rette a  régit.  Ne  játszadozzunk  tehát  a  hiperkultura  meddő  elméleteivel, 
hanem  telepedjünk  meg  végleg  minden  gondolatunkkal  és  érzésünkkel 
a  magyar  földön.  Ismerjük  föl  egymásban,  méltassuk  és  szeressük  egy- 
másban egy  nemzet  fiait:  a  magyar  testvéreket,  akiknek  együtt  kell 
élniük  és  halniok.  Bizunk  benne,  hogy  a  nagy  megpróbáltatások  által 
megkeményedett,  a  nagy  áldozatok  által  megnemesedell  és  a  nagy  szen- 

védések  által  megtisztult  uj  nemzedék  ha  visszatér  a  csataterekről, 
magához  méltó  ideális  tartalmat  fog  adni  az  uj  Magyarország  kulturális 
életének  is.  Reméljük,  hogy  az  ősi  turáni  átok,  a  visszavonás  és  a  pártos- 
kodás,  nemkülönben  az  uj  turáni  átok,  az  egyéniség  féktelen  kul- 
tusza, az  önzés,  az  idegenimádás  és  a  szkepszis  porrá  égett  a  nagy 
harcok  tüzében  és  reméljük,  hogy  ifjúságunk  a  csataterekről  haza 
hozza  a  legértékesebb  hadizsákmányt,  a  magyarság  egyetértését  a  haza- 
szeretetben. 

Több  újság  megtisztelte  ezt  a  beszédet  azzal,  hogy  cikket  irt  róla. 
Köztük  Az  Est  is,  mely  január  8-iki  vezércikkében  egyebek  közt  ezeket 
mondja: 

((Veszedelmesek  ezek  a  kijelentések,  mert  elterelik  az  igazságtól 
a  figyelmet.  Nem  turáni  a  mi  átkunk,  nem  sujtásos  az,  hanem  egy  beteg 
közélet  egész  közönséges  átka.  Nem  az  egyéniség,  hanem  a  véletlen 
hatalom  és  vagyon  féktelen  kultusza  a  baj,  az  alacsony  önzés,  a  saját 
meggyőződésnek  nem  tisztelése,  amit  szkepszisnek  is  lehet  nevezni,  mi 
azonban  cinizmusnak  nevezünk.  Az  igazságtalanság,  a  tehetségek  el- 
nyomása és  a  hasonkuszó  áltehetség  jutalmazása.  Ennek  az  átoknak 
kell  porrá  égnie  és  a  porból  egy  uj,  széleslelkü  kultur-turánizmusnak 
kikelnie  ...» 

Tehát  nem  turáni  átok,  hanem  beteg  közélet.  Jól  van.  Ha  a  pub- 
licista reális  gondolkodása  irtózik  a  költői  szavaktól,  beteg  közéletnek 
is  nevezhetjük  a  nemzeti  nyavalyát  és  könnyű  szerrel  mellőzhetjük  a 
turáni  sujtást.  A  publicista  azonban  megállapítja  a  közélet  betegségének 
diagnózisát  és  ekkor  lelép  a  reális  talajról  és  belezuhan  a  demokrata 
ideológia  jólismert  ködös  mélyedésébe.  Azt  mondja:  «nem  az  egyéniség, 
hanem  a  véletlen  hatalom  és  vagyon  féktelen  kultusza  a  baj  ...»  A 
véletlen  hatalom  az  a  hatalom,  ugyebár?  melyhez  nem  egyéni  kiválósá- 
gánál és  rátermettségénél  fogva  jut  az  ember.  Az  összes  véletlenek 
közül,  melyek  hatalomhoz  juttatják  az  embert,  mindenesetre  a  születési 
véletlen  a  leggyülöletesebb.  A  költőnek  is,  a  publicistának  is.  Ebben 
egyet  érthetnek.  Itt  azonban  eszünkbe  jut  valami  nagyon  furcsa  dolog. 
A  jelenkor  egyik  legegészségesebb  emberi  alkotása  mindenesetre  a 
porosz  királyi  hadsereg.  És  alig  van  modern  organizáció,  melyben  a 
véletlennek,  még  pedig  a  születési  véletlennek  mint  hatalmat  osztó 
tényezőnek  akkora  szerepe  jutna,  mint  a  porosz  királyi  hadseregben. 
A  hadsereg  tisztikarából  a  népesség  bizonyos  rétegei  már  születésüknél 
fogva  ki  vannak  rekesztve,  egyes  gárdaezredekbe  pedig  polgárember 
csak  kivételesen  juthat  be.  (A  katonai  humor  az  ilyen  tisztet  Kon- 
zessionsmájer-nek  nevezi.)  Mi  következik  ebből? 

Semmi  esetre  sem  az  arisztokratikus  előítéletek  rehabilitá- 
lása, de  mindenesetre  annyi,  hogy  a  dolgok  nem  olyan  egyszerűek,  mint 

hinni  szeretnők  és  hogy  a  radikális  demokrácia  patikájában  sincs  orvos- 
ság minden  nyavalyára.  És  «a  vagyon  féktelen  kultusza».  Vájjon  hol 
folyik  ma  féktelenebb  kultusza  a  vagyonnak,  mint  Amerikában?  Azok- 
hoz képest  a  mi  hitbizományos  és  bankos  mágnásaink  krisztusi  altruis- 
ták. Betegnek  nevezhető  azért  az  amerikai  Unió  közélete?  Mi  ellenkező- 
leg ugy  tudjuk,  hogy  bivalyegészségnek  örvend.  Hogyan  van  az,  hogy 
ami  Poroszországnak  és  Amerikának  erő  és  egészség,  az  Magyarország- 
nak gyöngeség  és  betegség  volna?  De  elég  ebből  annyi.  Végeredmény- 
ben mégis  Friedrich  Naumannak  lesz  igaza,  a  ma  százezer  példányban 
közkézen  forgó  Mitteleuropa  szerzőjének.  Naumann,  akinek  utópiszti- 
kus államideáljáért  egyébként  nem  tudnánk  lelkesülni,  nézetünk  szerint 
igen  helyesen  sejti  meg  közéleti  betegségeink  okát.  Szerinte  mi  egyen- 
kint vagyunk  legalább  is  olyan  tehetséges,  nem  kevésbbé  felvilágosodott 
és  becsületes  emberek,  mint  az  északnémetek;  ha  az  északnémetség  egy 
emberöltő  lefolyása  alatt  mégis  ugy  az  anyagi,  mint  a  szellemi  művelő- 
dés terén  hallatlan  módon  meg  tudott  minket  előzni,  annak  oka  az, 
hogy  nálunk  hiányzik  a  céltudatos  organizáció.  Csodálatos  szervező- 
képességükkel az  északnémetek  «a  véletlen  hatalom  és  a  vagyon  fékte- 
len kultusza»  mellett  is,  úgynevezett  junkeruralmukkal  és  porosz 
választójogukkal  is,  az  egész  világ  fölé  tudtak  kerekedni.  A  mi  organi- 
záló  képességünk  fogyatékosságát  lehet  turáni  átoknak  vagy  közéleti 
betegségnek  vagy  akárminek  nevezni,  végső  okaiban  az  mégis  csak  az 
egyéni  önzés  örökös  lázongása  marad  a  közzel  szemben.  Azé  az  egyéni- 
ségé, mely  minden  hatalmat,  vagyont  és  tehetséget,  mely  nem  az  övé  és 
az  ő  csoportjáé,  igazságtalan  hatalomnak,  véletlenül  szerzett  vagyonnak 
és  áltehetségnek  nevez.  És  ennek  az  átoknak  vagy  betegségnek  meg- 
törése és  gyógyítása  érdekében  sokat,  végtelenül  sokat  tehet  a  magyar 
sajtó. 


A  háború  tanulságai.  Korai  volna  arról  beszélni,  hogy  a  sok 
rosszon  kivül  mi  minden  jót,  hasznosat  várhatunk  a  háborútól.  Annyi 
azonban  máris  megállapítható,  hogy  a  tudomány  és  technika  nem  egy 
uj  fogása,  nem  egy  találmánya  egyenest  ennek  a  háborúnak  köszön- 
hető. Ennek  legjobb  példáit  Németországban  látjuk,  ahol  a  tudós  a 
laboratóriumában  és  a  technikus  a  műhelyében  vállvetve  és  gyönyörű 
versengésben  dolgozik  azon,  hogy  a  maga  területén  emberül  állja  meg  a 
sarat  és  maga  is  hozzájáruljon  a  nagy  győzelemhez.  Nem  újfajta  hadi 
eszközök  kitalálására  gondolunk,  hanem  különösen  arra  a  sokféle  uj 
segédeszközre,  mellyel  a  tudomány  és  technika  —  már  eddig  is  nagy 

sikerrel  —  kivédte  ellenségeink  orvtámadását:  elhárította  a  veszedelmet, 
hogy  a  központi  hatalmak  hosszú  elszigeteltségükben  éhen  ne  pusztulja- 
nak s  a  technikai  célokra  eddig  használt  nyersanyagok  hijján  végzetes 
romlásba  ne  kerüljenek. 

Tudomány  és  technika  nagyszerűen  alkalmazkodott  a  változott 
viszonyokhoz.  Nem  teremtett  egyszeriben  ujat,  hanem  szorgalmas 
munkával  értékesítette  tudásának  eddig  érlelt  gyümölcseit.  Most  tűnik 
ki,  mily  mérhetetlen  hasznot  hajtanak  azok  a  kísérleti  laboratóriumok 
és  állomások,  amelyekben  béke  idején  észrevétlenül,  csöndben  dolgo- 
zott, állami  és  társadalmi  támogatás  mellett,  annyi  szakember. 

Ezek  a  lenézett,  szürke  « szakemberek))  megmentették  Német- 
országot. 

Csak  egy  pár  kicsiny,  de  az  élet  rendes  menetére  erősen  befolyó 
vívmányt  sorolunk  itt  fel. 

Bizonyos  fémek,  nevezetesen  a  réz  és  ötvözeteinek  hadi  célokra 
való  lefoglalása  következtében  a  technikusok  különböző  módon  segí- 
tettek magukon,  részben  egész  uj  ötvözetek  kitalálásával.  A  petroleum- 
hiány  a  spiritusz-izzófény  használatát  tolta  előtérbe,  spiritusz  pedig  volt 
bőven.  De  ehhez  lámpa  is  kell:  készítettek  tehát  rézzel  befuttatott  vas- 
lámpákat. Kenőcsfélék  megőrzésére  eddig  óntubusokat  használtak:  most 
kitűnően  pótolja  ezeket  a  papiros-tubus,  amelyeket  aluminium-porral 
vonnak  be.  A  sztaniolt  is  helyettesítették  uj  módon  finommá  hengerelt 
horgany  füsttel.  Más  célokra  is  nagyon  jól  bevált  a  papiros,  vele  tudták 
pótolni  az  eddig  használt  fémedényeket,  amelyekkel  a  papiros  verse- 
nyez vízhatlanság  dolgában.  Hogy  ne  fogyjon  ki  időnek  előtte  a  kender- 
és lenfonál,  papirosanyagból  készítettek  fonalat,  mi  több,  egyéb  növé- 
nyek rostjait  is  fel  tudták  használni  erre  a  célra. 

Az  olaj  hiánya  eleinte  gondot  okozott,  különösen  a  kenő-olajé. 
Most  grafitporral  helyettesítik.  S  hogy  grafitpor  bőven  legyen,  kitalálták 
a  módját,  hogyan  lehet  az  elhasznált  grafit-tégelyeket  erre  a  célra  fel- 
dolgozni. Igen  nevezetes  nyersanyag-pótlékokat  találtak  ki  a  kaucsuk 
szurrogátumaiban. 

A  zsiripar,  a  szappankészítés  technikája  is  haladt.  A  zsiradékok 
keményítése  révén  sok  oly  anyagot  használhat  fel  most  a  szappanipar, 
amelyekre  eddig  nem  is  gondoltak. 

Egyik  szép  sikere  az  ujabb  technikának,  hogy  a  levegő  nitrogén- 
jéből ammóniaksókat  tud  előállítani,  amelyek  segítségével  most  már 
élesztőt  készítenek  s  ez  mint  ásványi  élesztő,  megtisztítva  és  keserű 
izétől  megfosztva,  fehérnyetartalmu  tápanyagul  szolgál.  A  levegő  nitro- 
génje, amelytől  semmiféle  blokáddal  nem  lehet  megfosztani  Középeuró- 
pát, ily  kerülő  uton  fehérnyévé  változtatva  korlátlan  mennyiségben 
kerül  a  fogyasztóhoz. 

A  gyógyszer-ipar  különösen  megsínylette  a  behozatalnak  meg- 
szüntetését. Egyes  szereket  gyorsan  sikerült  uj  módon  előállítani,  vagy 
egyenlő  értékűvel  pótolni.  így  az  aloe,  szennalevél  és  Cascara  sagrada 
nevü  hashajtókat  a  nálunk  is  vadon  termő  bengefa  héj  jávai  pótolták. 
A  perui  balzsam  fő-hatóanyaga,  a  fahéj  sav,  benzoesav,  benzileszter 
most  mesterségesen,  szintetikusan  készül.  A  koffein  és  hidrasztinin 
hatóanyagát  is  vegyi  uton  állítják  már  elő.  A  koka-levélből  készült 
kokain  feleslegessé  lett,  mert  a  vegyészek  most  már  szintézissel  állítják 
elő  az  ugyanily  célt  szolgáló  ujabb  érzéktelenítő  szereket,  például  az 
anesztezint,  az  orthoformot,  a  novokaint  stb.  Még  a  sebek  kezelésénél 
oly  sürün  használt  jód  pótlására  is  találtak  megfelelő  preparátumot,  egy 
alkoholos  tanninoldatot.  És  igy  tovább. 

Valóban,  ha  ellenségeink  arra  számítottak,  hogy  a  puszta  elszige- 
telés elégséges  lesz  ahhoz,  hogy  a  központi  hatalmak  a  legszükségesebb 
nyersanyagok  hijján  tönkremenjenek,  akkor  nagyot  csalódtak.  Nem 
vették  számba,  hogy  a  békeidőben  meglehetősen  fitymált  szürke  ((szak- 
ember)) ép  oly  fényesen  megvédi  majd  «barbár»  hazáját,  mint  a  szürke 
mondurban  a  fronton  küzdő  hős  fiai. 


HUNUAHIA  KÖNYVNYOMDA  BUDAPEST. 


Lovcsen 


A  Lovcsen  sztratégiai  jelentőségéről  eleget  irtak  mostaná- 
ban. Az  oxidált  ezüstszínű  szikla,  amely  ciklops-toronyként 
fúródik  bele  a  déli  ég  azúrjába,  a  világ  egyik  legkülönb  hadi- 
kikötőjének kulcsa.  Uralkodik  a  Bocche  öböllabirintusa  és  a 
cetinjei  fensik  fölött;  összekötő  hidja  és  elválasztó  bástyája  déli 
Dalmátországnak  és  északi  Albániának. 

Azonban  a  Lovcsen  erkölcsi  jelentősége,  a  szerep,  melyet 
ez  a  hegy  a  délszláv  népek  lelki  világában  betölt,  jóval  fonto- 
sabb  még  a  katonai  jelentőségénél  is,  jóformán  páratlan  a  világ- 
történelemben. 1389-ben,  miután  a  szerb  cárok  dicsősége  elégett 
és  elolvadt  a  rigómezei  csata  tüzében,  a  balkáni  néptömegek 
meghódoltak  a  győzelmes  török  előtt,  a  szerbek  arisztokráciája 
azonban  felvonult  a  Lovcsen  kopár  és  megközelíthetetlen  ormára, 
hogy  szabad  martalócok  nyomorúságos  és  büszke  életét  élje 
odafenn. 

Az  egész  Balkánon  török  volt  az  ur,  Budavára  ormán  a  fél- 
hold kevélykedett,  a  Lovcsen  tetején  azonban  egy  pillanatra 
sem  szűnt  meg  az  orthodox  kereszténység  uralma.  Kövess  tábor- 
nok csapatai  előtt  soha  még  idegen  hódító  nem  tette  rá  lábát  a 
Lovcsen  szűzies  nyakára.  A  szolgaság  tengerében  a  szabadság 
parányi  szigete  maradt  ez  a  hegy.  A  szerbség  szent  hegye.  A  nagy 
délszláv  birodalom  köldöke. 

Legendás  őrzője  Csernojevics  Iván,  aki  szláv  Barbarossa- 
ként  hegyi  barlangjában  alszik  és  évszázados  álmából  fölriadva 
fegyverhez  nyul,  valahányszor  veszedelem  fenyegeti  Dusán  cár 
népét.  Csernojevics  Iván:  a  szerbek  utolsó  erkölcsi  tartaléka, 
a  népnek  saját  legyőzhetetlen  voltába  vetett  babonás  hite,  a 
nagyszerb  álomhoz  való  fanatikus  ragaszkodása. 

Abban  a  végzetes  órában,  midőn  mohamedán  önkéntesek 
—  mily  különös  iróniája  a  történelemnek,  hogy  épen  moha- 
medánok! —  kibontották  Magyarország  és  Ausztria  hadi  lobo- 
góit a  Lovcsen  hegyormán,  abban  az  órában  szenvedte  végső 
és  döntő  vereségét  a  szerb  harci  dicsőség. 

Magyar  Figyelő.  11 

A  szerbség  fölriadt  véres  és  hősi  álmából,  kiábrándult  ön- 
magából, elvesztette  utolsó  tartalékait,  azzá  lett,  amivé  a  való- 
ságban lennie  kellett:  kicsi,  szegény,  gyönge  néppé.  A  Karszt- 
barlangban alvó  Csernojevics  Iván  most  már  végleg  meghalt, 
egy  marék  por  és  hamu  maradt  belőle.  Nagy-Szerbia  fantomja 
párává  foszlott  a  fölkelő  nap  fényében. 

Izgatóan  érdekes  könyv  lesz  az,  melyben  a  jövő  történet- 
irója el  fogja  mondani  a  szerbség  históriáját  az  utolsó  Obreno- 
vics  halálától  egészen  a  Lovcsen  elvesztéséig.  Aki  meg  akarja  irni 
ezt  a  könyvet,  annak  tudnia  kell,  hogy  az  orthodox  Balkán  és 
—  mondjuk  igy:  —  az  európai  ember  gondolkodása  között 
bizonyos  dolgokban  áthidalhatatlan  szakadás  van. 

Az  európai  népek  a  középkori  lovagiasság  hagyományai- 
ban nevelkedtek  és  ezeknek  a  hagyományoknak  irányító  hatá- 
sától ma  sem  tud  még  szabadulni  a  diplomatizáló  vagy  hadban 
álló  európai;  a  balkániak  háborúi  a  középkor  óta  mindig  rab- 
szolgalázadások voltak  és  a  hatalomra  törő  szolga  alattomos 
bosszúvágya  és  vérengző  kegyetlensége  irányítja  ma  is  a  politi- 
záló és  harcoló  Balkán  fantáziáját.  Nem  jellemző  példának 
okáért,  hogy  a  török  hódoltság  Magyarországon  a  lovagi  baj- 
vivás,  szerb  földön  pedig  az  alattomos  vérbosszú  ma  is  élő  divat- 
ját fejlesztette  ki? 

A  török  idők  egyik  öröksége,  hogy  a  szerb  embert  azokkal, 
akiket  nemzete  ellenségeinek  tart,  semmiféle  emberi  szolidaritás 
nem  köti  össze.  A  török  háborúk  mindig  irtóháboruk  voltak  és 
alapjában  véve  ez  a  hadviselés  egyetlen  formája,  melyet  a  bal- 
káni ember  megért.  Ha  elhangzik  a  bűvös  jelszó:  «a  szerb- 
ségért!)) —  akkor  lehullanak  a  szerb  lélekről  mindazok  a  bilin- 
csek, melyeket  a  műveltség,  a  humanizmus  vagy  a  morál  rá- 
rakott. A  hazugság,  a  hitszegés,  az  orgyilkosság  a  haza  szolgá- 
latában nem  bün,  ellenkezőleg:  érdem  és  dicsőség.  A  svábéval, 
ép  ugy,  mint  hajdanában  a  pogánnyal  szemben,  minden  fegy- 
ver jó. 

Ehhez  járul  még,  hogy  a  délszláv  népjellemben  bizonyos, 
talán  ugyancsak  a  török  hódoltság  lelki  örökségének  minősít- 
hető vérengző  hajlandóságok  lappanganak.  Belgrádban,  ahonnan 
egyetemi  hallgatók  csapatosan  rándultak  le  Macedóniába,  hogy 
komitácsi  bandákba  verődve,  bolgár  asszonyok  és  gyerekek 
mészárlásával  javítsák  meg  a  nemzetiségi  statisztikát,  Belgrád- 

ban  maga  a  vérontás  készsége  a  férfiasság  és  hősiesség  meg- 
nyilatkozásaként érintette  az  embereket.  A  szerajevói  asszony- 
gyilkolás után  a  Rigómezőtől  Zimonyig  hősi  lázban  égett  sok 
ezer  katonatiszt,  tanár,  ügyvéd,  kereskedő  és  diák. 

A  Karagyorgyevicsok,  akikkel  a  katonai  demagógia  került 
Szerbia  királyi  trónjára,  nagyranövelték  és  szolgálatukba  fogták 
a  Balkán  lelkében  lappangó  zavaros  ösztönöket.  Elhitették 
magukkal  és  a  népükkel,  hogy  a  mindenre  kész,  a  semmitől 
vissza  nem  riadó  elszántság  magában  véve  erő  és  hogy  a  kultúr- 
nép erkölcsi  kényessége  és  tartózkodása  gyöngeség. 

A  szerbség  utolsó  tiz  esztendejének  története  idegorvosnak 
való  probléma.  A  világ,  ha  egyszer  hideg  fővel  fog  visszagon- 
dolni erre  a  tiz  esztendőre,  egy  monomániába  esett  egész  nép 
gyászos  és  förtelmes  képét  fogja  maga  előtt  látni.  Egy  kalandor 
dinasztia,  lekiismeretlen  diplomaták  és  fanatikus  politikusok 
fokozták  a  kitörésig  a  hajdani  szolganép  lelkében  szunnyadó 
hajlamokat. 

Aki  ismeri  azt  a  könnyedséget,  mellyel  a  délszláv  vérmér- 
séklet egyik  végletből  a  másikba  zuhan,  az  valószinünek  fogja 
tartani,  hogy  a  szerb  katonai  erő  letörését  még  rettenetesebb 
erkölcsi  összeomlás  fogja  nyomon  követni.  Az  összeomlást  tel- 
jessé, tökéletessé  és  véglegessé  a  Lovcsen  hegyének,  a  szerb 
dicsőség,  szabadság  és  jövendő  legendás  helyének  elvesztése 
fogja  tenni.  Ez  a  megvivhatatlan  hegycsúcs,  mely  orosz  és  olasz 
szomszédaink  akaratából  örökös  fenyegetés  és  állandó  zsaroló 
kísérlet  volt  velünk  szemben,  ez  a  farkastanya  a  mi  juhaklaink 
tőszomszédságában,  a  patriotikus  hazugság,  cselszövés  és  kép- 
mutatás pókoduja,  a  jövőben  a  béke  és  biztonság  őrhelye,  a 
kultúra  határtornya  lesz. 

Nagy-Szerbia  rémképe  Csernojevics  Iván  legendájával  és 
a  Lovcsen  legyőzhetetlenségének  meséjével  együtt  feledésbe  fog 
menni,  mint  egy  lidércnyomásos  álom.  A  szerb  nép  pedig, 
amelynek  egyik  tipikus  képviselője,  Miklós  montenegrói  király, 
nemrégiben  azt  mondta,  hogy  «a  Lovcsen  nem  eladó  egy  akkora 
gyémántért  sem,  mint  maga  a  hegy»,  —  a  szerb  nép  le  fog  szokni 
a  nagy  szavakról  és  boldogulását,  melyet  sem  balkáni  intrikák- 
kal,  sem  a  háború  vakmerő  hazárdjátékával  nem  tudott  elérni, 
csendes,  szívós  és  alázatos  munkával  fogja  megkeresni. 


Nagy  németek  rólunk 

Irta :  Bellaagh  Aladár. 


Abban  a  rövid,  de  igazán  velős  értekezésben,  melyet  Cserny 
Károly  országgyűlési  képviselő  a  magyarok  és  németek  között 
való  barátságról  német  nyelven,  de  magyar  lélekkel  irt1)  és 
melyet  gróf  Tisza  István  miniszterelnök  még  becsesebbé 
tett  azzal,  hogy  nevezetes  államférfiúi  nyilatkozatnak  mond- 
ható előszót  irt  hozzá,  egyebek  közt  az  a  helyes  észrevétel 
is  előfordul,  hogy  a  pogány  magyaroknak  —  ezer  évvel  ez- 
előtt —  a  keresztény  Németországban  véghez  vitt  pusztításairól 
sem  a  régi  német  krónikások,  sem  a  későbbi  korok  német  törté- 
netirói  jót  nem  mondhattak.  Ezt  könnyen  megérthetni.  Azt  azon- 
ban már  nem,  hogy  még  korunkban  is  akadtak  németek,  kik 
újságokban,  röpiratokban  és  könyvekben  mindenfélét  irtak 
rólunk,  csak  jót  nem. 

Elégtétel  reánk  nézve,  hogy  ezt  csak  kis  lelkek  tették;  és 
hogy  a  nagy  németek  —  kivétel  nélkül  —  mindig  kellőképen 
megbecsültek  bennünket. 

Az  igazán  nagy  németek  vagy  nem  szóltak  rólunk,  vagy 
ha  szóltak,  rosszat  nem  mondtak  rólunk. 

Nem  kivétel  a  németek  egyik  legnagyobb  irója,  Herder  sem, 
aki  «Ideen  zur  Philosophie  der  Geschichte  der  Menschheit»  (t.  i. 

*)  Deutsch-ungarische  Beziehungen  von  Kari  von  Cserny  Abgeordneter 
des  ungarischen  Reichstages.  Mit  einem  Vorworte  des  königlich  ungarischen 
Ministerprásidenten  Grafen  Stefan  Tisza.  Leipzig.  Verlag  von  Johann  Ambrosins 
Barth.  1915. 

Eszmék  az  emberiség  történetének  bölcseletéhez)  cimű  jeles 
munkája  IV.  része  16.  könyvének  2.  cikkelyében  ezt  irja:  «Da 
sind  sie  (t.  i.  a  magyarok)  jetzt  unter  Slaven,  Deutschen,  Wlachen 
(igy!)  und  andern  Völkern  der  geringere  Theil  der  Landesein- 
wohner,  und  nach  Jahrhunderten  wird  man  vielleicht  ihre 
Sprache  kaum  finden.»  Ezeket  a  szavait  hazánkban  sokan  félre- 
értették és  jövendölésnek  nevezték  el,  pedig  nem  az,  hanem  csak 
szerényen  és  óvatosan,  sőt  —  mondhatni  —  félénken  nyilvánított 
vélekedés,  mely  téves  ugyan,  de  nem  származik  irántunk  való 
rossz  indulatból. 

Értesült-e  az  1803-ban  elhunyt  nagy  ember  arról,  hogy 
mily  hatást  tettek  azok  az  idézett  szavai  hazánkban,  nem  tudjuk. 

Még  Kazinczy  is,  ki  pedig  nagy  tisztelője  volt  a  nagy  német 
Íróknak  és  ki  Herderről,  egyebek  közt,  igy  nyilatkozott:  «Herder- 
től  csak  nagyot,  szépet  és  jót  lehet  várni»  (Fazekas  Istvánnak 
1812  február  23-án  irt  levelében),  ekkép  szól:  ((Megfoghatatlan 
dolog  előttem,  hogy  Herder  ennek  (t.  i.  a  magyar  nyelvnek)  mint 
jövendölhetett  elenyészést»  (Aranka  Györgynek  1810  július  1-én 
irt  levelében). 

Legkiméletlenebbül  Dugonics  mondott  róla  Ítéletet,  mit 
Csehy  Józsefnek  Kazinczyhoz  1811  április  9-én  intézett  leveléből 
tudunk  (lásd  Kaz.  levelez,  kiadta  Váczy  János,  VIII.  köt.). 

Széchenyi  Herdernek  azokra  a  szavaira  is  gondol,  mikor  igy 
ir:  «A  nemzet  mély  álomba  merült  nagyobb  része  nem  is  sejdíté, 
hogy  majd-majd  ki  leszen  törülve  a  nemzetek  sorából;  idegen 
bölcselkedők  elhunyását  jövendölék».  (Világ,  XVIII.  lap.) 

Bajza  szintén,  mikor  («Ébresztő»  cimű  költeményében) 
igy  szól: 

«Oh  nemzet,  nemzet,  eszmélj, 


Te  népek  óceánján 
Hullámtól  vert  sziget, 
Kit  mint  elsülyedendőt 
Ezer  jós  emleget. 

Mutasd  meg  a  világnak, 
Hogy  még  erőd  szilárd. 
Hogy  ezredes  fokodnak 
Uj  ezred  év  sem  árt.» 

A  nagy  német  iróval  csak  az  esett  meg,  hogy  véleményt 
Rockáztatott  oly  dologról,  melyet  nem  ismert  eléggé. 

Amit  —  nem  szándékosan  —  vétett,  azt  más  nagy  németek 
jóvá  tették. 

A  nagy  német  költő,  Goethe,  munkáiban  nem  szól  hazánk- 
ról, sem  nemzetünkről.  Csak  «Faust»-ja  első  részének  «Auerbach 
pincéje  Lipcsében))  című  jelenetében  említi  a  « tokaji »-t  és  «Ber- 
lichingeni  Götz»-e  IV.  felvonásának  22.  jelenetében  a  «magyar 
ökröt»  (Götz,  mikor  hallja,  hogy  el  akarják  fogni,  igy  kiált  fel: 
«Wer  kein  ungrischer  Ochs  ist,  komme  mir  nicht  zu  nah.») 

Schiller  ((Wallenstein»-ja  második  részében  (Die  Piccolo- 
mini,  II.  f.  2.  jel.)  megemlíti  Ferdinándot  (t.  i.  II.  Ferdinánd 
német  császár  és  magyar  király  fiát,  kit  atyja  életében  koronáztak 
meg,  de  —  természetesen  —  csak  atyja  halála  után  uralkodott) 
és  a  ((magyarok  királyának))  hivja,  holott  akkor,  mikor  Wallen- 
stein utódjának  kiszemelték,  amit  Schiller  ott  szintén  megemlít, 
nem  volt  még  az;  Pálffy  grófot  kétszer  (IV.  f.  5.  jel.  és  V.  f.  1.  jel.), 
aki  nem  Miklós,  a  győri  hős,  mint  Rudolph  (« Schiller-Lexikon » 
cimű  munkája  2.  kötetének  172.  lapján)  mondja,  mert  az  1600-ban 
meghalt,  hanem  fia,  Pál,  ki  1649-ben  nádorrá  lett;  «Wallen- 
stein»-ja  harmadik  részében  (Wallensteins  Tod,  III.  f.  6.  jel.) 
Esterházy  grófot  (t.  i.  Miklóst,  a  nádort,  államférfiut  és  irót) 
és  ((Wilhelm  Tell»-jében  (V.  f.  1.  jel.)  Ágnest,  I.  Albrecht  német 
császár  leányát  és  III.  Endre  királyunk  második  feleségét  és 
özvegyét.  «A  harmincéves  háború  története))  (Gesch.  des  dreissig- 
jáhrigen  Krieges)  cimű  munkájának  I.  könyvében  azt  mondja, 
hogy  Magyarországnak  köztársasági  alkotmánya  van;  II.  könyvé- 
ben pedig  azt,  hogy  Bethlen  Gábor,  akit  magyarosan  « Bethlen 
Gábor-»,  sőt  csak  «  Gábor  »-nak  hiv  és  akinek  a  harmincéves 
háborúban  való  nevezetes  működéséről  csak  egynéhány  szót  szól, 
Ausztria  ellensége  (Feind  Österreichs)  volt  és  hogy  Pozsonyban 
királlyá  koronáztatta  magát  (sich  in  Pressburg  zum  König  krönen 
liess);  és  V.  könyvében  azt,  hogy  Ferdinánd  (t.  i.  II.  Ferdinánd 
fia)  Magyarország  királya.  Hogy  Magyarországnak  sohasem  volt 
köztársasági  alkotmánya;  hogy  Bethlen,  sem  Pozsonyban,  sem 
máshol,  nem  koronáztatta  magát  királlyá;  s  hogy  Wallenstein 
meggyilkoltatásának  idejében  II.  Ferdinánd  és  nem  fia  volt  Ma- 
gyarország királya:  nem  szükséges  mondanunk;  de  azt  igen,  hogy 
a  nagy  német  iró,  ki  akkor,  mikor  szóban  forgó  történelmi  mim- 

káját  irta,  a  jenai  egyetemen  a  világtörténelem  tanára  volt,  nem 
ismerte  kellőképen  Bethlent,  sem  a  nemzetet,  melynek  egyik  leg- 
nagyobb embere  volt. 

De  azért  tisztelt  bennünket,  mit  —  egyebek  közt  —  az  is 
bizonyít,  hogy  Weimarban,  1803  nyarán,  egy  társaságban,  mely- 
ben kivüle  még  két  nagy  német  iró,  Wieland  és  Goethe,  s  egy 
Németországban  utazó  s  Weimart  is  fölkereső  magyarországi 
protestáns  elemi-iskolai  tanító  is  jelen  volt,  egynéhány  szóból  álló, 
de  lelkes  pohárköszöntőt  mondott  hazánkra  s  Ferencz  kirá- 
lyunkra, ki  akkor  még  német  császár  is  volt  (lásd  a  «Pressburger 
Zeitung))  1840.  évf.  és  Schröer  «Abenteuer  eines  ungarischen 
Sehulmannes  stb.»  c.  cikk  a  pozsonyi  reálisk.  1854 — 55-iki 
értesít.). 

Teleki  József  gróf  (a  gróffá  lett  nagy  Mihálynak  déduno- 
kája, Rádai  Pálnak,  II.  Rákóczi  Ferenc  kancellárjának  és  a 
magyar  költőnek  unokája,  Józsefnek,  a  történetirónak  és  a 
Magyar  Tudós  Társaság  első  elnökének  és  Lászlónak,  az  állam- 
férfiunak  és  a  «Kegyenc»  szerzőjének  nagyatyja  s  Tisza  Kálmán- 
nak, Magyarország  miniszterelnökének  dédatyja),  ki  a  Telekiek 
nemzetségének  egyik  legjelesebb  tagja  volt  és  kit  kiváló 
lelki  tulajdonságaiért,  sokféle  tudományban  való  nagy  jártas- 
ságáért, irodalmi  működéséért  és  igaz  hazafiságáért  nemcsak 
honfitársai,  köztük  két  oly  nagyság,  mint  Révai  (1.  Paintner 
Mihályhoz  1784  február  7-én  intézett  levelét,  közli  Csaplár  a 
«Figyelő»  XII.  köt.  362.  1.)  és  Kazinczy  (1.  idősb  Ráday  Gedeon 
grófnak  1791  április  2-án,  Kis  Jánosnak  1797  november  16-án, 
brünni  fogságából,  és  sok  másnak  máskor  irt  leveleit),  hanem 
külföldi  tudósok,  irók,  államférfiak  és  fejedelmek  is  nagyra- 
becsültek,  mit  hozzá  intézett  leveleik  bizonyítanak,  több  izben 
utazott  Európa  művelt  országaiban.  Többször  volt  Németország- 
ban. Annyira  szerette  a  tudományokat  és  annyira  szeretett  tanulni, 
hogy  1791-ben,  mikor  már  boldog  férj  és  atya  volt  és  nagy  hiva- 
talokat viselt,  «de  nem  keresett))  (mondja  Bajza  «A  Telekiek 
iudományos  hatása»  című  értekezésében),  tizenkét  német  egye- 
temet látogatott  meg.  Göttingában  legtovább  időzött.  Társalgásá- 
val megkedveltette  magát  a  németekkel,  kik  közül  sokan  híréből 
már  ismerték  (mondja  u.  a.  u.  o.).  Kis  János,  ki  akkor  a  göttingai 
egyetem  hallgatója  volt,  ezt  irja  róla:  ((Frankfurtból,  hol  Ferencz 
császár  koronázásán  jelen  volt,  egy  fordulást  tett  N  érne  (ország- 

ban,  leginkább  némely  tudósoknak,  azok  között  a  göttingaiaknak 
is,  meglátogatása  végett.  Göttingában  létét,  oda  érkezése  után, 
hamar  megtudám.  Délelőtt  egyik  leckére  menvén,  történetből 
egy  diszes  öltözetű  legénnyel,  az  említett  gróf  cselédjével  talál- 
kozám  . .  .  Leckémről  kijővén,  első  gondom  leve  minden  haza- 
fiakat (  t.  i.  a  göttingai  egyetem  magyar  tanulóit)  összegyűjteni  s 
azután  seregesen  menénk  Göttinga  ritka  vendége  tiszteletére  ...  A 
különben  nagyon  komoly  gróf  nagy  «lebocsátkozással»  fogada 
s  több  rendbeli  kérdezősködései  s  intései  után  ozsonnát  is  adata. 
Egy  pár  napig  késvén  ott,  a  jelesebb  professzorokat  meglátogatta 
s  a  fogadóban  meg  is  vendégelte.))  (Emlékezései,  első  közlemény, 
106.  1.  az  1.  kiad.  szer.)  Egy  esztendő  múlva  Kis  János,  mikor  a 
jenai  egyetemen  tanult,  megtudta,  miképen  vélekedett  erről  a 
nemes  grófról  Reinhold,  a  jenai  egyetem  egyik  legjelesebb  tanára, 
a  bölcselő  s  iró,  ki  Wieland  veje  volt.  Ezt  irja  róla:  «Kant  egyik 
legbuzgóbb  s  legügyesebb  követője,  kellemes  előadásával,  mely 
a  legmélyebb  bölcselkedési  fejtegetést  is  érthetővé  tevé,  minden 
tanítótársait  felülhaladta.  Velem  annál  inkább  szeretteié  magát, 
mivel  megengedé,  hogy  némelyekkel  együtt  estvénkint  vacsorá- 
zásakor szabadon  hozzá  meheték  s  beszélgetésében  részesülheték. 
Ilyenkor  nyájaskodását  is  hallhatám,  de  egyszersmind  oly  dolgo- 
kat is  tanulhattam  tőle,  melyekről  leckéiben  nem  szólhatott.  Egy 
ilyen  estve  a  legnagyobb  lelkesedéssel  elbeszélé  azt  is,  mely  tisz- 
teletre s  csudálásra  ragadtatott  gróf  Teleki  József  éles  és  mély 
esze  által,  midőn  az  őt  esztendővel  előbb  meglátogatta.))  (U.  o. 
144.  1.) 

Kotzebue  három  magyar  tárgyú  színdarabot  irt:  az  elsőnek 
«Benyovszky»,  a  másodiknak  «Stephan,  Ungarns  erster  Wohl- 
tháter))  s  a  harmadiknak  «Béla's  Flucht»  a  cime.  Sem  szépészeti 
fejtegetésökbe,  sem  bírálatukba  nem  bocsájtkozunk,  hanem  csak 
megemlítjük,  hogy  szebbnél  szebb  sorokat  találunk  bennök  ró- 
lunk. A  második  helyen  említett  darabban,  mely  előjáték  volt  a 
pesti  városi  német  színháznak  1812  február  12-én,  Ferencz  csá- 
szár és  király  születése  napján,  végbemenendő  megnyitására  (de, 
minthogy  azon  a  napon,  abban  az  esztendőben,  Hamvazó-szerda 
volt,  9-én  volt  a  megnyitás),  István  igy  szól  magyarjaihoz:  ((Reá- 
tok hagyták  örökül  nemes  atyáitok  a  régi  harcias  lelket»  (Auf 
euch  vererbten  euere  edlen  Váter  den  altén  kriegerischen  Geist), 
majd  meg  igy:  «Már  nem  vonultok  hadba,  hogy  pusztítsatok,  ha- 

nem  az  igazságért  készek  vagytok  harcolni  mindig  és  a  keresz- 
ténynek jámbor  nemeslelküségével  egyesítitek  eleitek  vitézségét* 
(Ihr  zieht  nicht  mehr  aus,  um  zu  verwüsten,  Nur  für  das  Recht  zu 
kámpfen  stets  béreit,  Und  mit  dem  frommen  Edelmuth  der  Chris- 
ten  Verbindet  ihr  der  Váter  Tapferkeit.)  A  harmadik  helyen  emlí- 
tettben, mely  szintén  annak  a  német  színháznak  megnyitására 
készült,  de  akkor  nem  adatott,  a  lovag  ezt  mondja  Kálmán  her- 
cegnek: «Gyakran  voltam  tanuja  annak,  hogy  mennyire  hevült 
kebled  a  házáért»  (Oft  war  ich  Zeuge,  wie  für  das  Vaterland  die 
Brust  Euch  glühte),  ki  ezt  feleli:  «Mint  minden  derék  magyarnak » 
(Wie  jedem  braven  Ungarn,  I.  felv.  2.  jel.).  Ezt  a  három  darabját 
hazánkban  nemcsak  német,  hanem,  magyar  fordításban,  magyar 
színpadokon  is  többször  előadták.  Az  utóbbi  kettőt  adták  németül 
a  pesti  német  színházban  1819  október  25-én,  mikor  József  nádor 
Dorottya  főhercegnővel,  harmadik  nejével,  először  jelent  meg 
abban  a  színházban  (1.  az  «Ofner-Pesther  Zeitung»  1819.  évf. 
okt.  28.  számát).  «Béla's  Flucht»-jából,  «Béla  futása»  címmel,  és 
utóbb  «Benyovszki»-jából  dalműszöveget  irtak;  az  előbbihez 
Ruzsicska  Ignác  és  az  utóbbihoz  Doppler  Ferenc  szerzett  zenét. 
Vajjon«Béla  futása»  volt-e  első  dalművünk,  mint  ahogy  némelyek 
vélik,  teljes  bizonyossággal  nem  tudjuk. 

Korner  «Zrinyi»  cimű  öt  felvonásos  szomorujátéka,  elejétől 
fogva  végéig,  nem  egyéb  nemzetünk  dicsőítésénél.  Jó  tulajdon- 
ságainkról szóló  szép  verssorai  oly  számosak,  hogy  valamennyit 
nem  idézhetjük,  de  meg  nem  állhatjuk,  hogy  le  ne  irjuk  ezeket 
a  szavait:  «A  szabad  magyar  csak  Isten  és  királya  előtt  hajol 
meg»  (Ein  freier  Ungar  beugt  sich  nur  vor  Gott  und  seinem 
König,  III.  felv.  4.  jel.).  Mikor  Szulejmán  követével  azt  üzeni 
Zrínyinek,  hogy  Horvátország  királyságát  adja  neki  s  minden- 
féle kinccsel  halmozza  el,  ha  megadja  magát,  Zrínyi  — 
egyebek  közt  —  ezt  feleli:  «A  magyarnak  többet  ér  a  becsület 
királyi  koronánál))  (Einem  Ungar  sei  die  Éhre  mehr  als  eine 
Königskrone!  u.  o.  9.  jel.).  «Áruló  sohasem  volt  népem  között» 
(Verráther  gab  es  nie  in  meinem  Volk,  V.  f.  7.  jel.).  ((Megadásra 
nem  is  gondol  a  magyar»  (An  Ergebung  denkt  der  Ungar  nicht, 
u.  o.). 

A  szászországi  származású  Korner  Bécsben  élt,  mikor  ezt 
a  nevezetes  művét,  melynek  fő  hősét  «magyar  Leonidas»-nak 
hivja  (szüleinek  Bécsből  1812  március  5-én  irt  levelében),  szer- 

zette.  Ugyanakkor  Bécsben  tartózkodott  Kisfaludy  Károly  is. 
Szives  barátság  kötötte  egybe  a  két  fiatal  jeles  költőt  (mondja, 
Kisfaludy  életrajzában,  Toldy  s  utána  Wurzbach  «Biogr.  Lexi- 
kon»-ja  XII.  részének  244.  lapján)  és  alighanem  Kisfaludy  hivta 
fel  a  német  költő  figyelmét  a  szigetvári  hős  és  társai  nemes  vitéz- 
ségére. 

Bécsben  adták  elő  először  1812  december  30-án  rendkívüli 
hatással  ezt  a  magyar  tárgyú  színdarabját.  A  páholyokat  már 
akkor  lefoglalták  a  következő  előadásokra  is.  A  nagy  közönség 
nagy  része  magyar  volt.  Mindezt  abból  a  leveléből  tudjuk,  melyet 
az  előadás  napján  irt  szüleinek,  kiknek  levelével  az  első  előadás 
szinlapját  is  megküldte. 

Az  első  előadás  után  nemcsak  a  fő  szereplőket,  hanem  őt  is 
kihívja  a  zajosan  tapsoló  közönség.  Szükségesnek  tartja,  hogy 
egynéhány  szóval  megköszönje  ezt  a  megtiszteltetést.  Szerényen 
annyit  mond,  hogy  a  tetszést,  melyet  nyert,  nem  « tanítványszer ü 
múzsájának)),  hanem  a  nemes  színművészek  szép  buzgalmának 
és  egy  nagy  nemzet  nagy  tette  lelkesítő  emlékezetének  kell 
köszönnie. 

A  fennebb  említett  Teleki  József  jeles  fiának,  László- 
nak fenkölt  lelkű  neje,  Mészáros  Johanna  bárónő,  1818-ban  föl- 
kérte Szemere  Pált,  hogy  fordítsa  magyarra  Körnernek  ezt  a 
darabját  (lásd  Szemere  Pálnak  Pécelről  1818  július  13-án  Kazin- 
czyhoz intézett  levelét.  Közli  Szvorényi  « Szemére  Pál  munkái)) 
III.  részének  164.  L).  Lelkes  magyar  urak-  és  hölgyekből  alakult 
műkedvelő  társaság  Szemere  fordításában  elő  is  adta,  a  pesti  jó- 
tékony nőegyesület  javára,  Pest  városa  nagy  német  színházában. 
A  főbb  szereplők  ezek  voltak:  Szulejmán:  Teleki  József  gróf,  a 
már  említett  történetíró;  Lévi:  Schedius  Lajos,  egyetemi  tanár, 
tudós  és  iró;  Zrínyi:  Dallos  Sándor  nyűg.  kapitány;  Zrinyiné: 
gróf  Teleki  Lászlóné;  Juranics:  Teleki  Ferenc  gróf;  Paprutovics: 
Tisza  Lajos,  gróf  Tisza  István  miniszterelnök  nagyatyja;  Aga: 
Kubinyi  Ferenc,  utóbb  természettudós  és  politikus,  Ágostonnak, 
a  M.  N.  Múzeum  igazgatójának  (kese.  Ezt  a  példát  követték  azok 
az  erdélyi  urak  és  hölgyek,  kik  1821-ben  Korner  «Zrinyi»-jének 
előadásával  nyitották  meg  az  első  magyar  állandó  színházat,  de 
nem  Szemére,  hanem  Petrichevich  Horváth  Dániel  fordításában. 
Ekkor  a  legnevezetesebb  szereplők  a  következők  voltak:  Szulej- 
mán: Csáky  József  gróf;  Zrínyi:  Petrichevich  Horváth  Dániel; 

Zrinyiné:  gróf  Csáky  Józsefné;  Juranics:  Bethlen  J.  gróf;  Ibrahim: 
Bornemisza  báró;  Ali:  Bánffy  báró;  Musztafa:  Barcsai;  Ilona: 
Inezédi  Mária  bárónő;  Újlaki:  idősb  Bethlen  Pál  gróf  (közli 
Gedeon  Alajos  az  Egy.  Phil.  Közlöny  1902.  évf.  208.  1.).  Magyar 
és  német  szinészek  gyakran  játszották,  mindig  nagy  hatással, 
országszerte.  (L.  Bayer:  A  magy.  játékszín  története.) 

Noha  nem  célunk  Korner  színdarabjának  és  Kölcsey  róla 
szóló  bírálatának  bírálása,  de  annyit  mondanunk  kell,  hogy  Köl- 
csey Hgy  bánt  Körnerrel  is,  mint  Berzsenyivel,  azaz  kímélet 
nélkül;  azonban  ő  sem  vonhatta  ki  magát  a  mű  lelkesítő  hatása 
alól,  mint  ahogy  bírálatának  ezekből  a  szavaiból  látható:  «A 
játékszínről  jövök,  hol  a  Korner  «Zrinyi»-jét  láttam  —  magyarul 
előadatni;  s  a  dicsőséggel  teljes  történet  emlékezete,  az  asszonyi 
egyesület  játszó  tagjainak  (a  legnevezetesebbeknek  neveit  az  imént 
felsoroltuk)  művészi  ügyessége  s  a  néző  közönség  hevesen  ki- 
fakadozó  öröme  szokatlan  melegséggel  hatottak  meg  .  .  .  Midőn 
a  játékszínen  megjelentem  s  a  mi  halhatatlan  bajnokunkat 
magyar  nézők  előtt  magyarul  hallám  szólani,  hajlandó  levék  a 
kritikust  levetkezni  s  a  poéta  hibáit  nemzetem  dicsőségével  fedni 
be  .  .  .  Örömest  vallom  meg,  hogy,  mint  magyar,  köszönettel  tar- 
tozom Körnernek,  ki  a  mi  Zrínyinket  és  benne  nemzetünket, 
idegen  létére,  megdicsőíteni  kívánta.  Minden  bizonnyal  ő  csak 
schilleri  lélek  híjával  volt,  másként  oly  varázsló  fényben  tüntette 
volna  fel  a  szigetváriakat,  mint  amilyenben  a  schilleri  személyek 
ragyognak  .  .  .  mindemellett  is  tagadhatatlan,  hogy  törekedése 
dicséretes  vala.» 

Pichler  Karolina,  a  német  irónő,  a  hazája  védelmében  a 
csatatéren  halálosan  megsebesült  Korner  halálakor  irt  költemé- 
nyében («An  die  Mutter  Theodor  Körner's»)  azt  mondja,  hogy 
«Sziget  hőse»  a  mennyben  testvéri  csókkal  és  áldással  fogadja 
költőjét  és  tisztelettel  tekint  reá,  ki  hősi  lélekkel  küzdött  mind 
halálig,  mint  egykor  ő  s  vitéz  serege. 

Szemere  Bertalan,  Drezdában,  1836  október  13-án  ezt  irja: 
«Délelőtt  voltam  az  öreg  Tiedgenél,  az  «Urania»  költőjénél.  Mond- 
ván, hogy  magyar  vagyok,  megragadá  kezem  s  fölkiálta:  «Ez  az 
én  kedvenc  nemzetem!))  De  utána  nyomban  azt  kérdé:  « Vannak 
még  sklávok  (t.  i.  rabszolgák)  Magyarországban?))  Ez  szörnyen 
levert  s  egyszersmind  jelszó  volt  alkotmányunk  fényvonásait 

érintenem  s  az  uj  kor  emberi  irányát  elmondanom,  min  örven- 
deztében  ragyogtak  a  tisztes  ősz  szemei.  Magyarul  kellett  neki 
szavalnom  s  nyelvünket  melódiai  lágynak  találta.  Kérdé  a 
«Liebe»-t  magyarul  s  miután  a  «szerelem»  szót  több  idegen  nyel- 
vek ezt  jelentő  szavaival  összehasonlította,  mondá:  «Szép,  de 
mégis  csak  legszebb,  legszelidebb  szó  a  mienk:  Liebe».  —  «A 
magyar  derék  nép»,  mondá  a  nyolcvanas  öreg.  —  «Én  ugy  kép- 
zelem, mint  az  olaszokat)),  feleié  egy  kékszemű  hölgy.  «Igen», 
válaszolá  Tiedge,  «de  több  szilárdság,  több  férfiuság  a  jellemben. 
Már  olvastam  egypár  népdalt  s  mi  láng,  mi  hév  benne!  Mellette, 
mi  németek,  elenyészünk.))  Kére  egyszersmind,  irnék  le  néhány 
népdalt,  mellé  tévén  a  német  fordítást.  «Zenére  tesszük)),  mondá 
«s  a  magyart  fogjuk  énekelni.))  —  Mikor  másodszor  volt  nála 
Szemere,  a  tokaji  borról,  «mely  ismeretesb  mint  az  ország,  mely- 
ben terem »,  mint  Szemere  mondja,  azt  beszélte  a  jeles  német  iró, 
hogy  volt  neki  egyszer  finom  tokajija,  melyet  sokáig  tartogatott, 
de  orvosságul  oda  adta  egy  beteg  asszonynak,  kinek  darab  időre 
meghosszabbította  vele  életét.  Azután  igy  szólt:  «Uram,  hol  ilyen 
bor  terem,  milyennek  kell  lennie  ott  a  léleknek?!))  (Utazás  kül- 
földön, I.  köt.  13—14.  1.  a  2.  kiad.  szer.) 

Ugyanakkor,  mikor  Szemere  Bertalan,  utazott  Németország- 
ban a  nagy  tehetségű,  koraérett  és,  fiatal  létére,  már  nagy  tanuit- 
ságu  Pulszky  is.  Vele  volt  nagybátyja,  Fejérváry  Gábor.  Az  « Éle- 
tem és  korom»-ban  ezt  irja:  ((Stuttgartban  fölkerestük  Menzelt 
(t.  i.  Farkast,  kit  nem  kell  összetéveszteni  Menzel  Károly  Adolffal, 
mind  a  kettő  történet-  és  irodalomtörténetiró),  az  akkor  hires 
kritikust,  a  «Literatur-Blatt»  szerkesztőjét,  kinek  tolla  képes  volt 
egy  iró  hirét  megalapítani .  .  .  Fejérváry  megkérte,  nézze  át  kéz- 
iratomat (t.  i.  angolországi  utazásáról  szóló  naplójáét)  s  mondja 
meg,  hogy  megérdemelné-e  a  kiadást.  Menzel  szánakozó  tekin- 
tettel vette  át  tőlem,  félve,  hogy  idegenek  iránt  való  udvariasság- 
ból egynéhány  órát  kell  elvesztegetnie  unalmas  olvasással;  de 
másnap  reggel  maga  hozta  vissza  a  kéziratot,  megdicsérte  s  hoz- 
zám intézett  levélben  is  ajánlta  kiadását))  (I.  köt.  121.  1.  az  1.  kiad. 
szer.).  1839-ben  megjelent  névtelenül  és  németül  ily  cimmel:  «Aus 
dem  Tagebuche  eines  in  Grossbritannien  reisenden  Ungarn» 
Menzel  «Literatur-Blatt»-jában  dicsérő  birálat  jeleni  meg  róla 
(lásd:  u.  o.  a  123.  1.). 

Egy  esztendő  múlva,  Eötvös  felszólítására,  az  «Árvizkönyv>» 

számára  megírta  magyarul  utazási  vázlatait  Németország-, 
Anglia-,  Hollandia-  s  Belgiumról. 

Augsburgban,  mikor  másodszor  volt  Németországban,  meg- 
látogatta List  Frigyest,  a  jeles  nemzetgazdát,  ki  nemzetünknek 
igaz  tisztelője  volt.  Sokat  kérdezősködött  Deák  felől  és  azt  mondta, 
hogy  tiz  esztendő  múlva  Magyarország  egyik  minisztere  lesz  (u.  o. 
204.  1.). 

Az  1839 — 40-iki  országgyűlés,  melynek  Pulszky  is  tagja  volt, 
bizottságot  választott,  melynek  az  volt  feladata,  hogy  javaslat 
alakjában  készítse  el  a  magyar  büntetőtörvénykönyvet.  A  bizott- 
ságnak, melynek  oly  kiváló  tagjai  voltak,  mint  Beöthy  Ödön, 
Bezerédy  István,  Deák,  Dessewffy  Aurél,  Eötvös,  Klauzál  Gábor, 
Mednyánszky  Alajos,  Palóczy  László,  Szalay,  Teleki  József  stb., 
Pulszky  is  tagja  s  jegyzője  volt.  Mikor  az  a  bizottság  javaslatá- 
val elkészült,  Pulszky  kiment  Heidlbergbe,  hogy  annak  a  kornak 
legjelesebb  német  büntetőjogászával,  Mittermaierrel  közölje  annak 
a  bizottságnak  nagy  gonddal  készült  és  nagybecsű  javaslatát. 
A  hires  jogtudós  megkérte,  hogy  fordítsa  le  számára  németre  azt 
a  javaslatot  és  azt  mondta,  hogy  szívesen  megírja  róla  való  észre- 
vételeit, mert  «nagy  reményeket  fűzött  hozzá,  amint  megtudta, 
hogy  a  bizottságban,  mely  készíti,  nincs  sem  biró,  sem  hivatalnok, 
sem  professzor;  ezért  eredetit  várt  tőlünk,  mi  a  francia,  osztrák 
és  porosz  sablontól  elüt»  (lásd  Pulszky:  Életem  és  korom,  I.  k. 
192.  1.).  Mittermaier  meg  is  volt  elégedve  azzal  a  javaslattal  és 
készítőit  bámulta  s  magasztalta,  mondja  Pulszky  (u.  o.  198.  L). 
Észrevételei  megjelentek  nyomtatásban,  magyarul  is  (1843-ban). 
Nem  sajnálhatni  eléggé,  hogy  azoknak  a  jeles  embereinknek  «a 
külföld  által  is  magasztalt  javaslata  törvényes  erőt  nem  nyert». 
(Pauler:  A  jog-  és  államtudományok  encyclopaediája,  119.  1.  a 
3.  kiad.  szer.) 

Mikor  Gorove  István  —  ki  már  ifjú  korában  kezdett  hazája 
ügyeivel  buzgón  foglalkozni  s  Kossuth  «Pesti  Hírlap »-jának  mun- 
katársa volt  és  már  első  évfolyamának  első  számában  ((Magyar- 
ország 1841-ben»  címmel  értekezést  irt,  melyre  Kossuth  ezt  az 
észrevételt  tette:  « Szívesen  üdvözöljük  a  fiatal  erőt,  mely  e  cik- 
kelyben, gazdag  férfikort  igérve,  mutatkozik  stb.»;  Széchenyinek 
«Kelet  Népé»-re  irt  «Felelet»-ében  (a  233.  1.)  pedig  «a  derék 
Gorove»-nak  hivja  —  jeles  barátja,  Tóth  Lőrinc  társaságában 
(1.  Tóth  Lőrinc:  Uti  tárca,  az  előszóban),  1842-ben  és  1843-ban 

Németországban  utazott,  szintén  elment  List  Frigyeshez,  kinek 
legnevezetesebb  nemzetgazdasági  munkája,  melynek  cime:  «Das 
nationale  System  der  politischen  Oekonomie»  (1841-ben  jelent 
meg),  akkor  már  közkézen  forgott;  Kossuth  «Pesti  Hirlap»-ja 
ismertette  (az  1842.  évf.  február  24.,  27.  és  március  13.  számai- 
ban) s  Sárváry  Antal  ily  cimmel:  «A  politikai  gazdálkodás  nemzeti 
rendszere»  magyarra  fordította  (megjelent  1843-ban). 

((Művének  fontosságát  —  mondja  Gorove  —  talán  mi 
magyarok  leghamarább  fogtuk  fel,  List  tudta  már  ezt  s  öröm- 
mel említé,  miként  munkájának  több  negyedrészénél  Magyar- 
országban kelt  el.»  (Nyugot.  Utazás  külföldön,  I.  köt.  37.  1.) 

Meg  akart  ismerni  bennünket,  azért  1844  november  és 
december  havában  bejárta  hazánkat.  Volt  Pesten  a  megyegyűlé- 
sen, Pozsonyban  az  országgyűlésen.  Politikusaink  és  újságjaink 
pártkülönbség  nélkül  ünnepelték.  (L.  a  «Nemzeti  Ujság»  1844. 
okt.  23.,  25.  és  nov.  1.  sz.  és  ((Budapesti  Hiradó»  1844.  nov.  17. 
és  dec.  8.  sz.  és  Háusser  róla  irt  életr.  a  «Fr.  List's  Gesamm. 
Schriften»  I.  k.  336—8.  L). 

Munkáiban,  melyeket  egyenkint  taglalni  nincs  terünk,  min- 
dig helyesen  és  igazságosan  ir  rólunk.  Azt  akarja,  hogy  hazánk 
gazdag,  szabad,  helyesen  kormányzott  és  sorsával  megelégedett 
ország  legyen  (1.  «Über  die  national-oekonomische  Reform  des 
Königreichs  Ungarn»  cimű,  1845-ben  irt  értekezését).  Azt  mondja 
honfitársainak,  hogy  —  akiknek  ki  kell  vándorolniok  hazájok- 
ból  —  ne  Amerikába,  hanem  Magyarországba  vándoroljanak  és 
olvadjanak  be  a  magyarságba  («Die  Ackerverfassung,  die  Zwerg- 
wirtschaft  und  die  Auswanderung»  cimű  értekezésében,  1.  a 
Háusser-féle  kiadás  II.  köt.  208 — 211.  L);  hogy  igen  tévednek 
közülök  azok,  kik  azt  hiszik,  hogy  a  németeknek  Magyarország 
németesítésére  kell  törekedniök  (u.  o„  u.  a.  a  kiadásnak  211.  lap- 
ján) és  hogy  a  német  és  a  magyar  nemzet  között,  mind  a  kettőnek 
javára,  állandó  legyen  az  egyetértés,  az  érintkezés  és  a  szövetség 
(u.  o.  és  többször  is). 

Kautz  Gyula,  a  szaktudós,  igy  jellemezte:  «List  —  a  mi  nagy 
államférfiunk,  Széchenyin  kivül  —  az  első  nagy  kontinentális 
slá tusgazda,  aki  elméletét  a  gyakorlati  élettel  közvetlen  viszony- 
latba helyezni  s  az  abstrakt  smithianizmus  tanrendszerén  ön- 
tudatosan túl-  és  továbbmenni  törekedett;  másfelől  azért,  mivel 
List  az  egyetlen  külföldi  nagy  nemzetgazda,  ki  Magyarországot 

vizsgálódásai  körébe  bele  vonta,  anyagi  előbbre  haladásunk  föl- 
tételeinek felderítésével  foglalkozott  s  különösen  döntő  befolyást 
gyakorolt  eszmefejlődésünkre  s  közgazdasági  életünkre  azáltal, 
hogy  tanrendszere  a  negyvenes  évek  folyamában  Kossuth  által 
felkaroltatván,  majdnem  evangeliumszerü  tekintélyre  emelkedett, 
törekvéseink  és  kísérleteink  zsinórmérvéül  szolgált,  céljaink 
szövétneke  gyanánt  tekintetett.))  (A  nemzetgazdasági  eszmék  fej- 
lődési története  s  befolyása  a  közviszonyokra  Magyarországon, 
349.  1.  Ezért  a  munkájáért  a  M.  T.  Akadémia  a  Fáy-alapítvány- 
ból  megjutalmazta.) 

Nebenius,  a  hires  badeni  politikus,  mikor  Gorove  fölkereste 
s  előhozta  az  akkoriban  nemzetünket  becsmérlő  német  újságo- 
kat is,  ekkép  nyilatkozott:  «Ne  higye  ön,  mintha  ezek  közvéle- 
ményt képviselnének;  a  magyar  mindig  szövetségese  volt  a  néniéi- 
nek és  az  lesz  jövőre  is  .  .  .  nem  is  tudtam  (t.  i.  hogy  a  német 
újságok  bántják  a  magyart),  de  higye  el,  mi  az  önök  törekvéseit 
részvéttel  kisérjük  és  minden  előlépésöknek  örvendünk))  (id.  m. 
1.  k.  178.  1.). 

Gorove  is  volt  Mittermaiernél,  kiről  igy  szól:  «Igen  nagy 
érdekkel  viseltetik  fejlődésünk  iránt;  szándéka  volt  hazánkat 
meglátogatni.))  (U.  o.  213.  1.) 

Ugyancsak  Gorove,  Kossuth  «Pesti  Hirlap»-ja  1844.  évf. 
január  18.  számában  megjelent  vezércikkében,  a  bennünket  sérte- 
gető «augsburgi  ujság»-ról  szólva,  ezt  irja:  «A  német  közvéle- 
ményt nem  képviseli ...  s  ha  .  .  .  visszaemlékszem  ama  szives, 
ama  részvétteljes  nyilatkozásokra,  melyeket  nemzetünk  s  ügyünk 
felől  Némethon  legnevezetesebb  embereitől  hallottam,  van-e 
okom  ezeket  üres  bókolatoknak  tulajdonítani  s  nem  annak, 
hogy  ama  hirlapi  cikkek  nem  a  német  népvélemény  tolmácsai0 
Ellenségeit  nemzetiségünknek  nem  keresem  a  német  népben, 
hol  föl  nem  lelhetem;  de  ott,  hol  azokat  mind  föllelem.)) 

Nem  sokára  nyilvánvalóvá  lett,  kik  és  hol  vannak  ellen- 
ségeink, kik  alkotmányunknak  a  kor  kívánalmai  szerint  való  át- 
alakítását, melyet  békés  munkával  és  törvényes  módon  akartunk 
megvalósítani,  félszázadnál  több  ideig,  t.  i.  1790-től  1848-ig, 
konokul  gátolták  és  ennél  fogva  szellemi  s  anyagi  érdekeink  ki- 
elégítésének, azaz  haladásunknak  útját  állták,  majd  meg  arra 
kényszerítettek  bennünket,  hogy  fegyverrel  védjük  magunkat. 

Hazájok  szabadságáért  és  függetlenségéért  hős  lélekkel  har- 

coló  honvédeinJk  örök  dicsőséget  szereztek  maguknak  és  nemze- 
tüknek. Világszerte  tisztelték  nevöket. 

Hartmann  Móric,  jeles  német  költő,  « amint  megkezdtük 
szabadságharcunkat,  nagy,  lelkes  gyönyörűséggel  fordult  felénk », 
mondja  Kozma  Andor,  ki  annak  a  jeles  német  költőnek  egy- 
néhány rólunk  szóló  szép  költeményét  magyarra  fordította  (1.  a 
((Szemelvények  Hartmann  Móric  költeményeiből))  «Bevezetés»-ét 
a  4.  1.).  Lelki  rokona  ez  a  német  költő  a  mi  Petőfinknek,  kit 
szeretett  és  költeményeiből  egynéhányat  németre  fordított. 
Egyik  legszebb  költeményét,  a  «Kelet  népe»  ciműt,  teljesen 
közöljük,  mely  Kozma  Andor  fordításában  igy  szól: 

«Van  egy  népe  napkeletnek  — 
Annak  az  erében  ngy  forr, 
Ugy  pezsg,  mint  a  nemes  uj  bor, 
Tüze  lelkes  érzületnek. 

Van  egy  népe  napkeletnek, 
Itt  élt  az  már  ezer  évig 
S  éljen  mind  a  világvégig, 
Mint  rontója  rút  cseleknek. 

Van  egy  népe  napkeletnek  — 
Beh  bús  volna  sorsunk  már  ma, 
Ha  e  hős  nép  itt  nem  állna 
A  kapunknál  őrizetnek. 

Van  egy  népe  napkeletnek  — 
Szenvedésit  ez  megállja. 
Mindig  kezében  szablyája, 
Melyet  rozsda  nem  lepett  meg. 

Van  egy  népe  napkeletnek  — 
Csatazaj  ját,  harci  dal  ját 
A  világon  végig  hallják, 
Mint  viharját  vad  szeleknek. 

Van  egy  népe  napkeletnek  — 
Annak  háborúja  is  szent! 
Győzelméért  kérem  Istent. 
Mit  a  zsarnokság  fizet  meg.» 

Nem  a  maguk  erejével  fölibénk  kerekedő  ellenségeinknek 
szabadságharcunk  vezérein,  hősein  és  más  honfitársainkon  el- 
követett iszonyú  kegyetlenkedéseinek  hire  bejárta  az  egész  vilá- 
got. Ekkor  irta  a  németek  egyik  legnagyobb  költője,  Heine,  kit 
Petőfi  szeretett  és  ki  Petőfit  csodálta,  a  szabadságért  vitézül  küzdő 
s  nemesen  szenvedő  magyar  nemzet  dicsőítésére,  egyik  legreme- 
kebb költeményét  («Im  Október  1849»),  melyet  Gyulai  Pál  — 
«1849  októberében))  cimmel  —  magyarra  fordított.  Csak  ennyit 
igtatunk  belőle  ide: 

« Szegény  magyar  halálba  dűl, 
Szabadság  végső  vára  veszve; 


Ugy  megszűkül  német  ruhám, 
Nevét  ha  hallom  a  magyarnak, 
Érzések  tengerárja  hány, 
Lelkembe  trombiták  rivallnak.» 

A  zene  történetében  korszakalkotó  nagy  zeneszerző,  iró  s 
a  német  nemzeti  dalmű  megteremtője,  Wagner  Richárd,  ki  két 
izben  utazott  hozzánk,  hogy  fővárosunkban  zeneszerzeményeit 
hangversenyein  bemutassa,  hálásan  és  örömmel  nyilatkoztatta  ki, 
hogy  a  magyar  közönség  őt  is  és  zeneműveit  is  szívesen  fogadta, 
megértette  s  megbecsülte. 

Mikor  először  volt  Budapesten  (1863  július  19 — 31.),  két 
hangversenyt  adott  a  Nemzeti  Színházban,  melynek  számtalan 
műkedvelő  zenésszel  megerősített  zenekarát  ő  maga  vezérelte. 
Ekkor  a  Nemzeti  Színház  zenekaráról  ekkép  nyilatkozott: 
«Büszke  lehet  a  színház,  hogy  ily  zenekara  van,  mely  ennyi  ki- 
fejezéssel és  biztonsággal  játszik  s  még  alig  találtam  zenekart, 
mely  rövid  idő  alatt  így  megértette,  ily  szabatosan  és  ily  érzelem- 
mel valósította  volna  meg  eszméimet  és  szándékaimat.))  (Lásd 
« Sürgöny »  1863.  évf.  július  23.  sz.  a  «Szinházi  Látcső»  után.) 

Budapestről  való  eltávozása  után,  1863  augusztus  1-én  kelt 
levelében,  Radnótfáy  Sámuelnek,  a  Nemzeti  Színház  igazgatójá- 
nak ezeket  irja:  «Ha  már  meghívása  is  kellemesen  lepett  meg  s 
az  a  kijelentése,  hogy  örömére  válik  a  Nemzeti  Színház  erőinek 
támogatásával  engem  Magyarország  fővárosa  közönségének  be- 
mutatni, jólesőleg  hízelgő  volt  reám  nézve:  szíves  fáradozásainak 

sikere  s  minden  tekintetben  könnyítő  s  segítő  előzékenysége  csak 
fölülmulhatá  várakozásaimat.  Zenekarának  jelessége,  minden- 
kitől tisztelt  karnagyának  (t.  i.  Erkelnek,  ki  Wagnernek,  első 
hangversenye  után,  a  Nemzeti  Szinház  zenekarának  nevében, 
nemzetiszinü-szalagos  borostyán-koszorut  nyújtott  át,  ki  őt  érte 
megölelte  s  kétszer  megcsókolta,  1.  a  ((Színházi  Látcső»  1863.  évf. 
július  25.  és  a  «Zenészeti  Lapok»  1863.  évf.  augusztus  27.  sz.) 
pályatársi  buzgalma,  a  dicséretreméltó  énekes  személyzet  kitűnő 
közreműködése  s  a  szinház  technikai  erőinek  erélyes  támogatása 
nekem  egy  kis  fáradsággal  lehetővé  tették  a  legmeglepőbb  módon 
győzni  le  még  némely  pesti  zenebarátnak  azokat  a  botrányosan 
aggódó  kétségeit  is,  melyeket  a  magyar  közönség  fogékonyságára 
nézve  éreztek  oly  zene  iránt,  mely  eddigi  izléshajlamaitól  nagyon 
távol  van.»  (Közli  a  ((Színházi  Látcső»  után  a  «Zenészeti  Lapok» 
1863  augusztus  13.  sz.)  Azután,  ugyanott,  azt  mondja,  hogy  zene- 
munkáinak oly  részeit  is,  melyeket,  az  egyetlen  Bécs  kivételével, 
még  német  helyen  elő  nem  adtak,  a  magyar  közönség  már  « jól 
ismeri»  (ugyanis  a  fővárosi  zenekedvelők,  jóval  Wagnernek  a 
fővárosba  való  érkezése  előtt,  többet  előadtak  belőlük  hang- 
versenyeiken) s  hogy  (degnémetebb))  alkotásai  (minők  a  «Niebe- 
lungok)),  a  «Mesterdalosok»  stb.)  is  ((Magyarország  fővárosa 
közönségének  és  művészeinek  részéről  a  legszívesebb  fogadtatás- 
ban részesültek));  majd  meg,  ugyancsak  ott,  ezt:  «e  vigasztaló  s 
bátorító  tapasztalásomért  csakis  az  ön  meghivási  tevékeny  kezde- 
ményezésének kell  köszönetet  mondanom,  melybe  egyszersmind 
örömest  belefoglalom  mindazoknak  a  művészeknek  és  műbará- 
toknak  fáradozásait  is,  kik  önnek  nem  egészen  vakmerőtlen  el- 
határozásánál buzgóan  és  támogatóan  közreműködtek)).  Ennek 
a  levelének  közzé  tételére  fölhatalmazta  Radnótfáyt. 

Budapesten  létekor  megismerkedett  zenénkkel  és  táncunk- 
kal. A  «császár-fürdői  bálon  —  írja  a  «Pesti  Napló»  1863  július 
25.  számában  —  Wagner  Richárd  is  megjelent  és  igen  kedvezően 
nyilatkozók  nemzeti  zenénkről  és  táncunkról,  melyet  ezúttal 
látott  először.))  Nemcsak  nép-,  hanem  műzenénkkel  is  megismer- 
kedett. Tiszteletére  (a  «Szinházi  Látcső»  1863.  évf.  július  24.  szá- 
mában azt  irja,  hogy  ((óhajtására)))  a  Nemzeti  Színházban  július 
25-én  előadták  Erkel  «Hunyadi  László))  című  dalművét,  melyei 
nagy  figyelemmel  hallga lott  végig.  «A  második  felvonás  ulán  a 
színpadra  ment  és  Erkelünket,  kit  a  közönség  az  1.  és  2.  felvonás 

után  kitapsolt,  elismerő  bókokkal  halmozá  el»  (1.  u.  o.  a  július 
27.  számban).  Elő  akarták  adni  kedvéért  még  Erkel  «Bánk 
bán»-ját  is  (1.  a  «Sürgöny»  1863.  évf.  július  31.  számát);  de  nem 
adták  elő,  hogy  miért  nem,  nem  tudjuk. 

Miután  fővárosunkat  elhagyta,  csakhamar  id.  Ábrányi  Kor- 
nélhoz, a  «Zenészeti  Lapok»  szerkesztőjéhez  intézett  «Nyilt 
levél»-ben  elmondta  a  magyar  műzenéről  való  nézeteit.  Ezeket 
mondja,  egyebek  közt,  benne:  «Pesten  való  tartózkodásom  ideje 
alatt  Reményi  Ede  barátunk  nagyobb  mennyiségű  zeneszerze- 
ményt közölt  velem  « Magyar  zenészeti  tanulmányok  és  kisér- 
letek»  cimen  és  ajánlat  mellett,  melyekkel  csak  most  van  alkal- 
mam közelebbről  megismerkedni  s  melyekben  lelt  kiváló  örö- 
mömet szeretném  önnel  közölni.  Azt  hiszem,  hogy  önöknek  az 
a  törekvése,  hogy  a  magyar  nemzeti  dalt  oly  módon  akarják 
művészien  kiművelni,  hogy  azután  kifejlett  műzenénkkel  köz- 
vetetten érintkezésben  legyen:  legbiztosabb  sikert  nyújt  általá- 
ban Magyarországon  a  zeneművészet  emelésére  s  fejlesztésére. 
Hogy  minő  változatosságot  és  kifejezési  jelentékenységet  ér- 
hetni el,  továbbá,  hogy  a  népzenében  rejlő  őseredeti  gazdag- 
ságot, szabatos  művészi  munkával,  belső  becsében  mennyire 
gyarapíthatni,  nemesbíthetni  s  sokszorozhatni:  épen  erről  meg- 
lepően örvendetes  bizonyságot  tesznek  a  velem  közlött  «Magyar 
zenészeti  tanulmányok)).  Sőt,  hogy  a  valóban  jellemzetes  mű- 
vészi feldolgozás  a  nemzeties  elemből  miképen  alakíthat  csak- 
nem tökéletes  műzenei  termékeket:  erre  példa  Mosonyi  ((Tanul- 
mányok)) cimű  munkája  II.  füzetének  13.  számú  darabja.  Ki  nem 
ismeri  fel  ebben  —  noha  feltűnő  hűséggel  tükrözi  vissza  a  magyar 
«Lassu»-k  eredeti  typusát  —  azt  a  szellemet,  mely  Bach  Sebestyén 
phantastikus  előjátékait  átlengi? »  (Lásd  a  ((Zenészeti  Lapok » 
1863.  évf.  augusztus  20.  sz.) 

Másodszor  1875-ben  jött  fővárosunkba.  A  «Zenészeti  Lapok» 
(1875.  évf.  március  7.  számában)  ezt  irja:  ((Nejével,  Liszt  Cosimá- 
val  tegnap  este  érkezett  körünkbe,  hogy  lángelméje  legkimagas- 
lóbb termékéből,  a  Niebelungen-trilogiából  egynéhány  részletet 
nálunk  is  bemutasson.)) 

Március  10-én  volt  hangversenye  a  « Vigadó »  nagytermé- 
ben. Közreműködött  benne,  számos  ének-  és  zeneművészünkön 
kívül,  a  nagy  Liszt  is.  Azért  irta  a  ((Zenészeti  Lapok»:  «Két  világ- 
genius  egyesült,  hogy  a  művészet  ellenállhatatlan  hatalmát  szel- 


180 


Bellaagh  Aladár 


lemök  kimagasló  készletével  éreztessék))  (az  1875.  évf.  március 
14.  sz.).  Azután  ezt:  ((Budapest  ezúttal  egyszerre  bámulhatta 
Lisztet  és  Wagnert,  a  mit  tőle  a  világ  minden  fővárosa  méltán 
irigyelhet))  (u.  o.).  A  hangverseny  után  Mihalovics  Ödön,  egy- 
néhány szó  kiséretében,  nagy  babérkoszorút  nyújtott  át 
Wagnernek. 

Március  11-ére  a  Nemzeti  Szinház  Erkel  «Brankovics»-át 
tűzte  ki,  melyen  Wagner  is  Ígérkezett  jelen  lenni.  Az  előadás 
azonban  az  egyik  énekesnek  közbejött  betegsége  miatt  elmaradt. 
(L.  a  «Zenészeti  Lapok»  u.  a.  sz.) 

Wagner  március  12-én  szándékozott  eltávozni  tőlünk;  de 
egy  nappal  előbb,  11-én,  hagyta  el  fővárosunkat. 

Bismarck,  fényes  államférfiúi  pályájának  elején,  nem  igen 
ismerte  nemzetünket.  1848 — 49-iki  szabadságharcunkat  láza- 
dásnak tartotta.  1852  júniusában  volt  Budán.  Volt-e  Pesten  is? 
Nincs  erről  sehol  említés.  Budára  is  csak  azért  jött,  hogy  IV. 
Frigyes  Vilmos  porosz  király  megbízásából  —  Ausztriának  a 
kevéssel  azelőtt  megalakult  német  vámszövetkezetbe,  vagyis 
vámegységbe  (Zollverein)  való  beállásának  meggátlása  végett  — 
felkeresse  Ferencz  József  császárt,  ki  akkor,  hazánkban  tett 
első  körútja  idejében,  egynéhány  napig  ott  is  tartózkodott. 
Talán  már  hazájában  hallott  vagy  olvasott  egyet-mást  nagy 
pusztáinkról  és  «szegény  legény»-einkről,  azért  rándult  le  Pest- 
megye egynéhány  pusztájára.  Egy  császári  dzsidás-ezrednek 
egynéhány  tisztje  s  legénye  volt  kísérete.  Pusztát  látott,  de 
«szegény  legény»-t  nem.  Épen  tért  vissza  Budára,  hol  a  királyi 
palotában  volt  szállása,  melynek  ablakaiból  láthatta  fővárosunk 
páratlan  földrajzi  helyzetét  és  látóképe  szépségét.  Albrecht  fő- 
hercegnek, Magyarország  akkori  kormányzójának  neje,  Hilde- 
gard  főhercegnő  kirándulást  rendezett  a  budai  hegyekbe  tisz- 
teletére. 

Magyarországon  való  tartózkodásáról  először,  természe- 
tesen, az  egykorú  újságok  írtak;  de  igen  röviden.  Azután  ir  róla 
ö  maga,  innen,  feleségéhez  intézett  leveleiben.  Egyetlen  szó  sincs 
bennök,  mely  bizonyítaná,  hogy  nemzetünk  lelki  tulajdonságai- 
ról, politikai  s  egyéb  nagy  dolgairól  tudni  akart  valamit.  Mint- 
hogy akkoriban  ugy  vélte,  hogy  Austriával  kell  tartania,  nem 
tanúsíthatott  érdeklődést  irántunk. 

Tiz  év  multával,  1862-ben,  mikor  megkezdte  nagy,  szívós 

és  sikeres  küzdelmét  Ausztriával  Poroszországnak  a  német 
országok  között  való  elsőségéért  és  a  német  országoknak,  Ausztria 
kirekesztésével,  egy  nagy  szövetséges  német  államban  való  egye- 
sítéséért és  ezután  is,  négy  évig,  gyakorta  érintkezett  számkivetés- 
ben élő  honfitársainkkal  (1.  Kossuth,  Irataim  VII.  k.  84.  és  köv.  L 
és:  Halász  Imre,  Bismarck  és  a  magyar  emigratio,  megj.  a 
«Nyugat»  1913.  évf.  április  16.  sz.),  mert  abban  a  küzdelmében 
a  magyarok  segítségére  is  számított.  Az  1866-iki  háború  elején  az 
ő  tudtával  és  támogatásával  alakult  az  a  magyar  sereg,  az  u.  n. 
«legio»,  melynek,  Klapka  vezérlete  alatt,  Magyarországba  kellett 
betörnie;  de  alig  lépett  magyar  földre  —  minthogy  Bismarck,  ki 
a  königgrátzi  csata  után  nem  akarta  a  fegyveres  harcot  folytatni 
az  osztrák  császárság  ellen,  megkötötte  uralkodónkkal  a  békét  — 
vissza  kellett  vonulnia.  (L.  Mogyoródy,  a  csapat  ezredesének  és 
dandárnokának  Kossuthhoz  intézett  jelentését,  Kossuth  Iratai 
VII.  k.  88.  és  köv.  1.) 

Bismarck  nem  szabadított  ugyan  fel  bennünket  az  osztrák 
kényuralom  alól;  de  történelmi  igazság,  hogy  az  ő  politikája,  mely 
az  osztrák-házat  a  németség  vezérségétől  megfosztotta  s  Német- 
országból kizárta,  mert  —  mint  ahogy  Bismarck  gyakran  mon- 
dotta —  tartományainak  nagyobb  része  nem  német  és  hatalmá- 
nak súlypontja  nem  német,  hanem  magyar  földön,  Budán  van, 
volt  egyik  oka  annak,  hogy  fejedelmünk  megbékélt  velünk. 

1867  óta  őszinte  barátja  volt  a  monarchiának,  mit  nemcsak 
szavai,  hanem  tettei  is  bizonyítottak. 

Seherr-Thosz  Arthur  porosz  gróf  —  ki,  hazánkban  való  uta- 
zása közben,  megkedvelt  bennünket,  hazánkban  birtokot  vásá- 
rolt, melyen  letelepedett,  1848 — 49-iki  szabadságharcunk  idejé- 
ben honvédtiszt  volt,  a  világosi  fegyverletétel  után  külföldre 
menekült  és  1866-ban  a  Klapka-féle  csapatba  állott  be  s  kit  1866 
őszén,  Morvaországban,  az  osztrákok  elfogtak,  bebörtönöztek, 
halálra  Ítéltek  és  ki  is  végeztek  volna,  ha  Bismarck  az  osztrákok- 
tól erélyesen  nem  követelte  volna  szabadon  bocsájtatását  — 
említi  naplójában,  hogy  1869  elején,  Berlinben,  felkereste 
Bismarckot,  hogy  megköszönje  neki  életének  megmentését.  Ekkor 
Bismarck,  beszélgetésök  folyamán,  ezt  is  mondta:  «Nagy  érde- 
künk, hogy  az  Osztrák-  és  Magyar-birodalom  megerősödjék  és 
vfilünk  igaz  barátságban  éljen. »  (Seherr-Thosz,  Erinnerungen. 
153.  1.) 

Mikor  1868-ban,  értésére  esik,  hogy  a  magyarországi  oláhok 
hivatlan  vezetőit,  kik  a  magyar  nemzet  ellen  bujtogatták  oláh- 
jainkat,  Bukarestből  támogatják,  hathatós  jegyzéket  intéz  Károly, 
Románia  fejedelméhez,  minek  a  Bratianu-féle  minisztérium  el- 
bocsájtása  a  következménye.  (L.  u.  o.  152.  1.) 

Roszalta  a  németországi  németeknek  hazánk  ügyeibe  való 
avatkozását  is.  Hiába  számítottak  pártfogására  honfitársai  közül 
azok,  kik  a  századok  óta  hazánkban  élő  németajkú  magyar  pol- 
gárokat ellenünk  lázították  és  azok,  kik  a  németországi  újságok- 
ban nemzetünket  becsmérelték.  Kitűnik  ez  —  egyebek  közt  — 
két  leveléből,  melyeknek  egyikét,  1874-ben,  Schweinitz,  Német- 
ország osztrák-magyar  nagykövetéhez  és  másikát,  1883-ban, 
Németországnak  magyarországi  helyettes  konzulához  intézte  (szó 
szerint  idéz  belőlük  egynéhány  sort  Cserny  Károly,  említett  ért. 
28.  1.). 

Midőn,  1874-ben,  Jókai  Berlinben  volt,  nemcsak  szives,  ha- 
nem lelkes  fogadtatásban  részesült. 

Hiréből  és  munkáiból  sokan  ismerték  már  akkor  Berlin- 
ben, kivált  irók  és  művészek. 

Schmidt  Julián,  aki  akkoriban  egyike  volt  a  legnagyobb 
tekintélyeknek  az  esztétika  s  az  irodalomtörténet  terén,  mint  az 
akkor  szintén  Berlinben  időző  fiatal,  de  már  is  nagy  tanultsági! 
s  műveltségű  Láng  Lajos  irta  (1.  a  «Hon»  1874.  évf.  március  5. 
esti  kiad.),  «mióta  csak  ismeri  Jókait,  mindig  a  legszebben  irt 
róla,  s  korunk  egyik  legkiválóbb  regényírójának  tartotta,  de  attól 
fogva,  hogy  a  «Fekete  gyémántok))  megjelentek,  egyenesen  őt 
tartja  a  jelen  nemzedék  legnagyobb  elbeszélő  Írójának ». 

Maga  Jókai  irja:  «A  legnagyobb  és  legbefolyásosabb  hír- 
lapok szerkesztői  kollegiális  készséggel  ajánlották  fel  hasábjaikat 
minden,  a  magyar  ügyeket  kellő  világításba  helyező  cikkek  köz- 
lésére)) (a  «Hon»  1874.  évf.  március  10.  regg.  kiad.).  Ezt  is:  «A 
szívélyes  fogadtatásnak,  melyben  a  berlini  irói  körök  által  foly- 
ton részesítve  voltam,  kilenc  tizedrészét  nem  a  saját  irodalmi 
működésemnek,  hanem  a  nemzetem  iránti  rokonszenvnek  kell 
beszámítanom.  A  bécsi  szerkesztők  és  pályatársak  hűs  fogadása 
után,  ugy  jött  nekem  a  berlini  irók  baráti  rokonszenve,  mint 
valami  tündérmese  .  .  .  Különösen  van  Berlinben  egy  régi  jó  bará- 
tunk .  .  .  Wallner  Ferenc  titkos  tanácsos,  a  Wallner-szinház  tula  j- 

donosa.  (Szinháztulajdonos  alatt  Berlinben  «nábobokat»  szokás 
érteni,  kik  saját  palotáikban  laknak.)  Ez  a  mi  önzetlen  jó  bará- 
tunk (nemeslelkü  felesége,  ki  szinésznő  volt  és  ki  1857-ben  Buda- 
pesten is  vendégszerepelt,  szintén  szerette  a  magyarokat;  Jókai, 
Berlinben  való  tartózkodásakor,  vendégszerető  házokban  lakott, 
mint  a  hogy,  egynéhány  esztendővel  azelőtt,  jeles  szülésznőnk, 
Bulyovszky  Lilla  is,  1.  Uti  naplója,  II.  k.  155.  1.)  évek  óta  azzal 
járja  be  Európát,  hogy  mindenütt  hazánkat  és  nemzeti  irodal- 
munkat ismerteti,  könyvekben,  hirlapokban,  élőszóval;  bele- 
disputálja  a  kiadókba,  hogy  a  magyar  műveket  kiadják  stb.» 
(u.  o.  a  márciusi  11.  regg.  kiad.).  Úgyszintén  ezt:  «Még  egy  kitűnő 
barátját  hazánknak  tanultam  .  .  .  megismerni:  Cassel  tanárt .  .  . 
ki  Magyarországot  már  a  negyvenes  években  ismerteté  a  német 
irodalomban  kedvezőleg,  s  tavaly  le  szándékozott  hozzánk  jönni, 
de  a  himlő  megakadályozta  .  .  .  Magyarország  természeti  szép- 
ségeinek leirásától  felbuzdítva,  több  német  iró  s  politikai  celeb- 
ritás  ígérkezett  együtt  beutazni  e  nyáron  Magyarországot.))  (U. 
o.  a  március  12.  regg.  kiad.) 

Nem  mulasztotta  el,  Berlinben  létekor,  a  nagy  magyar 
regényíró  felkeresni  a  nagy  német  államférfiúi,  Bismarckot,  ki 
társalkodásuk  közben  így  szólt:  ((Szükséges,  hogy  Európa  köze- 
pén egy  olyan  consolidált  állam  létezzék,  a  minő  az  Osztrák- 
Magyar-monarchia.  Ezt  beláttam  már  akkor,  mikor  1866-ban  a 
békét  megkötni  siettem;  a  mi  sok  barátunknak  nem  tetszett. 
A  Lajthán  innen  s  a  Lajthán  tűi  államilag  kormányozni  az  egyik 
részen  a  német,  a  másik  részen  a  magyar  faj  hivatott.  A  többi 
fajok  is  adnak  igen  jó  katonákat,  de  közigazgatási  tehetség, 
államférfiúi  tudomány,  intelligentia,  birtok  kiválólag  a  németnél 
és  a  magyarnál  van  .  .  .  Európa  keletén  apró  nemzetiségi  államok 
felállítása  lehetetlen;  csupán  históriai  államok  lehetségesek. 
Azért  a  mostani  dualisticus  államforma  Austria  s  Magyarország 
közt  fentartandó  .  .  .  egykor  harcoltak  egymással,  most  pedig 
egymás  védelmére  vannak  utalva  .  .  .  Bécsnek  és  Budapestnek 
missiója:  keleten  a  civilisatio  s  kereskedelem  gazdag  központjaivá 
alakulni ...  ha  Austria  s  Magyarország  békéjét  bárki  is  nyug- 
talanítaná, az  Németországot  magával  szemközt  találandja.))  (L. 
Jókainak  ((Látogatás  Bismarcknál))  című  leírását  u.  o.  a  március 
3.  regg.  kiad.) 

1879-ben  —  a  mit  Andrássy  Gyula  gróf  már  jóval  előbb, 

vagyis  mikor  Austria  s  Magyarország  külügyminiszterévé  lett, 
akart  —  a  monarchiával  szövetséget  kötött,  és  teljes  nyiltsággal 
vallotta,  hogy  Németországnak  javára  válik,  ha  németek  és 
magyarok  hű  s  őszinte  szövetséges  társai  egymásnak.  (L.  bő- 
vebben Halász  Imre,  Bismarck  és  Andrássy,  u.  a.  Bismarck  és 
Magyarország,  megj.  a  «Nyugat»  1915.  július  1.  füz.  és  Kohut 
Adolf,  Bismarck  és  a  magyarok.) 

II.  Vilmos  nemzetünk  iránt  való  tiszteletéről  és  szereteté- 
áldott hatalmas  és  dicsőséges  császárja,  ki  egyike  azoknak  a  ritka 
fejedelmeknek,  kik  szüntelen  dolgoznak,  hogy  népöket  boldoggá 
s  naggyá  tegyék,  nemzetünk  iránt  való  tiszteletéről  és  szereteté- 
ről sokszor  tett  tanúságot.  Többször  eljött  hozzánk,  mert  meg 
akart  ismerni  bennünket.  Látni  akarta  fővárosunkat,  melynek 
falai  közt  1897  szeptember  20-ikától  szeptember  22-ikéig  időzött. 
Hogy  mennyire  érdeklődik  irántunk,  arról  akkor  is  bizonyságot 
tett,  mikor  fáradhatatlanul  szemlélte  meg  fővárosunk  közintéze- 
teit és  nevezetes  épületeit.  Figyelme  kiterjedt  minden  apróságra. 
Hogyne  lett  volna  figyelmes  jeleseink  iránt.  Andrássy  Gyula  gróf- 
nak, a  nagy  államférfiunak  idősbik  fiát,  Tivadart,  rendjellel  tisz- 
telte meg,  melyet  —  meghagyásából  —  Ratibor  Miksa  herceg 
budapesti  német  főkonzul  adott  át  neki  ezekkel  a  szavakkal: 
«A  német-osztrák-magyar  szövetség  egyik  alkotójára  való  hálás 
emlékezésnek  jeléül. »  A  magyar  irók  közül  Mikszáth  Kálmánt  és 
Rákosi  Jenőt  tüntette  ki  rendjellel.  Bánffy  Dezső  báró  miniszter- 
elnöknek, Eulenburg  Fülöp  gróf  Németország  osztrák-magyar 
nagykövetével,  fényképét,  melyre  maga  irta  reá  nevét,  küldte  meg. 

Azon  a  diszebéden,  melyet  királyunk,  szeptember  21-én,  a 
budai  királyi  palotában,  tiszteletére  adott,  valósággal  történelmi 
nevezetességű  pohárköszöntőt  mondott,  melyben  nagy  ékesen- 
szólással magasztalta  királyunkat  és  nemzetünket.  Ezek  a  szavak 
is  előfordultak  benne:  ((Rokonszenves  érdeklődéssel  kisérjük  mi 
otthon  a  lovagias  magyar  nemzetnek  történelmét,  melynek  haza- 
szeretete közmondásossá  vált  és  mely  küzdelemmel  teljes  múltjá- 
ban vagyonát  és  vérét  áldozni  a  kereszt  védelmére  nem  vonako- 
dott. Oly  nevekre,  mint  Zrinyi  s  Szigetvár,  még  ma  is  fennen 
dobog  minden  német  ifjú  szive. » 

Pohárköszöntőjéből  kitűnt,  hogy  tudja,  mit  tett  nemze- 
tünk Mária  Terézia  királynőért:  «A  lelkes  szeretet  —  úgymond 
—  felséged   iránt,   meg  vagyok   győződve   felőle,   ugy  lángol 

Árpád  fiainak  szivében,  mint  lángolt  felséged  dicső  ősanyja  iránt, 
mikor  ezek  a  szavak  hangzottak  feléje:  Moriamur  pro  rege 
nostro!» 

Nagy  hatást  tett  pohárköszöntőjének  ezt  a  három  utolsó 
szavát  magyarul  mondotta:  « Éljen  a  király !» 

Most  ismét  nagy  harcot  folytat  létéért,  melyben  a  német 
nemzet  hatalmas  és  hű  szövetségese. 

A  nagy  német  államférfiak  és  hadvezérek  épen  ugy,  mint 
a  németség  igazi  vezére  s  méltó  képviselője,  Németország  csá- 
szárja, csodálják  katonáink  valóban  csodálatra  méltó  vitézségét  és 
elragadtatással  szólnak  róla. 


A  Balkán-félsziget 


Irta:  Dr.  Cholnoky  Jenö. 

A  Balkán-félsziget  az  egész  történelem  folyamán  egyszer 
sem  tudott  egyetlen,  tartós  államalakulásban  egyesülni,  hanem 
mindig  labilis  politikai  állapotban  vergődött  s  veszélyeztette  az 
egész  művelt  világ  békéjét  és  biztosságát  az  a  sok  nyugtalanság, 
ami  ott  keletkezett. 

Kétségtelen,  hogy  a  történelmi  események  lefolyására  magá- 
nak az  embernek  is  igen  nagy  hatása  van.  De  kétségtelen  az  is, 
hogy  a  történelem  eseményeinek  folyamatába  döntő  jelentőségű 
tényező  gyanánt  szól  bele  a  geográfiai  miliő.  Sokan  vannak,  akik 
a  fizikai  földrajzi  tényezők  jelentős  hatásáról  tudni  sem  akarnak, 
hanem  mindent  az  ember  számlájára  irnak.  Pedig  oly  szembe- 
szökő, oly  kétségtelen  tények  igazolják  azt,  hogy  a  népek  törté- 
netének legfontosabb  irányítói  a  földrajzi  tények. 

Csak  a  legnyilvánvalóbbakat  említem  fel.  Ember  nem  tele- 
pülhet le  ott,  ahol  nincs  ivóviz.  A  sivatagon  csakis  a  források  meg 
folyók,  vagy  olyan  helyek  mellett  vannak  telepek,  ahol  a  talaj- 
vizet kutakkal  el  lehet  érni.  Hiába  ott  minden  furfang,  ahol  ivó- 
viz nincs,  ott  ember  sincs,  legalább  állandóan  letelepült  ember. 

A  gröndlandi  jégmezőkön  nem  lakik  senki.  A  forró  égövi 
őserdők  is  gyéren  lakottak.  Annál  több  az  ember  a  mérsékelt 
égöveken.  A  paradicsomi  gazdagságú  forróégövi  erdőkben  nem 
keletkezelt  műveltség.  Korábbi  munkáimban  bebizonyítottam, 
hogy  minden  magában  keletkezelt,  magas  műveltség  szülőhelye 
mesterségesen  öntözött  oázisvidék  volt  (Mezopotámia,  Egyiptom, 

Turkesztán,  Mexico,  Peru  stb.).  Az  is  kétségtelen  —  s  erre  most 
itt  különösen  fel  kell  hivnom  a  figyelmet,  hogy  a  jó  fizikai  föld- 
rajzi határok,  igy  különösen  a  vizválasztó  hegygerincek  rendesen 
tartós,  sőt  mondhatnám  állandó  politikai  határok  is  (Kárpátok, 
Pireneusok,  Himalája  stb.  stb.) 

Egy  szóval  a  geográfiai  tényezők  az  emberiség  történetének 
döntő  jelentőségű  faktorai.  A  görög  nemzet  nagyszerű  ókori  mű- 
veltsége sohasem  keletkezhetett  volna  Szibériában  vagy  Dél- 
Afrikában,  de  még  Skandináviában  sem.  Lengyelország  sorsa 
sohasem  lett  volna  oly  hányt-vetett  és  meghódítása  oly  tragikus, 
ha  jó,  természetes  határai  lettek  volna.  A  németek  és  franciák 
olthatatlan  ellenségeskedése  egymás  ellen  rég  elaludt,  megszeli- 
dült  volna,  ha  a  két  ország  közt  olyan  választófal  emelkedett 
volna,  mint  a  Pireneusok.  A  német  militarizmus  sem  fejlődött 
volna  oly  magas  fokra,  ha  az  országot  a  « militarizmus))  helyett 
jó  földrajzi  határok  védelmeznék  keleten  és  nyugaton. 

A  Balkán-félsziget  is  nyugalmas,  talán  nagyszerű  törté- 
net részese  lett  volna,  ha  földrajzi  alakulása  nem  volna  oly  sze- 
rencsétlen. 

A  Balkán-félsziget  fölépítésében  ugyanis  három  nagy  hegy- 
rendszer vesz  részt. 

Az  első  a  Dinári-Alpok  vagy  helyesebben  Dinaridák  hegy- 
rendszere. Ez  az  Alpokból  indul  ki,1)  épen  azon  a  helyen,  ahol 
ma  Cadorna  a  legbőszültebben  ((felszabadítja))  rabságban  sinylő 
honfitársait  minden  földi  gondtól.  A  Judicaria  völgyéből  kiin- 
dulva húzzunk  vonalat  Meranon  keresztül  a  Rienz  folyó  meg  a 
Pusztertal  felé,  aztán  a  Dráva  mentén  egész  hazánk  határáig.  Ez 
a  vonal  választja  el  az  igazi  Alpokat  a  Dinaridáktól.  Óriási  repe- 
dés ez.  Ennek  mentén  kibuggyant  a  föld  belső,  izzó  magmája, 
ilyen  kibuggyant  anyagból  van  az  Adamello  nagyszerű  tömege. 
A  kitódult,  úgynevezett  tonalit  megsütötte  a  szomszédos  kőzel- 
rétegeket.  De  több,  ugyanilyen  tonalit-kitörés  jellemzi  ezt  az  óriási 
törésvonalat  végig,  egészen  a  Bacher  hegységig,  közel  már  orszá- 

J)  Az  Alp  vagy  Alb  szó  havasi  legelőt  jelent.  Minden  nemzet  ennek  az 
alapszónak  saját  nyelvszabályai  szerint  képzett  többesével  nevezi  ezt  a  hegy- 
séget: németül  Alpen,  franciául  Alpes,  angolul  Alps,  olaszul  Alpi;  miért 
kellene  csak  nekünk  átvenni  a  latin  többest,  hogy  ahoz  még  egy  magyar  töb- 
bes-képzőt is  akasszunk:  Alpesek!  Ez  épen  olyan,  mintha  nem  azt  monda- 
nánk: konzulok,  hanem  azt,  hogy  konzulesek. 

gunk  határán,  a  Dráva  mellett.  Bozen  táján  temérdek  porfir-láva 
borítja  be  a  hegyeket,  az  is  ezen  a  repedésen  keresztül  bukott  elő. 

Dél-Tirolnak,  Karinthiának  és  Krajnának  az  a  hegyvidéke, 
amely  ettől  a  vonaltól  délkeletre  van,  egészen  más,  mint  az  Al- 
pok többi  része.  Itt  nincs  olyan  erősen  összegyűrve  a  Föld  kérge, 
mint  az  Alpokban,  de  annál  jobban  össze  van  törve.  Az  Adria 
partjaival  párhuzamos  ivekben  nagyszerű  törések,  vetődések  törik 
össze  ezt  a  területet.  Ezeket  periadriatikus  töréseknek  nevezzük. 
Különösen  sok  itt  a  dolomit,  ugyanaz  a  kőzet,  amiből  a  Gellért- 
hegy meredek,  fehéres-kékes  sziklái  vannak.  Fantasztikus  tor- 
nyok, piramisok,  gerincek  alakultak  ebből  a  kőzetből  s  ha  valahol, 
itt  van  alkalom  arra,  hogy  turisták  a  nyakukat  törjék. 

Délkelet  felé  ez  a  dolomit-gazdag  hegyvidék  kezd  össze- 
gyűrődni s  a  dolomitot  mészkő  kezdi  pótolni.  Krajnában,  Görz- 
ben,  Isztriában,  továbbá  Horvátország  Modrus-Fiume  és  Lika- 
Krbava  vármegyéiben  a  hegység  igazi  jellemvonása  alakul  ki. 
Erősen  összetömött  ráncokból  van,  a  rétegek  mindenütt  merede- 
ken állnak  és  —  sajnos  —  túlnyomó  mértékben  mészkőből 
vannak. 

Ez  a  Dinaridák  igazi  jellemvonása!  És  a  hegység  Krajnától 
Horvátországon,  Dalmácián,  Bosznián,  Albánián  és  Görögországon 
át  az  Egei-tengerig  tart,  sőt  azon  túl,  Kis-Azsia  déli  részén,  a 
Taurus-hegységben  is  felismerjük  folytatását. 

Megátkozta  a  sors  ezt  az  óriási  hegyvidéket,  legalább  az 
északi  részében.  Mint  minden  mészkőből  álló  hegységben,  ebben 
is  a  karszi-jelenség  az  uralkodó.  Talán  sehol  a  világon  nincs 
ilyen  nagy  mértékben  kifejlődve  ez  a  jelenség,  mint  épen  itt,  az 
úgynevezett  Karszt-hegységben,  azért  nevezték  el  az  egész  tüne- 
ményt karszt-jelenségnek. 

A  mészkő  ugyanis  a  viz  munkájával  szemben  egészen  más- 
ként viselkedik,  mint  a  többi  kőzet.  A  mészkő  nem  málik  el  a 
nedvesség  és  meleg  hatására  ugy,  mint  pl.  a  gránit  s  ezért  a 
mészkő-területeket  nagyon  kevés  máladék  borítja.  Már  pedig  a 
máladékból  lesz  a  termőföld! 

Ehelyett  a  mészkő  a  vizben  ugy  olvad,  mint  a  cukor.  A  viz 
felolvasztja  a  mészkövet  s  oldatban  szállítja  tovább.  Teljesen 
tiszta  mészkő  sehol  sincs  a  világon.  Rendesen  szokott  benne 
ngyag  lenni.  Az  agyagot  a  viz  nem  tudja  feloldani,  az  finom  iszap 

alakjában  lebeg  a  vizben.  Ha  tehát  a  viz  oldatban  viszi  tovább  a 
meszet,  lebegő  iszap  alakjában  szállítja  a  mészben  volt  agyagot 
s  aztán  lerakja  ott,  ahol  folyása  megcsökkenik.  Ez  a  lerakódás 
vörös  szinü,  az  olaszok  terra-rossa  néven  nevezik  s  ez  az  egyetlen 
termőföldje  a  Karsztnak.  Aki  Károlyvárosból  Fiúméba  vasutazott, 
láthatta  ezt  a  barnás,  sokszor  élénk  vörös  földet  a  kőhányással 
körülkerített  kis  kertecskékben. 

A  mészkő  repedésein  leszivárgó  viz  oldja  a  meszet  s  igy  a 
repedést  mindig  jobban  és  jobban  tágítja.  Más  kőzetekben  a  repe- 
déseket megtölti  a  máladék  s  a  viz  nagyon  lassan  tud  leszivárogni. 
Itt  az  oldással  kitágított  repedéseken  át  elszalad  a  viz,  mint  a 
rostán.  Mélyen  lenn,  a  hegység  belsejében  gyül  össze  ez  a  lefutott 
viz  s  ott  földalatti  vízfolyásokban,  barlangokban  rohan  a  tenger 
felé.  Ahol  a  felszínen  eltűnik  a  viz,  ott  a  sok  kimosás  következ- 
tében kerek  mélyedés  támad.  Ezt  nevezzük  dolinának.  A  dolinák 
fenekén  meglátni  a  rejtelmes  nyílást,  amelyen  át  búgva  tűnik  el 
a  záporeső  vize. 

Borzasztó  szerencsétlenség  ez!  A  mészkő-hegységben  nem 
keletkeznek  felszíni  vízfolyások,  hanem  minden  a  mélységben 
folyik  a  tenger  felé!  Nincsenek  locsogó  patakok,  nincsenek  homo- 
kos völgyiapályok,  ahol  az  ember  olyan  kedves,  védett  otthont 
találhat.  Nincsenek  lankás  lejtőjű,  törmelékkel,  máladékkal 
dúsan  fedett  hegyoldalak.  Mindenütt  szikla  van  a  felszínen.  Idét- 
len, kerekded  gödrök  tátonganak  egymás  mellett,  némelyikben 
elfér  egy  egész  falu,  másokban  csak  épen  egy  rongyos  kis  ker- 
tecske árváskodik,  a  rettenetes  bóra  ellen  kőhányással  kell  védel- 
mezni a  földjét. 

A  széleshátu  Karszt-hegységben  tehát  nincs  viz!  Bár  itt  hull 
alá  az  egész  mérsékelt  égöv  legtöbb  esője,  mégis  az  ott  lakó  gyér 
népesség  kénytelen  ciszternákban  felfogni  az  esővizet,  mert  nincs 
forrás,  nincs  patak,  nincs  folyó.  A  buccarii  Frangepán-vár 
kicsiny  udvarán  a  ciszterna  azt  a  vizet  gyűjti  össze,  ami  a  kas- 
tély tetőiről  gyül  egybe.  Ezt  a  szennyes,  egészségtelen  vizet  itták 
a  hatalmas  oligarchák. 

A  tenger  partján  azonban  egyik  nagy  forrás  a  másik  után 
fakad.  A  Buccari-öböl  északkeleti  partján,  a  tenger  szivében 
mintegy  150  forrás  bugyog  elő!  Sokszor  egész  földalatti  folyók 
törnek  elő,  elég  legyen  csak  a  Ragusa  melletti  Ombla-forrásra, 
vagy  a  Sanct-Canziani  barlangban  eltűnt  Rekka  folyó  újra  elő- 

bukkanására,  a  Triest  mellett  fakadó  nagyszerű  Timavo-forrá- 
sokra  hivatkoznom. 

Ha  ez  a  nyomorult  Karszt  nem  mészkőből  volna,  hanem 
valami  más,  becsületes  kőzetből,  pl.  homokkőből,  vagy  gránitból, 
akkor  a  Dinaridákat  már  nagyszerű,  széles  folyóvölgyek  szab- 
dalnák keresztül,  a  magyar  medence  szélesen  nyitva  volna  az 
Adria  felé  s  hegemóniánk  az  Adria  felett  föltétlenül  biztosítva 
volna,  a  magyar  nemzet  hatalmas  részt  venne  a  világkereskede- 
lemben s  nyelvünk  nem  volna  elsáncolva  a  Kárpátok  gyűrűjének 
medencéjébe,  hanem  messze  csengene  szerte  az  óceánokon  s  nem 
a  kis,  hanem  a  hatalmas,  nagy  nemzetekhez  tartoznánk. 

A  technikai  eszközök  vannak  hivatva  keresztül  törni  ezt  az 
akadályt,  könnyű  közlekedést  teremteni  az  Adria  felé  ...  De  ez 
még  a  messze  jövő  zenéje. 

A  Dinaridák  karsztos  jellege  volt  az  oka,  hogy  Bosznia  és 
Albánia  a  világtörténelem  egész  folyamán  kivül  maradt  a  nagy 
kultúrák,  a  nagy  nemzetek  tevékenységének  körén.  Az  ősi  illir 
nép  itt  fenn  tudott  maradni,  a  legnehezebben  hozzáférhető  rész- 
ben, t.  i.  Albániában.  Az  ősi  illir-népek  töredéke  az  albán,  vagy 
szkipetár  s  ma  is  olyan  alacsony  fokán  áll  a  műveltségnek,  hogy 
a  vérbosszú  divatjáról  rémregényekbe  illő  részleteket  mondhatott 
el  kitűnő  magyar  geográfusunk,  Nopcsa  báró. 

Csak  Epirusz  felé,  a  Jóni-szigetekkel  szemben,  kezd  a  hegy- 
ség jellege  megváltozni.  Ezen  túl  is  főképen  mészkőből  van,  de 
olyan  erősen  össze  van  töredezve,  hogy  széles  tengerágak  nyúl- 
nak bele  a  hegységbe,  nagyszerű  öblökké,  félszigetekké,  majd 
még  tovább  az  Egei-tengerben  szigetrajjá  bomlik  szét  az  egész 
terület. 

A  zárt  karsztos  területeken  is  vannak  nagy  sülyedések. 
Ezeket  polje  néven  nevezik.  A  poljék  egyedül  alkalmasak  arra, 
hogy  bennük  emberi  letelepülés  keletkezzék.  Ezeknek  fenekén 
nyirkos  termőföld  van.  A  patak  előbukkanik  valami  barlangból, 
végig  folyik  a  poljén  s  újra  eltűnik  valami  rémes  szikla-ponorban. 
Ilyen  a  Fuzsine-polje.  Mindenki  láthatja  a  fiumei  vasútról.  De 
ilyen  a  Lika-,  a  Krbava-,  a  Gospic-polje  stb.  Nagy  polje  a 
Szkutari-tó  medencéje  is. 

Görögország  területén  is  poljékat  találunk.  Janina  városa 
ennek  köszönheti  létét,  de  polje  a  Kopaisz-tó  is,  sőt  ehhez  hasonló 
képződmény  majdnem  valamennyi  görög  államocska  medencéje. 

A  Dinaridák  az  Adria  partjával  kétféleképen  érintkeznek. 
Dalmácia  előtt  a  hegyláncok  szerte  szakadozva,  hosszú  sziget- 
sorokban diszítik  a  partot.  Albánia  előtt  azonban  a  hegyláncok 
zártan,  konkordansan  érintkeznek  a  tengerrel  s  nincs  egyetlen  jó 
kikötő,  nincs  semmi  védelem,  ahol  hajó  menedéket  találhatna. 
A  Szkutari-tónál  kezdődik  ez  a  kellemetlen  parttipus  és  Valoná- 
nál  végződik.  Valonától  délfelé  megint  szaggatottak  a  partok  s 
nem  csoda,  hogy  Olaszországnak  épen  Valonára  fáj  a  foga!  Ez  a 
rossz  parttipus  mentette  meg  az  albánokat.  Másutt  a  Dinaridák- 
ban az  ős  illir-népek  közé  idegen  népek  keveredtek,  de  itt  a  kiet* 
len,  ellenséges  partok  megakadályozták  azt,  hogy  a  partvidéken 
müveit  népek  kolóniái  keletkezzenek  s  Albánia  maradt,  évezredek 
óta  elzárt  múzeuma  azoknak  az  ősi  hegylakóknak,  akikkel  már 
II.  Fülöp  macedóniai  királynak  annyi  baja  volt. 

A  Balkán-félsziget  második  hegyrendszerével  gyorsabban 
megismerkedhetünk.  Ez  a  balkáni-öshegíjség.  Három  sarokpont- 
ját könnyű  megjelelnünk.  Északon  a  belgrádi  várhegy  az  egyik 
sarokpont.  Délen  a  görög  istenek  székhelye,  a  mesés  Olimpus 
van  közel  a  hegység  szögletében,  keleten  pedig  a  Drinápolytól 
északra  levő  alacsony  hegyvidék,  az  Isztrandzsa-hegység  a  végző- 
dése, közel  már  Konstantinápolyhoz. 

A  három  sarokponttal  jelzett  területen  igen  régi  hegység 
romjai  vannak.  Legmagasabb  része  a  Rodope-hegység  Szaloniki 
és  Filippopolisz  közt,  többi  része,  az  Olimpus  magában  álló  hegy 
piramisát  kivéve,  alacsony,  lankásabb  lejtőjű,  máladékkal  dúsan 
befedett  hegyvidék.  Nagy,  széles,  termékeny  medencék  vannak 
benne. 

Északi  része  vizeit  a  Dunába  adja  le.  A  Drina  és  Morava 
vizvidéke  valóban  épen  ugy  a  Dunára  támaszkodó  magyar  meden- 
cének részei,  mint  akár  a  Vág-,  akár  a  Garam-  vagy  Sajó-Hernád- 
völgye. 

A  Dinaridáktól  egy  csomó  polje,  sülyedés  választja  el.  Délen 
Tesszália  gyönyörű  medencéjével  kezdődik  ez.  A  klasszikus  világ 
csodái  közé  tartozott  ez,  oly  üdének,  oly  szépnek  ismerték.  Az 
Ossza  és  Pelion  erdős  bércei,  mint  az  őshegységhez  tartozó  dara- 
bok választják  el  a  tengertől,  a  medence  vizei  a  mesés  Tempe- 
völgyén  át  jutnak  a  tengerbe,  messze  hátul  pedig  ott  emeli  a 

hegyek  fölé  gyakran  havas  fejét  az  Olimposz.  Olyan  glaciális 
kár-völgyek  vannak  rajta,  mint  a  Tátrán.  Olyan  vad,  olyan  idegen 
az  ilyen  glaciális  tájék!  A  görög  világ  ismeretkörében  ez  volt  az 
egyetlen  hegy,  amelyen  ilyen  tátongó,  U-alaku  glaciális  völgye- 
ket tengerszemeket  lehet  látni.  Ez  ragadta  meg  annyira  a  görögök 
fantáziáját,  hogy  ide  tették  az  istenek  székhelyét.  Hisz  ilyen  nagy- 
szerű, zordonan  fenséges  tájképeket  nem  láttak  máshol  sehol. 

A  Tesszáliai  medencén  túl  következik  Monasztir,  majd 
Üszküb  és  Prizren  medencéje,  aztán  a  Rigómező,  szerbesen 
Kosszovopolje.  Itt  van  a  vízválasztó  a  medence-sorozatban. 
A  Rigómező  vize  már  a  Dunába  jut,  az  Ibar  folyóval,  tőle  délre 
a  vizek  a  Vardarba  ömlenek.  Nem  csoda,  hogy  ezt  a  területet 
tartották  a  török  idők  előtt  a  magyar  királyság  hatalmi  körének 
legdélibb  pontjául.  Itt  igyekezett  Hunyadi  feltartóztatni  a 
törököket. 

Ezt  a  balkáni  őshegységet  ugyancsak  nagy  medencék  soro- 
zata választja  el  a  harmadik  hegységtől,  t.  i.  a  Balkán-hegységtől. 
A  Morava  széles  völgye  majd  a  Nisava-völgye  a  szófiai  meden- 
cébe vezet  bennünket.  Itt  tör  keresztül  az  Iszker  a  Balkán-hegy- 
ségen. Szófiától  délre  már  az  úgynevezett  Trajanus-kapun  keresz- 
tül a  Marica  folyó  vizvidékére  jutunk.  Szófia  tehát  olyan  helyen 
van,  ahol  három  felé  folynak  le  a  vizek:  a  Nisava-Morava  északra 
az  Alföld  felé,  az  Iszker  a  Balkánon  keresztül  a  romániai  alföld 
felé,  a  Marica  délkeletre  a  Ruméliai,  majd  a  Tráciai  medencébe, 
aztán  az  Egei-tengerbe.  És  épen  ott  van  Szófia,  ahol  a  legnagyobb 
területek  összeszögellnek  s  ahol  a  Balkán-hegység  és  a  balkáni 
ősmasszivum  között  átszökik  az  ut  a  Duna  vizvidékéről  a  Marica 
vizvidékére.  Nagy  geográfiai  energiája  van  tehát  ennek  a  hely- 
nek s  Szófiának  mindenesetre  nagy  jövőt  jósolhatunk,  ha  a 
Balkán-félszigeten  az  államalakulások  a  helyes  földrajzi  határok 
közt,  konszolidáltan  kiépülnek. 

A  Balkán-hegylánc  tulajdonképen  féloldalas  nagy  felvete- 
medés.  A  Duna  partján  meredek  lejtőkkel  feljutunk  a  bolgár 
pia  lóra,  azon  dél  felé  fokozatosan  emelkedvén,  a  Balkán  gerin- 
cére. De  erről  a  gerincről  hirtelen  ereszkedik  le  az  ut  Kazanlik 
környékére,  illetőleg  a  kelet-ruméliai  medencébe.  Olyanforma, 
mint  ahogy  az  egyik  padló  széle  felpattanva,  élesen  felvetemedik 
a  másiknak  helyben  maradt  széle  fölé. 

Az  őshegység  és  a  Balkán-perem,  aztán  a  Fekete-tenger, 

meg  a  Marmara  között  van  a  Balkán  két  legnagyobb  fizikai  egy- 
sége, t.  i.  a  ruméliai  és  tráciai  medence.  Mindkettőt  a  Marica 
csapolja  le.  Az  előbbiben  Filippopolisz,  az  utóbbiban  Edrina  vagy 
Drinápoly  városok  fejlődtek  ki. 

A  Balkán-félszigetnek  még  két  darabjáról  kell  megemlékez- 
nünk. Olyan  két  darab  ez,  amely  tulajdonképen  nem  tartozik  a 
félszigethez. 

Az  egyik  a  romániai  Alföld.  Ez  a  moldovai,  besszarábiai 
sikságnak  a  folytatása,  beöblösödése  a  Kárpátok  és  a  bolgár  plató 
közé.  Olyanforma  helyzete  van,  mint  a  lombardiai  sikságnak, 
csakhogy  az  oláh  alföldnek  folytatása  van  a  moldovai  és 
besszarábiai  sikságon,  a  lombardiai  sikság  pedig  az  Isonzó  men- 
tén emelkedő  Karszt-felvidékkel  lezáródik. 

A  második  idegen  darab  a  Boszporusz  és  Dardanellák 
vidéke.  Ez  a  rész  a  Gallipoli-félszigettel  együtt  már  Kis-Ázsiához 
tartozik.  A  két  tengerszoros  elsülyedt  folyóvölgy,  folytatását  látni 
lehet  a  részletes  tengeri  térképen  a  Sporádok  és  Kikládok  közt, 
mint  mély,  feltűnő  árkolást  a  tenger  fenekén.  Valamikor  Kar- 
pátosz és  Rodosz-szigetek  közt  nyilt  ki  ez  a  völgy  a  levantei 
tengerre.  A  Boszporuszban  még  jól  látszanak  a  hajdani  folyóvölgy 
terraszai,  kaviccsal  elfedve.  Ezeken  épültek  a  Boszporusz-menti 
csinos,  fehérházu  falvak,  itt  épült  Sztambul  is.  Az  Aranyszarv 
egy  elsülyedt  mellékpatak  völgye,  most  Konstantinápoly  remek 
kikötője. 

* 

Ilyen  tarkán  épülvén  fel  a  Balkán-félsziget,  egyáltalában 
nem  látszik  alkalmasnak  arra,  hogy  rajta  egyetlen  nagy,  konszo- 
lidált államalakulás  létesüljön. 

Államalakulások  szempontjából  már  most  a  földrajz  a 
következőleg  látja  a  Balkán-félszigetet. 

1.  Görögország  annyiban  egységes  területnek  fogható  fel, 
hogy  temérdek  kicsi,  apró  medencéje  ugyanolyan  viszonyok  közt 
van,  ugyanolyan  természetűek,  ugyanolyan  éghajlatuak.  Elis, 
Árkádia,  Messzene,  Lakonika,  Argolisz,  Attika,  Boetia,  Lokrisz, 
Tesszália,  Epirusz  stb.  mind  külön  medencék,  mind  külön  kis 
államalakulások  is  voltak.  S  amikor  annyi  medencére  bomolva, 
minden  medence  külön  élte  kulturális  és  gazdasági  életét,  akkor 
fejlődött  a  műveltség  legnagyobb  léptekkel.  Mindig  igy  szokott 
lenni.  A  műveltség  fénykorában  aztán  egyesülnek,  de  mindjárt 

jön  utána  a  dekadencia.  Ha  az  ilyen  kis  területek  műveltsége  ki- 
sugárzódik valami  nagyobb  földrajzi  egységre  a  szomszédságban, 
akkor  aztán  ez  a  nagy  medence  egyesíti  a  sok  kicsit  egyetlen 
nagy  alakulássá.  így  történt  a  görög  államocskákkal  is,  amikor 
Makedóniára  is  kiterjedt  fénye  s  hiába  mennydörögte  el  Demosz- 
thenész  az  ő  filippikáit,  Makedónia  egyesítette  Hellaszt  s  világ- 
hatalom lett  belőle.  Olyanféle  szerepe  volt  tehát  Makedóniának, 
mint  Poroszországnak  az  apró  német  államokkal  szemben. 

Csakhogy  ez  az  államalakulás  nem  lehetett  tartós.  Nagyon 
heterogéneus  területeket  egyesített,  nem  volt  hatalmas,  nagy, 
egységes  fizikai  földrajzi  törzse. 

A  római  birodalom  ugyan  az  egész  Balkán-félszigetre  ki- 
terjesztette uralmát,  de  nagyon  laza  és  felületes  uralom  volt  ez. 
Csak  akkor  beszélhetünk  megint  egységes  államalakulásokról, 
amikor. mint  Kelet-Római  császárság,  a  Balkán-félsziget  és  Kis- 
Ázsia  Bizánc  uralma  alá  került. 

Konstantinápoly  csakugyan,  csak  ugy  fejtheti  ki  helyzetében 
rejlő  nagy  energiáját,  ha  a  Fekete-tenger  körül  fekvő  medencék 
mind  egybe  csoportosulnak,  különösen  ha  a  Fekete-tengertől 
északra  fekvő,  dél-orosz  sikság  is  gazdaságilag  Konstantinápoly 
hatalmi  körébe  kerül.  Amig  ez  igy  volt,  Bizánc  nagy  és  hatalmas 
volt,  amint  a  népvándorlás  lehetetlenné  tette  a  Kolchisszal  és 
Kerszonézosszal  való  érintkezést,  azonnal  hanyatlásnak  indult  a 
Bizánci  birodalom  és  aztán  elsöpörte  a  betörő  ozmán  törökség 
az  egészet. 

A  Boszporusz  és  Dardanellák  táján  lokálisan  mindenesetre 
az  a  legenergikusabb  hely,  ahol  épen  Konstantinápoly  van.  Itt 
a  legkönnyebb  átkelni  Európából  Ázsiába,  de  itt  van  a  kettős  át- 
járó ut  legjobb  kikötője  is.  Kétségtelen,  hogy  ez  a  hely  az, 
ahonnan  uralkodni  lehet  a  Fekete-tenger  egész  környékén,  ha 
Konstantinápolyhoz  kellően  művelt,  gazdag  háttérvidék  tartozik, 
akár  a  Balkán-félszigeten,  akár  Kis-Ázsiában,  akár  Dél-Orosz- 
országban. 

Természetes,  hogy  Oroszország  érzi  ezt  a  jelentőséget  és 
már  évszázadok  óta  törekszik  Sztambul  birtokába  jutni.  De  ha 
Oroszország  megszerezné  a  Boszporuszt,  akkor  olyan  óriási 
hatalommá  fejlődnék,  amihez  képest  még  az  angol  világbirodalom 
is  árnyékba  borulna.  Jól  tudták  ezt  az  angolok  s  mindig  ők  állták 
útját  elsősorban  Oroszország  ilyen  törekvéseinek.  Oroszországol 

mi  is  kénytelenek  vagyunk  kizárni  Konstantinápolyból,  mert 
különben  túlsúllyal  fenyegető  óriás  hatalom  keletkezik  mellet- 
tünk. A  kérdés  csak  az  lehet,  hogy  a  Balkán-félsziget  domináló 
állama,  vagy  Kis-Ázsia  ura  legyen-e  ur  a  Boszporusz  és  Darda- 
nellák fölött? 

Ezt  a  kérdést  földrajzilag  nem  igen  lehet  eldönteni,  ez  tisz- 
tán politikai  kérdés,  amit  nem  fejtegethetünk. 

Románia  sikságán  és  a  Marmara-átjárókon  kivül  ki  kell 
vennünk  a  Balkán-félszigetről  a  magyar  medencéhez  tartozó 
területeket  is.  Minden  ellenkező  véleménnyel  szemben  mint  a 
geográfia  parancsoló  szükségességét  kell  hirdetnem,  hogy  Bosznia 
és  Szerbia  területe  a  magyar  medencéhez  tartozik  s  mindenáron 
ki  kell  terjesztenünk  a  magyar  szent  korona  hatalmát  a  Morava 
és  Drina  vízválasztójáig.  Vannak,  akik  talán  pillanatnyilag  fél- 
nének ennyi  uj  nemzetiséget  magunkra  vállalni.  De  az  a  nemze- 
tiség nekünk  sokkal  kevesebbet  árthat,  ha  közvetlen  hatalmunk 
alatt  tartjuk,  mintha  szabadjára  bocsátjuk  s  idegen  nagyhatalmak 
bomlasztó  politikájának  lesz  a  tűzfészke.  A  mai  rettenetes  világ- 
háború talán  nem  pattant  volna  ki,  ha  nincs  itt  ez  a  gyújtó 
anyag  s  mindenesetre  sokkal  kevesebbet  árt  nekünk  2 — 3  millió 
izgága  nemzetiséggel  több,  mint  egy  oly  szomszéd,  amely  idegen 
nagyhatalmak  bérence  gyanánt  minden  pillanatban  hajlandó  arra, 
hogy  a  legveszedelmesebb  orvtámadást  intézze  ellenünk.  Telje- 
sen abszurd  felfogás:  jobban  félni  egy  hatalmunk  alatt  álló 
nemzetiségtől,  mint  egy  Pasics-politikától  vezérelt  független 
szomszédtól.  Mint  nemzetiségi  területen  lehetetlen  lett  volna 
francia  és  angol  hajóágyukat  felállítani  ellenünk  s  a  fellázadt 
nemzetiség  leigázása  nem  került  volna  egy  ezredrészébe  sem 
annak,  amibe  a  külföldről  megerősített  Szerbia  leverése  került. 

Nem!  Geográfiai  szükségesség  a  magyar  medence  teljessé, 
egésszé,  zárttá  tétele  s  ha  a  mi  legszélső  védelmi  vonalunk  min- 
denütt a  vízválasztókon  van,  akkor  nem  vesz  erőt  rajtunk  a 
poklok  kapuja  sem!  A  Kárpátok  és  a  Doberdo  megtanítottak  rá, 
hogy  a  vízválasztók,  a  geográfiai  jó  határok  tökéletesen  védel- 
mezhetők  még  hevenyészett  védelmi  művekkel  is,  mig  a  geo- 
grafiailag  nem  jól  határolt  területek,  mint  pl.  Galícia  megvédése 
mindig  irtóztató  nehéz  feladat  még  jól  kiépített  Przemysl-várak 
segítségével  is. 

Ki  kell  kapcsolnunk   a  Balkán-félsziget  egységes  állam- 

alakulásaiból  a  dalmáciai  partokat  is.  Ezen  a  parton  pompás  kis 
félmedencék,  gyönyörű  kis  amfiteátrumok  néznek  az  Adriára. 
Példaképük  Spalato.  A  mészkőben  itt  nagyon  sok  a  márga 
(agyagos  mészkő),  emiatt  a  terület  besülyedt  s  normálisan  pusz- 
tult le.  A  tenger  felől  tehát  festői  szép  félmedence  keletkezett. 
Fölötte  borzalmasan  emelkednek  a  Karszt  mészkősziklái  a  felhők 
közé!  Lenn  a  félmedencében  római  város  keletkezett,  a  tenger 
partján  a  kolosszális  méretű  Diocletianus-palota  épült.  Az  avarok 
elpusztították  Salonát,  a  nép  a  puszta  királyi  palotába  menekült 
s  abba  építette  bele  az  uj  várost,  a  csodálatos  Spalatot.  S  a  nyugati 
műveltségnek  ezt  a  kis  fészkét  egy  Clausa,  Kiissza  vagy  magyarul 
Kolozs1)  védelmezte  a  hegyi  pásztornépek,  a  delmaták  ellen. 
Delmat  annyit  jelent,  mint  hegyi  pásztor.  Innen  vette  nevét  Dal- 
mácia. Hasonló  fekvése  van  Zárának,  Ragusának,  Cattaronak, 
meg  a  szigetek  egyik-másik  részének.  A  leghomályosabb  ókorba 
nyúlik  bele  itt  a  görög  gyarmatosítás  története  s  mindig  a  kultúra, 
európai  civilizáció  fészkei  voltak  ezek  a  delmaták  rémes  karszt- 
birodalmával szemben.  Itt  lenn  olaszosan  kőből  építenek  háza- 
kat, fenn  a  poljékben  faépítkezés  az  uralkodó  és  régi  cölöp- 
építés nyomai  látszanak,  ugy  látszik,  összefüggésben  az  észak- 
itáliai terramarákkal.  A  Karszton  túl,  a  magyar  medencében  már 
vályogból  építenek.  Horvátul  beszél  a  három  nép,  de  lehet-e  egy- 
séges eredetű? 

Dalmácia  tehát  mindig  elkülönül  a  Balkán-félsziget  többi 
részétől  s  mindenesetre  a  magyar  medencével  hozható  legszoro- 
sabb kapcsolatba. 

Ami  már  most  a  kizárt  területeken  belül  marad,  az  a  rumé- 
liai,  tráciai  és  macedóniai  medencék  nagyszerű  csoportja.  Geo- 
gráfiai szempontból  bátran  kimondhatjuk,  hogy  ezek  a  medencék 
egyetlen  államalakulásba  a  legnagyobb  sikerrel  egyesíthetők.  S 
ha  egyesülnének,  akkor  a  Balkán-félszigeten  helyre  állna  a  nyu- 
galom. 

Mint  geográfus,  csak  a  legnagyobb  örömmel  szemlélhetjük 
a  most  forrongó  alakulást.  A  bolgár  népben  megvan  az  őserő,  a 
kultúra-képesség,  a  forró  hazaszeretet  arra,  hogy  ezeket  a  me- 
dencéket végleg  egyesítse  is  és  megszüntesse  azt  a  szörnyű  vaju- 

*)  Kolozsvár  is  záró  vonal,  elzáró  erősség  volt  a  hegyilakók  és  a  mező- 
ségi földmivesek  közt. 

dást,  ami  itt  történik  a  török  uralom  alól  való  felszabadítás  óta. 
Rend,  nyugalom  és  kultúra,  civilizáció  fog  tanyát  ütni  a  Balkán 
borzalmak  emlékeivel  rútított  hegyvidékén  s  Európa  nyugalma 
is  helyre  áll.  Mert  a  jó  határokkal  egymástól  elválasztott  népek, 
amelyek  mégis  egységesen  csoportosulnak  Közép-Európától  Kis- 
Azsián  át  Mezopotámiáig:  sohasem  fogják  megzavarni  az  egyen- 
súlyt, sőt  biztosítékai  lesznek  az  általános  világbékének. 

A  mai  világfelfordulást  lehet  aggodalmasan  tekinteni,  de  a 
geográfusok  a  legnagyobb  optimizmussal  tekinthetnek  a  jövőbe, 
mert  geográfiai  abszurdumok  szűnnek  meg  s  minden  a  jól  ren- 
dezett, természetes  határok  közé  kezd  beilleszkedni.  Mint  amikor 
a  könyvtár  rendeződik  s  lassankint  minden  kötet  jól  kötve,  a 
maga  helyére  kerül.  így  békesség  lesz! 

A  mi  kötelességünk  intelligenciánk  figyelmét  ilyen  kérdések 
felé  terelni.  A  magyar  politikai  világnak  az  volt  az  ő  kárhozatos 
baja,  hogy  kisszerű  belügyi  dolgokban  jobb  ügyhöz  méltó  ener- 
giával és  kitartással  küzdöttek  egymás  ellen.  Saját  kis  városom- 
nak komikus  politikai  életén  lehet  ezt  szomorúan  tapasztalni. 
Ha  nagy  tehetségeink  nem  merítenék  ki  erejüket  személyes  haj- 
szákban, áskálódásokban,  hanem  szélesen  széttekintenének  a 
világban,  bizony  már  másként  állnánk  világhatalmunk,  világ- 
kereskedelmünk stb.  terén!  Ne  tessék  tehát  ezeket  a  földrajzi 
okoskodásokat  «höhere  Politik»  gúnyos  megjegyzéssel  elutasí- 
tani, hanem  ellenkezőleg,  tereljük  erre  a  magyar  ember  figyelmét! 

Akkor  aztán  nem  leszünk  Balkán-államok,  hanem  Európa 
közepe,  amely  biztosan,  hatalmasan  választja  el  az  összeütközni 
kész  hatalmakat,  de  biztosan  kapcsolja  is  őket  össze  a  kultúra 
áldásos  munkájában! 


A  társadalom  közigazgatási  hivatása. 


Irta :  Marczali  Póly. 


Amikor  a  székesfőváros  a  háború  kitörésekor  az  életbe  szervezte 
át  a  papiroson  készen  fekvő  közgyámi  intézményt,  e  lépését  következő 
alapindokokkal  magyarázta  meg  e  tiszteségre  vállalkozóknak:  a  köz- 
hatóságnak, mely  á  maga  hivatalos  szerveivel  aligha  találhatná  meg 
mindig  a  nyomort,  szüksége  van  e  munkában  a  társadalom  működésé- 
nek belevonására,  mert  «a  szegényügy  sikeres  ellátását  csakis  a  társada- 
lom hathatós  közreműködése  biztosíthatja)).1)  Régi,  de  bevált  igazság 
meghatározása,  hogy  a  hatóság  nem  egyéb,  mint  a  társadalomerőből 
előállott  azon  gépezet,  mely  az  egész  közösséget  annak  céljai  felé  igaz- 
gassa. Annak  hangsúlyozása  tehát,  hogy  a  két,  lényegében  azonos 
tényező  együttműködésére  van  szükség,  arra  a  visszafelé-következtetésre 
kényszerít,  hogy  elszakadtak  egymástól  hatóság  és  társadalom.  E 
ténynek  ilyen  nyilt  meghatározása  korántsem  jelenthet  egyik  részre 
sem  gáncsot,  mert  szinte  természetes,  hogy  a  maradandóbb  alakba  kris- 
tályosodott társadalmi  szervezet,  a  közigazgatás,  nem  simulhat  egy 
összezilált  erők  forgatagában  fejlődő  nagyváros  minden  néphullámzá- 
sához. A  közgyámi  utasítás  az  uj  szervezkedést  a  szegényügy  sikeres 
ellátása  érdekében  vallja  szükségesnek,  kijelölvén  ezzel  a  társadalmi 
céloknak  azt  a  munkakörét  is,  melynek  megfelelő  elintézése  kisiklott  a 
közigazgatás  kezéből.  A  hatóság  e  hiánya  feltétlen  megnyilvánul  szer- 
vezkedésének alakulatában.  A  következő  vázolás  adja  e  szervezkedés 
irányzatának  legpregnánsabb  kifejezését:  «A  közjótékonysági  hatáskör 
a  középpontban  napról-napra  bővül  és  a  közjóléti  hatáskörtől  mind- 
jobban elkülönül,  a  közjótékonysági  ügyosztály  munkakörében  csak  a 
szorosabb  értelemben  vett  szegényügyek  maradnak,  mig  a  gazdaságilag 

J)  Utasítás  a  városi  közgyámok  részére:  Általános  tudnivalók:  hatóság  és  társadalom 

gyengébb  néposztály  érdekeinek  képviselete  az  e  célra  szervezett 
szociálpolitikai  ügyosztály  hatáskörébe  megy  át...))1)  Vagyis  közigaz- 
gatásunk nem  csupán  specializál,  a  társadalomból  külön  osztállyá 
bontva  és  tömörítve  a  különböző  gazdaságilag  gyöngébb  népelemeket, 
hanem  ;még  ezen  is  túltesz,  kiküszöbölvén  a  szociális  vezetés  alól  a 
gazdaságilag  erőseket  és  kivetvén  ezen  összefoglalt  keverékből  a  belőle 
felbukkanó  közsegélyre  szorultakat.  A  közigazgatási  hatáskör  ilyen 
elméleti  szétdarabolása  a  társadalmat  tényleges  szétszakadás  útjára 
viszi.  Ennek  bizonyítéka  a  társadalom  magatartása  ez  utóbbi  évtizedek- 
ben. A  jótékony  célú  egyesületek  veszélyt  érző,  nekilendült,  de  ötletszerű 
és  kapkodó  menetű  működése  az  egyik  bizonyító  tényező.  Ez  ötlet- 
szerűség egyik  jellemző  példáját  a  melegedőszobák  egy  időben  fel- 
kapott divatja  mutatja  be,  amely  nem  számolt  a  meleg  közszobáknak 
hideg  magánotthonokat  előidéző  hatásával,  vagyis  épen  ellenkező 
szociális  eredményre  vezethetett,  mint  amely  a  társadalom  emberszere- 
tete előtt  lebeghetett.  Erről  igy  számol  be  egyik  legnagyobb  közjótékony- 
sági egyesületünk  ezidei  jelentése:  ((Rövidesen  leszámoltunk  azzal,  hogy 
a  melegedő  szoba  nem  az  a  hely,  amelynek  keretéből  eredményes 
szociális  jótékony  munkát  lehet  kezdeményezni  és  folytatni  és  igy  a 
melegedő  szobák  további  fentartásától  el  is  tekintettünk  .  .  .»2)  Ilyen 
kudarcot  vallott  szociális  kísérletek  szolgáltattak  alkalmat  egyrészt  az 
egyes  szociáltudományok  szakértőinek  vállvonogató,  vagy  szelid  guny- 
jára.  Másrészt  ezeknek  hatása  alatt  a  szociális  célok  lényegének  és  el- 
eiérésük legegyenesebb  utjának  kutatása,  a  társadalmi  jótékonyság  e 
létjogosultsága  mintha  mindjobban  szem  elől  veszett  volna.  Sőt  a  tár- 
sadalmi célok  az  adakozó  társadalmi  fél  részéről  gyakran  már  nyilt 
öntetszelgésbe  merültek,  ünnepélyek  «l'art  pour  l'art»-jába  vész  el  a 
társadalmi  kötelesség  érzése  és  ennek  megfelelő  negativul  keletkezik  és 
bocsát  gyökeret  az  Ínségeseknek  egy  törvényszerű  éhsegélyből  élősködő 
osztálya,  amely  nem  kivan  felemelést,  csakis  az  éhség  circulus  vitio- 
susába  zárva  követeli  annak  csillapítását:  ennek  támogatását.  A  két 
társadalom  csoportnak  egyoldalú  adakozás-elfogadás  folyamatára  szo- 
rítkozó érintkezése  két  egymástól  idegen  emberfajta  képződését  segíti 
elő.  Az  emberek  közti  mély  szakadék  a  megfelelő  tükörképe  a  közigaz- 
gatás szétválasztó  osztályozásának. 

* 

A  mesterkélt  osztályválaszfaíak  természetesen  összeomlottak  a 
háború  első  robbanására  és  mindegyik  népelem  egy  hányada  le- 
csuszamlott  a  társadalom  szakadékába.  A  közsegélyre  szorult  tömegek 
rohamban  megnövekedett  serege  —  szinte  hadserege    —    és  ennek 

1)  Hanvai  Sándor:  A  Székesfőváros  Szegényügyi  Közigazgatása  és  az  V.  kerületi  Népház. 

2)  Az  Általános  Közjótékonysági  Egyesület  működése  (1904—1915). 

heterogeneitása  mélyreható  gyakorlati  reformot  követeltek  a  közigaz- 
gatástól és  ez  finom  érzékkel  ösztönszerűleg  találta  meg  azt  a  lépést, 
amely  nem  csupán  hiány  fedezésére  szolgál,  hanem  egy  szervesen  egy- 
séges társadalom  útjára  vezethet.  Uj  szervet  létesített  a  hatóság  és 
munkaköre  közé,  uj  kapcsot  közigazgatás  és  feladatának  minden  egyes 
tárgyköre  között.  A  régebbi  rendszerben  is  volt  ugyan  a  közigazgatás- 
nak egy  önkéntes  nyúlványa:  a  szegénygyám  —  jórészt  csak  papiron  — 
de  ha  szerkezetileg  ez  elődje  is  a  közgyámi  intézménynek,  a  régi  irány- 
zat kifejlődését  segítve,  lényegileg  ellentétes  irányú  a  közgyámság  hiva- 
tásával. A  közgyámnak  felettes  hatóságától  (kerületi  elöljáróságától) 
eredő  hivatalos  beállítása  még  nem  különbözik  formailag  a  szegény- 
gyámétól: ez  a  segélyre  szorult  felkeresése,  vizsgálati  jelentőlapjának 
kitöltése  és  segélyjavaslattal  való  ellátása.  Az  eljárás  a  háború  előtt 
szorosan  véve  inségellenőrző-közeg  korlátolt  szerepét  szabta  meg:  a 
szociálpolitika  által  kiközösített  közsegélyre  szorultak  ügytömegére  szo- 
rítkozott. Az  uj  viszonyok  azonban  szinte  beláthatatlan  hatáskörbe  állí- 
tották a  közgyámot.  A  fenti  hivatalos  eljárás  csak  ép  kiindulópontját 
képezi  hivatásának.  Ennek  terjedelmét  és  jelentőségét  már  a  számára 
készült  Utasítás  is  jelzi,  ha  még  elmosódottan  is.  ((Önhibájukon  kivül 
nyomorba  jutott  embertársaink))  talpraállítását  bizza  ez  Utasítás  a  köz- 
gyámra és  feladata  módszeréül  egyoldalról  az  embertársak  egyéniségé- 
nek kialakítását,  a  másikról  környezetmódosítást  jelöl  ki.  Miután  az 
önhibájukon  kivül  nyomorba  jutott  embereket  a  háború  egymástól  oly 
távoleső  társadalmi  viszonyok  közül  hajította  össze,  hivatalosan  is  el- 
vész a  régi  osztálynyomor  fogalma.  Nem  marad  egyéb,  mint  az  ember- 
társ, meg  annak  környezete.  E  kettő  viszonyának  rendezése,  összhangba 
hozása  hárul  a  közgyámra,  utasítása  alapján.  Ez  a  néhány  szóval  ily 
könnyen  meghatározott  folyamat  gyakorlatilag  azonban  igen  komplex, 
sőt  némely  tekintetben  szinte  kivihetetlennek  látszó  feladat.  Elvileg 
nem  egyéb,  mint  hogy  a  közigazgatás  elejtve  az  «osztály»  fogalmát, 
egyént  küld  az  egyén  segítésére,  a  társadalom  egy  szervező  tagját  egy 
másik  a  szervezetből  kicsúszott  tag  újra  bevonására.  Mind  e  két  feladat 
bonyolult  ugy  önmagában,  mint  egymással  való  összefüggésében.  Ami 
a  munka  egyéni  részéi  illeti:  tagadhatatlan,  hogy  a  biztos  egyéniség 
mindig  hatással  lesz  a  másikra,  hogy  ilyenképen,  ha  a  gyám  legbensőbb 
érzéseinek  kohójából  ér  el  valami  a  nyomorgó  egyénhez,  az  befolyás- 
sal lesz  erre,  ha  másban  nem  is,  mint  a  körülményeire  vonatkozó  érzés- 
világának kedvező  módosulásában.  De  ami  az  önhibáján  kivül  nyo- 
morba jutott  embertárs  ténykedéseit  illeti,  azok  az  érvek,  amelyek  sze- 
rinl  cselekszik,  már  nem  függenek  érzéseitől,  hanem  következményei 
lehelnek  ugy  valamely  emberi  hiányának,  vagy  eltévelyedésének  egy- 
részt, kényszerítő   körülményeknek    másrészt,   vagy    mind  a  kél  ok 

összeredményei.  Ha  tehát  a  nyomorgó  esetleges  jellembeli  fogyatékos- 
sága ellen  a  közgyám  fel  is  venné  a  küzdelmet,  még  mindig  ott  fog 
állani  egy  mozdíthatatlanabb  tényező:  a  közállapotok  által  emelt  körül- 
mények. Ezeknek  egyedülállóan  preciz  megismeréséhez  munkája  vég- 
zése közben  jut  a  gyám,  mert  a  reábizott  környezettanulmány  nem 
egyéb,  mint  a  közállapotok  és  az  ember  között  kialakult  viszony  vizs- 
gálata. Gyakorlati  példájául  ennek  szolgáljon  az  a  nyomorgó  asszony, 
akinek  jelenleg  el  kell  tartania  a  hadsereg  kötelékéből  tüdőtágulással 
elbocsátott  —  munkaképtelen  —  férjét  és  öt  gyermekét,  akik  közül 
kettő  már  iskolás.  Az  asszony  hetenkint  24  koronát  tud  szerezni  napi 
10  órás  munkával,  ha  éjjel  is  dolgozik,  tesz  ki  heti  30  koronát.  így  csak 
egyszer  hetenkint  takaríthat  a  lakásban,  igy  megy  tönkre  minden  szá- 
mottevő jellembeli  fogyatékosság  nélkül  az  asszony  egészsége,  a  gyer- 
mekek gondozottsága,  a  társadalmilag  követelhető,  de  itt  kivihetetlen 
hygienikus  színvonal.  Más  példa  az  a  család,  amelyet  anyagi  helyzete 
egy  közegészségileg  olyan  állapotú  házba  juttatott,  hogy  a  benne  lakás 
lehetősége  egész  napi  munkát  adhatott  volna  egy,  a  köztisztaságot 
mániákusan  üző  sporíladynek,  de  ez  a  foglalkozás  nem  követelhető 
egy  vagy  két  apró  gyermekével,  mint  napi  8  órai  kenyérkereső  munká- 
val elfoglalt  asszonytól.  E  két  eset  mindegyikében  a  közállapotok  egy 
fajával  jut  vonatkozásba  a  közgyám.  Az  elsőben  a  munkabér  és  munka- 
idő, a  másodikban  az  építési  szabályzat  és  közegészségi  rendészet  kér- 
déseivel. Hogy  ezekben  milyen  állást  kell  a  köznek  elfoglalnia,  annak 
megérzésére  a  közgyám  hivatott  a  kérdésben  érdekelt  emberek  jellemé- 
nek és  környezetének  pontos  ismerete  által.  Helyes  szakismereteket 
feltételezve,  a  közgyámság  láncolata  áll  tehát  azon  a  szük  határmes- 
gyén,  amelyen  össze  kell  találkoznia  a  közállapotnak  az  egyéni  haladás 
lehetőségeivel.  így  annak  az  intézménynek,  amely  a  társadalom  első 
lépése  osztálykülönválasztások  dogmaköréből  összetartozó  közösség 
felé,  az  adja  meg  fontos  gyakorlati  jelentőségét,  hogy  tapasztalatilag 
igazolható  társadalmi  reformok  szükségének  legérzékenyebb  tapintó- 
szerve. 

Hivatásának  ideális  végcélja  eképen  nem  lehet  egyéb,  mint  az 
egyénnek  és  közigazgatásának  oly  szerves  összekapcsolása,  hogy  viszo- 
nyuk közvetítőre,  közgyámra  ne  szoruljon. 


A  világháború  s  a  francia  katolicizmus. 

Irta:  Gesztesi  Gyula. 


C'est  donc  bien  la  guerre  de  proie,  la  guerre  d'injuste  agres- 
sion,  la  guerre  antichrétienne!  —  igy  kiált  fel  a  legkatolikusabb 
francia  Gomité  Catholique  olyan  kétségbeeséssel,  miként  a  dús- 
gazdag, amikor  Ábrahám  kebelén  meglátta  a  szegény  Lázárt. 
November  17-én  pedig  Lord  Róbert  Cecil  sóhajtott  fel  az  angol 
alsó-házban  (in  no  bad  society!):  ((Németország  egymaga  is  képes 
volna  gátat  vetni  az  örménymészárlásoknak  s  mert  ez  igy  áll, 
joggal  vádolhatjuk,  hogy  közvetve  oka  volt  a  vérfürdőnek.  A 
német  militarizmus  mindenhatóságába  vetett  hit  aljasít  le  ilyen 
gazságokra,  a  német  militarizmus,  amely  a  vallás  és  erkölcs 
helyébe  az  államhatalmat  teszi! »  S  mintha  az  entente  még  a  szel- 
lemiekre is  londoni  egyezményt  kötött  volna,  ugyanekkor  a 
schismatikus  kelet  felől  is  megszólal  Szaszanov  hangja:  «A  német 
birodalom  hiába  számított  a  szövetségesek  közti  egyenetlenségre. 
Mi  nem  vagyunk  németek,  mi  három  nagy  keresztény  nemzet 
vagyunk  és  át  vagyunk  hatva  a  nemzetközi  kötelezettségek  szent- 
ségétől. Németország  politikája  nem  fér  össze  a  keresztény  etika 
alapelveivel!)) 

Kötelezettségek  szentsége,  keresztény  etika,  erkölcstelen 
államhatalom  slb.  stb.  a  vallásos  ideológiának  ez  az  átjátszása  a 
politikai  gondolatvilágba  nem  uj  és  nem  ismeretlen  jelenség.  Ez 
a  brit  politikai  morál  veri  be  a  biblia  erős  vaskapcsával  a  kultúrát 
a  gyarmatok  félvadjaiba  s  brit  államférfiak,  akik  a  vasárnapot 
gondosan  megszentelik  és  fehér  keztyüt  húznak,  ha  istentiszte- 

létre  mennek,  a  próféták  szavaival  és  zsoltár-idézetekkel  operál- 
nak valahányszor  valami  vakmerő  politikai  önzést  kell  igazol- 
niok.  Eleinte  ez  a  háború  a  kultúra  háborúja  volt  a  barbárok,  a 
hunokkal  szemben;  egy  szép  napon  kiderült,  hogy  voltakép  a 
kereszténységé  a  pogányok,  az  Antikrisztus  ellen. 

Ha  mindez  kevésbbé  volna  is  hihetetlen  s  jóval  ártatlanabb, 
akkor  is  foglalkoznunk  kellene  vele.  De  annál  inkább  akkor, 
mikor  azt  látjuk,  hogy  ezt  a  frazeológiát  a  tudományos  gondolat 
minden  tiszteletreméltó  fegyverével  szerelik  fel,  szilárd  elméletté 
akarják  merevíteni,  amiből  politikai  cselekedetek  igazolása 
fakad;  és  hogy  az  élő  hit  érzelmi  erejét  a  gyűlölet  szuronyának 
tűzik  a  hegyére.  Ha  jámbor  lelkek  kútját  mérgezik  meg,  ha  az  ir 
katona  földjének  égi  patronusához,  Sir  Patrickhoz  fog  fohász- 
kodni, hogy  védje  meg  az  istentelen  germánoktól,  ha  a  kis  visító 
franciára  azzal  ijesztegelnek  rá,  hogy  a  boche-ördög  jő  el  érte 
puttonnal,  seprűvel,  ha  el  nem  csendesedik  izibe  (amint  nálunk 
is  a  burkussal  fenyegették  őket  egykor  a  porosz  háború  idején), 
ha  majd  a  halovány  és  ájtatos  szüzek  Bretagneban  —  mert  Bre- 
tagneban  szeretik  a  titokzatos  és  félelmes  dolgokat  —  a  boche, 
a  gonosz-szellem  hajói  ellen  akarják  megvédeni  ősz  apjukat,  aki 
a  messzi  izlandi  vizeken  halászik,  ha  orosz  muzsikoknak  proto- 
és  apokriph-evangéliurnokból  táplálkozó  ködös  hitvilágába  bele- 
kerül a  német  név,  akkor  nem  fogjuk  kicsinyelni  ennek  a  gon- 
dolatnak pszihológiai  jelentőségét. 

S  bár  szinte  vártuk,  mikor  szólal  fel  az  alsó-házban  vala- 
melyik kifogástalan  lord  —  ajkán  a  biblia  —  s  ad  kifejezést 
ennek  az  ideológiának,  az  első  mondat  mégis  a  katolikus  Francia- 
országban pattant  ki  s  ezért  őszintébb,  s  mert  őszinte  fontosabb 
is.  Szó  sincs  róla,  Franciaországban  a  háború  előtt  sem  kellett  a 
katolikus  gondolatnak  álruhában  bujdosnia  s  a  vallásos  élet 
egész  vidékek  képére  rá  volt  irva.  A  katedrálisok  csipkés  ormain 
mint  az  égő  hit  gyuladt  ki  a  francia  lélek  kőbe  merevített  áhítata, 
a  gothique  flamboyante  vagy  a  gothique  bourgignonet  az  arheo- 
logia  a  francia  szellem  büszke  leányává  tette  s  közkeletű  elméle- 
tek hivalkodva  sorozták  be  a  «superstition  romaine»,  a  latin 
babona  megjelenésének  formái  közé.  Voltunk  vidéki  városokban, 
ahol  széles  kalapu  s  kövérképü  abbék  elől  tisztelettel  tértek  ki  az 
emberek  s  nem  felejtettük  el  azt  a  kis  normandiai  szállodát, 
amelynek  olvasóasztalán  csak  egyetlen  francia  újság  kínálkozott: 

a  Groix.  A  Montalemberteknek  a  parlamentben  is  fényes  képes- 
ségű utóda  akadt  Barrésben  .  .  .  Szóval  volt  eddig  is  katolikus 
közvélemény  Franciaországban.  Hogy  a  háború  alatt  csak  meg- 
növekedett a  vallásos  gondolat  ereje,  hogy  ott  sápadoz  meny- 
asszonyok s  anyák  imakönyvében,  hogy  szülék  bánatában  s  árvák 
könyében  még  buzgóbban  ragyog  fel,  hogy  még  a  piou-piouk  tar- 
solyából is  kikandikál  —  csak  természetes.  De  a  hivő  léleknek 
ezen  ösztönös  és  örök  megnyilatkozásain  kivül,  a  háborúban  meg- 
nagyobbodott francia  katolicizmus  érzés-  és  gondolatvilágát  meg- 
döbbentő s  éles  világításban  vetíti  elénk  egy  könyv  —  a  háború- 
nak szomorú  emléke  —  melyet  francia,  angol,  olasz,  spanyol, 
portugál  és  német  nyelven  ad  ki  a  Comité  Catholique  de  Propa- 
gande  frangaise  á  l'Etranger. 

Ez  a  könyv  nemcsak  a  háború  igazolása  a  katolicizmus 
szempontjából,  nemcsak  a  gyűlölet  jogosságának  dogmatikus  és 
teológiai  bizonyítása,  mindennél  még  valamivel  több.  A  cime  — 
mert  tudtunkkal  még  csak  a  francia  nyelvű  jelent  meg  —  La 
Guerre  allemande  et  le  catholicisme.  Örömmel  hivatkoznánk 
arra,  hogy  itt  hideg  tendencia  szólal  meg,  de  ezt  nem  mondhat- 
juk. Ahol  célzatosság  van,  ott  van  következetes  logika  is,  itt  azon- 
ban csak  megdöbbentően  merész  általánosításokkal,  vakmerő 
gondolat-ugrásokkal  s  a  logikai  hibáknak  szinte  tankönyvszerű 
gyűjteményével  találkozunk;  itt  nem  tendencia  van,  itt  érzelmi 
üstben  fő  az  a  gondolat,  hogy  Németország  intellek tüelljeinek 
s  politikusainak  tanítása  alapján  a  katolicizmus  nyilt  ellensége  s 
a  németek  háborújának  titkos,  be  nem  vallott  célja  a  katoliciz- 
mus teljes  letörése. 

Alapgondolatuk,  hogy  Németország  hadviselése  ellenkezik 
a  katolikus  vallás  és  morál  elveivel.  Németország  régóta  és  tuda- 
tosan készült  erre  a  háborúra  s  ugyan  ki  vélné  véletlenségnek  — 
—  kérdi  a  francia  brosúra  —  hogy  a  nyugati  frontra  szándékosan 
merő  luteránus  ezredeket  vetettek!  Georges  Goyau  —  az  Institnt 
Catholique,  a  párisi  katolikus  egyetem  tanára  —  párhuzamba 
állítja  a  német  Knllnr-I  (ezt  a  szót  mindig  németül  idézik)  s  a 
protestantizmust.  Ennek  a  közösségnek  megszemélyesítője,  sam- 
p ionja  Vilmos  császár.  ()  az  Antikrisztus,  a  luteránus  pápa,  aki 
meg  akarja  hódítani  a  világot  s  protestánssá  tenni  a  latin  fajt. 
Ezért  utazott  Genfbe,  ezért  Rómába  az  evangélikus  egyház- 
község megtámasztására  s  jeruzsálemi  utja,  hogy  a/  íTdvözítő 

protestáns  templomát  személyesen  szentelje  fel,  nem  ennek  a 
szerepnek  volt-e  természetes  manifesztációja?  Az  osztrák  Los  von 
Rom  mozgalomnak  is  ő  a  spiritus  rectora.  Német  kultúra  tulaj- 
donképen nem  is  más,  mint  protestantizmus,  de  emez  távolról 
sem  jelent  egyet  a  kereszténységgel.  Ennek  a  protestantizmusnak 
jellemző  bélyege  a  hódítás  telhetetlen  vágya,  öröksége  a  győze- 
lem dühe,  szervezete  a  harcos  protestantizmus  s  az  egész  német 
militarizmus,  tudomány  és  szellem  megteremtője  nem  Luther, 
s  istene  nem  Mózes  és  a  zsidók  Istene,  hanem  a  pogány  germán 
mitológia  szörnyetegei:  Odin,  Wotan,  Thori  Wotan,  a  németek 
régi  istene,  «le  dieu  kerndeutsch»,  támadt  ránk,  ő  harcol  a  német 
csapatok  élén.  Ez  a  germán  pogányság  táplálja  a  német  kultúrát 
s  ez  önti  beléje  a  gyűlöletet  a  latin  faj,  a  középkori  műveltség  s  a 
katolicizmus  ellen:  «la  haine  de  Romé,  la  haine  du  nom  latin,  la 
haine  de  la  civilisation  du  moyen-áge,  la  haine  du  Christ!»  A  Sar- 
gonok,  Sannacherib,  Nabuchodonozor  ideje  ez,  a  megpróbálta- 
tásoké és  az  assyriai  s  chaldeai  szörnyetegeké,  vagy  ha  ugy  tetszik 
Attila,  Tamerlan,  II.  Mohamed  kora  ébredt  fel! 

A  régi  magyar  hitviták  izzó  légköre  csap  felénk  ezekből  a 
sorokból,  de  ott  megszentelte  ezt  az  elaggott  ideológiát  a  mély, 
gyermeki  vallásosság,  itt  csak  az  alaktalan  gyűlölet  hebeg  s  az  el- 
vakultság ostorozza  önnönmagát,  hogy  annál  nagyobbat  rikolt- 
hasson. Szép  francia  körmondatok  mögött  az  ember  mindig  óva- 
tosan keresse  a  szivet,  amely  a  nyelvnek  diktált.  Talán  a  stilus 
ömlő  árja  sodorja  csak  a  szavakat  s  a  pátosz,  a  francia  pátosz 
ereje  ragadja  magával  az  ajkat.  De  már  megdöbbenünk,  amikor 
mindezt  bizonyítani  is  akarja!  Akkor  még  legkevésbbé,  amikor 
költőkre  és  költeményekre  hivatkozik,  de  amikor  skolasztikus 
szőrszálhasogatásokkal  áll  elő!  Költőre?  vájjon  kire  másra,  mint 
Heinére.  Heine  egyik  költeményében  elmondja,  hogy  a  keresz- 
ténység megszelídítette  a  germánság  harci  készségét,  de  egy 
napon  a  kereszt  bűvös  ereje  meg  fog  törni,  Thor  újra  feltámad  s 
óriás  pörölyével  porrá  omlasztja  a  gót  katedrálisokat.  Ez  kapóra 
jött  a  Comiténak.  A  brosúrával  együtt  ugyanis  albumot  is  adtak 
ki,  melyekben  fényképek  igazolják  azokat  a  német  kegyetlen- 
ségeket, melyekre  emez  hivatkozik.  így  bemutatják  a  háború 
áldozataivá  lett  francia  székesegyházakat  s  mottóul  Heine  szavait 
használják:  Thor  feltámadt,  Thor  s'est  levé!  Hiszen  igaz,  Heine 
néha  nagyon  nem  szerette  a  németeket,  mégis  épen  tőle  szárma- 

zik  az  a  Siegfried-allegória,  amit  már  unos-untig  idéztek  ebben  a 
háborúban: 

Ja,  du  wirst  einst  wie  Siegfried  sein, 
Und  töten  den  hásslichen  Drachen! 

(Deutschland,  1840.) 

S  bár  aki  állításaikat  az  ő  módjukkal  cáfolná,  hasonló 
hibába  esnék,  mégis  ez  a  Heinére  való  hivatkozás  szinte  ingerel, 
hogy  a  költő  következő  sorait  idézzük:  «Ich  bin  der  Freund  der 
Franzosen,  wie  ich  der  Freund  aller  Menschen  bin,  wenn  sie  ver- 
nünftig  und  gut  sind,  und  weil  ich  selber  nicht  so  dumm  oder 
schlecht  bin,  als  dass  ich  wünschen  sollte,  dass  meine  Deutschen 
und  die  Franzosen,  die  beiden  auserwáhlten  Völker  der  Humani- 
tát,  sich  die  Hálse  bráchen  zum  Bestén  von  England  und  Russ- 
land  —  und  zur  Schadenfreude  aller  Junker  und  Pfaffen  dieses 
Erdballs».  (Deutschland  —  Ein  Wintermárchen  1844.) 

A  német  gondolat  önönmagában  is  katolikus-ellenes.  A 
német  én  —  le  moi  allemand  —  nem  ismer  semmi  objektivet  (!), 
semmi  abszolutat,  semmi  vallásosat  —  mindezt  csak  a  nyers  erő 
domináns  képzete  pótolja.  Persze  hogy  ennél  a  pontnál  bőven  ki- 
használják Zarathustra  nyers,  újszerű,  hatalmas  paradoxonait  s 
Nietzsche  egypár  übermenschi  gondolatát,  hogy  ezekre  a  merő- 
ben esztétikai  s  nem  annyira  morális  értékű  mondatokra  tolják 
az  egész  rettenetes  háborúért  való  felelősséget  s  igazolják  fana- 
tikus elméletüket. 

Itt  is  ingerel  az  ellenmondás  ördöge.  Hiszen  igaz,  Nietzsche 
sem  szerette  mindig  Németországot  és  akik  azt  lakják,  szerette  az 
olasz  csodákat  és  csodálta  a  hatalmas  orosz  abszolutizmust,  az 
erőtől  duzzadó,  ifjú  szláv  fajt,  amely  még  legközelebb  állott  az  ő 
világához.  Viszont  Franciaországban  a  háború  elölt  valóságos 
Nietzsche-kultusz  volt  fejledezőben,  kevesen  is  értették  őt  meg 
valaha  jobban,  talán  senki  olyan  mélyreható  és  kongeniális  elem- 
zés alá  nem  vette,  mint  Emil  Faguet.  De  nincs  iró  —  magát 
Németországot  is  beleszámítva,  —  akire  Nietzsche  olyan  nagy 
hatással  lett  volna,  mint  D'Annunziora,  a  latin  géniusznak  erre  a 
büszke  inkarnációjára.  Van  az  olasz  irónak  egy  regényhőse,  akire 
Zarathustra  szavai  a  legnagyobb  hatással  vannak,  a  legnemesebb 
gondolatnak  tetszenek.  Giorgio  Aurispa  az  II  Trionfo  della  morte- 
ban.  Ez  az  Aurispa  az  érzékiségből  szeretne  valami  ki-utat  keresni 

s  addig  keres,  addig  keres,  mig  csak  ráakad  Zarathustrára.  Gior- 
gio  Aurispa  «az  ő  ellanyhulásában,  csüggedésében,  habozásában, 
gyöngeségének  ebben  az  állapotában  rája  figyelt  és  lelke  mélyén 
fölzavarta  ez  az  uj  hang,  amelyik  oly  maró  szarkazmussal 
gúnyolta  ki  az  elgyengülést,  az  ingerlékenységet,  a  beteges  érzé- 
kenységet, a  szánalom  kultuszát,  a  lemondás  evangéliumát,  a  hit- 
nek, a  megalázkodásnak  szükségét,  a  megtérítés  és  megtérés  szük- 
ségét, egyszóval  a  korszak  minden  kétes  szükségét,  ennek  az  ósdi, 
nevetséges,  effeminált  európai  léleknek  minden  nyomorúságát  és 
minden  szörnyűséges  kivirágzását  a  keresztény  rothadásnak  (!) 
ezekben  az  elvénhedt  fajokban.))  S  e  hosszú  mondat  után  ime 
még  egy  rövid  kis  idézet.  D'Annunzio  maga  is  érezte,  mit  köszön- 
het a  német  Írónak  s  egyik  ódájában  meg  is  igéri:  «Meg  fogom 
őt  énekelni,  én  a  hellének  fia,  dús  s  hatalmas  szárnyalású  ódában, 
mert  igy  kiáltottam  fel,  mikor  meghallottam,  magányos  lélek,  az 
ő  magányos  szavát:  Hasonlít  hozzám  ez  a  kemény  barbár! » 

Természetesen  a  német  bölcseletnek  Bismarckját,  Kantot  is 
kikezdi  a  francia  könyv.  Elég  szerencsétlenül  a  racionalizmusról 
és  irracionalizmusról  szóló  tanát  támadja  a  königsbergi  bölcsnek, 
épen  azt,  amely  ellen  a  legridegebb  teológiai  morál  alapján  sem 
lehet  sok  kifogást  tenni.  És  hogy  el  ne  feledjük  a  német  művészet 
is  amilyen  tehetségtelen,  ép  oly  hazug  és  vallástalan!  Aki  ezt  az 
utóbbi  vádat  leirta,  az  bizonyára  nem  látta  München  képtárait  s 
benne  Holbeintől  Uhdeig  a  hatalmas  vásznak  sorát,  melyeken  a 
vallásos  lélek  sokszor  kinzó  kérdéseire  kap  választ  az  ecset  nyel- 
vén. De  semmiesetre  sem  látta  Dürer  «Melancholia»-ját,  amely 
mindörökre  legművésziesebben  érzékíti  meg  azt  a  gondolatot, 
hogy  a  tudás  önnönmagában  elégtelen  a  szomjú  emberi  lélek  ki- 
elégítésére. Maga  Barrés  is  az  egyházpolitikai  harcok  idején  tar- 
tott hires  beszédében,  hogy  képviselőtársainak  megmagyarázza  a 
vallásos,  a  fausti  lélek  küzdelmeit,  hánykódásait,  ezt  a  festményt 
hivta  segítségül  a  francia  parlamentben. 

Eleve  is  bizonyos,  hogy  a  két  nagy  népnek  ilyes  szembe- 
állítása: Franciaország  a  világosság  hona,  «mére  des  arts,  des 
armes  et  des  lois»,  Németország  az  ördög  tanyája,  az  Antikrisztus 
országa,  —  már  annyira  naiv  és  nevetséges,  hogy  nem  is  fölhábo- 
rító! Bármily  ügyetlenül  huny  is  szemet  ez  a  röpirat  egyébként 
letagadhatatlan  tények  előtt,  az  albumba  foglalt  fényképek,  vallo- 
mások, amelyeknek  pszihologiai  gyökere  nyilvánvaló,  egyesek 

rémtettei  igazolni  látszanak  a  könyv  állításait.  Van  a  gyűlöletnek 
meggyőző  ereje,  amivel  szembe  kell  szállni!  Érdekes,  hogy  a 
német  szellem,  amely  oly  előszeretettel  szeret  minden  megtörtén- 
tet az  elmélet  légtelen  világába  elvonatkoztatni,  mindjárt  a  háború 
kitörésének  elején  rávetette  magát  erre  a  gondolatkörre.  Krieg 
und  Religion  .  .  .,  der  Krieg  und  der  Katholizismus  olvastuk  min- 
denfelé, lapokban,  folyóiratokban,  könyvekben.  (L.  pl.  Pfeil- 
schifter:  Deutsche  Kultur,  Katholizismus  und  Weltkrieg;  E.  Ott: 
Religion,  Krieg  und  Vaterland;  Schörs:  Der  Krieg  und  der  Katho- 
lizismus stb.)  így  bizonyos  felfogás  már  eleve  kialakult  ebben  a 
kérdésben,  amely  készen  tartogatta  a  maga  érveit  minden  eset- 
leges támadásra  s  amely  könnyű  szerrel  verte  vissza  a  francia 
röpirat  patetikus  ostobaságait.  Egyenesen  a  francia  könyv  ellen- 
súlyozására készült  A.  J.  Rosenberg  teológiai  tanár  könyve:  Der 
deutsche  Krieg  und  der  Katholizismus.  Deutsche  Abwehr  fran- 
zösischer  Angriffe  Paderborn  1915.  Oly  fontosnak  találták  a  fran- 
cia röpiratot,  hogy  annak  ellensúlyozására  Németországban  is 
(nagyrészt  világiakból  álló)  szövetség  alakult  s  ez  adta  ki  Rosen- 
berg tanár  művét.  Ugyanez  az  Egyesület  francia  nyelven  is  meg- 
jelentette a  könyvet  (Réponse  allemande  aux  attaques  frangaises. 
Editée  par  des  catholiques  allemandes.  C.  L.  van  Langenhuysen. 
Amsterdam — Rotterdam  1915.),  amely  —  amint  semleges  lapok- 
ból is  látjuk  —  hatásosan  utasítja  vissza  a  Comitée  vádjait  s  a  gyű- 
lölködésnek ezeket  a  szomorú  elméleteit.  Jogosan  és  méltósággal 
hivatkozik  a  német  léleknek  lelki  problémák,  különösen  vallási 
kérdések  iránti  ösztönös  vonzódására,  egész  történeti  életében  s 
a  művészet  egész  hatalmas  területén  tanúsított  mélységére  a  német 
kedélynek  és  hitéletnek,  végül  a  napjainkban  oly  hatalmas  erővel 
fellendült  religiöser  Neubau-ra.  Ugyanazzal  a  kicsinyes,  de  fran- 
cia eredetű  érveléssel  hivatkozik  az  entente  országainak  tisztán 
katolikus  szempontból  való  értékelésére.  Az  angol  birodalomban 
határozott  antikatolikus  irányzat  kapott  lábra,  a  No  Popery  még 
mit  sem  veszített  kegyetlenségéből  s  a  Homerule  törvényjavaslat 
mélyen  bántotta  az  ir  katolikusok  vallásos  érzékenységét.  Orosz- 
országra kevesebb  szót  veszteget,  de  annál  nagyobb  megdöbbenés- 
sel hivatkozik  a  francia  katolikusok  lelki  aberrációjára,  akik 
szerint  a  schismalikus  Oroszországnak  nagyobb  az  értéke  Isten 
szeme  elölt  s  a  lelkek  örök  üdvösségére,  «minl  a  muzulmán  Tö- 
rökországnak és  a  luteránus  Németországnak)).  Ami  pedig  Fran- 

ciaországot  illeti,  felháborodással  mutat  rá  arra  a  szemforgatásra, 
amely  nem  otthon,  hanem  Németországban  keresi  a  katolicizmus 
ellenségeit  és  —  hogy  a  francia-fordítás  szavait  idézzük  —  pré- 
dikátori emelkedettséggel  dörgi  Páris  felé:  «Aucun  empereur  ro- 
máin des  trois  premiers  siécles  de  persécutions  cruelles  contre 
les  Ghrétiens  n'a  opprimé  la  religion  chrétienne  aussi  systémati- 
quement  que  le  Gouvernement  athée  de  la  République  francaise! 

Alkalmunk  volt  átolvasni  Les  atrocités  allemandes  c.  hiva- 
talos kiadmányt,  mellyel  a  francia  kormány  szinte  elárasztotta 
a  vele  szövetséges  és  a  semleges  államokat.  Ezekben  fényképek- 
kel, levelek  facsimilijével  akarják  igazolni  a  németek  barbárságá- 
ról terjesztett  vádjaikat.  Olyan  kitételeket  huz  alá  bennük  a  köz- 
társaság kormánya,  amik  könnyen  tévútra  vezethetik  az  embere- 
ket. «Ma  egy  80  éves  őszt  és  két  gyermeket  öltünk  meg»,  «Ge- 
fangene  werden  überhaupt  nicht  gemacht»  —  ez  és  az  ezekhez 
hasonló  soroktól  szorul  ökölbe  az  olasz  nacionalista  keze  és  hideg, 
semleges  svéd  arcok  a  gondolkodás  ráncaiba  borulnak.  Rosenberg 
könyve  ezekre  is  kitér.  S  bár  elismeri,  hogy  kegyetlenségek 
történtek,  de  hiszen  ez  a  háborúval  együtt  jár  (c'est  la  guerre  — 
ez  francia  mondás),  tiltakozik  azonban  az  ellen,  hogy  egyes, 
teljesen  elszigetelt  adatokból  könnyed  általánosítással  oly  igaz- 
ságtalan vádat  kovácsoljanak  az  egész  német  nemzet  ellen!  Ada- 
tokkal igazolja  a  tanuk  megbízhatatlanságát  s  az  olvasóra  tényleg 
jótékony  hatással  vannak  azok  a  sorai,  melyekből  megtudjuk, 
hogy  az  abbé  fusillé,  vagy  a  felkoncolt  szerzetes  boldog  és  Isten- 
nek tetsző  életet  él  a  meghódolt  Belgiumban. 

A  szerző  olyan  nevetséges  vádakra  is  kitér,  amiket  csak 
fölényes  hallgatás  illethet  meg.  Ügyeskedésében  a  belga  semle- 
gesség megsértésének  vádját  is  el  akarja  hárítani  Németország- 
lói.  Bár  nyugodtan  bevallhatjuk,  hogy  ez  preventio  mali,  politikai 
előrelátás  volt,  talán  még  sem  érdektelen  megismerni  a  szerző 
gondolatmenetét,  amely  jogi  alapra  helyezi  a  jogszerű  kénysze- 
rűséget. 

Belgium  érseke,  Mercier  bibornok  ismeretes  pásztorlevelé- 
ben a  németek  előtt  is  hangoztatja  vádját,  mert  1839-ben  az 
ország  semlegességét  kimondó  határozatban  a  nagyhatalmak  utó- 
daik nevében  is  biztosították  a  neutralitást.  Pedig  a  dolog  sokkal 
bonyolultabb  —  mondja  Rosenberg  —  semhogy  ily  egyszerű 
lenne.  Ne  felejtsük  el,  hogy  ez  az  ország  létét  és  semlegességét 

nem  a  saját  erejének,  hanem  csak  a  nagyhatalmaknak  köszön- 
heti. Hollandiát  a  bécsi  kongresszus  teremtette  meg,  de  Belgiumot 
az  1830-iki  forradalom  hivta  életre  s  a  nagyhatalmak  rákényszerí- 
tették a  neutralitást.  Maga  a  nagynevű  belga  jogász  —  idézi  a 
német  könyv  —  Ernest  Nys  ezeket  mondja.  En  réalité,  la  Belgique 
obtenait  la  garantie  de  la  neutralité,  mais  les  cinq  puissances  ne 
lui  donnaient  point  la  garantie  de  Fintégrité  et  de  l'inviolabité  du 
territoire;  elles  avaient  donné  d'abord  cetté  derniére  garantie, 
puis  elles  l'avaient  retirée.  Főleg  az  jön  itt  tekintetbe,  hogy  ez  a 
semlegesség  eredetileg  Franciaország  ellen  irányult  s  amint  ere- 
deti céljának  nem  felelt  meg,  a  nagyhatalmak  máris  különböző 
értelmet  adtak  neki.  1870-ben  Gladstone  szerződést  köt  Francia- 
és  Németországgal,  melynek  értelmében,  ha  a  két  ország  közül 
valamelyik  megsérti  Belgium  semlegességét,  Anglia  közbelép. 
Ennek  érvényét  azonban  a  három  nagyhatalom  már  1872-ben 
kölcsönösen  fölbontja.  1906-ban  Belgium  Angliával  együtt  ki- 
dolgozza Németország  ellen  irányuló  terveit.  A  többiről  a 
Brüsszelben  talált  titkos  iratok  eleget  és  ékesszólóan  beszélnek. 

A  francia  röpirat  Jean  d'Arc  szavaival  végződik:  Aki  Fran- 
ciaország ellen  hadakozik,  Isten  ellen  hadakozik!  Ez  az  olcsó  frá- 
zis, amelyet  újra  gyűlöletben  fogantak  és  félelemben  pörölyöztek 
izzó  vassá,  erősebb  lesz,  mint  a  józan  igazság  gyenge  érvei.  Rosen- 
berg  teológiai  tanár  megirhatta  az  ő  okos  könyvét,  ha  el  is  olvas- 
sák Franciaországban,  kevés  hithű  katolikus  akad,  aki  általa  fog 
megigazulni.  Monseigneur  Mignot,  Albi  püspöke,  tovább  dörgi  a 
zsoltárok  átkát  «envers  ces  brigands»,  a  zsiványok  ellen!  Átok 
zúdul  a  menny  felé  a  fiakra,  hogy  árvákká,  feleségeikre,  hogy 
özvegyekké  legyenek,  az  ő  maradékai  vesszenek  el  s  a  második 
nemzetségben  törültessék  el  az  ő  nevük  is  —  átok,  amely  egykor 
érccé  tette  az  eget.  A  pap  vasárnapon  a  Madelaine  hideg  boltozata 
alatt  az  Antikrisztusról  fog  szólni  az  apáknak,  akik  egyetlen  fiu- 
kat vesztették  el  s  fiatal  özvegyekhez,  akik  még  sohasem  viseltek 
gyászruhát.  Az  Antikrisztusról,  aki  ime  eljött.  Karmokhoz  hasonló 
görbült  ujjaival  magához  kaparitotta  a  törvényt  és  gyűlöletet  hin- 
tett az  emberek  szivébe  az  igaz  vallás  iránt.  Messzi  tájak  népe 
tódult  feléje,  eljött  Góg  és  Magóg  s  ő  sok  jelt  és  csodát  művelt  .  .  . 

A  francia  katolicizmus  a  leghiubb  nacionalizmusnak  került 
a  varázsa  alá  s  a  történelem  ítélni  fog  fölötte. 


A  Nagyasszony  igazsága. 

Elbeszélés. 
Irta :  Malonyay  Dezső. 

Az  erkélyes  ablak  üvegjén  redőzött  fehér  csipke,  —  barát- 
ságtemplom fölé  hajló  szomorúfűz  a  csipke  rajza,  —  az  ablak 
körül  vattázott  függöny  haloványzöld  selyem  szövetből,  s  ott  áll 
az  ablak  mellett  a  nagy  karosszék,  amilyet  ebben  a  postamunkás 
korban  többé  nem  csinálnak,  talán  nem  is  tudnak  csinálni  már 
a  mai  kárpitosok.  Arra  a  fertály  órácskára,  amennyit  békesség- 
ben ha  ülhet  az  ember  ebben  a  sietős  mai  világban,  minek  is 
ilyen  szék!? 

Apró,  pirosan  feslő  galagonyabimbókkal  mintázott  rezeda- 
szinü  lyoni  selyemmel  bevont  fészek,  —  mély  ülésén  pehelytől 
duzzadó  párna,  háta  ugy  hajlik,  hogy  gyöngéden,  mint  az  ölelő 
kar,  derék  alá  simul  s  pihenőt  támaszt  a  nyaknak  is,  párnácskát 
ád  a  két  könyök  alá  két  karján,  két  párnácskát  fönt  kétoldalt  a 
halántékot  odapihentetni,  és  van  rajta  párnázott  zsámoly  a 
fehér  selyem  harisnyás,  atlaszcipellős  lábacska  alá  is. 

Nem  is  szék,  —  egész  lakás,  otthon:  s  ebben  lakik  a  Nagy- 
asszony, Anikó  néni,  —  a  valaha  országhires  szép  Zentelky  Anna, 
akibe  szerelmes  volt  az  erdélyi  arisztokrácia  és  nemesség,  szerel- 
mesek voltak  az  erdélyi  rendek  mindnyájan,  és  szerelmesek  azok 
az  urak  is,  akik  a  Királyhágó  innenső  feléről  rándultak  arra  a 
dicsőemlékü  kolozsvári  országgyűlésre,  amelyet  —  miután  Ke- 
mény Dénes  báró  letette  mandátumát  —  1848  május  huszon- 
kilencedikére hivott  össze  Teleki  József  gróf. 

Jóságos  Isten,  micsoda  más,  milyen  nagy  idők!  .  .  .  milyen 
más,  micsoda  egész  emberek!  .  .  .  Politikai  ébredés,  közszellem 
föllendülése  ...  a  rendek  szükkeblüsége,  a  legfelsőbbek  szervi- 

lizmusa,  az  alsók  elhagyatottsága,  az  arisztokrácia  féltékeny- 
sége kiváltságaira  ...  és  akkor  Széchenyi  lobogóját  ragadja  hatal- 
mas öklébe  az  erdélyi  Botond,  fiatal  Wesselényi  Miklós  báró  s 
döngeti  a  rendi  elzárkózottság,  a  gonosz  hatalom  kapuit ...  de 
úrbéri  reform  a  rendeknek  nem  kell,  magyar  nyelv  a  szászok- 
nak és  románoknak  nem  kell,  a  részek  Magyarországhoz  kap- 
csolása nem  kell,  —  az  unió  nem  kell!  ...  A  kancellár,  sima 
Jósika  Samu  báróval  az  udvari  párt .  .  .  Balázsfalván  a  görög- 
keletiek püspöke,  Saguna  András  szövetkezik  az  udvari  párttal 
és  Rajasich  szerb  pátriárkával .  .  .  tiltakoznak  s  készek  hadba- 
vonulni! ...  És  ekkor  az  a  fönséges  májusi  nap:  1848  május  30! 

Szépséges  Zentelky  Anna  ott  ült  a  kolozsvári  Vigadó  er- 
kélyén, az  országgyűlési  teremben,  s  mintha  Erdély  pátrónája 
ült  volna  ott:  feléje  szállott,  feléje  lobogott  a  lelkesedés.  « Nékünk 
az  unió  kell!»  —  dörögte  Wesselényi  Miklós  báró  s  tüzelő  hom- 
lokkal tekintett  az  erkélyre.  «Unió!»  —  követelte  lángoló  szem- 
mel Kemény  Dénes  báró  s  a  daliás  székely,  Mikó  Imre  gróf. 
Szépséges  Zentelky  Anna  mosolygott  le  rájuk.  Fölugrott  a  szász 
Róth  Ágoston,  a  brassói  követ,  s  véle  mind  a  szászok,  —  uniót 
követeltek!  .  .  .  Hogy  nékik  is  jusson  Zentelky  Anna  mosolygásá- 
ból. «Unió!»  —  viharzott  a  terem  s  mind  oda,  az  erkély  felé. 
Viharzott  künt  az  utca,  tódult  az  épület  elé  az  egész  város: 
((Uniót!»  ...  És  ekkor  történt  a  csoda:  az  oláh  püspök,  fogarasi 
Lemény  János  kapta  a  nemzeti  lobogót,  magasra  emelte,  még- 
lengette az  erkély  felé  s  azzal  ment  ki  ő  az  utcára  —  és  meg- 
áldotta az  uniót .  .  .  Azután  pedig  a  tüzpróba,  a  vérkeresztség, 
jog  s  törvény  elszánt  védelmezése  ...  a  szabadságharc  .  .  .  jog 
birkózik  meg  az  erőszakkal,  törvény  küzd  az  önkény  ellen, 
szabadság  a  zsarnoksággal ...  a  nemzet  küzdelme  .  .  .  gyász  és 
dicsőség. 

Elmúlt. 

Szépséges  szép  Zentelky  Annából  öreg  asszony  lett,  Anikó 
néni,  aki  a  nagy  székben  lakik  s  ott  szolgáltat  igazságot. 

Az  ablakot  soha  nem  nyitják  ki.  Gyapot-tekercskékkel  van 
jól  betömködve  az  ablakszárnyak  körül  minden  makulányi 
nyilás,  egy  picike  hideg  sem  férkőzhetik  ott  be,  sehol.  A  karos- 
szék baloldalán  oiegfakull  meggyszin  bársonnyal  bevont  szél- 
fogó áll;  a  szélfogó  felső  részében  köszörült-üveg  ablakocskák, 
az  ablakocskák  alá  minialiii -képek,  kis  pasztelek  és  clhalová- 

nyodott  fotográfiák  vannak  aggatva.  A  nagy  szék  mellett  polcos 
asztalka  áll  rózsfából,  citromfa  berakással,  s  az  asztalkán  ezer 
apróság,  egyik  apróbb  mint  a  másik,  és  a  polcokon,  és  az  asztal 
fiókjában  is  van  mindenféle,  ezüstből,  aranyból,  kristályból, 
porcellánból  és  elefántcsontból  készült  apró  holmi,  tömérdek, 
amikről  azt  hinné  az  ember,  hogy  csupa  haszontalanság,  — 
pedig  dehogy,  története  van  annak  valamennyinek,  mind  meg- 
annyi emlék,  ereklye  és  talizmán  az.  A  nagy  szék  jobb  oldala 
mellett  egy  aranyozott  hárfa;  bár  sohasem  játszik  már  a  hárfán 
senki,  de  azért  ott  áll.  Az  ülésbe,  a  pehelypárna  mellé,  néhány 
atlasz  kötésű  és  maroquin  kötésű  kis  könyvecske  is  van  dugva, 
és  egy  kis  legyező  elefántcsontból,  melynek  lapjaira  irni  lehet 
ceruzával;  azokra  az  elefántcsont  lapocskákra  vannak  felírva 
azok  a  titkok,  amiket  a  Nagyasszony  amúgy  sem  felejtene  el, 
és  más  ugy  sem  tud  elolvasni,  csak  egyedül  ő.  Hogy  a  könyvecs- 
kék mik  lehetnek?  .  .  .  Bizonyosan  ott  vannak  Himfy  keservei, 
Kisfaludy  regéi,  Csobánc  és  Tátika .  .  .  Erre  esküt  tehetünk. 
Hiszen  az  egész  szoba  olyan,  mintha  örökké  rezedavirág  nyilott 
volna  benne,  s  mihelyest  azt  a  rezedaillatot  érezzük,  eszünkbe 
jutnak  rögtön  az  édes  regék: 

«Ülj  melléin  a  kandallóhoz! 
Fel  van  szítva  melege; 
Csobáncvárról,  édes  kedves, 
lm,  halljad,  egy  agg  rege  ...» 

És  a  Nagyasszony  maga  is!  Rege  ez  már. 

Mária  Terézia  királyasszony  korabeli  aranyszelencék  föde- 
lén vannak  olyan  szép  arcok  elefántcsontra  föstve,  gyémántos 
és  rubintos  koszorúban.  Mintha  nem  is  volna  ősz  a  halántékára 
simuló  haj,  csak  rizsporos:  mindig  szép,  mindig  fiatal  és  mindig 
mosolyog,  kissé  hamiskásan,  mégis  kissé  szomorkodva,  mintha 
verset  hallgatna  .  .  .  Himfy  dalait,  de  ő  nem  a  kesergő,  hanem 
a  boldog  szerelemből: 

«Libyának  homokjain 

A  te  szived  énvelem, 
Hyrkánia  havasain 

Mi  ketten  s  a  szerelem; 

Szerecsenek  melegében 

A  te  szived  énvelem, 
A  jégtenger  közepében 

Mi  ketten  s  a  szerelem; 
Éden  boldog  kebelében, 
Vagy  a  pokol  fenekében, 

Csak  teveled  lehetvén, 

Mindig  boldog  volnék  én.» 

Nagyasszonyba  akár  az  unokája  is  belészerethetne  még! 
Csak  a  haja  őszült  meg.  És  a  köntösei  régiek  csak,  azok  a  virág- 
füzéres, elhaloványodott  szinü,  sokfodros  selyemköntösök! 
Almazöld,  haldoklókék,  sápadt  sárga,  ezüstösen  szürke,  meg 
lila,  mint  ősz  elején  a  mályva  s  a  hervadó  kankalin.  Ilyen  szinü 
selyembe  szeretné  pólyálni  az  ember  a  szerelmesleveleit .  .  . 
Azokat  a  leveleket,  amiket  feleségünktől  kaptunk  valaha,  amikor 
még  nem  volt  a  feleségünk. 

Abból  a  nagy  székből  szolgáltat  igazságot  Nagyasszony  a 
familiának,  az  egész  atyafiságnak,  és  más  jó  embereknek  is, 
akik  megérdemlik.  Régi  világban  voltak  olyan  templomok,  ahová 
hetedhétországról  zarándokoltak  el,  mert  azokban  a  templomok- 
ban ugy  meg  tudták  jósolni  az  ember  sorsát,  hogy  mindenki 
annyira  meg  volt  elégedve  azzal,  amit  néki  jósoltak,  hogy  halálos 
ellenségek  is  összeölelkeztek  abban  a  templomban.  A  Nagy- 
asszony nagy  karosszéke  mellett  is. 

Mert  Anikó  néni,  a  Nagyasszony  —  valaha  országhires  szép 
Zentelky  Anna  —  ő  a  szerelmesek  pátrónája. 

Áldott  boszorkányság,  amit  ő  mivel.  Csak  rátekint  a 
leányra,  s  ha  a  leány  elpirul,  kitalálja  rögtön,  hogy  miért,  kiért 
pirult  el.  Az  urak  baját,  óh,  csak  azt  tudja  ő  még  igazán!  .  .  . 
És  akik  nem  tudnak  eligazodni  egymás  baján,  leányok  az 
urakén,  úrfiak  a  piruló  leányokén,  azok  csak  menjenek  oda  a 
nagy  székhez,  s  ott  menten  megérzik,  rögtön  kitalálják  egy- 
másról, hogy  hányadán  vannak.  És  ösztönösen,  mind  odajár- 
nak, igazságért.  Nem  lehet  azt  igy  egészen  jól  megmagyarázni, 
hogy  mi  vezérli  a  Nagyasszonyhoz  a  szerelmeseket,  de  az  bizo- 
nyos, hogy  csak  ő  hozzá  sietnék  magam  is,  ha  szerelmes  volnék, 
és  mindent  töredelmesen  bevallanók  néki.  Azaz,  hogy  be  sem 
kéne  vallanom,  kitalálná  ő  a  bajornál,  menten  mosolyogna  egy 

kicsit,  olyan  kissé  hamiskásan,  mégis  kissé  szomorkodva,  mintha 
verset  hallgatna,  —  és  megkérdezné  tőlem,  halkan,  senki  más 
ne  hallja,  hogy:  «Nos,  gyerekem,  mi  baj?  .  .  .  Szerelmes  vagy, 
ngy-e?  .  .  .  Hát,  most  csak  panaszkodjál  nekem,  milyen  nagyon 
szerelmes  vagy,  mert  azt  én  szeretem  hallgatni!))  ...  És  én 
panaszkodnám,  és  ő  hallgatná,  behunyná  szemét,  és  hallgatná, 
és  eközben  elszenderednék.  Mert  igy  szokott,  El-elbólint,  de  nem 
alszik  ám,  a  világért  sem  alszik,  hall  ő  olyankor  is  jól,  mindent, 
csak  egy  kicsit  szundikál  mialatt  beszélnek  neki,  mosolyogva 
akkor  is.  És  ezt  nem  is  lehet  zokon  venni  tőle,  a  Nagyasszony- 
tól, Anikó  nénitől,  valaha  országhires  szép  Zentelky  Annától, 
aki  annyit  volt  ébren  az  életben,  amikor  mások  aludtak  .  .  .  Csak 
el  kell  hallgatnunk  a  mondókánkkal,  ő  rögtön  fölébred,  fölpil- 
lant s  ugy  néz,  olyan  biztatóan,  olyan  reménységet  nyujtóan, 
mintha  épen  azt  álmodta  volna  meg,  amire  a  szerelmes  vágyik, 
és  épen  olyannak  álmodta,  amilyenre  a  szerelmes  vágyik. 

És  abban  a  nagy  székben,  ahonnan  ki  sem  mozdul,  tud  ö 
ott  mindent. 

Hogyne!  Három  igen  erkölcsös  és  nagyon  haragos  vén- 
kisasszony hordja  oda  a  hireket  a  famíliáról,  az  egész  atyafi- 
ságról, —  három  vénkisasszony:  a  Párkák. 

Hogy  dulnak-fulnak  azok  a  kisasszonyok  az  erényért! 
Hogy  vigyáznak  azok  a  kisasszonyok  a  más  sorsára!  Szerencse, 
hogy  ők  kisasszonyok  maradtak.  Mi  is  lenne  ebből  a  világból, 
ha  minden  kisasszony  férjhez  menne!?  Ki  tartaná  akkor  számon 
annak  a  sok  hebe-hurgya  boldog  embernek  a  hibáit? !  .  .  .  Semmi 
egyéb  atyafiság  nincs  a  kisasszonyok  között,  csak  annyi,  hogy 
egyformán  vének,  és  mégis  mintha  testvérek  volnának  mind  a 
hárman.  Egyforma  a  ruhájuk,  a  hangjuk  is  egyforma.  Mint  a 
rozsdás  kicsi  olló,  ugy  nyikorog  a  hangjuk,  sebesen,  sebesen. 
Pacsuliszaguak  mind  a  hárman,  és  csoda,  nincs  olyan  pletyka 
a  környéken,  amit  ők  egyszerre  ne  tudnának  mind  a  hárman. 
Mire  valaki  elpanaszolhatná  a  Nagyasszonynak,  hogy  mennyire 
szerelmes,  a  Nagyasszony  már  bölcsen  tudja,  mert  hirül  vitték 
néki  a  három  vénkisasszonyok,  a  Párkák. 

Egy  pénteken,  például,  —  péntek  a  három  kisasszonyok 
legmérgesebb  napja,  —  ezelőtt  nyolc-tiz  esztendővel,  ők  újságol- 
ták nagy  sziszegve  a  Nagyasszonynak,  hogy  az  atyafiságból  már 
megint  nősül  valaki! 

Sziszegtek.  Mintha  három  rozsdás  kicsi  olló  nyiszorgott 
volna: 

—  Samu  báró,  nősül! 

—  Samu  báró,  nősül!! 

—  Samu  báró,  nősül!!! 
Samu  báró  feleségül  vesz: 

—  Egy  fiatal  libát! 

—  Az  apja  lehetne  neki!! 

—  A  vén  bolond!!! 

Samu  báró,  aki  nősül,  s  feleségül  vesz  egy  fiatal  libát, 
akinek  apja  lehetne  a  vén  bolond,  Samu  báró  a  legközelebbi 
atyafiságból  való.  Jó  harminc  esztendeje  biztatja  őt  a  Nagy- 
asszony: «Samu!  Samu,  bizony  okosabb  volna,  ha  megnősülnél, 
gyerekem!))  Tessék,  ötven  esztendős  lett  a  Samu,  mire  mégis 
csak  utóiérte  őt  a  sorsa. 

A  jó  hirrel  beállított  a  nagyszék  elé,  bekopogtatott  a  Nagy- 
asszonyhoz maga  a  szerelmes  báró  is,  s  a  Nagyasszony  moso- 
lyogva hallgatta,  —  olyan,  kissé  hamiskásan,  mégis  kissé  szomor- 
kodva, —  hogy  milyen  szerelmes  a  Samu  báró! 

—  Igazán,  higyje  el,  Anikó  néni,  szinte  szégyenlem 
magam  .  .  .  Hogy  az  ember  igy  járjon,  az  én  koromban! 

—  Hát  aztán!  —  biztatta  őt  a  Nagyasszony.  —  Jól  teszed, 
Samu!  Igazad  van,  gyerekem! 

Samu  báró  mégis  csak  röstelkedett. 

—  De... 

—  Mit:  de!?  .  .  .  Lásd,  Samu,  —  és  ezt  ugy  súgta  neki, 
nagyon  halkan  a  Nagyasszony,  nehogy  meghallják  a  három  vén- 
kisasszonyok, a  Párkák,  —  lásd,  gyerekem,  én  már  csak  vénebb 
vagyok  mint  te,  de  ha  engem  feleségül  kérne  valaki,  biz'  én  nem 
tudom,  kéretném-e  magam  sokáig! 

A  citromfával  berakott  rózsafa-asztal  fiókjából  előkeresett 
a  Nagyasszony  egy  kis  gyürüt,  —  olyan  karikagyűrűt  arany 
szivvel,  amilyet  mindnyájan  szeretnénk  az  ujjára  húzni  valaki- 
nek, —  s  azt  a  gyürüt  Samu  bárónak  ajándékozta. 

—  Fogjad,  Samu,  ezt  én  küldöm  neki.  Annak,  akit  szeretsz. 
Mondd  meg  neki,  hogy  én  küldöm,  mert  ez  szerencsét  hoz!  .  .  . 
Már  nem  emlékszem  egész  bizonyosan,  hogy  kitől  kaptam  én 
ezt  a  gyürüt,  de  az  bizonyos,  hogy  ő  nagyon  szereteti  engem, 
máskülönben  nem  őriztem  volna  ill  a  asztalfiókban. 

A  három  vénkisasszonyok  is  gratuláltak  Samu  bárónak  a 
házassághoz,  és  szaporán  tudakozódtak  egészsége  után,  és  azt 
ajánlották  néki,  tanítsa  meg  a  menyasszonyát  herbateát  főzni, 
mert  egy  csésze  herbatea  esténkint,  fél  citrommal,  nagyon  jó  az 
olyan  vőlegénynek,  akinek  a  derekát  a  csuz  rángatja. 

Ne  igen  feszegessük,  mennyi  szerencsét  hozott  a  Nagy- 
asszony aranyszives  talizmángyürüje  Samu  bárónak,  bajos  is 
volna  kiválogatni  a  tömérdek  pletyka  közül,  amit  a  három  vén- 
kisasszonyok tudtak,  hogy  mi  igaz,  mi  nem  igaz,  —  egy  egészen 
bizonyos,  s  ez  a  fő,  az  tudniillik,  hogy  Samu  báró  boldog  volt 
az  ő  házasságában  mindvégig,  és  a  felesége  is  szüntelen  azt  val- 
lotta, hogy  ő  is  nagyon  boldog.  Samu  báró  borzasztóan  elcsudál- 
kozott  volna,  ha  valaki  megmondja  néki,  hogy  milyen  nyakra- 
főre  csalja  őt  a  felesége,  de  meg  hiába  is  mondták  volna  néki, 
mert  ő  efélét  el  nem  hitt  volna  senkinek.  így  tehát,  boldog  volt 
Samu  báró. 

A  három  vénkisasszonyok  pedig,  a  Párkák,  mindvégig 
nagyon  dühösek  voltak,  és  az  a  nevezetes,  hogy  ők  nem  a  Samu 
báró  feleségére  haragudtak,  aki  csalta  az  urát,  hanem  a  Samu 
báróra  haragudtak,  aki  nem  akart  arról  tudni,  hogy  őt  csalja  a 
felesége.  A  fiatal  asszonyt  még  sajnálták  is  egy  kicsit  eleintén: 

—  Örökké  ott  lóg  a  szoknyája  mellett,  az  a  vedlett  kecske! 

—  Szusszanni  sem  tud  tőle,  szegényke,  a  vén  bolondtól! 

—  Micsoda  élete  lehet,  a  szerencsétlennek,  amellett  a  vén 
szamár  mellett! 

Utóbb  is,  amikor  már  egészen  bizonyosan  tudták  a  három 
vénkisasszonyok,  hogy  milyen  cimeres  szarvai  vannak  a  Samu 
bárónak,  akkor  is  inkább  csak  a  bárót  szapulták. 

—  Csak  a  vak  nem  látja!  Ez,  persze  nem  látja! 

—  Hát  férfi  az  ilyen!?  Ez  is  férfi!? 

—  Ugy  kell  neki!  Ennek,  ugy  kell! 

Amikor  hárman  voltak  a  három  vénkisasszonyok,  és  a 
Nagyasszony  nem  hallotta:  haragudtak  a  Nagyasszonyra  is 
nagyon.  Szapulták.  Hogy  hiszen  ő  tanácsolta,  ő  főzte  ezt  az  egész 
házasságot,  —  miért  nem  avatkozik  hát  most  a  dologba,  miért 
nem  csinál  most  hát  rendet,  miért  engedi,  hogy  ez  a  céda  fehér- 
nép igy  cégérezze  az  urát,  és  a  famíliát,  és  az  egész  atyafi- 
ságot!? ...  A  három  vénkisasszonyok  szörnyen  féltették  a  família 
becsületét.    De  a  Nagyasszony,  mintha  csakugyan  semmitsem 

hallana,  —  pedig  hallott  ő  mindent,  —  csak  mosolygott,  s  azt 
ismételgette:  «Semmi  baj  a  Samuéknál!  nem  kell  azokat  bán- 
tani! boldogok  azok,  nagyon! » 

Hogyan,  hogyanse,  a  mult  télen,  egy  kicsit  betegeskedett, 
valami  korcsolyás  kiránduláson  hűtötte  meg  magát,  talán  három 
napot  sem  feküdt,  meghalt  a  fiatal  báróné,  akinek  apja  lehetett 
volna  az  ura. 

Temetésén  ott  voltak  a  három  vénkisasszonyok  is,  elsirat- 
ták, keservesen.  Aztán  ők  újságolták  a  Nagyasszonynak,  hogy 
olyan  szörnyűséget  az  életben  ők  még  nem  láttak:  annak  a 
kutyaszivü  vén  Samunak,  egy  könycsepp  nem  sok,  de  annyi  se 
volt  a  szemében  a  temetésen.  Talán  bizony  még  örült  is  a  vén 
zsivány,  hogy  ilyen  könnyedén  megszabadulhatott!  Szabad  a 
vásár  megint,  most  élheti  majd  a  világát  megint,  mint  legény- 
korában, mert  hiszen  tudja  mindenki,  hogy  micsoda  korhely 
szoknyapecér  volt  a  Samu,  teljes  életében! 

Az  asszonyt,  aki  nagyon  szép  halott  volt,  már  ezután  szor- 
galmasan sajnálták  a  három  vénkisasszonyok. 

—  Szegényke!  jobb  neki,  hogy  elment! 
— -  Ilyen  fiatalon!  sirba  tette! 

—  Mert  az  emésztette  el!  az  az  ember! 

A  Nagyasszony  csak  ugy  magában  sóhajtott  néha:  ((Szegény 
ember ! » 

Samu  báró  a  temetés  után  elment  utazni,  messzi  külső 
országokba.  Jó  másfél  esztendeig  hirét  sem  lehetett  hallani,  mig 
végre  hazakerült  és  .  .  . 

És  ez  a  történet,  ez  tulajdonképen  itt  kezdődik. 

Samu  báró,  az  özvegy,  hazakerült  külföldről,  s  még  az 
utazótáskáját  se  igen  csomagolhatta  ki  a  legénye,  a  három  vén- 
kisasszonyok vijjogó  rémülettel  újságolták  a  Nagyasszonynak, 
hogy:  «a  Samu  megint  nősül !» 

Nősül  megint  a  Samu,  feleségül  vesz: 

—  Valami  céda  táncosnét! 

—  Milyen  borzasztó  skandalum! 

—  Tisztára  megveszett,  megőrült! 

De  már  ezen  a  Nagyasszony  is  meghökkent  egy  kicsit. 
Samu  báró,  végre  is,  egészen  közel  atyafiság!  ...  És  minek  a 
táncosnékat  mindjárt  feleségül  venni  a  hatvanadik  esztendeje 
felé  csoszogó  embernek!  .  .  .  No,  majd  ő  beszél  a  Samu  fejével! 

Épen  stafétát  akart  küldeni  a  báró  után,  amikor  beállított 
hozzá  a  hirrel  maga  az  özvegy,  a  Samu  gyerekem! 

Nagyasszony  elijedt,  hogy  micsoda  görnyedt,  megkopaszo- 
dott, milyen  szomorú  öreg  ember  lett  abból  a  Samuból,  tizen- 
nyolc hónap  alatt!  .  . .  Nem!  az  tisztára  lehetetlenség,  hogy  valaki 
ilyen  nagy  fehér  szakállal  s  ilyen  kopasz  fejjel  hozzon  külföld- 
ről a  familia  nyakára  egy  táncosnét! 

A  három  vénkisasszonyok  kivonultak  a  szobából,  ahogy 
őszi  esőben  mászik  a  háztetőn  a  kéményből  a  füst,  és  nagyon 
csöndesen  viselkedtek  a  másik  szobában,  hogy  minden  szót  jól 
hallani  lehessen. 

Nagyasszony  kérdezte: 

—  Ugy-e,  Samu,  ugy-e,  gyerekem,  semmise  igaz  belőle? 
Öreg  Samu  lógatta  nagy  szakállas  kopasz  fejét,  s  azt  felelte: 

—  De  igaz. 

—  Szent  Isten,  atyám!  ...  és  igazán  valami  olyan  .  .  .  tán- 
cosné  féle? 

—  Egy  olasz  színésznő. 

—  Színésznő!?  .  .  .  Samu,  te!? 

A  vén  Samu  olyan  keservesen,  olyan  szomorúan  esdeklő 
szemmel  nézett  a  Nagyasszonyra,  hogy  az  nem  volt  képes 
annyira  haragudni  az  öreg  Samura,  mint  azt  az  öreg  Samu  meg- 
érdemelte volna.  Korholta,  de  szelíden: 

—  Hova  tetted  a  jobbik  eszedet,  gyerekem!?  Vagy  hát,  te 
Samu,  hát  minek  hoztad  haza!?  Nem  tudtál  véle  legalább  ott 
maradni  békességben,  ahol  belébotlottál?  Mirevaló  hazahozni  az 
ilyesmit?!  .  .  .  Én  nem  tudom,  hogy  már  most  mit  csinálunk  itt 
az  atyafisággal!  Látod,  Samukám,  én  nem  tehetek  róla,  de  itt 
mindenki  ajtót  zár  majd  előttetek. 

—  Tudom.  Búcsúzni  jöttem,  ide  is. 
Kezet  akart  csókolni,  mint  aki  indul. 

—  No,  no,  nem  ugy  van  az,  Samu  gyerekem,  csak  te  ülj 
le,  szépen,  ide  mellém  .  .  .  Még  közelebb!  .  .  .  Nézzek  csak  egy 
kicsit  a  szemed  közzé!  .  .  .  Már  tizennyolc  hónapja,  s  ugy  látom, 
te  még  mindig  gyászban  vagy?  .  .  .  Gyászban  vagy,  és  nősülni 
akarsz?  .  .  .  Te,  Samu,  te  akarsz  feleségül  venni  egy  komédiásnét? 

A  vén  Samu  csöndesen  bólintgatott. 

—  Szólj  hát,  gyerekem!  Legalább  beszélj  nekem  valamit, 
arról  az  izéről  .  .  .  arról  a  fehérnépről!  Milyen,  te?  .  .  .  Szőke, 

barna?  Aztán,  legalább  szép,  te  szerencsétlen!?  .  .  .  Szereted 
nagyon? 

Nagyon  halkan  és  nagyon  nyugodtan  válaszolt: 

—  Nem  szeretem. 

Nagyasszony  arcán  mintha  egy  durva  hideg  kéz  törült 
volna  végig  s  letörülte  azt  a  bájos,  örökké  fiatal  mosolygást,  — 
egyszerre  öreg  asszony  lett,  egy  nagyon  megijedt  öreg  néni,  aki 
minden  erejét  összeszedve  áll  föl,  és  reszket  a  feje,  és  mene- 
külni szeretne  valami  elől.  Rémülten  dadogta: 

—  Az  eszed  ment  el,  Samu?  Megőrültél? 

Az  öreg  ember  gyöngéden  ültette  vissza  az  öreg  asszonyt 
a  nagyszékbe,  simogatta  a  kezét,  meg  is  csókolta  hódoló  tiszte- 
lettel. 

—  Nem,  Anikó  néni,  ne  ijedjen  meg,  nem  őrültein  én  meg. 
Nem  ment  el  az  én  eszem.  És  nem  bolondulok  én  meg  már  ez- 
után sem,  ha  eddig  kibirtam  ép  ésszel. 

—  Azt  mondod,  hogy  nem  szereted!?  Hát  akkor  minek 
veszed  feleségül? 

—  Azért  veszem  feleségül,  mert  szakasztott  olyan,  mint 
amilyen  a  feleségem  volt,  akit  tizennyolc  hónap  előtt  eltemet- 
tem. Olyan  a  haja,  olyan  a  szeme,  az  orra,  az  orcája,  a  mosoly- 
gása, amikor  beszél,  amikor  hallgat,  ha  mozdul,  a  termete  is 
olyan,  olyan  a  járása  .  .  . 

A  Nagyasszony  szép  csöndesen  ült  már  az  ő  nagy  karos- 
székében. De  most  még  jobban  meg  volt  ijedve,  csak  suttogva 
mondta: 

—  Óh,  te  boldogtalan!  .  . . 

Az  öreg  Samu  is  csak  suttogva  beszélt,  lehorgasztott  fővel, 
mintha  gyónna: 

—  Hasztalan  csuktuk  koporsóba,  hiába  temettük  el, 
nekem  nem  halt  meg,  nekem  élve  maradt,  csak  elveszett  mellő- 
lem .  .  .  Nincs  mellettem,  és  nekem  ezen  a  világon  nem  él  más 
senki,  csak  ő.  Szüntelen  látom.  És  mindig  érzem,  hogy  nincs 
mellettem.  Hallom  a  hangját,  szólít,  és  én  felelek  neki  .  .  .  Látom, 
amint  jön,  és  nem  tud  hozzám  érkezni.  Látom,  hogy  megy  ki 
az  ajtón,  —  futok  ki  utána,  és  nincs  ott  senki  .  .  .  így  bolondul- 
nék én  meg.  Törődöm  is  én  az  atyafisággal!  .  .  .  Hogy  majd  ajtói 
zárnak  előliem?  .  .  .  Semmi  keresnivalóm  nékem  ezen  a  világon, 
senkinél.  Idehaza  nem  volt  maradásom,  éreztem,  hogy  az  eszein 

iiágy  el,  ha  itt  maradok.  Mint  a  kivert  kutya,  ugy  csatangoltam 
a  kastély  körül  a  temetés  után.  Világgá  indultam,  menekülni 
akartam  tőle,  menekülni  akartam  magamtól.  Nem  lehet,  szá- 
momra nincs  menekvés.  A  família  azt  kivánná,  hogy  lőjjem 
inkább  főbe  magam?  ...  Az  lett  volna  a  vége,  előbb  vagy  utóbb. 
Jártam  a  világban,  mint  aki  az  árkot  keresi,  amelyikbe  elbújjék, 
dögleni .  .  .  Veronában  pillantottam  meg  ezt  a  leányt .  .  .  Azt 
hittem,  ez  is  csak  káprázat.  Egész  alakja,  minden  mozdulata, 
arca,  szeme,  hangja,  mintha  az  én  eltemetett  feleségem  állott 
volna  elém.  Amikor  megszólítottam,  ő  is  azt  hitte,  hogy  őrült 
vagyok.  Hála  Istennek,  nincs  senkije,  független,  szabad  és 
szegény  .  .  .  Nem  ámítom  én  magam,  őt  sem  akarom  ámítani. 
Tudom,  hogy  inkább  az  apja  lehetnék,  ennek  is,  mint  a  másik- 
nak .  .  .  Nem  is  azt  kívánom  én  tőle,  nem  azt  akarom  én,  hogy 
szeressen  engem! 

—  Hát  mit  akarsz? 

—  Azt,  hogy  necsak  a  káprázat  gyötörjön,  de  legyen  egy 
eleven  teremtés  mellettem.  Csak  annyit  kívánok  tőle,  hogy  ugy 
öltözködjék,  olyan  virágot  tűzzön  a  keblére,  azokat  az  ékszereket 
viselje,  ugy  üljön  mellettem,  ugy  járjon,  mint  az,  akit  én  soha 
elfeledni  nem  tudok.  Ezért  veszem  feleségül.  Nékem  egy-két 
esztendőm  van  csak  hátra  úgyis  még  az  életből,  addig  hát,  hagy 
álltassam  magam,  —  addig  raboskodjék  mellettem,  azután  szabad 
lesz  s  viheti  mindenemet. 

—  És  ezt  te  így  kialkudtad  vele? 

—  Apránkint  tanítgattam,  hogy  milyen  volt  a  feleségem. 
Megmagyaráztam  neki,  hogy  mennyire  szerettem  a  feleségemet. 
Ügyes,  tehetséges  színésznő,  —  arra  kértem,  arra  szerződtet- 
tem: hitesse  el  velem,  amennyire  csak  tudja,  hogy  nem  halt  meg 
a  feleségem  .  .  .  Odaadással  játssza  a  szerepet.  Van  olyan  nap, 
hogy  csakugyan  azt  hiszem:  él  a  feleségem  és  mellettem  van, 
megfoghatom  a  kezét . . . 

Az  öreg  ember  két  tenyerébe  támasztotta  arcát,  keserves 
zokogásra  fakadt,  s  ugy  panaszolta: 

—  Pedig,  mégis  csak  meghalt! 

A  Nagyasszony  szeméből  is  kicsurrantak  a  könyek. 
Most  tessék  igazságot  tenni! 

Ha  a  Nagyasszony  azt  akarja,  hogy  Samu  báró  is  okos 

ember  legyen,  olyan,  amilyenek  vagyunk  bőven  ebben  a  mai 
világban,  talán  elég  volna  most  csak  annyit  mondani: 

—  Samu!  Samu!  Légy  eszeden  gyerekem!  . .  .  Azt  akarod, 
hogy  ez  az  asszony  is  cégérezzen?  .  .  .  Nem  eleget  csalt  az  a 
másik,  akit  eltemettél?  . . .  Térj  eszedre,  vén  Samu! 

De  ugyan  minek!?  Legyen  boldog  minden  ember  ugy, 
ahogy  boldog  tud  lenni.  Vagy  ahogy  boldog  lehet.  És  ki  tudja, 
hátha  ez  a  Samu  el  sem  hinné,  hogy  őt  megcsalta  az  első  fele- 
sége? .  .  .  Vagy  talán  tudja,  —  tudja  a  szerencsétlen  s  csak  annál 
jobban  szereti.  A  bölcseségnek  semmi  köze  a  szerelemhez.  A 
vénség  se  segít. 

Nagyasszony  tehát  előkeresett  az  öreg  Samunak  a  citrom- 
fával berakott  rózsafa-asztalka  fiókjából  egy  kis  gyürüt,  épen 
olyan  aranyszives  karikát,  ami  bizonyosan  szerencsét  hoz  — 
és  nekiadta,  mint  azt  a  másikat,  s  biztatta: 

—  Igazad  van,  Samu!  Jól  teszed,  gyerekem!  Jól  teszed!  Ne 
törődj  te  az  atyafisággal!  Csak  pukkadozzanak! 

És  súgva  mondta  neki,  ezt  ne  hallják  a  másik  szobában 
a  három  vénkisasszonyok,  a  Párkák: 

—  Egyszer  aztán,  majd  gyertek  el  ide  én  hozzám  is,  együtt. 
Aznap  azután  mind  sivítozhattak,  mind  sápítozhattak  és 

acsarkodhattak  a  Nagyasszony  karosszéke  mellett  a  három  vén- 
kisasszonyok. Aznap  a  Nagyasszony,  Anikó  néni,  —  a  valaha 
országhires  szép  Zentelky  Anna,  —  aznap  egyre  szundikált,  és 
álmában  mosolygott,  olyan  kissé  hamiskásan,  mégis  kissé 
szomorkodva,  mintha  verset  hallgatna  .  .  .  Este  pedig,  följegyzett 
valamit  ceruzával  az  elefántcsont  legyezőre,  a  titkok  közé, 
amiket  csak  ő  tud  elolvasni. 

Hadiadó,    vagy    hadikölcsön.    Az    elméleti    kérdésre,     hogy  a 
háborúval  járó  rendkívüli   költségek,   milyen  uton  fedeztessenek,  a 
világháború  eddigi  menete  már  megadta  a  feleletet,  amennyiben  a  had- 
viselő államok  a  felmerült  költségek  túlnyomó  részét  eddig  a  különböző 
íormáju  háborús  kölcsönök  utján  szerezték  be.  Ez  a  jelenség  általában 
természetesnek  mondható.  Békében  is  mindig  ugy  volt,  hogy  az  álla- 
mok a  váratlanul  felmerült  avagy  a  költségvetésbe  már  eleve  felvett 
rendkívüli  kiadásokat,  nem  a  befolyó  rendes  jövedelmekből,  hanem 
állami  járadékok  kibocsátásának  eredményéből    fedezték.    Hogy  az 
állam  háború  idején  ugyancsak  ehhez  a  módhoz  fordul,  az,  eltekintve  a 
háborús  kiadásoknak  a  békeidők  rendkívüli  kiadásaival  való  analóg 
voltát,  már  csak  azért  is  indokolt  és  még  inkább  szükségszerű,  mivel 
ujabb  adók  háború  idején  repartició  utján  csak  hosszadalmasan  és 
nehézkesen  volnának  keresztülvihetők  és  ha  a  keresztülvitelnek  meg  is 
volna  a  lehetősége,  az  adók  által  elérhető  eredmény  semmiesetre  sem 
állhatna  arányban  az  óriási  összegekkel  szemben,  melyek  a  háború 
szükségleteként  jelentkeznek.  A  háborús  költségeknek  hadikölcsönök 
kibocsátása  általi  fedezése  a  háború  financirozásának  természetes  és 
magától  értődő  módja  és  a  német  birodalmi  gyűlésen  mégis  hallatszottak 
olyan  szavak,  hogy  a  háború  költségeinek  előteremtésénél  bizonyos  tár- 
sadalmi osztályok  szolgáltatási  képességére  fokozottan  nagyobb  figyel- 
met kellene  fordítani.  A  hadi  jövedelmi  adó  tárgyalásánál  történt,  hogy 
dr.  Dávid,  birodalmi  szocialista  képviselő,  a  vagyonosabb  osztályok 
súlyosabb  megterheltetésének  gondolatával  kapcsolatban  arra  hivta  fel 
dr.  Helfferichnek,  a  birodalmi  kincstárnoknak  figyelmét,  hogy  Angliá- 
ban, a  háborús  költségek  fedezésénél,  nagyobb  mértékben  éltek  adó- 
emeléssel, mint  Németországban,  hol  a  tárgyalás  alatt  levő  adójavaslat 
szerinte  egyáltalán  nem  számol  szocialisztikus  követelményekkel.  Köve- 
teli a  jövedelmi  adó  kereteinek  tágítását  és  a  magasabb  jövedelmekre 
vonatkozó  adókulcsok  fokozását,  mint  egyetlen  módját  annak,  hogy  a 
háborús  terhek  igazságosan  oszoljanak  meg  és  mint  egyetlen  lehetősé- 
get arra  nézve,  hogy  ne  csak  a  majdan  közvetve  mindenkit  terhelendő 

hadikölcsönök  utján  fedeztessenek  az  óriási  háborús  kiadások,  hanem 
Anglia  példájára,  adók  által  is.  Dr.  Helfferich,  ki  a  pénznek  az  orosz- 
japán háborúban  játszott  szerepéről  irott  tanulmányában  a  pénzügyi 
hadviseléshez  való  értésének  eléggé  hangsúlyozottan  adott  kifejezést, 
azonnal  válaszolt  Dávidnak  és  nem  érintve  bővebben  annak  szocialisz- 
tikus  tendenciájú  kijelentéseit,  rámutatott  arra,  hogy  Anglia  ép  oly 
kevésbbé  képes  adóemeléssel  és  ujabb  adók  kivetésével  fedezni  a  hábo- 
rús szükségleteket,  mint  Németország.  S  a  hadi  jövedelmi  adó  kiveté- 
sénél nem  is  az  volt  a  vezető  gondolat,  hogy  a  hadviselés  vezetésének 
pénzügyi  feltételeit  teremtsék  meg  ezáltal,  hanem  egyszerűen,  hogy  a 
háborús  konjunktúra  folytán  rendkívüli  jövedelemhez  jutottakat  kény- 
szerítsék bevételeikkel  arányban  álló  adózásra. 

A  háború  folyamán  adókból  fedezni  a  szüséges  kiadásokat,  csak- 
nem a  lehetetlenséggel  lenne  határos.  S  amennyiben  mégis  megvolna  a 
lehetősége,  ugy  háborús  célt  szolgáló  hatásos  adó  gyanánt  csakis  vagyoni 
adóról  lehetne  szó.  De  a  békeidőkben  nyert  tapasztalatok  szerint  magá- 
nak a  jövedelmi  adónak  a  kivetésénél  is  nagy  nehézségekkel  kell  meg- 
küzdeni a  pénzügyi  hatóságoknak  az  adóalap  kiderítése  tekintetében. 
Elképzelhető  tehát,  hogy  a  jövedelmi  adónál  sokkal  érzékenyebb  adó- 
nál, mint  minő  a  vagyonadó,  az  adóalapnak,  a  vagyon  nagyságának 
meghatározását,  fokozottabb  mértékben  gátolnák  a  felmerülhető  nehéz- 
ségek, mik  között  egyenesen  leküzdhetetlen  az  emberi  önzés,  mely  a 
vagyonadó  tekintetében  a  látható  vagyon  elleplezésében,  a  nem  látható- 
nak elhallgatásában  nyilvánulna  meg.  Az  ujabb  idők  háborúinak  pénz- 
ügyi történetében  egyszer  sem  találkozunk  azzal  a  jelenséggel,  hogy  a 
háborús  költségek  adók  által  fedeztettek  volna.  Ez,  különböző  háborúi- 
ban, a  világ  leggazdagabb  államának,  Angliának  sem  sikerült,  Mind- 
azonáltal mindenkor  megkísérelték  és  Warburg  szerint  már  a  napó- 
leoni háborúk  azon  idők  pénzügyi  viszonyaihoz  mért  hihetetlenül  nagy 
háborús  költségeit  831  millió  font  sterlinget  harmadrészben  adók  által 
fedezték.  Ezt  az  arányszámot  fenn  tudták  még  tartani  a  bur  háború 
alkalmával  is.  mikor  is  az  5400  millió  koronát  kitevő  háborús  költségek- 
ből 1800  millió  koronát  a  jövedelmi  adó  fokozása  által  sikerült  fedez- 
niük. Az  orosz-japán  háborúban,  mint  ezt  dr.  Helfferichnek:  Das  Geld 
im  russiseh-japanischen  Kriege  cimü  munkájából  tudjuk,  Oroszország, 
igaz,  hogy  nagyfokú  pénzügyi  készültsége  következtében  csak  háborús 
kölcsöneinek  kamatösszege  erejéig  fokozta  adójövedelmét.  A  háborút 
teljesen  pénztelenül  kezdő  Japán  ellenben  megkísérelt  nagyobb  össze- 
gekre szert  lenni  egy  improvizált  adótervezel  életbeléptetésével,  de  nem 
sok  eredményi  én  el  vele  és  kénytelen  volt  drága  nemzetközi  és  tőke- 
szegénységénél fogva  még  drágább  belső  kölcsönökhöz  folyamodni. 

A  most  folyó  világháborúban  Anglia  isméi  megkísérelte,  hogy  a 

költségek  harmadrészét  adózás  utján  fedezze.  Hadiadózásának  szokott 
módjához,  a  jövedelemadó  (income  tax)  felemeléséhez  nyúlt  most  is. 
185  millió  fontot,  vagyis  körülbelül  négy  és  fél  milliárd  koronát  a  sör 
adójának  és  a  tea  vámjának  felemelésével,  de  főleg  a  jövedelemadó 
(1  sh  4  d  egy  fonttól)  megduplázásából  remél  kihozni.  (Dr.  Hantos  Ele- 
mér: Volkswirtschaft  und  Finanzen  im  Weltkriege  1915  O.  Hapke  Ver- 
lag,  Göttingen  und  Berlin.)  Időközben  a  háború  azonban  olyan  pénz- 
ügyi terheket  rótt  Angliára,  hogy  háborús  kiadásai  az  adótöbbletül  elő- 
irányozott, de  még  be  nem  folyt  négy  és  fél  millió  koronát  eddig  körül- 
belül tizszeresen  haladják  meg.  Hogy  a  háborúban  résztvevő  államok 
háborús  kiadásaikat  improvizált  adók  által  fedezni  nem  tudnák,  az 
magától  értődővé  válik  akkor,  ha  meggondoljuk,  hogy  a  háborúban 
álló  nemzetek  háborús  kiadása  a  világháború  egy  éve  alatt  kb.  85  mil- 
liárd koronát  tett  ki,  holott  ugyanezen  idő  alatt  az  állami  költségvetések 
bevételi  előirányzatainak  végösszege  41  milliárd  korona  volt.  A  háború 
minden  államra  nézve  általában  olyan  megterhelést  jelent,  mely  a 
háború  első  évében  átlag  kétszeresét  tette  a  budget  bevételi  előirány- 
zatának. A  háborúban,  mikor  a  régi  adók  is  nehezen  folynak  be,  ujabb 
adókkal  fedezni  a  háborús  költségeket  a  lehetetlenségek  közé  tartozik. 
De  meg  antiszociális  is  lenne.  Antiszociális  lenne,  ha  mindjárt  dr.  Dávid 
nem  is  látná  annak.  Hadiadó  és  ennek  leghatásosabb  fajtája  a  vagyoni 
adó  által  fedezni  a  most  folyó  háborút,  annyit  jelentene,  hogy  a  most 
élő  generációra  hárítanók  a  háború  anyagi  terheit.  A  háború  céljairól 
itt  bővebben  beszélni  nem  kell,  annyi  bizonyos,  hogy  függetlenül  a 
háború  indítóokainak  morális  szinezetétől,  nemcsak  a  mi  boldogulá- 
sunk lehetőségeiért  vállaltuk,  folytatjuk  és  akarjuk  győzelmesen  be- 
fejezni. A  háborúnak  gyümölcseit,  melyek  közt  legértékesebb  a  kétsé- 
genkivül  hosszantartó  béke  lesz,  a  következő  generáció  fogja  csak  iga- 
zán élvezni  és  igy  nem  igazságtalanság,  ha  azon  terhekből,  melyeket  az 
ö  boldogulásuk  érdekében  is  kénytelenek  vagyunk  magunkra  vállalni, 
reájuk  utalunk  egy  tetemes  részt.  Ha  az  állam  kölcsönökkel  fedezi  a 
háborút,  fájdalom  még  nem  jelenti  a  most  élő  generációnak  a  háborús 
anyagi  terhek  alóli  mentesülését.  Az  államnak  a  kölcsön  pénzébe  kerül 
és  a  kölcsönnek  az  árát  végül  is  nekünk  kell  megfizetnünk  és  fogják 
fizetni  esetleg  utódaink  is  mindaddig,  mig  az  állam  abban  a  helyzetben 
nem  lesz  —  a  jelek  szerint  csak  nagy  idő  múlva  —  hogy  törlesztések 
által  mentesülni  fog  milliárdos  adósságaitól.  Adó  által  fedezni  a  hábo- 
rút annyit  jelentene,  hogy  a  jelen  generációnak  vagyonát  kellene  fel- 
áldozni esetleg  a  jövő  érdekében  is,  ellenben  a  kiadásoknak  kölcsön 
általi  ellátása,  ha  jelent  is  ránk  nézve  terhet,  ugy  ez  a  teher  csak  kere- 
setünk, esetleg  a  jövő  generáció  keresetének  egy  részére  nehezedik  és 
nem  vagyonukra,  mit.  ha  a  háborús  célok  abszorbeálnának,  ugy  a  kere- 

seti  lehetőségek  egy  széles  alapja  menne  általa  veszendőbe  és  ez  nem- 
csak a  jelen  szempontjából  lenne  káros,  hanem  a  jövő  termelési  feltéte- 
leit illetőleg  is. 

Természetesen  ha  meg  van  a  lehetősége  annak,  hogy  a  nép  adózási 
képességének  kimerülése  nélkül  lehet  jelentősebb  eredmény  ujabb  adók, 
vagy  régiek  felemelése  által,  elérhető,  ugy  ha  csak  nem  vagyoni  adó- 
ról van,  mi  sem  vethető  ellene,  de  a  végletekbe  esni  és  a  hiányos 
pénzügyi  készültséget  az  adócsavarnak  a  gazdasági  viszonyokra  való 
tekintetnélküli  működésbe  hozása  által  ellensúlyozni,  végeredményben 
igen  káros  hatásokat  szülhet.  Hogy  meddig  nem  szabad  menni  háború 
alkalmával  a  par  excellence  hadi  célokra  szolgáló  adóemelések  tekin- 
tetében —  a  hadi  célokra  való  szolgálást  az  adónak  különösen  hang- 
súlyozzuk, nehogy  azt  gondolja  valaki,  hogy  a  hadi  jövedelmi  adóval 
megérdemelten  sújtottak  mellett  tartunk  védőbeszédet  —  arra  példa 
Japánnak  az  esete.  Mint  már  mondottuk,  hogy  ha  nem  is  nagy  ered- 
ménnyel, Japán  több  irányban  élt  súlyos  adóemeléssel,  mi  azonban  a 
családfentartók  és  munkaképes  fiuk  bevonulásával  anyagilag  amúgy  is 
erősen  érintett  lakosságot  nagyon  meggyöngítette.  A  háborús  adópoli- 
tika Japánra  nézve  problematikus  értékű  volt.  Győzni,  győzött,  de 
győzelmét  nem  tudta  kihasználni.  Vagy  ahogy  Riesser  mondja:  Hieraus 
und  nur  hieraus  ist  der  vorzeitige  Friedenschluss,  nur  hieraus  der  Ver- 
zicht  Japans  auf  jede  Kriegskostenentschádigung  im  Friedenschluss  zu 
erkláren.  (Finanzielle  Kriegsbereitschaft  und  Kriegsführung.  Jena.  Ver- 
lag  v.  G.  Fischer.) 

Dr.  Fekete  Miklós. 


Közjogi  helyzetünk  megítélése  osztrák  részről.  Az  utóbbi  időben 
gyakran  találkoztunk  kifakadásokkal,  melyeket  osztrák  Írásművekben 
közjogi  helyzetünkre  vonatkozólag  megnyilatkozó  kijelentések  szültek. 
A  kifakadások  mindig  jogosak  voltak,  mert  minden  esetben  az  a  fájó 
érzés  váltotta  ki,  hogy  Ausztriában  még  ma  is,  a  közös  érdekek  védel- 
mében megnyilatkozó  határtalan  áldozatkészségünk  dacára,  akadnak 
olyanok,  kik  állami  életünk  jelenségeit  ignorálva,  elsiklanak  közjogi 
önállóságunk  felett.  A  kifakadások  mindig  jogosok  voltak,  ám  ha  létre- 
jöttüket fájó  érzés  váltotta  is  ki,  mint  okozat  sokszor  nem  álltak  arány- 
ban az  okkal,  megesvén  hogy  politikai  súllyal  egyáltalán  nem  biró  szer- 
zők tudatlanságból  eredő  botlásainak  is  nagy  jelentőséget  tulajdonítot- 
tak. Végtére  is,  a  mi  közjogi  helyzetünket  nem  az  dönti  el,  hogy  mikép 
vélekedik  róla  néhány  közjogi  analfabéta  Ausztriában.  Az  összbirodal- 
mislák  nyargalhatnak  szavakon  és  Levezethetnek  abból  torz  hipotézise- 

ket,  ám  Ausztria  ügyeit  felelősen  intézők  a  praxisból  nagyon  jól  tudják, 
hogy  «Hungaria  est  regnum  liberum  et  ad  totam  regiminis  formám  in- 
dependens».  A  miniszteri  ténykedés  alaposan  megtanítja  őket  erre,  el- 
annyira, hogy  még  akkor  sem  felejtik  el,  ha  már  megszűntek  miniszte- 
rek lenni.  És  épen  ezért,  mert  ez  igy  van,  nem  árt,  ha  ugyanakkor,  mikor 
némelyek  minden  magántudós  elferdítésén  országos  sérelemként  érzé- 
kenykednek, rámutatnak  arra,  hogy  miként  vélekedik  egy  tárcát  viselt 
osztrák  politikus  hazánk  közjogi  állásáról.  A  Presse  karácsonyi  számá- 
ban dr.  Marchet  Gusztáv  titkos  tanácsos,  az  urak-házának  tagja,  a 
monarchiának  Németországgal  való  jövőbeli  viszonyáról  irt  és  cikké- 
nek keretében  megemlíti,  hogy  e  kérdés  taglalásánál  nagy  fontos- 
sággal bir,  hogy  Magyarország  és  Ausztria  miképen  fogják  egymás 
között  rendezni  viszonyukat,  melyeknek  rendezetteknek  és  kölcsönös 
loyalitáson  alapulóknak  kell  lenni.  A  kettős  monarchia  —  igy  mondja 
—  katonai,  politikai  és  gazdasági  erőit  hatásosan  csak  ugy  fejtheti  ki, 
ha  nemcsak  vámuniót,  hanem  tiszta  gazdasági  közösséget  alkot,  de 
«hier  muss  die  rückhaltlose  Anerkennung  der  staatrechtlichen  Selbst- 
standigkeit  Ungarns  festgehalten  werden».  Itt  most  nem  akarunk  bele- 
menni annak  megvitatásába,  hogy  a  monarchia  tényleg  csak  tiszta 
gazdasági  közösség  esetén  tudná  erőit  legintenzivebben  kifejteni  — 
nézetünk  szerint  a  fejlődésnek,  más  kapcsolatok  által  teremtett  feltéte- 
lek mellett  is,  igen  tág  volna  a  lehetősége  —  de  mindenesetre  fontos 
szimptoma,  hogy  prestigeük  tudatában  nyilatkozók,  milyen  nagyon  jól 
tudják  államjogi  helyzetünket  közjogi  fogalmakkal  definiálni  és  ugyan- 
csak fontos  az  is,  hogy  a  monarchia  államjogi  viszonyait  érintő  kérdé- 
seknél komoly  osztrák  elmék  részéről  közjogi  önállóságunk  tekintetbe- 
vétele, még  ha,  mint  Marchetnál,  csak  akadémikus  jelentőségű  vizsgáló- 
dásról van  is  szó,  mily  predomináns  szerepet  játszik.  De  hiszen  balga- 
ság is  volna,  ha  máskép  volna.  Minden  minket  érintő  dolgot  és  kérdést 
csak  a  magyar  parlamentarizmus  szerveivel  lehet  egyetértőleg  elintézni 
és  ha  akadémikus  tárgyalásoknál  ez  ignoráltatnék  és  közjogi  önálló- 
ságunkat, melyből  az  folyik,  hogy  ránk  is  vonatkozó  kérdéseket  csak 
beleszólásunkkal  és  hozzájárulásunkkal  lehet  ránk  is  kötelező  erővel 
biróan  elintézni,  nem  vennék  figyelembe,  ugy  ez  a  kérdések  konkrét 
formában  való  tárgyalásánál  keserűen  megboszulná  magát.  De  hát  fele- 
lősségük tudatában  nyilatkozó  osztrák  politikusoknál  ez  ignorálásnak 
nyoma  sem  fedezhető  fel.  Ezt  a  tényt  azután  mi  sokkal  fontosabbnak 
tartjuk,  mint  azt,  hogy  egyes  osztrák  közjogászok  mily  elméletekkel 
különcködnek  közjogi  helyzetünket  illetőleg  és  fontosabbnak  annál  is, 
hogy  gazdasági  vizsgálódások  köntösében,  mi  most  gyakori  forma,  hogy 
élik  ki  némelyek  összmonarchisztikus  vágyakozásaikat. 

F. 

Háborús  szórakozás  és  a  főváros.  A  főváros  legutóbbi  közgyűlé- 
sén élénk,  bár  csöppet  sem  kedvderítő  vita  tárgyát  tette  a  főváros 
pénzügyi  gazdálkodása,  melynek  eredménye  egy  olyan  deficit,  melyről 
rossz  májú  emberek  sem  mondhatják,  hogy  «szegény,  kicsi  féreg,  nem 
tudott  megnőni».  Nagyon  is  tisztességes  összegű  deficitről  volt  szó,  ugy 
körülbelül  20  millió  koronáról  és  evvel  kapcsolatban  azután  ugyan- 
azok a  városatyák,  kik  semmiféle  kiadás  ellen  annak  idején  nem  emel- 
ték fel  tiltakozó  szavukat,  most  a  főváros  pénzügyi  gazdálkodását  szi- 
gorú birálat  alá  vévén,  a  deficit  remidiumakép  torznál-torzabb  adó- 
tervezetekkel állottak  elő.  Az  egyik  a  villamosvilágítást  akarta  csak  ugy 
kutya-futtában  megadóztatni  és  Vázsonyi  Vilmos  —  rosszul  esett  ezt  tőle 
hallani  —  a  városi  villamos  viteldijának  felemeléséről  beszélt.  A  sok, 
felszínre  hozott  adótervezet  között  egy  érdemelt  komoly  figyelmet.  A 
szórakozás  megadózásának  eszméjét  vetette  fel  Vázsonyi  és  evvel 
expiálta  fentebb  említett  propoziciójával  elkövetett  vétkét.  Vázsonyi 
propoziciója  abban  áll,  hogy  a  szórakozási  helyekre  járó  közönséget 
kell  bizonyos  formában  megadóztatni  és  ez  igazán  progresszív  lenne, 
mivel  mindenki  annyiszor  és  olyan  mértékben  lenne  kénytelen  adó  cél- 
jaira szolgáló  obulusait  lefizetni,  ahányszor  és  amily  pénzügyi  keretek 
között  szórakozik.  Vázsonyi  indítványa  nagyon  életrevaló.  Az  emberek 
bizonyos  kategóriája  hallatlan  tobzódást  viszen  most  végbe.  Nincs  oly 
együgyű  mozidarab,  ócska  variété  szám  és  elszomorítóan  unalmas  ope- 
retteegyügyüség,  melynek  most  ezrével  ne  lenne  közösége.  Mi  sem  ter- 
mészetesebb, mint  az,  hogy  azok  tehát,  kik  fensőséges  gőggel  szórják  a 
pénzt  csöppet  sem  lélekemelő  szórakozásokra,  szórakozásuk  mértéké- 
ben is  kifejezésre  jutó  háborús  keresetük  arányában  vállalják  egy 
részét  a  főváros  azon  rendkívüli  kiadásainak,  melyek  a  háborúval  kap- 
csolatban állottak  elő.  És  itt  meg  kell  jegyezni,  hogy  a  szórakozásra  ki- 
vetendő adó,  hadi  jövedelmi  adó  lenne  e  fogalom  legracionálisabb 
értelmében.  Mert  ma  lényeges  eltolódás  állott  be  a  szórakozást  keresők 
tekintetében.  Azok,  kik  most  keresik  és  hajszolják  minden  pénzen 
keresztül  a  szórakozást,  lényegesen  különböznek  azoktól,  kik  békében 
kerestek  védelmet  az  unatkozás  ellen.  Megállapítható,  hogy  ma  leg- 
nagyobb mértékben  a  háborús  külön  keresettel  bírók  azok,  kik  semmit 
sem  drágáivá  vetik  magukat  a  szórakozás  igényeikhez  mérten  differen- 
ciálódott legkülönbözőbb  nemeire.  A  háborús  jövedelmet,  ha  adó  alá 
akarjuk  venni,  a  maga  teljességében  megállapítani  nehéz.  De  aki  mulat, 
az  fellebbenti  a  fátyolt  vagyona  egy  részéről  és  igazságtalanságnak  sem 
veheti,  ha  ahhoz  mérten  a  köz  érdekében  megsarcolják  egy  kicsit. 

A  «tengerek  ura».  Anglia  volt  már  jó  évszázadja  az,  aki  a  tengerek 
urának  vallotta  magát.  Hajói  bejárták  a  földgömb  összes  tengereit  és 
az  utolsó  esztendőkig  szinte  korlátlan  urak  voltak  idegen  világrészek 
összes  nagy  kikötőiben.  De  —  talán  egy  évtizede  sincs  —  az  utóbbi 
időben  egyre  sűrűbben  találkoztak  idegen  hajókkal,  amelyek  útjukat 
kezdték  keresztezni.  Ezek  a  hajók  pedig  —  modern,  gyorsjáratú  óriási 
uszóvárosok  —  a  mai  központi  hatalmak  hajói  voltak.  Nem  is  annyira 
Ausztria  és  Magyarország,  mint  főként  Németország  hajói.  Ahol  csak 
angol  gőzös  kikötött,  akár  Afrika,  akár  Ázsia,  Ausztrália  vagy  Amerika 
partjain,  egyre  sűrűbben  találkozott  ezekkel  a  hajókkal.  Anglia,  az  örök 
kalmár,  aki  a  tengerek  fölött  való  uralomra  is  féltékenyen  őrködött, 
érthető  izgalommal  nézte  a  német  kereskedelmi  flottának  ezt  a  fiatalos 
erejű  fejlődését  és  ma  már  tagadhatatlan,  hogy  az  eljövendő  világ- 
háborúba való  beavatkozásának  kérdése  már  akkor  dőlt  el.  Csak  épen 
hogy  még  az  alkalmas  időpontra  vártak,  de  azt  már  kiszámították 
Albion  fiai,  hogy  háború  esetén  a  nagy  viaskodás  végleges  döntése  nem 
is  annyira  a  harctereken,  mint  épen  a  tengeren  fog  megtörténni.  Nem 
fegyverekkel,  de  kereskedelmi  elszigeteltséggel  remélték  leverni  a  köz- 
ponti hatalmakat.  Anglia  ezért  nem  is  hozta  be  az  általános  védköte- 
lezettséget,  hanem  ehelyett  flottája  szaporítására  —  ugy  a  hadi,  mint  a 
kereskedelmi  flotta  fejlesztésére  —  fordította  a  fő  figyelmét. 

Aztán,  hogy  kitört  a  világháború,  a  meglepetések  nagy  sorozatá- 
ban nem  is  utolsó  helyre  jutott  az  a  meglepetés,  hogy  Anglia  számítása 
ez  egyszer  alaposan  csődöt  mondott.  A  központi  hatalmak  hajóit  igaz, 
hogy  a  hazai  kikötőben  való  vesztegelésre  kényszerítették,  de  az  el- 
szigetelés nem  sikerült.  Ha  a  tengerentúli  államokkal  nem  is  igen 
érintkezhetnek  közvetlenül  a  központi  hatalmak,  de  Ínséget  nem  szen- 
vednek, a  kiéheztetési  politika  utópiának  bizonyult,  mert  a  központi 
hatalmak  önmaguk  is  olyan  termelőképesek  minden  téren,  hogy  nem 
is  szorulnak  a  behozatalra.  A  hajóik  tehát  pihenhetnek  a  védett  kikötők- 
ben és  igy  legalább  a  nagy  viaskodás  befejeztével  sértetlenül  és  teljes 
számmal  szállhatnak  majd  ismét  a  tengerekre. 

De  ugyanakkor  mi  történt  Angliában?  A  szigetország,  amely  ön- 
magát nem  tudja  ellátni  saját  termékeivel,  a  nagy  háború  folytán  még 
fokozottabb  mértékben  szorult  a  behozatalra.  De  nemcsak  ő,  hanem  a 
szövetségesei  is,  —  akik  tekintve,  hogy  a  háború  mindenben  a  maxi- 
mumot fogyasztja  —  mind  Anglia  hajóit  veszik  igénybe,  hogy  import- 
jukat fedezhessék.  Franciaország  elveszítvén  szén-  és  egyéb  bányáit, 
még  ezen  a  téren  is  Angliából  kénytelen  fedezni  szükségleteit.  Olasz- 
ország, amely  békében  is  állandóan  sinyli  a  szénhiányt,  szintén  Angliá- 
tól kapja  a  szenet.  A  csapatszállításokra  és  a  hadsereg  ellátására  szin- 
tén egész  kereskedelmi  hajórajok  szükségesek,  ezeknek  a  szabad  moz- 

gását  azonban  annyira  veszélyeztetik  a  tengeralattjárók,  hogy  jóformán 
csak  olyan  hajó  merészkedik  nagyobb  útra,  amelynek  védelmére  kisérő 
hadihajó  jut.  Amelyre  ez  nem  jut,  kénytelen  ugyanazt  tenni,  mint  amit 
a  központi  hatalmak  hajói  tesznek:  otthon  vesztegelni,  a  hazai  kikötő- 
ben, így  aztán  a  «tengerek  urának »,  Angliának  kereskedelmi  hajózása 
egyre  jobban  megbénult  a  háború  folyamán.  A  használható  hajókat  a 
hadsereg  vette  igénybe,  a  kereskedelmi  szükségletekre  pedig  nem  maradt 
hajó.  Hétről-hétre,  hónapról-hónapra  egyre  nyomasztóbban  vált  ez  érez- 
hetővé Angliában  is.  Legutóbb  már  a  «Times»  kénytelen  volt  nyiltan 
foglalkozni  evvel  a  kérdéssel  és  ez  a  cim  «The  lack  of  ships»  —  szükség 
a  hajókban  —  egyre  gyakrabban  tünedezik  föl  az  angol  újságok  hasáb- 
jain, mint  kiáltó  panasz,  hogy:  kevés  a  hajó! 

Abban  a  mértékben,  ahogyan  az  angol  szárazföldi  hadsereget  fej- 
lesztik, csökken  a  kereskedelmi  flotta  ereje,  egyrészt  mert  a  hadsereg- 
nek egyre  több  hajóra  van  szüksége,  másrészt  pedig  mert  a  hadsereg 
legénységének  nagyrésze  épen  a  matrózokból  rekrutálódik.  Az  angol 
kereskedelmi  flotta  erejének  csökkentésével  pedig  legelőször  is  az  járt, 
hogy  a  hajózási  tételek,  az  áruszállítás  tarifái  emelkedtek.  Olaszország- 
ban máris  egyre  izgatottabban  tárgyalják  ezt  a  kérdést  és  még  az 
entente-lapok  is  érthetetlen  kapzsiságnak  tartják,  hogy  Anglia,  a  meg- 
ígért «anyagi  és  erkölcsi  támogatás »  helyett  olyan  mérhetetlen  drágán 
szállítja  Itáliának  még  a  szenet  is. 

De  magában  Angliában  is  hallatszanak  már  zúgolódó  szavak.  A 
liberális  «Nation»  ezt  irja  például: 

«A  nagyszámú  kereskedelmi  hajónak  legújabb  lefoglalása  máris 
hihetetlenül  fölverte  a  hajók  biztosítási  költségeit  épen  ugy,  mint  a 
szállítási  árakat.  Anglia  nagy  szárazföldi  serege  igy  tehát  egyre  jobban 
megnehezíti  a  polgári  lakosságnak  élelmiszerrel  való  ellátását  és 
mindenekfölött  egyre  nagyobb  nehézségek  merülnek  föl  abban  a  tekin- 
tetben, hogy  Anglia  pénzügyileg  is  támogassa  szövetségeseit.  Ha  azon- 
ban a  mérhetetlenné  megnövekedett  hadsereg  azzal  fenyeget,  hogy 
Anglia  pénzügyi  egyensúlyát  fölbillenti  és  a  lakosság  élelmiszerrel  való 
ellátását  is  komoly  veszedelembe  sodorja,  akkor  már  igazán  itt  az 
ideje,  hogy  megálljunk  utunkon  és  visszatérjünk  az  egészséges,  normális 
állapotokhoz.)) 

így  ir  a  «Daily  Telegraph»  is,  amely  szintén  azt  a  kérdést  veti  föl, 
mint  lehetne  a  kereskedelmi  flottát  tehermentesíteni  a  katonai  szolgál- 
tatások alól,  hogy  ismét  a  lakosság  szükségleteit  fedezze.  De  ezekben  a 
vallomásokban  az  angolok  még  elhallgatják  kereskedelmi  flottájuk 
másik  veszedelmét,  a  tengeralattjárók  harcának  eredményeit,  amelyek- 
nek nem  is  olyan  jelentéktelen  számú  angol  hajó  eseti  áldozatul.  A  hely- 
zetet már  kezdik  felösmerni,  de  még  mindig  nem  elég  őszinték  ön- 

magukkal  szemben.  Még  leplezgetnek,  még  elhallgatnak  sok  mindent, 
bár  már  az  is  az  idők  jele,  hogy  ennyit  bevallanak.  De  Anglia  a  háború 
további  folyamán  még  egyre  nagyobb  szükséget  fog  szenvedni  keres- 
kedelmi hajókban  és  ennek  következményei  még  egyre  érezhetőbbé  fog- 
nak válni  kereskedelmének  megbénulásában.  Ha  a  hadsereget  az  általá- 
nos védkötelezettség  behozatalával  még  szaporítani  fogják,  az  ujabb 
és  nagyobb  hadseregnek  szállítására,  élelemmel,  lőszerrel  való  ellátá- 
sára még  egyre  több  hajót  kell  majd  Angliának  rekvirálnia,  ami  mind  a 
kereskedelem,  az  élelmiszer  behozatal  rovására  történik.  Amellett  a 
munkaerő  is  hiányát  fogja  látni  a  munkások,  bányászok,  rakodó  mun- 
kások és  kereskedelmi  tengerészek  besorozásával.  A  hadsereg  csak  az 
ő  létszámuk  rovására  tud  gyarapodni,  mert  onnan  vonja  el  az  erőket 
és  igy  lassanként  maga  Anglia,  a  nagyobb  angol  hadsereg  válik  az  angol 
polgári  lakosság  ellenségévé.  Mert  ne  feledjük:  Anglia  nem  tudja  ön- 
magát ellátni  élelmiszerrel  és  azonfelül,  mint  összes  szövetségeseinek 
exportőrje,  még  Franciaországról,  Itáliáról,  Oroszországról  is  kell  gon- 
doskodnia, ha  nem  is  élelmiszerek  dolgában,  de  ipari  tekintetben. 

Anglia  helyzete  és  az  angol  kereskedelmi  hajózás  —  ami  Anglia 
egyik  létföltétele  —  tehát  hadseregének  növelésével  automatice  rosszab- 
bodik. De  amellett  kereskedelmi  flottája  még  más,  pótolhatatlan  vesz- 
teségeket is  szenved.  Angol  hivatalos  jelentések  szerint  ez  a  flotta  1916. 
január  l-ig  közel  nyolcszáz  hajót  vesztett,  mintegy  másfél  millió  tonna 
tartalommal.  Ekkora,  végleges,  pótolhatatlan  veszteséget  pedig  még 
Angiia  kereskedelmi  flottája  sem  bir  el,  különösen  ha  figyelembe  vesz- 
szük,  hogy  ezek  a  számok  még  egyre,  állandóan  növekednek,  mig  a 
központi  hatalmak  kereskedelmi  flottái  ma  is  érintetlenül  pihennek. 
És  ez  —  mi  reánk  nézve  —  a  jövőre  is  biztató  perspektívát  nyújt,  ami- 
kor majd  a  béke  bekövetkeztével  a  hajóóriások  ismét  füstölgő  kémény- 
nyel üdvözölhetik  a  szabad  tengereket,  melyeken  ez  a  háború  azt  a  kér- 
dést is  véglegesen  rendezi  majd,  hogy  igazán  Anglia-e  a  tengerek  korlát- 
lan ura? 


Az  angol  tengeri  uralom  ma  és  a  napóleoni  háborúkban.  Az 

entente  egyik  háborús  célja  —  mint  tudvalévő  —  hogy  a  központi 
hatalmakat  elzárja  a  tengertől.  Nincs  okunk  tagadni,  hogy  ezt  ma  elérte. 
A  nyilt  tengeren  sehol  sem  hasítja  a  vizet  oly  hajó,  amely  a  hatalmas 
német,  vagy  az  osztrák-magyar  kereskedelmi  flottához  tartozna.  Leg- 
feljebb az  Északi-tengeren  cirkálhatnak  német  hajók,  kis  körre  szo- 
rítva. Szövetségeseivel  együtt,  az  angol  flotta  csakugyan  uralja  a  nagy 
tengereket,  habár  ezért  már  eddig  is  súlyos  árt  kellett  fizetnie  a  német 
tengeralattjárók  támadásai  következtében. 

Ezzel  a  zárlattal  akarja  Anglia  a  központi  hatalmakat,  elsősorban 
Németországot  békére  kényszeríteni.  Számításának  alapja  az,  hogy  el- 
vágva a  tengertől,  Németország  előbb-utóbb  kifogy  az  iparhoz  szüksé 
ges  nyersanyagokból,  az  életfentartáshoz  szükséges  mezőgazdasági 
cikkekből,  s  mivel  gyarmatáruk  nem  érkezhetnek:  előáll  a  kiéhezés, 
ami  a  legjobb  hadsereget  is  térdre  kényszeríti.  Azt  itt  most  fölösleges 
fejtegetnünk,  hogy  e  számítás  eddig  miért  nem  vált  be  s  hogy  a  jövőre 
nézve  miért  látszik  még  inkább  reménytelennek,  amikor  a  központi 
hatalmak  a  Balkánnal  és  Kis-Ázsiával  közvetlen  összeköttetést  tarta- 
nak fenn. 

Történeti  érdekesség  gyanánt  megemlítjük,  hogy  Anglia  részéről 
az  ily  blokád  nem  uj,  a  múltban  is  —  nem  egyszer  jelentékeny  sikerrel 
—  élt  vele.  1589-ben  Erzsébet  királynő  akarta  Spanyolországot  kül- 
kereskedelmének megállításával  békére  kényszeríteni,  száz  évvel  később 
pedig  III.  Vilmos  hasonló  okból  az  egész  francia  partvidéket  blokadi- 
rozta.  Még  nagyobb  szabású  s  a  mai  viszonyokhoz  jobban  közelítő  volt 
az  a  tengeri  zárlat,  amelyet  az  angolok  Franciaországgal  szemben 
1792-től  kezdve  huszonkét  éven  át  alkalmaztak,  Napóleon  leveretéséig. 
Minden  francia  hajó,  amelyet  elfogtak,  szabad  zsákmányuk  lett.  Az 
abukiri  és  trafalgari  ütközetek  után,  amelyekben  a  francia  flotta  a 
vesztes  fél  volt,  Pitt  elmondhatta,  hogy  a  nyilt  tengeren  nehezebb  egy 
francia  hajóra  akadni,  mint  egy  kabátban  megtalálni  a  gombostűt.  Az 
angol  blokád  azonban  nemcsak  a  franciák  ellen  irányult,  hanem  a 
semleges  államok  ellen  is,  amelyek  igy  —  kevés  kivétellel  —  nem  tart- 
hattak Franciaországgal  kereskedelmi  összeköttetést.  Elsősorban  a 
Hansa-városokat,  Svédországot,  Dániát  s  az  északamerikai  Egyesült- 
Államokat  érintette  ez  a  blokád  s  természetesen  minden  tiltakozásuk 
meddő  volt.  Erre  felelt  aztán  Napóleon  a  hires  «kontinentális»  blokád- 
dal, Amerika  pedig  1812.  június  12-én  hadat  izent,  amely  1814-ben  reá 
nézve  kedvezően  végződött.  Az  a  küzdelem,  amelyet  Anglia  szövet- 
ségeseivel együtt,  az  akkor  legnagyobb  kontinentális  hatalom  —  Fran- 
ciaország —  ellen  folytatott,  még  egy  más  ponton  is  emlékeztet  a  mai 
időkre.  Ez  az  angol  államkasszának  óriási  igénybevétele,  a  kölcsönök, 
szubvenciók,  amelyekkel  szövetségeseiket  kellett  kielégitniök.  1793-tól 
1815-ig  az  alsóház  kölcsön  címen  500  millió  frankot,  a  szövetségesek 
számára  pedig  1150  millió  frank  szubvenciót  szavazott  meg.  Ebből  Por- 
tugália 225  milliót,  Spanyolország  125  milliót  kapott.  Saját  haderő j érc 
fordított  kiadásuk  mellett,  mindez  az  angol  államadósságot  öt  milliárd- 
ról husz  milliárd  frankra  növelte,  amelynek  megítélésénél  számba 
l>cll  vennünk,  hogy  Anglia  lakossága  akkor  alig  volt  több  a  mai  lakos 
ság  felénél.  Régi  adók  fölemelésével  s  ujak  behozatalával  tudták  el- 
érni, hogy  ez  a  teher  idővel  amortizálódjék. 

Napóleon  elleni  háborújában  Anglia  nagy  erőfeszítéseket  tett, 
hogy  elnyomja  az  ellenség  tengeri  forgalmát,  szabad  járás-kelését.  A 
vállalkozás,  mint  jeleztük,  nem  volt  könnyű  és  olcsó,  mindazonáltal 
Anglia  ennek  dacára  értett  hozzá,  hogy  a  háború  folyamán  kitűnő 
«üzleteket»  csináljon.  Egész  sereg  védtelen  gyarmati  földet  szerzett 
meg,  igy  1793-ban  a  franciák  keletindiai  birtokait  s  különböző  nyugat- 
indiai  szigeteket,  1796-ban  Kaplandot,  majd  Ceylont,  a  Molukki  szige- 
teket stb.  jelentette  ki  angol  tulajdonnak. 


A  megtámadott  Romáin  Holland.  Romáin  Rolland  és  védelmezői 
ma  az  egyetlenek  Franciaországban,  akik  nem  vesztették  el  a  józan  és 
tárgyilagos  gondolkozásukat.  Az  őrületes  kavarodásban,  amit  a  háború 
okozott  és  amely  megzavarta  az  Ítéletet,  megtagadtatta  a  németországi 
barátokat,  sárbarántotta  a  német  kultúrát  és  igaz  hazafiság  cimén  tév- 
útra vitte  a  közönséget,  igy  beszél  Romáin  Rolland: 

« Germán  és  latin  fajból  való  bajnokai  a  kultúrának  és  civilizáció- 
nak: ellenségek,  barátok,  nézzünk  egymás  szemébe.  Testvérem,  nem 
látsz  egy  hozzád  hasonló  szivet,  melyben  ugyanazok  a  szenvedések  és 
ugyanaz  a  hősiesség,  ugyanazok  a  remények,  ugyanaz  az  önzés  és  a  ha- 
talom álma  szövi  szüntelenül  pókhálóját?  Hát  nem  látod,  hogy  én  te 
vagyok?»  mondta  az  öreg  Hugó  ellenségének. 

Inti  Franciaországot:  «Egy  nemzetnek,  melyet  a  háború  meg- 
támadott, nemcsak  a  határait,  de  a  gondolkozását  is  meg  kell  védenie. 
Meg  kell  védenie  a  képzelgésektől,  igazságtalanságoktól,  ostobaságoktól, 
melyeket  leold  a  láncról  a  csapás.  Mindenkinek  megvan  a  tiszte!  A  had- 
sereg őrizze  a  haza  földjét.  A  gondolkozás  embere  védje  meg  a  gondo- 
latait. Egy  nap  a  történelem  mérlegelni  fogja  az  összes  háborút  viselő 
nemzeteket;  tévedéseiket,  hazugságaikat  és  gyűlölködő  őrületük  súlyát 
fogja  mérni;  igyekezzünk,  hogy  előtte  könnyű  legyen  a  mi  mérlegünk!)) 

Szemébe  mondja  a  gyülölködőknek,  hogy  eljön  a  háború  után  az 
idő,  mikor  a  most  szembeállók  kinyújtják  a  kezüket,  és  megvalósul  a 
népek  testvérisége.  Nem  szabad  áttörni  a  hidat,  mert  csak  átkelünk 
egyszer  a  folyón.  Nem  szabad  lerombolni  a  jövőt.  Ha  a  békében  háború 
készül,  készüljön  béke  a  háborúban. 

Míg  a  sajtó  győzelmet  kiabál,  ő  tisztán  látja  a  valóságot:  ((Kívá- 
nom, forró  akarattal,  hogy  a  németeket  visszavessék  határaikra,  akkor 
mi  is  összeszedhetjük  az  erőnket  és  nagyon  hangosan  beszélhetünk. 
Addig  azonban  (be  kell  látni)  egy  korlát  nehezedik  ránk:  mert  Német- 
ország nálunk  van  és  bármennyire  is  várják  a  holnap  győzelmét,  min- 
dig mi  vagyunk  a  legyőzöttek,  mert  ellenség  tart  megszállva.)) 

De  ő  is  siratja  Reimsot,  a  hő  orgonát,  melyben  századok  rezegnek, 

mint  egy  szimfónia,  a  faj  fáját,  melynek  gyökerei  földje  legmélyébe 
nyúlnak  és  amely  felséges  mozdulattal  tárja  ki  karját  az  ég  felé.  Az  ő 
idealista  lelke  nem  érti  azt  a  mondást,  hogy  « Inkább  minden  remekmű 
vesszen  el,  semhogy  egy  német  katona  megmeneküljön.)) 

Most  megindul  a  hajsza  Romáin  Rolland  ellen.  Támadják  a  német 
újságok,  de  a  legpiszkosabb  támadások  a  francia  sajtóból  jönnek  felé. 
Az  irók,  a  publicisták,  az  álművészek  nem  felejtették  el,  hogy  Romáin 
Rolland  harcra  kelt  Jean  Cristophe-han  (a  jelenkori  irodalom  egyik 
gyönyörű  műve)  a  dekadens  művészet  ellen,  hogy  elitélte  szive 
mélyéből  azt  a  művészietlen,  nyers  érzékiséggel  telt  irodalmat,  a 
harmónia  és  szépség  nélküli  zenét,  a  társaság  kétszinüségét,  a  rendet- 
lenséget, a  kicsiséget.  Mindezzel  szembe  helyezte  az  élő  egészséges  mű- 
vészetet, a  munkásnépet,  a  félénk,  eltaposott  tehetséget.  Hát  itt  a  kellő 
óra  és  megbőszülj ák  magukat.  Masson,  az  akadémikus,  szemére  hányja, 
hogy  pénzért  dolgozik,  egy  másik,  hogy  a  háború  elől  Svájcba  szökött 
(hónapokkal  a  háború  kitörése  előtt  ott  volt).  Carrara  a  ((semlegesek 
hercegének))  csúfolja  és  a  kis  irók  a  méreg  és  gyűlölet  fulánkjait  lövelik 
feléje.  A  cikkeit  kiforgatják,  megcsonkítják,  az  ártatlan  mondatokból 
rosszakaratú  tendenciózus  bizonyítékokat  faragnak,  azt  mondják,  hogy 
nem  francia  —  és  német  újságokba  ir. 

«Mit  vetnek  a  szememre?  kérdi  Romáin  Rolland.  Hogy  nem  vetem 
félre  a  német  népet  és  katonai  és  szellemi  vezetőit?  Hogy  megőrzöm 
a  tiszteletet  és  a  barátságot  egy  oly  nemzet  fiaival,  mellyel  háborúban 
vagyunk?  Igen,  vannak  német  barátaim,  mint  ahogy  vannak  francia, 
olasz,  angol  és  minden  fajból  való  barátaim.  Ez  az  én  gazdagságom, 
büszke  vagyok  rá  és  őrzöm.  Ha  megvolt  az  a  szerencsénk,  hogy  hűséges 
lelkekkel  találkoztunk  a  világon  és  megosztottuk  velük  legbizalmasabb 
gondolatainkat  és  testvéri  kötelékek  fűztek  egymáshoz,  ez  a  kötelék 
szent  és  nem  a  megpróbáltatás  órájában  törjük  össze.  Milyen  gyávaság 
volna  félénken  megtagadni  őket,  hogy  engedelmeskedjünk  egy  köz- 
vélemény szemlelen  sürgetésének,  melynek  semmi  joga  nincs  a  szi- 
vünkhöz.)) 

A  hadjárat  tovább  folyik,  egyre-másra  támadják  a  «Temps»,  a 
«Liberté»,  «La  bataille  syndicaliste»,  «Le  Radical».  Csak  az 
ellenfelek  cikkeit  adják  ki  becsületesen,  a  barátok,  a  védelmezők  és 
Romáin  Rolland  cikkei  kiadatlanul  maradnak.  Henri  Guilbeaux:  Pour 
R.  Rolland  c.  legújabb  megjelenő  füzetében  közli  az  iró  levelét,  aki  nem 
akart  belépni  egy  a  francia-német  barátságot  fenntartani  akaró  társa- 
ságba, mert  ő  maga  egyedül  akarta  szolgálni  ezt  az  ügyet.  ((Hagyjanak 
ki  ebből  a  szerepből,  kéri  a  társaság  elnökét.  Nem  tudok  alkalmazkodni. 
És  több  szolgálatol  teszek  igy  az  önök  ügyének,  mintha  benn  volnék  a 
társaságban.  Sohse  tudni,  hogy  egy  ilyen  társaság  mire  vezet,  mert  ő 
maga  se  tudja.» 


Följegyzések 


235 


Az  iró  éleslátása!  A  társaság,  amely  «Pour  mieux  se  connaítre» 
c.  folyóiratot  akarta  kiadni,  most  «A  poroszellenes  Európá»-t  szerkeszti 
és  tagjai  Romáin  Rolland  ellen  áskálódnak. 

Ezalatt  R.  Rolland:  Felebarátunk,  az  ellenség  c.  cikkében  öröm- 
mel mutat  rá  azok  művére,  akiknek  a  szive  hű  maradt  az  emberi  test- 
vériesség  régi  ideáljához.  íme:  Angliában  Canterbury  érsek  elnöklete 
alatt  bizottság  alakult  meg  a  szükségben  levő  németek,  osztrákok  és 
magyarok  érdekében.  Berlinben  pedig  tudakozódó-iroda  működik  a 
külföldön  levő  németek  és  a  Németországban  levő  külföldiek  segít- 
ségére. 

Végre  lemond  a  küzdelemről.  Fárasztja  a  minden  oldalról  jövő 
gyűlölet.  Barátai  tovább  folytatják  a  tollharcot  és  a  munkások  kérést 
intéznek  hozzá.  Kérik,  hogy  ne  engedje  magát  befolyásoltatni  a  szidal- 
mazások és  ellenséges  irodalmi  társaságok  által,  mert  szava  viszhangra 
talált  a  munkások  közt,  akik  hivek  maradtak  meggyőződésükhöz  és  az 
emberi  testvériség  eszméjéhez. 

De  Romáin  Rolland  megirja  egy  nyilt  levelében,  hogy  a  küz- 
delem egyenlőtlen  és  szégyen,  hogy  rá  akarják  kényszeríteni  Francia- 
ország ügyére:  «hogy  amit  adunk  az  emberiség  iránt  való  szeretetből,  a 
hazától  lopjuk  el»  és  szégyen  üldözni  azokat,  akik  azt  mondják:  «Aki 
árt  az  emberiségnek,  árt  Franciaországnak  és  aki  szereti  Franciaorszá- 
got, szereti  az  emberiséget!)) 

És  most  Romáin  Rolland  összefoglalja  cikkeit  Au  dessus  de  la 
Mélée  (A  kavarodás  felett)  c.  könyvében. 

Előszónak  pedig  megirja,  hogy  a  legfényesebb  zsenik,  Walt  Whit- 
man  és  Tolstoi  az  örömben  és  szenvedésben  való  testvériességet  ének- 
lik. R.  Rolland  ezekkel  az  eszmékkel  táplálkozott  és  megosztotta  ennek 
a  kenyerét  a  fiatalabbakkal  és  szegényebbekkel.  Mikor  a  háború  jött, 
nem  gondolt  ezeknek  a  megtagadására,  bár  tudta,  hogy  megtámadják 
érte.  Nagy  gyávaság,  hogy  hónapokon  keresztül  a  munkáinak  csak  a 
foszlányait,  az  erőszakkal  megcsonkított  részeit  közölték.  Ez  nem  fran- 
cia eljárás.  És  most  a  közönség  elé  teszi  a  cikkeket,  hogy  védjék  ők 
meg  magukat.  Egy  év  óta  megszaporodtak  ellenségei,  de  őt  nem  fog- 
ják gyűlöletre  tanítani.  «Én  arra  törekszem,  hogy  kimondjam  az  igazat, 
az  emberit.  Hogy  ez  tetszik,  vagy  sem,  ahhoz  nincs  közöm.  Tudom, 
hogy  a  kimondott  szavak  utat  vágnak  maguknak.  Véres  földbe  vetem 
el  őket  és  bizom:  mert  eljön  az  aratás.» 

A  cikkek  beszélnek  a  szerzőjük  helyett.  Amit  mondanak,  az  vilá- 
gos, harmonikus,  szélesen  hömpölygő  meleg  emberszeretet.  És  egész 
közel  hozzák  a  szivünkhöz  a  megtámadott  Romáin  Rollandot. 

Genf,  1916.  január. 

Gyalui  Ilona. 


236 


Följegyzések 


Dsihad.  Török  rokonaink  régi  és  ünnepélyes  szava  ez,  amely  a 
história  folyamán  sokszor  jutott  végzetes  szerephez.  A  szent  háborút 
jelenti  ugyanis  a  dsihad,  amelyhez  azonban  nemcsak  az  európai  világ- 
ban, hanem  az  izlám  tudós  köreiben  is  különböző,  illetőleg  kétféle 
magyarázatot  fűznek.  Egy  szigorúbb  és  egy  tágabb,  enyhébb  jelentését 
ismerik  e  fogalomnak.  Az  első  értelemben  a  dsihad  ma  is  az,  ami  akkor 
volt,  amidőn  az  ozmánok  Európába  nyomultak,  s  nyugateurópai  keresz- 
tes háborút  szerveztek  a  félhold  jegyében  érkező  áradattal  szemben. 
Eszerint  a  szent  háború  az  egész  mohamedánságnak,  minden  moha- 
medánnak háborúja  a  « frankok »,  a  nem  mohamedánok  ellen.  Az  ily 
ortodox  magyarázat  mellett,  a  dsihad  ujabb  jelentése  bizonyos  meg- 
szorítást, disztinkciót  mutat,  amikor  szent  háború  alatt  azt  a  háborút 
érti,  amit  minden  igazhivőnek  azok  ellen  kell  viselni,  akik  az  izlám 
ügyének  kifejezetten  ellenségei,  akik  magát  az  államot,  a  mohamedán- 
ság politikai  művét  —  Törökországot  —  támadják.  A  dsihadról  való 
efajta  felfogás  már  föltételezi  s  megengedi,  hogy  az  egymástól  annyira 
különböző  —  izlám  és  keresztény  —  világnézet  hivei  egymás  mellett 
állva  harcolhassanak.  Ami  kétségkívül  erős  változása  az  időknek.  Ered- 
ménye annak  a  közeledésnek,  amit  az  európai  világ  tett  a  törökség  felé, 
elismerve  a  mohamedánizmusban  rejlő  kulturértéket,  a  mohamedánok 
részéről  pedig  egy  keresztények  felé  nyújtott  békejobb.  Minthogy  a 
népek,  államok  életében  a  barátot  és  ellenséget  elsősorban  a  politikai 
érdek  határozza  meg:  a  szent  háború  ily  értelmezésének  is  létre  kellett 
jönni  épen  a  politikai  hasznosság,  a  politikai  érdek  okából. 

Egy  tudós  főpap,  Salih  Asarif  Attanusi  seik  egyébként  mostaná- 
ban rövid  útmutatást  bocsátott  közre  e  kérdésről,  amely  arab  eredeti- 
ből fordítva  német  nyelven  jelent  meg  (Verlag  Dietrich  Reimer),  mint  a 
«Gesellschaft  für  Islamkunde»  kiadványa.  A  szerző  politikailag  is  tevé- 
keny ember,  elnöke  a  Tunis  és  Algir  függetlenségéért  küzdő  pártnak,  aki 
a  tripoliszi  háború  idején  a  harctérre  utazott  s  ott  szintén  a  dsihad.  a 
szent  háború  keltegetője  volt.  A  seik  az  izlám  harcairól  kérdések  és 
feleletek  alakjában  irva,  megkülönböztet  egy  nagyobb  és  egy  kisebb 
küzdelmet.  Az  első:  «a  lélek  kiszabadítása  s  felemelése  az  állati  ala- 
csonyságból égi  magasságba»,  a  második:  « minden  energia  fölhaszná- 
lása, minden  emberi  erő  összpontosítása  az  izlám  ellenségeinek  meg- 
semmjsítéseért)).  Nem  minden  máshitü  ellen  szól  a  seik  szent  háborúra 
való  felhívása,  hanem  csak  azokkal  szemben,  akik  « megtámadnak  ben- 
nünket hitünk  miatt,  birtokainkat  megszállják,  hazánkból  el  akarnak 
űzni,  akik  segítséget  nyújtanak  mindehhez,  mint  az  oroszok,  franciák, 
angolok,  az  összes  velük  tartók».  Más  helyütt  igy  szól:  «Azok,  akik 
nem  támadják  hitünket,  hazánkból  nem  akarnak  elűzni,  jóllehet  ural 
kodnak  is  fölöttünk,  legyenek  hű  és  lelkiismeretes  küzdőtársaink,  vagy 

olyanok,  akikhez  egy  szövetségi  viszony  köt,  mint  például  a  német  nép 
és  a  velük  együtt  működők:  ezek  nem  ellenségeink.  Kötelességünk,  hogy 
az  ily  szövetségre  szigorúan  ügyeljünk,  hogy  igazságosak  legyünk  velük 
szemben,  hogy  megosszuk  velük  vagyonunkat,  fegyvereinket,  állatain- 
kat és  életünket,  hogy  igy  egyetlen  sújtó  kezet  képezzünk  a  mi  és  az  ő 
ellenségük  ellen.  Ha  igy  cselekszünk,  bizonyára  elnyerjük  Allah  ke- 
gyét.)) A  dsihad  célja  «leverve  az  ellenséget,  érvényt  szerezni  az  igaz- 
ság szavának,  amely  Allah  szava».  A  küzdelem  a  « jelen  pillanatban  az 
izlám  világ  minden  tagjára  kötelességet  ró,  férfiakra  és  nőkre,  fiatalokra 
és  öregekre,  házasokra  és  nőtlenekre».  A  harcos  erényei  és  kötelességei 
a  «bátorság,  tűrés,  kitartás  és  a  hitben  való  állhatatosság)).  « Allah  nagy, 
Allah  nagy!  Ó  Allah,  adj  karunkba  és  lábunkba  erőt,  segíts  bennünket 
győzelemre  fölöttük,  te,  a  segítők  legjobbja!  Ó  Allah,  ingasd  meg  őket, 
kelts  rémületet  szivükben!))  ezzel  végződik  a  seik  irata,  amelyből  ki- 
tűnik, hogy  a  dsihad  ma  küzdelem  a  törökség  és  a  mohamedánizmus 
ellenségei  ellen,  a  mohamedánizmus  barátainak  s  az  ottomán  birodalom 
szövetségeseinek  oldalán. 


Besszarábia.  Utóbbi  időben  nemcsak  a  hadvezetőség  jelentéseiben 
szerepel  sürün  Besszarábia,  hanem  a  román  kamarában  is  élénk  emle- 
getés tárgya.  Ez  az  orosz  tartomány,  amely  lehet,  hogy  még  sokáig 
fogja  foglalkoztatni  az  európai  politikai  közvéleményt,  mindössze  száz 
év  óta  cári  birtok.  Kr.  e.  a  VII.  században  a  szkiták  laktak  itt.  A  phöni- 
ciaiak  is  ismerték,  akiknek  a  Kr.  e.  VI.  században  Offiusa  nevü  kolóniájuk 
volt  a  besszarábiai  föld  legdélibb  pontján.  Ugyanezen  időtájt  a  görögök- 
nek szintén  volt  e  termékeny  vidékkel  összeköttetésük:  fát  és  búzát  szál- 
lítottak innen.  A  Kr.  e.  IV.  században  már  a  dáciaiak  vannak  itt,  akiket 
Kr.  u.  106-ban  Traján  császár  leigáz.  Római  provincia  —  Dácia  —  ala- 
kul ki  e  földdarabon,  amelynek  déli  részén  még  ma  is  találhatók  e  ró- 
mai uralomra  emlékeztető  nyomok.  Az  autochton  lakosság  és  a  beköl- 
töző római  telepesek  keveredéséből  alakult  ki  —  föltevés  szerint  —  a  ro- 
mánság, a  román  faj.  A  III.  század  óta  Besszarábia  a  nagy  népvándorlás 
áradatának  fő  utvonalában  áll.  Egymásután  vonultak  keresztül  e  földön 
gótok,  húnok,  bulgárok  s  végül  a  szlávok.  E  szláv  népek  Olég  rutén 
fejedelemnek  908-ban  Konstantinápoly  ellen  vezetett  hadjáratában 
szintén  részt  vettek.  A  XIII.  században  Besszarábia  a  mongol  invázió 
szintere.  E  század  végén  Besszarábia  s  a  mai  Románia  több  fejedelem- 
séget (bánságot)  alkot,  s  akkor  nyerte  az  egyik  fejedelemség  a  ((Bessz- 
arábia)) nevet.  A  XIV.  század  közepén  Besszarábia  a  moldvai  fejede- 
lemséggel jut  szoros  viszonyba,  aminek  a  XVI.  században  a  török  ura- 

lom  vet  véget.  1812-ben  lesz  Besszarábia  az  oroszok  tartománya,  akik 
1828-ban  teljesen  megszüntetik  önkormányzatát  s  egyszerű  kormányzó- 
sággá szervezik. 

Besszarábia  kormányzóság  456.230  km2  kiterjedésű.  Az  1900.  évi 
népszámlálás  szerint  lakossága  2,441.200,  amelyből  városokban  357.000 
ember  lakik.  Román  részről  a  román  lakosság  arányszámát  rendszerint 
nagyobbnak  szokták  feltüntetni,  holott  a  román  lakosság  az  össznépes- 
ségnek nem  teszi  ki  ötven  percentjét.  Viszont  külön-külön  az  egyes 
fajokkal  szemben  erős  többségben  van.  A  statisztika  szerint  48% -a 
román,  19*6%  a  kisorosz  (ukrainai),  12%  zsidó,  8-4  orosz,  5%  bul- 
gár, 3%  a  török  és  német  stb.  Két  kerületben  —  Chotyn  és  Bendery  — 
az  ukrainaiak  vannak  többségben.  Földjének  egész  területe  3,843.824 
desjatin  (1  desj.  =  1'09%  hektár),  amelyből  1905-ben  43*2%  volt  magán 
tulajdonban,  48*6%  paraszt  birtok  (nadjell),  8*2%  az  állam,  az  egyház 
és  egyéb  intézmények  kezében.  Egy-egy  parasztgazdaság  átlag 
6*5  desj.  kiterjedésű.  Földnélküli  parasztok  száma  itt  nagyobb,  mint 
Oroszország  belső  területein,  23%.  A  lakosság  főfoglalkozása  a  mező- 
gazdaság (a  népesség  70%-a).  1910-ben  a  búzatermelés  eredménye  volt 
157  millió  pud  (1  pud  =  0*409  kg.),  a  burgonyáé  7  millió  pud.  A  kuko- 
rica és  szőlőtermelés  terén  Besszarábia  Oroszországban  az  első  helyet 
foglalja  el.  Középminőségü  termés  esetén,  Besszarábia  saját  szükség- 
leteinek kielégítése  mellett,  100  millió  pud  mezőgazdasági  cikket  tud 
exportálni. 


Hibaigazítás.  A  Magyar  Figyelő  január  16-iki,  2-ik  számában  Az 
cntente  és  a  húnok  cimü  feljegyzésben  sajtóhiba  következtében  a  görög 
követség  tolmácsa  Bigilus  néven  szerepel.  Ez  a  név  Bigilas-ra  javítandó. 
—  Ugyancsak  ebben  a  számban,  néhány  példányban,  nyomdai  hiba 
folytán,  Gróf  Tisza  István,  Jorga  és  a  ^Magyarországa  cimü  följegyzés 
utolsó  mondata  megcsonkítva  jelent  meg.  E  mondat  teljes  szövege  a 
következő:  « Azonban  az  egyetértésnek,  mely  a  K.  Z.  bukaresti  tudósí- 
tója szerint  a  román  politikusokat  a  miniszterelnöktől  az  utolsó  kortesig 
Magyarország  ellen  sorakoztatja,  mint  önkényes  föltevések  is  elég  erős- 
nek kell  lennie  ahhoz,  hogy  bizonyos  kérdésekben  szolidaritást  teremt- 
sen minden  magyar  ember  között,  a  miniszterelnöktől  a  legelső  függet- 
lenségi publicistáig.)) 


A  Budapesti  Általános  Villamossági  Rt.  közgyűlése.  A  Budapesti 
Általános  Villamossági  Rt.  január  23-án  tartotta  22-ik  rendes  évi  közgyűlését 
Fodor  István  udvari  tanácsos  elnök  vezérigazgató  vezetése  alatt.  Az  elnök 
melegen  elparentálta  Széli  Kálmán  elnököt  és  Genülomó  Oszkár  igazgató- 
sági tagot.  Az  előterjesztett  mérleg  1,998.598  korona  62  fillér  tiszta  nyere- 
séggel zárai.  Az  igazgatóság  indítványára  elhatározták,  hogy  ebből  5°/o-os 
osztalékra  (10  korona)  350  000  korona  fordittassék,  jutalékul  127.564  korona 
51  fillér  fizettessék  ki.  Marad  a  mult  évről  áthozott  150.033  korona  32  fillér- 
rel 1,588.637  korona  50  fillér.  Ebből  a  külön  értékcsökkenési  tartalékalapra 
250.000  korona  fordittassék,  az  adótartalék-alaphoz  átutalnak  500.000  koronát, 
525.000  koronát  7  és  fél  százalékos  külön  osztalékul  fizetnek  ki,  részvényen- 
ként 15  koronát,  a  társaság  segélyalapja  javára  80.000  koronát  adnak  és  a 
fennmaradó  233.637  korona  50  fillér  uj  számlára  vitetik  át.  Az  esedékes  22. 
számú  szelvények  január  24-től  kezdődőleg  25  koronával  váltatnak  be.  A 
felügyelőbizottsági  jelentést  Seltenreich  Kornél  főtitkár  terjesztette  elő.  Ez- 
után dr.  Nigriny  György  részvényes  üdvözölte  Fodor  Istvánt  és  indítványára 
megadták  a  felmentvényt  és  az  igazgatóságnak,  a  felügyelőbizottságnak  és  a 
tisztikarnak  köszönetet  szavaztak.  Végül  a  felügyelőbizottság  tagjait  újból 
egyhangúlag  megválasztották. 


ím   I    M  -  <§  inger  és  Wolfner  kiadásai 

Uj   KOíiyVCK  Budapest,  VI.  Andrássy-út  16 


Szomaházy  István :  Pleseváros.  Regény.  Ára  2.50 
Háborús  versek  könyve.  (Magyar  költők  191415) 

Ára  fűzve  3  korona.  Diszkötésben  5  korona. 
Herczeg  Ferenc:  Magdaléna  két  élete.  Regény. 

Ára  fűzve  2.50  kor.  Diszkötésben  4.50  kor. 
Dicséret,  dicsőség.  Ernőd  Tamás  énekeskönyve 

az  1914 — 15.  esztendőkből.  Ára  3  korona, 
Krúdy  Gyula:  Szindbád.  A  feltámadás.  Ára  2  kor. 

50  fillér. 

Dr.  Vasadi  Balogh  György:  Kék  vizek  mellett. 

Fűzve  3  korona,  kötve  5  korona; 
Dr.  Körmendy  Ékes  Lajos :  A  mozi.  Ára  3  korona. 
Dr.  Lóránt  Ármin :  A  hadifogoly-kérdésről.  Ára 

1  korona  40  fillér. 
Falu  Tamás :  Padok  zenéje.  Versek.  Kötve  2  kor. 


Gyengélkedők,  vérszegények,  idegesek,  lábbadozók, 
sebesüléstől,  túlerőltetett  munkától  elerötlenedettek 

aDr.Hommel-féle 
Haematogen-ben 


az  orvosok  ezrei 
által  legmelegeb- 
ben ajánlott  erö- 
sitöszert  találnak 


Figyelmeztetés ! 


Óva  intünk  mindenkit  hami- 
sítványoktól, amelyeknél  a 
HŐMMEL  vagy  DR.  HŐMMEL 
névvel  visszaélnek.  —  Ezért 
kifejezetten  a  valódi  Dr.Hom- 
mel-féle  Haematogent  kérjük 

Jegyzetek  „Középeurópa"  kérdéséhez 


Az  angol  és  francia  sajtóban  meglehetős  idegességet  okozott 
a  Középeurópa  néven  ismeretes  (egyelőre  igen  platonikus)  moz- 
galom, amelynek  célja  tudvalevőleg  az,  hogy  a  háború  után  intéz- 
ményes és  állandó  formát  öltsön  az  az  intimitás,  amely  a  centrá- 
lis hatalmakat  ma  diplomáciai,  katonai  és  gazdasági  téren  egy- 
máshoz füzi.  Egyes  furfangosan  naiv  entente-kezek  ebből  az 
alkalomból  konkolyt  igyekeznek  a  középeurópai  szövetségesek 
közé  hinteni  és  azzal  ijesztgetik  Ausztriát  és  Magyarországot, 
hogy  Középeurópa  rájuk  nézve  nemzeti  és  gazdasági  szuverénitá- 
suk  feláldozását  és  a  germán  rabiga  vállalását  jelentené.  A  féltő 
gond,  mellyel  az  entente  most  a  mi  monarchiánk  függetlensége 
fölött  őrködik,  miután  előzetesen  szemérmetlen  nyiltsággal  hir- 
dette ugy  Ausztria,  mint  Magyarország  földarabolásának  szük- 
ségességét, nincs  minden  humor  nélkül  és  határozottan  alkalmas 
arra,  hogy  népszerűsítse  nálunk  Középeurópa  ötletét. 

Ez  az  ötlet  Németországból  ered,  ahol  a  mostani  háborúból, 
amely  oly  ijesztő  kiméletlenséggel  dobta  Európa  sorsának  mérle- 
gébe a  kardot,  azt  a  tanulságot  vonták  le,  hogy  a  jövőben  csak  a 
világhatalmak,  a  hyper-államok,  lesznek  abban  a  helyzetben, 
hogy  sikerrel  megvédelmezhessék  függetlenségüket.  A  németek 
szerint  a  trösztrendszeré  a  jövő  a  népek  életében  is.  A  kisüzemek 
kora  lejárta  magát  a  világtörténelemben.  Kész  világhatalom  ma  a 
német  felfogás  szerint  csak  három  van:  a  brit  birodalom  a  maga 
443  millió  lakosával,  Oroszország  169  és  az  amerikai  Egyesült- 
Államok  107  millió  lakossal.  (Khina,  bár  330  millió  ember  lakja, 
hatalmi  eszközeinek  szervezetlensége  miatt  ma  még  nem  tartozik 
ebbe  a  kategóriába.)  Németország  a  maga  77  millió  (a  gyarmatok 

beszámításával)  és  Ausztria  és  Magyarország  a  maga  51  millió  la- 
kosával és  korlátolt  termelési  területével  a  szó  régi  értelmében  vett 
nagyhatalom,  de  egyik  sem  világhatalom  és  igy  külön-külön  nem 
is  rendelkeznek  a  hatalmi  eszközökkel,  amelyek  biztosíthatnák 
exisztenciájukat  a  történelem  eljövendő  viharai  közepett.  Szük- 
séges tehát,  hogy  mint  magasabb  fejlődési  fokozat  kialakuljon 
Középeurópa,  amely  a  monarchiát,  Németországot,  némely  bal- 
káni államot  és  Törökországot  egyesítve,  kellő  embertömegeket 
és  elegendő  termelő  területet  állítson  a  meglevő  hyper-államokkal 
szemben. 

Középeurópa  tervével  ma  Németországban  igen  jeles  kopo- 
nyák foglalkoznak.  Előre  is  meg  lehet  azonban  állapítani,  hogy  a 
vámunió  és  a  közös  védelem  alapján,  uj  államalakulat  formájá- 
ban létesítendő  Középeurópában  csak  némely  theoretikusok, 
főleg  tudós  közgazdák  hisznek,  mig  a  politikusok  között  alig  akad 
egy  is,  aki  a  gyakorlati  nehézségeket  elháríthatóknak  véli. 

Középeurópa  gondolatának  igazi,  bár  a  szövetségesnek  tar- 
tozó gyöngédségből  csak  félig  bevallott  tartalma  az,  hogy  a 
porosz  szellem,  miután  kemény  és  kipróbált  szervezetet  adott  a 
nemrégiben  még  katonailag  és  gazdaságilag  meglehetősen  puha 
és  ingatag  délnémetségnek,  most  a  közös  jövő  érdekében  organi- 
zálni  akarja  a  monarchiát  is.  A  porosz  szellem,  amely  megterem- 
tette a  mai  Németországot  és  amely  ma  mint  az  angol  és  orosz 
világhatalom  riválisa  lép  föl,  a  mostani  háború  tanulságai  foly- 
tán megerősödött  abban  a  meggyőződésében,  hogy  az  ő  páratlan 
történelmi  sikereinek  titka:  az  organizálóképessége.  A  poroszság 
—  ezzel  a  névvel  törzsbeli  különbség  nélkül  a  mai  Németország 
tipikus  képviselőit  jelölhetjük  meg  és  ilyen  értelemben  bajor  és 
szász  eredetű  poroszokat  is  föltételezhetünk  —  a  poroszság  nem- 
csak a  világ  legkülönb,  hanem  körülbelül  a  világ  egyedüli  igazi 
szervező  tehetségének  tartja  magát.  És  ebben  alkalmasint  igaza  is 
van.  ők  meg  vannak  róla  győződve,  hogy  a  «porosz-német  rend- 
szer)) az,  mely  az  emberi  intézményeket  a  legnagyobb  erőkifej- 
tésre képesíti. 

«Ami  a  német  különösségét  teszi,  az  nem  valami  magában 
véve  uj  tulajdonság,  amely  egyébként  nem  volna  meg  a  világban, 
hanem  a  képességeknek  rendszeres  és  kinevelt  fokozása,  amely  az 
eddigi  vezető  népeknél  is  meg  volt  és  meg  van,  de  amelyet  azok- 
nál nem  fejlesztettek  ki  iskolaszerűén  és  szándékosan.  A  mi  érzé- 

sünk  szerint  még  messzi  vagyunk  tőle,  hogy  elérjük  az  organizált- 
ság  csúcspontját,  még  messzi  vagyunk  tőle,  de  a  többiek  szemé- 
ben már  is  nagyon  eltávoztunk  az  ő  életmódjuktól,  nem  vagyunk 
szabad  nép,  mivel  jobban  tanultuk  meg,  mint  ők,  hogy  a  munkán- 
kat közös  terv  és  közös  ritmus  szerint  végezzük.  És  ez  minden 
munkára  talál.  Nem  áll,  mintha  az  indusztrializmus  külön  német 
vonás  volna,  mert  az  angolok  már  mielőttünk  is  indusztriálisok 
voltak,  a  gépek  és  az  ipar  befolyása  alatt  állottak,  és  a  különös 
német  szellem,  amelyről  beszélünk,  mezőgazdasági  üzemünkben 
legalább  is  annyira  megnyilatkozik,  mint  iparunkban)),  —  irja 
Naumann,  Mitteleuropa  cimü  sokat  emlegetett  könyvében. 

A  «porosz-német  szellemnek))  a  monarchiához  való  viszony- 
latáról ugyanaz  az  iró  ezeket  mondja: 

«Ők  (a  magyarok  és  osztrákok)  mint  egyes  emberek  ép 
olyan  okosak,  ép  annyira  értik  a  szakmájukat,  mint  közülünk 
akárki  és  a  mi  gazdasági  dolgainkat  többnyire  jobban  ismerik, 
mint  mi  az  övéiket.  Egyes  dolgokban  gyakran  többet  tanulhatunk 
tőlük,  mint  ők  tőlünk.  Ami  náluk  hiányzik,  az  az  említett 
porosz-német  gazdasági  szellem  mint  tömegjelenség.  Ezt  ők  tulaj- 
donképen nem  is  akarják  vállalni,  de  szeretnék  élvezni  a  gyümöl- 
cseit, mert  látják,  hogy  jómódot  és  erőt  ad,  még  pedig  az  egész 
népnek.  Hogy  bizonyos  egyének  mértéktelenül  meggazdagodnak, 
az  régi  arisztokratikus  és  modern  kapitalisztikus  időkben  a  Duna 
mellett  legalább  is  olyan  sürün  megesett,  mint  a  Spree  mellett, 
egészben  véve  azonban  az  ottani  gazdasági  élet  mégis  hátra- 
maradt és  erről  a  legjobb  barát  sem  hallgathat.  Az  osztrák  és  a 
magyar  föld  termelőképessége  nem  fejlődött  ki  annyira,  ameny- 
nyire  az  újkor  segédeszközei,  a  talajkincsek  és  a  néperők  alapján 
fejlődnie  kellett  volna.  Ne  higyjük,  hogy  az  osztrák-magyar 
gazdaság  nem  halad  előre!  Ellenkezőleg,  előre  halad,  csak  nem 
tart  egészen  lépést  Németország  haladásával  és  a  fölemelkedő 
kisebb  népek  sietésével.  Sok  ügyefogyott  szegénység,  sok  kárba 
veszett  fáradság,  sok  életcél  nélküli  kormányzás  (Regiererei) 
találkozik  ott.  Ez  nyomasztó  teher,  olykor  szemrehányás  is  és 
csak  kevés  erős  ember  tud  teljesen  föléje  emelkedni  ennek  az 
érzésnek  és  tud  bátran  és  hódítva  a  maga  utján  haladni.  Magam 
legalább  ugy  látom  ezt  a  dolgot,  hogy  ami  a  dunai  monarchia 
gazdálkodásából  hiányzik,  az  nem  annyira  valami  technikai  do- 
log, amit  egyszerűen  oda  lehetne  küldeni,  inkább  Valami  lelki 

tulajdonság,  amit  beléjük  kell  nevelni,  még  pedig  a  földműve- 
sekbe ép  ugy,  mint  a  mesteremberekbe  és  a  gyárosokba,  a  vállal- 
kozókba ép  ugy,  mint  a  munkásokba ...» 

A  német  politikus  legfontosabb  segédtudománya  a  köz- 
gazdaság, miként  a  magyaré  a  közjog.  Bennünk  a  Középeurópa 
szó  közjogi  képzeteket  költ,  a  németek  az  unió  tervét  először  is 
gazdasági  nézőpontból  vizsgálják. 

Was  könnten  die  Ungarn  aus  ihrem  Boden  machen!  —  hal- 
látszik most  egyre-másra  Németországban.  Meg  kell  azonban 
állapítanunk,  és  ez  a  mi  szempontunkból  nem  kis  dicsérete  a 
« porosz-német  szellemnek)),  hogy  néhány  hónap  óta,  amióta  a 
német  közvélemény  sokat  foglalkozik  Magyarországgal,  meg- 
lepően tiszta  képet  alkotott  magának  a  mi  speciális  közviszo- 
nyainkról és  csodálatos  objektivitással  és  éleslátással  igyekszik 
magát  beleélni  a  magyarság  észjárásába.  Azt  mérnők  állítani, 
hogy  a  magyarság  viszonyát  a  Habsburg-dinasztiához,  a  dualiz- 
mus lényegét,  népünk  faji  tulajdonságait,  a  magyarság  politikai 
ambícióit  és  álmait,  a  nemzeti  állam  erkölcsi  és  anyagi  föltételeit, 
gazdasági  és  szociális  helyzetünket,  bonyolult  és  kényes  nemzeti- 
ségi kérdéseinket  soha  az  osztrák  közvélemény  nem  ismerte  olyan 
jól,  mint  ismerik  már  ma  is  a  németek.  Szinte  csodálatos,  hogy  a 
német  politikusok,  akik  a  miéinktől  annyira  különböző  viszonyok 
között  nevelkedtek,  mégis  mennyire  bele  tudják  magukat  élni  a 
magyar  gondolkozásba. 

Naumann  idézett  könyvében  egyebek  között  ezeket  mondja 
a  magyarság  történelmi  múltjáról: 

«A  főnép,  amely  a  régi  Ausztriában  fölemelkedett,  a  magya- 
rok. Ők  kikényszerítették  az  állami  különválást,  nem  ugyan 
mindjárt  a  forradalmi  esztendőben,  de  később  az  1866-iki  háború- 
ban. Állammá  lettek,  a  németek  mellett  második  uralkodó  néppé. 
Itt  nem  lehet  szó  arról,  hogy  megbeszéljük  a  Habsburg-dinasztiá- 
val szemben  való  állásfoglalásukat  a  török  előtti  időkből,  hanem 
(  snk  arról,  hogy  a  német  birodalomban  megértésre  találjon  a 
különösen  erős  és  sokat  vitatott  szerep,  melyet  a  velünk  szövet- 
séges monarchián  belül  visznek.  Én  sokat  elmélkedtem  épen 
erről  a  különös  népről,  amely  nem  szláv  és  nem  is  germán,  amely 
közöltünk  él  és  amelynek  máris  része  van  a  mi  német  sorsunk 
intézésében.  Ez  nem  olyan  nép,  mint  a  többi,  nem  olyan  finoman 
ideges,  mint  a  nyugati  népek,  nem  olyan  mélyen  gondolkozó. 

mint  a  német,  nem  álmodozó  és  puha,  mint  gyakran  a  szláv,  nem 
középkoriasan  tiszteletreméltó,  mint  a  török,  hanem  régi  népván- 
dorlási alapon  csodálatosan  modern  nép,  nagyigényű,  teljesítő- 
képes, büszke,  úrias  és  politikus,  mindenekelőtt  szívós  a  nemzeti 
ösztöneiben.  Kihez  hasonlítsam  ezt  a  népet?  A  sorsában  és  a 
lényében  van  valami,  ami  közös  a  spanyoléval,  bármilyen 
messzire  esnek  is  egymástól  fajilag.  Spanyolok  és  magyarok 
nyugaton  és  keleten  az  első  népek,  amelyek  fölszabadultak  a 
mohamedán  uralom  alól.  Nem  voltak  neki  oly  sokáig  és  annyira 
alávetve,  mint  a  balkáni  népek  és  a  marokkóiak,  de  elég  sokáig, 
hogy  mégis  viselték  légyen  az  idegenuralom  igáját.  Ők  nem  csu- 
pán egy  pár  esztendei  napoleonizmuson  mentek  keresztül,  mint 
mi  németek,  hanem  sokkal  többön.  A  török  időkben  egész  népi 
exisztenciájuk  kockán  forgott  és  a  szolgaság  iskolájában  össze- 
forrt a  nemességük,  a  papságuk  és  a  népük.  Amellett  azonban 
másrészről  a  török  főuralom  annyira  külsőséges  volt,  hogy  mégis 
nemzet  maradtak.  A  törökök  nem  gondoltak  arra>  hogy  bekény- 
szerítsék  őket  az  iszlámba.  Meghódítva,  de  lelkileg  meg  nem 
törve,  harcban  jártasán  várták  a  dolgok  változását  és  midőn 
Ausztria  hősi  háborúk  árán  teljesen  kiszabadította  őket  a  török 
hatalom  alul,  nagyon  távol  voltak  attól,  hogy  puszta  háladatos- 
ságból  beolvadjanak  a  szabadító  népbe.  Amilyen  kevéssé  Romá- 
nia ma  orosz  akar  lenni,  olyan  kevéssé  akart  Magyarország 
osztrák  lenni.  Az  osztrákok  azonban  hódítókként  vonultak  a 
törökök  ellen,  alig  máskép,  mint  később  az  oroszok,  szabadítók 
a  maguk  számára.  Német  hivatalnokokat  küldtek  a  töröktől  föl- 
szabadult vármegyékbe  és  azt  várták,  hogy  a  magyarok  ugy  visel- 
kedjenek, mint  akármelyik  fölszabadított  kisszláv  nép.  Ez  azon- 
ban nem  teljesülhetett.  Évtizedről  évtizedig  nyúlnak  a  tárgyalá- 
sok, a  magyarok  választó  királyságából  örökös  Habsburg-dinasz- 
tia lesz,  ellentállásokból  kiegyezések  lesznek,  végül  azonban  meg- 
szakad a  magyarok  türelme,  alkalmul  veszik  az  1848-iki  nyugat- 
európai  demokrata  forradalmat,  hogy  megcsinálják  az  ő  leg- 
sajátabb és  más  természetű  forradalmukat,  amely  olyan  heves 
volt,  hogy  az  osztrákok  csak  orosz  csapatokkal  tudták  leverni. 
Ebben  a  forradalomban  egyelőre  másodszor  is  tönkrement  a  ma- 
gyarok nemzeti  uralma,  de  csak  azért,  hogy  megerősödve  talpra 
álljon  megint,  amint  a  monarchia  veszedelembe  jutott  és  szük- 
sége volt  a  magyarokra.  A  königgrátzi  csatatéren  együtt  győzött  a 

porosz  és,  anélkül,  hogy  ellenségként  lépett  volna  föl,  a  ma- 
gyar...)) 

Aki  igy  beszél  rólunk,  az  képes  és  hivatott  arra,  hogy  meg- 
ismerje az  egész  igazságot.  A  német  objektivitás  útban  van 
Magyarország  felé  és  semmi  kétségünk  benne,  hogy  a  hazugságok 
hálóját,  mellyel  egyes  osztrák,  szláv  és  román  körök  a  magyar- 
ságot körülfonták,  szét  fogja  tépni.  Reánk  nézve  ez  a  közép- 
európai szolidaritásnak  egyik  igen  becses  eredménye  lesz. 

«Középeurópa»,  amelyről  Berlinben  ma  annyit  beszélnek 
és  irnak,  mindenesetre  testet  fog  ölteni,  ha  talán  nem  is  egészen 
olyan  formában,  mint  Naumann  okos  könyvében  szeretné.  A 
háború  után  is  « együtt  fogunk  maradni »  és  a  magyarság  tekin- 
tete, amely  már  a  múltban  is  olyan  szivesen  csüngött  a  művelt 
Nyugaton,  a  jövőben  a  Nyugatnak  legértékesebb  faját,  az  észak - 
németet,  fogja  fölkeresni.  A  porosz-német  organizáló  tehetségnek 
óriás  érvényesülési  tere  kinálkozik  Magyarországon  és  ez  a  tehet- 
ség megszervezheti  a  gazdag  és  legyőzhetetlen  Középeurópát, 
anélkül,  hogy  alkotmányunkból  akárcsak  egy  morzsányit  föl  kel- 
lene áldoznunk. 

Amit  Naumann  az  osztrák  és  magyar  közgazdasági  viszo- 
nyokról mondott,  az  nagyjában  Középeurópa  tervéről  is  mond- 
ható: nem  valami  technikai  dologra  van  itt  szükség,  amelyet  egy- 
szerűen ide  lehetne  küldeni,  nem  is  törvényekre,  amelyeket  egy- 
szerűen meg  lehet  szavazni,  hanem  inkább  «valami  lelki  tulaj- 
donságra)), amit  belénk  kell  nevelni,  Középeurópa  összes  polgá- 
raiba, németekbe  ugy  mint  osztrákokba  és  magyarokba:  szükség 
van  a  meggyőződésre,  hogy  összetartozunk,  hogy  mindegyik 
középeurópai  nemzet  gazdasági  boldogulása  és  zavartalan  nem- 
zeti fejlődése  a  többi  nemzetnek  is  erőssége. 


Az  angol  szénuralom. 

Irta  :  Kázmér  Ernö. 


A  mostani  világháború  igazi  értelme  nem  a  militarista 
ellentétekben  keresendő,  melyek  a  nagy  tömeget  fűtik  és  érlelik, 
hanem  igazi  értelme:  Anglia  gazdasági  féltékenysége  és  kilátás- 
talannak látszó  versengése,  hogy  Németország,  illetve  Közép- 
európa gazdasági  és  kulturális  fejlődését  megbénítsa.  Az  angol 
világhatalom  és  a  gazdasági  egyeduralom  már  évtizedek  óta  veszé- 
lyeztetve látta  érdekeit  az  egységesítés  óta  lankadatlan  erővel  fej- 
lődő Németország  gazdasági  törekvéseiben  s  mivel  a  gazdasági 
versengésben  Németország  nem  maradt  Anglia  mögött,  végre  is 
fegyverrel  próbálta  iparának  és  világkereskedelmének  fensőbb- 
ségét kivivni.  A  nagy  kártyakeverők,  a  rideg  kalmárok,  kik  szövet- 
ségeseik vérével  a  háború  felelősségét  a  «porosz  militarizmusra» 
próbálják  hárítani,  világosan  látták  az  utolsó  ötven  évben  bámu- 
latosan fejlődő  Németországot,  melynek  külkereskedelme  az  ango- 
léhoz képest  1885-ben  ugy  aránylott,  mint  100  :  42-höz,  mig  1913- 
ban  már  mint  100  :  82-höz.  De  a  legfontosabb  tünet  a  szénkeres- 
kedelem s  a  szénbányászat  aránya  volt,  mely  mig  1860-ban  igy 
aránylott,  mint  100  :  20-hoz,  addig  1910-ben  már  a  100  :  80  arány- 
számot mutatta.  A  szénkereskedelem  Angliában  oly  fontossággal 
bir,  mint  a  föld  egyetlen  államában  sem  s  ha  ezt  veszélyeztetik, 
az  angol  világuralom  presztízse  forog  kockán.  Aki  Anglia  szén- 
kereskedelme ellen  fordul,  az  Anglia  ütőere  ellen  fordult,  mert 
hatalmát  szénkereskedelme  biztosítja. 

Amely  államokban  a  széntermelés  a  legnagyobb,  ugyanazok 
az  államok  a  világpolitika  vezetői:  Az  Egyesült  Államok,  Anglia 

és  Németország.  Az  államok  kulturális  fejlődésének  s  lakossága 
gazdagodásának  lehetőségé  igen  sokszor  a  szénkereskedelemmel 
függ  össze,  bár  ezt  törvényszerűséggel  nem  állíthatjuk.  Mégis  pl. 
Svédország  nagyműveltségű  lakossága  ellenére  is  állandó  kül- 
politikai s  külkereskedelmi  ellentétekkel  kénytelen  harcolni,  nagy- 
ipar űzésére  pedig  teljesen  képtelen.  Mig  a  18.  században  Anglia 
félművelt  ország  volt,  melynek  lakossága  felesleges  gabonájával, 
gyapottal,  hússal  s  épületfával  kereskedett  s  az  ügyetlen,  nehézkes 
nép  egyedüli  örömét  a  folytonos  háborúskodásban  lelte,  addig 
ma  Anglia  könnyen  hozzáférhető  bányáiból  a  világ  legjobb  minő- 
ségű szenét  termeli  ki  s  a  természettől  kapott  más  ajándékokat 
teljesen  elhanyagolja,  földjeit  parlagon  heverteti. 

A  földön  nincs  más  oly  termény,  melyet  annyi  célra  lehetne 
felhasználni,  mint  a  szenet,  hisz  eltekintve  a  különböző  ipari 
céloktól  a  mai  hatalmas  forgalom  lebonyolításához  ugy  szárazon, 
mint  vizén  (vasutak,  gőzhajók)  a  szén  a  legszükségesebb  s  igy 
a  szén  a  világkereskedelem  legfontosabb  tényezője.  Angliában  a 
szenet  a  következőképen  használják  fel: 


Házi  szükségletre   18% 

Gázműveknél   8% 

Bányákban      .   9% 

Vas-  és  acéliparban  .    .   ,   15% 

Más  fémiparban   1% 

Gyárakban    32% 

Vasutaknál   7% 

Gőzhajózásban   10% 


A  különböző  iparágak  közül,  különösen  a  vas-  és  acélgyár- 
táshoz nagymennyiségű  szén  szükséges,  hisz  Angliában,  Német- 
országot mintegy  kétszáz  évvel  megelőzve,  a  vasérc  öntéséhez  sze- 
net használtak  fa  helyett  s  mivel  a  vas  leginkább  a  szénbányák 
mellett  fordult  elő,  ezért  a  vasipar  nagy  fejlődésre  volt  képes, 
így  a  staffordshirei  grófságban  a  vastelepek  a  szénbányák  közvet- 
len közelében  vannak,  de  igy  van  ez  Skócziában  is,  különösen: 
Clevelandban.  Mióta  Anglia  vasérctelepei  kimerülőben  vannak, 
nzóla  külországokból,  különösen  a  spanyolországi  hires  bilbaói 
vasércbányákból  hozzák  be  az  ércet,  bár  az  angol  vasipar  Német- 
országé mellett  egyre  jobban  veszít  jelentőségéből,  az  Egyesült 

Államok  vasipara  pedig  aránytalanul  fejlettebb  mindkét  európai 
államénál. 

A  gőzgép  felfedezésével,  mely  a  kultúrnépek  gazdasági  éle- 
tét teljesen  átformálta,  az  ércolvasztók  a  mechanikus  erejű  gépek 
mellett  gyenge  szénfogyasztókká  váltak,  az  emberi  munkaerő  is 
olcsóbb  lett,  hisz  egy  ember  napi  munkáját  helyettesítő  szén  csak 
tiz  fillér  értéket  képviselt  s  az  az  emberi  erő,  mely  egy  tonna  szén 
kiaknázásához  szükséges,  aránytalanul  csekély  ahhoz  az  erőhöz 
képest,  mit  egy  tonna  szén  a  gőzgépben  kifejteni  képes.  Már  a 
hatvanas  években  Angliában  nyert  évi  10  millió  tonna  szén  80 
millió  ló  vagy  400  millió  ember  munkájának  teljesítésére  volt 
képes,  vagyis  az  akkori  lakosság  húszszorosának  munkáját  taka- 
rították meg  a  szén  ipari  vagy  egyéb  célokra  való  felhasználásával. 
Azóta  nemcsak  az  évi  széntermelés  kétszereződött  meg,  hanem  a 
gőzgépek  értéke  is  jelentékenyen  emelkedett  s  a  munkaképessé- 
gük is  nagyobbodott.  így  nem  az  angol  nép  szorgalmának  tudható 
be  az  a  körülmény,  hogy  évtizedekkel  előbb  lett  fejlődő  iparos 
állammá,  mint  Németország  s  más  országok.  A  szén  ipari  felhasz- 
nálását követő  években  a  lakosság  száma  is  megkétszereződött, 
sőt  földrajzi  eloszlása  is  gyökeresen  megváltozott.  Pl.  1700  körül 
a  mezőgazdasági  célokra  alkalmas  délkeleti  vidék  sürün  lakott 
volt,  mig  a  nedves  és  hegyes  középső  részek  lakatlanok  voltak, 
holott  ma  épen  ezeket  a  vidékeket  lakják  legsűrűbben,  (London 
közvetlen  környékét  nem  vehetjük  mérvadóul,  hisz  tudjuk,  *hogy 
a  fővárosok  környéke  letelepedésre  óriás  vonzóerővel  bir.  Pl. 
nálunk:  Újpest,  Kispest  stb.)  igy  Délwalest,  Középangliát,  Észak- 
keleti Angliát  s  Skóczia  középső  részét.  Ma  már  Angliában  a 
mezőgazdaságnak  alárendelt  szerepe  van,  a  lakosság  többsége 
széniparral  foglalkozik  s  a  szén  által  fejlődésre  képes  más  iparok- 
kal, melyek  épen  a  szénbányák  mellett  óriási  arányokban  bonta- 
koztak ki.  Az  ipar  és  a  kereskedelem  mai  jellegzetességét  és  jel- 
lemző képét  a  gőzgépektől  nyerte.  Angliában  az  első  vasutak  a 
szénterületeket  szelték  át  s  nemcsak  a  forgalom  lebonyolítására, 
hanem  a  kereskedelem  tárgyára  nézve  is  Angliában  a  szén  a  leg- 
fontosabb cikk.  (A  hajózásban  például  a  vitorlások  teljesen  hát- 
térbe szorultak  a  gőzhajók  mellett.)  A  gőzhajózás  lebonyolítására 
Anglia  termelt  szénmennyiségéből  évente  10% -ot  használ  el,  mig 
Németország  csak  5%-ot.  Az  angol  világhatalom  egyedüli  fenntar- 
tója a  flotta  és  a  szén    s  hogy  ez  utóbbi  milyen  fontos,  azt  az 

összes  világrészekben  meghódított  s  szénállomásul  használt  flotta- 
bázisok dokumentálják.  így  alakult  át  a  mezőgazdasággal  foglal- 
kozó Anglia  roppant  fejlett  iparú  állammá  s  azokat  az  élelmicik- 
keket s  nyersanyagokat,  melyeket  tengerentúlról  importál,  feldol- 
gozva, mint  kész  árut  lényegesen  magasabb  áron  újra  tengeren- 
túlra viszi  ki.  Tengerentúli  kereskedelmének  létrehozója:  a  szén, 
mert  ha  a  szenet  is  importálnia  kellene,  nem  volna  értelme:  miért 
épen  Angliában  dolgozzák  fel  a  nyersanyagokat?  Talán  a  szor- 
galmas s  ügyes  kezű  munkások  segítségével  így  Dániában  vagy 
Hollandiában  fejlődne  ki  nagy  ipar,  mely  államokban  tudvalevő- 
leg nincs  szén.  A  szén  súlya  más  áruval  szemben  szembetűnő, 
nagy  távolságra  való  szállítás  esetén  nagyon  megdrágul  s  igy  ipari 
célokra  más  országokból  szállítani  nem  érdemes.  Bár  Angliából, 
hatalmas  mennyiségű  szenet  visznek  ki,  mégis  a  felhasználási 
célok,  mint  az  angol  ipar  versenytársai  —  említésre  sem  méltóak. 

Anglia  széngazdaságának  kezdetbeni  túlsúlya  a  többi  álla- 
mok fölött  abban  csúcsosodott  ki,  hogy  már  kezdetben  is  óriási 
szénbányákkal  rendelkezett,  melyeknek  a  tengerparthoz  való 
távolsága  alig  tett  ki  egy  napi  gyalogutat.  Már  a  18.  században 
csatornák  segítségével  vitték  a  szenet  a  tengerre  s  a  brit  szigetek 
elnyúló  fekvései  folytán  a  szén  más  államokba  aránylag  olcsó 
szállítási  költséggel  jutott  el,  mig  Németországban  a  gőzgép  felta- 
lálása előtt  a  szén  szállítása  igen  nagy  nehézségekbe  ütközött. 
A  nagy  német  szénbányák,  igy:  a  rajna-wesztfáliai,  felsősziléziai 
és  a  saarbrückeni  szénbányák  a  tengerparttól  nagy  távolságnyira 
feküdtek,  igy  még  Németország  más  részeibe  is,  a  tengeren  való 
szállítás  költséges  lett  volna.  Az  egyes  csatornák  egységes  csa- 
tornarendszerré a  nagy  távolság  miatt  sem  fejlődhettek,  teher- 
kocsin szállítani  még  drágább  lett  volna  s  igy  a  termelés,  mint  a 
szállítás  Angliában  kedvezőbb  volt. 

De  ezek  az  előnyök  nagyon  is  megbosszulták  magukat.  A  föld 
kincséből  való  folytonos  bányászás:  rablógazdálkodás,  mert  hisz 
még  a  szén  sincs  kimeríthetetlen  mennyiségben.  Mindenütt  a  leg- 
magasabb fokú  termelésre  törekednek,  bár  ezáltal  a  szénkészlct 
nemcsak  hogy  egyre  fogy,  hanem  egyre  silányabb  minőségű  is 
lesz.  Mig  Amerika  és  Németország  kitermelése  lassú  mértékben 
növekedett,  addig  Anglia  a  kitermelés  egyre  gyorsabb  és  fokozot- 
tabb lehetőségeivel  már  hosszú  idők  óta  igen  jelentékeny  mennyi- 
ségig jutott  el.  A  vasutak,  hogy  a  tengeren  való  szállítással  ver- 

senyezhessenek,  a  szállítási  dijat  folytonosan  erősen  redukálták, 
mégis  a  vasúti  ut  egy  és  ugyanazon  távolságra,  kétszerte  drágább 
a  vizi  szállításnál.  Ezzel  ellentétben  Németország  a  vasúti  hálózat 
kiépítésével  a  szénszállításban  egyre  nagyobb  szerephez  jutott, 
különösen  a  rövid  távolságra  való  szállításnál,  mert  rövid  útra  ter- 
mészetesen mindig  a  vasutakat  veszik  igénybe.  Mig  Berlin  1905- 
ben  5  millió  tonna  szénszükségletéből  3  milliót  vasúton  s  csak  2 
milliót  kapott  viziuton,  addig  London  a  maga  15  millió  tonnányi 
szükségletének  felét  tengeren  kapta.  A  belföldi  szénszállításnál  a 
vasútnak  lényegesebb  szerep  jutott. 

Németország  széntermelése  lassú  arányokban  egyre  növe- 
kedett, sőt  a  kevésbbé  értékes  barna  szénnel  együtt  Angliát  meg- 
közelíti, mig  Amerika  szédületes  arányú  széntermelésével  Angliát 
elhagyta.  Anglia  belföldi  szénfogyasztásának  viszonya  egyre  ked- 
vezőtlenebb jelleget  mutat.  A  termelt  szénnek  csak  25% -át  engedi 
át  belföldi  ipari  célokra  s  igy  az  ország  ipari  szükségletének  fede- 
zésére aránytalanul  kevesebbet  juttat,  mint  Németország.  Az  angol 
ipar  fejlődési  lehetőségének  határát  még  mindig  nem  érhette  el  s 
igy  a  belföldi  szénfogyasztásnak  is  időről-időre  emelkedő  arányo- 
kat kellene  felmutatnia.  A  szén  más  kiviteli  cikkel  összehasonlítva 
—  bár  Anglia  fő  kiviteli  cikkét  képezi  —  már  hatalmas  súlyánál 
fogva  is  egyoldalú  gazdasági  fejlődésre  vezet,  szállításra  is  min- 
dennél alkalmatlanabb,  hisz  például:  termelési  ára  500  km. -re 
való  szállítás  után  megkétszereződik.  Már  1913-ban  Németország 
35  millió  tonnát,  félmilliárd  márka  értékben  vitt  ki  s  igy  a  szén- 
kivitelben Anglia  mellett  a  második  helyig  jutott,  mig  az  Egyesült 
Államok  a  föld  összes  államai  szénkivitelének  kétszeresénél  is  töb- 
bet szállított  tengerentúlra.  Anglia  természeti  fekvésénél  fogva 
szénkivitelre  a  legalkalmasabb  államnak  látszik.  A  szénmezők 
közvetlenül  a  tengerpartig  nyúlnak  le,  különösen  Délwalesben, 
hol  a  világ  legfontosabb,  kivitelre  szánt  szenét  aknázzák  elő. 
A  kedvező  tengeri  fekvés  a  vasutakat  versenyre  ösztönzi  s  a  nyu- 
gatangliai szénbányák  terményei  vasúton  szállítva  alacsonyabb 
piaci  áron  kerülnek  eladásra,  mert  igy  a  cornwallisi  félsziget  meg- 
kerülése is  elesik,  kikötői  illetékek  s  egyéb  költségek  pedig  nem 
forognak  fenn.  Messze  országokba,  más  világrészbe  a  tengeri  ut 
a  legolcsóbb  s  ennek  természetes  következménye  az,  hogy  Anglia 
a  nemzetközi  szénkereskedelemnek  tengeren  való  lebonyolítá- 
sában vezet. 

Anglia  szénkülkereskedelme  már  évszázados.  Adataink  van- 
nak arra  nézve,  hogy  a  14.  században  egy  terményeket  szállító 
hajót,  mely  Franciaország  és  Newcastle  között  közlekedett  s  liti 
célpontjának  helyéről  szénnel  megrakodva  akart  hazatérni,  Yar- 
mouthban  elfogtak  az  Anglia  s  Franciaország  között  időközben 
kitört  háború  miatt.  A  18.  századig  a  Tynetorkolati  kikötőkből 
a  szénkivitel  egyre  nagyobodott,  de  Délwales  főbb  szénkiviteli 
pontjai,  különösen  Cardiff  fejlődésével  fontosságukat  elvesztették, 
mert  Cardiff  és  környéke  a  világ  minden  szenénél  különbb  minő- 
ségű szenet  termelt.  A  délwalesi  szén  a  legmagasabb  nőfokot  fej- 
leszti s  könnyen  ég  el,  igy  gőzgépek,  de  különösen  gőzhajók  fűté- 
sére már  azért  is  kiválóan  alkalmas,  mert  hisz  messzi  útra  nagy- 
szerű fütőerejénél  fogva  aránylag  kevesebb  délwalesi  szénre  van 
szükség,  mintha  más  szénfajtával  töltenék  meg  az  amúgy  is  min- 
dig minimálisra  redukált  s  a  szén  rendelkezésére  bocsájtott  helyet. 
Hadiflották  csak  délwalesi  szenet  használnak,  mert  füst  nélkül 
ég  el  s  ezen  sajátságos  előnye  folytán  minden  más  szénfajnál  ver- 
senyképesebb. Közvetlenül  a  walesi  tengerpart  mentén  húzódó 
szénmezők  terményeit,  mivel  kivitelre  már  nem  oly  alkalmasak, 
mindenféle  ipari  célokra  használják  el  s  ennek  a  szénközpontja: 
Swansea,  hol  nagy  olvasztó  kohókban  ég  a  szén  s  nyári  éjsza- 
kákon, mikor  a  rőtes  kicsapó  lángok  fantasztikus  képet  kölcsönöz- 
nek a  tájnak,  felejthetetlen  ez  a  látvány.  Cardiff  alacsony  hegyek 
tövében  terül  el  s  a  környék  mély  elnyulásu  völgyei  közvetlenül  a 
városig  húzódnak.  A  völgyekből  mindenhonnan  vasutak  haladnak 
Cardiff  felé  s  a  szénbányák  és  a  kikötő  közötti  távolság  alig  40 
km.-t  tesz  ki.  A  hegyek  Cardiff  felé  egyre  lejtősödnek,  sok 
helyütt  minden  gőzerő  nélkül  gurulnak  alá  a  tenger  felé  s  a  szén 
fuvarja  ezáltal  is  nagyon  olcsó.  A  kikötő  a  Bristol-csatorna  szél- 
től védett  tágas  öblében  terül  el,  honnan  az  Atlanti  Óceánnal 
közvetlen  utja  van  s  igy  nem  csoda,  hogy  Cardiff  a  kivitt  mennyi- 
ség aránya  szerint  a  világ  legelső  kikötői  között  foglal  helyet.  De 
csak  mennyiség  szerint,  hisz  a  kivitelre  szánt  cikkek  96% -át  a 
szén  teszi  ki,  mig  a  kivitt  cikkek  értékét  még  egy  kisebb  német  ki- 
kölő  forgalma  is  felülmúlja.  A  behozatal  jelentéktelen  s  ez  a  leg- 
hűbb bizonyítéka  annak,  hogy  Cardiff  és  Hinterlandja  is  egye- 
dül a  szénexportnak  köszönhetik  gazdasági  fejlődésüket,  mely 
azonban  épen  azérl  az  egyoldalúság  bélyegét  olyannyira  magán 
viseli,  mint  Európa  egyellen  vidéke  sem.  Ha  Londonból  utazunk 

Délwalesbe,  a  tipikus  angol  parktájakat  szeli  át  vonatunk,  a 
sürü  réteket  kis  ligeteket  alkotó  nyirott  fák  diszitik  egészen  a 
Wyevölgyig,  melynek  lombos  tölgyeseiben  a  régi  szerzetesren- 
dek uralmára  emlékeztető  templomromok  hevernek  szanaszét. 
A  Wyevölgy  utolsó  beszögellésénél  minden  átmenet  nélkül  kezdő- 
dik a  szénvidék.  Hatalmas  füstölgő  kémények  nyúlnak  ki  az 
aknák  s  a  tárnák  jellegzetes  sűrűségében,  sodronykötélpályákon 
szénnel,  bányafával  s  emberekkel  megrakott  kosarak  szaladnak 
fel  s  alá  s  ugy  látszik,  mintha  mindezt  a  bányák  sötétlő  bejáratai 
nyelnék  el.  Az  angol  széntelepeknél  speciális  berendezésük  révén 
a  kibányászott  szén  egyszerre  kerül  a  széntisztitóba  és  osztá- 
lyozóba s  ugyancsak  itt  közvetlenül  töltik  meg  a  vaggonokat  is, 
s  a  40 — 50  vaggonból  összeállított  hosszú  szénvonatok  naponta 
többször  közlekednek  a  bányavidék  s  a  kikötő  között.  Ezáltal 
óriási  forgalom  bonyolódik  le  a  kis  távolságon  s  a  keskeny  völ- 
gyekben két-három  sinpár  is  megszorul  egymás  mellett,  sőt  néhol 
egymásfölötti  hidakon  szaladnak  a  vonatok,  mintha  mindegyik- 
nek az  volna  a  célja,  hogy  a  tenger  felé  vezető  útját  megrövi- 
dítse. (Az  államvasút  Angliában  ismeretlen  fogalom!)  A  bányákból 
kihordott  kövekből  hatalmas  dombok  emelkednek,  rajtuk  szo- 
morú és  kietlen  egyformaságban  egymáshoz  sürün  épített  mun- 
kásházak terülnek  el  a  völggyel  párhuzamosan  s  csak  a  jelzőtáb- 
lák mutatják,  hogy  néhol  más  nevü  község  is  van.  így  órák 
hosszat  mehetünk  egyforma  házak  között,  sehol  semmi,  amin  a 
szem  nyugodtan  vagy  a  legkisebb  élvezettel  is  megpihenhetne. 
Az  egymással  szorosan  összeépített  telepeket  sem  tekinthetjük  egy 
összefüggő  városnak,  mert  hisz  a  lakosság  egyfoglalkozásu  s  az 
egyoldalúság  kietlen  képét  mutatja.  Például  a  Rhonddai  bánya- 
kerületben —  mely  szintén  nagyfontosságú  szénvidék  —  1901-ben 
47  ezer  lakos  közül  30.000  a  szénbányákban  dolgozott  s  föld- 
müveléssel az  egész  kerületben  csak  161  ember  foglalkozott.  Mig 
az  angol  fensikon  alig  akadunk  lakott  területre,  addig  a 
bányavidékek  völgyei  Európában  a  legsűrűbb  lakósságuak,  hisz 
a  gazdag  völgyek  aránylag  nem  nehéz  s  elegendő  jövedelmű 
munkát  képesek  adni  a  lakosságnak,  mig  a  nyugatangliai  bércek 
között  nagy  a  nyomorúság. 

A  délwalesi  kikötőkben  a  szénrakodás  céljaira  hatalmas 
dokkok  s  raktárházak  emelkednek,  ez  utóbbiakban  kányafák. és 
a  Hinterland  részére  importált  élelmicikkek  raktároztatnak  el. 

Bányafában  a  behozatal  egyre  emelkedik,  az  aknák  alátámasz- 
tásán kivül  is  a  bányákban  óriási  mennyiségű  bányafára  van  szük- 
ség s  mig  Anglia  kezdetleges  jellegű  erdőgazdaságával  a  belföldi 
szükséglet  nagyon  csekély  részét  sem  képes  fedezni,  addig  Svéd- 
ország és  Kanada  erdői  kizárólag  az  angol  bányafa  szállításának 
lehetőségére  termeltetnek  ki.  A  dróttal  csomóba  kötött  bányafákat 
a  hajókból  gőzdaruval  emelik  be  a  vaggonokba  s  a  visszafelé 
induló  vonatok  hegynek  föl  jóval  kisebb  teherrel  megrakodva 
térnek  meg  a  bányákba.  A  kikötő  közelében  az  összes  szénvona- 
tok egy  rendező  pályaudvarba  szaladnak  be,  honnan  mellékvágá- 
nyokon jutnak  el  az  u.  n.  «Kipper»-ekhez,  a  szénkirakodóhoz. 
A  «Kipper»  egy  a  partról  a  tenger  fölé  épített  alkotmány,  melyre 
a  szénnel  telt  vaggon  rászalad.Viznyomás  utján  a  «Kipper»  a 
vaggont  mintegy  másfél  méternyi  magasságba  emeli,  mire  a  vag- 
gon oldalfala  is  megnyílik  s  a  «Kipper»  közvetlen  közelében 
veszteglő  hajó  fenekére  ömlik  a  bányák  fekete  kincse.  Ezek  a 
kipperek  a  folytonosan  fejlődő  bányatechnika  révén  hatalmas 
tornyokká  alakultak  át  s  ha  tengeren  a  partvidékhez  közeledünk, 
a  délwalesi  szénkikötők  legsajátságosabb  jellemzőit:  a  kippere- 
ket  a  kikötőt  övező  dombokkal  egyforma  magasságban  látjuk. 

A  szénkikötők  korántsem  oly  élénkek,  mint  más  kikötők, 
nincs  meg  bennük  a  sürgés-forgás,  a  hangyabolyhoz  hasonló 
nyüzsgés,  mely  úgy  a  hajókon,  mint  a  raktárak  mentén  vagy  a 
mólók  hosszában  kora  reggeltől  késő  estig  végbemegy.  Itt 
csak  a  súlyosan  megterhelt  vaggonoknak  a  kipperre  való 
szaladása  az  egyetlen  látvány,  amint  a  vaggon  felemelkedik, 
terhét  a  hajóba  önti  s  a  fekete  szénpor  a  tengert,  a  hajókat  s  az 
embereket  sötét  felhőhöz  hasonlóan  beborítja.  A  szénkikötőkben 
nagy  munkástömegre  sincs  szükség,  a  gépek  egyetlen  mozdulat- 
tal mindent  elvégeznek. 

A  cardiffi  városház  falán  talán  a  18.  század  közepéből  szár- 
mazó falfestmény  látható,  mely  a  kikötő  akkori  szénrakodóját 
akarja  ábrázolni.  A  Penarth  meredek  előhegyei,  mint  termé- 
szetes szélgátak,  a  kikötőkben  levő  hajókat  óvják  s  a  Steep  Holm 
meg  Fiat  Holm  kis  szigetek  a  kékes  tengerből  kibontakoznak. 
Előtérben  egy  szénha  jó  látható,  mig  távolabb  lovak  húznak  kis, 
szénnel  megrakott  vaggonokat.  Hatalmas  s  szédítő  arányokkal 
nK^növekedve  ma  is  igy  néz  ki  Cardiff  s  mig  akkor  évente  alig 
néhány  ezer  Ionnál  exportált,  addig  1912-ben  17  millió  tonna  volt 

a  kivitel  s  Cardiff  lakossága  is  1200-ról  200  ezerre  szaporodott. 
Mivel  az  eredeti  kikötő  már  a  19.  század  elején  szűknek  bizonyult, 
azért  óriási  költséggel  a  tengerből  nyert  területen,  közvetlenül  a 
Penarth  lábánál  hatalmas  dokkokat  emeltek,  azonban  mikor  már 
mindez  is  kevés  volt,  sajátságos,  az  angoloktól  szinte  szokatlan 
eredeti  módon  a  Gardifftól  délnyugatra  eső  kis  Barry  községből  a 
ma  már  nagyfontosságú  Barry  kikötőt  varázsolták.  Barry  előtt 
egy  kis  sziget  fekszik,  melyet  a  sekélyes  tenger  egy  részének  betö- 
mésével közvetlenül  összekötöttek  Barryval  ugy,  hogy  Butedocks, 
Penarth  s  Barry  kikötők,  bár  kereskedelmi  érdekeltség  szem- 
pontjából Cardiffhoz  tartoznak,  hovatovább  valóságos  verseny- 
társaivá lesznek.  Délwales  összes  szénkikötői  sem  exportálnak 
annyit,  mint  Cardiff  s  a  Cardiff  után  következő  Newport  s 
Swansea  kikötők  fejlett  fémiparuk  révén  váltak  nagyhirüekké. 
E  három  főkikötőn  kivül  Port  Talbot,  Neath  és  Llanelly  is  jelen- 
tékenyek. A  délwalesi  kikötőkből  évente  kivitelre  kerülő  szén- 
mennyiség értéke:  ötszáz  millió  koronát  tesz  ki. 

A  délwalesi  széntelepek  után  fontosságban  az  északkeleti 
kerület  «Tyne  kikötői)) :  Newcastle,  Blyth,  North  Shield  és  South 
Shield  s  a  sunderlandi  telepek  következnek.  A  skót  szénbányák 
keleti  partvidékén  a  Firth  of  Forth  (Edinburgh  mellett)  kikötő 
szénforgalma  az  egyedül  számbavehető.  A  széles  fekvésű  Közép- 
Anglia  szénkivitele  a  legalacsonyabb,  itt  a  szén  legnagyobb  része 
a  nagyszerű  belipar  szolgálatába  került,  hisz  Manchester,  Bir- 
mingham és  Sheffield  gyárait  a  közelség  miatt  is  a  középangliai 
széntelepek  látják  el.  A  kivitelre  szánt  szén  itt  a  keletre  eső 
Humber  kikötők:  Hull  és  Grimsby  felé  terelődik,  hisz  nyugaton 
az  egyetlen  jelentékeny,  de  szénkivitelre  be  sem  rendezett  Liver- 
pool a  kikötő. 

Az  angol  szenet  minden  világrészben  fogyasztják,  bár  a  ten- 
gertől nagyon  messze  eső  területekre  a  szárazföldi  szállítás  drá- 
gasága miatt  nem  kerülhet  s  ezért  a  tengertől  távol  eső  államok 
saját  szénkészletük  elfogyasztására  vannak  utalva.  Ha  azonban 
szenük  nincs,  ugy  alacsony  fejlettségű  gazdasági  s  ipari  viszonyok 
között  kell  államháztartásukat  vezetni.  A  partok  mentén  az  angol 
szén  uralkodik  s  Németország  és  az  Egyesült  Államok  ott  nem  is 
versenyezhetnek  Angliával,  mert  szénbányáik  a  tengertől  nagy 
távolságnyira  terülnek  el  s  igy  a  kitermelt  szén,  mig  a  parthoz 
kerül,  megdrágul  ellentétben  az  angol  szénnel,  melynek  termelési 

árát  csak  az  olcsó  tengeri  fuvar  növeli  csekély  mértékben.  A  szi- 
léziai szénnek  a  kelet-tengeri  német  tartományokban  is  erős  ver- 
senytársává vált  az  angol  szén,  sőt  a  világháború  kitörése  előtti 
években  Berlin  szénszükségletének  egyharmadát  Angliából  impor- 
tálta. Az  alsó  Elbe  s  az  alsó  Oderán  felfelé  az  angol  szén  az  össze- 
kötő csatornákon  át  került  Németországba,  mig  a  sziléziai  szén  a 
felső  Odera  kis  mértékbeni  hajózhatósága  miatt  a  drága  vasúti 
szállításra  volt  utalva.  Már  a  rajna-wesztfáliai  szén  Berlinben  az 
angol  szénnel  erősen  versenyzett,  sőt  Németország  nyugati  részé- 
ből, Hollandiából  és  Belgiumból,  már  Keletfranciaországból  is  a 
rajnai  ut  segélyével  egyre  jobban  kiszorította  az  angol  szenet. 
A  német  szénnel  ellentétben  Északoroszország  s  a  három  skandi- 
náv állam  közvetlen  és  egyedüli  szállítója:  Anglia.  A  kivitelre 
kerülő  angol  szén  fele  Franciaországba  s  a  középtengeri  álla- 
mokba kerül.  Olaszországot  teljesen  Anglia  látta  el  s  a  háború 
kezdetekor  a  szállítás  kimaradásával  az  olasz  ipar  válságba  sodró- 
dott, ugyanígy  Franciaország  is,  hisz  jelentékeny  szénbányáit  már 
egy  év  óta  a  német  hadsereg  tartja  megszállva.  Az  Atlanti  Óceán 
körül  az  angol  szén  mellett  az  Egyesült  Államok  szenét  is  hasz- 
nálják. Észak-  s  Közép-Amerikában  egyáltalán  nincs  angol  szén, 
már  Dél-Amerika  jelentékeny  mennyiségű  angol  szenet  kap.  Mig 
Afrika  nyugati  partvidékén  a  csekély  szükségletet  angol  szénből 
fedezik,  addig  Délafrika  szénbányái  épen  az  angol  szén  olcsó- 
sága miatt  nem  fejlődhetnek.  Már  az  Indiai  és  Csendes-Oceánban 
az  angol  szénkereskedelem  hajói  nem  is  közlekednek.  A  bengáliai 
szénnel  a  szuezi  csatorna  drágasága  miatt  teljesen  képtelen  az 
angol  fejlett  szénkivitel  a  versenyt  felvenni  és  például  Indiába 
már  ötven  évvel  ezelőtt  több  szenet  vitt  ki  Anglia,  mint  ma!  Talán 
csak  Ceylon  egydiil  fogyasztja  itt  az  angol  szenet,  mig  India  mel- 
lett Japán  és  az  ausztráliai  Uj-délwales  erős  versenytársaivá  vál- 
tak az  angol  szénnek.  Mig  Ázsia  szénszükséglete  aránylag  nagyon 
csekély,  elképzelhető,  hogy  a  szénkereskedelem  organikus  fejlő- 
dése által  a  felesleg  rendszeres  kivitele  teljesen  megbéníthatná  az 
angol  szén  ázsiai  és  ausztráliai  forgalmát.  Az  olcsó  szállításon 
kívül  a  munkabér  is  a  legminimálisabb  s  a  nagy  távolság  miatt 
megháromszorozódni!  áru  angol  szén  egyre  kiszorul,  mig  a  dél- 
walesi füstnélkül  égő  szén  mindenhova  elkerül  s  nincs  a  világ- 
nak  oly  kikötője,  mely  ha  kis  mennyiségben  is,  de  ne  kapna  Car- 
diffból  évenle  szenei. 

Az  Indiai  és  a  Csendes  Óceánról  való  leszorulása  miatt  az 
utóbbi  évtizedben  az  angol  szén  Európa  minden  fontosabb  pia- 
cán érezteti  gazdasági,  sőt  politikai  hatalmát  is.  Az  óriási  kiter- 
jedtségül szénkereskedelem  révén  rengeteg  pénz,  nyersanyag  és 
élelmicikk  kerül  Angliába  s  az  óriási  terjedelmű  szénhajók  haza- 
jövet fával,  gabonával,  gyapottal,  pamuttal  s  fémmel  térnek 
meg  a  hazai  kikötőkbe.  Szénkereskedelem  hiányában  a  hajók  90 
százaléka  egy  utat.  üresen  lenne  kénytelen  megtenni,  a  kikötők 
jövedelméből  pedig  évente  500  millió  korona  esne  el  s  igy  nem- 
csak az  angol  ipar  veszítené  el  uralkodó  jellegét,  hanem  a  meg- 
élhetés is  drágább  s  nehezebb  lenne  Angliában.  Tehát  a  szén  nem- 
csak a  forgalom  és  az  ipar  legfontosabb  eszköze  Angliában, 
hanem  az  egész  angol  gazdasági  életet  egészségesen  szabályozó 
tényező.  A  szénnel  erős  összefüggésben  van  az  angol  gyarmat- 
politika is.  Minél  több  nyerstermelő  vidék  s  ország  jut  az  angoí 
iga  alá,  annál  inkább  fejlődhetik  az  angol  külkereskedelem,  a 
szén  egyre  nagyobb  szerephez  juthat  s  igy  nem  csoda,  hogy 
Anglia,  melynek  világhatalma  a  külkereskedelem,  a  gyarmatok 
fontosságát  minden  más  népnél  előbb  vette  észre.  Magában  az 
angol  népben  is  a  gyarmati  kérdések  miatt  a  háborús  politika 
belerögződött  s  igy  a  kormánynak  csekély  fáradságába  került  «a 
porosz  militarizmus  elleni  védekezés »  örve  alatt  flottájára  annyi 
pénzt  költeni,  mint  a  föld  összes  államai  együttvéve. 

A  külkereskedelem  óriási  fejlettsége,  az  ipari  cikkek  és  a 
szén  kivitele  az  ország  valamikor  nagyszerű  mezőgazdaságát  tel- 
jesen tönkre  tette  s  a  gazdasági  fejlődésre  az  egyhangúság  leg- 
szürkébb  képét  nyomta.  Hogy  mi  lesz  az  angol  gazdasági  élet 
jövőbeni  szerepe,  annak  tisztázását  egész  bátran  rábízhatjuk  az 
angolokra,  de  a  mi  szerepünket  már  most  is  körvonalazhatjuk, 
sőt  szükséges  is,  hogy  világosan  lássuk:  képesek  lesznek-e  a 
középeurópai  hatalmak  a  háború  okozóját  s  a  leggyülöltebb  ellen- 
séget a  gazdasági  egyeduralomra  méltatlan  állásából  kivetni? 
Ha  magától  a  világháborútól  el  is  tekintünk,  már  akkor  is 
szembetűnőnek  fog  látszani  Anglia  néhány  évvel  ezelőtt  kezdődő, 
lassú,  de  arányosan  fogyó  gazdasági  hatalma  s  a  szén,  a  rette- 
netes erejű  kincs  is  erősen  fogy,  sőt  a  világ  legnagyszerűbb 
geológusai  szerint  150 — 200  év  alatt  az  angol  szénuralom  —  szén- 
hiánya mitt  —  meg  is  szűnt  már.  Ha  minden  állam  ebbe  a  hely- 
zetbe kerülne,  akkor  ez  nem  jelentene  egyéni  veszélyt  Angliára 

nézve  sem,  de  eltekintve  Kina  érintetlen  gazdag  széntartomá- 
nyaitól, Északamerika  szene  is  kifogyhatatlannak  látszik  s  maga 
a  német  szénkészlét  is  háromszor  annyi,  mint  az  angolé.  Ezért  a 
német  ugy  az  ipar,  mint  a  kereskedelem  terén  hivatott  Verseny- 
társa Angliának,  söt  természeli  kincsei  révén  biztos  alapja  van 
arra  a  boldogító  tudatra  és  örömfakasztó  fölényre,  ami  Anglia 
bukásával  a  jövő  évszázad  minden  németjét  büszkeséggel  fog  meg- 
tölteni. Ha  a  technika  előrehaladásával  a  szenet  pótló  terményt  fel 
is  fedeznék,  kevés  valószinüség  szól  amellett,  hogy  ezzel  épen 
oly  gazdagon  rendelkezne  Anglia,  mint  szénnel.  A  gazdasági 
bükás  logikus  és  gyors  következménye  a  politikai  bukás  is,  hisz 
ilyen  aggályok  már  1866-ban  is  felmerültek  magában  Angliában, 
mikor  Jevons  a  «The  Coal  Question»  cimü  és  méltó,  nagy  fel- 
tűnést keltő  munkájában  ezeket  oly  energiával  tárgyalta,  hogy 
a  gazdasági  legyőzhetetlenségben  vakon  bizó  közvéleményt  ha  kis 
időre  is,  de  sikerült  kijózanítani  a  mámorból.  Azóta  a  kérdés  a 
háború  előtti  évekig  nem  igen  foglalkoztatta  az  angol  közgaz- 
dászokat, csak  1903-ban  róttak  ki  a  szénkivitelre  vámot,  miáltal 
Németország  kereskedelmi  helyzete  Franciaországban,  Belgium- 
ban és  Hollandiában  megerősödött.  A  nyersterményeknek 
Angliába  való  behozatala  csökkent,  a  szén  értékéből  belföldön 
egyharmadot  veszített,  a  bányamunkások  kisebb  javadalmazás- 
ban részesültek,  zavargások  keletkeztek,  amiért  is  1906-ban  újra 
eltörölték  a  szénkiviteli  vámot.  Mindez  újra  csak  megerősíti  azon 
véleményünket,  hogy  Anglia  gazdasági  életének  legérzékenyebb 
fokmérője  a  szénkivitel  s  az  ezt  érő  legkisebb  rázkódtatás  az  egész 
angol  gazdasági  életet  is  megrendíti. 

Már  a  háború  előtt  világosan  látta  Anglia,  mily  óriási  fejlő- 
déssel s  erővel  hódítja  meg  az  északtengeri  fiatal  császárság  a 
világpiacokat,  melynek  meggátlására  gazdasági  harcot  felvenni 
lehetetlen  s  az  a  legkisebb  reménnyel  sem  kecsegtető,  hiábavaló 
vállalkozás  lett  volna.  így  nyúlt  fegyverhez  Anglia,  mely  talán 
emberileg  az  emberiség  elleni  merényletnek  s  a  legsötétebb  gaz- 
tettnek kvalifikálható,  de  gazdaságpolitikai  szempontból  az  elke- 
seredés s  a  féltékenység  volt  a  rugója,  mely  azután  arra  is  kény- 
szerítette Angliát,  hogy  a  háborút  erőszakos  eszközökkel  általános 
jellegű  világháborúvá  fejlesztve,  felelősségét  másokra  való  átru- 
ház ás  á  v  a  1  < :  s(">  k  ken  l  se. 

S  ha    -  ül  elérünk  reményeinkhez  —  Angliái  leverjük, 

akkor  ezt  nemcsak  fegyvereink  tagadhatatlanul  nagyszerű  dicső- 
ségének köszönheti,  hanem  köszönheti  egyoldalú  gazdasági  rend- 
szerének is.  Bár  ez  az  egyoldalú  gazdasági  rendszer  a  nagy  angol 
birodalom  mozgatója,  mégis  nagyon  is  könnyen  megsebezhető, 
mert  hisz  a  gyenge  anyaországot  a  külkereskedelem  tartja  el  s  ha 
gyarmataitól  s  a  más  országokkal  való  forgalomtól  elszakítjuk, 
romlásba  dől. 

Csak  igy  legyen!  Németország  és  a  vele  szövetséges  államok 
igazságuk  tudatában  bátran  néznek  a  következmények  elé. 
A  német  nép  élete  egészségesebb  és  erőteljesebb  alapokon  épült, 
ugy  gazdasági,  mint  ipari  téren  egyöntetű  fejlődésre  képes  s  ezért 
ha  erős  támadásokban  is  van  része:  minden  időben  —  mint 
eddig  is  —  megmutatja  nagyságát  és  erejét. 


\ 


Az  angol  politika  intézői. 

Irta:  Fayer  Pál. 
Lloyd  George. 

A  most  elmúlt  tiz  esztendő  alatt,  amióta  Angliában  a  libe- 
rálisok vannak  kormányon,  egy  államférfiunak  egyénisége  sem 
hatotta  át  annyira  az  angol  belpolitikai  életet  és  nem  fejeződött 
ki  annyira  a  törvényhozás  munkájában,  mint  Lloyd  George-é. 
Mikor  1908-ban  Sir  Henry  Gampbell-Bannerman,  a  liberális  kor- 
mány elnöke  meghalt,  Lloyd  George-ot  már  mint  jövendő  minisz- 
terelnököt emlegették.  Akkoriban  sikerült  Asquithnak  a  vezetést 
magához  ragadnia,  de  a  valóban  korszakos  reformok,  melyeket 
az  angol  parlament  az  utóbbi  évtizedben  létrehozott,  az  Asquith- 
kormány  pénzügyminiszterének,  Lloyd  George-nak  a  kezéből 
kerültek  ki,  ezek  körül  folytak  a  leghevesebb  viták  és  közvetve 
ezek  idézték  elő  a  legnagyobb  válságokat.  Anglia  legerősebb  poli- 
tikai egyéniségének  ma  a  walesi  származású  Lloyd  George  mond- 
ható: «The  biggest  little  Welshman  bf  our  time.»  Kormányelnök- 
ségének az  eszméje  minduntalan,  még  most  a  háború  alatt  is,  újra 
felmerül. 

Lloyd  George  egy  liverpooli  unitárius  iskola  tanítójának  a 
fia.  Két  éves  korában,  1865-ben,  elvesztette  édes  apját,  s  ekkor 
anyja,  elhagyva  Liverpoolt,  gyermekével  hazament  Walesbe.  A 
fiu  felneveléséről  itt,  a  politikai  radikalizmus  fészkében,  egy 
félreeső  kis  faluban,  édes  anyjának  a  bátyja,  egy  cipőüzlet  tulaj- 
donosa, helyzetéhez  mérten  sok  körültekintéssel  gondoskodott. 

Szerény  származásáról  és  gyermekkorának  körülményeiről 
Dávid  Lloyd  George  gyakran  megemlékszik  beszédeiben.  Egy 
izben,  a  földbirtok  erősebb  megadóztatásának  tervét  magyarázva 
választóinak,  igy  végezte  szavait:  «Én  a  nép  gyermekei  közé  tar 

tozom,  köztük  nőttem  fel,  ismerem  helyzetüket  és  Isten  őrizzen 
attól,  hogy  gondjukat,  melyet  annyi  türelemmel  és  munkakedv- 
vel viselnek,  csak  egy  szemernyivel  is  megnöveljem.  Mikor  a 
miniszterelnök  megtisztelt  azzal,  hogy  nehéz  időben  a  pénzügyi 
kormányzat  átvételére  felszólított,  legfőbb  gondolatom  az  volt, 
hogy  az  a  költségvetés,  melyet  ki  kell  dolgoznom,  egyetlen  egy 
csészét  üresebbé  ne  tegyen,  egyetlen  egy  ember  sorsát  kemé- 
nyebbre ne  fordítsa.» 

Egy  másik  beszédben,  melyet  gyermekkora  falujában  mon- 
dott, igy  szólt:  «Az  a  kovácsműhely  ott,  az  volt  az  én  első  parla- 
mentem, ahol  estéről-estére  vitatkoztunk  s  a  politika,  a  hittudomá- 
nyok, a  bölcselet  és  egyéb  tudományok  nehéz  kérdéseiben  hatá- 
roztunk.)) 

Walesi  iskoláinak  elvégzése  után  az  ügyvédi  pályára  készült 
és  fivérével  együtt  irodát  nyitott.  Egy  különös  eset,  amelyben 
nagy  elszántsággal  lépett  fel,  nevét  a  vidék  népe  előtt  hamar 
ismertté  tette.  Egy  falusi  öreg  kő  törő  munkás,  a  disszenter  feleke- 
zet hive,  halálos  ágyán  azt  kivánta,  hogy  korán  elhalt  leánya 
mellé  temessék.  A  lelkész  az  « eretnek))  részére  valahol  az  öngyil- 
kosok temetkező  helye  felé  jelölte  ki  a  sírhelyét.  A  falu  népe 
azonban  magáévá  tette  a  szegény  ember  utolsó  kívánságát  és  a 
fiatal  Lloyd  George  a  nép  dolgát  nagy  hévvel  felkarolta.  Azt 
mondta,  hogy  a  maguk  pénzén  vásárolt  temetőben  joguk  van  oda 
temetni  az  elhaltat,  ahová  akarják.  Tanácsára,  minthogy  a  lelkész 
elzárta  a  temetőt,  a  falu  népe  áttörte  a  temető  falát  és  az  öreg 
kőtörőt  sírjából  kiemelve,  leánya  mellé  temette.  A  lelkész  fel- 
jelentésére bíróság  elé  került  a  dolog  és  végső  fokon  a  Lord  Chief 
Justice  Londonban  a  falu  népe  javára  határozott. 

Ezt  a  sikert  nagyra  tartották  Lloyd  George  otthonában. 
Meg  is  hálálták  neki:  már  a  legközelebbi  választáson,  1890-ben, 
27  éves  korában,  Carnarvon  kerület  képviselőjévé  választották. 
De  neve  csak  később,  1900-ban,  a  búr  háború  idején,  mikor  már 
csaknem  tíz  éve  volt  az  alsóháznak  tagja  és  éles  támadásaival  az 
időközben  kormányra  jutott  konzervatív  kabinetnek  sok  kelle- 
metlen napot  okozott,  lett  országosan  ismertté.  Egész  Angliában 
feltűntek  a  megvesztegető  szónoki  képességű  fiatal  képviselő 
beszédei,  melyekben  szembehelyezkedve  saját  pártja  nagyobb 
részével,  a  búrok  mellett  foglalt  állást.  Fellépését  a  kormánypárt 
hazaárulásnak  bélyegezte,  de  ő  ezzel  mit  sem  törődve,  folytatta 

agitációs  útját.  Tetőpontját  ez  abban  érte  el,  hogy  Birminghambe, 
Chamberlain  akkori  gyarmatügyi  miniszter  otthonába  és  választó- 
kerületébe is  elmerészkedett.  A  bürök  elleni  háborus  párt  legfőbb 
vezetője  Chahiberlain  volt,  és  Birmingham  lakossága,  mely  fél- 
istenként tisztelte  a  közülük  való  nagy  minisztert,  elhatározta, 
hogy  a  vakmerő  fiatal  walesi  agitátort  nem  engedi  ki  ép  bőrrel  a 
városból.  Lloyd  George  ugy  fogott  ki  rajtuk,  hogy  már  két  órával 
a  gyűlés  előtt,  amikor  még  nem  is  sejtették,  belopózott  a  terembe. 
A  nagy  zajongás  miatt  azonban  nem  tudott  szóhoz  jutni  és 
beszédét  az  előszobában  két  újságírónak  diktálta  le.  Kint  az  utcán 
pedig  óriási  néptömeg  ostromolta  és  rongálta  meg  a  városházát, 
a  gyűlés  helyét  és  mikor  a  képviselő  el  akart  menni,  a  rendőr- 
főnök kijelentette,  hogy  emberei  nem  tudják  őt  megvédeni. 
Végül  is  csak  ugy  tudott  megmenekülni,  hogy  egy  rendőr  ruháját 
öltötte  magára.  «Azt  lehetne  gondolni  —  mondta,  erről  a  kaland- 
járól megemlékezve,  egy  későbbi  beszédében  —  hogy  a  háború- 
nak egyik  legdicsőségesebb  ténye  az  volt,  hogy  (a  tory-pártiak) 
egy  50.000  főnyi  csőcseléket  felbujtattak,  hogy  megöljenek  egy 
embert,  aki  olyan  orcátlan,  hogy  nincs  egy  véleményen  a  lordok- 
kal. És  azt  lehetne  gondolni,  hogy  a  háborúnak  legnagyobb  szé- 
gyene, hogy  én  ezt  az  ötvenezret  lóvá  tettem  ...  Ez  csak  azt 
bizonyítja,  hogy  mennyi  esze  van  50.000  torynak.  Bizony,  nincs 
annyi  esze,  mint  egy  walesinek!  Mint  a  vörös  indiánok,  ugy  ordí- 
tottak két  óra  hosszat  a  csupasz  falakra  és  mikor  rájöttek,  hogy 
bottal  üthetik  a  nyomomat,  azt  mondták,  hogy:  szégyeljem  ma- 
gamat.)) 

A  birminghami  zavargások  csak  növelték  népszerűségét, 
épen  ugy  mint  az  is,  hogy  egy  feldühödött  hazafi  Walesben,  Ban- 
gor  utcáján,  husánggal  fejbevágta  a  «pro-Boer»  agitátort.  Carnar- 
von  kerülete  továbbra  is  hiven  megválasztotta  képviselőjének, 
jóllehet  többször  az  ottani  nagy  befolyású  és  hatalmas  nagybirto- 
kos volt  az  ellenfele  és  azóta  is  minden  választáson  lelkesedéssel 
éneklik  a  kortesnótát: 

Hurrah,  hurrah!  We're  reariy  for  the  fray. 
Hurrah,  hurrah!  We'll  drive  Sir  John  away. 
The  grand  young  man  will  triumph; 
Lloyd  George  will  win  the  day. 
Fighi  for  the  freedorh  of  Cambria. 

De  nem  csoda,  hogy  földijei  lelkesedtek  érte;  az  ö  nyelvü- 
kön, walesi  nyelven,  az  ő  észjárásuk  szerint  beszélt  nekik,  az  ő 
eszményeik  megvalósítását  ígérte.  Ekkor  már  a  parlamentben  is 
fontos  szerepet  játszott  Wales  «fő-thánja»,  amint  tréfásan  el- 
nevezték és  nagy  figyelemmel  hallgatták  a  kissé  alacsony  ter- 
metű, nem  épen  erős  testalkotásu  képviselőt.  Beszédei,  bármily 
nehéz  tárgyról,  a  földbirtok  megadóztatásáról,  a  szabadkereske- 
delemről vagy  a  védővámról  szólnak,  a  legegyszerűbb  ember 
előtt  is  világosak  és  könnyen  érthetők  fejtegetései,  bizonyításai 
lebilincselően  színesek,  sokszor  költői  szépségüek.  Az  angol  par- 
lamentben azt  mondják,  hogy  Asquith  beszédei  az  észhez,  Lloyd 
George  beszédei  a  szívhez  szólnak. 

Egy  parlamenti  krónikás  így  irja  le  egyéniségének  külső 
vonásait:  «Nagy  mértékben  van  meg  benne  az  a  szerencsés  tulaj- 
donság, hogy  a  figyelmet  egészen  magára  vonja.  Van  benne 
valami,  ami  kisugárzik  belőle,  aminek  olyan  hatása  van,  hogy 
magához  ragadja  és  leköti  a  közönség  szemét,  mint  ahogy  a  vörös 
posztó  magára  vonja  a  bika  figyelmét . . .  Semmi  különös  nincs 
külső  megjelenésében,  ami  a  rendkívüli  értelmet  mutatná.  Ala- 
csony, kissé  közönséges  külsejű  egyén  és  a  legtöbben  ugy  írnák 
le,  hogy  megjelenése  jelentéktelen.  Friss  arcszinével,  kissé  ren- 
detlen sötétbarna  hajával,  melyet  homlokából  kifésülve  visel, 
sötét  kis  bajuszával,  éles  vonásaival  és  élénk  szemével  nem  sej- 
teti azt,  hogy  jelentősebb  emberrel  állunk  szemben,  aki  nem 
olyan,  mint  a  középosztályhoz  tartozó  nagyon  közönséges  ember. 
Egyenes  szabású,  feltűnés  nélküli  redingotjában  és  sötét,  jól 
vasalt  nadrágjában  egészen  helyén  volna  egy  kisebb  üzletben, 
esetleg  hasznos  alkalmazottja  lehetne  egy  nagy  vállalatnak  is. 
Senki  sem  jönne  arra  a  gondolatra,  hogy  ez  az  ember  a 
nemzet  tanácskozó  testületére  olyan  hamar  ráütötte  a  maga  egyé- 
nisége bélyegét.  Beszélgetés  közben  azonban  ez  a  legelső  be- 
nyomás rögtön  helyt  ad  annak  az  érzésnek,  hogy  valami  rend- 
kívüli rejtőzik  benne.  Meggyőződésből  fakadó  határozottsággal 
és  biztossággal  beszél.  Amint  beszélgetünk  vele,  érezzük,  hogy 
olyan  mondanivalója  van,  amit  érdemes  meghallgatni.)) 

Mikor  1905-ben  Balfour  konzervatív  minisztériuma,  mely- 
nek Lloyd  George  annyi  bajt  okozott,  megbukott  és  helyét  Camp- 
bell-Bannerman-nal  az  élén  a  liberális  kormány  foglalta  el,  Lloyd 
George  ebben  kereskedelmi  miniszter,  három  évvel  később  pedig, 

45  éves  korában,  pénzügyminiszter  lett.  Ebben  az  állásban  mind- 
járt hozzá  is  látott  a  népjólét  érdekében  való  szociális  reformjai 
megalkotásához,  melyekről  választói  előtt  annyit  beszélt.  A  libe- 
rális-radikális irányú  alsóházi  többség  és  a  lordok  háza  közt 
ebben  a  ciklusban  erős  ellentétek  támadtak:  a  felsőház  a  hozzá 
felküldött  szabadabb  szellemű  törvényeken  lényeges  változtatá- 
sokat tett  és  megakasztotta  az  alsóház  reformjait.  Lloyd  George 
a  költségvetés,  a  «nép  budgetje»  utján  próbálta  a  lordok  házának 
vétójogát  megkerülni:  a  budgetbe  vette  föl  a  nagy  szociális  refor- 
mok és  egyszersmind  a  drednaughtok  terheit  és  a  birtokadó,  a 
jövedelmi  adó  és  az  örökösödési  adó  felemelésével  akarta  fedezni 
a  költségeket. 

Ezt  az  «epoch  making»  költségvetést  Lloyd  George  1909. 
április  29-ikén  egy  négyórás  beszédben  fejtette  ki  az  alsóházban. 
Elmondta,  hogy  a  szociális  reformok  tovább  már  nem  késhetnek, 
hogy  a  szegényügyi  törvény,  a  munkásbiztosítás,  stb.  mind  sürgő- 
sek. Beszédét  igy  fejezte  be:  «Ez  egy  háborús  költségvetés;  olyan 
költségvetés,  mely  hadjáratot  hirdet  a  szegénység  ellen  és  azt 
kell  remélnem  és  hinnem,  hogy  még  mielőtt  a  most  élő  nemzedék 
letűnik,  nagyot  haladtunk  afelé  a  szebb  idő  felé,  amikor  a  sze- 
génységtől, mindazzal  a  nyomorúsággal  és  szennyel  és  emberi 
megalázással  együtt,  amely  mindig  otthonos  ott,  ahol  a  szegény- 
ség tanyázik,  ugy  felszabadul  ez  ország  népe,  mint  ahogy  meg- 
szabadult a  farkasoktól,  melyek  egykoron  erdeit  nyugtalaní- 
tó lták.» 

A  budget  körül  1909-ben  olyan  küzdelem  folyt,  amire  még 
egyáltalán  nem  volt  példa  az  angol  költségvetési  vitákban  és  amit 
azzal  a  szóval  jellemeztek  akkoriban,  hogy  ez  küzdelem  a  régi  és 
az  uj  demokrácia  közt. 

Természetesen  a  parlamenten  kivül  is  folytatta  a  harcot 
eszméiért  és  törvényeiért.  Hatása  a  népre  igen  nagy  volt,  de  épen 
ennek  köszönhette  azt,  hogy  a  konzervatívok  csak  ugy  beszéltek 
róla,  hogy  Lloyd  George  « semmi  egyéb,  mint  egy  nagy  demagóg*. 
Nem  egyszer  védekeznie  kellett  az  ellen,  hogy  amit  ő  akar,  az 
nem  forradalom,  nem  szocializmus,  amint  ellenfelei  mondják. 

A  «nép  budgetje»,  mellyel  szemben  végre  is  a  felsőház  azt  az 
álláspontot  foglalta  el,  hogy  addig  nem  lehet  belőle  törvény,  mig 
a  nép  ítélete  alá  nem  bocsátották,  a  parlament  feloszlatását  vonta 
tiiaga  után.  De  a  választáson  a  liberálisok  újra  többséget  kaptak 

és  a  nagy  küzdelem  vége  az  lett,  hogy  ma  már  a  lordok  a  kép- 
viselőház ellenére  nem  tudják  végképen  megakasztani  egy  tör- 
vény megalkotását.  Érthető,  hogy  a  konzervatív  párt  «a  nagy 
demagogban»  a  maga  halálos  ellenségét  látta. 

Másik  nagy  koncepciójú  alkotása  1911-ben  a  munkásbizto- 
sítási törvény,  melyet  azonban  a  szegényebb  néposztály  már  nem 
fogadott  osztatlan  tetszéssel.  A  kötelező  biztosítás  természetesen 
terheket  rótt  az  alkalmazottakra  is,  még  pedig  kényszer  utján, 
amibe  különösen  angol  ember  nehezen  törődik  bele.  Lloyd  George 
különben  terve  megvalósítása  előtt  személyesen  járt  Németország- 
ban, ahol  a  kormány  nagy  előzékenységgel  mindenképen  segít- 
ségére volt,  hogy  az  ottani  munkásbiztosítási  szervezet  részletei- 
vel megismerkedhessék;  Angliába  visszatérve,  e  kérdésben 
továbbra  is  fentartotta  az  érintkezést  a  német  belügyi  kor- 
mánnyal. 

Népszerűségét  nagyon  megviselte  az  a  leleplezés,  hogy  a 
Marconi-társaság  részvényeivel  miniszter  korában  spekulációt 
űzött.  A  kormány  szerződéskötés  iránt  tárgyalásokat  folytatott  a 
Marconi-társasággal,  s  ebben  az  időben  Lloyd  George  alacsony 
árfolyamon  részvényeket  vett  s  ezeket  később,  mikor  már  a  szer- 
ződés a  kormánnyal  létrejött,  drágábban  eladta.  A  sajtó  részlete- 
sen tárgyalta  ezt  a  dolgot,  a  pénzügyminiszter  ellen  heves  táma- 
dásokat intézett;  ellenfelei  megragadták  a  jó  alkalmat,  hogy  meg- 
torolják rajta  azokat  a  vádakat,  melyeket  a  búr  háború  idején 
kíméletlenül  hangoztatott:  hogy  a  háború  révén  Chamberlain 
gyarmatügyi  miniszter  gazdagszik.  A  Marconi-részvények  ügye  az 
alsóházban  is  szóba  került  és  a  ház  külön  vizsgáló  bizottságot  kül- 
dött ki.  Konzervatív  részről  különösen  azt  hozták  fel  Lloyd 
George  ellen,  hogy  az  ily  módon,  a  részvények  árfolyamának 
emelkedésével  elért  nyereség  ép  annyira  meg  nem  szolgált  jöve- 
delem, mint  a  földbirtok  jövedelme,  melyet  ő  annyira  kifogásolt. 

Nem  sokkal  a  mostani  háború  előtt  kezdte  meg  Lloyd 
George  mint  pénzügyminiszter  rég  hirdetett  agitációját  a  nagy- 
birtok ellen.  Ez  a  harc  is,  ugy  mint  korábbi  küzdelmei,  a  lordok 
ellen  irányult,  de  a  háború  megakadályozta  a  campagne  foly- 
tatását. 

A  külpolitikával  minisztersége  idején  csak  annyiban  törő- 
dött, hogy  a  flotta  nagy  szükségleteit  több  izben  nyíltan  terhesek- 
nek mondta  az  országra,  de  a  flottaverseny  szükségéről  meg  voll 

győződve  és  a  flottaprogramm  csökkentését  csak  a  nemzetközi 
lefegyverkezés  utján  tartotta  lehetségesnek.  A  háború  folyamán 
mondott  beszédeiben  soha  sem  ütötte  meg  azt  a  gyűlölködő,  fen- 
héjázó  hangot,  melyen  Churchill  beszélt,  de  kijelentéseiben,  ért- 
hetően, azt  a  biztos  reményét  hirdeti,  hogy  hazája  és  az  entente- 
hatalmak  részén  lesz  a  végleges  győzelem.  Először  az  angol 
«ezüst  gyolyóktób),  Anglia  gazdagságától  várta  a  végleges  győzel- 
met, de  mikor  1915.  májusban  az  angol  kormányt  a  konzervativ 
ellenzéki  vezérekkel  kiegészítették,  a  pénzügyminiszteri  állást  ott 
hagyva,  az  újonnan  alakított  municiós  minisztérium  élére  került. 

Balfour. 

A  Viktória  korabeli  nagy  angol  államférfiak  sorát  Arthur 
James  Balfour  zárja  le.  Balfour,  akinek  egyéniségéhez  a  bölcse- 
let és  a  szépműveszetek  müvelése  mindig  közelebb  állott,  mint  a 
politikai  élet  küzdelme,  már  négy  évvel  ezelőtt  visszavonult  az 
aktív  politikai  élettől,  a  háború  folyamán  azonban,  mikor  a 
minisztérium  koalícióssá  alakult  át,  ismét  előtérbe  lépett  és  a 
sokat  emlegetett  Churchill  helyét  foglalva  el,  tengerészeti  minisz- 
ter lett. 

Balfour  egyik  legősibb  skót  nemzetségnek  sarja;  a  család 
Indiában  szerezte  vagyonát  és  az  előkelő  Salisbury-ekkel  van 
rokonságban.  Lord  Salisbury,  Anglia  külügyminisztere  és  később 
miniszterelnöke,  Balfournak  anyai  ágon  való  nagybátyja  volt  és  a 
nagyhatalmú  rokon  minden  módon  pártfogolta  és  segítette  unoka- 
öccsét politikai  pályafutásában. 

Senki  sem  gondolt  arra,  hogy  szokásos  tanulmányainak  el- 
végzése után  a  fiatal  földbirtokos,  aki  már  nyolc  éves  korában 
elvesztette  atyját  és  akire  ilyképen  a  családi  birtok  átszállott,  a 
politikai  pályára  lépjen  —  ő  maga  legkevésbbé.  Huszonhat  éves 
korában  az  1874-iki  választásokon  mégis  jelöltette  magát  a  Salis- 
bury család  hatalmas  befolyása  alatt  álló  Hertford  kerületében  s 
mint  ennek  képviselője  be  is  jutott  az  alsóházba.  Ennek  a  mult 
évben  volt  negyven  esztendeje,  s  ekkor  ugyanez  a  község  dísz- 
polgárul választotta.  Mikor  ezt  mégköszönte,  Balfour  igy  emléke- 
zett meg  politikai  pályafutása  első  lépéséről:  »Lord  Salisbury,  a 
nagybátyám,  mondta  nekem,  hogy  Hertfardban  üresedés  van  és 

kérdezte,  hogy  van-e  kedvem  a  politikai  pályához.  Haboztam. 
Egyáltalán  nem  voltam  tisztában  azzal,  hogy  az  életben  a  politika 
utja-e  az,  mely  leginkább  nekem  való.» 

Alighogy  bekerült  a  parlamentbe,  világkörüli  útra  indult, 
de  még  amikor  utazásaiból  visszatért,  akkor  sem  mutatott  semmi 
hajlandóságot  arra,  hogy  a  politikai  életben  bármely  szerepet 
játsszon.  Életrajzirói  szerint  általában  egy  « fiatal,  elernyedt,  min- 
den különösebb  ambició  nélküli »  arisztokratának  tekintették. 
Lord  Salisbury  azonban  mindért  erejével  felkarolta  unokaöccsét: 
az  1878-iki  berlini  kongresszusra  mint  a  maga  és  Lord  Beacons- 
field  titkárát  magával  vitte  és  módot  nyújtott  a  fiatal  képviselő- 
nek arra,  hogy  a  külpolitika  legnehezebb  ügyeibe  egészen  közel- 
ről beleláthasson.  Még  ekkor  sem  gondolták  róla,  hogy  számot- 
tevő politikai  hivatás  vár  reá,  különösen  azért  sem,  mert  ép  ebben 
az  időben  adta  ki  első  bölcseleti  munkáját.  De  nagybátyja  tovább 
is  vitte  magával:  1885-ben  a  konzervatív  párt  jutott  uralomra  és 
az  uj  miniszterelnök,  Lord  Salisbury,  méltónak  tartotta  őt  arra, 
hogy  a  kormányzatban  helyet  adjon  neki.  Az  alsóház  véleménye 
szerint  Balfour,  Skótország  uj  államtitkára,  ekkor  még  mindig 
nem  volt  több,  mint  egy  «okos,  de  reménytelenül  lusta »  politikus. 
Csakhamar  azonban  még  fontosabb  helyet  juttatott  neki  a 
miniszterelnök:  1887-ben  Írországi  államtitkár  lett.  Ezt  a  kineve- 
zést nemcsak  az  ellenzéken,  hanem  a  kormánypárton  sem  tartották 
szerencsésnek.  Az  ir  államtitkár  helyzete  abban  az  időben,  midőn 
az  ir  nacionalisták  az  angol  kormány  ellen  oly  nagy  elszántság- 
gal léptek  föl,  felettébb  nehéz  és  kényes  volt.  Mig  a  kormánypárt 
attól  félt,  hogy  Balfour,  a  tapasztalatlan  fiatal  politikus,  nem  tud 
majd  helytállni  az  ir  sajtó  és  képviselők  féktelen  támadásainak, 
Írországban  nagy  derültséggel  fogadták  kinevezését.  De  csak- 
hamar, amint  vaseréllyel  fogott  tervei  megvalósításához,  az  ir 
lakosságban  a  harag  és  felháborodás  hangja  váltotta  fel  az  uj 
államtitkár  addigi  megítélését.  Kinevezésekor  az  ir  lapok  egy- 
értelműen «parfümözött  papagálynak»  nevezték  el,  de  az  állam- 
titkár hamarosan  megmutatta,  hogy  határozott  és  öntudatos  poli- 
tikát követ  s  ettől  a  legvadabb  támadások  sem  tudják  eltántorí- 
tani, sőt  még  életét  sem  félti  esetleges  merényletektől.  Szigorú 
rendszabályokat  léptetett  életbe  és  az  Írországi  rendőrség  segít- 
ségével sikerült  elfojtania  az  elégületlenség  külső,  hangos  nyil- 
vánulásait.  Az  ir  sajtó  nem  nevezte  már  «üvegházi  virágnak », 

hanem  az  újságok  állandóan  a  « hitvány,  vérengző,  brutális  Bal- 
fourról»  —  «base,  bloody,  brutal  Balfour»  —  irtak,  «az  epikuri 
arisztokratáról,  aki  selyemben,  illatszeres  környezetben  élve  nap- 
jait, nyugodt  lélekkel  adja  ki  parancsát:  Lőjjétek  agyon  ezeket 
az  embereket!)) 

Annyira  ment  kíméletlen  erélyében,  hogy  ir  képviselőket  is, 
népgyűlésen  mondott  beszédeik  miatt,  börtönbe  vettetett  és  egy 
izben  egyszerre  hat  képviselő  is  le  volt  csukva.  Ezek  kiszabadu- 
lásuk után  a  parlamentben  annál  féktelenebbül  léptek  föl  a 
(  tirannus»  ellen,  s  a  támadásoknak  és  kérdéseknek  olyan  ára- 
data zúdult  feléje,  hogy  Balfour  ekkor  már  maga  nem  is  adott 
feleletet,  hanem  egy  külön  erre  a  célra  kirendelt  államtitkára 
papírlapról  hadarva  felolvasta  a  miniszter  válaszát  és  a  közbe- 
kiáltásokat nem  vette  figyelembe.  Ez  az  eljárás  soká  nem  is  tart- 
hatott és  Balfour  csakhamar  kénytelen  volt  személyesen  helyt- 
állani  a  kérdésekért. 

Az  angol  politikai  körökben  sem  volt  általános  a  megelége- 
dés az  Írország  ellen  alkalmazott  kíméletlen,  vaskezü  politikával. 
Különösen  ennek  tulajdonítják,  hogy  oly  hosszú  ideig  majdnem 
fegyveres  állapotban  kellett  az  ottani  kormányzatot  fenntartani. 
De  később,  mikor  a  földbirtok-  és  bérletkérdés  rendezésére  üdvös 
törvényeket  terjesztett  elő,  jobb  szemmel  nézték  még  Írországban 
is  és  mig  hivatalba  lépése  idején  kénytelen  volt  magát  detektívek  - 
kel  körülvétetni,  akik  útjában  mindig  kisérték,  pár  év  múlva  már 
személyesen  is  ellátogathatott  az  országba. 

így  egészben  véve  politikai  barátai  kedvezően  Ítélték  meg 
államférfiúi  képességeit  és  1891-ben,  mikor  a  konzervatív  párt 
addigi  vezére  meghalt,  Balfour  lett  a  leader.  Ez  annál  nagyobb 
feladatot  jelentett  reá  nézve,  mert  pártjának  1893-ban,  mikor 
kisebbségben  maradt,  Gladstone  home  rule-javaslata  ellen  nagy 
harcot  kellett  folytatnia.  Ebben  az  időben  és  később  is,  mikor  a 
Salisbury-kabinetben  a  kincstár  első  lordja  lett,  mindinkább  meg- 
mutatta kiváló  képességeit,  és  Lord  Salisbury  betegsége  idején,  a 
külugyi  hivatalban  is  ő  helyettesítette  nagybátyját. 

Ezek  a  fontos  állások  természetesen  nagy  súlyt  adtak  fel- 
szólalásainak a  parlamentben  És  nagyobb  beszédei  mindig  ese- 
ményszámba mentek.  Mig  pályafutása  elején  szónoklataival  nem 
tudott  feltűnni,  később,  különösen  Írországi  államtitkársága  ide- 
jén, mind  kiválóbb  szónoknak  és  vitázónak  bizonyult.  Parlamenti 

beszédei  preciz  kidolgozásukkal,  mély  és  komoly  tartalmukkal 
keltettek  figyelmet,  de  mint  népszónoknak  a  toryk  vezérének  egy- 
általán nem  voltak  sikerei.  Abban  az  időben,  mikor  a  pártnak 
csak  egyszerű  tagja  volt  és  legfeljebb  választókerületében  kellett 
néha-néha  beszámolnia,  ez  a  gyengesége  nem  tünt  fel  annyira, 
mint  mikor  pártvezér  lett.  Lloyd  George  épen  nagyszerű  nép- 
szónoki képességeivel  tett  szert  nagy  népszerűségre:  Balfour,  az 
alsóház  fényes  szónoka,  a  népgyűléseken  csak  jelentéktelen  sze- 
rephez tudott  jutni.  A  párt  vezetésében  azonban  beváltotta  a 
hozzá  füzöt  reményeket  és  Salisbury  halála  után,  1902-ben,  ő 
lett  a  miniszterelnök. 

De  csak  rövid  ideig  lehetett  a  kormányzat  élén,  mert  a  kor- 
mányt és  az  egész  konzervatív  pártot  a  Chamberlain  által  elő- 
térbe tolt  tarifareform  megbontotta,  a  párt  két  részre  vált  szét, 
és  1905.  végén  megkezdődött  a  liberálisok  kormányzata,  előbb 
Gampbell-Bannerman,  azután  Asquith  miniszterelnökségével. 

Balfour  vezérsége  ellen  már  ekkor,  midőn  a  párt  a  válasz- 
táson kisebbségben  maradt,  megindult  az  aknamunka;  sokan 
nem  tartották  őt  hivatottnak  a  leader  szerepére.  Személyes  jó- 
barátsága  Ghamberlainnal  annyira  ment,  hogy  sokak  szerint  a 
konzervatív  párt  kettős  vezetés  alatt  állt,  ami  a  párt  ügyének  ter- 
mészetesen hátrányos  volt. 

De  sok  más  kifogás  is  felmerült  ellene.  Különösen  rossz 
néven  vették  tőle  azt,  hogy  tulajdonképen  soha  sem  szentelte 
magát  teljesen,  szívvel-lélekkel  a  politikának  és  a  párt  ügyeinek; 
idejének  nem  kis  részét  a  zene  és  az  irodalom  iránti  érdeklődése 
kötötte  le.  Egészségi  állapota  pedig  soha  sem  volt  kifogástalan  és 
megtörtént,  hogy  nagyfontosságú  ügyek  eldöntésénél  külföldre, 
nem  egyszer  Gasteinba,  utazott.  Ilyenformán  maga  Balfour  is  be- 
látta, hogy  helyzete  a  pártban  meglehetősen  kényes  és  minthogy 
politikai  téren  már  a  legnagyobb  állásokat  is  elérte,  1911.  novem- 
berében lemondott  a  pártvezérségről.  A  lemondás  nem  jött  ugyan 
váratlanul,  mégis  az  uj  vezér  megválasztásánál  nehéz  helyzetet 
teremtett  a  pártra  nézve.  Egyrészt  a  konzervatív  pártban  nem 
volt  egyetlen  egy  egészen  kiváló  és  vezető  szerepre  alkalmas  poli- 
tikus sem,  másrészt  pedig  a  konzervatívok  két  frakciója  —  a 
Chamberlain-csoport  és  a  régi  konzervatívok  —  közül  egyik  sem 
akarta  elfogadni  a  másik  jelöltjét.  Végre  is  kénytelenek  voltak 
egy  meglehetősen  szürke  jelöltben,  Bonar  Law-ban  megegyezni. 

Hogy  mennyire  nem  tartották  Law-t  igazi  vezérnek,  mutatja  az, 
hogy  senki  sem  gondolt  arra,  hogy  a  jövőben,  mikor  a  konzerva- 
tívok jutnak  kormányra,  ő,  a  vezér  legyen  a,  miniszterelnök,  amit 
pedig  egyébként  magától  értetődőnek  tekintenek,  hanem  vagy  a 
visszavonult  Balfourt,  vagy  a  párt  vezérét  a  felsőházban,  Lord 
Lansdownet,  tekintették  a  jövő  konzervativ  kabinet  fejének. 

A  liberális  kormányt,  mely  Asquith  miniszterelnöksége  alatt 
tiz  éven  át  zavartalanul  kezében  tartotta  a  politikai  hatalmat,  a 
háború  kudarcai  arra  kényszerítették,  hogy  a  konzervativ  párt 
kiválóságaival  egészítette  ki  magát  és  ez  a  helyzet  birta  reá  a 
mozgalmas  politikai  élettől  már  visszavonult  Balfourt  arra  az  el- 
határozásra, hogy  ismét  belépjen  a  kormányba.  Itt  még  igen  nagy 
hivatás  várhat  reá  —  reá  és  Lansdowne-ra:  a  konzervativ  állam- 
férfiakra és  —  velők  vagy  nélkülök  —  a  radikális  Lloyd 
George-ra,  vagy  a  liberális  Haldane-re. 


Az  izlám  szent  háborúja. 

Irta  :  Tisza-Ujhelyi  Újhelyi  Péter,  vezérkarhoz  beosztott 

százados. 


A  jelenlegi  világháború  az  egész  mohamedán  világot  megmoz- 
gatta s  mindenesetre  mély  hatással  lesz  az  izlám  hit  összes  követőire. 
A  mozgalmat  még  sem  szabad  túlbecsülnünk.  Amint  véres  küzdelemben 
állanak  szemben  egymással  a -krisztusi  szeretet-vallás  követői,  a  keresz- 
tény népek,  épen  ugy  megvannak  az  ellentétek  a  mohamedán  világban 
is.  A  mekkai  próféta  vallásának  alapgondolatát,  hogy  t.  i.  a  vallás  és 
az  állam  egy  fogalom,  a  hitetlenek  elleni  harc  pedig  a  legfőbb  törvény: 
nem  lehetett  fenntartani. 

Ma  a  mohamedán  hatalmak  közül  egyedül  a  török  birodalom 
a  mi  hűséges  és  értékes  szövetségesünk.  A  többi  mohamedánok  közül  ez- 
ideig  csak  az  arábiai  és  lybiai  beduinok  csatlakoztak  a  törökökhöz.  Ezek 
vitézül  és  eredményesen  küzdenek  az  olaszok  ellen  Tripoliszban,  fenye- 
getik Egyptomot  s  számottevő  ellenfelei  az  angoloknak  Mezopotámiá- 
ban is. 

Ezzel  szemben  azonban  az  angolok^  uralkodnak  a  mohamedán 
Egyptom  felett  s  100.000  mohamedán  indus  katonát  vetettek  harcba  a 
különféle  hadszintereken,  igy  a  törökökkel  szemben  is  a  Dardanellák- 
nál, a  Szuezi  csatorna  mentén  és  a  Tigris  folyónál.  Franciaország  is 
gondolkodás  nélkül  állította  csatasorba  az  Algirban,  Tuniszban  és 
Marokkóban  élő  berber  népeket,  Oroszország  pedig  a  mohamedán 
cserkeszeket,  turkománokat  és  kaukázusiakat.  A  mohamedán  Perzsia 
ma  sem  egyéb,  mint  ütköző  az  angol,  orosz  és  török  érdekek  közt,  s 
az  indiai  mohamedánoknak  az  angolok  erőszakos  uralma  elleni  fel- 
kelését is  csak  óhajtva  várjuk. 

Az  izlám  magatartásáról  beszélvén,  nem  szabad  figyelmen  kivül 
hagyni,  hogy  a  mohamedánok  270  milliónyi  tömege  nem  egyéb,  mint 
konglomerátuma  a  sokféle  népfajnak  és  néptörzsnek,  amely  utóbbiak 

közt  sokkal  nagyobbak  a  faji  és  az  érdekellentétek,  mint  az  európai 
népek  közt.  A  mohamedán  világnak  a  siiták  és  sunniták  csoportjára 
tagozódása  ebben  a  tekintetben  sokkal  kevesebb  szerepet  játszik,  mint 
a  politikai  nézőpont. 

A  török  birodalom  aláhanyatlásával  az  izlám  ereje  is  lankadni 
kezdett,  pedig  a  török  birodalom  a  mohamedán  világnak  alig  egy  tizen- 
egyed része  felett  uralkodott.  A  perzsiai  és  a  turkesztáni  mohamedánra 
nézve  a  török  szultán  immár  semmi  különöset  sem  jelent.  Az  arabokkal 
a  törökök  évtizedeken  át  véresen  küzdöttek.  Egyptom  angol  uralom 
alá  jutásáig  önálló  volt,  Középafrika.  Algir  és  Marokkó  mohamedánjai 
az  angol  és  francia  uralom  alattvalóinak  tartják  magukat,  Indiában 
a  mohamedán  szellemet  nagyon  meggyengítette  a  nagy  többségben 
lévő  budhisták  befolyása,  Anglia  pedig  kitűnően  értett  hozzá,  hogy  a 
kisebbségben  lévő  mohamedán  lakosságot  a  többség  segélyével  féken- 
tartsa. 

Az  utóbbi  években  többször  volt  arról  szó,  hogy  a  mohamedán 
világ  a  nagy  próféta  zöld  zászlója  köré  gyülekezve  «szent  háborut»  indít. 
A  próféta  zöld  zászlója  csakugyan  ott  van  Stambulban,  mely  város 
névszerint  még  ma  is  a  legfőbb  központja  a  mohamedánságnak.  De 
csak  névszerint,  mert  a  mai  reményteljes  és  fejlődésképes  török  biro- 
dalom többé  egyáltalában  nem  egyházi,  hanem  kizárólag  politikai  hata- 
lom. Ennek  folytán  a  « próféta  zöld  zászló ja»  meg  a  «szent  háboru» 
is  jórészben  elvesztették  régi  bűvös  varázsukat. 

Mikor  a  szultán  1912-ben  a  próféta  zöld  zászlóját  kibontotta, 
ennek  a  cselekedetnek  csak  szimbolikus  jellege  volt,  de  valami  nagy 
eredményt  maguk  a  törökök  sem  vártak  tőle. 

1909-ben  a  marokkói  törzsfőnökök  indították  meg  a  «szenf 
háborut»,  de  mindössze  azt  érték  el  vele,  hogy  néhány  kelepcét  készít- 
hettek az  ellenség  számára  s  némiképen  késleltették  azt,  hogy  a 
franciák  a  belső  zavarok  miatt  erőtlen  országot  leigázzák. 

A  kilencvenes  évek  elején  Nubiában  a  Nilus  felső  folyásánál  a 
«hamis  próféta»,  a  mahdi  körül  sereglettek  százezer  számra  a  hivek, 
hogy  az  angol  uralom  alatt  álló  egyptomiak  hódításvágya  ellen  véde- 
kezzenek. A  mohamedán  tanok  misztikus  befolyása  bizonyára  hatással 
volt  a  mahdi  híveire  s  tüzelte  azokat  a  kilátástalan  küzdelemben,  mégis 
sokkal  inkább  a  praktikus  szempontok  érvényesültek  itt  is,  minenek- 
előtt  a  pusztai  törzsek  ragaszkodása  a  politikai  függetlenséghez,  a  rab- 
szolgakereskedés fentartásához,  s  az  adóktól  és  a'  katonáskodástól 
való  mentességhez. 

A  szent  háború  azután  Yemenben  a  törökök  ellen,  a  Somálik 
közt  az  olaszok  ellen,  Ferghanában  az  oroszok  ellen,  s  az  indus-afga- 
nisztáni határhegységben  az  angolok  ellen  indult  meg. 


Az  izlám  szent  háborúja 


273 


Ezeknek  a  jelenségeknek  egyetlen  közös  vonása  az  idegen  uralom 
elleni  védekezés.  De  mindig  csak  helyi  mozgalommal  van  dolgunk, 
amelyben  hiányzik  a  cselekvés  egységessége.  A  mese  a  hirnökről,  aki 
Marokkótól  az  Indusig  s  a  Nilustól  a  középázsiai  pusztákig  közös 
tettre  tüzelte  a  mohamedánokat,  igen  szépen  hangzik,  de  gyakorlatilag 
teljesen  keresztülvihetetlen. 

De  ha  egyfelől  nem  szabad  túlbecsülnünk  a  mohamedánizmus 
hatását,  másfelől  nem  is  szabad  azt  értéktelennek  tartanunk.  Az  a  szel- 
lem, amelynek  hatása  alatt  a  középkor  elején  az  arabok  egyfelől 
Spanyolországig  és  Franciaországig,  másfelől  Szudánig,  Turkesztánig 
és  Indiáig  kiterjesztették  uralmukat,  amelynek  hatása  alatt  a  bagdadi 
kalifák  egész  Előázsiát,  a  szeldsuk  szultánok  Turánt,  Perzsiát  és  Kis- 
ázsiát,  a  török  nagyurak  pedig  a  Magyarországtól  Arábiáig,  s  a  Kau- 
kázus hegyrengetegeitől  a  Nilus  vizéig  terjedő  óriási  területeket  meg- 
hódították, bár  meggyengülve,  de  még  ma  is  él  a  mohamedánság 
hiveinek  kebelében. 

Legutolsó  izben  1911-ben  Afrikában  tapasztalhattuk  a  mekkai 
próféta  tanainak  ezt  a  hatását,  amikor  Olaszország  kapzsi  kézzel  nyúlt 
Tripolisz,  Cyreneika  és  Fessan  birtoka  után,  hogy  hatalmas  gyarmat- 
birodalmat teremtsen  Afrika  északi  partjain  s  ezáltal  részese  lehessen 
a  Földközi  tenger  feletti  uralomnak.  A  kisérlet  teljesen  meghiúsult. 
Olaszország  afrikai  uralma  minden  vér-  és  vagyonáldozat  dacára 
arra  a  keskeny  partszegélyre  van  korlátozva,  amely  terület  felett  az 
olasz  hadihajók  ágyúi  uralkodnak.  Ezen  idő  óta  Afrikában  a  moha- 
medán népeknek  olyan  küzdelme  fejlődött  ki,  amely  Olaszországot 
majdnem  egészen  elűzte  Tripoliszból,  s  alapjában  fenyegeti  a  franciák 
tuniszi  uralmát  és  az  angolok  egyptomi  hatalmát.  Ezt  az  eredményt 
joggal  lehet  a  «Senussiak»  által  előidézett  szent  háború  javára  irni. 

A  «Senussi»  fogalom  nem  egy  külön  néptörzset  jelent,  mint 
ahogy  a  legtöbben  gondolják,  hanem  csupán  egy  valláspoltikai  moz- 
galmat, amely  a  mult  század  harmincas  éveiben,  a  mekkai  isko- 
lákban keletkezett  s  az  európai  kultúrának  kiirtását  és  a  nyugati  be- 
folyásnak elhárítását  tekinti  az  izlám  újbóli  fellendülése  alapfel- 
tételének. 

A  Senussi  tanok  hivei  kezdetben  hiába  próbálkoztak  meg  azzal, 
hogy  Arábiában  tért  hódítsanak  s  ezért  1880  körül  Cyreneika  déli 
részeit  választották  működésük  teréül,  ahol  jelentékeny  támogatást 
nyertek  Libya  független  és  harcos  jellemű  Beduin  törzseiben.  Az  alig 
hozzáférhető  pusztaság  közepén  fekvő  Dsi;rabub  és  Sivas  oázisok 
lettek  a  mozgalom  székhelyei,  s  bár  a  hivek  száma  csak  néhány  ezer 
harcost  számlál,  a  senussizmus  befolyása  Tripoliszban.  a  Senegál 
folyó  mentén  és  Yemenben,  mégis  igen  számottevő  lett.   Ők  állították 

az  olaszok  elé  a  legnehezebb  akadályokat,  a  világháború  folyamán 
pedig  majdnem  az  összes  libyai  hódításokat  kiragadták  az  ellenség 
kezéből.  Betörtek  Egyptomba  is  és  támadásukkal  arra  kényszerítették 
az  angolokat,  hogy  erős  csapatokat  vonjanak  el  Alexandria  és  Kairó 
védőrségéből. 

Ha  a  törököknek  sikerül  ezt  a  mozgalmat  ébren  tartani  és  saját 
előnyükre  kizsákmányolni,  hatalmas  ellenség  támadhat  Anglia  számára, 
—  amely  ország  előszeretettel  tartja  magát  a  világ  legnagyobb  moha- 
medán hatalmának,  —  nemcsak  Egyptomban,  hanem  a  Tigris  mentén, 
Adennél,  sőt  talán  még  Indiában  is. 


Olio  a  kaszárnyában 


Irta:  Nagy  Andor. 


A  magyarság  e  szent  és  gigászi  küzdelmében,  mely  a  föld 
sarkait  remegteti  meg,  a  szivünk  felé  lassan  és  alattomosan  lap- 
pangó gyanú  tör:  hiába  a  magyarság  világtól  megcsodált  heroiz- 
musa,  hiába  a  tenger  áldozat,  hiába  a  megbonthatlan  hűség, 
hiába  a  kiontott  vér,  —  meddő  lesz  ez  a  küzdelem,  mert  amit 
kiviv  a  magyar,  azt  ügyes  kezek  mások  dicsőségének  árnyékába 
tolják,  homályban  hagyják,  el  is  sikkasztják  néha.  És  igy  beszél- 
nek, akiknek  lelkét  az  aggodalom  felhője  máris  megülte:  a  haza 
hivott  és  mi  mentünk  gondolkozás  nélkül,  otthagyták  az  eke 
szarvát  a  Balog  Mihályok  és  a  Kis  Jánosok  százezrei  és  a  köteles- 
ségtudás olyan  hősiségével  vitték  életüket  a  harcmezőre,  hogy 
a  mi  húsunk  és  vérünk  megdönthetlen  ércfallá  lett,  amin  hogy 
áttörjön,  nincs  olyan  hatalom,  de  amely  még  nyomul  előre  dia- 
dallal, —  és  a  mérlegen,  ahol  a  tettek  és  áldozatok,  a  vér  és 
lélek,  az  erő  és  akarat,  az  eredmény  és  jutalom  mérlegelve  lesz- 
nek, valahogy  nem  látszik  tisztán,  mit  adott  a  magyar  és  mit 
kap  a  magyar.  És  a  mérlegelés  órája  bárha  még  nem  is  jött  el, 
a  lappangó  gyanú  hideg  keze  már  rajta  van  meleg  szivünk  sok 
hősi  dobbanásán,  és  már  jeleket  mutat,  apró  jeleket,  hogy  amit 
a  magyar  tett,  megint  nem  jut  a  mérlegre,  megint  nem  Íratott 
javára  és  a  nagy  osztásnál  megint  kevesebb  lesz  már,  ami  minket 
illetett  volna.  • 

Ha  pedig  mutatkoznak  ilyen  jelek,  hacsak  még  oly  hal- 
ványak is  (hogy  hol  és  miért  s  hogy  kik  által,  azt  itt  most  ne 
kérdezzük),  nagyon  helyén  van,  ha  gondosan  körülnézünk  és 
idejekorán  vigyázzuk  már,  hogy  minden,  amit  tesz  a  magyar, 
minden  kiontott  vérnek  cseppje,  minden  diadalnak  fénye  számon- 
tartott legyen.  Hogy  majd  kinyithassuk  a  könyvet  és  mutathas- 
suk, itt  van,  amivel  tartozunk,  itt  van,  amit  megadtunk.  Itt  van, 
amit  a  Balog  Mihályok,  amit  a  Kis  Jánosok  tettek. 

Talán  kevesen  tudják:  ilyen  könyv  már  sok  helyen  van 
felütve.  A  fegyverek  épen  nem  pihennek,  de  a  figyelő  gondos- 
kodás a  könyv  fölé  hajol,  őrködik  és  jegyez.  Clio  ott  van  a 
kaszárnyában.  Már  sok  helyen  irják  a  kaszárnyákban,  hogy  mit 
tettek  a  Balog  Mihályok,  a  Kis  Jánosok.  Ezt  jó  tudni,  mert  ezen 
a  tényen  át  megnyugvás  szállhat  hozzánk,  hogy  igenis,  nem  fog 
oly  sok  erőkifejtés  elkallódni;  igenis,  számontartják  az  elömlött 
vért  és  igenis,  nem  fog  feledésbe  menni  az  egyszerű  harcosok, 
a  közemberek  ezer  és  ezernyi  hőstette,  áldozathozatala  se!  Az 
ezredek  haditörténete  ez  a  könyv,  —  a  háborús  áldozatok  leg- 
érzékenyebb mérlege.  Mert  az  ezredek  keretén  belül  találja  meg 
a  história  is  azokat  a  legegyszerűbb  és  legjelentéktelenebb  törté- 
nelmi-atomokat is,  amelyek  magasabb  nézőpontról  már  csak 
sok  ezren  együtt  látszanak,  s  még  mindig  csak  kicsiny  egység- 
nek. Ha  tehát  Clio  leszáll  a  legalsó  keretekig,  ha  leszáll  a  kaszár- 
nyáig és  ott  veszi  számon,  hogy  egyes  közvitézek,  az  egyes  embe- 
rek miként  vették  ki  részüket  a  háborús  nagy  erőlködésből,  — 
akkor  nem  lehet  az,  hogy  egy  egész  nemzet  nagyszerű  heroiz- 
musának  elismerése,  dicsőítése  és  jutalmazása  lényegesebb 
csorbát  szenvedjen.  Ha  valaki,  valahol  ártó  szándékkal  meg  is 
próbálná  elhomályosítani  a  magyar  vitézséget  és  áldozatkész- 
séget, onnan  alólról  törne  felfelé  a  hatalmas  cáfolat,  a  minden 
csepp  vérnek  megörökített  ereje. 

Mondottuk:  sok  helyen  van  már  felütve  ez  a  könyv,  az 
ezredek  készülő  történetének  könyve.  De  még  nem  mindenütt. 
Ezidőszerint  csak  azok  az  ezredek  fordítanak  gondot  az  ilyen 
bőségesen  kiterjeszkedő  történetük  adatainak  gyűjtésére,  amely 
ezredek  a  maguk  jószántából  csinálják  ezt.  Mert  kötelezve  erre 
eddig  nincsenek.  Tudnivaló,  hogy  a  kötelezettség  csak  addig 
megy,  hogy  az  egyes  alosztályparancsnokságok  úgynevezett 
Esemény-könyvet  vezetnek.  Ezeket  hivatalból  meg  kéli  őrizni 
és  ezek  kiegészítését  teszik  az  ezred  parancsnoksága  által 
vezetett  Esemény-könyvek.  E  feljegyzéseknek  azonban  két  nagy 
hibája  van:  épen  akkor  válnak  leginkább  hiányosakká,  mikor 
valami  esemény  van,  mert  rendszerint  a  segédtiszt  vezeti  ezt  a 
könyvet,  akinek,  mihelyt  események  közelednek,  már  eszébe 
sem  juthat  ezer  dolga  miatt  az  események  jegyzése,  vagy  figye- 
lése, később  pedig  már  a  dolgok  elnagyol  tatnak;  főleg  pedig  az 
a  baj,  hogy  ebben  a  könyvben  természetszerűleg  és  rendeltetése 

szerint  a  parancsnoklás  nézőpontjából  történik  az  események 
feljegyzése  és  jobbára  taktikai  tanulságképen,  nem  pedig  az 
egyes  emberek  szempontjából.  Ezek  az  Esemény-könyvek  igen 
sokszor  el  is  vesznek  a  harc  hevében,  miután  a  segédtiszt  ide-oda 
futkos,  —  vagy  el  is  esik  és  vele  pusztul  a  feljegyzés. 

Ezenkivül  még  egy  hivatalos  munkálkodás  folyik  ebben  az 
irányban.  A  hadügyminisztérium  rendelete  alapján  történik  ez. 
A  hősök  nagy  aranykönyvét  tervezi  a  hadügyminisztérium  és 
ezért  minden  parancsnokság  felszólítást  kapott,  hogy  az  alája 
tartozó  elesettek  arcképét  (lehetőleg  katonaruhás  arcképét)  sze- 
rezze be  és  tudakolja  meg  az  illetők  rövid  élettörténetét.  Ez  már 
közelfekszik  ahhoz  a  területhez,  amelyen  a  magyar  dicsőségnek 
és  áldozatnak  megörökítve  kell  lennie.  De  ez  nagyon  kevés.  Mert 
nemcsak  a  hősi  halott  a  hős.  Az  élők  aranykönyvét  is  meg  kell 
csinálni.  És  kevés  ez  azért,  mert  ahol  egyéb  munka  ebben  az 
irányban  nem  folyt,  ott  gyorsan  rájöttek  arra,  hogy  a  hadügy- 
minisztérium kívánságának  csak  nagyon  hézagosan  képesek 
eleget  tenni;  nincsenek  eszközeik,  nincs  módjukban  minden  el- 
esett nevét  összeszedni,  annál  kevésbbé  még  élettörténetét  és 
fényképét  is.  Itt  aztán  csorbát  szenved  a  Balog  Mihályok  és  Kis 
Jánosok  erőfeszítésének  méltánylása,  latbavétele. 

Ez  tehát  nem  elég. 

Szélesebb  körű  munkára,  az  ezred  haditörténetének  meg- 
alapozására kell  gondot  fordítani.  Sok  egyéb  értékes  gyümölcse 
mellett  csak  ez  termi  meg  a  legkisebb  történelmi-atómok,  az 
egyes  emberek,  a  nép  gyermekének,  a  népnek,  tettekből  való 
értékelését. 

E  sorok  Írójának  alkalma  volt  látni,  hogy  a  nagyváradi 
4-ik  honvédgyalogezrednél  Kratochwil  ezredes  és  Leöchey  Kál- 
mán őrnagy  kezdeményezésére  mint  fogott  hozzá  az  ezred  hadi 
történetének  megalapozásához  Dutkay  Béla  honvédszázados. 
Ettől  a  munkától  veszem  megfigyeléseimet  és  következtetései- 
met. A  munkálat  azzal  indult  meg,  hogy  kinn  a  harctéren  igen 
sok  olyan  harci  tárgy,  zsákmány  gyűlt  össze,  amelyekhez  egy- 
egy  honvéd  hőstette  fűződött  s  amely  tárgyakat  az  ezred  vándor- 
lásaiban és  harcaiban  is  magával  vitt,  majd  pedig  megőrzés  végett 
hazaküldték  e  tárgyakat  az  ezred  állomáshelyére,  a  pótzászló- 
aljhoz, így  például,  hogy  csak  egyet  említsek  e  tárgyak  közül, 
volt  a  zsákmány  között  egy  cirillbetüs  írógép,  —  hadizsákmány 

a  modern  háborúból.  A  történet  pedig,  amely  hozzáfüződik  ez: 
volt  egy  nazarénus  közlegény  az  ezredben,  aki  vallási  fanatiz- 
musában nem  akart  fegyvert  fogni.  Parancsot  kapott,  hogy  fegy* 
vertelenül  legyen  a  rajvonalban.  S  amikor  rohamra  mentek, 
ment  ő  is  a  rohanókkal.  Szurony  nélkül.  Puszta  kézzel.  S  hogy 
derekasan  küzdött,  mutatja,  hogy  zsákmányt  is  hozott.  Rávetette 
magát  egy  oroszra  és  a  két  kezével  fojtogatta.  El  is  hozta  ezt  az 
ellenfelét,  minden  felszerelésével  együtt.  És  ennek  az  orosznak 
hátizsákjában  találták  felpakolva  a  cirillbetüs  Írógépet,  mely 
valami  parancsnokság  irodájából  való  volt.  —  De  a  tárgyakon 
kivül  rengeteg  érdekes  és  fontos  irat  is  összegyűlt  a  harctéren, 
azok  is  zsákba  kerültek  és  hazaküldettek.  Mindenféle  jelentések, 
parancsok,  vázlatok,  eligazítások  ezek,  —  amik  tulajdonképen 
legérdekesebb  okiratai  egy  ezred  háborús  történetének.  Ehhez 
az  anyaghoz  még  számtalan  kép,  hevenyészett  fényképfelvétel 
csatlakozott,  amit  itt-ott  egyes  érdekes  helyzetről  készítettek  az 
ezrednél  lévő  amatőrök. 

Ez  az  anyag  a  magja  lett  az  ezred  hadi  múzeumának  és 
az  ezred  hadi  levéltárának.  Dutkay  százados  ugyanis  csakhamar 
belátta,  hogy  az  ezred  hadi  történetét,  amivel  megbízatott,  az 
események  folytonos  folyamatának  izzásában  megírnia  nem 
lehet,  mert  az  hiányos  munka  lenne.  Hanem  látta,  hogy  annál 
inkább  sürgősen  és  körültekintéssel  le  kell  fektetni  e  munka 
alapjait,  összegyűjteni  minden  kútfőt  és  adatot,  amit  csak  lehet- 
séges, —  mert  ez  a  munka  már  akkor  is  (1915  tavaszán)  meg- 
késettnek mutatkozott.  Már  ekkor  is  sok  olyan  körülmény  akadt, 
aminek  földerítése  korábban  sokkal  könnyebb  lett  volna,  vagy 
ami  most  már  nem  is  volt  lehetséges.  Az  ezred  harctérre  vonu- 
lásának napjától  minden  napnak  külön  gyűjtötte  össze  minden 
adatát.  Ebből  rendkívül  érdekes  levéltár  alakult  ki.  Igen  sok 
harcnál  egész  szépen  össze  lehetett  állítani,  hogyan  folyt  az  le. 
Kezdődik  a  paranccsal,  hogy  ellenség  itt  és  itt,  feladat  ez  és  ez. 
Aztán  a  parancsnok  jelenti,  hogy  állását  elfoglalta.  Küldi  a  váz- 
latot, hogyan  helyezkedett  el.  Aztán  küldi  a  járőrök  jelentéseit, 
hogy  mi  hír  az  ellenségről.  Majd  ujabb  intézkedés  jön  a  maga- 
sabb parancsnokságtól.  Megy  a  jelentés  annak  végrehajtásáról. 
Aztán  mennek  a  jelentések  a  harc  fázisairól,  a  harchelyzetről, 
a  muníció  mennyiségéről,  a  tartalék  sürgetéséről  stb.  Majd 
jelentés  az  elfoglalt  állásból.    Ismét  vázlat.    Aztán  veszteség- 

kimutatás,  —  és  előléptetési  és  kitüntetési  beadványok.  Mondani 
lehet,  izgatóan  érdekesek  ezek  az  eredeti  papirosok;  azon  gyűröt- 
tek, sárosak,  verejtéktől  zsírosak  és  vértől  véresek,  amint  ott  a 
harc  hevében  mindez  érte  őket.  És  viselik  nemcsak  ezeket  a 
külső  nyomokat,  hanem  rajta  van  ezeken  a  papirokon  a  háború 
kezének  közvetlen  érintése,  az  élet  és  halál  izgalma,  az  a  tobzódó 
izgalom,  ami  mámorossá  teszi,  életet-  és  haláltmegvetőv*é  teszi 
a  férfit,  —  mindez  kuszáitan,  gyűrötten,  beszennyezetten  rajta- 
lüktet ezeken  a  papirokon  .  .  .  Ott  van  egy  hevenyészve  kiszakí- 
tott papirlap,  kuszált  vonásokkal  térképrészlet  van  ráróva,  egy 
falu,  egy  domb,  magassági  pont,  egy  útkereszteződés,  egy  magá- 
nyos fa  és  mellette  egy  kereszt,  —  a  papir  szélére  pedig  drága, 
becsületes  ügyetlenséggel  egy  szakaszvezető  rótta  fel  szomorú 
fájdalmában:  azon  a  megjelölt  helyen,  ott  temettük  el  Jancsó 
alezredes  urat .  .  .  Vagy  egy  másik  jelentés,  amelyről  az  emberi 
lélek  sajátságos,  szinte  érthetetlen  megnyilvánulása  szól.  Több 
tiszt  irta  alá  ezt  a  jelentést;  az  van  ráirva:  a  halál  völgyéből.  És 
rövid,  szaggatott  szavak.  Hogy  innen  nincs  menekvés.  Ez  az 
utolsó  jelentés.  De  kitartanak  mind  egy  szálig.  Ott  fognak  meg- 
halni mind .  .  .  Küldik  az  utolsó  üdvözletet.  És  e  mélységesen 
komoly,  drámai  jelentés  szélére  ez  van  irva  alul:  Ha  istent  ismer- 
tek, csak  egy  cigarettát  küldjetek  még! 

Mind  e  csodálatos  életű  papirok  és  tárgyak  szépen  sorakoz- 
nak az  ezred  múzeumában,  —  ma  még  tárgyak,  holnap  mái- 
ereklyék.  És  gondosan  kártya  van  akasztva  mindenik  mellé,  — 
átadva  már  a  zsákmányszerző  hőssel  a  történelmi  érdeklődés- 
nek. Láttam  könytelt  szemmel  állani  a  kis  múzeumban  csonka 
hőst,  elhozta  feleségét,  gyerekét  és  templomos  áhítattal  nézték 
meg  a  vértől  rozsdás  orosz  pikát,  —  ő  zsákmányolta  a  galíciai 
harcokban.  Ki  sem  lehet  mondani,  hogy  minden  katonának  er- 
kölcsi erejét,  öntudatát,  ezredéhez  (a  halálosan  örök  Alma 
Materhez)  való  ragaszkodását  mily  óriási  mértékben  növeli  ez 
a  tudat,  hogy  ott  áll  a  múzeum,  amelyben  őrizni  fogják  az  ő 
emlékét  is,  a  Balog  Mihályok  és  Kis  Jánosok  emlékét. 

És  gyorsan  egész  szervezet  alakult  ebben  a  kis  múzeum- 
ban. Összegyűjtötték  az  ezred  minden  kitüntetettjének  nevét,  ki- 
tüntetését és  a  kis  történetet,  amiért  a  kitüntetést  kapta.  El- 
készült a  halottak,  az  eltűntek  könyve  is.  És  mindenkiről,  ami 
csak  felderíthető  volt. 

Folyton  haladó,  folyton  alakuló  munka  ez,  —  mint  a  folyó- 
víz, ahogy  rakja  rétegeit  a  partnak  —  valahányszor  harctérről 
hazatérők  jönnek,  tisztek,  altisztek,  vagy  egyszerű  közemberek, 
el  nem  kerülhetik  a  muzeumot  és  szépen  tollba  mondják,  ami- 
ről tudomásuk  van.  így  lassan-lassan  minden  részlet  kialakul, 
kitisztul,  adataiban  megbővül  s  lassan  kinő  egy  hatalmas  és 
impozáns  munka:  az  ezred  hadi  történetének  vázlata.  Mert  ez 
még  mindig  csak  vázlat;  rendezése,  formálása,  beállítása,  az 
események  mérlegelése,  magyarázása  és  kritikája,  az  mind  még 
csak  azután  következik  majd,  valóban  majd  csak  a  békében. 

De  hogy  az  alapokat  már  most  le  kell  rakni,  az  kétségtelen. 
Clio  már  most  legyen  ott  a  kaszárnyákban.  A  Balog  Mihályok 
és  a  Kis  Jánosok  már  most  lássák,  hogy  azon  sárosan,  vértől  és 
szennytől  patinásán  hősi  küzdelmökkel  a  történelembe  léptek  át, 
—  van  egy  nagy  könyv,  amelybe  tetteik,  s  a  hullatott  vér  és  a 
hozott  áldozat,  igazságos  kézzel,  örök  életre,  minden  fel  van 
jegyezve.  Lappangó  gyanú  hideg  keze  nem  szorítja  el  majd  akkor 
meleg  szivek  hősi  dobbanását,  hogy  nem  jön  mérlegre  minden, 
amit  a  magyar  tett.  Miért  is  kívánatosnak  látszik,  hogy  minden 
ezred  keresztülvigye  a  maga  hadi  történetének  összeírását,  talán 
a  két  minisztérium,  —  a  honvédelmi  és  a  közös  hadügyminiszté- 
rium —  módját  ejtenék,  hogy  véletlenül  se  maradjon  el  egy 
ezrednél  sem  ez  a  munka.  Hivatalos  tükre  volna  ez  az  ezred 
tetteinek,  az  egyes  emberek  tetteinek. 

Ám  ez  a  tükör  vájjon  mindenütt  igazságos  lenne-e? 

Ez  a  kérdés  nagy  területet  szakít  föl  és  elhamarkodva  még 
az  is  elénk  tűnhetik,  hogy  hiába  volna  ez  is,  mert  hiszen  egyes 
ezredeknél  mindjárt  itt  a  Balog  Mihályoknál  kezdenék  a  magya- 
rok érdemeinek  leszorítását,  és  igy  tovább.  De  épen  ezt  is  meg- 
hiúsítaná az,  ha  a  munka  már  most  folyna,  már  most,  valóság- 
gal még  a  szereplők  és  a  tanuk  szeme  előtt,  a  Balog  Mihályok 
szeme  előtt;  szemtől-szembe  talán  csak  mégsem  osztják  el  más- 
nak az  ő  babérjukat.  És  ha  igen,  még  észre  lehet  venni.  De  ha 
majd  csak  a  nagy  lefuvás  után  jön  a  számbavétel,  mikor  a 
magyar  baka  visszatért  már  az  eke,  a  munkapad  mellé,  akkor 
bizony  nem  lesz,  aki  mondja,  hogy  ez  mégis  csak  nem  igy  volt! 
Vagy  pedig,  —  már  akkor  későn  mondja. 


Eszterházi  vigasságok. 

Irta :  Váczy  József. 


A  bécsi  postakocsi  hangos  trombitaszóval  indult  el  a  Szent 
István-templom  méltóságos  tornya  alól,  hogy  még  az  est  leszállta 
előtt  Pozsonyba  vigye  utasait,  Delfén  leányasszonyt,  a  táncosnőt 
és  legkitartóbb  lovagját,  von  Stütze  Adalbert  urat.  A  kisasszony, 
a  bécsi  theátrum  dédelgetett  kedvence  hosszú  utazásra  készült: 
Pozsonyból  tovább,  a  puszták  országába,  rejtélyes  vad  nép  közé, 
Eszterházára,  ahol  egy  magyar  Krözus  látja  vendégül  a  finom 
francia  nagyurat,  Rohan  herceget.  Mily  különös  ötlet!  ...  A 
kényes  világfi  ugy  látszik  megcsömörlött  a  párisi  és  bécsi  mulat- 
ságoktól, a  ballettől,  a  hajporos  dámáktól,  Hayden  zenéjétől  és 
más  Ínyencnek  való  falattól,  s  fekete  parasztkenyérre  vágyik, 
zsiros  szájú,  pattogó  beszédű  menyecskékre,  borban  uszó,  virtus- 
kodó  duhajok  közé,  akik  furcsa  táncokat  járnak  és  rikoltó  nótá- 
kat énekelnek  hozzá.  De  alighanem  csalódni  fog!  A  magyar  ur 
már  mindent  elvitetett  Bécsből,  ami  szép  és  mulatságos,  ott  is 
csak  azt  fogja  hát  látni  a  herceg,  amit  eddig:  balletot,  udvari 
dámákat,  Haydent,  bécsi  arszlánokat.  A  magyar  furcsaságokat 
talán  még  a  vendéglátó  is  röstelné  megmutatni. 

A  városon  kivül,  a  vámsorompók  előtt,  a  postakocsi  hir- 
telen megállt,  jóllehet  a  kisasszony  kikötötte,  hogy  a  magyar 
határig  megállás  nélkül  akar  eljutni.  A  gavallér  szolgálatkészen 
ugrott  ki  a  kocsi  belsejéből. 

—  Mi  baj?  —  tudakolta  a  kocsistól,  aki  a  trombitálás t 
abbanhagyta  és  félig  csodálkozva,  félig  bosszankodva  mutatott 
előre  az  ostornyéllel. 

Az  ut  közepén  kivont  karddal  egy  tiszt  állott.  Adalbert  ur 
csak  most  vette  észre. 

—  Ugy  tudom,  —  szólalt  meg  a  tiszt,  —  hogy  ez  a  posta- 
kocsi megy  Pozsonyba.  Én  megváltottam  odáig  a  billétát,  de  le- 
késtem. Most  fel  akarok  ülni. 

A  bécsi  gavallér,  aki  tanuk  nélkül  szerette  volna  a  szépet 
tenni  egész  Pozsonyig,  rosszkedvűen  fordult  félre  és  azon  gondol- 
kozott, hogy  nem  jobb  volna-e  ebbe  az  erőszakos  katonába  bele- 
kötni, duellumra  hivni,  aztán  itthagyni  az  útfélen  egy  golyóval 
a  vállában.  Végre  is  az  ilyen  katona,  aki  kivont  karddal  állítja 
meg  a  postakocsit,  kellemetlen  vetélytárs  lehet  a  szerelem  utjain. 
Legyünk  csak  résen,  uram! 

A  lovag  sietve  kapaszkodott  fel  a  kocsiba.  A  tiszt  már 
ekkor  benn  ült. 

—  Nem  tudtam,  hogy  hölgy  is  van  az  utasok  között,  — 
mentegetőzött  a  katona,  mikor  a  bécsi  gavallér  is  elfoglalta  a 
helyét,  —  különben  nem  álltam  volna  a  kocsi  elé.  Bocsánat! 

A  táncosnő  hidegen  biccentette  meg  a  fejét  és  szeme  szögle- 
téből a  tiszt  felé  sandított.  Egészen  fiatal  hadnagy  volt  ez,  egy 
kissé  faunszerü  arccal  és  hollófekete  üstökkel,  de  mélytüzű 
szemében  már  ott  bujkált  a  férfi  kalandvágya,  s  talán  egy  kis 
asszonyismeret  is.  A  gárdánál  szolgált,  —  amint  kigombolta 
szürke  porköpenyegét,  látni  lehetett  a  fényes  gálaruhát,  —  s  a 
táncosnő  egyszerre  jobb  véleménnyel  volt  róla.  Hm,  ez  a  katona 
nem  is  olyan  közönséges  fráter,  amilyennek  az  első  pillanatban 
látszott! 

A  gárdista  a  kocsi  sarkába  húzódott,  könyvet  vett  elő  a 
zsebéből  és  figyelmesen  olvasni  kezdte.  Lucanus  versei  voltak, 
ama  római  poétáé,  aki  Néró  kortársa  volt,  s  aki  egy  bölcs  fen- 
sőbbségével ostorozta  verseiben  nemzete  bűneit. 

A  táncosnő  közelebb  hajolt  lovagjához. 

—  Furcsa  egy  katona!  —  súgta  a  fülébe,  —  én  még  sosem 
láttam  katonát  olvasni,  ha  hölgy  ült  vele  szemben. 

A  gavallér  nem  felelt,  ő  inkább  ugy  találta,  hogy  a  gárdista 
jól  cselekszik. 

—  Vájjon  hová  utazik  ez  a  papnak  való  katona?  —  tűnő- 
dött a  táncosnő,  aki  sehogysem  tudott  belenyugodni,  hogy  a  tiszt 
egy  pillantással  sem  hódol  neki.  A  gárdisták  Bécsben  imádói 
közé  tartoztak,  esténkinl  mindig  olt  üllek  a  nézőtéren  az  első 

széksorban,  sokszor  szórtak  verset,  még  többször  virágot,  lehe- 
tetlen, hogy  ez  a  hadnagy  ne  lett  volna  köztük  ilyenkor.  Bizo- 
nyára ismerősök,  s  talán  csak  Adalbert  ur,  a  gavallérok  gyöngye 
áll  útjában.  Adalbert  ur,  mint  képzelt  férj  ...  ez  valóban  mulat- 
ságos eset! 

A  kocsi  a  magyar  határhoz  közeledett.  A  postáslegény 
harsogva  trombitált  bele  a  hanyatlónapu,  párás-langyos  tavaszi 
levegőbe. 

—  Mindjárt  túl  leszünk  a  határon,  —  mondta  a  bécsi  lovag. 

—  Igen,  túl  a  határon,  —  sóhajtott  a  kisasszony,  —  itt  kez- 
dődik kelet.  A  sár,  a  pusztaság,  káromkodás,  zsiványok,  elhagya- 
tott útszéli  fogadók,  ahol  senki  sem  fogadja  az  érkezőket, 
magukba  temetkezett  faluk,  amelyekben  csupa  barátságtalan 
ember  lakik  .  .  .  ah,  én  félek  ettől  az  országtól! 

A  gárdista  letette  a  könyvét  és  merőn  nézett  a  táncosnőre, 

—  Hová  utazik  asszonyom,  ha  szabad  kérdést  tennem?  — - 
szólalt  meg  a  fövegét  egy  kissé  megbillentve. 

—  Pozsonyba,  —  válaszolt  tréfás  komolysággal  a  táncosnő, 
—  onnan  pedig  tovább,  a  világ  végére  .  .  .  Valami  kis  magyar 
faluba,  —  ah,  igen,  tudom  már,  Eszterháza  a  neve.  Szóval  annyi, 
mintha  a  világ  végére  mennék. 

—  Eszterházára?  —  csodálkozott  a  gárdista.  —  Én  is  oda 
igyekszem  .  .  .  Nos,  ott  nem  fog  találni  barátságtalan  embereket, 
sarat,  pusztaságot,  zsiványokat.  Egész  hadsereg  fogja  lesni  az 
érkezőket,  ami  pedig  a  vendégfogadót  illeti,  azt  hiszem,  inkább 
abban  a  véleményben  lesz,  hogy  egész  Magyarország  egy  nagy 
vendégfogadó. 

—  Én  mindezt  a  rosszat  csak  másoktól  hallottam,  —  mente- 
getőzött a  táncosnő.  —  Lehet,  hogy  Eszterháza  kivétel. 

A  gárdista  nyírfás,  buckás  szü  lőföldj  ére  gondolt,  amely 
arra  kelet  felé  feküdt.  Igen  .  .  .  arrafelé  egy  évben  ötször  is  ki- 
árad a  Tisza,  a  karcsú  nyírfák  derékig  állnak  a  vizében,  s  a 
honfoglaló  ősök  ivadékai  még  a  fülük  botját  sem  mozdítják  meg 
az  elöntött  búzatáblákért.  Hadd  jajongjon  érte  a  paraszt,  igyis- 
ugyis  neki  kell  megfizetnie  a  dézsmát.  A  nemzetes  urak  nyugod- 
tan esznek-isznak,  alszanak,  —  mert  hát  mi  másból  is  állna  az 
élet?  Mi  gondjuk  a  vendégfogadókra,  ahol  senki  sem  fogadja  az 
érkezőket,  a  sárra,  amelyből  hat  ökör  se  húzza  ki  a  kocsit,  ha 
beleragad,  a  betyárokra,  akik  lefülelik  a  békés  utast,  az  idegen 

nációra,  amely  gúnyolódva  beszéli,  hogy  a  magyarnak  se  új- 
ságja, se  theátruma,  se  pallérozott  honi  nyelve,  csak  egy  gőgös, 
hazug  axiómája:  extra  Hungáriám  non  est  vita . . .  Igen,  ennek 
a  bécsi  hölgynek  igaza  van:  másutt  mindenütt  van  élet,  csak 
Magyarországon  alszanak  az  emberek  . . . 

A  postakocsi  a  határhoz  ért  s  egy  fél  órára  megállt,  hogy 
a  lovak  kifújhassák  magukat.  A  kocsis  abrakot  adott  lovainak, 
az  utasok  kiszálltak.  A  kisasszony  lovagja  karjába  kapaszkodott, 
de  a  szemével  a  hadnagyot  biztatta. 

—  Beszéljen  Eszterházáról,  —  mondta,  —  a  mulatságról, 
a  vendégekről,  a  francia  hercegről  és  mindenről,  amit  róla  tud. 
Lesznek-e  ott  is  gavallérjaim? 

A  gárdista  mosolyogva  hajolt  meg: 

—  Oh,  asszonyom,  ha  én  is  ama  boldogok  közé  tartoz- 
hatnék! 

—  Már  kezdődik,  —  gondolta  boszusan  a  bécsi  lovag  és 
mérges  pillantással  mérte  végig  a  tisztet. 

A  táncosnő  elfogta  a  lovag  pillantását,  s  ettől  egyszerre 
elemében  érezte  magát.  Játszani  a  férfiakkal,  csalogatni  előbb, 
aztán  a  szemük  közé  nevetni,  Eris  almáját  dobni  a  csókhoz  leg- 
közelebb álló  udvarlók  közé,  —  ez  volt  az  élete. 

—  Jól  van,  elfogadom  lovagi  szolgálatait,  —  szólt  kecses 
főhajtással  és  parányi  keztyüjével  megérintette  a  tiszt  vállát.  — 
Nos,  lovag  ur,  mi  vár  reám  Eszterházán? 

—  Ezeregyéjszakai  káprázat.  Szinház,  bál,  lakomák  vég- 
telen sora,  tündérmuzsika,  egész  hadserege  az  udvarlóknak. 
Bécsi  aktorok  játszanak  a  theátrum  játékpiacán  és  Delfén  a 
földre  szállt  Terpsichore.  A  muzsikát  Hayden  ur  tanult  hangászai 
csinálják  és  .  .  . 

—  Hó,  megálljon  csak.  Azt  mondja,  hogy  Delfén  is  ott  lesz. 
Ismeri? 

—  A  theátrumban  sokszor  láttam,  s  épen  ő  érte  kellett 
visszatérnem  Bécsbe.  Tegnap  már  Pozsonyban  voltam,  de  a 
kapitányom  visszaküldött.  Delfén,  úgymond,  makacskodik,  nem 
akar  elindulni,  fél  a  magyar  levegőtől,  nosza  fiam,  szaladj  érte. 
Delfén  nélkül  üres  volna  az  eszterházi  uj  szinház. 

A  táncosnő  ajkára  tette  az  ujját  és  titokzatosan  mosolygó  11. 
A  hallgatás  parancsa  a  bécsi  udvarlónak  szólt. 

—  És  .  .  .  milyen  sikerrel  járt  Bécsben?  —  kérdezte  a  tisz- 
tet. —  Nem  találta  meg  Delfént'? 

—  Nem.  Azt  a  választ  kaptam,  hogy  ma  reggel  útra  kelt. 
Talán  majd  utolérem,  ha  forspontos  kocsit  kapok. 

—  Mi  haszna  lesz.  ha  nem  fogja  megismerni!  A  szinpad 
nagy  varázsló,  elváltoztatja  az  embereket. 

—  Igaz  ...  de  ugy  hiszem,  Delfént  mégis  megismerem.  A 
járásáról,  amely  csupa  tánc,  a  szeméről,  amely  olyan,  mint  a 
mély  kutak  vize,  avagy  a  lábáról,  amilyen  nem  lehet  több. 

A  postáslegény  a  beszélgetők  elé  lépett. 

—  Szolgalatjukra  vagyok  az  uraságoknak. 

—  Akkor  induljunk,  —  szólt  a  táncosnő  és  szoknyáját 
magasra  fogva  beszállt  a  kocsiba. 

—  Ez  a  nő  nem  lehet  Delfén,  —  gondolta  a  gárdista.  — 
Szép  dáma,  de  a  lábáról  Ítélve  nehezen  táncol.  Mindazonáltal 
érdemes  lesz  neki  tovább  udvarolnom  .  .  . 

Ez  a  gárdista  egy  kissé  ügyetlen  fickó,  —  gondolkozott  a 
táncosnő.  —  Nem  ismert  meg,  pedig  engem  keres.  Én  azonban 
megbocsátok  neki.  mert  egészben  véve  mégis  tetszik  nekem.  El 
fogom  forgatni  a  fejét  Eszterházáig  .  .  . 

—  Az  ördög  hozta  nyakamra  ezt  a  hencegő  tisztet,  —  mér- 
gelődött a  bécsi  gavallér.  —  Már  nyiltan  teszi  a  szépet  s  a  kis- 
asszony elfogadja.  Mire  Pozsonyba  érünk,  majd  megint  a 
szemem  közé  nevet .  .  .  Szakrament!  .  .  .  ennek  nem  jó  vége  lesz. 
Utoljára  is  bele  fogok  kötni  és  keresztül  lövöm  .  .  . 

A  citromsárga  postakocsi  sebesen  haladt  át  a  magyar 
határon. 

Pozsonyban  a  gárdista  elvesztette  szeme  elől  a  táncosnőt 
és  bécsi  lovagját.  A  féltékeny  gavallér  titokban  kocsit  fogadott 
és  másnap  kora  hajnalban  megszöktette  a  kisasszonyt  a  tiszt 
elől.  Mire  a  hadnagy  felébredt,  már  csak  a  mesebeli  mértföld- 
lépő csizmákkal  érhette  volna  utói  őket. 

—  Majd  Eszterházán  találkozunk  szépem!  —  vigasztalta 
magát  a  katona  és  útközben,  a  korcsmaasztalokon  verset  irt  a 
bécsi  dámához. 

Kupidó,  a  pajzán  isten,  —  ez  volt  a  versben,  —  szivén 
találja  nyilával  a  Parnasszusra  induló  poétát,  s  ez  letér  útjáról, 
hogy  Vénusz  asszony  lábaihoz  boruljon  és  panaszos  virágének- 

ben  vallja  meg  neki  szerelmét.  A  versfejekből  kiolvasható  a  val- 
lomás summája:  Ámor  mindent  legyőz  .  . . 

—  Igen,  —  bólintott  elégedetten  a  gárdista,  mikor  a  kész 
verset  elolvasta,  —  ez  jó  lesz  lépvesszőnek,  drága  madaram.  Egy 
este  majd  váratlanul  nagyot  koppan  az  ablak  s  a  kertből  egy 
kavics  szárnyán  szobádba,  onnan  szivedbe  repül  e  dal,  avagy  egy 
virágbokréta,  az  örök  postillon  d'amour  viszi  majd  hozzád  keb- 
lébe rejtve,  hogy  egyengesse  útjaimat ... 

A  gárdista  a  szerelmi  ostromra  felkészülve  érkezett  meg 
Eszterházára.  Épen  jókor,  —  a  strimflis  inas  hajbókolva  jelen- 
tette, hogy  a  vendégek  már  mind  egybegyűltek,  s  az  újonnan 
épült  kis  színházban  nyomban  kezdődik  már  a  bécsi  aktorok 
színjátszása. 

—  Vájjon  ott  lesz-e  Vénusz  asszony?  —  tűnődött  a  gár- 
dista és  a  verset  fényes  tarsolyába  rejtve  átment  a  színházba. 

Odabenn  már  folyt  a  játék.  Hektor  dühösen  átkozódott  a 
színpadon  és  olyanforma  mozdulatokat  tett,  mintha  meg  akarná 
tépdesni  ragasztott  szakállát.  A  nézőtéren  gyönge  félhomály  ter- 
jengett, a  karos  gyertyatartók  s  a  mennyezetről  lecsüngő  lam- 
pionok kevés  világosságot  adtak.  Az  inasok  többször  körbejártak 
a  koppantóval,  de  mindez  keveset  használt:  továbbra  is  csak 
sejteni  lehetett  az  ismerős  arcokat. 

A  gárdista  a  színpad  közelébe  állt  és  figyelte  a  játékot.  A 
nagyszakállú  Hektor  jajveszékelve  búcsúzott  Andromachetól, 
aztán  mint  valami  egyre  távolodó  mennydörgés  vonult  el  a  szín- 
padról. 

A  hadnagy  őszintén  unta  ezt  a  tragédiát.  Sokszor  látta 
Bécsben,  jóformán  ezen  tanulta  meg  a  német  szót,  s  erről  min- 
tázta az  «Ágis  tragédiáját))  is,  amely  elrejtve,  eltemetve  feküdt 
otthon  a  katonaláda  fenekén,  hogy  talán  sohase  támadjon  életre. 
Hajdan  (oh  ég,  még  egy  esztendeje  sincs  annak  a  hajdannak!) 
ő  maga  is  azt  hitte,  hogy  valamikor  a  magyar  Ágis  is  ugy  harsog 
majd  a  színpadról,  mint  most  a  német  Hektor,  s  a  darabos 
magyar  szó  végig  zug  a  honi  síkokon,  hogy  felrázza  az  álomban 
élő  atyafiakat.  Azóta  már  fordult  a  világ,  —  Ágis  nem  tud 
akkorát  kiáltani,  hogy  hangja  belejusson  a  szittya  fülekbe  .  .  . 

A  gárdista  szórakozottan  simított  végig  a  homlokán,  mintha 
csak  az  előtolakodó  emlékeket  akarta  volna  elhessegetni.  A  szín- 
játéknak épen  vége  volt,  a  nézőtérről  taps  csattant  föl,  s  nyom- 

ban  utána  finomzengésü  muzsika  kígyózott  elő  a  színpad  rejteké- 
ből. Hayden  ur  hangászai  szárnyat  adtak  a  hallgatóknak  és  (mily 
különös!)  a  katonát  egyszerre  fájó  hazavágyás  fogta  el.  Otthon, 
az  ősi  kúria  zöldzsalus  ablakai  alatt  talpig  díszben  állanak  őrt 
a  jegenyék,  az  ódon  boltíves  szobában,  ahol  almák  illata  és 
levendulaszag  terjeng,  egy  ezüsthajú  nagyasszony  pergeti  a  rok- 
kát és  a  messzi  pusztaság  szélén  lecsusszanó  nap  rózsaszínűre 
festi  a  megfakult  öreg  karosszékeket,  a  nagy  diófa-almáriumot 
és  a  terebélyes,  fehérmázas  kandallót. 

Ám  a  káprázat  csak  egy  pillanatig  tartott.  A  zene  egyszerre 
felriadt,  szétfútta  az  altatódalt,  a  hazavágyást,  az  emlékeket  és 
gyors  ütemekben  szaladt  át  egy  táncrahivó,  könnyedlépésü  dal- 
lamba. A  színpad  felől  suhogás  hallatszott  és  a  nézők  elé  egy 
csillogó  ruhájú  táncosnő  lebbent  ki. 

—  Delfén!  —  suttogta  a  gárdista  és  szivére  tapasztotta  a 

kezét. 

A  táncosnő  ruhája  meglebbent,  egy  pillanatig  úszott  utána 
a  levegőben,  aztán  mint  valami  fehéren  tajtékzó  örvény  indult 
forgásnak.  Egyszerre  csak  megállt  az  orsó,  a  táncosnő  előre 
szökelt  és  a  karját  felemelve,  mint  csapongó  pille  röpködött 
végig  a  szinen.  «Páris  itélete»  volt  ez  a  táncjáték,  s  az  arany- 
almáért versenyző  istennők  közül  a  nyertes  Vénusz  diadalmasan 
szállt  vissza  az  Olympuszra.  A  szédítő  repülés  most  már  csöndes 
lebegéssé  lassult,  s  a  táncosnő  mosolygó  arcát  a  nézők  felé 
fordította. 

A  gárdista  egyszerre  csodálatosan  ismerősnek  találta  ezt 
az  arcot.  Igen,  ez  a  táncosnő  nem  más,  mint  az  a  bécsi  hölgy, 
aki  útitársa  volt  Pozsonyig,  s  akihez  verset  irt  az  útban . .  . 

—  Nosza,  repülj  hozzá  kis  vers!  —  kapott  a  váratlan  fordu- 
laton a  hadnagy,  mint  aki  érzi,  hogy  terveire  már  nem  jöhet 
kedvezőbb  pillanat.  —  Hódolj  neki  szép  bókolással,  jelentsd, 
hogy  itt  van  lovagja  s  kegyéért  eseng .  . . 

A  gárdista  hajításra  emelte  kezét,  de  ebben  a  pillanatban 
hátulról  megfogta  azt  valaki.  Meglepetten  fordult  hátra:  egy 
pampuskaképü,  köpcös  falusi  földesúr  nézett  vele  farkasszemet. 

—  Uram,  —  suttogta  szigorúan  a  katona,  —  nem  értem  a 
dolgot!  Miért  fogta  meg  a  karomat? 

—  Miért .  .  .  miért .  .  .  Láttam,  hogy  levelet  akart  hajítani 
a  játékpiacra.  Pasquill  vagy  szerelmi  üzenet,  —  egyik  a  kettő 

közül  lehet  abban  a  levélben.  Hát  ne  rontsa  vele  az  ur  a  más 
mulatságát ... 

—  Mily  ostobaság!  —  mormogta  boszusan  a  gárdista.  — 
Honnan  tudja,  hogy  mi  van  benne? 

—  Mi  lehetne  más  . . .  Jóféle  portékát  nem  küld  az  ember 
látatlanban  . . .  Már  pedig  azt  mondom,  hogy  a  pasquillt  nem 
érdemli  meg  ez  a  dáma,  mert  a  lelkét  is  majd  kiadta  az  ugrán- 
dozásban,  a  szerelmes  üzenetet  pedig  okosabb,  ha  másutt  adja 
át  neki.  Hiszen  én  csak  a  javát  akarom . . . 

A  tiszt  szájaszélén  gúnyos  mosoly  jelent  meg: 

—  Köszönöm ...  ön  valóban  filozófus  elme!  ...  De  mégis, 
ha  azt  mondanám,  hogy  sem  gunyvers,  sem  szerelmi  üzenet 
nincs  a  levélben,  csupán  hódolás  Vénusz  szépségének,  —  nos, 
mit  tenne  akkor  uram? 

A  magyar  ur  láthatólag  gondolkozóba  esett.  A  gárdista 
figyelmesen  nézte  és  ugy  rémlett  neki,  hogy  ezt  a  hegyesen  ki- 
pödört bajuszt,  ezt  a  kerek  koponyát,  amely  a  nyaknál  tokát 
vet  a  jóléttől,  ezt  a  nyugodtan  világba  bámuló  malacszemet  már 
látta  valahol.  Igen  . . .  gyerekkorában  a  szabolcsi  kúriákon  .  .  . 
Az  a  föld  is  ilyen  fajtát  terem,  ilyen  megelégedett,  könnyenhivő, 
bárdolatlan,  de  alapjában  véve  jószivü  embereket,  akik  sose 
mozdulnak  ki  a  falujokból,  *  s  egész  életükben  nem  olvasnak 
mást,  mint  prókátoraik  leveleit,  a  lőcsei  kalendáriumot,  avagy 
a  magyar  nemzet  együgyű  hadi  szolgájának  Nevető  Demokritu- 
sát.  Ez  az  a  fajta,  amely  sosem  hallaná  meg  Ágis  szavalását . . . 

—  Mit  tennék  akkor?  —  szólalt  meg  óvatosan  a  falusi  ur, 
mintha  magának  beszélt  volna.  —  Hát  azt  mondanám:  ne  duz- 
zogjon az  ur,  én  csak  a  javát  akartam,  adja  ide  a  levelét,  el- 
viszem annak  a  dámának  magam.  Nem  akarok  én  pörpatvarl, 
ha  nincs  miért! 

A  gárdista  ugy  találta,  hogy  ez  nem  is  egészen  bolond 
gondolat.  Egy  esetlen  falusi  nemes,  mint  szerelmi  postás,  —  ez 
épen  kapóra  jön.  Elővonta  a  verset  a  tarsolyból  és  az  ajánlkozó 
kezébe  nyomta. 

—  Álljon  hát  szavának,  uram! 

A  nemes  ur  sietve  ment  ki  a  színházból  a  verssel. 

*  .      '''  • 

Alig  két  óra  múlva  a  színjátszás  után  maskarabál  indult 
a  kastély  oszlopos  termeiben.  A  tarka-barka  vendégsereg  még 

tarkább  lett:  a  római  tógák  és  bőrruhás  keresztesvitézek  közé 
keskeny  spádéju  hidalgók  keveredtek,  csörgősipkás  udvari  bolon 
dok  kalandorformáju  ritterekkel,  Vesta  papnői  rizsporoshaj u 
francia  dámákkal  sétáltak  karöltve,  egy  cifraviganós  magyar 
menyecske  Aphrodité  görög  istenasszonnyal  és  Wallenstein 
nagybajuszu  zsoldosával  beszélgetett.  Sokan  csak  az  arcukat 
takarták  el  fekete  dominóval,  de  a  copfos  paróka,  kék  frakk, 
fehér  harisnya  és  csattos  cipő  menten  elárulta  bécsi  szárma- 
zásukat. A  sok  maskara  és  álarcos  között  a  legeredetibb  maskara 
a  falusi  magyar  ur  volt,  aki  pufók  vörös  arcát  és  sujtással  cifrán 
kihányt  zrínyijét  semmivel  sem  födte.  Rajta  ugyan  ne  nevessen 
senki  fia! . . . 

A  táncterem  pálmái  és  narancsfái  között  elrejtett  hangászok 
muzsikálni  kezdtek,  de  a  vendégseregben  nem  sok  hive  akadt  a 
táncnak.  A  negédes  menüetténél  sokkal  izgatóbb  volt  most  a 
'maskarákat  felismerni.  íme,  Aphrodité  is  otthagyta  a  magyar 
menyecskét  s  a  nagybajszu  zsoldoskatonát  és  elindult  meg- 
keresni azt  a  gárdistát,  aki  hozzá  verset  küldött. 

De  vájjon  melyik  lehet  az  a  katona  a  tömérdek  férfi  között? 

Nem  sokáig  kellett  keresnie.  A  gárdista  (bécsi  arszlán 
most  fekete  dominóval)  a  helyébe  ment.  Ő  már  megismerte, 
hogy  Aphrodité  nem  más,  mint  Delfén,  a  táncosnő,  s  a  nagy- 
bajszu Wallenstein-lovag,  akivel  az  imént  beszélgetett,  Adalbert 
ur,  a  bécsi  gavallér. 

—  Asszonyom,  —  bókolt  mélyen  a  táncosnő  előtt,  —  a 
poézis  ezúttal  valósággá  lett:  Aphrodité,  vagyis  Vénusz  isten- 
asszony leszállt  a  földre,  s  nekem  lábai  elé  kellene  borulnom, 
hogy  elmondjam  virágénekemet.  Ugy,  ahogy  ez  a  versben  van. 

A  táncosnő  óvatosan  nézett  körül. 

—  Csöndesen  lovag,  —  súgta,  —  erre  most  nincs  alkalom. 
Sokan  figyelnek,  csupa  lerázhatatlan  udvarló,  bár  én  szeretnék 
önnel  egy-két  bizalmas  szót  váltani.  Épen  ezért  üzentem,  hogy 
éjfélkor  legyen  a  parkban,  a  szökőkút  mellett .  .  .  Megkapta  ön 
attól  a  magyar  úrtól,  aki  a  verset  hozta? 

—  Nem.  Azóta  mindenütt  kerestem,  de  sehol  sem  találtam. 

—  Ott  áll  a  terem  túlsó  sarkában.  Menjen  és  hallja  meg 
tőle  magától  is. 

A  táncosnő  tovalebbent;  a  Wallenstein-lovag,  mint  az 
árnyék  követte  messziről.    A  gárdista  az  ismerős  magyar  felé 

Magyar  Figyelő.  19 

tartott,  de  mire  a  sürgő-forgó  maskarákon  keresztültörte  magát, 
a  nemes  ur  már  eltűnt. 

—  Éjfélkor  a  parkban,  a  szökőknt  mellett!  —  gondolta  a 
hadnagy  elégedetten,  —  a  győzelem  könnyebb  volt,  mint 
hittem  ... 

Megállt  a  terem  közepén  és  szemével  a  táncosnőt  kisérte. 
Ez  épen  most  szólított  meg  egy  keresztesvitézt. 

—  Uram,  ha  jól  tudom,  a  kereszteshad  végig  utazott 
Európán,  mig  a  Szentföldet  megláthatta.  Akkoriban  sok  idegen 
lovag  csatlakozott  Bouillon  Gottfrid  seregéhez  .  . .  Vájjon  az  a 
fekete  dominós  gavallér,  aki  amott  áll  a  terem  közepén,  nem 
volt  köztük?  . . .  Most  talán  csak  ruhát  cserélt,  szivesebben 
hódolván  a  divatnak. 

A  keresztesvitéz  felágaskodott. 

—  Az  az  inas-combos  fekete  dominó?  ...  Az  sohasem  volt 
közöttünk.  Magyar  földön  termett,  akkoriban  még  erősen  küz- 
ködött  a  pogány  hittel,  s  titkon  ellensége  volt  a  keresztnek.  Ma 
már  egészen  megtért,  gárdista  Bécsben  és  Bessenyei  György 
a  neve. 

—  Ezt  a  nevet  már  hallottam  valahol,  —  jegyezte  meg  a 
táncosnő.  —  Hát  azt  a  maskaranélküli  magyar  urat  vájjon  melyik 
faluból  szalajtották  el? 

—  Igazán  nem  tudom.  Ha  a  magyar  falukat  megbolygatták 
volna,  mindegyikből  szakasztott  ilyen  urak  kerültek  volna  elő. 
Ma  ilyen  az  igaz  ember,  a  gazdag  falusi  nemes,  akinek  nyugaton 
nagyon  rossz  a  hire.  Tegyük  föl,  hogy  Pontyinak  hívják  .  .  . 

A  féltékeny  Wallenstein-zsoldos  hosszúnak  találta  ezt  a 
beszélgetést  és  közelebb  lépett. 

—  Ah,  jó  hogy  jön,  Adalbert,  —  szólt  a  táncosnő,  —  épen 
szükségem  van  önre  .  . .  Menjen  és  kérdezze  meg  amott  azt  a 
magyar  urat,  hogy  mint  szolgál  becses  egészsége?  Ugy  látom, 
erősen  unatkozik. 

A  Wallenstein-lovag  a  morgó  kutyához  hasonlóan  moz- 
gatta ragasztott  bajuszát  erre  a  kelletlen  feladatra. 

—  Menjünk  együtt,  —  indítványozta  bátortalanul,  mint 
aki  érzi,  hogy  máris  kegyvesztett  hit  ím  adottja  előtt. 

—  Csak  menjen  előre,  uram,  —  mosolygott  Aphrodité.  — 
Kérje  meg  nevemben,  hogy  várjon  reám,  kérdezni  valóm 
lesz  tőle. 

A  Wallenstein-lovag  leforrázottan  ódalgott  el,  hogy  eleget 
tegyen  a  parancsnak.  A  magyar  ur  idegenül  állt  a  nyüzsgő  mas- 
karák között  s  unottan  nézegette  kordován  csizmáit.  Szinte  lerítt 
az  arcáról,  hogy  őszintén  megveti  a  franc  vakulására  csinált 
mulatságot. 

—  Uram,  —  szólította  meg  a  Wallenstein-lovag  némi  rész- 
véttel, mint  aki  megérti  a  mellőzöttek  közös  sorsát,  —  önnek 
lígy  látom  nincs  Ínyére  ez  a  maskarabál.  Vallja  meg  őszintén, 
hogy  most  hazagondol. 

—  Mi  tagadás,  —  felelte  a  megszólított,  —  jobban  szeret- 
nék most  otthon  lenni.  Már  eluntam  nézni  ezt  a  sok  futóbolon- 
dot, —  meg  aztán  a  csizmám  is  szorít. 

—  Én  mondanék  önnek  valamit .  .  .  Gyerünk  be  mind- 
ketten az  oldalszobába,  ott  nekünk  való  mulatság  kínálkozik. 

—  Tudom.  Kártya.  Mennék  is,  ha  egy  üzenet  nem  nyomná 
a  lelkemet.  Csak  megtalálnám  azt,  akinek  át  kell  adnom,  mind- 
járt mennék. 

—  És  ki  az,  akinek  át  kell  adnia? 

—  Ha  én  azt  tudnám!  A  theátrumban  katonaruhában  volt, 
de  hogy  most  micsoda,  azt  senki  fia  sem  tudhatja  ebben  a  kala- 
majkában .  .  .  Még  hozzá  azt  a  táncos  leányasszonyt  sem  látom, 
aki  az  előbb  olyan  derekasan  ugrált  a  játékpiacon.  Engem 
úgyse'  tüstént  megmondanám  neki,  hogy  ki-ki  maga  keresse 
meg  a  párját .  .  . 

A  gavallér  gyanút  fogott  erre  a  kijelentésre.  Hm,  ehhez  az 
üzenethez  nyilván  neki  is  lesz  némi  köze!  Az  ördögbe  is  .  .  .  a 
megcsalt  szerelmes,  aki  semmit  sem  tud  arról,  hogy  megcsalták, 
nevetségesebb  figura,  mint  az,  aki  legalább  ezt  tudja.  Ravasz- 
kodjunk csak  egy  kissé,  lovag! 

—  Uram,  —  fordult  a  magyarhoz,  —  én  jószivü  ember 
vagyok.  Nincs  lelkem  hozzá,  hogy  önt  szó  nélkül  kínlódni  lás- 
sam. Megsúgom  hát,  hogy  én  vagyok  az  a  gavallér,  akit  keres. 

A  falusi  ur  gyanútlanul  ugrott  bele  a  csapdába. 

—  No,  hála  a  papnak!  Csakhogy  ráakadtam  .  .  .  Igazán 
az  ur  küldte  azt  a  verset? 

—  Ki  más  küldte  volna?  —  füllentett  a  gavallér. 

—  Az  ám,  most  már  én  is  megismerem  . .  .  Hát  azt  üzente 
az  urnák  a  leányasszony,  mikor  a  verset  elolvasta,  hogy  éjfélkor 
legyen  a  parkban,  a  szökőkút  mellett. 

—  Ott  leszek,  —  mormogta  sötéten  a  lovag,  de  a  fenyegetés, 
amit  kimondani  készült,  a  torkán  akadt.  A  táncosnő  közelgett; 
a  gavallér  tettenért  bűnösként  ódalgott  el. 

—  Jó  uram,  —  szólt  a  táncosnő,  —  most  már  nem  kell 
fáradnia  üzenetemmel.  Az  imént  találkoztam  a  lovaggal  és  én 
magam  adtam  át  neki. 

—  Én  is.  Épen  most. 

—  Most?  —  kérdezte  a  táncosnő  riadtan.  —  Talán  csak 
nem  annak,  akivel  beszélgetett? 

—  Hát  kinek?  —  csodálkozott  a  nemes.  —  Hiszen  az 
küldte  a  verset! 

A  táncosnő  szörnyűködve  csapta  össze  parányi  kezét. 

—  Oh,  szent  együgyűség!  . . .  Ön  ugyan  alaposan  elron- 
totta a  dolgot . . .  Annak  mondta  el,  aki  a  legféltékenyebb  szép- 
tevőm. Most  már  mi  lesz,  ha  ezek  összetalálkoznak? 

A  magyar  ur  parókájához  kapott,  amelynek  copfja  har- 
ciasan kunkorodott  fölfelé  a  belehúzott  dróttól. 

—  Biz'  abból  baj  lesz.  Valamelyikük  aligha  fűbe  nem 
harap. 

A  táncosnő  szeméből  rémület  tükröződött  ki. 

—  Nem,  ez  nem  lehet,  —  mondta  elszántan,  — r  vissza  kell 
tartanunk  a  másik  lovagot .  . .  Jőjjo%,  keressük  együtt.  Meg  kell 
találnunk  .  . . 

—  Akkor  siessünk  ám  istenigazában!  —  lódult  meg  a 
nemes  ur.  —  Közel  van  már  nagyon  az  éjfél .  .  . 

* 

A  gárdista  egy  ideig  még  bámulta  a  farsangi  képet,  aztán 
betért  az  oldalszobába,  ahol  a  kártyások  ütöttek  tanyát.  A  rokam- 
bole  csengő  aranyakba  ment;  az  egyik  asztalnál  egy  magyar  ur 
előtt,  akinek  éves  szállása  volt  Bécsben,  egész  halommal  állt  már 
az  aranytallér.  A  gárdista  ismerte  a  szerencséskezü  játékosi: 
két  esztendeje  ez  lőtte  keresztül  egyik  pajtását  valami  asszony- 
história miatt.  Bécsben  élte  világát,  gyerekkora  óta  talán  ma  járt 
először  Magyarországon,  s  két  kézzel  tékozolta  rengeteg  vagyo- 
nát. A  hadnagy  önkéntelenül  is  összehasonlítást  tett  közte  és  ama 
falusi  nemes  között,  akit  a  színházban  ismert  meg,  s  ugy  találta, 
hogy  az  a  másik  fajta  mégis  csak  különb.  Két  véglet,  gondolta, 
ez  már  egészen  elveszett,  elnyelte  az  idegen  náció  fénye,  élvezete, 

romlottsága,  a  másik  csak  alszik,  azon  még  lehetne  segíteni.  De 
hogyan? . . . 

A  nagy  lábas  óra,  amelynek  drágakövekkel  kirakott  lapja 
a  napot,  holdat  és  csillagokat  ábrázolta,  épen  háromfertályt  ütött. 
Az  óraszekrény  megzendült,  az  óralap  alatt  egy  ajtócska  nyílott 
ki,  és  két  aranyos  amorette  kecses  hajlongással  táncolni  kezdett. 

A  tiszt  odafigyelt;  az  óra  napsugárt  utánzó  mutatója  a  tizen- 
kettő felé  közeledett. 

—  Rossz  idő  ez  a  tépelődésre,  —  gondolta,  —  Delfén  talán 
már  vár  is  a  parkban. 

Lesietett  a  lépcsőkön,  s  az  egyenesre  nyirt  fasorok  és  furcsa 
formájú  nyesett  bokrok  között,  amelyekkel  a  háziúr  talán  a  ver- 
saillesi  kertet  akarta  utánozni,  a  szökőkút  felé  tartott.  A  hűvös 
nyáreleji  éj,  mint  valami  fáradtálmu  vándor  feküdt  a  kerten,  az 
asztal  és  padformára  kényszerített  bokrok  fantasztikus  alakokká 
nőttek.  A  közelből  már  hallatszott  a  szökőkút  csobogása,  amely- 
nek hangját  azonban  a  kerten  kivül  eső  parasztföldek  békaserege 
időnkint  egészen  elnyomta.  A  gárdista  ugy  találta,  hogy  ez  az 
éktelen  kuruttyolás  sehogy  sem  illik  bele  a  versaillesi  képbe,  s 
hogy  a  magyar  külsővel  együtt  a  békákat  is  eltüntethette  volna  az 
idegent  kedvelő  házigazda. 

A  katona  a  szökőkúthoz  ért.  A  kerek  márványmedence 
közepén  Neptunus  méltóságteljesen  állt  háromágú  szigonyával 
és  körülötte  pufók  tritonok  a  szájukból  bőven  ontották  a  vizet. 
A  gárdista  megkerülte  a  kutat;  a  táncosnő  még  nem  volt  ott. 

—  Vájjon  eljön-e?  —  gondolta  magában  és  hallgatózni 
kezdett. 

Semmi  nesz.  A  kavicsos  utakon  senki  sem  járt.  A  gárdista 
elhatározta,  hogy  türelmes  lesz,  elvégre  Delfén  megérdemli.  Újra 
hallgatózni  kezdett.  Percek  teltek-multak,  Neptun  változatlan 
méltósággal  állt  a  kútban,  s  a  tritonok  egyforma  buzgósággal 
szöktették  a  magasba  a  vizet.  A  gárdistának  ugy  tetszett,  hogy 
már  nagyon  régen  várakozik,  s  mindez  alighanem  hiábavaló. 

—  Nem  fog  eljönni,  —  jósolta  magának  fennhangon.  — 
Nyilván  csak  tréfát  űzött  velem,  s  ha  később  összetalálkozunk, 
a  szemem  közé  nevet .  . .  Játék  a  szerelem,  nevessen  hát  az  is, 
aki  vesztes  marad  benne! 

E  pillanatban  a  kavics  árulkodni  kezdett.  A  fák  közül, 
mintha  csak  végszóra  jött  volna,  a  bécsi  gavallér  tünt  elő. 

—  Uram,  —  szólt  a  tiszthez  elfojtott  dühhel,  —  ön  ala- 
posan téved  .  .  .  Aki  vesztes  marad  a  szerelemben,  az  fizessen, 
ha  a  bőrével  is.  így  volt  ez  a  theátrumban  is  . .  . 

—  Leskelődött  utánam,  —  gondolta  a  gárdista  és  meg- 
vetéssel nézett  a  gavallérra.  Ez  elszántan  húzta  elő  a  pisztolyát. 

—  Nos,  —  kiáltott  a  katonára,  aki  meg  sem  mozdult,  — 
mire  vár  még?!  Ketten  versengtünk  egy  hölgyért,  s  ön  tudja, 
hogy  ilyen  esetben  gavallérok  között  mi  a  szokás. 

Lövésre  emelte  a  kezét;  a  gárdista  védtelenül  bámult  a 
pisztolycsőbe.  A  kavicsos  uton  ismét  lépések  hallatszottak. 

—  Erre,  erre!  —  kiáltotta  egy  öblös  hang.  —  Itt  van- 
nak! . . .  Fogjátok  meg!  .  . . 

A  homályból  kemény  szorítású  markok  kaptak  a  vetély- 
társak felé.  A  bécsi  gavallér  káromkodva  sütötte  el  a  pisztolyát. 
A  hadnagy  egy  erős  ütést  érzett  a  vállán. 

—  Ide  lőtt!  Fogjátok  erősen  legények!  —  káromkodott  a 
gárdista  egyik  támadója. 

A  katona  megismerte:  az  a  magyar  ur  volt,  akit  szerelmi 
postásnak  használt  föl.  A  bécsi  gavallér  elszántan  dulakodott  a 
fogdmegekkel.  A  kut  felől  bocsánatkérő  arccal  lépett  elő  a 
táncosnő. 

—  Uram,  —  szólt  a  gárdistához  méltatlankodó  hangon,  — - 
ki  kell  jelentenem,  hogy  nem  én  akartam  igy  ...  Ez  a  jó  ur 
Adalbert  lovagot  vélte  önnek  ...  és  .  . .  ah,  ez  borzasztó  félóra 
volt!  . . . 

—  Mégis  eljött,  —  gondolta  hálásan  a  gárdista.  —  A  sze- 
relmi história  jól  indult,  csak  ez  a  bárdolatlan  falusi  nemes  ne 
ütötte  volna  bele  az  orrát.  Eh,  ez  a  két  balkezü  mindent  elront 
balga  okoskodásaival!  . . . 

A  magyar  ur,  mint  valami  harcias  kakas  ugrándozott  a 
tülekedő  bécsi  gavallér  előtt.  A  gárdista  vérző  vállára  mutatott 
és  intett,  hogy  le  akarja  vetni  a  dolmányát.  A  táncosnő  szégyen- 
lősen fordult  félre.  A  tiszt  a  szökőkút  mellé  állt,  s  mialatt  vetély- 
társa golyójának  nyomát  vizsgálgatta,  mosogatta,  ugy  tetszett 
neki,  mintha  újra  átálmodná  ezt  a  kalandot.  Igen  . .  .  egy  gyorsan 
pergő  színdarab  lebegett  most  előtte,  amelyben  egy  kevéssé  már 
a  szereplők  is  átidomultak.  Csodálatosképen  csak  a  magyar  ur, 
a  falusi  nemes  maradt  benne  a  régi.  Ez  most  is  olyan  volt, 
amilyen  valóságban,  s  amilyen  férfiak  akkor  Magyarországon 

éltek.  Szeretett  pörösködni,  enni,  inni,  sosem  mozdult  ki  a  falu- 
jából, s  nem  törődött  azzal,  hogy  milyenek  a  vendégfogadók,  az 
utak,  a  finomodottabb  élet,  és  hogy  milyen  lesz  a  magyar  jövő. 
Ez  az  ur  valóban  nem  látott  tovább  az  orránál  és  mindent  elhitt 
korlátolt  esze.  És  mikor  Delfén,  a  táncosnő,  aki  immár  Szidalis 
nevet  kapott,  szerelmesével  Parmenio  úrral  találkozni  akart,  ki 
lábatlankodott  köztük  a  legtöbbet,  mint  Pontyi  a  filozófus,  az 
«igaz  ember»,  aki  mindent  elront,  amihez  hozzákezd,  s  akit  való- 
ban érdemes  lesz  a  magyar  atyafiak  elé  állítani,  hogy  lássák  meg 
magukat  benne. 


Nowo-Georgiewszk. 


Sven  Hédin  második  háborús  könyvéből. 

Sven  Hédin  a  múlt  évben  néhány  hónapot  töltött  a  keleti  fronton  és  be- 
nyomásait Kriget  mot  Ryssland  (Háború  Oroszország  ellen)  cimü  majd- 
nem ezeroldalas  könyvben  irja  le.  A  világhirü  keleti  utazó  ezen  máso- 
dik háborús  könyvéből,  mely  még  nem  jelent  meg  magyar  nyelven, 
mutatunk  be  alább  egy  érdekes  részletet. 

Épen  vacsoránál  ültünk,  midőn  Ganghofer  belépett  és  lelkesedve 
mondta,  hogy  Nowo-Georgiewszk  nagy  részét  bevették.  Ő  maga  merészen 
és  a  veszedelemmel  mit  sem  törődve,  követte  a  csapatokat  s  szemtanuja 
volt  a  nagyszerű  eseménynek.  Azonnal  elhatároztuk,  hogy  másnap, 
augusztus  20-án  fölkerekedünk  és  közelebbről  megnézzük  a  várat.  Már 
reggel  5  órakor  a  barátságos  dr.  Hochheimer  főtörzsorvos  autójában 
ültem  és  két  vidám  fiatal  főhadnagy  társaságában  száguldva  közeledtünk 
Wkra,  a  Narew  egyik  mellékfolyójának,  keleti  partjához.  A  hid  termé- 
szetesen föl  volt  robbantva,  de  már  erősen  dolgoztak  az  uj  hadi-hidon. 
A  cölöpökre  deszkákat  helyeztek  és  hosszú  sorban  jöttek  át  a  foglyok. 
A  fickók  vidámak  voltak.  Néhányan  énekeltek,  s  kissé  ittasoknak  lát- 
szottak, sőt  egynémelyik  annyira  oda  volt,  hogy  pajtásaik  támogatták 
két  oldalról.  Türelmesen  várakoztunk  és  néhány  német  tiszttel  beszél- 
gettünk, akik  elmondták,  hogy  a  döntő  roham  az  északkeleti  frontrészen 
történt  a  Narew  és  a  Wkra  szögletében.  Az  utolsó  tüzérségi  előkészítést 
mintegy  80  nehéz  ágyú  végezte,  melyek  közül  60  alig  3  km.  hosszúságú 
fronton  volt  összpontosítva. 

A  vár  kerülete  mintegy  50  kilométer.  Rendesen  egy  katonát  számi 
tollak  minden  méterre,  igy  50.000  főnyinek  gondolták  a  védőrséget, 
mégis  a  foglyok  száma  90.000  lett,  igaz,  hogy  ezek  között  sok  a  hadi 
munkás.  A  szász  honvédség  rohama  törte  meg  a  védősereg  ellenállását, 
mire  Bohr  parancsnok  két  parlamentert  küldött  v.  Beseler  tábornokhoz. 

hogy  bejelentsék  a  megadást.  A  német  parancsnok  azonban  visszaküldte 
őket.  Ugyanis  az  orosz  generális  sajátkezű  aláirását  követelte.  Csakhamar 
Bobr  generális  is  megjelent  és  aláirta  a  kapitulációs  jegyzőkönyvet,  de 
hozzáfűzte,  hogy  néhány  déli  erődről  nem  áll  jót,  mert  ezek  nem  akar- 
ják megadni  magukat.  Beseler  erre  kiadta  a  rendeletet,  hogy  ezen  erő- 
dök ellen  tovább  folytassák  a  tüzelést. 

Mikor  már  nagyon  sokáig  kellett  várakozniok,  átszóltunk  a  német 
altiszteknek,  hogy  állítsák  meg  egy  darabig  a  fogolysereget,  mig  át- 
jutunk a  folyón.  A  másik  parton  elhaladva  a  III.  számú  erőd  előtt,  ahol 
300-at  fogtak  el,  egyenesen  a  citadella  felé  siettünk.  Az  egész  ut  szinte 
hemzsegett  a  foglyoktól  és  nagyon  sok  fogolyból  csak  ugy  dőlt  a  « vodka » 
szaga.  «Hol  kaptatok  pálinkát?))  kérdeztem.  Egy  fekete  szakállas  orosz 
akadozó  nyelvvel  igy  válaszolt:  «Hát,  némelyek  vodkát  leltek  és  berúg- 
tak, mások  nem  leltek  és  most  szomorkodnak)),  mire  a  pajtásai  hango- 
san fölnevettek.  Az  ut  szélén  szintén  feküdt  egy  hős  orosz  és  kapargált  a 
krumpliföldben,  és  mikor  megkérdeztem  a  társaitól,  hogy  talán  krumplit 
keres,  azt  felelték:  «Dehogy,  nem  tud  a  lábára  állni,  annyira  berúgott.)) 
Később  megtudtuk,  hogy  a  legénység  kifosztotta  a  szeszraktárt.  Különben 
valamennyi  orosz  szép  szál  legény  volt,  erős  és  széles  vállú,  kitűnő 
egyenruhában  és  csizmában,  valamennyi  kitűnő  katona-anyag. 

A  citadella  közelében  Ganghofer  jött  néhány  tiszttel  autón  utá- 
nunk. Az  uj  hid  ugyanis  már  elkészült.  Mintha  csak  varázsütésre  tör- 
tént volna.  Átszállva  Ganghofer  autójára,  először  egy  mezőre  értünk, 
ahol  200  ló  hevert  frissen  a  vérében.  Némelyiket  a  gránátok  téptek  széj- 
jel, de  a  legtöbbjét  az  oroszok  lőtték  agyon,  nehogy  német  kézre  jussa- 
nak. Még  más  helyen  is  láttunk  ilyen  lóhulla-hegyeket. 

A  citadellát  és  környékét  sürü  füstfelhő  borította.  A  kaszárnyák, 
tiszti  lakások,  magazinok  lánggal  égtek  és  sürün  pattogtak  a  fölrobbant 
patronok.  Gyalog  mentünk  tovább  égő  házak  között  a  parthoz,  ahol  a 
Narew  a  Visztulába  ömlik.  Bizony  nem  voltunk  biztonságban.  Bármely 
pillanatban  a  levegőbe  röpülhetett  velünk  együtt  egy  rejtett  munició- 
raktár  és  a  Visztula  másik  partjáról,  mely  még  részint  orosz  kézben  volt, 
igen  gyakran  lövöldöztek  felénk,  mert  a  golyók  csak  ugy  fütyültek  el 
mellettünk.  A  Visztula-hid  vasoszlopai  mellett  valóságos  kis  flotta  hajó- 
roncsai hevertek.  Némelyikén  még  elolvashattam  a  nevet:  «Gonietz», 
«Sport»,  «Mars».  A  parton  pedig  fehér  mentőövek  hevertek  szanaszét, 
melyeket  a  robbanás  dobott  ki.  Itt  találkoztunk  tizenkét  német  katoná- 
val, kiket  négy  nappal  azelőtt  fogtak  el  és  most  visszakapták  szabad- 
ságukat. Elég  jól  bántak  velük.  Nagy  sietségükben  az  egyik  kórházat  is 
fölgyújtották,  de  a  németeknek  sikerült  a  betegeket  kimenteni. 

Visszahúzódtunk  a  citadella  biztosabb  részeibe.  Mindenütt  csak 
pusztítást  és  tüzet  találtunk.  Hatalmas  buzadombok  égtek  és  izzottak  és 

égett  kenyérszagol  árasztottak.  De  nem  mindent  tudlak  elpusztítani  és 
igen  sok  liszt,  konzerv,  azonkívül  700  ágyú  rengeteg  sok  munícióval 
került  a  győzők  kezére.  Természetesen  csak  az  ágyuk  egy  része  volt 
modern,  a  többi  régi  fajtájú.  Legtöbbjéből  hiányzott  a  zárószerkezet, 
valószínűleg  a  Visztulába  dobták.  Két  léghajóüldöző-ágyut  is  zsákmá- 
nyoltak, melyek  3400  méter  magasba  visznek  és  három  kitűnő  fény- 
szórót. 

A  Narew  vasúti  hidját  szintén  fölrobbantották.  Világosan  látszott, 
hogy  két  vonatot  eresztettek  egymásba  a  hídon,  hogy  növeljék  a-  zűr- 
zavart és  megnehezítsék  a  helyreállítást.  A  híd  épen  maradt  részén  még 
ott  volt  egy  28  centiméteres  ágyu. 

Miután  megnéztük  a  pusztítást,  ismét  autóba  ültünk,  hogy  a  XVl-ik 
számú  erődhöz  menjünk,  ahol  560  foglyot  ejtettek.  Útközben  megállított 
egy  őrjárat.  Mi  az?  «ő  felségét  várjuk  s  azért  szabadon  kell  tartanunk 
az  utat.»  Egy  tiszt  jött,  aki  aztán  tovább  engedett  és  elmondta,  hogy  a 
császár  három  órakor  ide  fog  érkezni  és  az  említett  erőd  előtti  téren 
szemlét  tart,  hogy  köszönetet  mondjon  csapatainak. 

Épen  akkor  érkeztünk  oda,  midőn  a  honvédbrigadéros  v.  Pfeil  gróf 
fölvonult  a  csapatával.  Ott  volt  a  «halálfejes»  huszároknak  is  a  brigádja. 
Egyik  autó  a  másik  után  gördült  föl.  Generálisok  és  más  magasrangu 
tisztek  egyre  nagyobb  csapatban  gyűltek  össze  a  front  előtt.  Végül  meg- 
érkezett Hindenburg  is  a  törzskarával  és  zúgás  hallatszott  mindenfelől  s 
minden  szem  a  tannenburgi  győző  felé  fordult. 

Most  egész  sor  autó  robogott  föl  a  térre,  ahol  álltunk.  Fiatalo- 
san és  gyorsan  szállt  ki  a  császár  az  elsőből  és  biztos  kemény  léptekkel 
indult  a  tisztjeihez,  akiket  üdvözölt.  A  csapatok  elvonultak  előtte.  Egy 
legény  sem  kerülte  el  kutató  éles  tekintetét.  Mialatt  a  négyszög  kialakult 
a  császár  körül,  Hindenburggal  beszélgetett.  Majd  félrevonta  v.  Pfeil 
grófot  és  elmondatta  vele  a  Wkra-front  áttörését  és  az  egyes  csapatok 
teljesítményeit.  Mikor  ez  megtörtént,  a  császár  egyedül  ment  a  négyszög 
közepéig  és  beszédet  mondott  olyan  hangon,  amely  végig  hangzott  az 
egész  mezőn  és  egy  szótag  sem  ment  veszendőbe  senki  számára.  Meg- 
köszönte katonáinak  vitézségüket  és  hogy  oly  nagy  becsületet  szereztek 
a  birodalomnak  és  neki  is,  valamint,  hogy  ismét  uj  babért  fűztek  a  már 
oly  sok  győzelem  koszorúzta  zászlóik  köré.  A  seregek  Ura  feléjök  nyujtá 
karját  és  a  haza  javára  fordítá  az  ö  fáradozásukat.  Köszönettel  emléke- 
zett meg  Antwerpen  meghódítójáról,  aki  ma  már  eddig  is  híres  nevét 
még  egy  nagyobb  vár  bevételével  növelte.  Megköszönte  Pfeil  grófnak, 
hogy  elsőnek  vezette  az  áttörési  és  köszönetet  mondott  minden  csapat- 
nak külön-külön.  Boldognak  érzi  magát,  hogy  n  harcmezőn  beszélhet 
katonáival  azon  a  napon,  mikor  Nowo-Georgiew  s/k  várát  meghódították. 

Lassan  és  világosan  beszéli.  Hangja  nem  rezegett,  hanem  a  császári 


Nowo-Georgiewszk 


299 


parancsoló  hatalom  erejével  zengett.  A  császár  egész  megjelenésében, 
mozdulataiban  és  hangsúlyozásában  a  biztos  győzelem  tudata  nyilvánult 
meg.  Ugy  állt  ott  csapatjai  közepette,  mint  Németország  legyőzhetetlen 
nagyságának  és  erejének  megtestesülése,  amely  kell  hogy  legyőzze  ellen- 
feleit és  fölépítse  az  uj  világbirodalmat  szélesebb  alapokon,  mint  eddig 
valaha. 

Vilmos  császár  azután  tábornokaival  visszament  az  autójához.  Én 
egy  darabig  Müller  admirálissal  beszélgettem  az  uton.  Midőn  vagy  tiz 
méternyire  tőlünk  elhaladt  a  császár  autója,  hallom,  hogy 
valaki  hangosan  a  nevemet  kiáltja  és  odasiettem  a  kocsihoz.  A  császár 
baloldalán  v.  Beseler  tábornagy  ült  és  vele  szemben  v.  Falkenhayn  báró 
és  egy  adjutáns.  Vidám  barátságos  hangon  üdvözölt  a  császár  és  rögtön 
rátért  a  nagy  nap  eseményeire:  «Was  sagen  Sie  dazu,  im  Laufe  von 
wenigen  Tagén  zwei  solche  Festungen  wie  Kowno  und  Nowo-Geor- 
giewszk!)) És  ezután  fölsorolta  a  foglyok,  a  zsákmányolt  ágyuk  számát 
és  a  nagy  hadizsákmányt  mindkét  helyről.  Szeme  szinte  ragyogott  az 
örömtől.  «Ki  csinálja  ezt  utánunk? »  Azután  még  másról  is  beszélgettünk. 
Beseler  csak  integetett  és  mosolygott,  mintha  azt  akarta  volna  mondani: 
mikor  tegnapelátt  találkoztunk,  egyikünk  sem  hitte,  hogy  ilyen  gyorsan 
fog  menni.  . 

A  császár  ép  oly  egészséges  és  friss  volt,  mint  amikor  Sziléziában 
találkoztam  vele.  Valósággal  mintaképe  az  erőnek  és  energiának  és  nem 
adna  magának  addig  egy  kis  nyugalmat,  mig  a  győzelem  nem  teljes, 
amig  Németország  fejlődésének  semmi  sem  fog  útjában  állani.  Erőteljes 
kézszorítással  váltunk  el  és  az  autó  tovább  rohant  a  keleti  erődök  felé. 

Svédből:  Leffler  Béla. 

Magyarország,  anarchizmus  és  demokrácia.  A  « Magyar  Figyelő » 
1915.  évi  23-ik  számában  «Budapest  anarchistái))  cimen  egy  közlemény 
jelent  meg,  melyre  eddig  közülünk  senki  nem  felelt,  tehát  indíttatva 
érzem  magam  felelni. 

Legelőször  is  a  közlemény  jó  indulatú  célzatát  kell  hogy  ki- 
emeljem. 

Rendkivül  érdekes  az  a  körülmény,  hogy  a  magyar  irodalom 
legelőkelőbb  folyóirata,  s  egyben  a  Tisza-kormány  lapja  az  egykor  ki- 
tagadottakat ily  elismerésben  részesíti. 

Azonban  nem  mulaszthatom  el  a  cikk  tévedéseit  helyreigazítani. 
Ami  onnan  ered,  hogy  irója  az  ismertetett  «anarchisták»-nak  soha 
szinét  se  látta,  hanem  egyik  —  időközben  közénk  vetődött  —  barátom 
elbeszélése  nyomán  irta  meg  a  « márvány  asztalnál)). 

A  tévedések  a  következők:  Schmitt  Jenő  nem  belügyi,  hanem 
igazságügyi  miniszteri  tisztviselő  volt.  S  nem  «egyik  nagyhirü  német 
egyetemnek  filozofikus  irásműre  kiirott  pályázatán)),  hanem  a  «Berlini 
filozófiai  társaság»  által,  s  nem  «az  eszmék  története)),  hanem  a  «Das 
Geheimnis  der  Hegelschen  Dialektik»  cimü  művével  nyerte  a  pálya- 
dijat. A  filozófiai  fakultás  tanszékére  való  meghívást  pedig  se  Német- 
országban se  itt  Budapesten  nem  fogadta  el.  Tehát  le  sem  mondha- 
tott róla. 

Malaschitz  nem  János,  hanem  Mátyás  volt.  Bellér  pedig  nem 
« fehérneműtisztító»,  hanem  vasmunkás.  «Krausz  bácsi »  pedig  már  csak 
azért  se  simogathatja  szakállát  (ezt  Schmitt  Jenő  szokta  tenni),  mert  én 
tizennyolc  év  óta  még  nem  láttam  « szakállal ».  A  « Neues  Lében » 
cimű  berlini  anarchista  Japnak,  és  a  Most  János  «Szabadság»  című 
lapjának  már  csak  azért  se  lehet  «munkatársa»,  mert  a  két  lap  mint- 
egy tiz  év  óta  nem  létezik.  Bár  előbbinek  csakugyan  munkatársa  volt. 

Én  pedig  nem  «asztalosmester»,  hanem  szabómunkás  vagyok. 
A  «Mátyás  pincének))  pedig  soha  tájára  se  volt  társaságunk. 

Igaz,  hogy  a  Batthyány  éra  alatt  járta  a  pénz  a  «slrohmann»- 
ságért,  az  azonban  nem  igaz,  hogy  « kapós  lett  a  mártiromság  tövis- 

koronája»,  sőt  ellenkezőleg,  alig  két-három  munkanélküli  családapát 
sikerült  fogni  a  lealázó  szerepre. 

S  ha  az  iró  ur  csak  egy  vitánkon  is  jelen  lett  volna,  akkor  nem 
azt  irná,  hogy  «magyar  tolsztojánusok«,  hanem  ezt:  ahány  theoretikusa 
csak  van  az  anarchizmusnak,  mind  képviselve  van  itt  néhány  tucat 
emberben.  S  ezek  annyiféle  «isták»,  ahányan  vannak,  s  egyik  hevesebb 
mint  a  másik,  de  valamennyi  elfogult. 

Ezek  a  szélsőségek  viták  alkalmával  összekuszálódva,  a  leg- 
dühösebb  személyeskedéssé  fajultak.1) 

Ám  ezek  a  tévedések  nem  volnának  elég  fontosak  a  « cáfolásra », 
ka  nem  tudnánk,  hogy  már  készül  a  «magyar  anarchizmus  története* 
ugyanezen  az  alapon.  Amelyre  én  előzetesen  is  bátorkodom  meg- 
jegyezni, hogy  az  csak  torzszülött  tákolmány  lehet. 

Ugyanis  a  cikkben  van  egy  tétel,  amely  ellen  irányul  feleletem 
egész  célzata,  és  pedig:  .  .  .  «Látni  való  ebből,  hogy  az  egészséges 
magyar  föld  hogyan  veti  ki  magából  azoknak  az  eszméknek  a  magvát, 
amelyek  teljes  kilombosodásuk  után  kártevő  gyümölcsöt  teremhetnek. 
És  ezen  a  földön  még  a  magvak  hintegetői  sem  maradhatnak  meg  ...» 

Köztudomású  dolog,  egyetlen  «nemzetben»  sincsen  csupán 
«ilyen»  vagy  «olyan»  tulajdonság,  hanem  valamennyiben  fellelhető 
mindenféle  « emberi  j ellem ».  De  viszont  minden  nemzetnél  találhatunk 
bizonyos  alap- jellemvonásokat,  hogy  ugy  mondjam  tipustulajdonságo- 
kat.  Ezt  a  bizonyos  «nemzeti  tulaj  donságok  »-at,  én  a  nép  zöme  és  a 
legkiválóbb  gondolkozói  összeegyeztetéséből  vélem  levonhatni.  Pl.  a 
«magyarság»  szerintem  a  «puszták  fiai»  és  az  «Ádám»  (az  ember 
tragédiájában)  jelleme  és  erényei  azonosságában  található.  Ugyanis 
a  naivság  őszintesége,  a  meggyőződés  szerinti  becsvágy,  a  tudákos- 
kodást  utáló  egyszerűség,  de  mindenek  felett  a  «legénykedés»  (virtus- 
kodás). Ez  a  «nagylegény »-ség  koronkint  és  helyenkint  igen  külön- 
böző, de  mindenkor  a  dolog  önmagábanvalóságáért  (l'art  pour  l'art) 
történik.  Legyen  az  vakmerő  verekedés,  tobzódó  duhajkodás,  avagy 
szépség  és  jóság  tekintetében  munkában  való  versengés.  Modern  nyelven 
szólva  minden  «belső  érték»  szerint  történik. 

Ha  megnézzük  a  nagy  alföldön  a  takarmány  «rakodtmányt» 
(boglyák,  kazlak,  asztagok,  sőt  maguk  az  épületek  is),  mily  szenve- 
délyes odaadással  dolgoznak  rajta,  mennyire  büszkék  rá,  ha  az  övék 
szebb  mint  a  másé,  s  mennyire  szégyenlik,  ha  csúnyább.  Ez  az  ((épít- 
mény)) egyetlen  a  maga  nemében  az  egész  világon. 

A  kommunisztikus  vonás  is  sajátja  a  magyar  embernek,  ha  vesz- 
szük  a  közös  legelő  használatát  és  a  közös  munkák  elvégzését,  oda 

*)  Ugyanezt  mondhatom  a  világ  minden  anarchista  csoportjáról.  Én  az  okát  is  megfejtem 
ennek  a  sajátszerű  dühöngő  mániának  egy  róluk  való  tanulmányomban. 

ugyan  sohse  kell  parlamenleskedő  «szószátyárság»,  hanem  a  «dolog 
elvégzésen.  Sőt  hogy  tovább  menjünk  a  modernségben,  az  első  nemzet- 
közi munkáskongresszus  (Párisban  1889-ben  az  újjáélesztett  «internatio- 
nale»)  és  az  első  országos  kongresszus  (Budapesten  1890-ben)  visz- 
hangjaként  1891.  tavaszán  magyar  földmunkások,  több  ezren  ötszáz 
százalékos  bérjavítást  vívtak  ki  mindennemű  hókusz-pókusz  nélkül 
(« köz  vétlen  cselekvéssel))).  De  hát  az  egész  világot  megdöbbentő  magyar 
vasutassztrájkról  mit  szóljunk? 

Mily  megragadó  vonása  Ádám-Miltiádesnek  amidőn  azt  mondja: 
nagyon  gyötörne  e  seb,  ha  szólnék  védelmemre,  s  amidőn  önmagát 
okolva  igazsága  és  ártatlansága  érzetében,  belátva  tévedését,  igy  fakad 
ki:  e  gyáva  népet  nem  átkozom  .  .  .  egyedül  én  voltam  bolond,  hivén, 
hogy  ily  népnek  kell  szabadság.  S  még  nagyszerűbb  Ádám-Danton, 
amidőn  hirül  viszik  neki,  hogy  egy  összeesküvő  meg  akarta  ölni, 
—  de  előbb  megöletvén  —  csak  annyit  felel  «megmentőjének»:  Ha  e 
helyet  jobban  megállta  volna,  rosszul  tevéi;  ha  nem,  tetted  helyes. 
Tehát  nemcsak  hogy  kislelküen  és  hiuan  nem  köszöni  meg  az  élete 
megmentését,  hanem  naiv  őszinteségében  és  ügybuzgóságában  ellen- 
fele tehetsége  f  eltét  e.lezhetőségével  saját  «belső  érték  ét »  vonta  megbíz- 
hatatlanságba. 

Ilyen  és  hasonló  gondolatokat  oly  gyakran  hallottam  «paraszt» 
emberektől,  hogy  többször  megkérdeztem:  olvasta-e  az  «ember  tragé- 
diáját))? Kinevettek  érte,  azt  se  tudták,  milyen  fán  terem.  Majd  azt 
gondoltam,  hogy  Madách  leste  el  és  értékesítette  az  ilyen  gondolatokat 
müvében.  De  egyik  se  utánzás,  hanem  mindkettő  egyazon  gondolkozás- 
mód szüleménye. 

«Anarchizmus»  alatt  értem  az  egyéni  meggyőződés  szerinti  cselek- 
vés összhangba  hozását  a  társadalmi  működéssel,  (mint  azt  Proudhon 
az  «anarchia»  megalapítója  értelmezte).  De  egyben  minden  szertelen- 
ségek  elkövethetése  is. 

Az  1871-iki  párisi  communard  események  hírének  hatása  alatt 
Petőfi  István  (mint  gazdatiszt)  ezt  mondta  egyik  munkásának:  hej 
öregem,  borzasztó  világ  van  most  Párisban,  az  emberek  öldöklik  egy- 
másl  .  .  .  öregem!  Lesz  olyan  idő,  hogy  minden  javadalom  olyan  közös 
lesz,  mint  most  a  levegő  és  viz.  De  mi  már  nem  érjük  meg  .  .  .  Mintha 
csak  a  bátyja  «Az  itélet»  című  költeményét  olvasnánk:  . . .  «Az  örök 
iidvesség;  Srette  a  mennybe  röpülnünk  Nem  lesz  szükség,  mert  a  menny 
fog  a  földre  leszállni.))  íme  a  két  «anarchista»  testvér.  (Pedig  hát 
magyarok  is.) 

Tisza  ístván  miniszterelnök  egyizben  egy  nála  kérelmező  kül- 
döttségnek azl  az  utasítást  adta,  hogy  «tegyenek  szert  belső  értékekre*. 
S  valóban  ő  maga  is  azl  tette,  amidőn  birtokán  egyik  munkása  előtt 

kalaplevétellel,  meghajolva  ismételten  megköszönte  annak  szorgalmas 
munkásságát,  példaként  egész  személyzete  előtt.  (Ezt  az  esetet  más 
helyen  tüzetesen  tárgyalom.) 

Már  pedig  a  «belső  érték»  specifikusan  «ideális  anarchista»  szüle- 
mény. Két  német  filozófus  alkotta  meg:  Stirner  és  Nietzsche,  mindkettő 
a  világirodalom  legsajátszerübb  gondolkodója. 

A  demokrácia  teljesen  külső  tekintélyre  —  szavazati  többség  — 
épít.  Ez  az  ezerfejü  hidra  elnyelni  törekszik  a  világot.  Alkatrészei  a 
((szervezkedés)),  ((fegyelmezettség))  s  mindennemű  belső  értékű  egyéniség 
teljes  megszűnése.  Tipikus  példa  rá  a  németországi  szociáldemokrata 
párt  működése.  (A  magyarországi  szociáldemokrata  párt  szedett-vedett 
elemű  mozgalma  is  ezután  kullog.) 

De  hogy  visszatérjek  cikkein  elejére  és  feleletem  velejére,  meg- 
súghatom a  cikkiró  urnák,  hogy  voltak  Budapestnek  «valódi»  anar- 
chistái is.  Ugyanis  a  nyolcvanas  évek  közepe  táján  (a  Rensdorf  és 
társai  működéséhez  hasonlóan)  itt  Budapesten  js  volt  a  « szálak »-nak 
egy  csomója.  Állandó  összeköttetésük  volt  az  akkor  Londonban  működő 
Mosttal,  aki  egy  évi  börtönre  lett  ott  elitélve  az  orosz  cár  meggyilkolása 
feldicséréseéii.  Ebben  az  időtájban  Külföldi  Viktornak  is  volt  Pesten 
sajtópere.  Ezek  a  « szálak »  gyűjtöttek  a  ((vállalkozási  költségekre)), 
részt  vettek  a  «tettek»  szervezésében  és  végrehajtásában.  S  mindig 
tudták  «hol,  mi  készül». 

Ezek  az  emberek  jobbára  ipari  munkások  voltak.  Több  nyelvet 
beszéltek  (törve  magyarul  is).  Minthogy  itt  nem  birtak  ((gyökeret  verni» 
(itt.  és  ezekre  volna  igaza  a  cikkiró  urnák),  kiszállingóztak  külföldre, 
leginkább  Amerikába,  Most  után. 

Én  ezen  «szálak»  megkeresésére  tiz  évi  buzgó  fáradságot  áldoz- 
tam (vagy  ha  ugy  jobban  tetszik:  pocsékoltam)  s  ha  a  részleteket  nem 
is  tudhattam  meg,  mert  hisz  azok  álnév  és  jelige  alatt  történtek,  de 
tiszta  képét  nyertem  a  «szervezés»  mivoltának  és  céljának. 

Mindenhol  oly  nyiltan  léptem  fel,  hogy  bizalmat  és  rokonszenvet 
keltettem  s  csak  azzal  vádoltak  meg,  hogy  nem  vagyok  a  «tettek» 
embere. 

Ennek  a  kortünetnek  maradványaként  lobog  most  annak  helyén 
(főleg  Amerikában)  egy  forradalmi  munkásmozgalom. 

Minthogy  a  cikk  rám  vonatkozólag  végződik,  legyen  szabad 
csak  egyetlen  szót  emelnem  a  fővároshoz  beadott  pályamunkámat  ille- 
tőleg; sértené  szerénységemet  (de  büszkeségemet  is),  ha  munkakönyve- 
met azért  adtam  volna  be:  «mert  hátha  igy  több  foganatja  lenne ».  hanem 
mert  kötelező  «okmány»  gyanánt  szolgál. 

Véleményem  szerint  minden  mű  önmagában  rejti  értéket. 

Bartos  Pál. 

Mezőgazdaság   és  a   gazdasági    közeledés.    Ugyanakkor,  mikor 
Naumann  Frigyes,  nagyszabású  koncepciójának,  a  középeurópai  hatal- 
maknak egységbe  tömörítése  érdekében,    Ausztriában,   nyilvános  elő- 
adások formájában,  könyve  által  keltett  hatást  elmélyítendő,  nagy  agi- 
tálást  fejt  ki,  gazdasági  vonatkozásban  olyan  jelenségekkel  találkozunk, 
melyek  a  központi  hatalmak  jövőbeni  gazdasági  kapcsolatát  illetőleg 
nem  abba  az  irányba  tendálnak,  melynek  végcélja  a  naumanni  kon- 
cepció. A  naumanni  koncepció  «Mitteleuropa»  végső  formájában,  a 
monarchiának,  Németországnak  és  ezeken  kivül  talán  még  több  kisebb 
országnak  egységes  jogi  alapon  nyugvó  megszervezését  jelentené,  de 
jelentené  mindenekfölött  a  számos  irányban  megkötő  politikai  konven- 
ciók mellett,  a  gazdasági  önállóságnak  nagyfokú  korlátozását  és  ami 
nem  kevésbbé  fontos,  a  kifelé  ható  iniciativának  teljes  feladását.  A 
«Mitteleuropa»-nak  integrális  részét  képező  vámunióról  ugy  a  szakiro- 
dalomban, mint  az  érdekelt  államok  gazdasági  köreiben  hasznos  és 
hosszú  viták  folytak  és  a  felmerült,  megvitatásra  kerülő  szempontoktól 
íüggőleg  változott  a  különböző  gazdasági  köröknek  a  vámunióval  szem- 
ben megnyilatkozó  hangulata.  Persze  a  hangulat  sohasem  volt  egységes, 
de  mégis  voltak  olyan  időpontok,  mikor  hol  a  vámuniós,  hol  pedig  az 
ellenes  szempontok  kerültek  felszínre.    Maga  az  a    körülmény,  hogy 
Naumann  ép  az  utóbbi  időben  sorra  járja  a  nagyobb  osztrák  városokat 
és  előadásokat  tart,  elméletben  oly  gyönyörű  tervezetéről,  azt  látszik 
igazolni,  hogy  a  vámuniós  gondolatok  annyira  átjárták  már  a  gazda- 
sági és  politikai  közvéleményt,  hogy  el  lehet  már  vetni  benne  a  «Mittel- 
curopa»  gondolatát  is.  De  ez  csak  felületesen  nézve  van  igy.  Számot- 
tevő   egyéniségek,    kik   a   gazdasági   közeledésről   nyilatkoztak   és  a 
gazdasági  szervezetek  képviselői,  kik  összeültek  e  kérdés  megvitatá- 
sára, mindig  és  minden  alkalommal  hangoztatták  a  közeledés  szük- 
ségességét és  ennek  következtében  a  gazdasági  közeledésnek  a  tarta- 
lom meghatározása  nélküli  folytonos  hangoztatása  által,  jóhiszemüleg 
volt  hihető,  hogy  a  gazdasági  faktorok  a  gazdasági  közeledés  jelszava 
alatt  oly  gazdasági  összeműködésre  gondolnak,  mi  nem  zárja  ki  a 
vámunió  lehetőségét.  Ez  annál  inkább  volt  hihető,  mivel  a  legutóbbi 
időkig  a  vámunió  ellen  kategorikus  tiltakozás  egy  részről  sem  történt. 
Kételyek  a  megvalósítás  lehetőségét  és  aggályok  a  tervezet  célszerűségét 
illetőleg  felmerültek,  de  a  vámunió  kritikája  ennél  többet,  mi  pozitívum- 
nak volna  nevezhető,  nem  eredményezett.  Annál  jelentősebb  e  tekintet- 
ben, hogy  ugyanakkor,  mikor  Naumann  a  vámuniós  hangulattól  eléggé 
szaturáltnak  tartja  a  gazdasági  és  politikai  közvélemény  hangulatát, 
Németország  és  a  monarchia  gazdasági  életének  egy,  súlyban  jelentős 
csoportja  a  vámunióval  szemben  elutasító  álláspontra  helyezkedik.  Az 
elmúlt  hetekben  történt,  hogy  Németország.  Magyarország  és  Ausztria 

mezőgazdasági  érdekképviseletének  kiküldöttjei  összeültek  Budapesten 
tanácskozni.  E  tanácskozások  menetéről,  az  elhangzott  fölszólalások 
tartalmából  mi  sem  került  a  nyilvánosság  elé,  de,  amiben  a  három  állam 
mezőgazdasági  képviselői  egyöntetű  megállapodásra  jutottak  s  ami  a 
tárgyalásoknak  nagy  jelentőségű  pozitivuma  volt,  egy  rövid  kommü- 
nikében publikáltatott  és  ebből  egész  világosan  az  derült  ki,  hogy  a 
mezőgazdasági  érdekképviseletek  a  gazdasági  közeledés  kérdésének  tár- 
gyalásánál a  vámuniót  teljesen  elejtették.  A  három  állam  mezőgazdái- 
nak e  fontos  határozata  után  és  alapján  azon  nagy  politikai  súlynak, 
mellyel  ez  érdekképviseletek  saját  hazájukban  birnak,  a  vámunió  min- 
den vonatkozásban  teljesen  elejtettnek  tekinthető. 

De  ha  nem  lesz  vámunió,  milyen  lesz  általában  a  gazdasági  köze- 
ledés és  e  vámunió  nélküli  gazdasági  közeledés  milyen  perspektívát 
nyújt  mezőgazdaságunk  számára?  Hogy  a  vámunión  kivül  a  gazdasági 
közeledésnek  számtalan  formája  lehetséges,  az  kétségtelen  és  hogy  a 
mezőgazdasági  érdekképviseletek  meg  fogják  találni  a  spontán  barát- 
ságot kifejezésre  juttató  közeledési  lehetőséget,  az  kiderül  Ph.  v.  Hohen- 
blumnak  az  osztrák  mezőgazdák  vezérének  nyilatkozatából,  -mely  sze- 
rint a  budapesti  tárgyalások,  melyek  a  néhány  hónappal  azelőtt  Prá- 
gában tartottaknak  folytatását  képezik,  most  már  teljesen  kielégítő 
eredményre  vezettek.  A  részletekre  nézve  ez  a  nyilatkozat  nem  ad  fel- 
világosítást. Nem  tudjuk  meg  belőle,  hogy  a  három  állam  mezőgazda- 
ságának érdekellentétei  mennyiben  lesznek  kiküszöbölhetők  és  azt  sem 
tudjuk  meg  belőle,  hogy  a  közeledést  lehetővé  tevő  koncessziók  tekin- 
tetében mely  állam  mezőgazdái  tették  meg  a  kezdő  lépéseket.  Akadé- 
mikusán vizsgálva  a  dolgot  a  közeledésnek  mezőgazdasági  téren  való 
lehetősége  Magyarország  és  Németország  megegyezésétől,  helyesebben 
attól  függ,  hogy  mily  koncessziókat  tehet  nekünk  Németország.  Mert 
gazdasági  életünk  minden  elfogulatlan  vizsgálója  tisztában  van  azzal, 
hogy  Magyarország,  ha  még  oly  őszintén  óhajtja  is  a  közeledést,  exisz- 
tenciális  érdekeinek  feláldozása  nélkül  nem  tehet  koncessziókat  Német- 
országnak. Hazánk  gazdasági  életének  jövő  fellendülésében  a  mező- 
gazdaságnak jelentős,  sőt  domináns  szerep  kell,  hogy  jusson.  Ebből  a 
szempontból,  ha  sajnálatos  is,  hogy  az  agrikultura  eleddig  alacsony 
fokon  állott  nálunk,  ezer  szerencsénk,  hogy  a  terméseredmény  fokozá- 
sának nálunk  még  igen  nagy  a  lehetősége.  Németországban  tisztában 
vannak  azzal,  hogy  a  máris  igen  magas  nivóju  fejlettség  következtében, 
náluk  számottevő  fejlődés  már  nem  igen  várható.  Mi  ellenben,  épen 
azon  különbség  következtében,  mely  hazánk  és  gabonát  termelő  egyéb 
országok  között  a  termés  relatív  hozamát  illetőleg  fennáll,  a  termelési 
rendszerek  kultúrájának  fokozásával  még    igen    nagy  eredményeket 

érhetünk  el,  mint  ahogy  az  alanti  összehasonlító  táblázat  is  világosan 
utal  erre.  Termett  ugyanis  az  utóbbi  években  átlag  hektáronként 


buza 

rozs 

árpa 

burgony, 

millió  métermázsa 

Nálunk    .    .  . 

12-8 

11-9 

11-7 

75-4 

Ausztriában .  . 

13-4 

13-8 

14-1 

90-6 

Bulgáriában 

.  16-— 

14-9 

11-8 

43-9 

Németországban 

20-7 

17-2 

19-— 

135*1 

Egy  gyönyörű  tanulmányában  Wekerle  volt  az  első,  ki  rámutatott 
arra,  hogy  a  németországi  hozamképesség  elérésével  a  magyar  föld 
terméseredménye  1  milliárdnyi  értékkel  többet  tud  eredményezni.  Ez  a 
milliárdnyi  érték,  a  magyar  gazdasági  élet  erejét  nagy  mértékben  volna 
képes  fokozni  és  tekintve  azt,  hogy  a  belső  fogyasztási  kör  nem  bir 
olyan  felvevőképességgel,  mely  alkalmas  és  képes  volna  a  többtermelés 
folyományakép  előállandó  milliárdnyi  terméstöbblet  abszorbeálására, 
a  földből  nyerhető  e  nagy  értéket  csak  ugy  tudnók  rentábilisén  effektiv 
értékké  konvertálni,  ha  a  nyugat  felé  irányuló  gazdasági  közeledés,  a 
most  ugyan  még  hiányzó,  de  a  többtermelés  következtében  majd  jelent- 
kező kiviteli  tendenciáknak  nem  fog  útjában  állani.  Mert  sajnos,  azok 
a  gabonavámok,  melyeket  Németország  1878-ban  vezetett  be  s  melyek 
végleges  formájukat  a  ránk  nézve  nagyon  is  emlékezetes  1906.  évben 
nyerték,  egyéb  ellenünk  irányuló  intézkedésekkel  egyetemben  fokozato- 
san véget  vetettek  mezőgazdaságunk  expanziv  törekvéseinek,  sőt  minket 
abba  a  kényszerhelyzetbe  hozott,  hogy  a  német  határzárlat  által  elő- 
idézett veszteségeket  kiegyenlítendő,  a  Balkánnal  szemben  olyan  vám- 
politikához kellett  folyamodnunk,  mely  megvédte  ugyan  mezőgazda- 
ságunkat a  keleti  behozatallal  szemben,  de  iparunkra  a  balkáni  retor- 
zió következtében  érzékeny  csapást  mért.  Nyilvánvaló  ezek  után  és  ezt 
előttünk  oly  szakemberek  is  hangoztatták,  mint  Csetényi  József 
és  Gratz  Gusztáv,  hogy  amennyiben  a  gazdasági  közeledést  Magyar- 
ország sérelme  nélkül  akarják  megvalósítani,  akkor  az  érdekellentétek 
kiküszöbölésére  a  koncessziók  adása  terén  Németországnak  kell  meg- 
tenni az  első  lépést  és  meg  kell  pedig  tenni  azáltal,  hogy  véget  fog 
vetni  a  háború  mai  fázisában  már  irracionálisnak  nevezhető  azon  tari- 
fális  viszonyoknak,  melyek  a  háború  kitörése  előtt  is  még  azt  ered- 
ményezték, hogy  az  orosz  gabona  könnyebben  mehetett  be  Német- 
országba, mint  a  magyar.  Ha  ez  nem  következnék  be,  ugy  mi  sem  vál- 
toztathatnánk lényegesebben  a  balkán  államokkal  kötött  kereskedelmi 
szerződéseinken,  ami  egyértelmű  volna  avval,  hogy  iparunk  kiviteli 
lehetőségeiről  kellene  szomorúan  lemondani.  De  előreláthatólag  az  ese- 
mények kedvezőbb  irányban  fognak  alakulni.  Bizonyossággal  nem  tud- 
hatjuk, hogy  a  gazdasági  közeledés  megalkotásánál,  minél  különben 

nekünk  is  lesz  szavunk,  mennyiben  fognak  érdekeink  megóvatni  és 
gazdasági  fejlődésünk  feltételei  biztosíttatni.  Kormányunk  valószinüleg 
fogja  tudni,  hogy  e  tekintetben  mi  lesz  a  kötelessége.  De  ettől  el- 
tekintve is,  német  részről  sem  hiányoznak  olyan  szimptomák,  melyek 
sejttetni  engedik,  hogy  a  gazdasági  közeledésben  el  fognak  tűnni  azok 
a  gátló  rendszabályok,  melyek  megakadályozták  eddig  mezőgazdasági 
terményeinknek  Németországba  való  kivitelét.  Dr.  Rösicke  Gusztáv  a 
német  agráriusok  egyik  vezére  ugy  nyilatkozott,  hogy  a  középeurópai 
hatalmak  gazdasági  összeműködésének  nem  szabad  egyoldalúnak  lenni. 
Annak  megalkotásánál  nemcsak  agrár,  hanem  általános  gazdasági 
szempontokat  kell  szem  előtt  tartani.  Ez  a  kijelentés  csak  örömmel 
vehető  tudomásul.  Mert,  ha  a  német  és  főkép  a  bajor  agrár  óhajtaná 
is  a  rá  nézve  előnyös  mai  vámrendszer  fentartását,  mi  ránk  nézve  annyi 
bajnak  volt  az  okozója,  általános  gazdasági  szempontból,  ha  t.  i.  ezek 
fognak  érvényesülni,  német  részről  ez  nem  lesz  kivánatos.  És  ha  az 
általános  gazdasági  szempontok  fognak  érvényesülni  és  a  ma  érvény- 
ben levő  defenziv  természetű  német  agrárvámok  el  fognak  esni,  ez  egy- 
értelmű lesz  a  magyar  mezőgazdaság  terjeszkedési  lehetőségével  és 
evvel  kapcsolatban  nem  kis  mértékben  hazánk  gazdasági  fellendülésé- 
vel is.  Dr.  Fekete  Miklós. 


Stürmer.  Nevét  senki  se  hallotta,  hogy  kicsoda,  senki  sem  tud 
róla.  A  parlamenti  életbe  lassan  beleemancipálódó  Oroszországban  is 
szokatlan,  úgyszólván  sülyesztőből  rántsanak  elő  egy  embert,  és  élére 
állítanak  a  birodalom  ügyeinek. 

Az  uj  orosz  miniszterelnöknek  német  neve  van.  A  német  név 
nem  ritkaság,  nem  is  szokatlan  az  orosz  katonai  és  politikai  közigaz- 
gatásban. Még  Péter  és  Alexej  cárok,  még  Katalin  Cárnő  idejében  volt, 
hogy  a  német  elemet  erősen  alkalmazták  hadseregében  és  közigazga- 
tásában annak  a  birodalomnak,  mely  akkor  kezdte  először  a  nyugat 
kapuit  döngetni.  A  németnek,  mint  civilizáló  elemnek  amúgy  is  legjobb 
hire  volt  Keleteurópában.  A  litvánokat  és  más  velük  rokon  szláv 
népeket  a  Balti  tenger  partján  a  németek  térítették  és  civilizálták  vala- 
mikor, a  német  lovagrend,  amelynek  dicsőséges  uralma  a  művelt- 
séget és  a  fegyelmet  vitte  a  keleti  német  tartományok  szélére, 
és  igy  megalapozta  a  mai  Poroszország  uralmát.  A  német  altisztnek, 
a  német  tanítónak,  a  német  hivatalnoknak  kitűnő  hire  volt  Lengyel- 
országban is,  még  azokból  az  időkből,  amikor  a  szász  választók  ültek 
Lengyelország  királyi  trónján.  Poroszországon  és  Lengyelországon  át 
Oroszországba  is  a  németek  vitték  elsőnek  a  polgári  műveltség,  a  rend 
és  fegyelem  első  elemeit. 

Ezeknek  a  német  telepeseknek  utódai  egy  külön  kaszt-félét  kezd- 
tek alapozni,  amelyben  nemzedékről  nemzedékre  hiven  folytatódott 
az  apák  mestersége.  A  katona  fia  katona,  a  hivatalnoké  hivatalnok 
maradt,  voltak  patikus  családok,  orvos  és  tanító  famíliák.  Lassan- 
lassan  közülök  a  tehetségesebbek  kiváltak  és  egyéb  külön  orosz-német 
hivatalnoki  és  katonai  arisztokrácia  képződött,  amely  elvegyült  a  kur- 
landi  német  nemesekkel.  A  kurlandi  német  nemesek,  akiknek  életét 
érdekesen  irta  meg  egyik  hosszabb  novellájában  gróf  Szologub  Fjedor, 
bő  kiváltságokat  élveznek  az  orosz  birodalomban.  Igaz,  hogy  mind- 
annyian birodalomhivek  is,  amiért  viszont  senkisem  háborítja  őket 
(még  ebben  a  háborúban  sem),  sem  nyelvükben,  sem  szokásaikban, 
sem  vallásukban.  Sőt  a  balti  tartományokban  a  szláv  parasztság  ki 
van  szolgáltatva  ennek  a  német  városi  és  falusi  arisztokráciának,  amely 
német  módra  üli  meg  a  karácsony  ünnepét,  német  nevelőkben  taníttatja 
leányait  s  amelynek  diák  fiai  Burschenschaftokban  élnek,  akár  csak 
nagy  Németországban. 

A  katonai  és  hivatalnoki  arisztokráciához  és  a  kurlandi  nemes- 
séghez járul  még  egy  harmadik  elem  is  és  ez  a  régi  zsoldos  vezérek 
maradéka.  Tudvalevő  dolog,  hogy  a  condottiere-rendszer  még  az  uj 
kor  közepén  is  fennállott  és  ha  Németországban  keresettek  voltak  az 
olasz  és  spanyol  zsoldos  vezérek,  akkor  az  oroszok  szívesen  állítottak 
ezredeik  élére  német  tiszteket.  Az  olyan  családok,  amelyeknek  minden 
tagja  katonáskodott,  egyes  fiaikat  külföldre  szokták  küldeni  szerencsét 
próbálni.  Ha  a  külső  országba  került  sarjnak  jól  ment  sora,  ha  meg- 
gyökeresedett, akkor  rendszerint  családot  alapított  és  minden  ivadé- 
kaival  az  uj  haza  szokásait  vette  fel.  Még  a  XVII.  században  igy 
került  például  a  nevezetes  német  katonai  nemzetségnek,  a  benckendorfi 
Hindenburgoknak  egyik  tagja  Oroszországba,  ugy,  hogy  az  orosz 
hadseregben  ma  is  szolgál  egy  Hindenburg  nevü  főtiszt,  aki  valósággal 
vérrokona  a  németek  dicsőséges  marsalljának.  A  hires  Rennenkampf 
tábornok  eredete  is  ilyen,  mig  a  Stürmer-  és  Witte-féle  emberek  leg- 
inkább a  Balti  nemesség  ivadékai. 

Két  kiválási  folyamaton  is  mentek  át  az  oroszosodó  németek.  Az 
első  volt,  hogy  a  telepesből  uj  honpolgár,  naturalizált  orosz  lett,  a 
másik  az,  hogy  saját  társadalmi  körén  belül  is  érvényesült.  Akik  nagyon 
előbbre  jutottak,  azok  fölvették  az  orosz  vallást,  beleházasodtak  az 
autochton  orosz  nemesség  legjobb  családjaiba  és  minden  szokásaikban 
igyekeztek  oroszokká  válni.  Az  orosz  polgári  és  katonai  reakciónak 
ezek  voltak  legerősebb  támaszai,  hiszen  a  neofita  dühe  és  láza  ég 
bennük.  Épen  ezért  elhihető,  hogy  Stürmer  valóban  szívvel,  lélekkel  az 
orosz  háborús  párthoz  huz,  aminthogy  ehhez  huz  az  orosz  diplomaták 
közül  például  a  szintén  német  eredetű  családból  való  báró  Giers  Miklós, 

hires  külügyminiszter  fia,  aki  most  római  nagykövet.  El  lehet-e  kép- 
zelni vájjon  dühösebb  és  fanatikusabb  pánszlávot,  mint  aminő  Hartwig 
volt,  a  belgrádi  követ,  akinek  halála  mintegy  iszonyú  jeladás,  mintegy 
rettentő  kabalisztikus  intelem  előzte  meg  a  világháborút  és  ez  az 
ember  is  a  német  eredetű  oroszok  közé  tartozott.  Bizonyos,  hogy  a 
háború  magasabbrendü  eseményei  fogják  meghatározni  Stürmer  útjait 
és  kikényszeríteni  az  ő  politikájának  irányait,  ámde,  hogy  szivvel,  lélek- 
kel orosz,  háborús  párti,  azt  annál  is  inkább  fel  kell  tételeznünk 
róla,  mert  abból  a  német-orosz  csoportból  származik,  amely  épen  olyan 
politikai  testőrsége  a  cári  uralomnak,  aminő  személyes  testőrei  voltak 
egykor  a  francia  királyoknak  a  svájci  gárdisták. 


Az  irredenta  és  az  olaszok.  Az  olaszok  egyik  jelszava,  amellyel 
hadba  szálltak  ellenünk,  fennen  hangoztatta,  hogy  ők  «elnyomott  olasz 
testvéreik  fölszabadítására))  indulnak.  Az  a  kilenc  hónap,  amióta  a 
Dolomitokban  és  az  Isonzó  mentén  a  harc  folyik  és  főként  e  kilenc 
hónapnak  épen  a  fölszabadítandó  olasz  testvérek  körül  szerzett  hábo- 
rús tapasztalatai  alaposan  lehűtötték  egykori  szövetségeseink  lelkesedé- 
sét az  «irredenta»  iránt.  Ők  maguk  panaszkodnak  legjobban,  hogy 
épen  fölszabadítandó  olasz  testvéreik,  a  déltiroli  olaszok  harcolnak  leg- 
elkeseredettebben  ellenük,  ők  valahogyan  másként  képzelték  ezt:  azt 
remélték,  hogy  mihelyt  az  első  savoyai  csillagos  olasz  katona  átlépi  a 
határt,  a  monarchia  olaszajku  lakosságának  «milliói»  fognak  feléjük 
özönleni,  hogy  megváltóikat  köszöntsék  Vittorio  Emanuele  piomboiban, 
amint  maguk  az  olasz  « ólomkatonának))  becézgetik  bakáikat:  Hogy 
ehelyett  mi  történt,  azt  az  itáliai  irredentisták  lelkesedésének  hirtelen 
megcsappanásából  is  meg  lehet  állapítani.  De  ez  nem  is  történhetett 
másként.  A  monarchia  olaszajku  lakosságának  «milliói»  nem  siethettek 
az  olasz  hadsereg  üdvözlésére,  már  csak  azért  sem,  mert  a  monarchiá- 
nak nincsenek  is  milliónyi  olasz  ajkú  lakói.  Ez  a  szólam  valóban  csak 
frázis  volt,  amellyel  az  olasz  agitátorok  csak  önmagukat  ámítgatták, 
amikor  a  vágyaikat  ugy  hadarták  el  izgató  beszédeikben,  mint  meg- 
dönthetetlen igazságot.  Nemcsak  Trentino,  Trient,  Dél-Tirol,  Trieszt, 
Istria,  Póla,  Fiume,  de  Dalmácia  és  a  dalmát  szigetek  is  ugy  szerepel- 
tek fantasztikus  rajzú  térképeiken,  hogy  e  helyek  mind  az  olasz  álmok 
szent  Mekkái,  mert  itt  mindenütt  az  elnyomott  olasz  ajkú  testvérek 
milliói  várják  a  fölszabadítást.  Ezzel  a  frázissal  érdemes  végre  farkas- 
szemet nézni.  Tényleg  mennyi  a  monarchia  olasz  ajkú  lakossága?  A 
megközelítő  becslésekre  csak  a  felületes  kritikájú  agitátorok  támasz- 
kodhatnak. A  statisztika  az  egyetlen  megbízható  tudomány,  amely 
szavahihető  választ  ad  erre  a  kérdésre.    A  statisztika   válasza  pedig 

fölöttébb  kijózanító  hatású  lehet  az  olaszokra  nézve  és  valószínű,  hogy 
azért  nem  mertek  sohasem  pontos  számadatokra  hivatkozni  és  ehelyett 
csak  általánosságban  beszéltek  a  monarchia  olasz  ajkú  népeinek  ((mil- 
lióiról)). Mert  a  monarchiában  nincsenek  milliónyi  olasz  ajkúak,  sőt 
egy  millió  sincs.  A  félszáz  milliónál  jóval  több  lakóju  monarchiában  a 
legutolsó  népszámlálási  adatok  szerint  pontosan  803.000  olasz  nyelvű 
lakó  van  csak  és  ezeknek  felerésze  Tirolra  esik,  a  másik  fele  pedig  meg- 
osztódik az  Adria  egész  keleti  partvidékén.  Ez  utóbbi  területen  is  a 
túlnyomó  rész  az  Adria  északkeleti  vidékén  lakik,  ahol  Görz  és  Gra- 
diska  vidékére  90.000  esik,  Trieszt  vidékére  119.000,  Istriára,  az  egész 
istriai  félszigetre  147.000  és  magára  Dalmáciára,  beleértve  a  dalmát 
szigeteket  is,  mindösszevéve  18.000.  Dalmácia,  amely  szintén  egyik 
célja  volt  az  olaszok  « fölszabadító))  hadjáratának,  tehát  valóban  mini- 
mális olasz  ajkú  lakót  mutat  föl  és  ezek  közül  is,  a  túlnyomó  rész 
(14.000)  Zárában  lakik.  Égész  Dalmáciának  a  legutóbbi  népszámlálás 
adatai  szerint  634.855  lakója  van  és  ezek  közül  csak  18.028  vallotta  az 
olasz  nyelvet  anyanyelvének,  ami  2*8  százaléknak  felel  meg.  Olasz 
ajkúak  jelentősebb  számban,  Zárán  kivül,  nem  laknak  még  csak  Sebe- 
nico  kerületében,  (ahol  98.509  lakó  közül  2357  olasz  ajkú)  Raguza 
kerületében  (38.632  közül  526)  és  Cattaro  vidékén  (ahol  36.014  lakó 
közül  538  vallotta  olasz  anyanyelvűnek  magát.)  Ezeket  a  számadatokat 
a  háború  kitörése  előtt  elárulhatta  volna  már  a  statisztika  komoly  és 
exakt  tudománya  az  olaszországi  irredentistáknak.  De  ők  nem  akartak 
róla  tudomást  venni.  Milyen  alapon  indulhattak  volna  ők  el  akkor  ((el- 
nyomott olasz  testvéreik  millióinak))  fölszabadítására? 


A  száműzött  különvélemény.  A  hírlapírónak  különvéleménye  volt 
az  olasz  háborút  illetően  és  erre  elköltözött  Svájcba,  hogy  ott  jelen- 
tesse meg  lapját,  amelynek  berlini  megjelenése  elé  a  német  kormány 
bizonyos  idő  óta  konzekvens  akadályt  gördített.  A  különvélemény  igy 
expatriálódott  és  Max  Harden  a  Zukunfttal  egyetemben  Genfbe  költö- 
zött, Svájcnak  nem  német,  hanem  francia  részébe,  amit  az  izlés  külön- 
véleményeként kell  értékelnünk.  Tizenkilencedik  hónapja  tart  már  ez  a 
háború,  tizenkét  nemzet  fogyasztja  egymást  és  mindenkinek  be  kell  lát- 
nia, hogy  az  idők,  amelyekben  már  két  királyi  herceg  is  elesett  a  zászló 
védelmében,  kevéssé  alkalmasak  arra,  hogy  az  egyéni  hirlapirás  szá- 
mára különösebb  érvényesülést  biztosítson.  Németországban  az  ember 
mégis  csak  azt  érezheti,  amit  a  többi  hatvankilencmilliókilencszáz- 
kilencvenkilencezerkilencszázkilencvenkilenc  és  egész  korona  tartomá- 
nyok elvesztése  nem  érhet  fel  ugy  e  a  veszedelmével  annak,  ha  Harden 

ur  a  háború  utáni  időre  kénytelen  elhallgatni  véleményét,  mely  soha  és 
semmi  körülmények  között  sem  haladhat  a  milliók  országútjain.  Egy 
ilyen  kiváló  tehetséggel  megáldott  hirlapiró,  aki  valamikor  abban  a  sze- 
rencsében is  részesült,  hogy  egyugyanazon  palack  Rüdesheimerből  iha- 
tott az  öreg  Bismarck  herceggel,  (akiről  pedig  mégis  csak  ő  irta 
meg,  hogy  nagy  ember)  valóban  nem  érheti  be  azzal,  hogy  véleményét 
papirra  irja  le  tentával,  mint  egy  iskolás  gyerek  a  házifeladatot.  Cati- 
lina  vagy  ha  ugy  tetszik  Coriolanus  Berlin-Willmersdorfból  elköltözött 
hát  Genfbe.  Az  esetnek  mindenképen  van  egy  szépséghibája  és  ez,  hogy 
Max  Harden  csakugyan  tehetséges  ember,  ha  nem  is  lángész. 

Furcsán  dagályos,  de  nem  minden  erő  nélküli  stilista,  az  eredeti- 
séget elszántan  hajszoló  gondolkodó,  ezt  el  kell  ösmerni  róla  még  a  há- 
borúban is,  amikor  tudvalevően  még  a  lángész  sem  tekinthető  feltétlen 
menlevélnek.  Nagy  tehetségek,  istentől  is  megáldott  zsenik  buktak  vérző 
homlokkal  a  földre,  Hardentől  csak  azt  kivánták  mindössze,  hogy  egy 
bizonyos  kérdésben  türtőztesse  különvéleményét.  írja  fel  otthon  falára 
annak  a  kerti  laknak,  amelyet  szorgos  publicisztikai  munkával  szer- 
zett, majd  háború  után,  akár  rikkancsok  utján  is  közölheti  a  világgal, 
hogy  mi  volt  neki  a  véleménye  az  olasz  kérdést  illetően  1916  farsang 
havában.  De  Harden  erre  sem  volt  hajlandó.  A  háború,  isten  tudja 
meddig  tarthat  még  el,  ő  bizonytalan  időre  föl  nem  függeszthet  egy 
különvéleményt  és  mi  másért  ölte  volna  meg  annyi  évszázad  előtt  Teli 
Vilmos  Geszler  helytartót  (den  Vogt),  ha  nem  azért,  hogy  Harden  maj- 
dan a  szabad  Svájcban  mondhassa  el  különvéleményét  az  olasz  kér- 
désről. 

Mártiromság  helyett  svájci  séjour,  ez  igazságos  és  érdemelt  le- 
tompítása  a  Harden-ügynek  és  a  némét  kormány  —  ha  ugyan  számára 
is  van  olyan  fontos  a  Harden-ügy,  amilyen  fontos  az  Harden  számára 
—  büszke  lehet  arra  az  okosságára,  amellyel  a  tehetséges  különvéle- 
ményt futni  engedte  ebben  a  háborúban,  amelyben  —  és  ez  megdönt- 
hetetlenül igaz  —  a  helytállásra  van  sokkal  nagyobb  szükség,  mint  a 
különvéleményre.  A  legszebb  tehetség  a  becsület,  a  legfontosabb  lelki- 
erény az  az  önkéntes  diszciplina,  amely  egy  irálymodort  alárendel  a 
legnagyobb  érdekeknek,  azoknak,  amelyeknek  nagyságát  épen  a  közös- 
ség adja.  A  mindig  önmagát  mint  ideált  szolgáló  publicista,  aki  az 
Eulenburg-féle  pör  botrányhajhászásával  kereste  a  nevezetességnek  azt 
a  fokát,  amelyet  tehetségével  (elösmerjük,  nem  az  ő  hibájából)  elérni 
nem  tudott,  most  ime  újra  af fairét  épít  magának  ugy,  mint  egy  várat 
és  ennek  ormáról  akarja  messzire  lengeti  zászlaját,  mely  az  ő  nevét 
viseli  és  tőkéjét  (az  irónál  a  név  a  tőkét  is  jelenti)  védi.  Harden  kontra 
Németország!  Vannak  hát  még  meglepetések  és  erre  a  hadüzenetre  még 
sem  voltunk  elkészülve. 

Dalolnak  a  katonák.  A  magyar  ember  —  értvén  alatta  azt  a  ma- 
gyar embert,  akinek  orcáján,  tarkóján  és  kezefején  rajta  van  az  alföldi 
napsütés  bronz  patinája  —  ha  valamit  nagy  erővel  és  egészen  alaposan 
be  akar  bizonyítani,  a  nótát  veszi  elő  dokumentumnak.  A  nótákban 
mindenféle  dologra  található  kádencia,  okos  és  hozzáértő  emberek  vol- 
tak, akik  a  nótákat  kifundálták.  Bölcsesség  van  a  nótákban,  de  azon- 
kivül  jövendőmondás  is.  A  német  hadvezetőség  Mackensen  tábornagy  - 
gyal  az  élén  még  nem  igen  volt  tisztában  a  Szerbia  elleni  offenziva 
következményeiről,  mikor  a  somogyi  bakák  már  egész  határozottság- 
gal dalolták  Petár  király  sorsát:  « Kiűzzük  az  ágyából,  —  megkináljuk 
őt  a  feldflaskából.» 

A  háború  alatt  hihetetlen  erőfeszítéssel  robotoló  és  vérező  magyar 
nép  dalos  jókedve  joggal  érdekelhet  mindenkit,  akinek  szivéhez  közel 
áll  ez  a  nép. 

Fiatal  leányok,  öreg  tanítók,  különböző  fajtájú  és  rangú  emberek 
levelei  feküsznek  itt  az  asztalon,  egy-két  nótát  küldenek  benne  és  azt 
irják:  kérem,  talán  ez  is  valami . . .  Mintha  egy  láthatatlan  kéz  egy-egy 
virágszálat  lopna  az  Íróasztalra,  az  egyiket  a  mátrai  dombokon  szakí- 
tották, a  másikat  a  székely  hegyeken,  egy  harmadikat  a  Dunántúl, 
negyediket  a  Tisza  mellett. 

De  beszéljenek  helyettem  maguk  a  nóták: 

Gocsmann  Juliska  küldi  ezeket  a  csángó  dalokat  Apácáról: 

Édes  anyám  pénz  vagyon  a  zsebömbe, 
Valamennyit  markoljon  ki  belőle. 
Csináltasson  abból  néköm  koporsót, 
Sárga  szeggel  veresse  ki  az  ajtót. 
* 

Édes  anyám  kiállott  a  kapuba, 
Ugy  siratta,  hogy  a  fia  katona, 
Édes  anyám  ne  sirasson  engemet, 
Menjen  haza,  nevelje  az  öcsémet, 
Mer  az  öcsém  nem  katonának  való, 
Gyenge  legény  —  ledobja  a  huszárló. 
* 

Ne  sirj  kislány,  ne  sirj  kislány 
Mer  én  vissza  jövök. 
Csak  egy  század,  csak  egy  század 
Muszka  embört  lövök. 
Megmutassuk  a  kutya  muszkának, 
Nincsen  párja  a  24-es  bakának. 

* 

Gyere  pajtás  katonának, 
Nem  megyek  én,  mer  levágnak, 
Dehogy  vágnak,  dehogy  vágnak, 
Nem  levágnak,  csak  golyóval, 
Csak  golyóval  dobigálnak. 

(Ezen  a  kis  nótán  könnyen  fel  lehet  fedezni,  hogy  a  székely  nép- 
halladák földjén  termett.) 

* 

Édes  anyám  sok  szép  szova, 
Kit  fogadtam,  kit  nem  soha. 
Most  fogadnám,  de  má  késő, 
Hull  a  könnyem,  mint  az  eső. 

Édes  anyám  rózsafája, 

Én  voltam  a  legszebb  ága. 

Ferencz  József  leszakított, 

A  harctéren  elhervasztott.  • 

Kiss  Alice  Pásztóról  küldi  ezeket  a  nótákat: 

A  magyarok  nagy  Istene 
Majd  megsegít  minket, 
Győzelemre  vezeti  a  seregeinket. 
Szomjas  lesz  a  föld  is, 
Muszka  vérét  issza. 
Ne  sirj,  ne  sirj  barna  kislány, 
Élve  jövök  vissza. 

* 

Szól  a  puska,  csörög  csattog  az  ágyú, 
Barna  kislány  mért  vagy  olyan  szomorú, 
Nem  vagyok  én  százados  úr,  sej,  haj  szomorú, 
Csak  azt  nézem,  merre  dörög  az  ágyú. 

• 

Szomszéd  asszony,  mit  üzen  a  fiának? 
Mert  én  holnap  indulok  a  csatába. 
Jaj  istenem,  nem  tud  szólni  a  jajtól, 
—  Mondd  meg  néki,  őrizkedjék  a  bajtól. 

Papp  Aranka  küldi  Sátoraljaújhelyről: 

(Karancsái jai  bakanóta.) 

Szerbiában  magyar  bakák  járnak, 
Belgrád  fölött  sötét  felhők  szállnak. 
A  felhőkből  véres  eső  patakzik, 
Ferencz  Jóska  a  szerbekre  haragszik! 

Szerbiában  magyar  bakák  járnak, 
Szerbiában  szuronyerdők  állnak. 
Nem  téveszt  célt  magyar  baka  golyója, 
Rákóczi  mars  a  szerb  gyászindulója. 

Megizentük  a  nagy  muszka  cárnak, 
Hogy  mivélünk  igen  rosszul  járnak. 
Mert  a  magyar  nem  ijed  meg  senkitől, 
Nincsen  oka  félni,  csak  az  Istentől. 

* 

Mikor  engem  visznek  katonának, 
írok  egy  levelet  a  babámnak. 
Ha  meghalok,  megemleget  róla, 
Hogy  még  eztet  a  katona  szeretője  irta! 

Dombon  van  a  kis  angyalom  lakása, 

Ide  látszik  piros  paplanos  ágya. 

Fújja  a  szél  lengeti, 

Katonának  kell  menni, 

Szép  a  babám,  nehéz  tőle  megválni! 

(A  sátoraljaújhelyi  10-es  honvédek  énekelték.) 

Elmehetsz  már  akár  alá,  akár  fel, 

A  magyarnál  jobb  katonát  nem  lelsz  fel. 

Mert  a  magyar,  ha  térdig  jár  a  vérbe, 

A  vérbe,  de  a  vérbe, 

Még  sem  sóhajt  fel  a  csillagos  égre! 

* 

Sárga  rigó,  ne  szállj  fel  a  fára, 
Inkább  szállj  fel  babáin  ablakára. 
Fütyöld  el  a  szomorú  nótájál, 
Háborúba  viszik  a  bakáját. 

Ne  vigyenek  engem  katonának! 
Meghasad  a  szive  a  babámnak. 
Meghasad  a  babám  gyenge  szive, 
Ha  engemet  elrabolnak  tőle. 

* 

Az  újhelyi  nagy  kaszárnya  sárgára  van  festve, 
A  belseje,  a  belseje,  honvédekkel  van  tele. 
Minden  szemre  zsebkendő  van  takarva, 
Ki  babáját,  ki  rózsáját  siratja. 

Az  itt  következő  nótának  nem  sok  köze  van  a  katonasághoz,  de 
miután  a  levéliró  szerint  katonák  éneklik  nagy  előszeretettel,  nem 
sértjük  meg  a  többit,  ha  ideirjuk. 

Erre  gyere  rózsám,  nincsen  sár! 
Nincsen  az  ajtómon  semmi  zár. 
Nyitva  van  az  ajtó,  sarkig  nyitva, 
Csak  a  szerelem  van  eltiltva! 

Aki  a  szerelmet  eltiltja, 

Az  isten  áldása  nincs  rajta! 

Mert  a  szerelemnél  nincsen  nagyobb, 

Érted  kisangyalom  meghalok. 

Az  újhelyi  .csárda  cserépzsindelyes, 
Benne  a  szeretőm  szobamindenes. 
Minden  a  kezére  rá  van  bizva, 
Csak  a  szerelem  van  eltiltva. 

Székely  László  Disznóshorvátról  kottákkal  együtt  küldött  katona- 
nótákat, —  a  nóták  már  napvilágot  láttak  mások  leveléből  e  hasábokon, 
—  ez  a  kis  huszárnóta  —  lehet  hogy  régi  keletű  —  manapság  sokat 
hangzik  a  huszárok  szájából: 

Huszár  vagyok,  nem  bakkancsos  katona 
Illik  rám  a  piros  zsinóros  ruha. 
Piros  zsinór,  —  fekete  a  közepe, 
Szép  a  babám,  ha  felül  a  nyeregbe. 

Udvaromon  hármat  fordult  a  kocsi, 
Édes  anyám  a  könyvemet  hozza  ki. 
Hozza  ki  a  szabadságos  könyvemet, 
Már  Miskolcon  nem  tudják  a  nevemet. 

Lukács  Ilonka  Tamásiról  ugyancsak  kottával  küldi  ezt  a  huszár- 
nótát: 

Nézd  a  bakát,  mikor  az  masirozik, 

Négyesével  sorjába, 

Rongyos  káplár  utánna. 

Szegény  baka  csibeg-csobog  a  sárba. 

Nézd  a  huszárt,  amikor  az  masiroz, 

Négyesével  sorjába, 

Büszke  káplár  utánna, 

Kürtös  fújja  trombitát  a  csatába. 

Én  meg  csak  ugy  huszárosán  csinosan, 
Csizmám  olyan  vikszosan, 
Sarkantyúm  pallérosan, 
ölelem  a  lányokat  huszárosán. 

Kis  darab  papirosra  irva  küldte  be  valaki  a  Székelyföldről  ezeket 
a  nótákat.  Ide  irom  mindegyiket  az  utolsó  betűig  az  eredeti  helyesírás- 
sal. Székelynóták: 

Aszongya  a  babám, 
Hogy  ű  azt  má  tuggya, 
Hogy  a  háborúból  má  én! 
Nem  térök  soha  vijsza. 

Hallod  e  galambom, 
Aszondom  én  néköd, 
Arany  érőm  fütyög 
Majd  az  én  mejemön. 

Akkor  néjzél  rejám, 
Dagagyik  a  szűved. 
Arany  monétával, 
Templomba  kisérlek. 

Hallom  a  trombitát, 
Szólit  a  csatába. 
Tratra,  fijúk  jöjjetek 
A  haza  ótamára. 

Mindegyikünk  egy  szűvvel, 
Hazánké't,  kirájé't, 
Vérünköt  ontjuk  ki 
A  szönt  szabadságért. 

Vad  kegyetlenséggel 

Megrohantak  münköt, 

Szerb,  Angol,  Orosz,  Francija 

És  te!  hitszegő  varasbéka  —  Olasszá. 

Mindök  ellenünk  esküttek, 
Ehön  halálra  itöltek. 
De  lássák,  hogy  Isten  velünk, 
Ha  ő  velünk,  senki  ellenünk. 

Tudoní  anyám,  de  fáj  neköd, 
Hogy  én  a  csatába  mögyök. 
Nem  maradhatok  én  nálad, 
Ha  a  hazánk  vészbe  árad. 

Hát  mit  tögyek,  el  köl  mönni, 
Mindön  jót  itten  kő  hagyni. 
Nekem  es  fáj,  nem  tagadom, 
Isten  lássa  be  bánatom. 

Szüvemet  érzőm  repedni, 
Hogy  tégödöt  itt  kő  hagyni. 
Árva  leszel  tudom  anyám, 
De  hazánk  segéjért  kiját. 

El  köll  háborúba  mönnyek, 
Édes  anyám,  ne  rijjon  ked. 
Hogyha  vissza  nem  gyühetök, 
Vitéz  módra  halok  ott  mög. 

Édes  anyám  arra  kérlek, 
Imádkozzál  mindön  röggel. 
Tekincs  fel  az  ur  Istenhöl, 
Én  es  oda  tekéntek  föl. 

Muzsika  szó  mellött 
Vót  a  búcsúzásom, 
Oda  gyüleközött 
Minden  jó  pajtásom. 

Ágyon  mög  az  Isten, 
Minnyájan  kik  vagytok. 
Anyámat,  rózsámat, 
So'  mög  ne  bántsátok. 

Ha  vissza  nem  térök, 
Lögyetök  gyámotok, 
Öreg  szülő  anyám, 
Ugy  sö  éli  jazt  túl. 

Miután  ő  möghótt, 
Sirkörösztjén  ez  ájjon, 
A  te  fijjad  szüve, 
Nálad  löszén  mindenkor. 

El  vitt  a  gőzös  Orosz  fődre, 
Háború  köllős  közepibe. 
Gojók  zápora  muzsika, 
Majdég  táncol  a  puska  tusa. 

Mü  bözzög  nem  reterálunk, 
A  muszit  ugy  fejbe  vágjuk. 
Ök  es  igaz  nem  kiméinek, 
Hát  lájsuk,  möjik  erősebb? 

Essze  es  fogunk,  de  eb  a  lelke, 
A  muszkának  nincs  ereje. 
Azért  kettőt,  hármat,  négyet, 
Minden  magyar  vállalhat  el. 

Mint  a  megsebzett  sziklából  a  kristálytiszta  forrásviz,  ugy  buggyan 
most  elő  a  székely  nép  szivéből  ez  a  költészet.  Azok  a  levelek,  amelyek- 
nek küldeményei  helyszűke  miatt  nem  jelennek  meg  e  hasábokon,  nem 
a  papírkosárba  kerülnek,  minden  egyes  levél  örök  időkre  meg  fog  őriz- 
tetni a  Magyar  Nemzeti  Múzeum  Folklóré  irattárában,  mint  élő  doku- 
mentumai e  nagy  idők  népköltészetének. 

Zilahjj  Lajos. 

A  Pesti  Hazai  Első 
Takarékpénztár-Egyesület 
hetvenhatodik  évi 
rendes  közgyűlését 

1916.  évi  február  hó  26  -án  délután 
"égy  órakor  fogja  Budapesten,  köz- 
ponti épületében,  IV.  kerület,  Deák 
Ferenc-utca  5.  szám  a.  megtartani* 

tárgysorozat: 

1.  Jelentése  az  igazgatóságnak  és  a 
felügyelő-bizottságnak  az  1915-ik  évi 
üzlet  eredményéről. 

2.  Határozathozatal  a  mérleg  és  a 
tiszta  jövedelem  iránt. 

3.  Egyéb  igazgatósági  előterjesz- 
tések. 

4.  A  felügyelő-bizottság  nyolc  tag- 
jának megválasztása  (az  alapszabályok 
36.  §-a). 


Ezen  közgyűlésre  a  t.  c.  részvényesek  azon  figyelmez- 
>téssel  hivatnak  meg,  hogy  áz  alapszabályok  14.  §-a  értelmében 
ak  oly  részvényes  gyakorolhatja,  akár  saját  személyében,  akár 
^hatalmazott  által,  szavazati  jogát,  kinek  részvénye  1915.  évi 
^mber  hó  31-éig  nevére  íratott  s  a  közgyűlést  megelőző  nap 
án  5  órájáig  az  egyesület  főpénztáránál  még  le  nem  járt 
■nyeivel  együtt  letétetett. 
Budapest,  1916.  február  4-én. 


Az  igazgatóság. 

Az  Egyesült  Budapesti 
Fővárosi  Takarékpénztár 
hatvankilencedik  évi 
rendes  közgyűlését 

folyó  1916.  évi  február  hó  19-én  dél- 
után 4  órakor  központi  osztályában 
V.  Dorottya-utca  4.  saját  épületében 
tartja,  melyre  a  t.c.  részvényesek  az 
alapszabályok  12.,  14.  és  15.  §-ai  ér- 
telmében tisztelettel  meghivatnak. 

árgVSOrOZat:  *'  Az  igazgatoság  és  a  felügyelő- 
bizottság jelentésének,  valamint  a  mult 
évi  zárszámadásoknak  előterjesztése,  a 
mérleg  megállapítása,  a  nyereség  fel- 
osztása és  az  igazgatóság  és  a  felügyelő- 
bizottság részére  a  felmentvény  meg- 
adása iránti  határozathozatal. 

2-  Egy  igazgatósági  tag  választása 
két  évre. 

3.  Öt  fel  ügyelőbizottsági  tag  válasz- 
tása három  évre. 

Azon  t.  c.  részvényesek,  kik  a  közgyűlésen  résztvenni  és 
szavazati  jogukat  személyesen  vagy  más  meghatalmazott 
vényes  által  gyakorolni  óhajtják,  szíveskedjenek  az  alapszal 
18.  és  20.  §-ai  értelmében  legkésőbb  1915  évi  december  ; 
géig  saját  nevükre  irt  részvényeiket  még  le  nem  járt  szelvé 
kel  együtt  legkésőbben  három  nappal  a  közgyűlés  előtt, 
legkésőbben  bezárólag  folyó  évi  február  hó  16-áig  a  Ta 
pénztár  központi  vagy  budai  osztályánál  (V.  Dorottya-utca  4 
vagy  II.  Fő-utca  2.  szám)  letenni.  Ugyanott  a  megvizsgált  19 
zárszámadások  és  a  felügyelőbizottsági  jelentés  példányai  a2 
szabályok  154.  §-a  értelmében  folyó  évi  február  hó  11-től  h 
átvehetők. 

Budapest,  1916.  évi  február  hó  1-én. 

utánnyomás  Az  Egyesült  Budapesti  Fővárc 

nem  dijaztatik.  Takarékpénztár  igazgatósága 

lll=lll=lll=lll=lll=lll=lll=lll=lll=IIIL..._ 


Concha  Győző. 

Irta :  Dr.  Haendel  Vilmos. 


A  magyar  államtudomány  első  művelője  elérte  a  pátriár- 
kák korát . . . 

Mikor  hallottuk,  alig  akartuk  elhinni. 

Hogyan?  Concha  Győző  csakugyan  70  esztendős?  Ő,  aki 
ma  is  sok  fiatal  tanárt  felülmúló  hévvel  és  lelkesedéssel  tanít, 
változatlan  erővel  és  bensőséggel  ir,  nem  lankadó  kitartással  és 
meggyőződéssel  irányít  magasabb  szellemi  közéletünkben,  ő 
már  elérte  azt  a  küszöböt,  mely  az  írás  hirdetése  szerint  a  földi 
halandóknak  ez  « arasznyi  lét » -ben  osztályrészül  juthat? 

Ha  okmányok  nem  bizonyítanák,  ha  nem  az  ő  jóságos, 
mindig  igazmondó  ajkáról  hallanók  e  szót,  kétségbe  kellene 
vonnunk  e  tényt;  igy  is  csak  igen  nehezen  tudunk  bele- 
nyugodni. 

* 

Csodálatos  föld  ez  a  Magyarország! 

Amily  szegény  az  erők  számában,  éppen  olyan  gazdag  azok 
minőségében.  A  magyar  tudománynak  a  XIX.  századot  meg- 
előzőleg csak  igen  kis  irodalmi  tábora  volt;  a  Gondviselés  azon- 
ban ugy  intézte,  hogy  már  a  kiegyezés  után  az  ország  első  egye- 
lemének  politikai  tanszékére  Kerkápolyi,  Szilágyi,  Concha  kerül- 
jön egymásután;  ez  a  természet  bámulatos  bőkezűsége,  egy  kis 
ország  fiatal  szellemi  életének  csodálatosan  dús  virágzása  volt. 
Az  első  kettő  Magyarország  kormányzója  lett,  miniszteri  székbe 
jutott;  a  harmadik  -nem  akart  megválni  kedves  otthonától, 
kathedrájától. 

Magyar  Figyelő.  21 

Dr.  Haendel  Vilmos 


Ebben  is  kivételes  egyéniség;  igen  kevesen  vannak  hazánk- 
ban, kik  a  politika  külső  fénye,  csábító  erejének,  a  társadalmi 
állás  csillogó  káprázatának  ellen  tudnak  állni. 

Hiven  megtartotta  tanszékét  s  mint  egyetemi  tanár  egyre 
nőtt,  mig  tiszteletet  parancsoló  alakja  azokhoz  a  nagy  professzo- 
rokhoz vált  hasonlóvá,  kiket  —  ha  Németország  dicsőségét  öreg- 
bítik —  a  «császár»  klasszikus  sürgönyeivel  üdvözölni  szokott. 

Mommsen,  Gneist,  Stein  a  mult  század  szellemének  leg- 
kiválóbb hajtásai  germán  földön;  mi  magyarok  büszkék  lehetünk 
rá,  hogy  Conchát,  Eötvöst,  Pulszkyt  velők  méltán  egy  sorba 
állíthatjuk. 

Divatba  jött  az  utóbbi  időben  a  tudomány  teljes  nemzet- 
közi voltát  hangsúlyozni;  sőt  odáig  fejlődött  ez  az  irányzat,  hogy 
mennél  inkább  kozmopolitikus  volt  valaki,  annál  készségeseb- 
ben ismerték  el  tudósságát. 

Hála  Istennek,  első  egyetemünk  nem  lett  ennek  a  szel- 
lemnek rabjává;  Goncha  az  államtanban,  Zsögöd  a  magánjog- 
ban a  magyar  tudomány  typikus  művelői. 

Nemcsak  kisebb  értekezésekkel,  monográfiákkal  gazdagí- 
totta irodalmunkat,  hanem  olyan  széles  alapú  —  nagy  arányú  — 
rendszeres  munkával  is,  melyhez  hasonlót  a  legnagyobb  nem- 
zetek irodalmában  is  csak  igen  keveset  ismerünk. 

Igazán  tudományos  magaslatra  a  politika  ebben  a  műben 
emelkedett;  megtisztítva  minden  nem  odavaló  elemtől,  —  Hegel 
bölcsészetének  szinte  sugárzó  eszmekörében  olyan  színvonalra 
helyeztetett,  —  mely  egyszersmindenkorra  mentesítette  a  széles 
körben  meggyökerezett  tévhittől,  hogy  ez  csak  gyakorlati,  nem 
épen  erkölcsös  tanácsok  útvesztője,  egy  darab  machiavellizmus 
a  XX.  században. 

Hatalmas  mű,  Monumentum  aere  perennius! 

De  Concha  hatásának  titka  nemcsak  irói  mivoltában  rejlik, 
hanem,  mint  előadónak,  személyes  varázsában. 

A  betűk,  melyeket  irt,  még  nem  magyaráznák  meg  azt  az 
országos,  mély  hatást,  melyet  gyakorolt,  egyszerűen  azért,  mert 
Magyarországon  még  mindig  kevesen  olvasnak  tudományos 
könyveket. 

Annak  megfejtése,  hogy  ő  fokozatosan  mestere  lett  egy  oly 
széleskörű  iskolának,  kiinduló  pontja,  valóságos  apostola  egy 
oly  szellemi  kapcsolatnak,  mely  a  római  remek  jogászok  ókori, 

avagy  a  cinquecento  lánglelkü  képzőművészeinek  középkori  tan- 
intézeteihez, tanuló  köreihez^hasonlítható:  az  ő  egyéniségének 
vonzóerejében  rejlik. 

A  tanszékről  való  közvetlen  és  állandó  hatás,  az  a  csodála- 
tos fluidum,  amely  egy  nemes  lélekről  a  tanítványokra  átszáll, 
lehet  csupán  magyarázója  annak,  hogy  Concha  iskolája  egész 
Magyarországon  sziklaszilárdan  fennáll  s  az  ujabb  nemzedék 
rendítnetetlenül  fog  tovább  menni  azon  a  csapáson,  melyet  az  ő 
vezérelméje  az  iránytű  biztonságával  kijelölt. 

Vérbeli  professzornak  nincs  kedvesebb  jutalma  volt  tanít- 
ványai hálájánál,  erkölcsi  elismerésénél. 

Mi  tudjuk,  kiknek  az  a  szerencse  jutott  osztályrészül,  hogy 
közelebb  léphettünk  hozzá,  mily  szivesen  keresik  föl  Conchát 
régi  tanítványai,  mily  tisztelettel,  szeretettel  emlékeznek  meg 
róla  volt  hallgatóinál^  ezrei,  sokszor  évtizedekkel  is  későbben, 
mikor  már  minden  hivatalos  összeköttetés  régen  megszűnt.  Ez 
már  nemcsak  az  iró,  az  előadó,  hanem  az  ember  jellemének 
következménye;  hiszen  a  szellemi  nagyság  magában  véve  ily  ra- 
gaszkodás kiváltására  képtelen. 

Nem  tudom,  mit  kívánjak  inkább  e  csendes  évforduló 
küszöbén:  azt-e,  hogy  Concha  tudományos  iskolája  hódítson  még 
nagyobb  tért,  avagy  azt,  hogy  hozzá  hasonló  önzetlen  jellemek 
fejlődjenek  ki  hazánkban  minél  számosabban? 

Akármint  rendeli  is  a  sors,  mint  szerető  tanítványai,  szivünk 
egész  melegével  köszöntjük  e  napon  s  mondjuk:  Üdvözlégy  szü- 
letésed ünnepén,  Mester! 


Jegyzetek  Franciaország  pénzügyi  és 
gazdasági  válságához. 

Irta :  Kázmér  Ernő. 

A  semleges  országok  újságjai  napról-napra  megírják,  hogy 
az  entente  pénzének  értéke  folytonosan  csökken,  sőt  Ameriká- 
ban, hol  az  entente  épen  az  értékcsökkenés  megakadályozására 
már  valutakölcsönt  keres,  a  francia  frank  18%-ot,  az  olasz  Ura 
25%-ot,  az  orosz  rubel  4-5%-ot  s  az  angol  font  sterling  6%-ol 
veszített  értékéből.  A  világ  hitelezői:  Franciaország  és  Anglia 
már  a  kényszerkölcsön  gondolatával  kezdenek  foglalkozni,  s  mig 
a  központi  hatalmak  ujabb  és  ujabb  kibocsájtásu  hadikölcsönei- 
nek  sikeréért  a  lakosság  osztatlanul  és  egyöntetű  áldozatkész- 
séggel küzd,  addig  a  «Newyork  Herald»  jelentése  szerint  a  new- 
yorki  tőzsdén  egyre  jobban  terjed  az  a  hir,  hogy  Anglia  és 
Franciaország  pénzügyi  ereje  a  világháború  befejezése  előtt  ki 
fog  merülni,  sőt  még  az  Amerikában  vásárolt  muníció  számláit 
sem  lesznek  képesek  kiegyenlíteni.  Ennek  a  folyton  erősbödő  s 
megcáfolhatatlan  jellegű  hirnek  tulajdonítható  az  a  körülmény 
is,  hogy  az  1915  októberi  kibocsájtásu  s  ötszáz  millió  dollárt 
kitevő  angol-francia  kölcsön  kötvényének  árfolyama  rövid  három 
hónap  alatt  5%-ot  veszített  kibocsájtási  értékéből.  Akaratlanul 
is  felmerül  tehát  az  a  kérdés,  ki  birja  tovább? 

Az  angol  sterlingkurzus  már  Angliát  is  nyugtalanítani  kezdi, 
mert  Amerika  egyre  több  és  több  angol  aranyat  kap,  sőt  tőkéjéi 
és  érdekeltségét  egyre  ijesztőbb  arányokban  vonja  vissza  London- 
ból. Akaratlanul  is  VIII.  Henrik  esztelen  pénzügyi  gazdálkodá- 
sára gondolunk  vissza,  melyet  csak  Sir  Thomas  Gresham  tör- 

vényei  tehettek  jóvá.  Azok  a  kapzsi  emberek,  kik  a  francia  forra- 
dalom zavaros  napjait  vagyongyűjtésre  használták  fel,  nem 
assignatákat,  hanem  louis  d'orokat  harácsoltak  össze  s  igy  törté- 
nelmi szerepük  a  mai  amerikai  bankok  és  pénzügyi  alkalmi 
egyesülések  (szindikátus,  konzorcium)  képében  éled  ujjá.  A 
Morganok,  a  Rockefellerek  aranymennyiségük  szaporítására 
törekednek,  hogy  a  háborús  államokat  a  harcok  befejezése  után 
hamis  pénz  verésére  kényszeríthessék.  Angliában  és  Francia- 
országban feltétlenül  be  fog  következni  az  az  állapot,  mely 
Philippe  le  Bel  vagy  II.  Endre  magyar  király  uralkodása  alatt 
volt  divatban,  ugyanis  sokkal  alacsonyabb  értékű  fémből  veret- 
tek pénzt,  mint  ami  a  pénzdarab  forgalmi  értéke  volt.  Francia- 
ország helyzete  Angliáénál  is  rosszabb,  mert  mig  a  sterling  dis- 
ágiója  5 — 6%,  addig  a  franké  17 — 19%-ot  tesz  ki. 

A  francia  pénzvilágot  a  világháború  kitörése  a  legnagyobb 
előkészületlenségben  lepte  meg  s  csak  a  kormány  szokatlanul 
erélyes  és  gyors  intézkedései  mentették  meg  a  francia  pénz- 
gazdaságot attól,  hogy  a  mindent  tönkre  tevő  válság  még  az 
1914-iki  augusztusi  likvidáció  alatt  nem  tört  ki.  Mig  az  augusz- 
tusi napokban  a  párisi  tőzsdén  pánikszerű  hangulat  uralkodott, 
addig  az  amerikai,  a  skandináv  és  a  holland  államok  bankárai 
papirjaikat  a  legnevetségesebb  áron  vásárolták  vissza  s  ez  ellen 
ép  ugy  nem  lehetett  védekezni,  mint  az  azt  követő  disagio  ellen. 
Leroy-Beaulieu  s  George  Blondel  is  már  évtizedekkel  előbb  fog- 
lalkoztak Franciaország  pénzügyi  romlásának  lehetőségével, 
melynek  bekövetkezését  a  disagióban  vélték  feltalálni.  A  bankok 
teljesen  megszüntették  a  leszámítolási  ügyleteket,  de  ezt  a  radi- 
kális intézkedést  a  letétek  váratlan  megrohanása  rontotta  le.  A 
francia  nép  épen  olyan  fegyelmezetlennek  mutatta  magát,  mint 
a  középkor  kereskedői  a  XIV — XVI.  századbeli  velencei  és 
amsterdami  hankbukások  idején.  Még  a  háború  kitörését  meg- 
előző hónapban  az  összes  betéteket  néhány  nap  leforgása  alatt 
visszakívánta  a  közönség  s  ez  volt  közvetlen  oka  a  hirtelen  s 
gyors  bankbukásoknak  is.  Már  csak  állampapirost  lehetett  el- 
zálogosítani, de  mig  az  békében  az  államhitel  legmegbízhatóbb 
mértéke  volt,  addig  a  folytonos,  ujabb  kibocsájtásu  papírokkal 
szemben  a  régebbi,  alacsonyabb  kamatozású  papírok  árfolyama 
lényegesen  csökkent.  Nemcsak  Franciaországban  volt  ez  igy,  hol 
a  háború  előtt  3%-os  papírok  kerültek  piacra,  hanem  Német- 

országban  (4%)  s  Ausztria-Magyarországban  (4V2%)  is.  A 
rendes  kereskedelmi  forgalom  megszűnésével  az  ipari  értékekel 
semmibe  vették,  egyedül  a  municiógyártással  összefüggő  ipari 
papírokban  mutatkozott  némi  kereslet.  Különben  is  a  francia 
ipar  átformálására  már  évtizedek  óta  törekedtek  a  mindenkori 
kormányok,  a  még  ma  is  emlékezetes  Bontoux-uálság  idején 
(akkor  sikerült  Szapáry  Gyula  pénzügyminiszterünknek  a  6%-os 
aranyjáradéknak  69-re  való  sülyedését  a  Rothschild-csoport 
részéről  kezdeményezett  zseniális  művelettel  megakadályozni, 
sőt  ujabb  6%-os  aranyjáradék  kibocsájtásával  konvertálni)  a 
francia  ipar  szervezése  volt  a  legfontosabb  feladat,  mégis  csak 
a  mostani  világháború  alatt  indult  meg  a  széleskörű  vizsgálódás 
és  alapos  tanulmányozás,  melynek  gyümölcsét  a  legfáradságo- 
sabb  organizálás  mellett  sem  élvezheti  mintegy  husz  évnél  előbb  í 
Franciaország.  A  francia  ipar  épen  ugy  megbénult,  mint  a 
nyersterményeket  nélkülöző  Anglia  s  Cobden  szavai:  a  Az  egész 
világ  Angliának  termeh  épen  ugy  konganak  most  az  üresség- 
től, mint  Lloyd  George  merész  fogadkozásai,  melyek  szerint  jj 
rövid  idő  múlva  az  angol  és  francia  ipar  oly  produkciót  fog  ki- 
fejteni, hogy  a  bombák  és  gránátok  áradatától  és  özönétől  vissza- 
vonuló német  hadsereg  Berlinig  (vagy  talán  még  messzebb?) 
meg  sem  állhat. 

A  francia  bankok  kormányrendelet  értelmében  a  betevők- 
nek havonta  betéteik  arányában  csak  5%-ot  utaltak  ki  s  ennek 
a  rendeletnek  következtében  gyárosok,  iparosok,  kereskedők  és 
magán&ók  huszonnégy  óra  leforgása  alatt  minden  centim  nélkül 
állottak.  Ugyancsak  ezzel  az  intézkedéssel  majdnem  egyidejűleg 
kezdte  meg  érvényeségét  a  legmesszebbmenő  dolgokra  is  ki- 
terjesztett moratóriumi  törvény,  melynek  következményeképen 
kisebb  bankok  s  magánbankházak  tetszésszerint  zsarolták  és 
uzsorázták  a  közönséget  olyannyira,  hogy  a  felzaklatott  kedélyű 
közönség  haragjában  a  bankhelyiségeket  valóságos  ostrom  alá 
vette.  A  gyárosok  és  az  iparosok  a  moratórium  pontjaira  való 
hivatkozással  személyzetüket,  munkásaikat  nem  fizették  meg,  a 
középosztályhoz  tartozó  tisztviselők,  hivatalnokok  pedig  a  kis- 
iparosok és  kiskereskedők  néhány  frankot  kitevő  számláit  vissza- 
utasították. A  felszaporodott  visszaélések  és  zavarok  megszünte- 
tése végett  a  kormány  majdnem  naponkint  megváltoztatta  ;» 
moratóriumi  törvény  egyes  pontjait  s  mig  főcélja  a  mora- 

tórium   lehető   megkönnyítése   volt,   addig   a   helyzetet  mind- 
inkább bonyolította.  Egyetlen  helyes  intézkedés  azonban  mégis 
történt:  a  bankok  arra  köteleztettek,  hogy  a  betéttel  rendelkező 
munkaadóknak  a  bérjegyzék   bemutatása   mellett  szombatról- 
szombatra a  fizetéshez  szükséges  összeget  kiutalják.    Midőn  a 
nagy  bankok  bordeauxi  menhelyeikből  Párisba  visszatértek,  a 
moratóriummal  szembehelyezkedve  a  betétek  50% -ára  15 — 20-os 
hitelt  folyósítottak,  sőt  a  normális  gazdasági  élet  visszaállítására 
való  hivatkozással  1915  tavaszán  a  bankügyletek  minden  ágát 
újra  felvették  ügykörükbe.  A  moratóriumtörvény  azonban  még 
mindig  fennáll  s  igy  azon  kötelezettségek,  melyek  épen  1914 
augusztus  4-én  teljesíttettek  volna,  mind  a  mai  napig,  tehát  1916 
februárjáig  is  érvényben  vannak!  1915  márciusán  a  francia  par- 
lament kereskedelmi  bizottságának  egyik  ülésén  Ribot  kijelen- 
tette, hogy  a  moratórium  csak  a  háború  befejeztével  fog  meg- 
szűnni! Érdekes  intézkedés  történt  a  hadba  nem  vonultak  ház- 
bérének megfizetése  ügyében.  A  hadba  nem  vonult  bérlő  köteles 
esedékes  lakbérét  pontosan  megfizetni,  ha  azonban  vagyontalan- 
ságát  és  keresetképtelenségét  a  prefekturán  igazolja  s  ezt  házi- 
urának is  bejelenti,   ugy  a  moratórium   idevonatkozó  pontjai 
értelmében  a  lakbért  megfizetni  nem  tartozik.  Ez  ellen  a  házi- 
úrnak tizennégynapi  fellebbezési  határideje  van  s  ha  ez  idő  alatt 
lakója  állításainak  ellenkezőjét  beigazolja,  ugy  az  a  lakbér  meg- 
fizetésére a  törvény  erejével,    különben    azonnali  kilakoltatás 
mellett  kötelezhető.  A  hadba  nem  vonultak  házbére  miatt  a  párisi 
külvárosokban  már  forradalmi  jellegű  zavargások  törtek  ki.  A 
kereskedelmi    tevékenység   Franciaországban   —  aránytalanul 
Németország  viszonyaihoz  —  teljesen  szünetel.  A  hadbavonulás 
minden   átmenet  nélkül   elvágta  a  produktív  munkálkodást  s 
ennek  a  minden  átmenetet  nélkülöző  helyzetnek  káros  következ- 
ményei  éveken   keresztül  fogják  hatásukat  a  francia  nemzet- 
gazdaságban éreztetni.  Az  északi  kerületek  ipari  központjainak 
terményeire  a  háború  kitörésével  még  égetőbben  szüksége  volt 
Franciaországnak,  de  azok  az  ott  duló  nagy  csaták  miatt  tönkre- 
mentek s  akol  az  ellenség  nem  vethette  meg  lábát,  ott  munka- 
hiány miatt  szünetel  az  üzem.  Mindez  a  moratórium  első  formája 
túlszigoruságának  káros  következménye  és  a  mindenre  kiterjedő 
rendelkezéseknek  tudható  be,  hogy  az  ellenség  által  meg  nem 
szállott  területeken  a  továbbtermelés  lehetetlenné  vált.  A  legtöbb 

ipari  vállalat  tőke  hiányában  munkásait  szélnek  eresztette  s  igy 
Franciaországban,  de  főként  Párisban  a  munkanélküliek  száma 
ijesztően  nagy.  Az  ország  nagyobb  városaiban  alapított  «Caisses 
de  chőmage»-okb3L  a  kormány  ezideig  25  millió  franknyi  szegélyt 
fizetett  be,  természetesen  ez  az  összeg  megközelítőleg  sem  ele- 
gendő. A  munkanélküliek  —  kiknek  nagyrésze  türelmetlen, 
lázadozó  és  háborúellenes  hangulatú  —  napról-napra  súlyos 
gondját  teszik  a  kormánynak. 

Franciaország  pöffeszkedőn,  büszkén  és  hangosan  szerette 
magát  Európa  leggazdagabb  országának,  a  világ  bankárának  s 
a  5% -os  járadék  hazájának  nevezni  s  míg  pld.  Németország 
nemzeti  vagyonát  saját  hazájában  gyümölcsöztette,  —  minek 
áldást  hozó,  példás  helyzetét  épen  a  háború  alatt  lehet  a  leg- 
szembetűnőbben látni  és  megbecsülni  —  addig  a  francia  nem- 
zeti vagyon  idegen  országok  értékében  rejlik.  Ezek  a  milliárdok 
most  a  legnagyobb  szükségben  nem  képviselik  a  «riagy  nemzeh> 
megmentéséhez  szükséges  pénzügyi  fedezet  tartalékát  s  a  kor- 
mány kiadásainak  fedezésére  nem  lehet  például  egy  szibériai  — 
talán  nem  is  exisztáló  —  iparvállalkozás  papírjait  pénzzé  tenni. 
Mindennek  csak  az  osztalékra  éhes  párisi  bankárpolitika  az  oka, 
mely  előbb-utóbb  —  világháború  nélkül  is  —  oly  gazdasági  vál- 
ságba sodorhatta  volna  Franciaországot,  melynek  hire  nemcsak 
a  Tammany-ringet,  hanem  még  a  Panama-affért  is  elhomályo- 
síthatta volna.  De  nemcsak  a  Dorottya-utcában,  hanem  á  Rue 
de  Rivolin  is  fő  az  osztalék,  s  ha  nincs  osztalék,  megszűnt  a 
gondos  előrelátás  is. 

Mérhetetlen  vesztesége  van  a  francia  külkereskedelemnek. 
Hivatalos  statisztika  szerint  —  mely  valószínűleg  tartózkodik  a 
túlzásoktól  —  1914  augusztus  1-től  december  31-ig  a  francia  be- 
hozatal másfél  milliárdra  becsülhető,  mig  az  1913-ik  évnek  ugyan- 
ezen szakaszában  három  és  fél  milliárdot  tett  ki.  Ugyancsak  1913 
hasonló  időszakában  a  kivitel  három  milliárdra  rúgott  az  191 A 
augusztus  1-től  december  31-ig  terjedő  idő  egy  milliárdot  kitevő 
kivitelével  szemben.  Ezen  adatok  szerint  a  francia  külkeres- 
kedelemnek már  a  háború  első  öt  hónapjában  négy  milliárd 
frank  vesztesége  volt. 

Most  már  csak  arra  lehetnénk  kíváncsiak,  vájjon  pénz- 
ügyileg elég  erős-e  Franciaország,  hogy  a  vagyoni  helyzetét 
erősen  próbára  tevő  időkel  a  lakosság  békére  való  különösebb 

és  mindinkább  erősbödő  hangulata  ellenére  is  megússza?  A  kor- 
mányok eddigi  pénzügyi  politikájából  csak  az  tűnik  ki,  hogy  ha 
a  világháború  még  1916  végéig  tartana,  akkor  Franciaország 
Montenegró  bölcs  és  előrelátó  példáját  volna  kénytelen  követni. 
Az  1914  jiiniusában  kibocsájtott  és  805  millió  frankot  kitevő 
#J/2%  kölcsönnel  kezdődött  a  háborús  pénzügyi  politika  zá- 
tonyra jutása,  holott  a  már  akkor  észlelhető  rendkívüli  idők 
gyors  és  bátor  eljárást  követeltek.  Amig  ez  a  rendkivüli  idő  — 
hadüzenetek  nélkül  —  s  az  ezzel  járó  rendkivüli  hangulat  tartott, 
lehetséges  lett  volna  az  alkalmat  erélyesen  üstökön  ragadni  és 
oly  radikális  megoldást  elérni,  aminőre  Németország  törekedett. 
De  a  töprengés,  a  felelősségtől  való  húzódás  miatt  a  hangulat  a 
németeknek  belgiumi  térhódításával  eltűnt,  a  805  milliós  kölcsön 
fiaszkóval  végződött,  mert  nem  egészen  egy  harmada  jegyeztetett, 
A  későbbi  kölcsönöknél  ennek  a  kötvényeit  fizetési  eszköznek 
nyilvánították,  sőt  államkincstári  jegyekre  is  becserélték,  ily 
módon  sikerült  a  kölcsön  lejegyzett  részét  áldozat  árán  a  mindig 
éhes  bankok  kezei  közül  visszavenni.  A  sokat  emlegetett  «bons 
de  la  défense  nationale»  kibocsájtásával  a  pénzpiacon  némi 
javulást  akartak  elérni,  de  már  eleve  világosan  láthatták,  hogy 
ha  komolyan  akarják  a  «bon-rendszer»  kifejlesztését,  erre  egy 
egyszerű,  kevés  fedezetű  (talán  semmi  fedezetű?!)  izolált  120 — 
í 50  milliós  művelet  nem  lesz  elég.  Egy  állandó  típusú  papir  meg- 
teremtésére volt  szükség,  melyet  elsőrangú  bankok  konzorciuma 
vett  volna  át,  mert  hisz  a  bonok  későbbi  sorozatainak  kibocsáj- 
tásával az  időközben  esedékessé  váltak  visszaváltásra  kerültek. 
1915  március  elején  a  «hon  védelmére»  jeligével  5%-os  kölcsön- 
kötvényeket  bocsájtottak  ki  961/2  árfolyamon,  de  ez  is  siker- 
telen maradt,  bár  a  jegyzési  határidőt  kétszer  is  meghosszabbí- 
tották. Ennek  a  kölcsönnek  érdekében  a  kormány  olyannyira 
megtett  minden  lehetőt,  hogy  a  befolyt  jegyzési  összeg  tetemes 
részét  províziók  és  jutalékok  emésztették  fel.  A  kölcsön  jegyzé- 
sével egyidőben  nyitották  meg  újra  a  P.  L.  M.  vonal  régi  gyors- 
vonatjáratait, a  «par  ordre  du  commandant  de  Paris»  értelmében 
szünetelő  autóbusz-közlekedés  újra  megindult,  a  Folies-Bergére 
a  hadikölcsönre  való  buzdításul  «Paris  quand  méme)>  cimmel 
hazafias  revüt  hirdetett  a  szinlapon,  még  a  «Métro»  is  éjjel  tizen- 
két óráig  közlekedett  s  a  Capucins  meg  des  Italiens  trottoirját 
a  brassardok  (igy  nevezik  Párisban  a  karszalagos  felmentette- 

ket)  és  az  «embusqués»-ek  (a  lógók)  lepték  el.  A  adames  de 
France»-ok  (a  vöröskeresztes  hölgyek)  a  «L'orpheline  de  Stras- 
bourg»  dalának  szövegét  osztogatták  az  utcákon. 

A  Zeppelinektől  sem  félt  a  hadikölcsön,  mert  a  amesures 
de  précaution»-rsL  való  tekintettel  sötétbe  burkolódzó  «Ville 
lumiére»-nek  a  város  parancsnoka  «au  stricte  nécessaire»  ki- 
világítási  engedélyt  adott  s  a  hazafias  műsorral  dolgozó  szín- 
házakat szivesen  kereste  fel  a  közönség.  (A  kölcsön  aláirási 
helyeket  már  kevésbbé.)  A  Chatelet  «La  Maison  du  Passeur» 
cimmel  csatajelenetekkel  súlyosbított  revüt  adott  elő,  mig  azt 
megelőzően  Maurice  Donnay,  az  ex-kabaretköltő,  a  vaskosan 
vidám  «Lysistrata»  szerencsés  irója,  ki  a  Chat  Noir-ból  került 
a  negyven  halhatatlan  közé,  Tristan  Bernard  és  Maurice  Barrés 
konferálták  be  a  hadikölcsönt.  A  aComédie  Royale»  a  «L'Aube 
de  la  Revanche»  sokat  rejtő  cime  alatt  uj  és  szenzációs  színműt 
igért,  a  belga  menekültek  társasága  pedig  a  Theátre  Albert  lei- 
ben «Ce  bon  monsieur  Zoetebeck»  drasztikus  vígjátékkal  próbált 
küzdeni  a  «gloire»-ért.  De  mig  az  Opera  Comique-ban  is  az  opera- 
előadásokat a  «ballet  des  nations»  vezette  be  s  a  színházat  az 
1792-iki  aChant  du  départ»  melódiái  mellett  csukták  be,  addig 
a  munkanélküliek,  a  csavargók  s  a  háborút  káromlók  a  maguk 
rongyos  voltukkal  kacérkodva  énekelték  a  régi  fényben  ragyogó 
utcákon  a  lotharingiai  gúnydalt: 

«Lorrain,  préte-moi  ton  chapeau. 
Non,  £a  s'use. 
Préte-moi  ta  femme. 
La  voilá.» 

Az  érzelmi  potenciáju  kölcsön  sikertelensége  után  a  kor- 
mány az  1914  júniusi  kibocsájtásu  és  31/2%-ot  kamatozó  kölcsön- 
kötvényeknek  még  vissza  nem  váltott  részére  rövid  határidőt 
tűzött  ki  s  azoknak  a  forgalomból  való  kivonásával,  az  u,  n. 
((ríbotinsp'Oksá  helyezte  el.  (Az  5%-os  bonokat  nevezte  igy 
Ribotról  a  párisi  nép.)  Mint  hírlik,  a  ribotinsokat  az  ujabb  ki- 
bocsájtásu hadikölcsönöknél  készpénz  helyett  is  elfogadják  s  igy 
a  konverziós  műveleteket  redukciós  tervekkel  nehezítik  meg, 
A  ribotinsok  áradata  után  minden  semleges  államban  kis  kölcsön 
felvételével  kísérletezett  a  francia  kormány,  ez  azonban  sehol 
sem  sikerült.  így  Londonban  1915  tavaszán  ötven  millió  frankot 

kitevő  állami  váltót  diszkontáltatott,  mig  hat  héttel  később  ujabb 
kétszázötven  milliót  vett  fel  ugyancsak  állami  váltóra  előzetesen 
levonásba  hozandó  egy  évi  5%  mellett.  Már  júniusban  a  new- 
yorki  Lazard  fréres  bankháznál  nyittatott  magának  100  millió 
frank  hitelt  s  ugyanakkor  a  Morgan-szindikátus  egy  évre  szóló, 
5%-os  francia  államkötelezvényt  vett  át  125  millió  frank  érték- 
ben. (A  francia  kormánynak  ez  az  amerikai  kölcsönművelete 
épen  olyan  kedvezőtlen  körülmények  között  köttetett  meg,  mint 
amikor  1867-ben  Lónyai  Menyhért  a  frankfurti  Háber  bankár- 
ral és  a  párisi  Société  Générale-lal  üzletet  kötött.  A  Lazard  fréres 
bankház  épen  olyan  harmadrangú  tényező  a  pénzpiacon,  mint 
a  Háber-Société  Générale-csoport  volt  1867/68-ban.  Az  akkor 
kötött  üzlet  a  vasúti  kölcsön  volt  s  az  elhatalmasodott  vállal- 
kozók üzelmei  miatt  vált  égetően  szükségessé.)  Az  amerikai  üzle- 
tekkel kezdődött  meg  a  tulajdonképeni  egészségtelen  francia 
pénzügyi  helyzet  s  hogy  ezt  mennyire  észre  veszik  Franciaország- 
ban is,  azt  az  «Economiste  Européerig  egyik  mult  évi  decemberi 
számából  láthatjuk.  Egy,  az  ottan  kiadott,  pénzügyi  tanulmány 
szerint  csak  a  60  milliárdot  kitevő  príma  francia  papirokon  négy 
milliárd  árfolyamveszteség  mutatkozott.  Ugyancsak  az  «Eco- 
nomiste»  szerint:  Franciaország  az  egyetlen  hadatviselő  állam, 
mely  elmaradt  bevételeinek  pótlására  (havonta  1400  millió  frank) 
ujabb  pénzforrásokat  nem  nyitott,  pedig  az  eddigi  nemzeti  jöve- 
delem egynegyedét  már  a  háborúskodás  el  is  nyelte.  Az  «Eco- 
nomisie»  Franciaország  pénzügyi  helyzetét  «déplorable»-nak 
jelzi  s  itt-ott  rámutat  a  vezető  politikusok  s  a  pénzügyi  kapaci- 
tások közötti  egyenetlenségre  és  marakodásra,  melyben  a  még 
józannak  megmaradt  francia  nép  bizonyára  a  tehetségtelenek  és 
a  börzehiénák  élet-halál  harcát  véli  látni,  melyben  a  francia  nép 
épen  ugy  el  fog  vérezni,  mint  a  különböző  harctereken  Angliáért. 
A  francia  bank  aranykészlete  békében  nagyszerű  fedezetnek 
mutatkozott,  de  a  rengeteg  mennyiségű  arannyal  rendelkező 
francia  nép  nem  szolgáltatja  be  aranyát,  mint  pld.  a  német  nép, 
Ezt  a  párisi  lapok  a  kormány  iránti  bizalmatlanságnak  szeret- 
nék feltüntetni,  holott  mindannyian  megegyezünk  abban:  ez  az 
entente  végső  győzelmében  való  kétkedés  leghűbb  bizonyítéka. 
(Ne  feledjük  el,  mily  rendkivüli  zavarok  támadtak  Franciaország- 
ban az  1870/7 1-iki  háború  befejezésekor,  midőn  Németországnak 
öt  milliárd  frank  hadi  kárpótlást  volt  kénytelen  fizetni.  Francia- 

országnak  a  pénzügyi  hanyatlás  ezen  első  korszakában  óriási 
nehézségekbe  került  volna  az,  hogy  ezt  az  aranymennyiséget 
otthon  gyűjtse  össze,  ezért  a  kormány  mindenütt  Németországra 
szóló  hitelpapírokat,  váltókat  vásárolt  össze,  hogy  arbitrage  utján 
fizessen.  így  a  Németországra  szóló  árfolyam  nemcsak  Francia- 
országban, de  az  összes  európai  államokban  is  sokáig  paritás 
felett  állott.)  E  nagy  államszervezeti  betegséghez  még  az  az 
aggasztó  tünet  is  járul,  hqgy  a  takarékpénztárakból  kivett  össze- 
gek a  betétekét  messze  túlszárnyalják.  A  moratórium  érvénybe 
lépése  óta  1915  június  30-ig  Franciaországban  a  kivétek  46  millió 
frankkal  tettek  többet  ki,  mint  a  betétek.  Ezzel  ellentétben  Német- 
országban épen  az  1915.  évi  bankkimutatások  azt  mutatják,  hogy 
a  takarékbetétek  a  még  eddig  soha  el  nem  ért  magasságig  szök- 
tek fel.  Ebben  az  állandó  jellegű  emelkedésben  csak  1915  már- 
ciusán mutatkozott  némi  visszaesés,  mely  azonban  az  akkori 
hadikölcsönjegyzésre  vezethető  vissza.  Franciaország  lakosságá- 
nak túlnyomó  része  megtakarított  pénzből  él,  az  újonnan  szer- 
zetteket pedig  tovább  zsugorgatják,  féltőn  őrzik  szekrények  rej- 
tekében, harisnyák  mélyén.  A  párisi  pénzügyi  lapok  a  takarék- 
betétek szakadatlan  apadását  már  a  háború  kezdetétől  figyelem- 
mel kisérik  s  ebben  ők  is  a  pénzügyi  romlás  félreismerhetetlen 
jelét  látják.  Mindezzel  a  Banque  de  Francé  megingathatatlannak 
látszó  pénzügyi  hatalma  is  érzékenyen  megsebeztetett  s  a  minden 
harminc  évben  megújítandó  jegykibocsájtási  jogával  —  mely  a 
Bonaparte  konzul  és  a  bank  alapítói  által  1800  február  13-án 
megkötött  szerződés  alapja  —  vissza  kellett  élnie.  Az  1920-ban 
lejáró  megállapodás  feltételei  között  az  alantiakat  találhatjuk: 

.  .  .  folyószámla  viszony  (fedezet  nélkül)  tiltva  van,  kivéve 
az  állammal  szemben,  amelynek  köteles  előleget  adni.  (A  Banque 
de  Francé  kormányrendelet  utján  kinevezett  kormányzója  épen 
a  háborús  idők  alatt  a  pénzügyminiszter  minden  számítását  ke- 
resztülhúzta, 1915  márciusáig  4900  millió  előleget  folyósított  az 
államnak,  de  azóta  sem  fedezetnélküli  kölcsönt,  sem  előleget 
nyújtani  nem  volt  hajlandó.)  .  .  . 

...  5  milliárd  franknál  nagyobb  mennyiségű  bankjegyet  ki 
nem  bocsájthat.  (1897-ben  a  kibocsájtási  összeget  6*8  milliárd 
frankra  emelték  fel.)  Dr.  Max  Fuchs:  «Betraehtungen  zur  Be- 
urteilung  der  gegenwártigen  finanziellen  Verhiiltnisse  des  In- 
ti nd  Auslandes»  c.  művében  azt  írja,  hogy  a  Banque  de  Francé 

1915  végéig  legalább  12  milliárd  franknyi  bankjegyet  bocsáj- 
tott  ki .  . . 

Ennél  lehetetlenebb  helyzetet  talán  csak  Oroszországban 
találhatunk. 

Mig  az  «Economiste»  többször  idézett  cikke  szerint  a 
Banqu  de  Francé  által  1915  áprilisáig  kibocsájtott  bankjegyek 
összege  11*5  milliárdot  tett  ki,  addig  az  aranyfedezet  alig  egy 
milliárddal  szaporodott.  így  Franciaország  nem  járt  el  szövet- 
ségeséhez hűen,  hol  a  currency  principle  értelmében  a  forgalom- 
ban levő  bankjegyek  mennyiségét  a  pénzkészlet  mennyiségéhez 
mérten  kell  megszabni.  (Anglia  =  1844.  Peel  Róbert  aktája, 
mely  szerint  a  B.  of  E.  csupán  annyi  bankjegyet  bocsájthat  ki, 
amennyi  pénzkészlete  van  és  ezenkivül  mintegy  450  millió 
koronát.  E  450  millióból  275  millió  az  államnak  egyik  régi  adós- 
sága, amelynek  visszafizetését  maga  az  állam  garantálja,  mig  a 
fennmaradó  rész  a  bank  tőkéjének  állami  járadékpapirokba  fek- 
tetett részével  van  biztosítva.)  Páris  város  pénzügyei  is  a  lehető 
legrendezetlenebbek,  a  községi  bevételek  egyre  csökkennek,  a 
legutóbbi  városkölcsön  felvételét  a  jegyzés  sikertelensége  miatt 
bizonytalan  időre  halasztották.  Hogy  fog  sikerülni  az  «édiles» -ék- 
nek Páris  pénzügyeit  rendebehozni,  az  nagy  kérdés,  de  még 
inkább  aggasztó  tünetként  mutatkozik  Páris  lakosságának  ki- 
vándorlása, melyet  a  háború  robbantott  ki.  A  párisiak  kivándor- 
lása már-már  állandó  jelenségnek  maradt  meg  s  inkább  káros 
jelenség,  mint  az  egészséges  népeiosztódási  viszonyok  jele.  A  fő- 
város munkásviszonyai,  a  fogyasztási  cikkek  drágasága,  a  vidéki 
munkásság  beözönlésének  apadása  azt  mutatják,  hogy  Páris 
megtelt,  nincs  szüksége  uj  lakosságra  s  ezentúl  a  Párisból  való 
ki-  és  bevándorlás  vérkeringésszerü  jelenségként  a  háborús 
évekre  való  emlékeztetéssel  fog  fennmaradni.  De  a  kivándorlás 
egyre  gyorsabban  emelkedő  arányszámot  mutat  s  mig  1913-ban 
alig  15.000-en  hagyták  el  Párist,  addig  1914.  év  végével  Páris 
lakossága  90.000-rel  kisebbedett.  (A  hadbavonultakat  s  azoknak 
vidékre  költözött  családtagjait  nem  tartalmazza  ez  a  statisztikai 
adat.)  1915  májusán  már  140.000-en  felül  hagyták  el  állandó 
tartózkodási  helyüket,  Párist!  A  kivándorlók  35% -a  Amerikában, 
Svájcban  és  Spanyolországban  lelt  otthonra.  A  fővárost  fenye- 
gető pénzügyi  krízist  csak  kényszerkonverzióval  lehetne  meg- 
oldani, ha  azonban  a  kormány  a  valutát  bizonyos  évi  átlagos 
.  * 

ázsió  alapján  rendezné,  ugy  Franciaország  pénzügyeinek  javu- 
lásával Páris  is  talpra  állhatna.  (Budapest  háborús  pénzügyeinek 
rendezése  körül  merült  fel  az  a  terv,  hogy  a  főváros  függő  adós- 
ságainak rendezésére  márka-kölcsönt  vegyen  fel.  A  márka  hábo- 
rús árfolyama  nálunk  csaknem  másfél  korona  és  mire  a  kölcsön 
visszafizetése  bekövetkezne,  addigra  a  márka  ára  koronánkhoz 
viszonyítva  csökkenni  fog  s  mig  ma  a  főváros  1*45  korona  értékű 
márkát  kap  kölcsön,  csak  1*17 — 1*18  korona  értékű  márkát  fog 
visszafizetni!)    Minderre  csak   egy  francia  lenne  képes  s  az: 
Joseph  Caillaux.   A  Széchenyi  iskolájához  tartozó  gróf  Lónyai 
Menyhértnek  gondolataiból  —  kit  a  mások  irigysége  üldözött  ei 
az  államférfiak  sorából  —  a  « szerény  pápai  tanárnak))  titulált 
Kerkápoly  gazdasági  konjunktúránk  kihasználásával  programm- 
szerüen  óhajtotta  rendezni  az  állami  deficitet,  de  amikor  az  a 
függő  tartozásokkal  együtt  már  160  millió  koronára  rúgott,  e 
szomorú  helyzet  megszüntette  Kerkápoly  pénzügyminiszterségét 
is.  A  francia  viszonyok  mégis  csak  mások,  mint  akkor  hazánk 
helyzete  volt  s  Caillaux  közbelépése  már  1911-ben  is  valami  pozi- 
tivumot  mutatott  fel  arra  nézve,  hogy  Franciaország  gazdagodá- 
sának és  fejlődésének  biztosítását  csak  Joseph  Caillaux  garantál- 
hatja.   Mint  miniszterelnök  a  marokkói   krizis  idején  belátta, 
hogy  a  teljes   eliparosodás  képét  mutató  Németország,  mely 
tulajdonképen  nagy,  hatalmas  és  életképes  gazdasági  egység,  a 
világháborútól   sem  riad  vissza.    Németország  egyre  fokozódó 
termelése  a  feldolgozott  anyag  elhelyezésére  piacokat  követelt, 
de  mig  a  kereskedelmi  szerződések  megkötésénél  Anglia  titkosan 
működő  diplomatái  révén  Németország  a  szerződő  felekkel  szem- 
ben sarokba  szorult,  addig  a  gyarmatszerzés  több  biztosítékot 
rejtett  magában  arra  nézve,  hogy  ha  afrikai  gyarmatain  mozgási 
szabadsága  nem  korlátoztatik  —  hisz  gyarmatrészei  belga,  por- 
tugál, francia  és  angol  gyarmatok  közé  szorultak  —  akkor  ott 
nagyszerű  gazdasági  fejlődés  indulhat  meg.  Caillaux  mindenben 
elősegítette  Németország  szándékait,  a  francia  tőkét  Németország 
felé  egyengette,  sőt  a  német  értékek  jegyzését  keresztülvitte  a 
párisi  tőzsdén.    Németország  Franciaország  marokkói  akcióját 
hallgatólag  tudomásul  vette,  az  algezirászi  szerződésre  való  hivat- 
kozás fölött  szemet  hunyt,  sőt  a  francia  Kongóból  felkínált  rész- 
ről is  lemondott.   Mindezért  Caillaux  neve  csak  «a  hazaáruló^ 
volt  s  a  «Daily  Mail»  kezdeményezésére  az  angol  lapok  a  «dupli- 

city»  Caiüauxról  vezércikkeztek,  a  «puritán»  Calmette  pedig 
angol  pénzért  piszkálta  Caillaux  magánügyeit.  Gaillaux  Poincaré 
minden  háborús  szándékát  meghiúsította,  a  Doumergue-kabinet 
—  melyet  mindig  « Caillaux » -kabinetnek  neveztek  —  a  német 
külpolitikát  helyeselte  s  amikor  a  Rue  Droauton  elhangzott  re- 
volverlövések Calmette  halálával  együtt  Caillaux  államférfiú 
halálát  is  jelezték,  Poincaré  felülkerekedett.  A  «Pariser  Zeitung» 
1914.  utolsó  számában  —  mely  augusztus  2-án  este  jelent  meg  — 
egy  intervju  keretében  a  Párisban  tartózkodó  semleges  országbeli 
diplomaták  közül  néhányan  odanyilatkoztak:  (Ma  minden- 
esetre érdemes  a  háború  kitörését  magyarázó  szó  tenger  hullá- 
maiból ezt  kiragadva  újra  leirni.) 

«Ha  Madame  Caillaux  nem  öli  meg  Monsieur  Calmettet, 
ugy  Franciaország  most  minden  bizonnyal  nem  készülődhetne 
háborúra.))  Ha  nagyvonalú,  merész  fantáziák  csak  ritkán  is  vagy 
soha  sem  válnak  valóra,  mégis  érdekes  Calmette  és  Jaurés  meg- 
gyilkoltatásának világrendítő  jelenségei  s  szegény  Jaurés  vére, 
mely  végeredményben  a  világháború  kitörése  elleni  harcban  folyt 
el,  nem  hullatott  oly  televény  talajra,  melyből  a  béke  kicsiráz- 
hatott volna. 

Ha  Franciaországnak,  a  végső  szükségtől  szorongatva, 
mégis  sikerülne  további  kölcsönök  felvételének  lehetőségével  a 
krízistől  megmenekülnie,  akkor  is  a  háború  befejezésével  a  pro- 
duktív és  rendes  keretek  közötti  munkához  való  visszatérésével 
oly  nagy  nehézségek  és  akadályok  merülnének  fel,  melyeket  el- 
hárítani évtizedek  alatt  is  lehetetlen  lenne.  A  jelenlegi  Francia- 
országért felelős  államférfiak  egyedüli  reménysége:  Anglia,  az 
az  Anglia,  mely  még  mindig  Németország  kiéheztetésével  akarja 
a  világháborút  megnyerni  s  e  végből  a  négy  szövetséges  nagy- 
hatalom «szabályszerü»  blokád-  és  hadidugárupolitikát  óhajt 
követni.  A  szigorított  angol  blokád  következményei  újra  csak  az 
entente  államaiban  fognak  mutatkozni  s  ha  már  ma  egy  4  font 
sulyu  cipó  ára  10  pence,  —  mely  azelőtt  5  pence  volt  —  akkor 
az  angol  kormány  önmagát  éhezteti  ki!  (Az  1915.  évi  árcsökke- 
nésből, a  korábban  meghatározott  minimális  árak  megszünteté- 
sével december  hóban  Angliában  hetven  millió  font  devalváció 
mutatkozott.)  A  nemzetgazdaságnak,  mint  tudománynak  is,  lélek- 
tani problémák  képezik  alapját  s  nagyon  fontos  az,  hogy  vala- 
mely ország  pénzügyi  és  gazdasági  szervezettségéből  a  lakosság 

cselekedetére,  munkásságára  és  ösztönére  rá  tudjunk  mutatni. 
Mig  a  francia  szerint:  a  tőke  éjjel-nappal  dolgozik*  tulajdonosa 
számára,  tehát  a  tőke  biztosítja  nappali  alvását,  éjjeli  dőzsö- 
lését  is,  addig  Anglia  legnagyobb  jövedelme  azoknak  a  semleges 
országoknak  hajóforgalmából  és  közvetítő  kereskedelméből 
állott  elő,  melyeknek  megfojtására  az  angol  alsóház  a  február 
hó  elején  beterjesztendő  javaslatok  elfogadásával  fog  törekedni. 
A  történelmet  ismerő  Schiller  igy  vélekedett  Angliáról: 

«Seine  Handelsflotten  streckt  der  Brité 

Gierig  wie  Polypenarme  aus, 
Und  das  Reich  der  freien  Amphitrite 

Will  er  schliessen,  wie  sein  eignes  Haus.» 

Az  akkori  Angliára  vonatkozó  Schiller-mondás  ma  is  válto- 
zatlanul fennáll  s  azt  sem  Gromwellnek  1658-ban  tett  kijelenté- 
seivel, sem  Ruskin  pompás  pszichológiával  meglátott  s  Angliát 
aposztrofáló  jellemrajzával  megerősítenünk  nem  szükséges.  Mig 
a  középeurópai  hatalmak  az  egyoldalú  gazdasági  fejlődés 
béklyóit  lerázva,  minden  felesleges  tőkéjüket  a  hazai  gazdaság 
fejlesztésére  fordították  s  egészséges  gazdasági  termelőképesség 
által  minden  nyersterményből  szövetségeseik  területén  belül 
nyerték  a  kész  árut,  addig  Franciaország  Anglia  karmai  közé 
került  s  hogy  még  mindig  nem  tört  ki  közöttük  komolyabb  kon- 
fliktus, annak  épen  a  teljes,  már-már  kilátástalannak  látszó  le- 
kötöttség az  oka.  De  a  világot  meghódítani  szándékozó  amerikai 
tőke  felül  fog  kerekedni  Anglián  s  mig  a  hadatviselő  államok  a 
kegyetlen  Nemezis  törvénye  szerint  kielégítő  győzelem  hiányá- 
ban gyászukat  feledve,  a  romok  fölé  uj  házakat  emelnek,  akkor 
az  igazi  győzelem  ünnepét  Amerika  fogja  megülni,  mely  Ame- 
rika épen  Anglia  húsából  és  véréből  lakott  jól.  A  francia  köz- 
gazdászok pedig,  ahelyett  hogy  a  francia  gazdasági  és  pénz- 
ügyi élet  lassú  kimúlásán  sopánkodnának,  a  német  közvetítő 
kereskedelem  teljes  megszűnésével  vigasztalják  egymást  s  egyre 
jobban  örvendeznek  azon,  hogy  a  háború  befejeztével  egyes 
cikkek  árait  —  a  német  versengés  elmaradásával  —  nem  a 
német  kereskedelem  fogja  szabályozni.  A  francia  tehát  —  mint 
a  kiéhezte  tési  reménységgel  kapcsolatban  fentebb  vázol  luk  — 
emberi  érzéseivel  lépési  tart  s  történelmi  múltjához  hűen  máris 
a  jövőbe  tekintget,  ahelyett  hogy  a  jelen  eseményeiből  látná 

vigasztalan  helyzetét,  gazdasági  és  pénzügyi  kimerülését.  Nagy- 
jában ez  a  helyzet  nemcsak  Franciaországé,  hanem  az  entente 
minden  államáé  is.  Anglia  a  háború  tartamára  az  egész  hajózási 
állami  monopóliumnak  szeretné  nyilvánítani,  hogy  a  fuvardijak 
s  az  élelmiszerek  horribilis  árát  mérsékelhesse.  Olaszország  az 
olasz  pénz  diszázsiója  és  a  fuvardijak  emelkedése  folytán  már 
százmilliókat  volt  kénytelen  Angliának  fizetni  s  ugy  látszik,  hogy 
az  entente-hatalmak  közül  gazdasági  és  pénzügyi  tekintetben 
Olaszország  fog  először  csődbe  kerülni.  Oroszország  az  itt  emlí- 
tett bajok  hatalmasabb  arányú  tömegében  szemünk  láttára  vér- 
zik el  s  a  «Mainichi»  japán  közgazdasági  revü  szerint  Orosz- 
ország financiális  helyzete  már  tarthatatlan.  Az  «Okura»  japán 
pénzügyi  szindikátus  még  a  Japánban  vásárolt  áruk  számláinak 
kiegyenlítésére  sem  hajlandó  nagyobb  összegű  kölcsönt  Orosz- 
országnak nyújtani,  holott  100  yenért  hivatalosan  155  rubelt 
adnak. 

Franciaország  elszánt  s  a  jövőben  vakon  bizó  hangulata 
sem  általános  és  ha  majd  a  tavasz  közeledtével  a  sokat  emle- 
getett uj  offenzíva  sem  fog  sikerülni,  akkor  az  összes  bűnökért 
könnyen  kegyetlen  haraggal  fog  fizetni  a  « gloire »-ban  már  nem 
bizakodó  francia  nép,  pedig  e  bűnök  között  talán  csak  egy  a 
megbocsájthatatlan  —  a  sok  drága  vérontást  nem  számítva  — : 
«a  világ  bankárának,  Európa  leggazdagabb  országának  és  a 
3%-os  járadék  hazájának»  csődbekergetése. 


Magyar  Figyelő. 

Irta :  Turóczi-Trostler  József  dr. 
I. 

A  háborúnak  az  irodalomra  gyakorolt  hatása  eddig  csak 
részben  vagy  alig  jelentkezett  a  teljes  átértékelésnek  abban  a  for- 
májában, amelynek  feltételeit  az  irodalmi  páthosz  régi  képviselői 
előre  megállapították.  A  lira,  az  irodalomnak  ez  a  legexponáltabb 
s  már  béke  idején  is  minden  szociális  változás  iránt  legérzéke- 
nyebb területe  csak  felszinén  szenvedett  merőben  formai  válto- 
zásokat s  képtelennek  bizonyult  a  sejtelmessé  tágult  fantázia  s  a 
háborús  viziók  befogadására.  A  jó  társaságból  még  mindig  szám- 
űzött dekadensség,  a  szimbolizmus,  a  neoromantika  francia  és 
német  iskolája  uj  váratlan  valóságokkal  került  szembe  s  eleinte 
látszólag  háttérbe  szorult;  de  azután  hagyományos  halvány  szi- 
li eiben  megerősödött  s  magához  váltotta  a  szokatlan  tárgykört. 
A  tetszhalott  harci  költészet  csak  tartalmában  nemesedett  meg 
azáltal,  hogy  formai  apparátusát  Richárd  Dehmel  vagy  G.  Haupt- 
mann  acélozta  ujjá;  Ernst  Lissauernek  hirhedt  Gyűlölet-versé- 
ben, melyet  Vikár  Béla  azóta  magyarra  is  lefordított,  csak  a  fel- 
szabadító háborúkat  ünneplő  versciklusának  tompa  zenéje  for- 
dult harciasabbra.  A  magyar  háborús  költészet  uj  Petőfije  is 
várat  magára,  s  a  magyar  honvéd  rohamai  mellé  ma  is  csák 
;i  Rákóczi-induló  diadalmas  utja  állítható.  A  belga  Maeterlinek 
németgyülöletében  az  Üvegház  verseinek  méla  és  fojtott  szim- 
bolizmusa reszket,  Verhaeren  béke-  és  munkahimnuszainak 
ünnepélyes  áhitatával  énekel  a  német  katonák  zsebéből  ki- 

csüngő  levágott  gyermeklábakról,  s  a  német  Rainer  Maria  Rilke 
vagy  R.  Schaukal  uj  férfiassága  alatt  is  csak  régebbi  képes- 
könyveinek finom  feminin  művészete  rejtőzik.  Az  egyéni  ellen- 
őrizhetetlen lirai  vallásosság  vagy  vallástalanság  helyére  nem 
lépett,  nem  lett  látható  szépséggé  s  minden  lelki  erőt  magába 
olvasztó  egyetemes  knlturhatalommá  a  vallás  első  szent  realitása, 
mely  a  századokon  keresztül  tartó  elmélyülése  folyamán  a  filo- 
zófia és  művészet  szomszédos  alakulataiba  szivárogtatta  át  a 
vérét. 

S  ép  oly  kevéssé  ment  végbe  az  uj  lirai  mithosz  kialakulása, 
mely  adequat  formája  lehetett  volna  a  mindenségről  vallott  meg- 
változott felfogásunknak,  mert  a  mithikus  elemek  régebben  meg- 
indult elszigetelődésének,  kiválásának  és  kiveszésének  a  háború 
sem  állhatja  útját.  A  világirodalom  nagy  értékeinek  időtől  füg- 
getlen időszerűségét  kedvezőbb  háttérbe  állította  s  a  hozzájuk 
vezető  utat  kényelmesebben  hozzáférhetővé  tette  ugyan  az  ese- 
mények aktualitása,  —  Ricarda  Huch  Nagy  Háboru-jánák  és 
Risorgimento-könyve'mek  rejtett  szépségeit  például  csak  a  háború 
fedeztette  fel  velünk  —  de  sem  Goethe,  sem  Stendhal,  sem 
Tolsztoj  nem  tört  keresztül  az  intellektuálisok  körén,  aminek  a 
Háború  és  béke  statisztikája  nem  bizonyít  ellene,  s  kétségtelen, 
hogy  a  harmincéves  háború  nagy  költőjének,  Grimmelshausen- 
nek  olvasói  ezután  is  csak  a  bibliofilek  közül  kerülnek  ki.  A  nagy 
közönség  olvasmányait  ma  is  csak  a  tömegizlés  változatlan 
törvénye  határozza  meg.  A  közvetetlen  vonatkozásokat  kiaknázó 
háborús  költészet  és  novella-irodalom  túltermelésével  szemben  a 
kritika  tehetetlennek  bizonyulván  vagy  teljesen  háttérbe  szorult 
vagy  elvi  jelentőségű  engedményekre  volt  kénytelen,  ami  — 
mellesleg  —  nem  is  esett  túlságosan  nehezére  s  amivel  együtt 
járt  az  irodalmi  színvonalnak  a  béke  átlaga  alá  való  akaratlan 
sülyesztése. 

De  mindemellett  tagadhatatlan,  hogy  a  háború  néhány 
meglepő  felfedezéssel  szolgált  azoknak  is,  akik  az  eseményekkel 
való  teljes  érzelmi  összeforrottságuk  ellenére  meg  tudták  őrizni 
irodalmi  Ízlésük  érintetlenségét. 

Egy  félszázad  választ  el  Charles  Henri  de  Coster1)  belga 

*)  Charles  de  Coster,  Ulenspiegel  und  Lamm  Goedzak,  Die  fabelhafte 
Geschichte  ihrer  heldenmütigen,  lustigen  und  ruhmeichen  Abenteuer  in 
Flandern  und  andern  Orts.  Mit  Bildern  von  Felicien  Rops.  Berlin,  Borngráber. 

bibliájának,  a  Tyll  Uylenspieghel-nek  megjelenésétől  (1867),  s 
Camille  Lemonnier  brüsszeli  uj  kiadása  1893-ban  valósággal 
ismeretlen  költőt  támasztott  fel  halottaiból.  A  német  fordítói 
készség,  mely  itt  is  magára  vállalta  a  közvetítést,  még  a  háború 
előtt  két  átdolgozásban  —  az  Oppeln-Bronikowskiéban  s  a 
Wesselskiéban  —  bocsátotta  közönsége  elé  a  regényt,  de  meg- 
fogható irodalmi  valóságunkká  csak  harmadik  fordítása  révén 
lett  akkor,  mikor  a  német  katonák  első  diadalmas  rohama  el- 
söpörte a  belga  ellenállást,  s  ugy  látszott,  mintha  az  Uylenspieghel 
földrajzi  háttere  preformálta  volna  a  flandriai  harctér  topográ- 
fiáját. 

De  Costernek  lassan  összeroppanó,  minden  nagyobb  len- 
dület nélkül  való  élete  a  XIX.  század  első  felének  szociális  és 
politikai  feltételei  szerint  indult  fejlődésnek.  Ez  a  kor  nemcsak  a 
romantikusok  regényeiben  és  színpadján,  hanem  az  életben  is  a 
legnagyobb  ellentétek  fejlesztője  és  kiélezője.  A  papság  későbbi 
kegyetlen  karikaturistája  klerikális  környezetben  nő  fel.  1827- 
ben  születik  Münchenben,  hol  atyja  Charles  Mercy  d'Argenteau 
belga  püspök  és  pápai  nuncius  intendánsa.  Keresztapja  maga  a 
püspök.  A  papi  pályához,  melyre  szánják,  sem  kedve,  sem  haj- 
lama, s  a  brüsszeli  egyetem  végzett  hallgatója  romantikus  filisztei - 
gyűlölettel  és  radikális  elvekkel  fog  hozzá  rövid  ideig  tartó 
hirlapiróskodás  után  irodalmi  tervei  megvalósításához.  Világ- 
nézetének ez  az  ellentétek  közül  kiszakadó  önállósodása  egyetlen 
problémája  életének,  melyet  1879-ben  bekövetkezett  haláláig  a 
mindennapi  kenyérért  s  adósokkal  és  adósságokkal  való  vias- 
kodás tesz  fárasztóan  egyhangúvá.  Kilátástalanság  nehezedik 
mindenre,  amiből  ez  az  élet  merít  s  amihez  kapcsolódik,  első- 
sorban szerelmi  regényére,  melynek  emlékét  az  «Elizához  irt 
levelek))  őrzik  s  melynek  művészi  kiaknázhatósága  csak  halvány 
kárpótlás  lehetett  az  élőnek.  Apjától  örökölt  vagyonát  tanul- 
mányútjai emésztik  fel,  tanári  állása  az  újonnan  szervezett  hadi 
iskolánál  sem  lendít  a  sorsán,  mert  hitelezői  lefoglaltatják  a  fize- 
tését, s  nagy  regényének  anyagi  sikertelensége  végképen  meg- 
bénítja erejét. 

Pedig  csak  az  Uylenspieghel-ben  fejlett  teljesen  éretté  mű- 
vészete, melynek  a  Légendes  Flamandes  s  a  Contes  Brabanconnes 
csak  kísérletező  útjelzői.  Ez  a  regény  s  a  hátteréből  kirajzolódó 
infernális  küzdelem,  melyben  a  harcos  katolicizmus  és  inkvizíció 

spanyol  képviselői  az  emberi  gyűlölet  és  rosszaság  legraffináltabb 
eszközeivel  szövetkeznek  a  flamand  protesztantizmus  és  vallon 
függetlenség  kiirtására,  nem  kuriózumok  romantikus  tára, 
hanem  épen  olyan  tiszta  víziója  a  modern  történelmi  képzelet- 
nek, mint  Flaubert  Salammbo-)i\. 

Goethe  a  művész  szuverén  jogán  s  a  történeti  valóság  meg- 
kerülésével a  nagycsaládu  s  kényelemszeretetből  gondtalan 
Egmont  grófot  a  démonikus  könnyenhivőség  tragikus  hősévé 
formálta  és  Schiller,  kinek  történeti  műve  páthosza  és  fogyaté- 
kosságai ellenére  ma  is  legszinesebb  rajza  e  kornak,  tragikussá 
eszményíti  Don  Carlos  infáns  testi  és  szellemi  abnormitását. 
Coster  tovább  megy  e  jog  érvényesítésében,  anélkül  hogy  vissza- 
élne vele,  mikor  a  messze  vándorolt,  irodalmi  formát  öltött  s 
Magyarországba  is  átkerült  tréfák  csörgősipkás  hősét,  Eulen- 
spiegelt,  kinek  alakjával  a  kisemmizett  parasztság,  —  német 
területen  pontos  adatok  közé  szorítván  életét  —  leplezetlen  kár- 
örömmel teszi  csúffá  a  fölébe  kerülő  polgári  osztály  gőgjét  és 
korlátoltságát,  kiragadja  a  XIV.  század  paraszti  atmoszférájából 
s  az  anekdotikus  keret  áttörésével  a  XVI.  században  egy  harc- 
ban álló  nép  szimbolikus  képviselőjévé  fokozza.  Ez  a  szimboliz- 
mus azonban  nem  hidegen  elvont  konstrukció,  hanem  eleven 
erejű  valóság,  a  szubjektív  én  objektív  formája,  mert  forrása, 
mint  minden  igazi  szimbólumnak,  a  művész  liraisága.  A  szimbo- 
lizmusnak szubjektivitásban  és  objektivitásban  gyökerező  kettő- 
sége,  mely  épen  a  szubjektív  egyes  jelenségnek  az  objektumban 
való  föloldódása  és  megsemmisülése  folytán  válhatik  egy  egész 
túlárad  az  egyes  jelenségek  formáján,  s  igy  adatszerű  rekonstruk- 
viselőjévé,  szinte  megdöbbentő  erővel  jelentkezik  Uylenspieghel- 
ben.  A  tizenhatodik  század  elhullámzó  élete,  mint  minden  élet, 
túlárad  az  egyes  jelenségek  formáján  s  igy  adatszerű  rekonstruk- 
ciója is  alig  volna  egyéb  vértelen  formai  másolásnál.  A  szimbólum 
sem  teszi  megfoghatóvá  az  élet  megfoghatatlanját,  de  megtelik 
ennek  az  életnek  minden  tartalmával  s  megmaradván  a  meg- 
foghatatlanság határán  belül,  megközelíthetővé  teszi  azt  szá- 
munkra. Az  Uylenspieghelben  feltűnő,  tehát  az  egyes  ember  töre- 
dék életén  túlnövő  szimbolizmus  csak  azáltal  lesz  egy  egész  kor 
reprezentatív  szimbólumává,  hogy  az  egyént  a  megfoghatatlanon 
keresztül  összeforrasztja  a  mindenséggel.  Minél  mélyebb  a  szub- 
jektív elemnek  az  objektivitásba  való  olvadása,  annál  szélesebb 

területen  nyomulunk  előre  a  megfoghatatlanná.  Uylenspiegheí 
az  események  fölfelé  és  lefelé  haladó  során  a  szimbolizmus 
különböző  fokát  képviseli.  A  suhancnak  az  anekdotákban  pre- 
formált  alakjában  még  minden  szubjektív  esetlegesség,  de  az 
ifjú  katona  életében  már  minden  nyom  előre  utal,  boszujának 
démonikus  közvetítő  szerepére,  mely  az  eget  összeköti  az  ébredő 
földdel  s  a  csipkebokorban  rejtező  isten  tüzével  fölgyújtja  az 
országot.  De  néha  a  lira  szubjektivitása  kiválik  a  kapcsolatból, 
versbe  kívánkozik  mint  egy  fekete  viharmadár  s  alig  fér  el  a  rím 
és  ritmus  szorító  vaspántjai  között. 

A  szimbolizmus  legobjektivebb,  tehát  legmagasabb  fokán, 
a  vértől  párolgó  isteni  színjáték  rendezője,  a  nagy  hallgató, 
Orániai  Vilmos  áll,  kinek  rendszerint  csak  a  szemét  látni,  amint 
villogva  végig  suhan  a  vizeken  s  szemlét  tart  diadalmas  vagy 
viharvert  flottája  fölött.  Vele  egy  fokon,  de  a  véglet  másik  oldalán, 
II.  Fülöp,  Schiller  Don  Carlosának  az  atyja,  a  düh  és  gyűlölet 
sápadt  keretében  szimbolizálja  az  enervált  spanyolságot.  Az  élet 
feloldhatatlansága  és  összemérhetetlensége  teljesen  kiegyenlítődik 
bennök.  Minden,  ami  körülöttük  elhelyezkedik,  tengerek,  hajók, 
ágyuk,  falvak  és  városok,  szimbolizmusuk  dekoratív  eleme,  s 
mindenki,  aki  sorsát  életükhöz  köti:  papok,  inkvizítorok,  polgá- 
rok, utcai  nők,  zsoldosok,  franktirőrök:  csupa  statiszta,  típus, 
élettöredék,  szimbolikusságuknak  más-más  megnyilatkozási  for- 
mája, s  külön  életük  csak  annyiban  van  (saját  esetlegességükön 
túl),  amennyiben  makrokozmuszukban  gyökerezik. 


II. 

Minden  igazi  történeti  regény  szimbolikus.  A  szimbolikus- 
ság hijján  a  Walter  Scottok  és  Ebersek  rekonstrukciója  képtelen 
életnélkülvalóság.  (Jókai  csak  a  meseszimbolizmus  formáját 
ismeri;  Kemény  ugyan  eljutott  a  tiszta  szimbolizmusig,  de  a 
teljes  kifejlésnek  útját  állotta  képzeletének  nehézkessége.) 
Emellett  teljesen  másodrendűvé  sülyed  az  a  kérdés,  melyet  egy 
nemrég  elhunyt  német  irodalomtörténész  dogmatikus  biztos- 
sággal döntött  el,  vájjon  az  eposz,  melynek  a  történeti  regény 
csak  távlatba  helyezett  modernizált  formája,  szintetikus  vagy 
analitikus  rekonstrukcióval  eleveníti  meg  korál/  A  mindig  repre- 

zentativ  szimbolizmus  analitikus  eljárást  kíván,  még  a  drámá- 
ban is,  pedig  ez  természeténél  fogva  elsősorban  szintétikus. 
Costernek  egységes  világképe  és  világérzése  nem  Uylenspieghel, 
Orániai  Vilmos,  II.  Fülöp  megbonthatlan  világérzéséből  tevődött 
össze  szimbólummá,  hanem  bennük  vált  szét,  rajtuk  keresztül 
áramlott  másokba  s  lett  megfoghatóvá  ezer  alsóbbrendű  eleven 
exisztenciában. 

A  mi  világérzésünkhöz  Uylenspieghel  áll  a  legközelebb. 

Ifjúsága  látszólag  izolált  ifjúság  kozmikus  vonatkozások 
nélkül,  a  népkönyv  tréfáinak  s  egyben  a  spanyol  pikaro  gond- 
talanságnak beleolvasztása  a  sűrűvérű  dammi  élet  organizmusába. 
Szimbolikus  jelentőségét  csak  az  sejteti,  hogy  időrendi  párhuza- 
mosságban halad  II.  Fülöp  királyi  fejlődésével.  Nagyétü  és  sörivó 
atyja,  Claes,  anyja,  Soetkin,  szomszédasszonyuk,  a  megkínzott, 
bomlott  eszű  s  haláláig  a  hisztéria  és  erotika  rohamai  között 
vergődő  Katheline,  játszótársa  Nele,  simítás  nélkül  átvett  modell- 
jei Rembrandt  előtt  a  rembrandti  művészetnek.  Atyja  vezetése 
mellett  az  ivásban  és  evésben  virtuózzá,  a  faragásban  és  festé- 
szetben művészi  hajlamú  dilettánssá  fejlődik.  Papok  és  polgárok 
ugratásában  gyönyörködő  kedvét  és  csínyeinek  nyers  durvaságát 
Nelehez  való  naiv  szerelme  tompítja.  Izolált  élete  lassanként 
függő  viszonyba  kerül  a  körülötte  hullámzó  történeti  élet  ténye- 
zőihez, s  egyre  több  fény  és  árnyék  hull  alakjára  ennek  az  életnek 
öröm  és  bánatforrásaiból.  Erős  zökkenésekre  van  azonban  szük- 
sége, hogy  függőségének  s  ezzel  saját  akcióképessége  korlátolt- 
ságának tudatára  jusson.  Félig-álom,  látszat-életének  realizálá- 
sával veszi  kezdetét  szimbolikus  missziója.  Az  első  zökkenés, 
összeütközése  az  egyház  tekintélyével  erőszakosan  kiveti  szűk 
korlátozottságából.  Egy  megfontolatlan  megjegyzése  a  halottak 
lelkiüdvéért  tartott  misékről  börtönbe  juttatja.  Hajadon  fővel, 
ingben  és  mezítláb  vezekel  az  ünnepi  processzióban.  Szülőváro- 
sából háromévig  tartó  zarándokúira  kell  indulnia  s  a  pápa 
abszoluciójával  visszatérnie.  Ez  a  zarándokút,  mely  Brüggén, 
Brüsszelen,  Antwerpenen,  Audenardeon,  Lüttichen,  Hamburgon 
és  Mainzon  át  autodafék  füstjében,  vesztőhelyek  mellett,  dőzsölő 
papok,  bűnbocsánatot  hirdető  barátok,  az  inkvizíció  halottai, 
eretnek  férfiak,  vizbefojtott  nők  és  gyermekek  holtteste  között 
visz  az  örök  városba  s  onnan  nagy  fordulóval  vissza  a  Német- 
alföldre, szinességében  és  képzeletet  izgató  változatosságában  nem 


344 


Turőczi-Trostler  József  ár. 


egyszerűen  a  régi  pikaró  vándorséma  kései  felnjítása  s  a  kor 
szellemi  keresztmetszetét  felragyogtató  panoráma,  hanem  ki- 
fakasztója  azoknak  az  infernális  láthatatlan  és  föld  feletti  látható 
erőknek,  melyeknek  ütköző  pontjában  Uylenspieghel  dacos  és 
életerős  germán  eretneksége  mérkőzik  a  román  katolicizmus 
egyházi  és  világi  hatalmával.  E  hatalmak  képviselőivel  való  első 
érintkezése  groteszk  karikatúra.  Antwerpenben  II.  Fülöp  király 
mulattatására  szerződtetik.  Uylenspieghel  bolonddá  tartja  és  meg- 
nevetteti a  várost,  csak  a  király  szikkadt  szájára  nem  tud  mosolyt 
varázsolni.  Mint  Audenarde  város  trombitása,  nem  jelenti  ideje- 
korán Károly  császár  közeledtét.  Ezért  halálra  Ítélik  s  a  császár 
csak  azzal  a  feltétellel  kegyelmez  meg  életének,  ha  teljesíthetlent 
kiván  tőle.  Uylenspieghel  a  Claude  Tillier  regényének  hírhedt 
tréfájával  megmenekül  az  akasztófától.  Rómában  közelébe  fér- 
kőzik a  miséző  pápának,  akinek  figyelmét  azzal  vonja  magára, 
hogy  valahányszor  fölemeli  a  kelyhet,  hátat  fordít  neki.  A  pápa 
mellett  álló  pufókarcu  kardinális,  aki  majommal  a  vállán  s 
obszcén  mozdulatokkal  osztja  az  áldást  a  Laterán  templomá- 
ban, sem  járul  hozzá  a  jelenet  komolyságának  a  fokozásához. 

Mulatva,  csalva,  erőszakoskodva,  hol  bőségben,  hol  nyomo- 
rultan éhezve,  de  kicsapongásaiból  és  szexuális  élményeiből  is 
erkölcsileg  töretlenül  kerül  az  utolsó  nagy  zökkenő  elé,  mely 
pszihikai  és  testi  szenvedéseivel  tragikussá  teszi  benne  a 
groteszkséget.  Atyjára,  mert  vendégül  látta  kerékbe  tört  eretnek 
bátyja  küldöttjét,  rábizonyítják  az  eretnekség  bűnét  s  tüzhalálra 
Ítélik.  A  kivégzés  napján,  jószivü  szomszédok  Uylenspieghelt 
anyjával  és  Nelevel  egy  szobába  zárják:  csak  a  máglya  felcsapó 
lángját  látják  s  Glaes  halálos  vergődését  hallják.  A  kivégzést 
követő  éjszakán  Uylenspieghel  egy  maroknyi  port  vesz  magá- 
hoz halott  apja  megszenesedett  testéből  s  egy  szines  zsacskó- 
ban  szive  fölé  rejti  örök  emlékeztetőül.  De  lelki  kínlódásának 
még  érzéki  formát  kell  öltenie,  hogy  boszuja  tetté  érjen.  A  be- 
sugó  nem  kapja  meg  Claes  elrejtett  vagyonából  a  neki  kijáró 
részt,  s  Uylenspieghelnek  anyjával  együtt  végig  kell  szenvednie 
az  inkvizíció  minden  tortúráját.  Halálra  kínozva  és  véres  ájulat- 
bah  viszik  őket  Katheline  házába,  anélkül  hogy  vallomásra  bír- 
hatták volna.  Soetkin  nemsokára  meghal,  pénzéi  Katheline  dia- 
bolikus  szeretője  kaparítja  meg,  s  Uylenspieghel  vagyontalanul 
ugy  áll  magában,    mini    földjéből    kitépett    növény.  Katheline 

misztikus  álma  és  víziója  megtisztítja  az  utolsó  salaktól  s  ki- 
növeszti fojtott  boszuvágyából  a  meggyalázott  Flandria  föl- 
szabadításának a  gondolatát.  Granvella  kardinális  kopói  egyre 
szorosabbra  vonták  a  hurkot,  II.  Fülöp  ediktumai  s  az  inkvizíció 
kinzóeszközei  teljesen  áttüzesítették  a  talajt.  Az  áldozatok  vére 
és  zsírja  egyre  fojtóbbá  teszi  az  autodafék  füstjét.  Ezer  álruhá- 
ban mint  a  forradalom  gyújtó  Proteusza,  izgatva,  bátorítva, 
gyalázva,  kémek  és  árulók  nyomában  híreket  közvetítve,  szeké- 
ren, szamárháton  és  gyalog  viszi  Uylenspieghel  Lamme  Goedzak 
barátja  kíséretében,  kinek  Flandrián  kivül  csak  feneketlen 
gyomrára  és  elveszett  szép  feleségére  van  gondja,  ezer  halál 
közül  ezer  halál  közé  tanyákra,  falvakba  és  városokba  a  lázadás 
tüzét.  Szeme  hozzátapad  minden  uj  gondolathoz  és  tetthez,  szive 
együtt  ver  minden  szenvedéssel,  fylint  statiszta  ott  áll  a  kérvé- 
nyező «Geuse»-ök  brüsszeli  küldöttségében  a  pármai  hercegnő 
előtt,  koccint  Brederode-dal,  a  «koldusok»  egyik  vezérével,  mint 
Flandria  élő  lelkiismerete  veti  magát  Antwerpenben  a  kép-  és 
oltárromboló  csőcselék  elé,  lámpással  világít  Centben  a  királyi 
kegy,  hiúság  és  hazaszeretet  közt  bizonytalanul  balanszírozó 
Egmont  gróf  arcába,  a  város  falaira  sorakoztatja  Herzogenbusch 
elárult  polgárságát,  éjjeli-  műhelyben  fegyvereket  kovácsoltat  és 
eretnek  bibliákat  nyomat,  s  Dendermondeban  egy  kályha  füst- 
jében rejtőzve  fültanuja  Orániai  Vilmos  és  Egmont  gróf  históriai 
bucsujelenetének. 

A  színjáték  másik  felébe,  melyet  Alba  herceg  brüsszeli  be- 
vonulása, Egmont  és  Hoorn  kivégzése  s  a  spanyolok  kiverése 
között  ágyúdörgés,  vér,  füst,  romok,  tüz  és  könnyek  töltenek  ki, 
tűzpiros  virágként  világít  bele  Uylenspieghel  égő  két  bacchanálja 
Antwerpen  és  Gortryk  nyilvános  házaiban.  A  vér  egyre  vöröseb- 
ben árad  körülötte,  anélkül  hogy  beszennyezné.  A  statiszta 
aktorrá  lett.  Orániai  Vilmos  seregében  harcol,  katonákat  toboroz, 
párbajt  vív,  pénzt  gyűjt  és  fegyvereket  csempész.  Közben  azon- 
ban a  régi  csörgősipkás  kedvvel  teszi  csúffá  Szent  Márton  és 
Remacle  csodáit  s  ifjú  gyönyörűséggel  szürcsöli  csiszolt  serlegek- 
ből a  francia  és  német  borokat.  Boszuját  is  megállja:  'atyja  gyil- 
kosát máglyára  juttatja.  —  A  harc  ujabb  fordulata  —  a  herceg 
szárazföldi  seregének  kudarca  — -  a  tengerre  veti,  amelyen  a  föl- 
kelők flottája  őszi  hajnalok  ködében  s  viharzengésben  a  téli 
tenger  zajló  jégtömbjei  között  leselkedik  a  karcsú  spanyol  vitor- 


346 


Turóczi-1 'rosti er  József  dr. 


lásokra.  A  kapitánnyá  lett  Uylenspieghel  víziója,  melyben  az 
apokalipszis  csodái  a  germán  világégés  tüzébe  olvadnak,  való- 
sággá lesz:  Flandria  végképen  fölszabadul;  Fülöp  királyi  pecsé- 
téit összetörik,  s  helyökben  a  meggyilkolt  Orániai  Vilmos  három 
sebének  vérző  szimbóluma,  villan  fel . . . 

III. 

Az  « eposz »  megjelölés  Goster  regényére  való  vonatkozásá- 
ban nem  a  regényt  modern  eposszá  bélyegző  formulára,  hanem 
a  műfajnak  arra  a  tisztább  fogalmára  utal,  melyet  a  homéroszi 
költeményekkel  vagy  a  Kalevalával,  vagy  akár  ujabb  szociális 
feltételek  mellett  Tolsztoj  Háboru  és  béke-)ével  vagy  Zola  nagy 
ciklusával  asszociálunk. 

A  romantikusok  történeti  regénye  nem  támaszkodik  még 
a  történeti  korok  pszichéjébe  ható  tanulmányok  biztosságára  s 
igy  rendszerint  megmarad  szemkápráztató,  retrospektív  s  épen 
ezért  irreális  mozaiknak;  elmossa  a  körvonalakat,  rossz  távlatba 
helyezi  az  embereket,  kiszakítja  a  hit  talajából  a  vallást,  meg- 
hamisítja a  szerelmet,  mindent  az  abszolút  tudatlannak  rendel 
alá  s  az  életben  csak  a  művészettől  megformált  szépség  realizá- 
lását keresi.  Az  aranykorral  kacérkodó  uj  romantikus  mithológia 
néhány  erőszakos  tudományos  konstrukción  (pl.  a  Creuzerén) 
kivül  csak  egy  csodálatos  virágot  hajtott:  Novalis  mágikus 
regényét,  melynek  azonban  Maeterlinckig  nem  akadt  igazi  köve- 
tője. Coster  szemét  is  a  romanticizmus  mágiája  fordította  a  mult 
felé,  de  históriai  és  kulturhistóriai  tudásának  rendezettsége  és 
alapossága  a  tárgyak  és  valóságok  határai  közé  szorította  fantá- 
ziáját. Hegel  és  az  empirikus  tudományok  útmutatása  szerint 
a  körvonalak  elmosódottsága  helyére  a  szigorú  elhatároltságot 
állítja,  de  sokkal  inkább  a  romantikus  életérzésben  gyökerezik, 
—  s  ebben  Schopenhauer  egyeztető  álláspontjára  emlékeztet  - — 
semhogy  teljesen  kivonhatná  magát  a  hatása  alól.  S  épen  ez  a 
romantikus  életérzéssel  való  genetikus  kapcsolata,  mely  az 
érzelmi  és  akarati  élet  összetevői  között  a  tudatalatti  erőknek 
tulajdonít  elsőrendű  jelentőséget,  vonja  maga  után  a  külső  el- 
határoltságon  belül  a  körvonalaknak  egy  másirányu  ujabb  el- 
mosódását, csakhogy  ezúttal  nem  az  élet  vegyül  a  művészettel, 
hanem  a  tudatalatliság  sötét  hulláma  emelkedik  az  élet  fölé:  Az 

ellentétes  erőknek  szakadatlan  egymásra  hatásából  kristályo- 
sodik ki  Coster  uj  mithosza. 

A  hagyomány  eposzköltője,  —  az  izolált  hősdalokat  össze- 
forrasztó s  a  mondákat  közvetlenül  egységbe  bontó  egyaránt  — 
a  költői  processzusra  formailag  is  megérett  anyaggal  együtt  át- 
veszi a  mondai  kor  teljes  heroikus  világképét  és  mithikus  archi- 
tektúráját. Costernek  azonban,  mikor  a  tizenhatodik  századba 
fordul  epikai  anyagért,  épen  ugy  mint  később  Ricarda  Huch- 
nak  vagy  az  orosz  paraszt  mithoszának  megalkotása  közben 
Tolsztojnak,  a  flamand  és  vallon  nép  szociális  életéből,  festésze- 
téből, szobrászatából,  zenéjéből,  költésztéből,  Ízléséből  és  Ízlés- 
telenségéből, humorából  és  melancholiájából  kell  felépítenie  a 
történeti  adatok  vázán  Uylenspieghel  körül  ezt  az  architekto- 
nikus  épületet  és  eposza  heroizmusát,  mely  teljesen  tudatos, 
tehát  csak  formailag  objektív,  s  melynek  kritériuma  nem  az 
egyéni  bátorság  többé,  hanem  az  életérzés  intenzitása.  Nem  a 
vérengzésben  való  kiválás,  nem  az  élet  megtagadása,  hanem 
életmegigenlés,  a  tudatalattiságból  táplálkozó  akarat  és  szen- 
vedély állítja  az  egyént  a  világtörténés  középpontjába.  Az  élet 
szeretete,  vergődés  a  lelkiismeret  szabadságáért  s  a  vallásban 
felszabadító  tisztánlátásért  flamand  részen,  véres  emóciókra  és 
szenzációkra  vágyó  életblazirtság,  vallási  és  politikai  türelmet- 
lenség a  végletekig  spanyol  részen:  e  két  pólus  egymásra  csatta- 
nása adja  az  eposzi  küzdelmet.  A  megváltozott  világképpel 
együtt  a  természeti  erőket  szimbolizáló  régi  istenek  is  kiesnek 
eposzi  szerepükből  s  végzetszerüségüket  a  tudatalatti  élet  mozga- 
tóira ruházzák.  A  tudatosság  és  tudatalattiság  viszonya  határozza 
meg  az  egyénivé  válás  processzusát,  s  a  látszólag  oszthatatlan 
egyén  életét  e  két  erő  hullámzása  hajtja  előre.  Orániai  Vilmos 
a  tiszta  tudatosság  képviselője,  II.  Fülöp  perverzitásában  a 
tudatosság  egyenlőrangu  a  tudatalattisággal,  a  boszorkány 
Katheline  állandóan  tudatalatti  életet  él,  mig  Uylenspieghelben 
teljes  a  tudatmegoszlás:  a  józan  katona  tudatosságát  elementáris 
erővel  szorítja  háttérbe  a  költő  démonizmusa.  A  régi  szimbolikus 
kettősség  a  rembrandti  megvilágítás  technikájában  módosult. 
Costernél  különben  is  sürün  akadni  a  fényhomály  reminiszcen- 
ciáira: Uylenspieghel  bacchanáljai,  de  elsősorban  a  befagyott 
tenger  jegén  Amsterdam  előtt  vivott  rövid  éji  csata  képe,  nemes 
nyomai  Rembrandt  hatásának. 

Az  álmok  és  viziók  nem  egyszerűen  rekvizitumai  a  kor- 
festésnek,  hanem  látható  képei  a  földalatti,  dionizoszi  élet  teljes 
felszabadulásának  a  tudatosság  bilincsei  alól.  Uylenspieghel  első 
és  második  nagy  látomása  sexuális  hátterével  hibátlan  igazolása 
a  freudizmus  elméletének,  de  lényegében  mint  vágy  teljesülés  is 
csak  az  ópiummámor  könnyen  felismerhető  fantazmáit  fokozza 
álomvalósággá.  Ebben  a  regényben  minden  álom,  amellett  hogy 
egy-egy  eleme  a  históriai  távlatnak,  sűrített  szimbolikus  valóság 
s  igy  egyik  módja  a  megfoghatatlanság  megközelítésének.  Ennek 
az  álomszimbolizmusnak  adequat  formája  csak  a  nyelv  liraisága 
lehet,  mellyel  szemben  az  eposz  hagyományos  objektivitása  egy- 
szerűen gesztussá  válik.  Az  elbeszélés  és  beszéltetés  lirizmusa, 
mely  a  hangvilla  érzékenységével  részonál  minden  hatásra  s 
melyben  minden  szimbólummá  újult  szónak  külön  élő  idegzete 
van,  nem  gátolja,  hanem  előmozdítja  az  egész  kor  vitalitásának 
átömlését  a  nyelvi  kifejezés  formáiba  s  csak  egy  logikát  ismer: 
az  érzelmek  és  fantázia  logikátlanságát.  A  nyelvi  liraiság  szolgá- 
latában minden:  a  szó-  és  mondatismétlések  hangulatot  egy- 
ségesítő, fokozó  és  átkapcsoló  formája,  a  gondolatpárhuzamos- 
ság, hasonlatok,  a  prózának  észrevétlenül  verssé  finomodása  uj 
jelentős  tényezőkké  válnak. 

Lirizmusa  ellenére  Coster  nem  az  akusztikai,  hanem  a 
vizuális,  azaz  elsősorban  szin-,  vonal-  és  fényhatások  iránt  fogé- 
kony művésztipushoz  tartozik.  Ez  magyarázza  meg  rajzának  és 
kontúrjainak  egy  adott  területen  belül  csalhatatlan  biztosságát. 
A  zsoldos  háborúnak  ezer  kiáltó  nyomorúságát  talán  csak  Grim- 
melshausen  SimpUcissimus-n  vagy  Callot  két  nagy  ciklusa  jele- 
níti meg  olyan  szuggesztív  erővel,  mint  Coster.  Mig  azonban  a 
német  irónál  s  a  francia  festőnél  inkább  csak  a  közvetetlen 
élmény  friss  elevensége  hat,  Coster  csataképeit,  —  különösen  az 
utolsó  részek  eroica  szimfóniáját  bíboros  alaptonusával,  a  vizuá- 
lis fantázia  hozta  létre. 

Coster  Rabelais  tanítványa  s  széles  jókedvű  gesztussal  nyul 
bele  a  sexuális  életnek  nem  mindig  szalonképes  jeleneteibe,  de 
még  legrakoncátlanabb  helyzeteiben  sem  lüktet  a  Balzac  leli 
vérüsége.  Az  «illetlen»  gesztus  csak  olyan  természetes,  mini 
pl.  az  Ezeregyéjtszaka  erotikája,  s  épen  olyan  része  ennek  az 
egész  életnek,  mint  a  boszorkányokban,  ördögökben  való  hit, 
vagy  a  kegyetlenség,  mely  mint  pozitív  kegyetlenség  az  inkvi- 

zició  részén,  mint  negatív  kegyetlenség  a  néző  szánakozásában 
és  kárörömében  a  vizzel  való  itatáson  kezdve  a  halálos  ájulatig 
végig  vezet  a  kinzások  hosszú  létráján.  Uylenspieghel  és  Lamme 
kísérteties  étvágya  és  szomja  sem  a  romantikusok  (pl.  E.  T.  A. 
Hoffman)  áradozása  a  bormámor  zenei  hatásáról  vagy  a  hazát- 
lan pikaró  falánksága,  nielynek  minden  étel  jó,  hanem  a  százados 
jólét  és  gazdagság  feltételei  mellett  kifejlődött  ínyencség  meg- 
nyilvánulása. A  flamand  izlés  páratlan  fiziológiája  ez  a  könyv, 
amelyhez  gazdagságban  hasonlót  csak  Costernek  egy  francia 
kortársa,  Brillat-Savarin  hagyott  ránk. 

A  regényt  Felicien  Rops  illusztrálta,  de  meglepő,  hogy  arc- 
képei közül  kimaradt  Uylenspieghel  játszótársa,  kedvese  és  fele- 
sége: Nele,  akin  pedig  rajta  van  a  németalföldi  virágos  kertek 
minden  illata  s  a  művészet  legszentebb  lehellete. 

.  IV. 

Az  Uylenspieghel  eredetije  franciául  Íródott,  de  egész  szel- 
lemében diadalmas  hőskölteménye  a  germán  akaraterőnek  és 
szabadságszeretetnek. 


> 


A  lovagterem. 

Elbeír:  élés. 
Irta:  Pékár  Gyula. 

Méltóságos  nagy  barokk  rezidencia,  a  lehotai  kastély  üre- 
sen, szinte  számüzötten  állt  ott  a  városka  végén,  az  erdővé 
vadult  park  szélén,  s  amióta  az  eszemet  tudom,  titok  és  rejtelem 
volt  e  táj  nekünk,  kis  gimnazista  gyerekeknek.  Meseország! 
nagyilletődve  lopództunk  mi  ki  ide,  szivdobogva  ugrottunk  be 
az  omló  kertfalon  s  ott  benn  a  nedves  dudva  közt  csudákra 
lestünk:  lidércfény t  kergettünk,  kigyó tojást  szedtünk  s  a  mohos 
tört  szobrok  alatt  kincset  kerestünk.  Magába  az  épületbe  persze 
csak  az  elszántabb  nebulók  merészkedtek  bele.  Nem  volt  ott  sok 
látni  való.  Egyszer  Brinza  Janóval  páran  felkapaszkodtunk  a 
hasas  ablakrácson  s  becsúsztunk  az  oldalszárny  földszintjére, 
de  bizony  csak  égettfalu,  esőverte  üres  szobákba  tévedtünk. 
Temérdek  szoba,  egész  labirint,  —  a  szakadt  menyezeten  át  az 
emeletre,  sőt  azon  is  túl  a  kék  égre  lehetett  látni.  Ugy  hallottuk, 
mind  e  romlás  még  a  napóleoni  zenebona  idejéből  származott, 
mikor  a  kastély  t.  i.  kaszárnya  volt  s  a  morva  gránátosok  vigyá- 
zatlanságból kigyújtották.  Tüz  abrakjává  lett  ekkor  a  két  szárny, 
csak  az  egy  középső  traktus,  a  « lovagterem)),  maradt  meg  épen. 
Ez  csukva  volt  akkor  is  az  én  gyerekkoromban.  Ugyan  mi  lehet 
benne?  Addig  kíváncsiskodtunk,  mig  egyszer  a  padlásra  mász- 
ván, onnan  egy  lunetten  át  a  bálterem  nagyságú  szálába  lepil- 
lanthattunk. Hát  bizony  itt  se  volt  sok:  rozoga  cselédágyak,  tört 
konyhaasztal,  pár  sánta  selyemfotel,  de  a  falakat  véges-végig 
füstös  ódon  arcképek  ékesítették.  Egész  galéria,  csupa  vitézlő 
Ákosházy-ősök:    ijesztő    bajuszú,    nagyhasu   daliák  és  virágai 

tartó,  pirostopános  szelid  dámák  .  .  .  Sokat  borzongatták  ezek 
gyerekálmaimat,  de  idővel  aztán  (komoly  hatodikosztályos  ko- 
romban!) higgadtabban  kezdtem  gondolkodni:  nagy  kastély, 
szép  kastély,  mért  nem  javíttatja  ki  ezt  a  jelenlegi  tulajdonos? 
Ki  ez,  hol  van,  mért  nem  lakik  itt  a  mostani  Ákosházy  gróf? 

—  Mért?  —  bökte  ki  egy  vasárnap  délután  nálunk  kártya 
közben  Pali  bácsi,  —  hát  először  is  ez  a  kastély  nem  egyé,  hanem 
legalább  is  huszonöt  kódis  Ákosházyé,  akiknek  betevő  falatjuk 
sincs,  nem  hogy  milliós  renoválásra  telnék  nekik.  De  azért  fel- 
osztották maguk  közt  a  kastélyt,  egyre,  gondolom,  ép  2V4  szellős 
szoba  esik,  hahaha  .  .  . 

—  S  kié  a  lovagterein,  Pali  bácsi? 

A  bácsi  agyarra  vette  a  csibuk  ját  s  ép  osztott: 

—  A  szála?  Hát  ez  az  öreg  Nep.  János  grófé.  Ösmerem, 
voltam  a  fiskálisa.  De  csak  voltam!  .  .  .  Bécsben  lakik,  —  ez  a 
legbolondabb  mind  közt.  Eddig  már  tizenkét  örökséget  vert  el 
s  most  babonásan  várja  a  jönni  nem  akaró  tizenharmadikat. 
Temérdek  adóssága,  de  ötszáz  pár  angol  cipője  s  három  gyönyörű 
leánya  van.  Azt  hiszem,  hamar  meglátod  őket,  öcskös  .  .  . 

—  Tán  ideköltöznek,  bácsi? 

—  Bizony,  ugy.  vélem,  nem  marad  más  számukra.  Évek 
óta  ajánlom  én  ezt  az  öregnek.  Mégis  csak  jobb  itthon  koplalni, 
mint  Bécsben  éhenhalni ...  No  tökász,  bele  görcsös!  .  . .  Meg- 
lássátok, egyszer  majd  csak  rászánja  magát  Nepomuk! 

I. 

Pali  bácsi  nem  volt  látnók,  de  az  egyszer  mégis  eltrafálta. 

Ugyanaznap,  tán  ép  ugyanabban  az  órában,  döntő  jelenet 
játszódott  le  a  bécsi  külső  Mariahilferstrasse  egy  öreg  bérházá- 
ban, ott  is  a  szurtos  negyedik  emelet  egy  legesleghátsóbb  szobá- 
jában. E  szoba,  melyet  maga  Nep.  János  nevezett  «granadai  éji 
szállásnak)),  színpadi  ábrája  lehetett  volna  a  koplaló,  de  azért 
még  mindig  büszke,  sőt  fölényes  főúri  nyomornak.  Első  percre 
a  szem  el  se  igazodott  a  fantasztikus  rendetlenségben:  cseléd- 
butorok,  bőröndök,  szalmazsákok  halmozódtak  a  plafondig,  a 
sifonon  cilinder,  tányér,  parfüm  állt,  az  ablakdeszkán  fekete 
kávé,  sajt,  szafaládé,  s  felettük  a  firhang  két  szárnya  evővillával 

volt  egybetüzve!  Mindenesetre  szerény  dekoráció,  de  e  bohém 
nembánomsággal  szemben  csak  annál  disztingváltabb  volt  a 
szereplők  jelenése.  Ott  voltak  mind  a  heten.  A  koránőszült  sokat- 
szenvedett Franciska  grófné,  kit  Nep.  János  előkelő  humorával 
szívesen  nevezett  «Bild  des  Jammers»-nek,  fekete  selyemben  ült 
egy  konyhaszéken  s  nemes  megadással  stoppolta  a  férje  haris- 
nyáját, — -  lábainál  a  hatéves  kis  Rosalie  térdelt  s  gondosan  laki- 
rozta  a  papa  egyetlen  pár  parádés  cipőjét.  A  másik  két  nővér 
már  jóval  idősebb  volt:  Melanie  husz,  Amélie  tizennyolc  éves,  — 
Melanie,  egy  büszke,  szép  sugár  fekete  teremtés,  a  papa  gérokk- 
ját  tisztította  benzinnel,  a  hamupipőkeforma  szőke  Amélie  pedig 
vasalt,  az  anyja  székére  támasztott  deszkán  a  papa  fátermörderes 
ingét  vasalta.  Mert  első  a  papa,  az  örökké  fáradó,  munkálkodó 
jó  édes  apa,  csitt,  most  is  mily  elmélyedve  dolgozik  ott  a  sarok- 
ban a  konyhaasztalnál,  —  no,  ne  lármázzatok  már!  ...  A  negye- 
dik testvér,  a  ficsuros  Gyöngy  gróf  azonban  nem  sokat  hederített 
erre,  egy  sajtdarabbal  a  kezében  fülhasítóan  fütyülte  a  «Hollá 
die  Leberwurst!  ...»  cimü  bécsi  nótát,  melyhez  a  háttérbeli  mos- 
dón kuporgó  nemes  rokon:  Krepinski  Ulászló  lovag  adta  a  jód- 
lizó  kíséretet.  Ez  a  «házi  lengyel)),  ez  a  krumpliképü,  festett 
bajuszú  vén  « emigráns))  volt  a  család  mindenese:  házi  bútor, 
nyomortárs,  bűnbak,  udvari  bolond,  vigasztaló  és  pénzfelhajtó, 
—  mindenki  őt  szidta  s  mégis  ő  tartotta  a  lelket  mindenkiben. 
Most  is  mily  lelkesen  rikácsolta:  «rajta,  Schurschl,  hangosabban: 
Hollá  die  Leberwurst!  .  .  .  Úgyis  kidobnak  innen  minket  ma!» 

—  Kuss,  Krepinski!  —  hangzott  ekkor  mély  basszusban,  — 
megvan,  gyerekek,  meg  vagyunk  mentve!  Életem  műve:  meg- 
találtam a  montekarlói  bank  sprengolásának  a  titkát!  Itt  van  .  .  . 

Döbbenés,  csend,  —  mind  a  konyhaasztal  s  a  rongyos 
ripszfotel  felé  néztek.  Kopott  hálókabátban,  de  nagyköveti 
grandezzával  ült  ott  az  öreg  Nep.  János;  sasorrú  monoklis 
dinaszta,  némán  cirógatta  tiszteletreméltó  ősz  szakállát  s  tábor- 
noki mozdulattal  mutatott  az  eléje  vetett  piszkos  kártyákra: 
«megvan! »  Egyszerre  tört  ki  az  ujjongás.  Hivalkodó  sikollyal 
Melanie  kezdte: 

—  Jaj,  papa,  akkor  tán  még  elmehetek  a  jövőheti  udvari 
bálra! 

—  No,  én  inkább  a  Wáschermádli-bálra,  —  jódlizott 
György,  —  kérek  á  conto  öt  forintot! 

—  Én  egy  bábut  kérek,  —  könyörgött  a  kis  Rosalie. 

—  Én  egy  uj  selyemruhát  a  szegény  mamának,  —  erős- 
ködött Amélie. 

A  szegény  mama  azonban  csak  a  fejét  rázta: 

—  Heiliger  Josef,  én  félek  . . . 

—  Kétkedel,  oh  du  Bild  des  Jammers? 

—  Félek,  —  csökönyösködött  a  mama,  —  jaj  micsoda  uj 
bajok  lesznek  ebből  a  sprengolási  felfedezésből? 

—  An  Schmarn!  —  vetette  oda  a  lengyel  s  táncolva  pattog- 
tatta a  klakkját,  —  semmi  se  lesz  belőle! 

No  erre  már  felfortyant  Nep.  János: 

—  Kuss,  Krepinski,  —  és  ne  ugrálj  ugy,  nem  vagy  már 
többé  táncmester! 

—  Nem  igaz,  jajdult  az  emigráns,  —  sohse  voltam  tánc- 
mester ...  és  különben  is  csak  főhercegnőket  tanítottam!  Vigyázz, 
du  Nepomuk  Schani,  én  egy  edljer  Polje,  echter  Schlachtiz,  wirk- 
licher  Königssohn  vagyok,  vive  la  Pologne!  Jescse  Polszka!  Pfuj, 
itt  hagylak  mindnyájatokat,  de  előbb  fizessétek  ki  a  húszéves 
mindenesi  fizetésemet . . . 

A  nők  sirva-nevetve  csitították,  a  dinaszta  is  nagyleküen 
süvöltött  rá: 

—  Megkapod.  Tied  az  első  félmillió.  Egyelőre  itt  az  utolsó 
két  forintom. 

—  Azt  nem  fogadom  el,  —  méltatlankodott  Krepinski,  — 
annál  nekem  is  többem  van  ... 

Hol  van?  Mennyi  van?  Mind  rátámadtak,  György  gróf 
már  a  zsebeit  kotorta,  —  a  lengyel,  ki  csiklandós  volt,  vihogva 
könyörgött: 

—  No,  ne  vegyétek  el,  hisz  nem  magamnak:  mindnyájunk 
számára  tartogatom.  Szükségünk  lesz  rá! 

—  Csend!  —  dörögte  Nep.  János  ünnepélyesen,  —  ide  néz- 
zetek, most  kivetjük  a  családi  patience-on,  hogy  addig  is,  mig 
a  sprengolási  titokkal  Montekarlóba  juthatok,  mi  üt  be  előbb 
hozzánk:  a  tizenharmadik  örökség-e,  vagy  az  eltűnt  családi 
ékszer? 

Egyszeribe  a  családi  kártyababona  lett  úrrá  a  zavargó 
kedélyeken;  néma  áhítattal  hajoltak  a  szorgalmasan  keverő, 
fáradhatatlan  apa  fölé.  György  és  a  lovag  a  peres  örökség  felől 
suttogtak,  a  nőket  azonban,  főként  Melaniet,  inkább  az  ékszer 

kápráztatta,  az  a  milliót  érő  hires  Ákosházy-collier,  melyet  a  mai 
nemzedék,  sajnos,  már  csak  a  dédanya  festett  képéről  ismert. 
E  nyakék  rejtélyesen  veszett  el  a  réges-régi  napóleoni  viharban, 
ám  hátha  kártyakabala  segélyével  valamikép  hazaszólíthat- 
nák? ...  A  mama  fonnyadt,  keskeny  arca  persze  most  is  csak 
hitetlenséget  tükrözött,  de  azért  ő  vigyázott  legjobban  a  férje 
kezére:  valahogy  hibát  ne  ejtsen  a  kártya  körül!  ö  dirigálta,  s 
vele  együtt  a  familia  ugy  belemélyedt  a  patience-ba,  hogy  észre 
se  vették  az  ezalatt  künn  a  gangon  gyülekező  embersokadalmat. 
Moraj,  már  kopogtak  is  az  ajtón. 

—  Ki  az?  —  háborodott  a  fel  se  néző  dinaszta,  —  ki  mer 
most  zavarni? 

—  Jesszusom,  —  pislantott  a  lovag,  —  a  hitelezők  küldött- 
sége, —  házmester,  ügyvédek,  törvényszolga,  policáj  .... 

Ujabb  kopogtatás. 

—  Várjanak!!  Előbb  befejezem  a  patiencet .  .  .  Megvan! 
Meglepetés,  —  a  Melanie  sikolya: 

—  A  collier  jött  ki!  mama,  tán  még  f elvehetem  az  udvari 
bálra! 

—  Igen,  —  szavalt  Nep.  János,  —  az  ékszer  áll  a  házhoz  .  .  . 

—  Egyelőre  a  policáj,  —  szólt  a  lovag  szárazon. 

—  Ah  igen  .  .  . 

Harmadszor  kopogtattak  már.  Az  apa  méltósággal  húzta 
ki  hálókabátja  zsebéből  a  család  utolsó  ezüstnemüjét,  egy  cimeres 
kis  tálcát  s  odaadta  Krepinskinek: 

—  Nyújtsd  ki  nekik  az  ajtó  ablakocskáján,  —  küldjék  be 
névjegyeiket. 

A  lovag  megtette.  De  hiába  várt.  Az  ezüsttálca  nem  került 
vissza. 

—  Lefoglaljuk!  —  zúgott  künn  az  uzsoráshad,  —  a  csőd- 
tömeghez csatoljuk! 

—  Parasztok!  —  vélekedett  az  öreg  gróf,  —  nyiss  ki  nekik, 
Krepinski. 

Ám  erre  se  lett  szükség.  A  mérges  cseh  házmester,  ki  a 
polgári  életben  hentes  volt,  vállal  nyomta  be  az  ajtót.  A  lengyel 
paraplit  nyitott  a  betóduló,  szitkozódó  had  ellen,  csak  Nep. 
János  maradt  nyugodt: 

—  Mily  tolakodók! 

—  Aussi,  aussi!  —  üvöltött  a  házmester,  —  und  nix  weg- 
tragen! 

—  Tessék,  —  szólt  a  gróf  nagylelkűen,  —  osztozzatok,  ugy 
se  az  enyém  itt  semmi.  Rosalie,  ide  a  cipőmet,  Melanie,  a  kabá- 
tomat, ugy  .  .  .  ügyvéd  ur,  kérem,  itt  a  slafrokkom,  papucsom, 
csatolják  azt  is  a  csődtömeghez.  Most,  gyerekek,  tegyétek  el  a 
kártyát,  a  góthai  almanakot,  mama,  vedd  az  imakönyvedet . .  . 
kész  vagyok,  meine  Herren! 

A  hitelezők  ekkorra  már  minden  egyes  bútordarabra  rá- 
ültek. A  vén  dinaszta  feltette  cilinderét,  fütyürészve  pergette 
meg  sétapálcáját  s  egy  szál  kabátban  kifelé  indult: 

—  So,  zieh'  mer  aus,  —  költözzünk!  Mily  jó:  semmi  pod- 
gyász,  semmi  költség!  Jertek,  csak  contenance  .  .  .  Adieu,  hm, 
ha  az  udvartól  izé  meghivás  érkeznék,  kérem,  csak  küldjék 
utánam  .  .  . 

—  Hova?  —  mordult  a  házmester  gúnyosan,  —  tán  a  haj- 
léktalanok menhelyére? ! 

—  Nem,  barátom,  —  szólt  Ákosházy  leereszkedően,  — 
hanem...  izé  hova  is?...  igen,  Lehotára,  a  várba:  magyar- 
országi rezidenciámba.  Verstanden? 

Döbbenés,  —  az  öreg  még  a  zsebébe  nyúlt: 

—  Rendőr,  itt  van  két  forint,  ossza  ki  a  negyed  szegé- 
nyei közt. 

Azzal  méltóságosan  vonultak  le  a  cselédlépcsőn.  Lenn  a 
sarkon  a  mama  zokogni  kezdett.  Az  öreg  gróf  nem  értette,  az 
ő  arca  sugárzott  az  örömtől: 

—  Ne  sirj,  oh  Bild  des  Jammers!  inkább  örülj  ennek  a 
kis  változatosságnak.  Én  nagyon  meg  vagyok  elégedve.  Pompás 
nap  ez:  megvan  a  banksprengolás  titka  s  meglesz  a  családi 
ékszer,  mi  kell  még?  Most  megyünk  Lehotára . .  . 

—  De  hogyan  odáig?  —  fuldokolt  a  grófné. 

—  Hm...  az  igaz!  Krepinski? 

A  lengyel  mazurlépésben  lejtett  elő  s  megcsörgette  a 
zsebét. 

—  Sixt,  Schani,  milyen  jó  most  ez  a  kis  aprópénz!  Jescse 
Polszka!  Induljunk  a  romba  a  baglyok  közé! 

II. 

A  következő  vasárnapon  Pali  bácsi  rámszólt  a  kártya 
mellől: 

—  No,  ugy-e,  hogy  jól  jósoltam?  Megjöttek  a  grófék! 
Láttad-e  már,  öcskös,  a  szép  konteszkákat? 

Én  elpirultam.  Persze,  hogy  láttam  őket ...  Az  a  bevonu- 
lás! De  hisz  beszélte  már  Pali  bácsi  a  partnereknek: 

—  Hát  nagy  svihák,  jól  csinálta  az  öreg  Nepomuk:  előre 
küldte  egy  tót  szekerén  a  lengyel  rokont  a  főispánhoz,  s  denikve 
éhesen  és  podgyász  nélkül,  de  huszáros  főispáni  fogatokon 
vonult  be  a  familia  az  ősi  rom-rezidenciába.  Ez  kell  a  magyar- 
nak! A  mi  városkánk  is  tisztára  megbolondult  már:  mindenki 
csak  a  grófék  «nemes  szegénységéről))  beszél,  mindenki  rajtuk 
segítene,  persze  ugy,  hogy  a  büszkeségüket  valamikép  meg  ne 
sértsék  . . .  Egyébiránt  volt  már  nálam  az  öreg  gróf.  A  tizen- 
harmadik örökség  desperát  pőrét  kinálta  újra,  de  én  ugyan  nem 
álltam  kötélnek.  Mondottam:  fiatalabb  erő  kell  az  ilyen  bolond 
öreg  perhez  s  elküldtem  ifjú  Kovách  Elemér  dr.-hoz.  Annak 
ugy  sincs  kliense  . . .  No,  ki  ad  ki?  Vörös  ász,  bele  görcsös! 

Én  csak  erre  vártam  s  mindjárt  odább  álltam.  Ki  a  ház- 
ból, ki  a  város  végére,  be  a  parkfalon,  aztán  fel  a  padlásra  a  ren- 
des rejtekhelyemre  a  lunette-nyiláshoz.  Szokott  óvatossággal 
néztem  le  a  lovagterembe.  Nagy  mozgalom  volt  már  ott.  Tót 
leányzók,  régi  uradalmi  utódok,  törülgették  a  falakat,  a  füstös 
képeket,  s  mosogatták  az  ablakok  üvegét,  —  a  tört  táblákat  ép 
a  szépséges  büszke  Melanie  ragasztgatta  be  papirral.  Az  anya 
és  a  kis  Rosalie  a  rozoga  ágyak,  szalmazsákok  körül  sürögtek, 
Amélie  pedig  a  nagylelkű  városi  ((névtelenek »  egyre  érkező 
szeretetadományait  fogadta.  Mily  szépen,  melegen  tudta  ő  e 
prezenteket:  eleséget,  ágyneműt,  bútorfélét  a  titkolódzó  küldön- 
cöknek megköszönni!  Arca  pirult  a  hálától  s  aranyhaja  bomlott, 
ahogy  a  sok  holmit  lihegve  a  középre  cipelte.  Egy  háromlábú, 
igen  beteg  fotel  állt  ott,  melynek  rugói  már  mind  rugaszkodva 
ugráltak  ki  alul;  ebben  trónolt  basaként  Nep.  János  s  azzal  volt 
elfoglalva,  hogy  előtte  álló  tétlen  fiát  szidta. 

—  Papuskám,  —  rajongott  Amélie,  —  nézze,  mégis  csak 
jók  az  emberek! 

György  gróf  cinikus  kacajjal  fújta  a  cigarettája  füstjét: 

—  Persze,  hogy  jók!  s  a  papa  mégis  szid,  mért  nem  dol- 
gozom? Hollá  die  Leberwurst . . .  Ugyan  mi  az  ördögnek  dol- 
gozzam, mikor  úgyis  mindig  akad  jó  bolond,  aki  szerencséjének 
tartja,  hogy  eltartson?  Itt  ez  a  sok  szamár  lehotai  bugris,  hogy 
törik  magukat,  —  s  mily  hálásak,  amért  megengedjük,  hogy  raj- 
tunk segítsenek! 

A  lengyel,  ki  ép  a  marcona  ősöket  aggatta  le  a  falról,  meg- 
fordult: 

—  Frecher  Kerl,  ide  a  szegre  akasztatnálak  fel! 

—  Lajhár!  —  hadonázott  a  botjával  Nep.  János,  —  nézz 
az  apádra:  hát  én  nem  dolgozom,  nem  fáradok  örökké?  nem 
találtam  ki  a  banksprengolás  titkát?  . . . 

—  Ugyan  ne  henyéljetek  már,  —  könyörgött  a  szalma- 
zsákok közül  az  öreg  grófné,  —  papa,  hogy  fogunk  mi  ebben 
a  nagy  csűrben  lakni? 

Melanie  egybefonta  a  karjait: 

—  Nekünk  standesgemáss  legalább  tiz  szoba  kellene . . . 

—  Tiz?  —  pattant  fel  az  apa,  —  akarsz  tizenkettőt? 
Amennyit  akartok,  mindjárt  meglesz!  Dologra,  Schurschl,  vesd 
le  a  kabátodat,  hozz  krétát  meg  vonalzónak  egy  szál  deszkát 
Mit  bámultok?  Rögtön  beosztom  én  ebbe  a  szálába  azt  a  tizen- 
két appartement-t! 

A  következő  percben  György  már  tényleg  ott  térdelt  a 
lovagterem  parkettjén  s  krétával  húzogatta  a  leendő  szobák 
válaszfalait.  Az  öreg  egészen  belemélyedt  a  dirigálásba: 

—  Oh,  van  itt  hely  akár  husz  szobára . . .  Húzzad  csak, 
húzzad,  —  és  vigyázz,  ajtókat  is  markírozz  mindenhová,  aztán 
ne  a  falnak  menjetek,  hanem  ezeken  az  ajtókon  át  járjatok . . . 
Tehát:  ebédlő,  szalon,  billiárdterem,  könyvtár,  —  most  a  háló- 
szobák! Ez  itt  a  mienk,  az  öregeké  .  .  . 

—  Oh,  én  külön  hálószobát  kérek,  —  emelte  szavát  Me- 
lanie, —  és  nagyobbra  kicsit,  Schurschl . . . 

—  Meglesz,  leányom,  —  csitította  az  apa,  —  az  én  leá- 
nyaim! persze,  hogy  mind  külön  szobát  kaptok,  György  is,  még 
Krepinski  is,  —  nem  vagyok  én  schmutzig!  No  most  osszuk  szét, 
ami  bútor  van,  ágyat,  szalmazsákot;  az  asztalt  oda  az  ebédlőbe, 
Rosalie,  itt  a  góthai  almának,  tedd  oda  magnak  a  könyvtár- 
szobába! 

Izzadva  rendezkedtek.  Csak  az  öreg  grófné  csóválta  a  fejét: 

—  Szép,  szép,  de  hát  mi  nők  itt  előttetek  csináljunk  toi- 
lettet? 

—  Dehogy  is,  —  rikácsolt  Krepinski,  —  mire  való  ez  a 
temérdek  kép?  A  rámák  mind  egyforma  nagyok,  csak  kis  mad- 
zag kell  s  az  ősöket  spanyolfallá  kötözzük  össze.  E  paravento- 
kat  aztán  a  krétavonalakra  állítjuk  .  .  . 

—  Helyes,  —  bólintott  Nep.  János,  —  ott  a  füstös  déd- 
anya a  családi  ékszerrel,  azt  magamhoz  kérem  .  . . 

Én  csak  néztem  mindezt  és  szédültem  ott  fenn  a  lunette- 
lyuknál.  Hamar  ment,  a  madzagolt  ősök  már  falat  képeztek  s 
diszes  sorral  különítették  el  a  lakókat  egymástól.  Az  öreg  büsz- 
kén dült  hanyatt  háromlábú  karosszékébe: 

—  Megvagyunk!  No,  Bild  des  Jammers,  ime  fogadhatsz 
már,  —  először  is  a  főispánnénak  ird  meg  a  jour-fixedet. 

Fogadás?  Már  is  kopogtak  a  lépcsőház  felől.  A  jóképű 
fiatal  gentry-fiskális:  kovasótzi  Kovách  Elemér  lépett  be,  de  a 
nagy  bámulástól  bizony  majd  elejtette  a  magával  hozott  irás- 
paksamétát. 

—  Maga  az,  öcsém  uram?  tessék,  tessék,  —  invitálta  Nep. 
János,  —  csak  vigyázva,  ne  a  krétafalnak,  hanem  szépen  az 
ajtókon  át,  ugy  . .  .  hozta  Isten,  ez  a  szalon,  rá  van  irva,  látja? 
(hopp,  tegyetek  csak  valami  firhangot  erre  a  cselédasztalra!) 
foglaljon  helyet,  egyelőre  csak  konyhaszék,  de  ha  megnyeri  a 
pörünket,  majd  utrechti  bársonyból  lesz,  ugy-e  Krepinski? 
szólítsd  csak  a  gyerekeket .  .  . 

A  lovag  a  tánctan  negyedik  figurája  szerint  hajtotta  meg 
magát  s  megindult  a  krétatermeken  át.  Bekopogtatott  a  para- 
vent-ősök  orrán,  de  se  Melanie,  se  a  gőgös  György  nem  ((fogad- 
tak)) aznap,  nem  voltak  otthon  az  « ügyvéd  ur»  számára.  Annál 
készségesebben  sietett  elő  Amélie.  Nyájasan  üdvözölte  a  fiskálist 
s  okos,  szorgalmas  leány  létére  mindjárt  az  aktacsomó  elé  ült 
és  figyelt. 

—  Hát  elolvastam  a  pert,  méltóságos  uram,  —  kezdte 
Kovách,  —  bizony  nehéz  és  nagyon  kétes  dolog  ez  . . . 

Amélie  ránézett  csudálkozó  nagy  kék  szemeivel: 

—  Valóban  oly  nehéz  és  kétes,  ügyvéd  ur? 

Kovách  visszanézett  rá  s  egész  megzavarodott.  A  szenü  k 
oly  bájos  ijedten,  oly  könyörgően  meredtek  rá,  mintha  csak  azt 
akarták  volna  mondani:   (dalod  a  nyomorunkat,  ezt  a  szeren- 

csétlen,  bolond  famíliát,  az  istenért  ments  meg  bennünket!))  A 
doktor  ur  elgondolkozott  s  egyszeribe  uj  szög  alatt,  uj  szemmel 
kezdte  considerálni  az  aktát: 

—  Hát  hisz  nem  mondom  ép  . . .  izé  .  .  .  lehetséges  .  .  . 

—  Ugy-e,  hogy  lehetséges?  —  pirult  Amélie,  —  és  ugy-e, 
ön,  Kovách  ur,  mindent,  de  mindent  el  fog  követni,  hogy  már  is 
híres  tudományával .  .  . 

A  fiatal  ügyvéd  egész  belevörösödött.  Mint  a  felesküvő 
regruta  a  zászlóra,  ugy  nézett  a  leányra  és  stentori  hangon  szólt: 

—  Mindent,  grófnő,  szavamra:  mindent! 

—  Köszönöm.  Nézze,  hadd  hivjam  fel  a  figyelmét  pár 
részletre  .  .  . 

Nep.  János  büszkén  intett: 

—  Oh,  tudja  a  leányom,  Amélie  nálamnál  is  jobban  ösmeri 
ezt  a  pert.  Vele  beszélje  meg,  amice.  De  itt  benn  már  sötétedni 
kezd  s  nincs  gyertya,  tán  menjenek  ki  a  parkba .  .  . 

Mire  én  a  padlásról  a  nyaktörő  uton  leszaladhattam,  a 
két  fiatal  már  egy  mohos  piedesztálu  szobrocska  alatt  egy  kő- 
lócán  ült  s  az  iratokat  böngészte.  Közelükben  ollóval,  gereblyé- 
vel  a  lovag  kertészkedett.  Elszántan  mutatkoztam  be:  a  helybeli 
gimnázium  hatodik  osztályának  nevében  ünnepélyesen  felajánl- 
tam  a  családnak  kertészbojtári  szolgálataimat. 

—  Jescse  Polszka!  —  kiáltott  a  lengyel,  —  bravó!  Venger 
Poljak  dva  bratanki .  .  .  ifjú  honfi,  fogja:  itt  a  kapa! 

—  Eh,  —  kiáltott  a  rámösmerő  Kovách,  —  inkább  az  én 
irodámba  állj  be  bojtárnak.  Sok  irni,  másolni  való  lesz  itt! 

Amélie,  mint  egy  Meseprincesz,  álmodozva  nézett  fel. 
Félénk  mosollyal  nyújtotta  a  kezét: 

—  Megtenné?  Segítene  nekünk? 

Én  dadogva  esküdöztem.  Aztán,  mintha  csak  a  tulajdon 
életemről  lett  volna  szó,  oly  aggódva  érdeklődtem: 

—  Jaj,  csak  meg  lehetne  nyerni  ezt  a  pert,  Elemér  bátyám! 

—  Dehogy  is  lehet  megnyerni!  —  hangzott  az  érkező 
György  gróf  cinikus  kacaja.  Mögötte  Melanie  jött  s  alig  üdvö- 
zölve Kováchot,  szinte  gúnyosan  tette  hozzá:  ((megpróbálkoztak 
már  ezzel  fogas  fiskálisok!)) 

—  Egy  okkal  több,  hogy  én  is  megpróbálkozzam  vele,  — 
szólt  boszusan  Elemér,  —  egyébiránt  én  a  világért  se  tolom  fel 
magamat,  kérem  .  .  .  Ajánlom  magamat! 

Amélie  súgva  könyörgött: 

—  Maradjon,  édes  Kovách  . . .  érettem!  Én  bizom  magában. 
Melanie  s  a  bátyja  összenevettek.  György  gróf  hanyagul 

szólt  rám:  «van  egy  cigarettája?))  Megkínáltam,  ő  a  fejét  csó- 
válta: «Bafra-cigaretta?  Nagyon  komisz !»  de  azért  zsebre  vágta 
az  egész  dobozt.  Aztán  jöttek  az  öregek  s  Rosalie  is,  jöttek  oly 
ceremóniásan,  mintha  csak  Schönbrunnban  sétáltak  volna  a 
Császár  elé.  Leültek  a  korhadó  törzsekre  cerclebe  s  mintha  mi 
ott  se  lettünk  volna,  beszélgetni  kezdtek  maguk  közt  igen  elő- 
kelő főhercegi  dolgokról.  Melanie  felsóhajtott: 

—  Ma  van  az  udvari  bál ...  A  négyesem  Trautmannsdorf- 
fal!  ah  és  én  itt  vagyok  . . . 

Elemér  intett.  Én  is  felkeltem  s  mély  meghajlással  igen 
meghatottan  tűntem  el. 

III. 

Attól  fogva  a  fontoskodó  rejtelem  köntösében  jártam  iskola- 
társaim közt.  A  ((kastély  barátja»  voltam  s  a  fiuk  illetődve  néz- 
tek rám,  pláne,  mikor  az  esti  korzóra  felvonuló  családból  Amélie 
oly  nyájasan  köszöntött.  E  felvonulásokra  mindannyiszor  lázba 
jött  a  város:  vajon  hova,  kihez  mennek  el  a  grófék,  kit  tüntet- 
nek ki  ma  a  látogatásukkal?  . . .  Ravasz  leereszkedés,  az  öreg 
Nepomuk  jól  csinálta:  mind  e  vizitek  anyagi  előnyöket  hoztak 
s  ugy  ahogy  lehetővé  tették  a  lovagterem  lakói  számára  a  kiöltö- 
zést  és  megélhetést.  Elegánsak  voltak  már  szörnyen,  főként 
György  gróf.  Schurschl  divatba  jött,  őt  utánozták:  térdben  szük 
s  bokában  bő  pepita  nadrágját,  csakúgy  mint  cinikus  imper- 
tinenciáját,  mellyel  p.  o.  a  milliomos  zsidó  gyáros  leányát  bolondí- 
totta. Aranyifjuságunk  nagyjában  két  pártra  szakadt:  a  Melanie- 
és  Amélie-pártra,  s  e  két  párt  már  is  életre-halálra  vitázott,  pár- 
bajozott a  személyesen  tán  nem  is  ösmert  két  elérhetetlen 
ideálért.  Nagy  sikere  volt  a  Melanie  gőgös  szépségének  (ő  utána 
a  szintén  milliomos  burger  bérlő  bomlott!)  —  de  én  részemről 
hű  maradtam  a  szelid  Améliehez.  Másnap  mindjárt  beléptem  a 
délutáni  órákra  a  Kovách-irodába  (szüleim  igen  helyeselték  szor- 
galmamat!) s  itt  egyre  több  alkalmam  nyilt  az  informálni  járó 
szőke  konteszka  látására.  Bájos  és  okos  kis  Meseprincesz,  mily 
szívós  komolysággal  forszírozta  azt  a  desperát  öreg  pert!  Több- 

nyire  az  anyjával  és  a  lengyellel  érkezett  az  irodába.  A  lovag 
azonban  már  a  második  alkalommal  kint  maradt  nálam  az 
írnoki  szobában.  A  tánctan  második  figurájába  állt  oda  elém  s 
némán  nyújtotta  át  a  vizitkártyját.  Ránéztem:  «Ritter  v.  Kre- 
pinski,  k.  u.  k.  Kámmerer  h.  s.  k.  und  Grossgrundbesitzer  in 
partibus  infidelium  . . .» 

—  Bocsánat,  —  hebegtem,  —  én  igazán  nem  tudtam,  hogy 
méltóságod  kamarás  ...  de,  pardon,  mi  ez  a  h.  s.  k.  itt  mellette? 

A  lovag  fölényesen  mosolygott: 

—  Oh,  semmi,  ez  olyas  forma,  rövidítés  . . .  h.  s.  k.  ez  annyit 
tesz:  hatte  sein  können,  vagyis  hogy  kamarás  lehettem  volna, 
ha  t.  i.  nem  lennének  a  birtokaim  in  partibus  infidelium,  vagyis 
zsidó  kézen  . . . 

—  Ah?! 

—  Ez  az,  ifjú  barátom!  Ha  erre  gondolok,  mindig  elönt  á 
lengyel  bánat.  S  most  is  erre  gondolok.  Jescse  Polszka!  a  lengyel 
forradalmi  komité  nevében  kérem  .  .  . 

Súgva  tette  hozzá: 

—  Adjon  tiz  forintot  a  szent  célra.  De  csitt,  senkinek  se 
említse! 

Én  megfogadtam,  megköszöntem  a  bizalmat  s  lelkesen 
fizettem.  Pár  nap  múlva  az  apa  jött  el  Amélievel,  aztán  György 
gróf....  denikve  nagy  titokban  ők  is  megpumpoltak,  —  Schurschl 
pláne  már  tizenöt  forintot  kért,  —  de  tegezve  kérte  . . .  Szegény 
jó  anyám,  sohse  tudta  meg,  mért  kértem  ki  tőle  akkorában  a 
félesztendei  havi  pénzemet  előre! 

így  telt  el  az  ősz.  Jött  a  kisvárosi  tél  farsangos  világa. 
Krepinski  rendezte  a  bálokat  s  divatba  hozta  a  lengyel  táncokat; 
nagy  hazafi  létére  szívesen  eljárt  ő  a  magánházakhoz,  hogy  az 
ifjúságnak  a  nagy  mazurt  betanítsa,  no  persze  kis  honorárium 
ellenében.  Hja  kellett  a  pénz,  —  a  részvét  és  adakozás  első  muló 
hulláma  után  tél  közepére  a  grófék  kezdtek  ismét  hoppon  ma- 
radni, s  főként  kezdett  nagyon  hideg  lenni  a  lovagteremben. 
Párszor,  ahogy  aktákat  vittem  a  kastélyba  a  patience-szozó  öreg 
úrhoz,  az  ajtómelletti  paravent-ősök  mögül  akaratlanul  is  éles 
jeleneteknek  lehettem  tanuja.  György  és  Melanie  dideregve 
dühöngtek  a  fagyos  szálában. 

—  Várjatok,  —  csitította  őket  az  apa  a  patience  mellől, 
—  lássátok,  megint  kijött  az  ékszer! 

—  Ugy  mint  a  banksprengolás?  —  gúnyolódott  Schurschl, 
—  ugyan  papa,  hagyja  már  ezt  az  őrültséget.  Mire  várjunk?  Csa- 
ládi büszkeség  hin  oder  her,  én  nem  nyomorgók  tovább.  Elég  volt. 
Elveszem  a  gyároskisasszonyt. 

—  Azt  a  kancsalt?  —  szólt  az  öreg  szórakozottan  s  tovább 
rakta  a  kártyát,  —  mondom,  várj,  hopp,  látod-e?  ime  kijött  a 
per  is! 

—  Nem  várok,  —  heveskedett  György,  —  elveszem  a  kan- 
csalt, de  kijelentem,  hogy  ha  már  én,  a  család  slágerje,  igy  fel- 
áldozom magam,  akkor  a  húgaimtól  is  hasonlót  követelek.  Ha 
én  lealacsonyodom,  akkor  ők  se  legyenek  nagyobbralátók  nálam.. 
Nem  tűrném,  hogy  ők  valaha  lenézhessenek  engem...  Melanie' 
férjhez  fog  menni  a  bugrishoz  .  .  . 

—  Oh  Trautmannsdorff !  —  sóhajtott  Melanie. 

—  .  .  .  s  Amélie  menjen  hozzá  a  fiskálisához! 

—  Kovách?  —  szólt  közbe  Krepinski,  —  hisz  kódis!  Nincs 
értelme  .  .  . 

—  Dejszen,  —  erősködött  a  két  testvér,  —  csak  menjen  '« 
hozzá,  hisz  a  per  leple  alatt  szégyenszemre  úgyis  szerelmes  abba 
a  tintanyalóba. 

Amélie  pirulva  rezzent  össze: 

—  Nem  igaz  .  .  .  nem  szerelmes  belém  .  .  . 

—  Nem  ő,  hanem  te!  Hogy  pirul,  most  is  Kováchra  gondolt! 
,    A  leány  küzködve  védekezett: 

—  Én  csak  arra  gondolok,  hogy  mindnyájunk  javára  a 
per  menetét  előmozdítsam.  És  biztosítalak,  Kovách  is  csak  erre 
gondol ... 

—  Ravasz  prókátor  .  .  . 

—  A  legjellemesebb,  legtisztességesebb  ember!  —  tört  ki 
Amélie,  —  nem  tűröm,  hogy  sértegessétek.  Kovách  reggeltől 
estig  értetek  dolgozik  s  eszeágában  sincs,  hogy  nekem  szerelmet 
valljon,  vagy  pláne  a  kezemet  megkérje. 

—  No,  akkor  bajosan  mehet  hozzá,  —  elmélkedett  Kre- 
pinski. 

—  Ügyellen!  —  szólt  György,  ráfújva  a  cigarettája  füstjét .  .  . 
Hát  ők  ketten  nyilván  ügyesebbek  voltak:  az  esti  bálon 

Melanie  a  kövér  Stegmüller  bérlővel,  Schurschl  pedig  a  kanc  sal 
Weisz  Reginával  álll  ki  a  második  négyesre.  Kovách  nem  voll 
ott,  Amélie  se,  ő  a  kis  Rosalieval  otthon  maradt.    Nos,  a  tánc 

után  mindenki  kettős  eljegyzésről  suttogott  a  teremben.  Weiszék 
s  a  Stegmüller  anyja  a  grófné  asztalánál  szupiroztak;  a  lovag 
rendelte  a  pezsgőt  s  ugy  berúgott,  hogy  már  felköszöntőt  is 
mondott,  szerencsére  lengyelül,  minek  folytán  senki  se  értette. 
Szerencsére,  mondom,  mert  az  ügyek  e  stádiumában  ekkor  egy 
váratlan  zavaró  körülmény  lépett  fel. 

IV. 

Tán  ép  másnap  történt .  .  .  Kovách,  ki  az  egész  éjjen  át 
dolgozott,  ugy  délután  felé  ismét  sürgős  aktával  küldött  át  a  kas- 
télyba az  öreg  Ákosházyhoz.  A  lovagterem  az  egyszer  meglehető- 
sen üresnek  tetszett,  mind  oda  voltak  vizitben  Weiszéknál,  csak 
Nepomuk  és  a  kis  Rosalie  maradtak  otthon.  Rosalie  a  vetemedett 
parketten  játszott,  apja  meg,  szokás  szerint,  a  patiencet  rakta 
a  firhangos  konyhaasztalon. 

—  Rajta,  csak  referálj,  öcsém. 

Keserves  referáda!  az  öreg  különben  is  mindig  a  kártyáira 
figyelt,  de  ma  meg  még  hozzá  a  gyereket  is  szemmel  kellett  tar- 
tania. Ép  javában  szónokoltam,  mikor  Nepomuk  egyszerre  csak 
rákiált  Rosaliera: 

—  Mit  csinálsz  te  ott? 

—  Játszom,  papa. 

—  Az  ám  .  .  .  felfeszíted  a  parkettet! 

—  Könnyen  jár,  papa  ...  és  nini,  itt  lenn  van  valami  a 
lyukban.  Egy  öreg  skatulya!  Kinyissam?  .  .  .  Jesszus,  papa! 

Az  öreg  talpra  szökött.  Csillanó,  villanó  fényes  jószág, 
ujjongva  kapta  ki  a  Rosalie  kezéből: 

—  Megvan!  —  tombolt  Nepomuk,  —  hát  még  se  hazudik 
a  kártya!  Itt  van,  Szent  József,  Habakuk,  ide  a  parkett  alá  volt 
elrejtve  a  családi  ékszer!  Ki  gondolt  volna  erre?  Itt  van  a  mar- 
komban, tulajdon  az,  mint  a  dédanya  arcképén,  ugy-e,  hogy  az? 
nézzed  csak,  öcsém,  persze  hogy  az:  mogyorónyi  gyöngyök, 
gyémántok,  rubintok  .  .  .  Oda  vagyok.  Kapsz  egy  hatost,  Ro- 
salie ... 

A  gyerek  a  markát  tartotta: 

—  Tessék  ideadni,  papa. 

—  Most  mindjárt?! 

A  gróf  a  zsebében  kotort: 

—  Nincs!  De  majd  lesz  holnap.  Tudod-e,  öcsém,  mit  adnafc 
ezért  nekem  holnap  Bécsben?  Egy  milliót,  kerek  egy  milliót! 

Rosalie  az  anyját  utánozva  emelte  fel  az  ujját: 

—  Csak  aztán  hazahozza  a  papa! 

Az  öreg  áradozva  nézett  fel  a  piszkos  plafondra: 

—  Meg  vagyunk  mentve.  Lesz  pénz,  jaj  neked  most,  gaz 
Montekarló!  . . .  Hamar,  öcséin,  adj  tiz  pengőt  az  útra,  indulok 
azonnal.  De  két  nap  múlva  már  megint  itt  vagyok,  —  csitt,  szót 
se,  mondjatok  akármit:  hogy  a  főispánhoz,  vagy  sétálni  men-J 
tem . . .  csak  el  ne  áruljatok,  el  ne  rontsátok  a  meglepetést. ' 
Megyek  ... 

—  Hozzak  tán  kocsit? 

—  Majd  találok.  Ott  egy  tót  szekér ...  jó  lesz  az  állomásig. 
Szervusztok! 

Nep.  János  zsebrevágta  az  ékszert  meg  a  patience-kártyát  I 
s  eltűnt,  mint  kámfor.  Rosalie  meg  én  kábán  néztünk  egymásra. 
A  gyerek  a  fejét  csóválta: 

—  Ebből  baj  lesz. 

—  Nem  lesz,  —  szóltam,  —  ha  nem  mondjuk  el.  A  papa 
külön  megparancsolta. 

—  A  papa?  —  nevetett  Rosalie,  —  a  papa  nem  parancsol- 
hat, csak  a  mama.  S  a  mama  azért  hagyott  itthon,  hogy  a  papára 
vigyázzak.  Azt  parancsolta:  mindent,  amit  a  papa  titkol,  vagy 
extra  csinál,  el  kell  mondanom  neki. 

Hát  ugy  is  lett.  Pár  perc  múlva  —  Amélie  kivételével,  ki 
még  az  ügyvédhez  szólt  be  —  megjött  a  család.  Csendesen,  de 
elégedetten  tárgyalták  a  vizit  eredményét. 

—  Egészen  csinos  leány  ez  a  Regina,  —  szól  a  mama,  — 
hát  nem  princesz,  de  jól  nevelt,  comme-il-faut . . . 

—  S  ha  egyszer  elveszem,  —  vigasztalódott  György,  —  ép 
ugy  Ákosházy  grófné  lesz  belőle,  mintha  főhercegnőt  vettem 
volna  el. 

Ákosházyné  Melaniehoz  fordult: 

—  No,  a  te  Stegmüllered  is  nagyon  reális,  tisztességes 
ember . . . 

—  Az,  —  töprengett  Melanie,  —  eh  s  én  elvégre  mint  Steg- 
müllerné  is  azért  Ákosházy   kontesz   maradok.    Majd  szólok 

Trautmannsdorfnak,  ha  már  nem  vett  el,  legalább  bárósíttassa 
a"  férjemet.  Van  pénz  hozzá  . . . 

—  Se  ez  a  fő,  gyerekek,  —  szentenciázott  Krepinski,  — 
nini,  de  hol  a  Nep.  Scháni? 

—  Sétálni  ment,  —  igyekeztem  a  szóval,  —  esetleg  a  fő- 
ispánhoz . . . 

—  Nem  igaz!  —  fenyegetőzött  Rosalie  a  parkettlappal,  — 
a  papa  a  családi  ékszerrel  Bécsbe  ment.  Én  találtam  meg,  itt 
ebben  a  lyukban! 

—  Meglepetés,  —  mentegetőztem,  —  a  gróf  ur  holnap- 
utánra  egy  millióval  tér  haza . . . 

A  hatás  leirhatatlan  volt.  Ugrálás,  kacaj,  ölelkezés,  —  az 
ujjongás  deliriuma  volt  ez.  Utána  ceremóniás  csend.  Én  csak 
annyit  láttam,  hogy  a  családtagok  egyszerre  legalább  tiz  centi- 
métert nőttek  magasságban.  Ákosházyné  nem  görnyedt  többé, 
ajkát  biggyesztve  emelte  fejét: 

—  No  ...  a  régiek  vagyunk  ismét!  Az  udvar,  Schönbrunn, 
a  főhercegek  .  .  . 

Schurschl  nem  tudta  tartóztatni  magát.  Felrúgta  az  előtte 
álló  konyhaszéket: 

—  Pfuj,  csakhogy  egyszer  már  vége  ennek  a  demokrata 
életnek!  Ha  elgondolom,  mit  kellett  nyelnünk,  micsoda  népség- 
gel kellett  keverednünk  . . .  Hopp  zum  Teufel! 

György  Melaniera  nézett  s  Melanie  is  nyilván  ugyanarra 
gondolt.  Boszusan  harapott  az  ajkába: 

—  Empörend!  csak  legalább  egy  nappal  hamarább  jött 
volna  ez  az  ékszer! 

Bátyja  gonosz  kacajjal  rikkantott: 

—  Sebaj!  Annál  mulatságosabb  lesz  a  komédia.  Melanie, 
mi  «jegyesek»  mit  csinálunk  most?! 

A  két  testvér  cinikus  hahotával  ölelkezett  össze. 

—  Hogy  kiadom  az  utat  annak  a  kövér  bugrisnak!  —  szólt 
undorral  Melanie. 

—  S  én  a  csúf,  kancsal  menyasszonyomnak!  —  tette  hozzá 
Schurschl,  —  micsoda  gyönyör  lesz  ez!  De  hogy  csináljuk:  szó- 
val, vagy  Írásban?  Csak  lassan,  élvezzük  a  boszut.  Előbb  végig- 
megyek a  városon,  csak  azért,  hogy  ne  köszönjek  többé  senki- 
nek. Pfuj,  ez  a  sok  piszkos  «jóakaró»,  akik  azzal  aláztak,  szégye- 
nítettek, hogy  bennünket  segítettek  . .  .  Hopp,  ki  az?  jer  csak, 
Amélie  . . . 

A  Meseprincesz  lépett  be.  Lármásan  informálták,  de  ő  csa 
szórakozottan  nézte  eszeveszett  örömüket.  Bátyja  boszusa 
szólt  rá: 

—  Hát  nem  érted?  Vissza  a  két  jegygyűrűt .  .  .  szakítun 
ezzel  az  egész  piszok  várossal!  Te  is  szakíts  a  tintanyalódda 
Egy  millió!  .  .  .  Ákosházyak  vagyunk  ismét! 

A  leány  felnézett.  A  fejét  csóválta: 

—  Ép  mert  Ákosházy  Amélie  vagyok,  ilyet  sohse  teszek 
Azért  szakítsak  Kováchcsal,  amért  oly  becsülettel  fárad  í| 
perünkben?  \ 

—  Nem  kell  már.  Buta  per,  ugy  se  lesz  belőle  semmi.  Ide1 
hallgas,  Amélie:  nem  tűröm,  vége  legyen,  te  nem  ösmered  többi 
azt  a  Kováchot! 

—  Sőt  ellenkezőleg,  —  erélyeskedett  a  Meseprincesz. 
Hátra  szólt:  Kovách,  kérem,  jöjjön  csak  be. 

—  Mi  az?  Itt  van?  Ide  be  ne  hozd  most .  .  . 

De  Elemér  már  belépett.  A  leány  sugárzó  arccal  fordult 
feléje: 

—  Nézze,  édes  Kovách:  hallom,  megvan  a  családi  ékszer; 
s  igy  mi  gazdagok  vagyunk  ismét.  így  hát  maga  helyett  én  szól- 
hatok . .  .  nos?  Menjen  oda  szépen  a  mamához,  csókoljon  neki 
kezet  s  kérje  meg  tőle  az  én  kezemet. 

György  feszengett,  forgolódott  s  végre  rám  meredt: 

—  Őrültség,  mindezt  igy  idegenek  előtt  tárgyalni . .  . 

Én  elértettem  s  eltűntem.  Persze  ott  felejtettem  a  magam- 
mal vitt  aktákat. 

V. 

Hát  lett  ribillió  a  mi  becsületes  kis  városkánkban!  György 
és  Melanie  megjelentek  az  esti  korzón,  de  nyilván  csak  azért, 
hogy  tüntetően  senkinek  se  köszönjenek  többé.  Üres  mosollyal 
mentek  el  az  elképedő  Weiszék  és  Stegmüllerék  mellett . . . 
Másnapra  aztán  mindenki  mindent  megtudott.  Jöttek  az  irodába 
gratulálni  Elemérnek.  Én  is  megöleltem. 

—  Csitt,  —  szólt  ő  boldogan,  —  eredj  vissza  a  kastélyba, 
itt  az  alperesi  ügyvéd,  nagy  szükségem  van  az  ott  feledett  ak- 
tákra. Hozd  el  őket ...  eh,  —  tette  hozzá,  —  legjobb  szeretném 
az  én  kis  angyalomat,  Améliet  is  elhozatni  onnan  . .  .  Csak  siess! 

Én  futottam.  De  odaérve,  bevallom,  nem  mertem  a  lovag- 

terembe  benyitni.  Éles  szavak,  szörnyű  veszekedés  zsivaja  hang- 
zott onnan  belülről.  A  családtagok  máris  összevesztek  a  millió 
felett.  György  volt  a  leghangosabb:  «én  vagyok  a  család  slágerje, 
engem  a  fele  illet! »  az  anya  Trautmannsdorff  javára  a  Melanie 
jussát  hangoztatta,  s  persze  Krepinski  se  maradt  nyugton:  károgó 
szarkaként  husz  éves  mindenesi  fizetését,  legalább  százezer  forin- 
tot, követelt ...  Az  egy  Amélie  nem  vett  részt  a  vitában,  ő  a  per 
aktáiba  mélyedve  ült  külön.  Csak  egyszer  pillantott  fel: 

—  Ugyan  ne  veszekedjetek  már,  úgyis  hazajön  a  papa 
holnapután. 

* 

És  két  napra  rá  csakugyan  megjött  Nepomuk.  Én  az 
iroda  valami  szállítási  perében  ép  a  városon  kivül  eső,  távoli 
állomásra  hajtattam,  midőn  félúton  egyszerre  csak  szemben 
jönni  láttam  az  öreget.  Alig  ösmertem  rá.  Kis  kofferrel  a  kezében 
dülöngőzve  bandukolt  az  ut  porában  s  oly  törődötten,  oly  ágról- 
szakadtan  nézett  ki,  hogy  én  megállítottam  a  kocsit: 

—  Ah,  haza  Bécsből,  ugy-e  .  . .  bizonyára  nem  tetszett  az 
állomáson  kocsit  kapni?  Tessék  felülni,  megfordulunk  .  .  . 

Az  öreg  lihegve  lódította  fel  a  koffert.  Akkor  láttam  csak, 
hogy  egy  harmadosztályú  vasúti  jegy  van  az  ujjai  közt.  Nevetni 
próbált: 

—  Köszönöm,  öcsém,  bizony  jól  fog  esni,  hehehe  .  . . 
Beült.  Én  nem  tudtam,  fáradt-e,  beteg-e,  vagy  tán  részeg? 

Bécset,  az  ékszert,  a  milliót  emlegettem,  de  ő  csak  nagyon  szóra- 
kozottan reagált.  Ahá,  gondoltam,  bizonyára  utólag  restelli,  hogy 
az  ékszer  megtalálásának  a  tanuja  voltam  . . .  helyes,  hallgattam 
s  a  kastély  elé  érve  kurtán  búcsúztam.  Nepomuk  riadtan 
nézett  rám: 

—  No-no,  hova,  öcsém?  csak  nem  hagysz  el  itt  most  ma- 
gamra? Izé . . .  segíts  a  kofferkát  felcipelni. 

Furcsán,  szinte  könyörgőn  nézett  rám,  akár  egy  ijedt 
gyerek,  ki  fél  valahová  magában  menni.  Nosza  kézbe  vettem  a 
kofferkát  s  támogattam  őt  felfelé.  Lassan  haladt,  folyton  meg- 
megállt. 

—  No  lesz  odafent  meglepetés!  —  mondogattam. 

—  Lesz  bizony,  —  kontrázott  ő. 

Fentről   élénken   hallatszott  már  a  veszekedők  lármája. 

Mire  beléptünk,  üdvözlés  helyett  György,  Melanie  s  Krepiijki 
támadtak  rá  a  családfőre: 

—  Feleljen,  papa,  én  vagyok  a  család  slágerje,  u§-e 
enyém  a  millió  fele? 

—  Hallgass!  Papa  engem  hallgasson  meg  . . . 

—  Scháni,  a  husz  esztendei  béremet!  . . . 

Szörnyű  zenebona,  a  végén  már  csak  ezek  a  szavak  halljt 
szottak: 

—  Ide  a  milliót,  osztozzunk...  Hol  a  millió?! 
Nepomuk  a  háromlábú  fotelbe  dült: 

—  Várjatok  már  kicsit.    Most  érkezem.   Fáradt  vagyc^. 

—  Fáradt?  —  feleselt  Schurschl,  —  azért  előadhatod^ 
pénzt.  Hol  van?! 

Mélységes  csend.  Az  öreg  alázatosan  horgasztotta  le  l 
fejét:  ! 

—  Gyerekek,  én  nagyon  beteg  vagyok  . . . 

Újra  csend.  De  a  gyerekek  most  már  kezdtek  összenéz^ 
A  mama  halk  sikollyal  kelt  fel.  Odament  a  férjéhez.  Hossza 
nézte,  aztán  összecsapta  a  két  kezét: 

t. 

—  Beteg  vagy?  János,  én  ezt  a  szót  ösmerem  . . .  Jáno 
te  akkor  szoktál  ily  beteg  lenni,  ha  valami  rosszat,  nagyo 
rosszat  tettél .  .  .  János,  felelj,  János,  én  látom  rajtad:  a  milli 
nincs  többet  nálad!! 

Nepomuk  megsemmisülten  bólintott: 

—  Nincs,  nincs,  nincs  .  .  .  No,  csakhogy  kinyögtem. 
Tényleg  kissé  jobban  lett.  De  azért  hamar  lekapta  a  fejét 

mert  a  felháborodás  csak  annál  viharosabban  kezdett  zúgni 
felette. 

—  János!!! 

—  Szidjatok,  szidjatok  . .  . 

—  Elkártyáztad?! 
Nyögdicsélő  fuvolahang: 

—  El  a  mult  éjjel  az  utolsó  kríjcárig.  Őrült  pech!  Marha- 
kocsiban  utaztam  haza.  Ugy  fáj  a  derekam  . . . 

Krepinski  a  tánctan   első   figurájában   egyenesedett  ki  s 
Bolivárként  dugta  kezét  a  melényébe: 

—  Scháni,  te  nyomorult . .  \  Jockey-club,  makaó,  ugy-e? 
Nepomuk  hirtelen  dühvel  pattant  fel: 

—  Kuss,  Krepinski,  nem  igaz! 

A  család  már  reménykedni  kezdett: 

—  Hát  nem  vesztetted  el?! 

—  El,  —  dörmögte  az  öreg.  —  De  nem  makaón.  Nasivasin. 
Sajnos,  ez  a  nüansz  nem  nyugtatta  meg  a  famíliát.  György 

őrjöngve  támadt  az  apjára: 

—  Papa,  mit  csináljunk  most  magával?! 

A  családfő  nagyköveti  mozdulatait  próbálta  elővenni: 

—  Megmondom,  fiam:  hagyjatok  békén.  Elég  baj  ez  nekem, 
még  ti  is  rám  jöttök?  Itt  a  zálogcédula,  váltsátok  ki  a  revolve- 
remet és  főbelövöm  magamat.  Addig  is  .  .  .  (itt  lehajolt  s  krétá- 
val «ajtót»  húzott  magának  a  parkettre)  bezárkózom  a  szo- 
bámba, egyedül  akarok  lenni,  nem  fogadok. 

A  lengyel,  ki  a  krétavonal  túlsó  oldalán  állott,  megszólalt: 

—  Jól  becsuktad  az  ajtódat,  Scháni?  Igen?  No  akkor  nem 
hallod,  amit  mondok  s  igy  szabadon  beszélhetek.  Gyerekek,  a 
ti  apátok  a  leghaszontalanabb,  legjavíthatatlanabb  komisz  lump- 
fráter .  .  . 

—  Igazad  van,  —  hangzott  ekkor  mély  basszusban  a 
háromlábú  szék  felől. 

—  Hát  hallod,  Scháni? 

—  Nem.  De  magam  is  ezt  gondolom.  A  pisztolyomat!  .  .  . 
Különben  nem  kell.  Itt  van  .  .  . 

Nepomuk  ugy  tett,  mintha  a  zsebébe  akarna  nyúlni. 
Az  anya,  Melanie,  Rosalie  felsikoltottak: 

—  Jaj,  ne! 

—  Csitt,  ti  ezt  az  én  magánbeszédemet  nem  hallhatjátok. 
S  be  se  jöhettek,  mert  az  ajtóm  csukva  van.  Engedjetek  át  a 
sorsomnak  ... 

Mind  odarohantak.  Amélie  is  akkor  toppant  be  Kovách 
Elemérrel.  Hamar  elértette,  a  múltból  ösmerte  ő  már  az  eféle 
jeleneteket.  Odaborult  az  *ipja  elé: 

—  Ne  bántsátok.  No  mutassa  már,  papa,  mi  van  a  kezé- 
ben? No  lám,  egy  krajcáros  játékpisztoly  Rosalie  számára  .  .  . 
Ej,  ej,  papa,  maga  rossz  gyerek,  de  azért  jó  papa,  ugy-e?  Hamar 
az  áldását  ránk! 

Nepomuk  örült,  hogy  egérutat  vehet: 

—  Az  áldásomat?  Csak  ti  ne  átkozzatok  ezért  az  ékszer- 
millióért .  .  . 

Magyar  Figyelő.  24 

Amélienek  ragyogott  az  arca: 

—  Nem  baj,  papa. 

—  Nem-e?!  Derék  jó  leány,  ő  megbocsát  a  lump  apján^: 
itt  az  áldásom  csőstül.  De  ki  a  másik,  —  ah? 

—  Én  volnék,  —  szólt  Elemér,  —  és  ha  már  áldást  kapk 
én  is  áldást  hozok.  Megvan  a  per!  Kiegyeztem  az  alperes  Hohh 
brand  grófokkal .  .  . 

—  Mi?!  —  tápászkodott  az  öreg,  —  mennyibe?! 

—  Nem  sok,  de  mégis  valami:  egy  kerek  millió. 

—  Keblemre,  öcsém,  no  végre  lesz  férfi  a  háznál! 

Az  öreg  egyszeribe  a  régi  dinasztává  egyenesedett.  Elűszr 
is  a  lovagra  támadt  rá:  \ 

—  Kuss,  Krepinski,  és  még  te  mertél  beszélni?  Hát  nesztel 
itt  az  a  millió,  amit  nekem  kellett  volna  hazahozni.  De  ezt  mai 
Elemér  fogja  kezelni.   Ki  ne  add  senkinek,  főként  nekem  n 

Öröm,  csók,  gratuláció,  mind  Elemért  rajongták  köri. 
Főként  György  gróf  ölelgette  s  a  lovag  udvarolt  neki.  De  Nep; 
inuk  rájuk  csördített:  \ 

—  Kuss,  Krepinski,  öreg  koma,  jer,  béküljünk  ki.  Kap: 
most  végre  te  is  .  . .   Egy-kettő,  pucoltasd  le  a  krétát  innen  I 
parkettről,  hadd  legyen  a  szála  ismét  lovagteremmé.  Te  rend€ 
zed,  —  táncolunk  lakodalomra! 

A  lengyel  máris  mazurosan  bokázott: 

—  Jescse  Polszka! 


Nietzsche  és  a  világháború. 


Ha  Nietzsche  most  egyszerre  feltámadna  és  a  háború  forgatagának 
közepében  találná  magát,  milyen  érzései  és  gondolatai  támadnának? 

Nietzschének,  ki  a  nagy  események  és  küzdelmek  dicsőitője! 
Dicsőitője  mindennek,  ami  megrázó  és  fölrázó!  Nietzschének,  ki  régi 
értékek  lerombolója  és  uj  értékek  teremtője,  szószólója  és  istenitője  a 
hatalomra  törő  akaratnak! 

Most,  amikor  folyik  a  világ  megrázó  és  fölrázó  nagy  küzdelme! 
Most.  amikor  régi  értékek  sülyednek  és  uj  értékek  emelkednek  ki  a 
háború  tisztító  hullámaiból!  Most,  amikor  szemünk  előtt  folyik  le  a 
fajok  harca,  legnagyobb  küzdelme  az  örök  emberi  ösztönnek  és  erőnek: 
íi  hatalomra  törő  akaratnak! 

Munkáiban  kutattam  nyomok  után,  melyekből  következtetéseket 
vonhatnék  le  és  nem  várt  eredményre  jutottam.  Jenseits  von  Gut  und 
Böse1)  cimü  munkájában  nemcsak  érdekes  és  eredeti  véleményeket 
nyilvánít  a  franciákról,  angolokról  és  általában  egész  Európáról,  hanem 
prófétái  előrelátással,  határozottan  megjósolja  a  világháborút. 

A  német-francia  háború  idejében  Nietzsche  bázeli  egyetemi  tanár 
volt.  tehát  svájci  állampolgár,  s  igy  nem  is  volt  joga  bevonulni  a  néme- 
tekhez, de  ő  nagy  lelkesedéstől  áthatva,  addig  járt  a  katonai  hatóságok- 
hoz, mig  végre  bevették  betegápolónak. 

Későbbi  pozitív  és  Zarathustra  korszakában  már  bizonyára  nem 
lenne  olyan  lelkes  és  talán  a  világháborútól  nem  is  remélné  azt  a  nagy 
szellemi  megújhodást  és  átalakulást,  melyre  ő  áhítozott.  De  egy  bizo- 
nyos: életének  bármely  korszakát  élné,  büszke  lenne  arra,  hogy  német- 
nek született.  Ez  különösen  hangzik.  Nietzsche,  ki  annyiszor  osto- 
rozta és  gúnyolta  a  németeket?  Aki  ellensége  volt  minden  államnak  és 
tömegnek?  De  csak  lelke  mélyére  kell  tekintenünk.  Nietzsche  maga 
mondja,  mikor  a  német  «szürkeségről»,'  vagyis  a  német  ízlésről  beszél, 

*)  Nietzschének  Jenseits  von  Gut  und  Böse  c.  müve  1886-ban  jelent  meg,  tehát  N.  leg- 
érettebb korszakából  való. 

hogy:  «Ezt  szeretném  én  elszántan    lüzzel-vassal,    akarom  mon 
«nagyszabásu  politiká»-val  kiirtani  (a  gyógyítás  veszélyes  módjai 
melynek  hatását  várva  várom,  de  mindeddig  hiába). » 

Majd  amikor  a  lángészről  és  lángeszű  népekről  beszél,  a  ke  el 
kezőket  mondja:  «A  lángésznek  két  fajtája  van:  egyik  mindenekot  i 
teremteni  akar  és  teremt,  a  másik  szivesen  termékenyül  és  szül.  Ép  »\ 
a  lángeszű  népek  között  is  van  olyan,  melynek  a  terhesség  asszc y 
problémája,  az  alakítás,  megérés,  bevégzés  föladata  jutott  osztályréül 
—  ilyen  nép  volt  a  görög,  ugyancsak  ilyen  a  francia  —  és  olyan,  mw 
nek  hivatása  a  termékenyítés,  uj  élet  fakasztása:  a  zsidó,  a  rómaié 
talán  a  német. »  ! 

A  német  tud  teremteni,  de  eszméi  legnagyobb  része  Franciaorss;- 
ban  termékenyül  meg.  Ez  ellen  a  szellemi  germanizálódás  ellen  ki  d 
folyton  Franciaország,  de  eredménytelenül.  Nietzsche  fölsorolja,  hcv 
Schopenhauer,  Heine  és  Hegel,  még  mindig  otthonosabbak  Franc  - 
országban,  mint  voltak  valaha  Németországban.  Ide  sorolhatta  voli 
Nietzsche  önmagát  is,  mert  az  ő  eszméi  is  először  ott  gyökereztek  m; 
és  lettek  ismertekké. 

A  franciákra  nézve  azért  Nietzsche  elismeri,  hogy  három  tul^ 
donságuk  van,  melyet  teljesen  magukénak  mondhatnak  és  ebben  rej? 
európai  fölényük. 

Első:   művészi  szenvedélyekre  való  képességük  s  odaadásuk 
forma  iránt. 

Második:  ősi  bonyolult  erkölcsi  kultúrájuk. 

Harmadik:  hogy  a  francia  lélek  Észak  és  Dél  sikerült  kapcsolati 
De  vájjon  mi  a  véleménye  Nietzschenek  az  angolokról?  Az,  hog 
roppant  középszerűek.  Azt  mondja,  hogy  az  angol  nem  filozófiai  faj  é 
lehúzza  az  összes  angol  filozófusokat,  a  végén  megjegyezve:  «Hijái 
vannak  a  szellem  igazi  hatalmának,  az  intuíció  igazi  mélységének,  szó 
val  a  filozófiának.  Ezt  a  filozófia  ellenes  fajt  kitűnően  jellemzi,  hogj 
szigorúan  ragaszkodik  a  kereszténységhez:  szüksége  van  a  keresztény 
ség  «erkölcsi»  és  «embernemesítő»  fegyelmére.  Az  angol,  ki  a  németnél 
komorabb,  érzékibb,  erősebb  akaratú  és  erőszakosabb,  ép  ezért,  dur- 
vább létére,  jámborabb  is  mint  a  német.» 

Majd  Európa  hanyatlásáról  beszél,  ő  azt  az  akarat  hanyatlásának 
nevezi  és  a  következőképen  •fejtegeti:  «Az  akarat  betegsége  persze  nem 
terjedt  el  egyenletesen  egész  Európában:  a  legnagyobb  és  legbonyolul- 
tabb ott,  ahol  a  kultúra  legrégibb  eredetű  s  abban  a  mértékben  ritkul, 
amint  a  nyugati  műveltség  kopott  öltönye  alatt  még,  vagy  újra.  érvénye4 
siti  jogait  a  ((barbár».  Következőleg  az  akarat  betegsége  ma  Francia- 
országban a  legvészesebb.  Nagyobb  és  tartósabb  az  akaraterő  Német- 
országban, még  nagyobb  Angliában  és  Korzika  szigetén,  amott  a  hideg- 

vérüségnél,  emitt  a  koponya  keménységénél  fogva.  Ám  a  leghatalma- 
sabb s  legcsodásabb  abban  a  rengeteg  birodalomban,  mellyel  Európa 
mintegy  visszatér  Ázsiába:  Oroszországban.  Az  akarat  sokáig  vissza- 
tartott és  felgyülemlett  ereje  itt  fenyegetően  várja  a  pillanatot,  melyben 
«kiváltódik»,  hogy  a  mai  fizikusok  kedvelt  szavával  éljek.  Valószinüleg 
nem  csupán  indiai  háborúkra  és  egyéb  ázsiai  bonyodalmakra  lesz  szük- 
ség, hogy  Európa  megszabadulhasson  legnagyobb  veszedelmétől,  hanem 
benső  átalakulásokra,  a  birodalom  szétforgácsolására  is,  de  főleg  az 
országgyűlésnek  nevezett  ostobaság  létesítésére,  hozzá  számítva,  hogy 
mindenki  kötelességszerűen  újságot  olvasson  reggelije  mellett.  Mindez 
nem  tartozik  kívánságaim  közé:  sőt  az  ellenkezőt  szivesebben  látnám, 
értvén  alatta  azt,  hogy  Oroszország  fenyegető  hatalmának  még  jobban 
kellene  növekednie,  annyira,  hogy  Európának  hasonlóra  kellene  magát 
elszánnia,  vagyis  egy  uj,  Európában  uralkodó  kaszt  révén  egységes  aka- 
ratot kellene  teremtenie,  egyetlen  tartós,  szörnyű  akaratot,  amely  év- 
ezredekre ki  tudná  tűzni  a  maga  céljait.  Hadd  szakadjon  valahára  vége 
az  apró  államéletek  hosszú  komédiájának,  meg  a  dinasztikus  és  demo- 
kratikus sokfeléakarásnak!  Elmúlt  az  apró  politizálások  ideje:  a  jövő 
század  már  a  világuralomért  való  küzdelem  százada  lesz,  a  nagyszabású 
politika  kényszeréé.)) 

Nietzsche  jóslata  szórói-szóra  beteljesedett.  Oroszország  fenyegető 
akarata  akkorára  növekedett,  hogy  megszülte  Európában  a  másik 
szörnyű  tartós,  egységes  akaratot  és  ez  az  akarat  megmutatta  erejét.  A 
német  komor  és  hajthatatlan  akarat  egyesülve  a  magyar  ősi,  teremtő- 
erejü  akarattal  és  török,  bolgár  testvéreinkével,  megteremtette  a 
világháború  mai  állását. 

A  Nietzsche  által  gúnyolt  német  alaposság  és  lassúság,  most  erény 
lett  és  Nietzsche  Délen  cimü  költeményének  következő  strófáját  a  néme- 
tek előnyére  lehet  fordítani: 

Hej.  nyomról-nyomra  lépdegélni 
Csak  német  lábnak  járja  meg . .  . 
A  szél  sebes  szárnyára  ülve, 
Madárrajjal  versenyt  repülve 
Köszöntlek  déli  tengerek!  .  .  .*) 

Mert  amig  a  franciák  és  angolok  «a  szél  (vagyis  képzeletük)  sebes 
szárnyára  ülve»  már  elfoglalták  és  fölosztották  egész  Európát,  addig  a 
németek  szépen  «nyomról-nyomra  lépdegélve»  tovább  és  tovább  halad 
nak  győzelmes  utjokon. 

Barabás  Ábelné. 


*)  Férjem  forditása. 

Biedermeier-emlékek.  Csaknem  száz  éve  annak,  hogy  észrevét- 
lenül  s  szóp  lassan  az  ízlésnek  nj  árnyalata  kezdett  kialakulni  Közép- 
európában. 

S  most,  csaknem  egy  évszázad  multán,  ennek  az  ízlésnek  sok 
külső  Tonnája  támadl  fel  halottaiból,  hogy  velünk  élje  az  éjő  életet. 
Röviden  biedermeiernek  szokták  nevezni.  Jellemző  vonásai  legfel- 
tűnőbbek az  iparművészet  alkotásain.  A  napóleoni  ragyogón- egy  szerű 
empireről  lekopotl  az  arany,  helyéi  a  polgári  sárgaréz  foglalta  el.  Kivül- 
belül  naivabbá,  vaskosabbá.  vidékiesebbé  lett  a  ház,  együgyübbé  min- 
den disz.  Az  empire  megtette  az  utat  Napóleon  szalonjából  az  egyszerű 
polgár  nappali  szobájáig,  természetes,  hogy  ezen  az  nlon  sokai  kellett 
magáról  lehántania.  A  biedermeier  már  csak  annyira  hasonlít  az  em 
pirehoz,  mini  az  árnyék  a  viruló  archoz,  amely  azt  a  falra  veti. 

Elsősorban  a  polgárság  Ízlése  a  biedermeier.  Ez  az  oszlály  látta 
az  empire  ragyogását:  lelke  vágyott  rá,  zsebe  nem  bírta..  Minden  lel 
emelkedőben  levő  osztály  szereli  az  útjából  félretolt  nagyobi)  kultúrájú 
oszlály  külsőségél  átvenni  vagy  legalább  utánozni.  A  fiatal  polgárság  is. 

amennyire  lehellé,  a  saját  életkörülményeihez  hasonílotla  az  empire 
ízléséi.  A  párisi  ünneplőből  pesti  hétköznapi  ruha  leli. 

Hétköznapivá  kellett  zsugorodnia,  meri  a  napóleoni  háborúk, 
velük  a  rettentő  devalváció  megcsappantották  a   szorgalmas  polgári 

kezek  gyűjtötte  vagyont.  Nálunk  egy  sor  elemi  csapás  is  tetézte  a  haji. 
Szerénynek,  takarékosnak  kellett  lennie.  A  drága  empire  Tormák  igy 
szegényedlek  biedermeierré  a  városi  polgárság  Otthonéban.  E  Tormák 
pedig  már  eledelüknél  lógva  jól  megfeleltek  az  akkori  polgári  oszlály 

érzésvilágának. 

De  bármi  legyen  is  eredetük,  szeretettel  nézegetjük:  nekünk 
ereklyék.  Nagyanyáink,  ükanyáink  osztályosai  voltak:  az  unoka  még 
nem  fegyelmezheti  hidegen  tárgyilagossá  a  tekintetét,  amellyel  e  drága 
régiségeket  mustrálja.  Még  van  hozzájuk  érzésbeli  közünk.  Közé- 
jük s  közénk  még  nem  tolódott  a  történelem  távolító  és 
közömbösítő  lencséje.  Mi  még  folytatásnak  érezzük  magunkat,  sőt 
magunk  is  félig-meddig  élő  hagyomány  vagyunk  e  relikviákkal  szem- 
ben. Ki  vetné  prédára  ez  emlékektől  zománcos  holmit?  Minden  egyéb- 
től eltekintve  már  ezért  is  mélyebb  értelme  vari  annak,  hogy  oly  szere- 
tettel óvják  a  biedermeier-holmit.  Ennek  az  óvó,  gyűjtő  szeretetnek 
megvan  a  maga  nagyon  prózai  hévmérője  az  antikváriusok  bieder- 
meier-áraiban. Valóban,  ennek  az  érzékeny  műszernek  higanyát  alapo- 
san hevíti  a  forrpont  felé  a  gyűjtök  biedermeier-szerelme.  Vannak  em- 
berek, akik  a  házi  holmi  e  korbeli  darabjaiból  állítják  össze  otthonuk 
egész  szerelményét.  A  biedermeier  divattá  lett  és  temérdek  ember  —  az 
árral  úszók  nagy  tábora  —  most  már  divatból  biedermeiereskedik.  Van 
ennek  valamely  jó  oldala  is:  sok  régi  holmink  menekül  meg  ilyformán 
a  pusztulástól  s  nem  kell  aggódnunk  amiatt,  hogy  egyszer,  két-három- 
száz év  múlva  a  kíváncsi  utókor  nem  fog  magának  tárgyias  képet  alkot- 
hatni azokról  az  időkről,  amelyek  jellemzésére  Hevesi  Lajos  félig 
tréfából,  félig  komolyan  a  biedermeier  szót  először  vette  igénybe. 

Ezzel  lezárhatnók  az  aktákat  a  nagy  biedermeier-szeretet  ügyé- 
ről. Sajnos,  ettől  a  megnyugtató  tollvonástól  visszatart  minket  egy  bete- 
ges tünet,  amelynek  diagnózisa  megint  csak  a  biedermeier-szerelemre 
utal  vissza.  Az  emberek  tudniillik  már  nemcsak  óvják  a  pusztulástól, 
nemcsak  gyűjtik  és  vásárolják,  hanem  kezdik  csinálni  a  biedermeiert. 

Van  egy  uj  biedermeier  is,  amelyet  divatosan  művelt  ajkak  talán 
neo-biedermeiernek  avagy  pseudo-biedermeiernek  neveznek  s  amely 
ép  oly  öszvér-természetű,  mint  ez  a  görög  és  német  szők  összetolásából 
alkotott  név.  Műiparosok  rengeteg  biedermeiert  termelnek  ma  is,  bútort, 
szövetet,  kárpitot,  edényt,  násfát,  könyvtáblát,  nyomtatványt,  el  egész 
a  gyufaskaíulyáig.  Sőt  ez  a  «stilus»  kitolakodik  a  városok  utcasorába 
is  és  az  építészek  ép  oly  ruganyos  lelkiismerettel  léniáznak  műtermeik- 
ben biedermeier-házakat,  mint  léniáztak  eddig  uj-renaissance  és  uj- 
barokk  bérházakat.  Nagyanyáink  lavendulás  otthonát  munkagépek 
termelik  nagy  gyártelepeken,  általvető  szijjak  zurrogása  közepette,  mig 
magát  a  lavendula-illatot  szintézis  utján  állítja  elő  a  vegyész.  Ezt  az  új- 
sütetű izlést  aztán  a  nyegleség  tetézi  a  saját  patinájával  s  kész  az  uj 
biedermeier.  Ez  már  nem  pesti,  hanem  budapesti. 

Ez  a  szolgai  átvétel  nem  válik  díszére  azoknak,  akik  csinálják, 
sem  azoknak,  akik  elfogadják.  Itt  azonban  elég  megállapítanunk,  hogy 
kétségtelenül  életre  kelt  egy  sor  biedermeier-emlék. 

Azt  hisszük,  nagy  tévedés  volna,  ha  valaki  ezzel  kapcsolatban 
azt  hinné,  hogy  egy  elhamvadt  kor  legértékesebb  hagyományai  bukkan- 
tak igy  életünk  szinlerére,  termékennyé  teszik  azt  s  kultúránk  kincsét 
gyarapítják.-  A  tévedés  két  pontban  nyilvánvaló.  Mert  az  uj  biedermeier 
csak  formákat  vett  át  a  régiből,  még  pedig  túlnyomó  részt  merő  külső- 
ségeket. Ilyesminek  nincs  értéke.  Ha  valaki  az  antik  tragédia  formáit 
átveszi,  abból  még  nem  következik,  hogy  értékes  lesz  a  tragédiája. 

Teljesen  téves  értékelés  továbbá  az,  hogy  rábukkantunk  uj  haj- 
landóságainkban arra,  ami  a  régi  biedermeier-korban  a  legnagyobb 
érték.  Ettől  ugyan  nagyon  messze  vagyunk. 

Mert  az  a  kor,  amelyet  a  mai  budapesti  nyelvszokás  e  névvel 
jelöl,  egyebet  is  termelt  nefelejtsvirágos  almanachoknál  és  rézveretü 
almáriomnál.  Mi  több,  e  kor  monumentális  erejű  példákat  mutat.  Elég. 
ha  ezt  az  egy  szót  ejtjük  ki:  Széchenyi,  —  hallatára  meg  kellene  dob- 
bannia minden  magyar  ember  szivének. 

Sajátságos,  hogy  ami  a  mi  «biedermeier» -korunkban  a  legnagyobb 
szabású  tanulság,  épen  az  nem  tud  vagy  nem  bir  uj  életre  kelni.  A 
biedermeier-házat  és  almáriomot  utánozzák:  Széchenyit  senki. 

Belátjuk,  hogy  senkisem  nevelhet  magából  még  akkora  szorga- 
lommal zsenit.  De  nincs  az  életnek  az  a  viszonylata,  amelyben  legalább 
követni  ne  lehetne  példáját. 

Ez  a  példa  pedig  azért  lett,  hogy  kövessük.  A  követés  nem  hami- 
sítás: a  biedermeier-almáriom  mai  gyártása  hamisítás. 

Talán  nagyon  szubjektív  nézet  az,  hogy  soha  magyar  embernek 
nem  köszönhettünk  annyit,  mint  a  ((biedermeier » -kor  e  kolosszusának. 
Akik  ezt  a  nézetet  nem  osztják,  annyit  bizonyára  megengednek,  hogy 
nemzeti  életünkbe  Széchenyi  annyi  termékeny  magot  hintett,  hogy 
belőle  megélhetne  jó  néhány  nemzedék. 

S  a  biedermeier-korból  mégis  Széchenyi  helyett  csak  épen  butor- 
formákat  vettünk  át.  A  mindent  átfogó,  legnagyobb  stilus  helyett  egy 
pötty  ornamentumot. 

Sohasem  éreztük  ennek  a  helyzetnek  fonák  voltát  annyira,  mint 
ma,  történetünk  fordulóján.  Sohasem  volt  szükségesebb,  hogy  a  múlt 
tanulságait  másként  értékeljük  és  érvényesítsük,  mint  ma. 

Rajongunk  a  biedermeierért  —  az  antikváriusok  boltjában.  A 
selymes  könyvtáblák,  a  porcelláncsészék  és  óraházak  közt  meg  se  lát- 
juk azt,  ami  érték.  De  utánozzuk  azt,  aminek  ulánzásával  csak  békól 
teszünk  munkás  kezünkre. 

Széchenyi  bizonyára  nem  igy  gondolkozott,  amikor  egy  —  még 
valódi  —  biedermeier-asztalon  megivta  a  Kelet  népét. 

L.  K. 

A  mostani  s  a  régi  háborúk  ember-  és  tőkevesztesége.  Megszoktuk 
már.  hogy  az  immár  majdnem  két  éve  dúló  háborúról  csak 
ugy  odavetőleg  jegyezzük  meg,  hogy  ilyen  még  soha  sem  volt  a  világon. 
Ezen  odavetett  kijelentésnek  ijesztően  igaz  voltát  csak  akkor  látjuk 
meg,  ha  a  mai  háború  emberveszteségét  összehasonlítjuk  az  újkor 
régebbi  háborúival. 

Régi  könyvek  között  találtam  Paul  Leroy-Beaulieu-nek,  a  hires 
francia  közgazdának  egy  1869-ben  megjelent  munkáját,  melynek  cime: 
Recherches  économiques,  historique  et  statistique  our  les  guerres  con- 
temporains  (1853 — 1868.).  Ez  a  könyv,  melynek  statisztikai  része  a 
francia  hadügyminisztérium  titkos  aktáinak  feldolgozásával  készült, 
igen  értékes  adatokat  tartalmaz  az  1853-tól  1866-ig  lezajlott  háborúkról. 
Csak  néhány  adatot  kivánunk  kiragadni  ebből  az  érdekes  adathalmaz- 
ból, hogy  melléállítva  a  mostani  háború  adataihoz,  képet  alkothassunk 
annak  szomorúan  nagy  méreteiről.  A  tizennégy  év  háborúinak  veszte- 
sége a  következő  volt:  a  krimi  háborúban  elesett,  vagy  harctéren  szer- 
zett sebében,  betegségében  meghalt  784.991  ember,  az  olasz  háborúban 
45.000,  a  slézvig-holsteini  háborúban  3500,  az  amerikai  polgárháború- 
ban: az  északi  rész  vesztesége  volt:  281.000,  a  déli  részé  519.000,  az 
1866-iki  háborúban  45.000,  a  különböző  kisebb  háborúkban,  expedíciók- 
ban, mint  pl.  a  mexikóiban,  kokinkinaiban,  marokkóiban,  saint- 
dominiqueiban.  a  paraguayi  háborúban  stb.  65.000.  Összesen  mindezen 
háborúk  embervesztesége  volt  1,  743.491  halott.  Ez  a  szám  körülbelül 
annyi,  mintha  a  19.  század  közepén  Hollandia  egész  férfilakossága  ki- 
pusztult volna.  Az  akkori  irók  a  szörnyüködés  hangján  említik  e  szá- 
mokat. Vájjon  mit  szólnának  most,  ha  olvasták  volna  a  londoni  Eco- 
nomist  egyik  februári  számának  kombinációját,  mely  —  a  háborút  1916 
április  végéig  befejezettnek  véve  —  igen  mérsékelt  számítással 
16,250.000  emberre  teszi  az  összes  hadviselő  felek  halott,  sebesült  és 
eltűnt  katonáinak  számát.  Ebből  jutott  Angliára  800.000  ember.  Fran- 
ciaországra 2.000.000,  Oroszországra  5.000.000,  Olaszországra  500.000. 
Belgiumra  és  Szerbiára  550.000:  az  ententehatalmakra  tehát  összesen 
8,850.000:  Németországra  3.700.000,  Ausztria-Magyarországra  3.100.000 
Törökországra  és  Bulgáriára  600.000.  vagyis  a  központi  hatalmakra 
együtt  7.400.000  ember.  Ebből  a  16,250. 000-ből  halott  és  tartósan  kere- 
setképtelen összesen  3,980.000  ember,  miből  az  ententehatalmakra  jut 
2,000.000,  a  központi  hatalmakra  1,980.000.  Az  igy  elpusztult  emberek 
tőkeértékét  az  egyes  országok  speciális  viszonyainak  figyelembevételé- 
vel az  Economist  1.585,000.000  font  sterlingre  becsüli.  Mondanunk  sem 
kell,  hogy  az  Economist  számítása  önkényes  és  az  entente  szemével,  a 
mi  hátrányunkra,  látja  a  helyzetet. 

Sajnos,  a  legújabb  idők  háborúiról  nem  rendelkezünk  adatokkal. 

Az  1870 — 71.  évi  háborúról  is  csak  egyoldaluakkal.  Ugyanis  a  Fámban 
megjelenő  «Annuaire  de  l'économie  politique  et  de  statistique»  1873. 
évi  kötete  (a  216.  oldalon)  közli  a  német  hadsereg  veszteségét.  Szerinte 
1870.  augusztusában  a  német  hadseregből  780.723  ember  volt  mobili- 
zálva és  további  402.606  ember  volt  a  nem  mobilizált  csapatokba  osztva. 
Ebből  (Engel  Zeitschriftje  szerint)  40.881  halt  meg,  eltűnt  4009.  A  harc- 
téren meghaltak  száma  17.527,  a  sebesülésébe  halt  bele  10.710  ember, 
a  többi  haláleset  a  betegségek  aratása,  igy  például  2000  katona  halt  meg 
difteritiszben,  6595  tífuszban,  500  bronchitisben  stb.  stb.  Ha  az 
1870 — 71-es  háború  veszteségeit  is  hozzászámítjuk  az  említett  14  év 
háborúinak  veszteségéhez,  ugy  akkor  is  még  a  mostani  háború  veszte- 
sége halottakban  háromszor  akkora,  mint  e  14  év  háborúié  összesen. 

Ugyanilyen  nagy  eltéréseket  találunk  az  anyagi  veszteségek  között, 
Leroy-Beaulieu  e  14  év  pénzügyi  veszteségét  igy  számítja:  krimi  háború 
8  milliárd  500  millió  frank,  amerikai  háború  35  milliárd,  olasz  háború 
1  milliárd  500  millió,  slézvig-holsteini  háború  180  millió,  1866-iki  há- 
ború 1  milliárd  680  millió,  különböző  kisebb  háborúk  1  milliárd,  össze- 
sen 47  milliárd  830  millió  frank. 

A  mai  háború  rettenetes  nagy  gazdasági  pusztításairól  csak  jóval 
a  háború  befejezése  után  fogunk  magunknak  némi  képet  alkothatni, 
ugy,  hogy  jelenleg  a  gazdasági  kárnak,  mint  pl.  házak,  vasutak,  földek 
elpusztítása,  stb.  megbecsülése  lehetetlen.  De  arányairól  mégis  némi 
tájékozódást  nyerhetünk,  ha  csak  azokat  a  kiadásokat  nézzük,  amelyek 
a  hadseregek  fentartására  kellenek.  Az  ententehatalmak  —  az  Econo- 
mist  számítása  szerint  —  erre  költöttek  5975  millió  font  sterlinget,  a 
központi  hatalmak  4190  millió  font  sterlinget,  összesen  tehát  10  milliárd 
font  sterling  csak  a  készpénzkiadás  a  rengeteg  anyagi  káron  kivül. 
Ezért  emelkedtek  azután  az  államadósságok  eddig  nem  is  álmodott 
magasságra.  Az  ententehatalmak  államadósságának  emelkedése  igy  ala- 
kult a  háború  hatása  alatt:  Anglia  1880  millió  font,  Franciaország  1900 
millió  font.  Oroszország  1500  millió,  Olaszország  400  millió,  Belgium 
120  millió,  Szerbia  és  Montenegró  100  millió  font  sterling.  A  központi 
hatalmak  államadósságai  3430  milliófonttal  emelkedtek,  amiből  Német- 
országra jut  2100  millió,  miránk  (Ausztria-Magyarország)  1150  millió, 
Törökországra  150  millió,  Bulgáriára  30  millió.  Az  összes  hadviselő 
felek  államadósságai  8830  millió  fonttal  emelkedtek,  ami  nem  kevesebb, 
mint  453  millió  font  évi  kamatterhet  fog  jelenteni  a  háború  után. 

Olyan  összegek  ezek,  melyek  kulturális  célokra  felhasználva  köze- 
lebb vitték  volna  az  emberiségei  az  általános  jóléthez  és  boldogsághoz. 

Pereszlényi  Pál. 

Elnökválasztási  előesatározások  Amerikában.  Még  nyolc  hónap 
és  az  Egyesült-Államok  polgárságának  alkalma  lesz  Ítéletet  mondani 
Wilson  politikájáról  és  november  havában  az  elnökválasztás  alkalmával 
fog  eldőlni,  hogy  Amerika  polgársága  fenn  akarja-e  tartani  azon  állapo- 
tokat, melyeket  Wilson  a  neutralitás  fogalmának  magyarázásával 
inaugurált.  Természetesen  a  pártképződés  nem  bizonyos,  a  nemzetközi 
jog  magyarázatára  vonatkozó  árnyalatbeli  különbségek  fogják  létre- 
hozni. A  harcoló  felek  egyike  iránti  szimpátia  valószínűleg  befolyásolni 
fogja  bizonyos  mértékben  az  embereket,  de  végül  is  gazdasági  szem- 
pontok lesznek  a  döntők  a  tekintetben,  hogy  Wilson  jöjjön  megint, 
avagy  más.  Normális  viszonyok  között  a  választás  a  konzervatív  re- 
publikánusok és  a  liberális  demokraták  között  szokott  lefolyni,  ami 
mellett  azonban  megesett,  hogy  a  demokraták  nem  vonultak  fel  egysé- 
gesen. Wilsont  a  demokraták  küldöttek  a  Fehér  Házba.  És  a  demokra- 
tikus eszmék  égisze  alatt  küzd  most,  hogy  tovább  is  ott  maradhasson. 
Mint  lesz,  hogy  lesz,  nem  lehet  tudni.  Megválasztását  nemcsak  az  teszi 
kétségessé,  hogy  Bryan  és  a  most  népszerűséget  jelentő  németfaló  jel- 
mezben tetszelgő  közismert  bivalyvadász  is  fel  fognak  ellene  lépni, 
hanem  majd  az  a  körülmény  is,  hogy  a  demokratáknak  az  a  része, 
mely  károsodott  az  óvilágban  folyó  háború  következtében,  idegenkedik 
személyétől.  Wilson  ezt  nagyon  is  jól  tudja  és  már  megkezdett  választási 
körútján  a  szokástól  eltérőleg  nem  a  politikai  szempontból  rendes 
körülmények  között  jelentőséggel  biró  városokat  kereste  fel,  hanem 
gócpontjait  a  normális  körülmények  közötti  kiviteli  kereskedelemnek. 
Anglia  és  szövetségesei  nagy  mennyiségben  veszik  fel  Amerika  gabona-, 
gyapottermelésének  és  rézbányászatának  feleslegét,  de  a  Németországba 
való  kivitel  megszűnése  e  termelőknek  nagy  megkárosodását  jelenti, 
kik  ennek  következtében  nem  igen  lelkesednek  Wilsonnak  a  neutralitást 
magyarázó  azon  politikájáért,  mely  a  Morgan  és  a  Schwab  csoportnak 
dúsan  jövedelmez,  de  amely  nekik  nemcsak  jövedelem  elmaradást, 
hanem  érzékeny  veszteséget  is  eredményezett.  Wilson  választási  kör- 
útján tehát  most  e  joggal  panaszkodó  termelőket  akarja  meggyőzni  el- 
járásának helyességéről  és  hogy  a  rá  nézve  veszélyessé  válható  gazda- 
sági szempontok  helyett  más  jelszó  alatt  a  folyjanak  le  a  választási  har- 
cok, felvetette  a  nemzeti  védelem  szükségességének  eszméjét  és  st.louisi 
beszédében  egy  merész  fordulattal  már  azt  hangoztatta,  hogy  Ameriká- 
nak nagyobb  hajóhaddal  kell  majd  a  jövőben  bírnia,  mint  Angliának. 
A  gazdasági  elégedetlenséget  tehát  elnyomandó  az  amerikaiakra  nagyon 
is  ható  sárga  veszedelmet  rajzolta  fel  a  politikai  horizontra,  mert 
hiszen  nyilvánvaló,  hogy  a  flotta  növelése  nem  Anglia  ellen  irányul, 
hanem  inkább  a  nyugati  partokra  éhes  szemmel  néző  Japán  ellen,  bár 
tagadhatatlan,  hogy  a  flottaszaporítás  szükségességét  esetleg  azokkal 

szemben  is  sikerrel  lehet  majd  hangoztatni,  kik  nem  kábíttatván  el  az 
Angliából  most  dúsan  folyó  aranyoktól,  tán  angol-ellenes  politikát  köve- 
telnének. Mert  nem  szabad  elfelejteni,  hogy  ha  Amerika  hangulata  lát- 
szólag német-ellenes  is  és  ennek  nem  őszinte  lelki  hangulat,  hanem  a 
trustök  által  fizetett  újságok  ordító  cikkei  a  kifejezői,  sokan,  nagyon 
sokan  vannak,  kik  szimpátiával  kisérik  a  központi  hatalmak  heroikus 
küzdelmeit.  Ezek  közé  tartoznak  elsősorban  a  kivándorolt  irek,  kik 
igen  nagy  számmal  vannak  és  a  német  eredetű  amerikai  honpolgárok, 
kik  őshazájuk  iránti  rajongó  szeretetet  az  újvilágban  is  megőrizték.  Ter- 
mészetesen Wilson  ezeket  sem  hanyagolja  el,  nem,  már  csak  azért  sem, 
mivel  óriási  rétegek  állanak  német  befolyás  alatt.  A  st.-louisi  programm- 
beszéd  is  ezeknek  szólott,  még  pedig  egészen  közvetlenül,  mivel  tudott 
dolog,  hogy  St.-Louis,  valamint  a  Wilson  által  már  szintén  felkeresett 
Milwaukee  a  németek  fő  centruma. 

Normális  körülmények  között  a  választási  harc  ilyen  időben 
még  nem  szokott  megindulni,  mig  most  már  az  amerikai  közéletben 
erős  hullámokat  ver  föl.  Bizonyos,  hogy  a  választás  heves  lesz  és  az  is 
bizonyos,  hogy  a  várható  nagy  vesztegetéseknek  még  a  Sherman-féle 
antitrust  törvény  —  mely  pedig  nagy  büntetést  ró  a  szavazóvásárlóra 
—  sem  fog  gátat  vetni.  Végtére  most  üzletről,  nagyon  jó  üzletről  van 
szó  és  az  a  csoport,  mely  Wilson  politikája  következtében  ezer  millió- 
kat keresett,  nem  fog  habozni,  hogy  a  további  jó  üzletek  reményében 
néhány  száz  milliót  bocsásson  a  demokratapárt  intézőségének  rendel- 
kezésére. És  tekintve  azt,  hogy  a  Wilson — Lansing  jegyzékek  eddig 
Angliának  még  nem  voltak  kárára,  bizonyosra  vehető,  hogy  más  elnök- 
től függő  más  árnyalatú  jegyzékeket  megakadályozandó  maga  Anglia 
is  hathatósan  fogja  támogatni  a  Wilson  zászlaja  alatt  harcba  vonuló 
demokratákat. 

De  természetesen  illetlen  dolog  lenne  feltételezni,  hogy  a  válasz- 
tást végeredményben  a  megvesztegetésre  szánt  összegek  döntenék  el, 
az  eredményt  döntőleg  általános  gazdasági  szempontok  fogják  deter- 
minálni. Szó  sincs  róla,  Wilson  alatt  sokan  sokat  kerestek,  de  mint  már 
mondottuk,  a  hithű  demokraták  között  is  sokan  vannak,  kik  gálolt 
üzletek  következtében  károsnak  tartják  Wilson  külpolitikáját,  minek 
gazdasági  visszatükröződése  az,  hogy  az  elmúlt  évben  négyezerrel  volt 
több  a  csődök  száma  Amerikában,  mint  az  azt  megelőző  évben.  Sokan 
azt  tartják,  hogy  ezért,  de  egyéb  más  káros  visszahatás  miatt  Wilson 
politikája  sem  fogja  elkerülni  a  csődöt. 

A  semleges  Norvégia.  A  semlegesség  egymaga  még  nem  jelent 
kánaáni  állapotokat  és  ugyanazon  okoknál  fogva,  melyek  miatt  a  leg- 
több semleges  államnak  tűrni  és  szenvedni  kell  nem  egy  vonatkozás- 
ban, Norvégiának  is  volna  és  van  is  oka  panaszkodni.  A  semleges  álla- 
mokat, fekvésük  természetéből  folyólag,  legnagyobb  mértékben  azok 
az  intézkedések  érintik,  melyeket  Anglia  alkalmaz  a  tengeren  való  köz- 
lekedés tekintetében.  A  semlegesek  ragaszkodnak  azon  jogukhoz,  hogy 
szabadon  közlekedjenek  a  hadviselő  felek  bármelyikével.  De  Anglia 
túltevén  magát  a  párisi  deklarációnak  a  blokádra  vonatkozó  határoza- 
tain, azt  akarja,  hogy  a  semlegesek  az  ő  interpretálásában  fogadják  el 
a  nemzetközi  jogot.  így  aztán  kellemetlen  dilemma  elé  kerülnek  a  sem- 
leges államok.  Grey  azt  mondja,  ha  a  semlegesek  gátat  emelnének 
Anglia  ama  joga  elé,  hogy  megakadályozza  az  ellenséges  államoknak  a 
semlegesekkel  való  kereskedelmét,  ez  egyet  jelentene  a  semlegességük 
feladásával.  Evvel  szemben  a  semlegesek,  szegények  azt  mondják,  hogy 
ellenkezőleg,  akkor  sértenék  meg  neutralitásukat,  ha  tűrnék  azt,  hogy 
Anglia  lehetetlenné  tegye  a  most  fennálló  kereskedelmi  kapcsolatokat 
azon  országokkal  való  viszonylatban,  mely  országok  Angliával  háború- 
ban állanak.  A  semlegesek  nehezen  tudnak  a  dilemmából  kilábolni,  de 
ez  Angliát  a  legkevésbbé  sem  zavarja  és  olyan  nyugodtan  blokálja  a 
semlegesek  partjait,  mintha  azok  egyenesen  felkérték  volna  őt  erre. 
Anglia  azonban  ravaszul  aknákkal  blokiroz  és  ha  a  semleges  államok 
felszólalnak  aknarobbanás  esetén  az  ily  eljárás  ellen,  tagadásba  veszi 
az  aknák  angol  eredé  lét,  pedig  semleges  szakértők  már  megállapították, 
hogy  a  holland  és  a  skandináv  partok  közt  lerakott  aknák  javarésze  az 
angolok  által  helyeztetett  el.  Angliának  erőszakos  és  a  semlegesek  leg- 
természetesebb jogait  negáeióba  vevő  eljárása  a  hosszú  tengerparttal 
biró  Norvégiára  nézve,  különösen  káros  hatású.  Kitűnik  ez  a  norvég 
miniszterelnöknek  egy  londoni  lap  munkatársa  előtt  tett  nyilatkozatá- 
ból, melyben  a  miniszterelnök,  Knudsen,  keserűen  emlékezik  meg 
Angliának  a  semlegesekkel  szemben  követett  eljárásáról.  «Mig  mi,  mon- 
dotta Knudsen,  semlegességünkből  folyó  kötelezettségeinknek  minden- 
ben eleget  teszünk,  Anglia  megzavarja  a  mi  törvényes  kereskedelmün- 
ket.)) Ez  Norvégiára  annyiban  nagyobb  jelentőségű,  mert  sokkal  rosz- 
szabb  helyzetben  van,  mint  az  északi  tenger  mellett  levő  államok  bár- 
melyike, melyek  azon  körülmény  folytán,  hogy  Németországgal  közvet- 
lenül érintkezhetnek,  mindkét  hadviselő  féllel  folytathatnak,  habár  ki- 
sebb mértékben  is  mint  normálisan,  kereskedelmet,  csak  Svédországon 
át  érintkezhetik  vele,  mely  körülmény  nemcsak  a  drágább  szállítás  miatt 
hat  redukálólag  Norvégia  kivitelére,  hanem  azért  is,  mert  a  Stockholmba 
már  befurakodott  trustemberek,  Németország  külkereskedelmét  ellen- 
őrző angol  szervezet  közegei,  gátat  emelnek  a  Németországba  irányuló  és 

Anglia  által  clugárunak  deklarált  minden  áru  tranzitója  ellen.  A  szabad 
kereskedelmi  összeköttetés  lehetőségeinek  korlátozottsága  Norvégiában 
nagy  drágaságot  okozott,  olyat,  mely  norvég  viszonyok  szerint  relative 
magas,  sok  esetben  50%-os  áremelkedésben  nyilvánult  meg.  Emiatt 
bizonyos  ideges  hangulat  kezd  fellépni  Norvégiában,  mit  csak  fokoz  az 
a  körülmény,  hogy  a  neutralitásnak  minden  eventualitással  szemben 
való  védelmére  évente  30  millió  koronát  kell  honvédelmi  célokra  fordí- 
tani. Norvégiában  ezt  az  összeget  kidobott  pénznek  tekintik  és  sokszor 
felhangzik  a  norvég  sajtóban  a  rezignált  sóhaj,  hogy  mi  mindent 
lehetne  evvel  a  30  millióval  kezdeni,  vasutat  építeni,  szociális  intéz- 
ményeket létesíteni. 

Norvégia  ugyan  joggal  kesereghet  sok  olyan  káros  jelenség  miatt, 
mely  Anglia  által  felidézetteri  zavarja  őket  békés  kulturéletükben,  de 
mi,  ha  el  is  ismerjük  panaszaik  jogosultságát,  azt  kell  hogy  mondjuk, 
örüljenek,  hogy  igy  van.  Görögországban  bizonyosan  azt  sóhajtják  az 
emberek:  boldog  Norvégia.  30  milliójukba  kerül  a  semlegesség! 


Az  angol  hadsereg  tisztikara.  A  háború  eddigi  menete  megtanított 
már  minket  arra,  hogy  milyen  fontossága  van  nemcsak  annak,  hogy 
kiváló  szellemi  képességű  vezetők  álljanak  a  seregek  élén,  hanem  annak 
is,  hogy  a  kisebb  osztagok  vezetői  is  tökéletes  képzettséggel  birjanak. 
A  hadban  álló  államok  valamennyiénél  megvolt  annak  a  lehetősége 
—  Anglia  kivételével  —  hogy  a  mozgósítás  alkalmával  a  már  kész 
keretekbe  özönlő  katonákat  képzett  altisztek  és  tisztek  vezetése  alá 
helyezhessék.  A  tartalékosokkal  és  népfelkelőkkel  bevonuló  ranggal 
biró,  tehát  képzelt  egyének,  kellő  száma  adta  meg  erre  a  lehetőségei. 
Anglia  nem  volt  ebben  a  helyzetben.  A  háború  kitörésekor  csak  jelen- 
téktelen szárazföldi  katonasággal  rendelkezett.  A  verbuválási  munkála- 
tok ugyan  azonnal  folyamatba  tétettek  és  volt  is  eredményük,  de  a 
katonává  felavatott  emberek  számának  növekedése  nem  jelentette  egy- 
ben a  katonák  gyors  kiképzésének  lehetőségét.  Az  a  tiszti  és  altiszti 
kar,  mellyel  Anglia  rendelkezett,  nem  volt  elegendő  a  mindinkább  na- 
gyobbodó számú  anyag  kiképzésére.  A  kiképzést  nemcsak  az  tette 
nehézzé,  hogy  kevés  volt  a  territoriális  rendes  kiképző  anyag,  hanem 
az  ;i  körülmény  is,  hogy  a  háborús  akciók  megindulása  után  a  territo- 
riális sereg  egy  jelentős  részét  azonnal  át  kellett  küldeni  a  kontinensre, 
mi  azt  jelentette,  hogy  a  kiképzésre  nagyon  alkalmas,  kitűnően  kikép- 
zett akliy  lisztek  egyrészét  is  át  kelleti  küldeni.  Ez  a  körülmény  bár 
egyrészt  azt  eredményezte  elégtételül,  hogy  báró  Minarelli  Fitzgerald 
tábornok  is  elismerte,  hogy  az  angol  csapatok  támogatása  nélkül  Fran- 

eiaország  nem  tudta  volna  védeni  Párist,  másrészt  okozója  volt  annak, 
hogy  kellő  számú  tiszti  és  altisztikar  kiképzésére  kellett  Angliának  sok 
időt  fordítani.  Hogy  ez  a  forszírozott  kiképzés  azután  milyen  kvalitású 
tiszti  és  vezénylő  anyagot  adott  Angliának,  azt  nem  tudhatjuk,  de  az 
angol  vezérkar  értékére  igen  jellemző,  hogy  immár  olyanok  is  helyt 
foglalnak  benne,  kik  18  hónappal  azelőtt  még  semmiféle  kapcsolatban 
a  katonasággal  nem  voltak.  A  kontinentális  államok  hadseregében 
ilyesmi  nem  fordult  még  elő.  Gyors  előléptetésekkel  persze  itt  is  talál- 
kozunk. Megesik,  hogy  a  királyi  család  valamelyik  tagja  hamarabb  él- 
ei bizonyos  rangot,  mint  más,  közönséges  halandó,  de  arra  bizonyára 
nem  volt  eset,  hogy  mint  Lloyd  George  fia,  valaki  másfél  év  alatt  köz- 
legényi  pozicióból  őrnaggyá  emelkedett  volna.  De  a  legjellemzőbb,  hogy 
az  angol  hadseregben  ez  nem  is  kivételes  eset  és  hogy  az  ilyen  és  ehhez 
hasonló  karriérek  eléréséhez  éppenséggel  nem  szükséges,  hogy  karriért 
csináló  papája  miniszter  legyen.  Az  «Allgemeen  Handelsblad»  ama  hire, 
mit  már  fentebb  megemlítettünk,  hogy  a  háború  alatt  kiképzett  embe- 
rek kerültek  már  eddig  is  be  a  vezérkarba,  mindennél  többet  mond  és 
ha  valaki  nagyon  kíváncsi  arra,  hogy  ennek  mi  a  jelentősége,  az  gon- 
doljon csak  arra,  hogy  a  monarchia  és  Németország  hadseregében  csak 
az  évek  hosszú  során  át  sokat  tanult  és  kipróbált  tisztek  érhetnek  el 
ilyen  pozíciót. 


A  lengyel  légiók.  (Irta  dr.  Dabrowski  János.  Második  kiadás. 
Budapest,  1915.)  A  lengyel  légiók  neve  legendássá  vált  már  a  lengyel 
történelemben.  Egy  évszázaddal  ezelőtt  szerepeltek  először  a  lengyel 
légiók  mint  Napóleon  seregének  tagjai  és  ama  reményben  harcoltak  a 
nagy  hódító  oldalán,  hogy  ő  visszaállítja  a  lengyel  királyságot.  Hirt  és 
dicsőséget  hoztak  a  lengyel  névnek,  hisz  vezérök  Poniatowski  József 
herceg,  ki  az  Elster  hullámaiban  hősi  halált  halt,  a  lengyel  történelem 
legideálisabb  alakjává  lőn. 

E  légiók  emléke  elevenedett  fel  a  világháború  kitörésekor,  mikor 
a  lengyelek  áldozatkészsége  és  lelkesedése  megalkotta  a  légiókat, 
melyek  oly  vitézül  és  hősiesen  harcolnak  a  lengyelek  ősi  ellensége  az 
orosz  ellen.  Ezeknek  a  légióknak  szerepét  és  történetét  mondja  el 
Dabrowski  János  dr.  fönt  említett  kis  munkájában.  Nagyon  érdekesen 
és  világosan  vázolja  a  lengyel  légiók  keletkezésének  történetét  az  utolsó 
orosz  forradalom  után  beállott  lengyel  politikai  viszonyokkal  kapcsolat- 
ban. E  forradalom  után  a  királysági  lengyelek  egy  része  látva  azt,  hogy 
az  oroszoktól  békés  uton  semmit  sem  érhet  el,  a  fegyveres  leszámolásra 
tett  előkészületeket  s  megalkotta  a  lövőegyesületeket,  melyeket  galíciai 

talajra  vitt  át,  mert  Orosz-Lengyelországban  az  orosz  hatóságok  üldö- 
zése következtében  csak  a  legnagyobb  titokban  szervezhették  azokat. 
Ezeknek  szervezése  körül  különösen  Pilsudzki  József  szerzett  nagy 
érdemeket,  ki  a  háborn  kitörésekor  a  légiók  élére  állva,  dicsőségről- 
dicsőségre vezette  a  lengyel  légiókat  s  jelenleg  dandárparancsrroka  azok- 
nak. Pilsudzki  csapata  elsőnek  lépte  át  az  orosz  határt  1914.  aug.  6-ikán 
s  foglalta  el  Miechowot.  A  legnehezebb  pontokon  a  Visztula  mellett, 
Limanowánál,  Bukovinában,  a  Nida  partján  s  jelenleg  a  Pripet  mocsa- 
raiban derekasan  állották  meg  helyüket  s  mindenütt  felebbvalóik  dicsé- 
retét érdemelték  ki.  Különösen  hiresekké  váltak  vitézségükért  és  vak- 
merőségükért Belina  utánusai,  kiknek  bravúros  tetteiről  egész  legendák 
járnak  szájról- szájra. 

A  lengyel  légiók  azonban  nemcsak  vitézségükért  érdemlik  meg 
rokonszenvünket,  hanem  azért  is,  mert  az  oroszok  első  magyarországi 
betörése  alkalmával  ugyancsak  kivették  részüket  a  muszkák  kikergeté- 
sében  s  nagy  érdemök  van  abban,  hogy  az  orosz  invázió  nem  terjedt 
tovább.  Ők  építették  1914.  október  havában  a  Panthir-szoroshoz  vezető 
« Légiók  utját»,  mely  késő  nemzedékeknek  is  mutatni  fogja,  hogy  itt  a 
lengyel  légiók  védték  hazánk  földjét. 

Kívánatos  volna,  hogy  minél  szélesebb  körben  legyen  ismeretes  a 
lengyel  légiók  működése  és  különösen  ajánlhatjuk  ez  ügyesen  irt  és 
igen  hangulatos  képekkel  díszített  kis  könyvet  a  magyar  ifjúságnak. 

D.  A. 


A  román  Sphinx.  Az  amerikai  Review  of  Reviews  januári  száma 
Lothrap  Stoddard  tollából  ilyen  címen  közöl  egy  tanulmányt  Romániá- 
ról. A  cikk  írója  tárgyilagosan  kezeli  Románia  állásfoglalását  és  először 
kimutatja,  hogy  egészen  1913-ig,  mikor  Románia  a  legyengüli  Bulgáriá- 
tól elvette  Szilisztriát  —  Oroszország  tanácsára  —  mindaddig  Romániá- 
ban a  hangulat  Ausztria-Magyarország,  illetőleg  a  németség  mellett  volt. 
Csak  mikor  azt  vették  észre,  hogy  Ausztria-Magyarország  velük  szem- 
ben Bulgária  érdekeit  védi,  akkor  kezdődött  a  moszkovita  barátság, 
mely  csúcspontját  1914-iki  cári  látogatás  alkalmából  érte  el,  mikor  azt 
is  híresztellek,  hogy  a  román  trónörökös  a  cár  leányát  veszi  feleségül. 
Ez  idő  óla  kezdlek  elhallgatni  a  dalok,  melyek  a  besszarábiai  « szabad » 
románok  vágyait  keseregték.  Mikor  a  világháború  kitört,  Bratianu  volt 
a  miniszterelnök,  aki  a  liberális  párt  bizalmát  bírja  és  programmja 
tulajdonképen  az  volt,  hogy  a  parasztoknak  a  parasztlázadás  után  be- 
ígért szociális  törvényjavaslatokat,  melyeknek  behozatalát  a  balkán- 
háboru  hátráltatta,  most  már  valóra  váltsa.  Természetesen  a  világ- 


Följegyzések 


385 


háború  ezt  ismét  elodázta,  de  azért  a  román  parasztság  nyugodt,  mert 
semmi  más  köze  nincs  a  román  arisztokratákkal  és  felsőréteggel,  mint 
az,  hogy  azok  által  majdnem  rabszolgai  módon  le  van  nyűgözve. 
A  román  paraszt  nem  háborút  akar,  de  földet  és  a  görög,  zsidó  és  ör- 
mény uzsorásoktól  való  szabadulást.  Maga  a  román  arisztokrácia  és  a 
Bukarestbe,  ebbe  a  «Párisnak»  önmaguk  által  nevezett  360.000  lakossal 
biró  városba,  szorult  intelligencia,  sem  egyöntetűen  ententepárti,  mert 
ezek  párttöredékekre  vannak  szakadva. 

A  franciaimádat  inkább  egy  ábránd  kultiválása  náluk,  mely 
ábrándot  a  politikusok  ügyesen  kihasználnak,  ugyanis  a  román  nép 
hiúsága  abban  él,  hogy  ők  Traján  leszármazottjai  és  ezért  ők  francia 
rokonok  és  ezért  kelet  Párisa  Bukarest. 

Ebben  a  kultuszban  annyira  mennek,  hogy  a  legtöbb  család  még 
otthon  is  franciául  beszél.  A  legújabb  időkben  mentek  csak  a  román 
ifjak  német  egyetemekre,  de  ezek  száma  még  elenyésző  és  ezek  még 
szerepet  nem  játszanak.  Bratianu  jól  tudja,  hogy  Románia  egyik  fél- 
hez sem  csatlakozhatik  és  különösen  ma  még  nem,  mert  hisz  a  helyzet 
képe  véglegesen  még  nem  tiszta.  Erdélyben  ötvenöt  százalék  a  romá- 
nok száma,  de  ez  egy  megvíhatatlan  terület,  viszont  Besszarábiát,  ha 
ma  megkapná,  sohasem  tudhatja  az  orosz  mikor  venné  azt  vissza,  egy- 
ben orosz  provinciát  csinálna  Romániából.  Románia  helyzete  annyiban 
teljesen  tiszta,  hogy  egyik  félhez  sem  csatlakozhatik. 


Az  olasz  flotta.  Most  már  ismerjük  harci  értékét  tapasztalatból. 
Ismerik  uj  szövetségesei  is.  De  az  uj  szövetségesek  aligha  csalódtak  túl- 
ságosan, mert  az  entente  szakkörök  már  a  háború  előtt  nem  valami 
nagy  aggodalommal  várták  az  olasz  flotta  szereplését  —  ellenük. 

Alig  két  évvel  a  háború  kitörése  előtt  a  Revue  de  Paris  1912.  ápri- 
lis 1.  számában  egy  francia  tengerésztiszt  tollából  ismertetés  jelent  meg 
az  olasz  hajóhadról.  A  cikkiró,  noha  «őszinte  barátja  Olaszországnak 
és  meggyőződéses  hive  a  latin  egységnek)),  abból  a  becsületes  feltevés- 
ből indul  ki,  hogy  az  olasz  flotta  majd  a  miénkkel  együtt  a  francia 
flotta  ellen  harcol  a  Földközi-tenger  nyugati  medencéjének  birtokáért. 
Azonban  nem  sok  rosszat  vár  francia  szempontból  a  két  flotta  együttes 
szereplésétől  sem,  mert  épen  az  olasz  flotta  egyáltalán  nem  ugy  fejlő- 
dött, hogy  ebben  a  feltételezett  harcban  nyomatékosan  felléphessen. 
Hiányzik  fejlesztéséből  az  a  vezető  gondolat,  mely  minden,  egy  határo- 
zott ellenséget  szem  előtt  tartó  harcra  készülődés  erejét  adja. 

Mig  az  olasz  politika  gyönyörűen  kihasználta  Balkán-politikájá- 
ban az  orosz-osztrák-magyar  ellentétet  és  mig  az  entente  ellen  különös 

kedvvel  hivatkozott  szövetségeseinek  erejére,  addig  ellenünk  is  készült, 
meg  az  entente  ellen  is,  minden  eshetőséget  szem  előtt  tartva,  mindenre, 
még  a  legbecstelenebb  árulásra  is  elszántan.  Hogy  ez  a  politika  milyen 
gyümölcsöket  érlel  a  jövőben,  arról  most  döntenek  katonáink  az  Isonzó- 
nál. A  francia  szakértő  megállapításaiból  azonban  kiderül,  hogy  ez  az 
ingadozás,  az  őszinteség  hiánya  már  eleve  lefokozta  flottgjuk  harci 
értékét  —  akár  ellenünk,  akár  az  entente  ellen  léptek  volna  akcióba. 

A  cikkiró  először  pontosan  ismerteti  az  olasz  flotta  fejlesztése 
körül  tett  fáradozásokat,  majd  felveti  a  kérdést,  lehet-e  valami  biztos 
következtetést  vonni  e  fáradozásokból  az  olasz  tengeri  politika  jövendő 
irányát  illetőleg?  Határozottan  nem.  «Az  a  meggyőződésünk,  hogy  az 
olasz  tengerészetnek  más  jelleggel  kellene  rendelkeznie  az  esetben,  ha 
Franciaországtól  akarná  elvenni  a  Földközi-tenger  nyugati  medencéjé- 
nek uralmát  s  ismét  mással  abban  az  esetben,  ha  egyetlen  célja  az  Adria 
birtokáért  való  harc  az  osztrák-magyar  tengerészettel.  Csodálni  lehet, 
hogy  az  olaszok,  noha  jó  stratégák,  még  sem  alkalmazták  a  békeidő 
tengeri  stratégiájának  —  mert  ép  ugy  van  béke-stratégia,  mint  háborús 
stratégia  s  az  előbbi  nem  kevésbbé  fontos  —  legfontosabb  alapvető 
elvét,  hogy  a  tengerészetnek  aktiv  erejét  az  előre  látható  ellenség  hatal- 
mára és  különös  képességeire  való  tekintettel  kell  megalkotni.)) 

«Igen  ám,  de  ez  csak  akkor  lehetséges,  ha  a  külpolitikai  irány 
határozott,  változhatatlan  és  ha  ez  az  irány  egyetlen  ellenséget  tart 
szemmel.  Ez  az  eset  a  jelen  pillanatban  a  németek  és  angolok,  az  ame- 
rikaiak és  japánok  közt.  De  nem  igy  áll  a  helyzet  az  olaszokkal,  kik  az 
1904-iki  titkos  megállapodás  ellenére  jobban,  mint  valaha,  készek  meg- 
ragadni az  alkalmat,  hogy  a  maguk  hasznát  biztosítsák,  jelentkezzék  ez 
a  haszon  akár  keleten,  akár  nyugaton.)) 

A  cikk  megjelenése  idején  az  olaszok  a  tripoliszi  akcióval  voltak 
elfoglalva.  A  francia  sajtó  nem  a  legnagyobb  méltánylással  tárgyalta 
vállalkozásukat  s  nem  kis  malíciával  emlegette,  hogy  az  olasz  imperia- 
lizmus ugyancsak  agresszív  és  másnál  nagyon  kevéssé  tiszteli  azokat  a 
faji  jogokat,  melyekre  alkalomadtán  oly  szívesen  hivatkozik.  A  katonai, 
különösen  a  tengerészeti  köröket  pedig  kellemetlenül  érintette,  hogy  a 
frázisoktól  dagadó  olasz  sajtó  az  alapjában  véve  dicstelen  expedíció 
minden  jelentéktelen  sikerét  mérhetetlen  hőstettként  ünnepelte.  A  fran- 
cia lengerésztisztnek  erre  is  van  néhány  hűvös,  helyenkint  gúnyos  meg- 
jegyzése. «S  a  katonai  edzettség?  A  jelen  háború  e  szempontból  valóban 
oly  sokat  jelent-e?  Igen  és  nem.  Tagadhatatlan,  hogy  élestöltéssel 
ágyúzni,  teljesen  felszerelt  torpedókat  vetni  valódi  cél  ellen,  igazi  ellen- 
ségre többet  ér,  mint  vaktöltéssel  lőni  mesterséges  célokra.  De  végre  is, 
ez  a  valódi  cél  nem  lő  vissza,  ez  az  « igazi  ellenség »  —  szegény  arabok! 
—  elsöpörteti  magát,  anélkül,  hogy   felelhetne.    Az   élestöltéssé]  való 

anyagi  gyakorlatból  —  hogy  ugy  mondjuk  —  hiányzik  az  olasz  legény- 
ség szempontjából  a  morális  gyakorlat,  melyet  csak  az  átélt  veszély,  az 
élet  feláldozásába  való  belenyugvás,  a  rombolás  látása  adhat  meg. 
Tudom,  hogy  az  olasz  tisztek  sokkal  meggondoltabbak,  sokkal  körül- 
tekintőbbek, hogy  sem  e  pontban  csalódnának.  De  igy  van-e  ez  a  legény- 
séggel is?  Nem  fenyeget-e  az  a  veszély,  hogy  ezeket  hamis  önérzettel 
töltik  el  a  valóban  kissé  lázas  sajtó  dithyrambjai?» 

A  francia  cikkíró  ugyan  nem  nekünk  szánta,  de  mi  is  elfogadhat- 
juk nyugodt  lélekkel  —  az  eddigi  tapasztalatok  alapján  is  —  a  végső 
konklúziót:  «A  valóságra,  egy  komolyan  organizált  tengeri  haderővel 
való  összecsapás  rettenetes  valóságára  ébredés  talán  kegyetlen  lesz.» 

Occidentalis. 


A  ((felszabadított  Duna».  Keletet  a  nyugattal  kötötte  össze.  Lankás 
partjain  keresztes  hadak  és  kereskedők  karavánjai  jártak.  Hullámos 
háta  kelet  kincsével  rakott  hajókat  himbált  nyugatra.  Azután  árva  lett 
a  nagy  folyó.  Bátor  hajósok  bárkái  messze  óceánokat  szeltek.  Mint  tör- 
téneti könyvek  mondják,  a  hatalom  egyensúlya  felbillent  és  Európa 
nyugati  partjaira  csúszott.  A  Duna  völgye  többé  nem  volt  világok  köz- 
lekedő utja. 

És  ime  jött  a  háború,  csodák  között  a  legrémesebb  csoda.  A 
hatalmi  egyensúly  újból  inog  s  talán  a  nagy  folyam,  a  mi  folyónk,  az 
lesz  megint,  ami  volt.  Berlin — Bagdad!  E  két  név  uj  világot  jelent  szá- 
munkra s  ez  uj  világban  újra  szerep  jut  a  mi  Dunánknak.  Ellenségeink 
fegyverei  hatalmas,  dús  területet  kovácsoltak  álomból  valóságos 
egésszé,  melynek  egyik  vége  Berlin,  a  másik  vége  Bagdad.  A  kettő 
között  az  ut  újra  itt  vezet  el  a  sokat  látott  Dunánknak  partjain.  A  köz- 
ponti hatalmak  most  születő  testében  a  leghatalmasabb,  legjobban  lük- 
tető ér  a  Duna. 

Bámulatos,  hogy  ezt  is  —  dacára  annak,  hogy  leginkább  mi  ne- 
vezhetjük magunkénak  ezt  a  folyót  —  mások  vették  észre  és  nem  mi. 
Tudomásul  vettük,  hogy  van.  Csendes  estéken  szeretettel  néztük  a 
karcsú  karokként  ivelő  hidakról,  mint  tükröződik  benne  hosszú  lámpa- 
sorok fénye.  De  többet  alig  tettünk.  Nézzünk  át  német  szom- 
szédainkhoz s  bámulattal  fogjuk  látni,  hogy  ők  mit  tettek.  Pedig 
a  mi  csodálatos  nagy  folyónk  náluk  csak  nagyobb  patak.  De  ők  minden 
iránt  érzékkel  bírnak  s  értékelni  tudják  azt,  hogy  e  fontos  folyónak 
az  a  kis  része  birtokukban  van.  Mi  pedig  azt  se  tudjuk  felérni  ésszel, 
mit  jelent  e  folyónak  rónáinkon  áthömpölygő  hosszú,  széles  háta.  A 
bajorok  január  elsején  uj  folyóiratot  indítottak  meg,  a  szó  szoros  értei- 

mében  vett  « folyó » -iratot,  amelynek  cime:  «Die  Donau».  Mi  szeretjük 
a  Dunát,  ők  értékelik.  Nézzük  végig  a  folyóirat  egy  számának  cikk- 
eiméit: «Két  kivánság  a  Duna  részére»,  « Duna-problémáink »,  «Téli  ki- 
kötők)), «A  Duna  folyam  vidékének  forgalma»  stb.  stb.  Komolyan,  a 
jövőbe  való  előrelátás  tudatosságával  tárgyalják  e  fontos  kérdést.  De  a 
szentimentális  lelkesedés  sem  hiányzik.  Egy  német  lapban  cikk  jelent 
meg  a  « Felszabadított  Duna»  cimmel.  A  megszemélyesített  Duna  vígab- 
ban hömpölygeti  hullámait,  mert  érzi  a  régi  nagy  időknek  szeleit  ismét, 
sejti,  hogy  a  dicső  mult  után  munkás,  nagyszerű  jövő  vár  reá. 

És  mit  tettünk  mi?  Budapest  a  dunamenti  kikötők  sorában  — 
dacára  annak,  hogy  legmodernebb  dunai  metropolis  —  csak  a  hatodik  ; 
helyen  áll  a  téli  kikötők  szempontjából. 

Mikor  fogjuk  már  kincseinket  magunk  felfedezni  tudni  és  értéke-  j 
síteni  is  azokat? 


Elérheti-e  Németország  Indiát?  Ennek  a  világháborúnak  a  leg- 
nagyobb vállalkozása  a  bagdadi  expedíció,  amelynek  éle  India  ellen 
irányul.  Ha  a  legújabb  adatok  alapján  készült  térképet  megnézzük, 
akkor  -látni  fogjuk,  hogy  a  német  miként  terjesztette  ki  a  török  vasút- 
hálózatot Bagdad,  azaz  a  Perzsa-öböl  és  Sulemainyek  a  perzsa  határ 
felé.  E  két  utolsó  vasútvonal  koncesszióját  akkor  kapta  a  német  csá- 
szár, mikor  Windsorban  volt  nagyanyjánál  és  Krügernek  kijelentette, 
hogy  az  nem  számíthat  német  segítségre.  A  Sulemainyek  vonal  Perzsia 
legfőbb  karaván  útjában  zárul,  amely  aztán  Indiába  vezet.  Most  lesz 
mindenki  előtt  világos,  hogy  miért  grata  persona  a  német  császári  hadi- 
szálláson Sven  Heddin  a  svéd  utazó.  Hisz  ennek  1910-ben  megjelent 
könyve  ((Szárazföldi  ut  Indiába»  nem  más,  mint  leírása  annak  az  út- 
nak, amelyet  Nagy  Sándor  követett  Beludsisztánon  keresztül.  Sven 
Heddin  könyve  nem  más,  mint  útmutató  könyv  a  német  vezérkar 
részére.  Az  Indiába  vezető  ut  mentén  nagymennyiségű  naftaforrások 
vannak,  már  pedig  az  automobilok  hajtásához  benzin  szükséges,  amely 
ezekből  nyerhető.  így  tehát  automobilokon  megindulhat  egy  nagy  török 
hadsereg  német  vezetés  mellett  India  ellen,  hogy  megismétlődjék  az, 
hogy  2200  év  után  újra  elment  egy  európai  sereg  Indiába,  azon  győzel- 
mes sereg  utján,  amely  elvitte  Indiába  a  görög  művészetet  és  elhozta 
onnét  Európa  részére  Budha  legelső  szavát. 

Egy  amerikai  folyóirat  fejtegeti  ezt,  hogy  ez  1917-ben  megtörtén- 
hetik és  ezzel  a  német  uralom  török  haderő  révén  Indiára  teszi  kezét. 


Följegyzések 

Az  Unió  irányváltozása.  Nem  lehet  elvitatni,  hogy  az  amerikai 
Egyesült-Államokban,  nincs  meg  többé  az  entente  imádat,  sőt  kezd  a 
hangulat  a  központi  hatalmak  felé  fordulni. 

Ennek  egyik  oka  az,  hogy  a  központi  hatalmak  számára  a  gyapo- 
tot és  a  mezőgazdasági  terményeket  nem  tudják  szállítani  a  termelők 
és  ezáltal  az  Egyesült-Államok  polgárságának  jelentős  része  károsodott 
meg;  minthogy  pedig  az  elnökválasztásra  készülődni  kell,  ezért  hajlik 
Wilson  most  Németország  felé.  Igaz  ugyan,  hogy  az  egész  irányválto- 
zásnak igazi  oka  az,  hogy  kezdenek  rájönni  arra,  hogy  a  perfid  Albion- 
nak  Japánnal  olyan  szerződése  van,  amely  szerint  Japánt  háború  ese- 
tében, Anglia  fegyveresen  tartozik  segíteni.  Már  pedig  az  amerikai  nép- 
iskolai törvény  óta,  mely  Kaliforniában  kizárta  a  japán  gyermekeket 
az  ingyenes  népiskolákból,  állandó  súrlódás  van  Japán  és  az  Unió 
között,  amelynek  mozgató  ereje  nem  más,  mint  az  a  nagy  kérdés,  hogy 
ki  az  ur  a  Csendes-óceánon.  Mióta  a  Panama-csatorna  megnyílt,  ez  a 
kérdés  még  aktuálisabb  lett  és  most,  hogy  Japán  és  Anglia  viszonya 
tisztázódott  az  Unió  népe  előtt,  azonnal  hozzáláttak  a  nagyarányú  flotta- 
fejlesztéshez, a  hadsereg  létszámának  fölemeléséhez  és  Németország- 
gal való  szimpatizáláshoz,  vagyis  a  németekhez  való  közeledése  az 
Uniónak  nem  más,  mint  saját  veszélyes  helyzetének  való  helyes  meg- 
ítélése. 


A  Hazai  Bank  Részvénytársaság  február  17-én  tartotta  Dániel  Ernő 
báró v.  b.  1. 1.  elnöklete  alatt  XXI.  évi  rendes  közgyűlését,  amelyen  49  rész- 
vényes jelent  meg  141.624  részvény  képviseletében.  £  közgyűlés  az  előterjesz- 
tett mérleget  és  jelentést  jóváhagyta,  az  igazgatóságnak  és  felügyelőbizott- 
ságnak a  felmentvényt  megadta  és  elhatározta  az  1915-iki  üzletévre  kimuta- 
tott 4,135.669  73  korona  tiszta  nyereségből,  illetőleg  az  alapszabályszerü  juta' 
lékok  levonása  után  fennmaradó  összegből  200.000  darab  részvény  21.  számú 
osztalékszelvényének  folyó  hó  18-ától  kezdve  14  koronával  leendő  beváltását, 
a  tartalékalapnak  500.000  koronával,  a  banképület  tartaléknak  100.000  koroná- 
val, a  nyugdijalapnak  40.000  koronával  való  javadalmazását,  egyszersmind 
kiutalt  a  felügyelő  bizottság  díjazására  18.000  koronát,  a  tisztikar  részére 
75.000  koronát,  a  Nemzeti  Áldozatkészség  Szobra  országos  bizottsága  ren- ' 
delkezésére  25.000  koronát,  az  oroszok  által  feldúlt  kárpáti  falvakat  fel-  ' 
épitő  országos  bizottság  rendelkezésére  25.000  koronát  és  elrendelte  a  fenn-  . 
maradó  362.110*38  korona  nyereségátvitelnek  az  1916-iki  üzletév  javára  való  " 
írását.  Elfogadta  folytatólag  az  igazgatóság  által  előterjesztett  alapszabály-  : 
módosítást,  megválasztotta  az  igazgatóság  eddigi  tagjait  ujabb  három  üzletév 
tartamára  és  a  felügyelő  bizottság  uj  tagjának  Szilágyi  Arthur  Károly  dr. 
udvari  tanácsost.  Végül  a  közgyűlés  Zsigmondy  Jenő  főrendiházi  tag  rész- 
vényes indítványára  az  ügybuzgó  és  eredményes  munkálkodásért  az  igaz- 
gatóságnak és  különösen  Szitányi  Ödön  vezérigazgatónak,  a  két  ügyvivő 
igazgatónak,  valamint  a  bank  tisztviselői  karának,  köszönetet  szavazott. 

Az  Egyesült  Budapesti  Fővárosi  Takarékpénztár  február  19-én  dél- 
után 4  órakor  tartotta  meg  Harkányi  Frigyes  báró  belső  titkos  tanácsos  elnök- 
lete alatt  69-ik  évi  rendes  közgyűlését,  melyen  94  részvényes  jelent  meg  4074 
részvény  képviseletében.  Az  igazgatóság  jelentése  egyebek  közt  felemlíti,  hogy 
az  intézet  a  háborús  viszonyok  közepette  a  rendkívüli  helyzet  és  a  jövő  esé- 
lyeivel számolva,  uj  kezdeményezésektől  tartózkodott,  érdekeltségeit  nem  ter- 
jesztette ki,  hanem  régi  hagyományaihoz  híven,  az  intézet  tisztán  takarék- 
pénztári jellegét  szem  elől  nem  tévesztve,  mobilitásának  gondos  megőrzése 
mellett,  tevékenységét  csaknem  kizárólag  meglévő  erős,  egészséges  folyó 
üzleteinek  ápolására  és  intenzív  gondozására  fordította.  Ez  irányban  kifejtett 
munkája  kielégítő  eredménnyel  járt,  mert  a  nehéz  idők  súlyos  viszonyai  dacára 
is  -oly  üzleti  eredményt  sikerült  elérnie,  mely  a  tavalyinál  nagyobb  osztalék- 
nak szétosztását  teszi  az  idén  lehetővé.  A  közgyűlés  az  igazgatóság  jelen- 
tését kedvezően  fogadta,  s  annak  és  a  felügyelő  bizottság  felolvasott  jelen' 
tésének  alapján  a  mérleget  megállapította,  a  felmentvényt  minden  irányban 
egyhangúlag  megadta  és  Deuecis  del  Vecchio  Ferenc  részvényes  indítványára 
az  igazgatóságnak  és  a  tisztikarnak  köszönetet  szavazott.  A  tiszta  nyereség 
felosztására  vonatkozólag  elfogadta  az  igazgatóságnak  általunk  már  ismer- 
tetett összes  javaslatait.  Uj  igazgatósági  taggá  ómoraviczai  Heinrich  Dezső 
dr.'t,  a  Heinrich  A.  és  fiai  cég  beltagját  s  a  felügyelőbizottság  tagjaivá  pedig 
a  régi  tagokat  ismét  megválasztotta.  A  részvényenként  10  koronában  meg- 
állapított osztalékot  az  intézet  pénztárai  már  f.  évi  február  hó  21-étől  kezdve 
kifizetik. 


(§>inger  és  Wolfner  kiadásai 
Budapest,  VI.  Andrássy-út  16 


Uj  könyvek : 

J?z  akadémia  péczely  dijának  nyertese : 

Tormay  Cecil:  A  régi  ház. 

Regény.  Batthyányi  Gyula  gróf  rajzaival. 
Második  kiadás,  sajtó  alatt.  Ara  4  korona. 
Szomaházy  István  :  Pleseváros  Regény.  Ára  2  50 

Háborús  versek  könyve.  (Magyar  költők  191415) 
Ara  fűzve  3  korona.  Diszkötésben  5  korona. 

Herczeg  Ferenc:  Magdaléna  két  élete.  Regény. 
Ára  fűzve  2.50  kor.  Diszkötésben  4.50  kor. 

Dicséret,  dicsőség.  Ernőd  Tamás  énekeskönyve 
az  1914 — 15.  esztendőkből.  Ára  3  korona. 

Krúdy  Gyula:  Szindbád.  A  feltámadás.  Ára  2.50  K. 

Dr.  Vasadi  Balogh  György:  Kék  vizek  mellett. 
Fűzve  3  korona,  kötve  5  korona. 

Dr.  Körmendy  Ékes  Lajos :  A  mozi.  Ára  3  korona. 

Dr.  Lóránt  Ármin:  A  hadifogoly^kérdésről.  Ára 
1  korona  40  fillér. 

Falu  Tamás:  Padok  zenéje.  Versek.  Kötve  2  kor. 

Dessewffy  Berta:  Elbeszélések.  2.  kiad.  Ára  3  K. 

Beke  Margit:  Ata  könyve.  Ára  1  korona. 


Gyengélkedők,  vérszegények,  idegesek,  lábbadozók, 
sebesüléstől,  túlerőltetett  munkától  elerötlenedettek 

aDnHommel-féle 
Haematogen-ben 


az  orvosok  ezrei 
által  legmelegeb- 
ben ajánlott  erö- 
sitöszert  találnak 


Figyelmeztetés! 


Óva  Intünk  mindenkit  hami- 
sítványoktól, amelyeknél  a 
HŐMMEL  vagy  DR.  HŐMMEL 
névvel  visszaélnek.  —  Ezért 
kifejezetten  a  valódi  Dr.Hom- 
mel-f éle  Haematogent  kérjük 


Kapható  gyógy- 
szertárakban. — 
Ára  üvegenként 
4.—  korona"ÍWI 


AKTIEN- 

GESELLSCHAFT 
HOMMELS 
HAEM  ATOGEN 
ZÜRICH 
SCHWEIZ 


MIINOAR1A  kHn.VNVOMDA  BUDAPFST. 


Jog:  és  szabadság. 

—  Március  15-én  — 


Bús  sorvadások,  tespedések, 
Sok  százados  rabság  után 
Apáink  végre  azt  akarták, 
Hogy  a  magyar  szabad  legyen!  .  . . 
És  márciusnak  íduszán 
Megkezdődött  a  vértelen  harc,  — 
A  legdicsőbb,  mely  valaha 
Lélekből  támadt  és  bilincseket  tört! 
Szivet  megejtő,  kábitó, 
Mint  a  tavaszi  mámor!  .  .  . 
És  tiszta,  mint  a  napsugár, 
Mely  a  hegyek  havas  fejét 
Hajnal  felé  csókolni  jár!  .  . . 

Jog  és  szabadság  volt  a  jelszó! 

Szegény,  ártatlan  emberek  ti, 

Akik  halálos-komolyán 

Vettétek  ezt  a  jelszót!  .  . . 

Akik  hittétek  rendületlenül, 

Hogy  mindenütt,  ahol  szivek  dobognak, 

Elmék  hevülnek:  trónja  lesz  a  jognak 

És  a  szabadság  diadalmat  ül!  . .  . 

Szegény,  ártatlan  emberek  ti!  .  .  . 

Az  áldozó  oltárok 

Magas,  szűz  lángja  nem  lehet 

Önzéstől,  szennytől  mentesebb, 

Mint  a  ti  égő  lelketek, 

Mely  szent  hevében  arra  vágyott, 

Hogy  a  saját  hazátokon  kivül 

Még  átölelje  az  egész  világot!  .  .  . 

Magyar  Figyelő.  *  26 


Ábrányi  Emil 


És  most!  . .  .  Irgalmas  Isten! 

Milyen  világra  sütsz  most 

Te  visszatérő  márciusi  nap, 

Minden  napunk  közt  legmagasztosabb!  . . 

Mit  szólsz  e  véres,  könnyáztatta  földhöz, 

Ahol  a  termő,  drága  televény 

Munkások  hijján  parlagon  hever, 

Gyom,  dudva  veri  fel, 

De  millió  kéz  lázas  buzgalommal 

Reggeltől  estig  egyebet  se  tesz, 

Csak  ás,  csak  ás,  csak  ás: 

Holtak  számára  mély  sírgödröket, 

Élők  számára  földalatti  árkot!  . . . 

Mit  szólsz  e  rút,  őrjöngő  tomboláshoz, 

Ahol  művelt,  nagy  nemzetek 

Ugy  gyűlölik 

És  ugy  ölik 

Dühös  haraggal  egymást, 

Mint  a  vadállatok! 

Ahol  gúny  lett  a  jog, 

És  megszentelt,  pecsétes  levelét 

Az  árulás  kacagva  tépi  szét!  . . . 

Ahol  szabadság 

Annyit  jelent: 

Tipord  le  bátran 

A  védtelent, 

Mert  minden  aljas  gazság, 

Minden  hazug  ravaszság, 

És  minden  becstelenség, 

És  minden  bűn  szabad, 

Ha  van  hatalmad  hozzá, 

Van  gyilkos  fegyvered, 

S  megtenni  azt,  ami  gálád, 

Arcátlanul  mered!  . . . 

Elundorodva  ennyi  förtelemtől: 

Emésztő  szégyen  izzó  pirja  nélkül 

Tekinthetünk-e  rád, 

Te  visszatérő  márciusi  nap, 

Te  minden  napnál  szebb,  magasztosabb!  . 


Jog  és  szabadság 


Ha  ilyen  kínos  pokol 
Lángjaiban  égünk: 
Szabad-e,  illik-e 
Ünnepelni  nékünk? 

Nem  jobb  volna  inkább 
Szótlanul  zokogva 
Visszasírni,  március, 
Gyönyörű  napodra? 

Nem!  Nem!  .  . .  Csak  röpüljön 
A  magasba  lelkünk! 
Szabad  is,  illik  is, 
Téged  ünnepelnünk!  . .  . 

Mert  csillag  vagy:  átragyogsz 
A  komor  homályon, 
Hogy  a  megsebzett  remény 
Bizva  hozzád  sz'álljon!  .  . . 

Mert  te  vagy  a  forrás, 

A  hatalmas  kezdet! 

Ami  most  itt  nagyság,  fenség, 

Mind  rád  emlékeztet!  . . . 

Ami  benned  égre  lobbant 
Tisztán,  csodaszépen: 
Az  a  tűz  szikrázik 
Fiaink  szivében!  . . . 

Ami  száz  és  száz  csatában 
Védi  most  hazámat: 
Az  a  hűség  a  tiéd  volt, 
S  új  életre  támadt! 

Te  vagy  az  a  balzsam, 
Mely  hitünket  óvja. 
Gyógyítasz,  mint  Mózes 
Bűvös  érc-kigyója!  .  . . 

Szemeinket  megnyitod, 

Hogy  jövőnkbe  lássunk, 

És  higyjük,  hogy  benne  lesz  majd 

Boldog  haladásunk!  . . . 

Hogy  lesz  benne  gazdag  élet, 
Áldott,  büszke  bőség, 
Viruló  szabadság, 
Ragyogó  dicsőség! 

Ábrányi  Emil 


Az  uj  kárpáti  falvak. 

Irta :  Pásztor  Árpád. 


1915  május  másodikán  törte  át  a  központi  hatalmak  had- 
serege Gorlicénél  az  orosz  vonalat  s  ez  a  nap  jelenti  egyúttal  a 
Kárpátok  felszabadulását  is.  Négy  nappal  előbb  az  ungmegyei 
Sztinka  hegységnél  még  baljóslatú  volt  a  helyzet,  láttam  sápadt 
tiszteket,  akik  már  halkan  visszavonulásról  beszéltek,  a  telihold 
éjszakákon  az  orosz  hatalmas  tömegekben  ment  rohamra  ott,  ahol 
nekünk  csak*  gyenge  vonalunk  volt  s  fel  az  Uzsoki  szorosig,  fel 
Dukláig  «a  győztes))  abban  a  gőgös  és  biztos  tudatban  közigaz- 
gatta már  hónapok  óta  a  magyarországi  falvakat,  hogy  egészen 
rövid  idő  alatt  Budapestig  az  övé  lesz  Magyarország. 

Jósorsunk  nem  engedte  ezt,  az  orosz  hordák  menekülve 
takarodtak  ki,  de  egész  sereg  elpusztult  falu,  község  maradt  mö- 
göttük. Ki,  hogyan  pusztította  el,  az  majd  a  vezérkari  iratokból 
derül  ki,  de  ez  egészen  mellékes  is,  amikor  ezer  és  ezer  ember 
maradt  lakás,  berendezés  nélkül  s  elsősorban  a  szerencsétlen 
tönkrement  népen  kell  segíteni,  azután  keresni  az  okokat.  Sáros 
vármegyében  tizenöt  község  ment  teljesen  tönkre.  Az  országúton 
tovahajtva,  ha  ugyan  kapunk  szekeret,  észre  se  vesszük,  hogy  ott 
valaha  falu  volt.  A  rutén  házaknak  nincs  kéményük,  az  elpusztult 
tűzhelyen  nem  mered  égnek  az  a  szomorú  téglaoszlop,  azóta  a 
romokon  már  kizöldült  a  tavasz  virága,  el  is  hervadt  rajta,  végig- 
mosta az  eső,  a  hólé,  vadonnak,  terméketlen  hepehupának  vél- 
néd, pedig  falu,  község  volt  két  év  előtt,  ahol  emberek  éltek, 
hittek  az  örökkévalóban  és  az  örökkévalóságban.  Zemplénben 
harminckét  falu  és  község  pusztult  el  többé-kevésbbé,  bár  hivata- 

losan  egy  sem  ment  tönkre  egészen.  Sárosban  is  körülbelül  ennyi 
a  teljesen  megsemmisült  községeken  kivül  a  megrongált  helysé- 
gek száma. 

Beregben,  Ungban,  Máramarosban  sokkal  kisebb  mértékű 
a  kár. 

Mindent  összevéve  a  kárpáti  községekben  és  falvakban  ösz- 
szesen  3000  ház  pusztult  el  teljesen,  ugyanennyi  gazdasági  épület 
lett  áldozata  a  tűznek  és  ágyúzásnak,  s  5376  ház,  gazdasági  épü- ! 
let,  fészer  rongálódott  meg.  Ezeket  ki  lehet  tatarozni  s  ez  nem  j 
függ  össze  az  újjáépítés  munkájával. 

Szebbé,  egészségesebbé,  magyarrá  építeni  a  kárpáti  falvakat! 

—  ez  a  jelmondat  teljesen  beleolvadt  a  köztudatba  s  az  igéret  és 
vágyakozás,  amely  ezekből  a  szavakból  kiárad,  mozgatta  meg  a 
magyar  társadalmat  ugy,  mint  eddig  más  ügy  még  soha. 

Felejthetetlen  nekem  az  a  délután,  amikor  kárpáti  bolyon- 
gásomból Eperjesre  visszaérkeztem  s  egy  júniusi  napon  felkeres- 
tem Szinnyei-Merse  István  főispánt.  Akkor  is  dolgozott  és  buzgól- 
kodott, mint  mindig.  Számolt,  tervezgetett,  hogy  mit  hogyan  kel- 
lene csinálni.  A  klasszikus  szépségű  vármegyeház  hatalmas  lépcső- 
háza (egyik  legnemesebb  műemlékünk)  tele  panaszkodó,  kére- 
gető ruténekkel.  Lesújtott  és  megrendített  a  pusztulás  és  romlás 
képe,  amely  napok  óta  körülvett,  kisért;  orromban,  kedélyemben 
még  bent  reszketett  a  temetők  és  árokpartok  dögszaga,  a  napnál 
világosabb  és  mindennél  természetesebb  volt  előttem,  hogy  az 
országnak,  a  megmaradt  városoknak,  a  vidám,  házi  lánggal 
lobogó  tűzhelyeknek  kell  megsegíteni  azokat,  akiknek  mindenük 
azért  pusztult  el,  hogy  mi,  a  többiek,  megmaradjunk. 

—  Mit  csináljunk?  Honnan  vegyünk  annyi  pénzt,  hogy 
minden  nyomoron,  nyomorulton  segítsünk?  Hiszen  olyan  szegé- 
nyek vagyunk!  —  mondta  a  főispán. 

—  Mindent  megirok  ugy,  ahogy  van,  és  özönleni  fognak 
a  százezrek!  —  feleltein  habozás  nélkül,  nyugodtan. 

Nem  kellenek  plakettek,  nem  kellenek  díszelőadások, 
hangversenyek,  nem  kellenek  emléktárgyak,  sorsjátékok,  semmi 
se  kell,  aminek  rendezési,  vállalkozó  költsége  több,  mint  haszna, 

—  meg  kell  mozgatni  az  emberek  szivét,  becsülő  lesen  fel  kell 
tárni  az  inség  valódi  képét  és  az  eredmény  nem  maradhat  el. 

így  is  leli!  Az  Alföld  termett,  a  Kárpát  vérzett.  Mindenki 
átérezte  ezt. 

Közel  öt  és  fél  millió  koronája  van  már  a  kárpáti  akciónak. 
És  igy  nem  egészen  két  millió  kell  még  ahhoz,  hogy  beváltsa, 
amit  az  országnak:  az  adakozóknak  és  a  kárvallottaknak  igért. 
Néhány  hét  alatt  ennek  a  pénznek  is  össze  kell  gyűlni.  Teljes 
lesz  tehát  az  az  összeg,  amelyet  a  kárpáti  társadalmi  akció 
végrehajtó  bizottságától  kért  Téglás  Károly  miniszteri  tanácsos, 
a  kárpáti  állami  akció  vezetője.  A  kár  pontos  jegyzékének  figye- 
lembevételével, a  kielégülésre  váró  igények  megfontolásával,  a 
magyarság  érdekeinek  szem  előtt  való  tartásával  készült  ez  a 
költségvetés. 

Az   állam   négy   millió   koronával  járul  az  újjáépítéshez. 

A  társadalmi  akció  hét  és  negyed  millió  koronát  ad  az  újjá- 
építéshez és  belső  berendezéshez. 

Ebből  matematikailag  is  kiviláglik,  hogy  a  társadalom 
többet  áldoz  az  uj  kárpáti  falvakért,  mint  az  állam,  —  az  állam- 
nak tehát  már  ezek  a  számok  is  azt  ajánlják,  hogy  együtt  mű- 
ködjék a  társadalmi  akcióval  és  közös  egyetértéssel,  egymást 
kiegészítve  keressék  a  boldogulást. 

A  harmónia  eddig  még  teljes,  mert  az  állami  akció  rendel- 
kezett, megkezdett  bizonyos  építkezéseket,  a  társadalmi  akció 
pedig  pénzt  gyűjtött.  Ellenben  most,  amikor  a  pénz  már  körül- 
belül együtt  van,  az  államnál  jelentkezni  fog  a  társadalmi  akció 
s  vele  együtt  az  adakozók  sok  kivánsága,  amelyeket  röviden 
igy  foglalhatok  össze:  egészségesebbé,  magyarabbá,  szebbé! 

Az  állam  a  maga  útjainak  követésében  és  munkarendje 
módjainak  megválasztásában  nem  lehet  szentimentális.  Az  oro- 
szok kivonultak  a  Kárpátokból,  az  állam  megbizta  a  földmívelés- 
ügyi  minisztérium  erdészeti  osztályát,  hogy  tervezzen  egy  ((nor- 
mál))-háztipust,  amelyet  az  elpusztult  házak  helyébe  építsenek. 
A  tervezett  normáltipus  elkészült  még  akkor,  amikor  a  társa- 
dalmi akció  el  sem  kezdődött,  vagy  még  a  kezdet  kezdetén  volt. 

Ezt  jól  meg  kell  jegyezni!  Mert  a  normál-ház  tipusa  még 
ma  is  ugyanaz,  ami  az  első  pillanatban  volt,  holott  a  normál- 
háztipus  megteremtésével  megbízott  miniszteri  tanácsos  a  társa- 
dalmi akciótól  kapott  minden  házhoz  hatszáz  koronát  még  egy 
szobára  és  hatszáz  koronát  a  legszükségesebb  belső  berende- 
zésre. 

A  rutének  eddig  egyszobás  házban  laktak,  tűzhelyüknek 
nem  volt  kéménye,  ha  a  család  valamelyik  tagja  megházasodott. 

egy  uj  ágyat  állítottak  be  a  másik  ott  lakó  házaspár  ágya  mellé, 
a  gyerekek  a  padkán,  vagy  felfüggesztett  bölcsőkben  aludtak, 
tíz  lélekszámon  alul  alig  laktak  egy  ilyen  szobában;  el  lehet 
tehát  képzelni  az  egészégügyi  és  erkölcsi  viszonyokat. 

A  társadalom  pénze  most  módot  ad  arra,  hogy  minden 
ujonan  felépülő  kárpáti  ház  kétszobás  legyen.  De  mert  elő- 
fordulhat az,  hogy  esetleg  kisebb  lélekszámú  család  (a  leg- 
nagyobb ritkaság)  is  kap  egy  uj  házat,  a  társadalmi  akciónak 
azt  kell  követelni  az  államtól,  hogy  minden  rutén  család,  amely 
több  mint  hat  tagból  áll,  két  szobát  kapjon.  A  második  szoba  a 
legrosszabb  esetben  arra  is  jó,  hogy  a  beteg  családtagot  elkülö- 
nítsék. Felsőmagyarországon  a  kórházi  viszonyok  a  legkezdel- 
legesebbek,  a  rutén  különben  is  irtózik  a  kórháztól,  a  duklai  utón 
a  betegszállítás  feltételei  lehetetlenek,  nem  kell  tehát  bővebben 
részletezni,  hogy  egészségügyi  szempontból  mit  jelent  a  máso- 
dik szoba.  Igen  olcsó  és  egyszerű  megoldási  módja  van  annak, 
hogy  ez  a  második  szoba  is  fűthető  legyen  a  ház  egyetlen  tűz- 
helye melegével.  Mert  az  is  egyik  érve  azoknak,  akik  a  másik 
szoba  ellen  beszéltek  és  beszélnek,  hogy  «a  paraszt  nem  megy 
be,  ha  hideg  a  második  szoba.  Fűtőanyagra  pedig  nem  telik ». 
Meg  kell  tehát  oldani,  hogy  meleg  legyen. 

Azt  is  mondják: 

—  Ha  nem  olyan  büdös,  régi  a  ház,  mint  volt,  a  paraszt 
nem  is  lakja  szívesen. 

Azok  gondolkodnak  igy,  akiknek  ez  a  legkényelmesebb  és 
régtől  megszokott  érvük.  Ugyanez  a  «paraszt»  Amerikában  gáz- 
kályhánál főz,  W.  C-t  használ,  telefonál.  Meg  kell  neki  adni 
arra  a  módot,  hogy  elmaradt  helyzetéből  kiemelkedjék  és  mái- 
első  generációban  lakni  fogja  az  első  szobái  s  lehetővé  leszi 
;i  magasabb  kultur fejlődést. 

A  társadalom  minden  házhoz  a  halszáz  alapkoronán  kivül 
még  hatszáz  koronát  ad  a  második  szobára,  kár  hát  sokat  gon- 
dolkozni, a  pénz  megvan,  építsenek  rajta. 

De  a  társadalom  ezenkívül  minden  elpusztult  házhelynél 
még  hatszáz  koronái  ad  «különálló>>  gazdasági  épületre.  A 
«különálló»  szón  van  a  hangsúly.  Meri  a  rútén  (Midig  a  gazda- 
sági épületei,  másképen  istállót,  fészer!  összeépítette  a  lakóház  - 
zal.  Ezzel  az  állati  meleggel  is  fűtött.  A  trágyáié  oti  folyl  el  a 
háza  alatt,  vagy  beáramlót!  ;>  szobájába.  Mosi  az  isiálló  külön- 

álló  hely  lesz,  van  rá  pénz;  az  állam  ereje  és  céltudatos  hatalma 
könnyen  elérheti  ezt.  Csak  el  kell  határozni. 

Téglás  Károly  miniszteri  tanácsos  igen  okosan  levezető 
csatornát  tervez  minden  istállóból,  a  trágyáié  trágyakutakba 
fog  ömleni,  aminek  a  földmívelésnél  lesz  haszna.  Csak  vala- 
mivel több  gondoskodás  és  ezzel  együtt  megoldhatják  az  illem- 
helyek kérdését  is.  Azért  mert  eddig  nem  volt,  nem  lehet  az  az 
elv,  hogy  ne  is  legyen. 

Mondja  ki  tehát  a  társadalmi  akció,  hogy  csak  ugy  tesz 
eleget  az  állami  akció  az  adakozók  kívánságának,  ha  kimozdul 
a  «normál-ház»  egyszobás  keretéből  s  kötelezően  elvállalja  a 
második  szobát,  ha  külön  építi  fel  a  gazdasági  melléképületet  s 
megsegíti  a  parasztot  abban,  hogy  a  rendelkezésére  bocsátott 
hatszáz  koronán  minél  gazdaságosabban  vásárolja  be  legszük- 
ségesebb berendezését.  Minderre  adott  és  ad  pénzt  a  társadalmi 
akció,  s  az  adakozók  jószándékának  megsértése,  ha  mindez  nem 
valósul  meg. 

Az  államnak  örvendenie  kell,  hogy  bőkezű  lehet. 

Uj  falvakról,  ennyi  uj  ház  építéséről  lévén  szó,  az  csak 
természetes,  hogy  az  állam  szabályozza  az  építkezést,  ahol  szük- 
séges, a  falvakat  kiemeli  az  árterületek  síkjáról,  rendbehozza 
az  utakat  és  uj  utakat  nyit.  Mert  Zemplénben  nem  egy  helyen 
a  falvak  közvetlenül  a  patakparton  épültek,  egyetlen  ország- 
ntjuk  a  patak  volt,  amely  ha  kiáradt,  a  falu  el  volt  zárva  min- 
den közlekedéstől.  (Például  Világfalva.) 

Ezeket  az  őskori  állapotokat  természetesen  most  kell  meg- 
szüntetni s  most  kell  végrehajtani  a  legegyszerűbb  csatornázási 
munkálatokat  is.  Ez  vele  jár  az  uj  falvak  építkezésével. 

Ha  mindez  megtörténik,  egészségesebb  lesz  a  Kárpátok 
vidéke,  könnyebb  lesz  a  megélhetés,  egészségesebb  vidéken 
nagyobb  a  munkaerő,  jobb  a  nép  közérzete,  kisebb  a  kivándor- 
lási vágy.  Hiába,  a  dolgok  összefüggnek  egymással!  A  ruténséget 
nemcsak  tengődő,  jól-rosszul  élő  tömegnek  kell  tekinteni,  hanem 
szükséges  és  fontos  tényezőnek,  amelynek  feladata  a  végvidék 
gazdasági  fejlődése  és  védelme. 

Ezzel  érünk  el  a  társadalmi  akció  második  Ígéretéhez: 
magyarabbá! 

A  világháború  megtanított  arra  a  régi  igazságra,  amely 
most  szinte   elemi   erővel   tört   ki,  hogy  Magyarországot  csak 

magyarsága  védheti  meg.  Semmiféle  idegen  erő,  csábítás,  Ígér- 
getés nem  döntheti  le  a  magyarság  szellemi,  lelki  erejét,  hitét. 

Magyarországot  tehát  magyarrá  kell  tenni!  Nem  erőszak- 
kal, de  érzésben. 

Ez  voltaképen  a  magyar  állami  iskola  feladata  volna.  Minél 
több  magyar  állami  elemi  iskola  működik  a  Kárpátok  vidékén, 
annál  hamarabb  válnék  az  magyarrá.  De  számolni  kell  ennél  a 
kérdésnél  bizonyos  érzékenységgel,  számolni  kell  a  felekezeti 
iskolák  tradíciójával,  vallási  ügyekkel  (tanító-  és  kántor-kérdés), 
gyökeres,  hogy  azt  ne  mondjam:  erőszakos  változást  eszközölni 
nem  lehet,  tehát  más  eszközhöz  kell  fordulni.  A  gyermekeket 
magyarrá  kell  tenni,  mielőtt  még  az  elemi  iskolába  kerülnek. 
Ott  azután  igy  elevenebb  erővel  értik  meg  magyar  olvasmányai- 
kat, a  tanító  magyar  beszédét. 

Erre  való  az  óvóda!  Ugy  tudom,  Pest  vármegye  kilencven- 
ezer koronát  adott  csak  óvódák  céljára  a  társadalmi  akciónak. 
Legalább  százezer  korona  gyűlt  össze  iskolák,  óvódák  céljára 
Az  Est  és  más  gyűjtések  utján.  Egy  óvóda  az  óvónő  lakásával 
együtt  körülbelül  kilencezer  koronába  kerül. 

A  társadalmi  akció  tehát  legalább  husz  uj  magyar  óvóda 
felépítését  biztosította.  Ez  a  szám  arra  az  időre,  amikor  az  akció 
befejezi  működését,  harmincra  emelkedhetik.  A  közoktatásügyi 
kormány  Ígérete  szerint  minden  uj  kárpáti  óvodába  magyar 
óvónőt  íieveznek  ki  s  ,ezt  az  állást  rendszeresítik; 

Harminc  községben  magyar  óvóda  harminc  körzet  meg- 
magyarosodását  jelenti.  Hogy  mi  ez  Sárosban  és  Zemplénben, 
azt  bővebben  fejtegetni  nem  kell.  A  társadalmi  akció  halhatat- 
lan érdemeket  szerez,  ha  ez  bekövetkezik.  És  semmi  okunk 
sincs  kételkedni  benne,  hogy  igy  lesz. 

A  pénz  megvan  rá! 

Az  államtól  függ  csak,  hogy  szeretettel  használja  Fel  ezt 
a  pénzt.  A  magyarság  jelentse  az  uj  kárpáti  falvakban  az  ideált, 
a  büszkeséget,  a  rajongást.  A  gyerek  sajnálja  szülőjét,  mert  az 
nem  tud  magyarul.  Vetélkedjenek  a  magyarságért.  Ezt  a  tüzet 
szítani,  éleszteni  kell.  Amint  például  ezt  Amerikában  teszik 
azokban  az  iskolákban,  ahová  a  bevándorlottak  gyermekei  ke- 
rülnek. Az  Egyesült  Államokban  «erőszakkal»  senki  sem 
amerikaiasít.  De  minden  reggel  összegyűlnék  a  gyerekek  az 
((assembly^ -ben,  nz  iskola  gyülekező  csarnokában,  amely  min- 

dig  amerikai  színekkel  van  felékesítve,  az  amerikai  zászló  alatt 
a  tanító  egy-egy  fejezetet  mond  el  az  Egyesült  Államok  törté- 
netéből, vagy  például  hozza  fel  az  állam  egy-egy  nagy  fiát,  az- 
után elénekelnek  néhány  hazafias  dalt,  vagy  az  amerikai  him- 
nuszt, —  és  megkezdődik  az  előadás.  A  gyermeket  lassan  elfogja 
a  csodálat  minden  iránt,  ami  amerikai,  lelki  szükséglete,  hogy 
ő  is  « ennek  a  dicső  és  nagy  országnak))  a  polgára  legyen  s  ha 
haza  megy,  szégyelni  kezdi  a  magyarságát,  pirul,* mert  szülője 
nem  tud  angolul.  Ilyen  lelki  változáson  keresztül  éri  el  Amerika 
a  célját.  Ebből  akár  tanulni  is  lehet. 

így  lesz  egészségesebb,  magyarabb  a  Kárpátok  minden 
egyes  uj  falva. 

A  harmadik  igéret,  amellyel  a  társadalmi  akció  vezetősége 
a  társadalom  elé  állott,  hogy  a  pénzt  összegyűjtse:  szebb. 

Másképen  ez  annyit  is  jelent:  művészibb. 

Amikor  még  vajúdóban  volt  a  kérdés  s  magasra  lobogott 
a  szalmaláng,  nem  egy  művész  és  képzőművész  jelentkezett  ter- 
vekkel, fantáziákkal,  hogy  ilyen,  vagy  olyan  művészinek  kell 
lenni  az  uj  kárpáti  falvaknak.  Modern  villastilusokkal,  mézes- 
kalácsról lelesett  «népiesch»  cikornyákkal  állottak  elő  s  mielőtt 
bármit  is  tudtak  volna  arról,  hogy  mi  készül,  követelték  —  más 
pénzén  —  a  művészi  megoldást  és  előre  Ítélkeztek  türelmetlen- 
ségükben. De  ez  régi  magyar  betegség.  Mielőtt  még  itt  volna  az 
ideje:  hozzászólni,  vagy  leszólni.  , 

Az  állami  akció  vezetőjét,  igen  helyesen,  ez  a  hirtelen 
támadt  csatazaj  nem  tévesztette  meg.  A  gyakorlat  embere  lévén, 
tudta,  hogy  nemcsak  cifra  kerítések  és  stilizált  magyar  motívu- 
mok kellenek,  hanem  számolni  kell  a  nép  meggyökeresedett 
szokásaival,  számolni  kell  az  éghajlati  és  talajviszonyokkal, 
számolni  kell  a  rutén  népművészettel,  amely  bizonyos  formák- 
ban, faragásokban  nyilvánul  meg  és  mindennek  a  figyelembe- 
vételével és  célszerű  továbbfejlesztésével  lehet  szebbé  tenni  a 
rutén  falvakat.  Művészi  átalakításról  szó  sem  lehet,  —  a  régi 
formákat,  a  megszokott  kereteket  kell  csak  fejleszteni,  a  mai  kor 
színvonalára  emelni  a  tradíciót,  és  hasznosat,  értékeset,  szebbet 
alkotunk.  Néhány  igen  tehetséges  fiatal  mérnökünk,  aki  mint 
kivezényelt  katonai  mérnök  dolgozik  az  állami  akciónak,  nagyon 
szép  és  életrevaló  terveket  készített  el. 

Amikor  utoljára  láttam  a  kezdődő  munkálatot,  csak  egy- 


404  Pásztor  Árpád 

szobás  normál-házakról  volt  szó.  Ezek  a  házak  ugy  készültek,  — 
legalább  a  tervrajzon  —  hogy  egy  második  szobával  ki  lehet 
őket  bővíteni.  Most,  hogy  ennek  a  kibővülésnek  pénzügyi  aka- 
dálya már  nincs,  kérdés,  vájjon  a  tervező  építészek  nem  tud- 
nak-e helyesebb,  szebb,  célszerűbb  terveket  készíteni?  Hiszen  a 
voltaképeni  munka  el  se  kezdődött;  az  olvadás,  a  kis  munkaerő 
következtében  május  előtt  építkezésről  szó  sem  lehet. 

Az  elpusztult  iskolák  és  templomok  ügye  az  állam  és  a 
felekezetek  dolga,  ezzel  a  társadalmi  akció  nem  foglalkozik. 

Fontos  kérdés  még  a  házak  befedésé.  Most  hirtelen  kát- 
ránypapirossal borítják  a  deszkatetőt,  ideiglenesen  az  is  jó,  — 
igy  vallják.  Később  majd,  ha  a  ruténnek  lesz  pénze,  befedetheti 
cseréppel,  vagy  palával  is.  Ebben  a  későbben  bizni  nem  szabad. 
A  társadalmi  akció  adott  pénzt  fedőre  is;  nem  szabad  takarékos- 
kodni, vagy  várni. 

A  kárpáti  falvak  felépítése  nemzeti  becsület  kérdése.  A 
magyarság  büszkesége  lehet,  ha  szépen  oldják  meg  ezt  a  nagy 
feladatot.  Csodáról  nincs  szó,  —  csak  szeretetteljes,  becsületes, 
kitartó  munkáról.  A  háború  után  a  világ  turistái,  —  amerikaiak 
épen  ugy,  mint  németek,  vagy  angolok  —  fel  fogják  keresni  a 
Kárpátokat,  hogy  lássák  a  világraszóló  harcok  szinterét,  ahol 
felmorzsolódott,  megőrlődött  Oroszország  rengeteg  ereje.  Min- 
den uj  falu  községházában,  birói  lakában  vendégszoba  készül 
az  idegeneknek,  ha  egy-két  napot  ott  akarnak  eltölteni.  Lássák 
ezek  az  idegenek,  hogy  a  magyar  erő  nemcsak  a  háború  pusztí- 
tásai közepette  nagy,  hanem  tud  teremteni  is.  A  romokból 
egészségesebb,  szebb,  magyarabb  falvakat  épített.  Ahogy  a  bal- 
lada kőműves  legényei  Déva  várát  Kőműves  Kelemenné  vérével 
akarták  megvíhatatlanná  tenni,  ugy  építsük  bele  a  kárpáti  fal- 
vakba szivünk  vérét,  a  magyarság  háláját  és  szeretelét,  s  ezek 
a  kis  falvak  erősebbek  lesznek  minden  várnál,  minden  lövész- 
ároknál. Magyarok  lesznek. 


Túrán. 

Irta :  Dr.  Germanus  Gyula,  keleti  akad.  tanár. 

„Verborum  praestigiae  et  incanta- 
tiones  vim  quandam  intellectui  faciunt 
et  impetum  suum  (more  Tartarorum 
sagittationis)  retro  in  intellectum,  unde 
profecta  sunt  retorquent." 

Bacon:  De  Augmentis  Scieniiarum 
lib.  V.  cap.  IV. 

Érdekes  jelenség  a  történelemben,  hogy  az  emberi  szellem 
a  legpozitivebb  adatokban  is  kételkedni  kezd,  ha  a  történelmi 
hagyomány  egyes  részletei  koholtnak  bizonyultak,  és  ugyanazon 
szellem,  amely  a  tradició  szavahihetőségével  szemben  ilyen 
szigorú  kritikát  gyakorolt,  rögtön  képes  azt  teljességében  elvetni 
és  helyébe  pozitiv  adatokat  teljesen  nélkülöző  fantáziákat 
emelni  és  igaznak  elismerni.  A  történelmi  kétely  ilyetén  való 
megnyilvánulására  számos  példánk  van.  Johannes  Harduin 
jezsuita  1690  körül  megjelent  műveiben  azt  vitatta,  hogy  Thuky- 
dides,  Livius,  Terentius,  Ovidius  és  az  ókor  számos  más 
auktora,  és  a  frank  birodalom  összes  hagyománya  a  XIII.  és 
XIV.  század  koholt  hamisítványa,  amelynek  célja  a  keresztény 
gondolkodás  helyébe  a  fátumbeli  hitet  ültetni.  A  mult  század 
elején  P.  J.  F.  Müller  pedig  «Meine  Ansicht  der  Geschichte» 
cimü  könyvében  az  összes  történelmi  források  mellőzésével, 
saját  gondolkozásával  intuitív  módon  akarta  a  római  középkori 
császárság  és  pápaság  történetét  megirni.  A  rendelkezésünkre 
álló  történelmi  adatokat,  okleveleket,  krónikákat  szándékos 
hamisítványoknak  és  ezért  felhasználhatatlannak  tartotta.  Bizo- 

nyára  sajátos  ingerrel  birhat  az  az  érzés,  hogy  a  meglevő  hagyo- 
mány mellőzésével  kiki  saját  képzelőtehetsége  szerint  rajzolja 
meg  a  mult  eseményeit  és  állapotait.1) 

Napjainkban  sokszor  találkozunk  a  fent  említett  jelen- 
séggel. A  háború  megakadályozza  az  embereket,  hogy  a  történ- 
tekről biztos  tudomást,  távoli  országok  állapotaiba  mélyebb  be- 
tekintést nyerhessenek.  A  tudás  és  hit  helyébe  a  kétely  és  tájé- 
kozatlanság lép  és  ez  szüli  természetszerű  komplementumait,  a 
tagadást  és  a  fantazmagóriákat.  Eme  forrásoknak  tulajdonítom 
azt  a  most  divatba  jött  áramlatot  is,  amelyet  hivei  a  tudomány 
jelszava  alatt  hirdetnek,  de  amelynek  semmi  tudományos  alapja 
nincs,  és  amelynek  elveit  és  irányait  a  tudományos  kutatások 
teljes  mellőzésével,  lekicsinylésével,  egyedül  a  képzelőtehetség 
szárnyain,  a  mérhetetlen  űrből  szerzett  érvek  alapján  határoz- 
ták meg. 

Napilapokban  és  folyóiratokban  mind  sűrűbben  jelennek 
meg  a  turánista  cikkek,  amelyeknek  irói  —  nem  filológusok  — 
lassankint  arra  a  meggyőződésre  jutottak,  hogy  az  emberiség 
nagy  része,  körülbelül  680  millió  lélek,  egymással  nyelvi  és  kul- 
túrai rokonságban  áll  és  ezért  e  rokon  elemeket  a  nagy  «turáni» 
népcsaládban  csoportosítják.  Mivel  a  «turánisták»  dolgozatai 
nem  tudományos  folyóiratokban  jelentek  meg,  és  nézeteiket  nem 
a  tudomány  keretébe  tartozó  érvekkel  támogatják,  sőt  sokan 
közülök  a  tudományos  módszert  egyenesen  elvetik,  a  filológus 
nem  is  foglalkozhatik  velük  komolyan.  A  filológia  feladata  be- 
végzett állapotok  megvilágítása  és  magyarázata;  a  fejlődésnek 
kimutatása,  a  gondolatok,  intézmények  eredetének  felderítése  és 
irányának  meghatározása  a  história  szerepe.  A  történelem  min- 
den tünemény  felbukkanásánál  azt  vizsgálja  hová  fejlődött, 
mivé  lett.  A  turánizmus  célja  nem  csupán  az,  hogy  az  emberi- 
séget tudománytalan  alapon  osztályozza,  hanem  ebből  az 
osztályozásból  kiindulva  az  egymástól  legtávolabb  eső  népek 
közötti  fiktív  rokonság  eszméjét  bevigye  a  köztudatba  és  e  hie- 
delemre politikai  aspirációkat  építsen.  A  turánizmus,  amely 
ma  csak  platonikus  naivitásokban  tetszeleg,  fantasztikus  voltá- 
nál fogva  könnyen  terjedhet  az  iskolai  kézikönyvek  útján  is, 

>)  Bernheim:  Lehrbuch  d.  Histor.  Meth.  2.  Aufl.  203.  p.  és  223.  ahol 
az  irodalom  is  megtalálható. 

és  félő,  h/ogy  a  jövő  nemzedék  már  680  millió  magyar-testvér 
« turáni))^  szempontjából   fogja  tekinteni  Ázsia  sokvallásu,  sok- 
nyelvű/ sokfajtáju  népeit,  amelyeknek  történelmét,  eredetét  és 
fejlőd  lése  irányát,  gondolkozásmódját  és  közgazdasági  állapotát 
meígerteni  képtelen  lesz.  A  turánizmussal  ezért  mint  historikus 
alkarok  foglalkozni.  Ki  akarom  mutatni,  hogy  « Turán »,  ami  alatt 
f  ma  némelyek  a  japánokat,  tibetieket,  mongolokat,  mandsukat, 
törököket  és  az  összes  finn-ugor  népeket  (habár  ezekről  ritkáb- 
ban emlékeznek  meg),  sőt  az  indusokat  (!),  perzsákat  (!),  kínaia- 
kat (!),  szóval  majdnem  valamennyi  ázsiai  népet  értik,  a  történe- 
lem folyamán  más  értelemmel  birt. 

E  szó  jelentésének  története  úgyszólván  összeesik  a  keleti 
kultureszméknek  történetével,  és  ebbeli  létét  még  a  mai  napon 
sem  adta  fel:  továbbfejlődik,  bővül,  átszármazik,  és  ki  tudja, 
nem  lesz-e  a  következő  korszakban  bizonyos  társadalmi  osz- 
tályok kulturtörekvéseinek  letéteményese,  ujabb  társadalmi  és 
politikai  csoportulások  jelszava?  Mint  ilyen  nem  fontos  vájjon 
egyezik-e  a  tudományos  igazsággal,  mert  eredeti  jelentését  le- 
vetve egy  uj  társadalmi  gondolatot  kapcsolnak  *  hozzá,  amely- 
nek célja  és  iránya  már  nem  tartozik  a  filológiai  tudomány  kere- 
tébe. Hiszen  valamely  eszme  értékét  az  emberiség  életében  nem 
annak  abszolút  igazsága,  hanem  az  a  tetterő  határozza  meg, 
amellyel  keresztülhajtják,  de  a  historikusnak  a  «turánizmus»- 
sal  ezért,  mint  az  élet  egyik  jelenségével,  ilyen  értelemben  fog- 
lalkoznia, kötelessége. 

Turáni  népeknek  tartja  az  újságok  által  keltett  hiedelem 
mindama  népeket  és  hordákat,  amelyek  nomád  életmódot  foly- 
tattak és  rablótámadásaikkal  nyugtalanították  szomszédjaikat.  A 
lovat  és  a  lóáldozatot  elsőrangú  tényezőként  ismeri  el  e  népek 
kultuszában,  a  sikságot  és  tengernélküliséget1)  fontos  ismertető 
jelüknek.  Turáni  népnek  tartja  a  közvélemény  a  sineari  sumirokat, 
mert  nem  voltak  sémiták,  és  mert  a  tudomány  még  nem  tudta 
őket  beosztani  a  megfelelő  csoportba.  Turáni  népnek  szerepel  a 
szkytha  (szittya)  is  (scytha  görög  szó  a  szakund,  szkusz,  perzsa 

J)  Az  indogermán  nyelvekben  a  „tenger"  szónak  nincs  közös  gyöke, 
amiből  helytelenül  azt  következtették  némelyek,  hogy  az  indogermán  őshaza 
kontinens  belsején  terült  el.  (Meiringer:  Indogerm.  Sprachwissensch.  146.) 

szák,  kinai  szök  gyökérre  vezethető  vissza.  Fr.  Hőmmel  Gesch.  d. 
alt.  Morgenlandes  155),  holott  ó-kori  irók  e  jelzőt  árja  és  nem- 
árja népekre  egyformán  használták.  Strabo  szkytháknak  tartja  a 
masszagétákat  (XI.  8.),  Plinius  szkythák  alatt  az  összes  törzseket 
érti,  amelyek  Észak-India  és  Armenia  között  laknak  (Hist.  Nat. 
VI.  25.)  és  kiterjeszti  e  fogalmat  a  szármátokra  és  —  germánokra 
(IV.  81.).  Rawlinson  (Seven  Monarchies  III.  11.)  sem  definiálja 
a  «turáni »  fogalmat,  hanem  az  « Észak  hódító  népeinek))  nevezi 
őket.  Ama  négy  évtized  óta,  amely  Rawlinson  és  Max  Müller 
működése  óta  lefolyt,  a  tudománynak  már  nem  kell  a  negatí- 
vumok mögé  menekülnie,  hanem  biztos  adatok  alapján  osz- 
tályozni képes  a  legtöbb  « turáni »  népet. 

A  hatalmas  árja  népcsalád  valószinü  őshazáját  ama  terje- 
delmes hegyvidékben  látjuk,  amely  a  Pamir  körül  .elterülve 
nyugatra  a  sogdiai  hegyekig  és  a  Hindukusig,  és  keletre  a  Tien- 
San  és  a  kasmiri  nyúlványokban  végződik.  Az  e  területen  fakadó 
hatalmas  folyók  a  Jaxartes,  az  Oxus,  Etymander  és  az  Indus 
mutatták  az  első  vándorlás  útjait.  Egyik  részük,  az  indusok  dél 
felé  vonultak  a  Pendsáb  vidékére,  más  törzsek  Bactria  és  Ara- 
chosia  völgyeiben  telepedtek  le.  A  nomád  törzsek  az  iráni  pusz- 
tákon és  az  aral-kaspii  sivatagban  (Túrán)  helyezkedtek  el  (Ed. 
Meyer  Gesch.  d.  Altért.  I.  2.  810.).  A  további  vándorlások  is  jó- 
részt kelet-nyugati  irányban  folytak  le.  így  a  VIII.  Kr.  előtti 
században  a  skoloták  (szkythák)  átlépték  a  Dont,  elhajtották  a 
kimmeriaikat  Dél-Oroszországból  és  a  Dunáig  terjedő  földet 
birtokba  vették.  Ezeket  követték  a  szármátok,  akik  Herodotos 
idejében  még  a  Don  keleti  partján  tanyáztak  és  akik  a  magyar 
Alföldig  nyomultak  előre,  ahol  a  jazigok  voltak  elődjeik.  Mind- 
eme népeket  a  tudomány  ma  iráni  nemzetségünek  ismeri  el 
(Zeuss:  Die  Deutschen  u.  ihre  Nachbarstámme;  Müllenhof: 
Deutsche  Altertumskunde  III.;  Marquart:  Untersuch.  z.  Gesch. 
Erans  II.  77.).  Herodotos  (V.  8.)  a  mai  Morvaországban  találta 
a  szigynniket,  akikkel  később  Strabo  a  Kaspi-tónál  találkozott 
(XI.  11.).  Az  alánok,  akiknek  egyik  töredéke  a  kaukázusi  osszc- 
tek-ben  (Jászok)  maradt  fenn,  germán  törzsekkel  Portugáliáig 
nyomultak  nyugatra.  Ezek  az  alánok,  vagy  aorsi  (ír,  azaz  árja), 
ahogy  saját  magukat  nevezték,  a  Herodotos  massza^rlái:  árja 
népek.  Néhány  évtizeddel  ezelőtt  a  negatívan  osztályozó  tudo- 
mány a  « turáni »  csoportban  foglalta  őkcl  össze,  mert  a  róluk 

fenmaradt  leirás  szerint  lovas  nép  és  nomád  volt!  Ez  a  nézet 
teljesen  tarthatatlan. 

Az  iráni  fensik  és  Észak-India  lakói  saját  nyelvükön  magu- 
kat dr/a-nak  («nemes,  ur»)  nevezték,  a  leigázott  idegen  elemeket 
pedig  anarja  «nem-árja»  negativ  jelzővel  illették.  Természetesen 
gyakran  sorozták  az  árja  népek  a  «nem-árja»  osztályba  rokon 
(árja)  ellenségeiket  is.  Az  ősidőkben  és  a  Kr.  előtti  II.  évezred- 
ben az  árja  fajterület  magában  foglalta  a  Kaspi-tó  és  az  Aral-tó 
közötti  sikságot  is,  amely  később  a  Kr.  utáni  VI.  században  ide- 
gen fajok  (törökök)  lakhelyévé  vált,  de  amely  már  a  legrégibb 
időkben  ellenséges  hordákat  küldött  a  déli  és  délkeleti  fensikra 
(Irán).  A  fensiki  árják  az  ellenséges  fajrokonokat  nem-árjáknak 
tartották.  Lovas  nép  volt  ez  az  északi  ellenség,  és  nomád  volt,  de 
a  lókultusz  fontos  szerepet  játszott  valamennyi  ős-árja  népnél, 
és  ezért  nem  tarthatjuk  a  « turáni »  népeket  par  excellence  lovas 
népnek,  mint  azt  ma  a  turánista  dilettantizmus  teszi. 

Az  árják  legrégibb  szavai  közé  tartozik  a  ló  (ekvo)  neve. 
Mythosz  és  költészet  (naplovak,  napkocsi)  örökítik  meg  becsü- 
lését.1) Nemcsak  lovaglásra,  hanem  kocsihuzásra  is  használták 
és  áldozatot  mutattak  be  vele  isteneiknek  (Hehn:  Kulturpflanzen 
u.  Haustiere;  Schrader:  Sprachvergleichung  u.  Urgeschichte; 
Hirt:  Die  Indogermanen).  A  védakori  indusok  és  az  Aveszta  kul- 
túrájában a  ló-  és  kocsifuttatás  nagy  szerepet  játszott.  A  zoro- 
asztriánusok  legközönségesebb  áldozata  a  ló  volt  (Xenophon: 
Cyropaedia  VIII.  3.  24.;  Ovidius:  Fasti  I.  385.).  Gyakran  egy 
ember  tiz  lovat  is  mutatott  be  áldozatul  (Rawlinson:  Seven 
Monarch.  II.  56.)  és  ha  különös  isteni  kegyet  akart  elérni,  terhes 
kancákat  áldozott,  amelyek  értéke  úgyszólván  két  lóval  felért. 
A  leölt  állat  húsát  a  pap  a  szent  tüz  fölé  tartotta,  hogy  ezáltal 
átszármaztassa  annak  szentségét,  ezután  pedig  az  áldozat  be- 
mutatói és  a  pap  lakmároztak  belőle.  Perzsia  őshazája  a  lónak; 
a  perzsák  kiváló  lovasok  voltak  és  nagy  jártasságot  értek  el  a 
ló  nevelésében  és  katonai  kiképzésében  (Herod.  I.  136.  Nic.  Dam. 
Fragm.  66.;  Strabo  XV.  3.  18.;  Arrian:  Hist.  Ind.  XL.  4.;  DanieL: 
Kriegswesen  I.  23.  24.). 

Említettük  már  az  árják  harcias  szellemét.  A  nem-árja 
ellenségeket  a  védúk  ((istentelen,  feketebőrü,  orrnélküli  és  kul- 


i)  V.  ö.  Reinach  Cultes,  Mythes  et  Religions  III.  129—135. 

Magyar  Figyelő. 

tusznélkülieknek»  nevezik  a  «fehér»  árjákkal  ellentétben.  Emez 
ellenséges  elemeket  «dásza»-nak  (ind.  «dasju»,  iráni  «daha») 
nevezték.  Az  Avesztában  és  az  ó-kori  görögök  feljegyzéseiben  is 
előfordul  az  árják  ellenségeinek  e  gyűjtőneve  (dahoi),  de  nem 
tartották,  és  ma  bizonyos,  hogy  joggal  nem  is  tarthatták  e  népe- 
ket más  népcsaládhoz  tartozóknak,  és  nevük  inkább  kultúrájuk, 
életmódjuk  meghatározása,  mint  fajuk  anthropológiai  vagy 
nyelvészeti  osztályozása. 

Dahae  alatt  (aveszta:  dánu)  a  sikvidék,  a  Kaspi-  és  Aral-tó 
közti  Alföld  rablónomádjait  értették.  Fajilag  túlnyomórészt  irá- 
niak voltak.  Ezt  bizonyítják  törzsfőnökeik  iráni  gyökü  nevei  is. 
A  görögök  e  néptömegeket  szkythák-nak,  a  perzsák  száic-oknak 
nevezték,  de  mindkét  elnevezés  kulturális  definíció,  és  faji  hová- 
tartozáshoz  köze  nincsen.  Eme  nevek  mellett  fordul  elő  az  Avesz- 
tában egy  másik,  amely  a  steppvidék  (Kaspi-  és  Arai-tavi  terület) 
földrajzi  neve  lett  és  amelynek  félreértett  magyarázata  ma  poli- 
tikai programmá  vált:  Túrán.  Az  Avesztában  « túrái  rablók »-ról 
(dánavő  túra)  olvasunk.  Egyik  felsorolásban  « túrái  törzseket)) 
találunk,  de  e  törzsek  és  a  «túraiak»  általában  nem  lehettek 
mások,  mint  irániak.  Egyik  főnökük  Frjána  felvette  Zoroaszter 
vallásat;  más  két  « túrái »  hős  lelkéért  imákat  mondanak.  Miután 
Zoroaszter  tanát  nem  hirdette  nem-iráni  nyelven,  és  a  túrái  nevek 
mind  tiszta  iráni  gyökök,  a  « túrái »-ak  iráni  volta  kétségtelen.1) 

*)  Dolgozatom  korrektúrája  ideje  alatt  turánistáink  egyike,  —  külön- 
ben neves  műtörténész  —  hirlapi  cikkben  Ázsia  művészetének  „turáni" 
egységét  azzal  akarta  erősíteni,  hogy  az  Aveszta  turáni  népei  között  szerepel 
a  hunu  is.  (Geiger  [Ostiran.  Kultur  198.  1.]  pusztán  e  látszólagos  n'évegyezésre 
támaszkodva  a  hunokat  vélte  bennük  felismerni.)  Szerinte  tehát,  ha  a  húnok 
a  Kr.  előtti  századokban  Perzsiától  Kináig  bolyongtak,  akkor  „a  Túrán  („a  nyu- 
galmat nem  találó,  bolygó  gonosz  szellemek  hazája")  földrajzi  fogalma  (Kaspi— 
Araltó)  ez  utóbbi  területek  (Dsungária— Gobi  puszta)  hozzászámításával  válik 
teljessé.  Ázsia  belseje  tehát  egységes  volt." 

Nem  térhetek  ki  arra,  vájjon  Perzsiától  Kináig  Ázsia  belsejének  művé- 
szete egységes  volt-e  és  ez  egység  közös  eredeten  vagy  átvételen  alapszik-e, 
de  a  fenti  mód  szerint  Európának  is  „egységesének  kellett  volna  lennie  a 
IX.  században,  mert  a  „turáni"  magyarok  tényleg  a  Fekete-tengertől  az 
Atlanti  óceánig  keresztül-kasul  járták. 

írónk  egy  év  óta  megjelenő  cikkeiben  örvendetesen  látom,  hogy  „turáni" 
tanításom  nem  maradt  eredménytelen,  ezért  remélem,  hogy  jelen  dolgozatomat 
is  megszivlelve,  végleg  elveti  az  5  tehetségét  és  .tudását  csak  megbéklyózó 
„turánizmus"  kalodáját. 

Az  iráni  monda  a  letelepedett  árják  ellenségeit  foglalta 
«tűra»  és  «tűrán»  elnevezés  alatt  össze.  E  mondakörön  teljesen 
uralkodik  az  Irán  és  Túrán  közötti  ellentét,  és  elbeszéléseiben 
a  történelmi  és  kultúrai  viszonyok  az  ősrégi  iráni  mythosszal 
olvadnak  össze,  amely  a  fény  isteneit  örök  harcban  ábrázolja  az 
ellenséges  démonokkal.  E  monda  szerint  Túrán  ura,  vad  barbár- 
főnök, a  «Tűra  Franraszjan»,  Firdauszi  (940 — 1020)  «Afrasz- 
jáb»-ja,  Irán  királyaival  és  hőseivel  örökös  harcban  áll,  amig 
végre  legyőzik  és  megölik.  Jellemző,  hogy  «Turán»  neve  sem 
Dárius  feliratain,  sem  görög  Íróknál  nem  fordul  elő;  ősrégiségé- 
ről  az  Aveszta  tesz  bizonyságot.  De  tévedés  volna  azt  hinni,  hogy 
az  Irán  és  Túrán  között  e  mondai  vagy  Kr.  előtti  időkben  ethno- 
grafiai különbség  állott  fenn!  Eme  «turánok»  iráni  (árja)  nomád 
'ép  volt,  akiknek  neve  Kelet-Irán  nyelvében  valamennyi  északi 
homádnép  meghatározója  és  a  görög  «dahae»  (Aáoc)  synony- 
mája  lett.  Eme  «turánok»-nak  semmi  közük  sincsen  a  «türk» 
népekhez,  akik  a  Kr.  utáni  VI.  században  nyomultak  a  Kaspi- 
Aral-tó  vidékére  (E.  Meyer:  Gesch.  d.  Altért.  I.  3.  815.). 

Ilyen  «turáni»  nép  voltak  a  szagarti  (asszir  zikirtu),  akikről 
Herodotos  azt  irja  (VII.  85.  I.  125.;  Ptolemáus  VI.  2.  6.),  hogy 
lóhátról  lasszóval  fogták  el  ellenségeiket,  aztán  levágták  őket. 
Ezeknek  nyelve  perzsa  volt  (Fr.  Hőmmel:  Gesch.  d.  alt.  Morgenl. 
145.).  Herodotos  perzsa  nomádjai  között  találjuk  felsorolva  a 
mardi,  dropi  és  a  dáhoi  népeket  is,  ami  ismét  bizonyítéka  annak, 
hogy  a  görögök  és  a  perzsák  a  «turán»,  illetve  «dáhae»  elneve- 
zést nem  ethnografiai  értelemben,  hanem  kulturális  fok  és  élei- 
mód  meghatározása  gyanánt  használták.  A  letelepedett  lakosság 
és  a  rabló  nomádok  közötti  ellentétet  a  földrajzi  konfiguráció 
határozza  meg,  és  ez  az  ellentét  máig,  az  ethnografiai  eltoló- 
dások ellenére  is  fennáll.  Az  ősrégi  iráni  mythosz  természet- 
szerűen tükrözi  ezt  az  anthropo-geografiai  ellentétet  vissza  az 
isteni  világ  fényes  és  sötét,  jó  és  rossz  hatalmai  harcában.  Az 
iráni  mondában  Irán  és  Túrán  harca,  a  Világosság  harca  a 
Sötétséggel. 

Perzsiában  a  mythológia  összefolyt  a  történelmi  események 
emlékével.  Firdauszi,  akitől  a  /(turáni))  elnevezést  az  európai 
tudósok  átvették,  az  Aveszta  mythológiai  hősét  Dahák-ot,  aki 
Ahuramazdát  (a  fény,  igazság)  megöli,  arab  gyanánt  szerepel- 
teti. Ennek  okát  könnyen  meglelhetjük,  ha  a  mythológiai  kép- 

zetek  fejlődését  összevetjük  a  Firdauszi  idejének  politikai  eszméi- 
vel. Ez  a  hős  Dahák  a  kigyót,  Azhi  Daháka-t  személyesítette,  és 
e  szóból  fejlődött  az  azdahak  vagy  azdaha  (ujperzsa:  izsdeha, 
oszm.  ezsderha  :  sárkány)  sárkány,  akinek  vállán  kigyók  nőnek, 
amelyek  emberhússal  táplálkoznak  és  amely  képzet  az  árja 
mythológia  háromfejű  sárkányával  azonos.  Firdauszi  idejében 
(X.  század)  még  élénk  emlékezetben  lehetett  az  arab  invázió 
Perzsiában,  a  nemzetiségi  gyűlölet  mélységesen  forrt,  a  perzsa 
Firdauszi  a  gyűlölt  arab  fajt  hozta  kapcsolatba  Dahák-ksíi  és 
arabos  névformát  «dahhák»,  a  «gunyosan  nevető»  jelentést  adta 
neki.  A  mondában  az  alattvaló  és  nemzeti  önérzetükben  mélye 
sértett  perzsák  Káwa  kovács  vezetése  alatt,  akinek  borkötény 
a  szabadság  szimbólumává  vált  azóta  Perzsiában,  fellázadn?1 
ellene  (miként  a  perzsa  szellem  mindig  szembehelyezkedett  v 
arab-sémi  felfogással)  és  Feridun  megöli  a  zsarnokot.  Feriduni 
(az  Aveszta:  Thraétaőna;  ind.  Thráitana)  királlyá  választják  és 
dicsőségesen  uralkodik,  de  fiai  Irads,  Tűr  és  Szalm  elkeserítik 
életét.  A  legfiatalabbnak,  Iradsnak,  Iránt  adja  birtokul,  mire  Tűr 
és  Szalm  irigységtől  eltelve,  mivel  e  föld  volt  a  legértékesebb, 
megölik  legifjabb  fivérüket.  De  a  bosszú  nem  marad  el.  Iradsnak 
Máh-Aferíd  nevű  felesége,  kevéssel  megöletése  után  fiút  szül, 
aki  midőn  felnő,  megöli  nagybátyjait  Tűrt  és  Szalmt  és  fejüket 
Feridunnak  küldi  el.  íme  e  testvér-háboruvsd  magyarázza  meg 
az  iráni  legenda  ama  harcokat,  amelyeket  Perzsia,  legrégibb 
történetétől  a  modern  korig  az  észak  hódító  népei  ellen  foly- 
tatott, és  ez  az  a  forrás,  amelyből  a  turánizmus  a  Tűr  nevű 
mythologiai  szereplő  nevére  támaszkodva  egy  «turáni»  fajt  és 
egy,  a  mai  napon  is  érvényes  nyelvészeti  és  néprajzi  osztályozást 
akar  felállítani!  Nem  szabad  elfelejtenünk,  hogy  Firdauszi 
Sáhnamejának  eme  részei  nem  a  Kr.  utáni  X.  század  .produk- 
tumai, hanem  az  összes  szereplők  azonosak  az  Aveszta,  sőt  a 
közös  indo-iráni  mondakör  hőseivel;  szerepkörük  a  Kr.  előlti 
VII — X.  századba,  tehát  oly  időkbe  esik,  midőn  a  török  vagy 
más  ural-altáji  fajnak  fellépése  sem  Perzsiában,  sem  Indiában 
ki  nem  mutatható.  A  Kr.  előtti  Túr  leszármazottai  nem  azonosít- 
hatók a  Kr.  után  feltűnő  török  fajú  népekkel,  mert  az  ezekkel 
vonatkozásba  hozandó  genealógiai  képzetek,  másfélezer  évVel 
azelőtl  is  csupán  mythologiai  szerepet  játszottak,  és  soha  a  perzsa 
legendában  a  «túrai»  jelző,  vagy  «Feridun  fia  Tür»  leszármazott- 

jai,  mint  valamely  nép  generikus  meghatározása  nem  fordul- 
nak elő. 

A  megtévesztő  «Túr,  Turán»  stb.  szók  kultúrtörténetét 
kutatva  érdekes  kép  tárul  elénk,  hiszen  e  « Túrán »  a  leg- 
régibb védákban,  a  későbbi  szanszkritban,  a  legkülönbözőbb 
jelentésben  előfordul,  kivéve  egyben  —  t.  i.  nem  jelent  sohasem 
nyelvcsaládot.  Nem  szabad  az  ókori  himnuszokat  és  a  klasszikus 
irók  műveit  a  XX.  század  szemüvegén  át  olvasnunk.  Ez  oly 
módszertani  hiba  volna,  amely  ellen  vétők  nézete  már  eleve  nem 
számíthatna  komoly  figyelembevételre,  mégis  kénytelen  vagyok 
ismételten  rámutatni,  hiszen-  még  mélyszán tásu  tudományos 
könyvekben  is  található,  mert  szerzőjük  mindenáron  fenn  akarta 
tartani  ama  hipotézist  (amely  pozitiv  adattal  eddig  még  nem 
volt  bizonyítható),  hogy  a  Kr.  előtti  X.  évszázadban  már  török 
fajú  népek  tanyáztak  Iránban  és  Indiában. 

így  példáúl  Brunnhofer:  Urgeschichte  d.  Arier  I.  76  ssq., 
azt  igyekszik  bizonyítani,  hogy  Észak-Iránban,  sőt  Nyugat- 
Indiában  is  az  anarja,  illetőleg  «turáni»  népek  török  fajú,  török 
nyelvet  beszélő  népek  voltak.  Weber:  Ind.  Studien  I.  186  p. 
locusával  ellentétben,  aki  ama  álláspontot  foglalja  el,  hogy  a 
brahmin  kommentátorok  «anarja)>-i  árja  nyelven  beszélő,  de 
nem-brahmanista  telivér  indus-árjákat  értették,  egy-két  etymo- 
logiai  magyarázatot  kockáztat,  törököknek  nyugat-indiai  letele- 
pülése mellett.  így  Karatoya  folyónevet  a  Kara-val  (török:  fekete) 
és  a  toya  (szanszkrit:  viz)  magyarázza.  A  görög  xupóc;  a.  m.  sajt 
és  a  török  turak,  magyar  túró  (kétes  etymologia!)  mintájára  az 
indus  áldozatoknál  bemutatott  yudsyam  payas  (Rigveda  VI.  52.) 
—  Grassmann  fordításában:  «angemessener,  geeigneter  Trank», 
Ludwig  fordításában:  «gebührender  Trank»  —  italt,  a  török 
yoghurt-t&l  hozza  kapcsolatba,  és  ebből  a  hangtanilag  elképzel- 
hetetlen, és  semmi  kulturkapcsolatban  nem  álló  két  szó  erő- 
szakos egyeztetéséből  akarja  magyarázni  és  bizonyítani,  hogy  ez 
áldozati  ital  nevét  török  néptől  kölcsönözték,  tehát  Indiában 
török  népnek  kellett  laknia!1) 

Egy  másik  adata  a  hungarus  szó  alakját  mutatja  be  Indiá- 

J)  A*  turánisták  nyelvészkedését  a  legrettentőbb  módon  A.  Helfferich: 
Entstehung  d.  Schriftsprache  Turan  u.  Iran  c.  műve  mutatja  be;  a  legmulat- 
ságosabb könyv,  amelyet  valaha  olvastam.  Sajnos  itt  nem  nyújthatok  szemel- 
vényeket belőle,  de  érdemes  teljességében  elolvasni! 

ban,  és  e  hipotézisre  alapítja  a  védakori  indusoknak  érint- 
kezését a  —  magyarokkal.  A  védákban  előforduló  Turvasza  Jadit 
(Rigv.  I.  36.  18.)  nép  királyának  neve  Ugrádeva.  Brunnhofer 
maga  szolgáltatja  további  bizonyítékaimat.  E  név  a  szanszkrit- 
ból (ugra  =  rettenetes;  deva  =  isten,  király)  megmagyarázható, 
de  Brunnhofer  mégis  azt  tételezi  fel,  hogy  jelentése  az  Ugra 
királya  t.  i.  az  ugorok  királya  —  vagyis  hungarok  («König  der 
Ungern»)  királya  (loc.  cit.) .  Szerinte  a  török-höz  hasonló  nép 
fellépéséről  a  védák  is  tudnak,  és  ezek  az  JJgana,  akikről  a 
Számaveda  (I.  4.  1.  55.)  a  következőkép  emlékszik  meg:  «Aki 
gyilkos  szándékkal  leselkedik  ránk,  a  halandó,  az  Ugana,  vagy 
haraggal  és  hevesen.))  (Érdekes,  hogy  ebben  a  szövegben  turo  = 
heves,  gyors,  —  és  e  szóból  eredne  « turáni »,  azaz  « török »  — 
talán  mert  ez  lovon  gyorsabban  jár?!) 

Ezekről  az  Ugana-ról  a  védák  (Taittiriya-Szamhitá  IV.  1. 
10.  2.)  mint  «rablók-  és  tolvaj  ok  »-r  ól  emlékeznek  meg,  és  kérik 
a  Tüzistent,  hogy  pusztítsa  el  a  fajtájukat.  De  arra,  hogy  kik 
lehettek  ezek  az  Ugana  a  védakori  ember  felfogásában,  megfelel 
a  Rigveda  X.  89.  12 — 15.  himnuszstrófája,  ahol  a  hivők  Ijidra 
hadisten  segítségét  kérik  az  Ugana  ellen. 

Str.  12.  «Előre,  miként  a  lángoló  Usha  jele  suhanjon  Indra 
nyilad;  hasítsa  át  az  égből  lódított  csillagként  tüzes 
csóvával  a  mithratörőket  (drogha-mitrán). 
Str.  15.  Lásd  az  ellenséges,  ránk  törő,  hatalmasan  meg- 
szaporodott Uganát,  oh  Indra,  a  mithraelleneseket; 
vak    sötétségbe   kerüljenek,  de  körülöttük  annál 
fényesebben  ragyogjon  a  világosság.)) 
A  védakori  ember  az  Ugana  alatt  más  kultuszbeli  ellen- 
séget értett,  de  hogy  más  fajhoz,  és  pedig  a  törökhöz  tartozott-e, 
azt  ma  a  tudomány  meghatározni  már  nem  képes,  ha  bár  kutatás 
csekély  derengést  tud  e  kérdés  mély  sötétjébe  vetni. 

A  Rigveda  keletkezési  korát  a  Kr.  előtti  második  évezredbe 
helyezik  az  európai  tudósok.  India  nem-árja  fajú  bennszülöttjei, 
akikkel  a  bevándorló  árják  hosszas  harcokat  vivtak,  a  Rigvedá- 
ban  már  mint  démonok,  vagy  nem-árja  kultuszu  barbárok  szere- 
pelnek. E  nem-árja  bennszülöttek  közül  a  dravida  népcsalád 
máig  megmaradt  Dél-Indiában  és  nyelve  a  tamil  megelőzte  a 
szanszkrit  nyelvet  fejlődési  menetében.  Az  árják  bevándorlása- 
kor a  dravidákkal  nem  jöttek  összeütközésbe,  annál  inkább  dúlt 

a  harc  az  árják  és  a  bennszülött  daszju-k  között,  akik  a  védák- 
ban  nem-árják  és  nem-brahmánok  gyanánt  szerepelnek.  Ahhoz 
azonban,  hogy  ellenséges  népek  emléke  annyira  elhomályosod- 
jék, hogy  azok  rossz  démonok  gyanánt  szerepeljenek,  sokkal 
nagyobb  időnek  kell  elmúlnia,  mint  amely  az  árják  Indiába  való 
bevándorlása  és  a  Rigvédák  keletkezése  között  ma  el  van  fo- 
gadva. Legyen  ezért  szabad  a  következő  feltevést  kockáztatnom. 
A  védákban  szereplő  démonok  csak  néhány  századdal  azelőtt 
lehettek  ellenséges  népek,  oly  időben  tehát,  midőn  az  árják  még 
nem  hatoltak  Indiába,  hanem  a  Pamirtól  északra  és  nyugatra  ta- 
nyáztak, és  tényleg  nem-árja,  sőt  talán  mongol  népekkel  jöhettek 
ellenséges  kapcsolatba  és  e  mongol  népek  ellen  vivott  harcok 
mythologiai  emlékét  átruházták  az  Indiában  velük  szembeszálló 
bennszülöttekre,  akik  mint  nem-árják,  mint  más  kultuszbeliek 
részesedtek  bizonyos  tekintetben  a  régi  ellenségek  tulajdonságai- 
ban. Az  Ugana  is,  amelynek  proiiciált  jelentése:  nem-brahman 
ellenség,  a  Rigvédát  sok  száz  évvel  megelőzött  emlékre  és  egy 
teljesen  más  terepen  szereplő  másfaju  népre  vezethető  vissza, 
mint  ama  daszju,  vagy  dravidákra,  akikre  a  Rigvéda  vonatkoz- 
tatja. De  bárhogy  legyen  is,  India  őslakói,  sem  a  dravidák,  sem 
a  daszju  alatt  összefoglalt  népek  ma  töredékekben  India  hegyei- 
ben és  erdeiben  élő  leszármazottjai:  a  szanthal,  bhil,  kol,  gond, 
munda,  korvar  stb.  nyelveinek  semmi  rokonsági  kapcsolatuk  az 
ural-altáji  nyelvcsaládhoz  nincsen. 

Brunnhofer  a  Rigvéda  fenti  soraira  támaszkodva  azonban 
nem  habozik  az  Uganát  a  magyarokkal  és  Al-Bekri  által  uguna 
(valószinüleg  hibás  irás  uguta,1)  azaz  góthok,  helyett;  1.  Vámbéry: 
Urspr.  d.  Magyar,  p.  120.)  héven  nevezett  nomád  néppel  kapcso- 
latba hozni.  Miután  Brunnhofer  az  ugunát  később  (op.  cit.  I.  80.) 
a  hunnokkal  (Rigvédában  előfordulnak  (II.  15.  9.)  Dhuni  és 
Kumuri  felhődémonok,  amelyeket  Brunnhofer  a  Hunni  és  a 
mongolokkal  vet  egybe)  azonosítja,  a  kumuri  szót  a  dhuni  super- 
nominatiojának  tartja,  és  összeveti  a  Vámbéry  által  említett 
(Primit.  Kultur  d.  türk. -tatár.  Rasse  p.  104.)  komru  szóval.  «Azok 
a  török  népek,  —  mondja  Vámbéry  —  akik  nomád  életmódjuk 
mellett  kevés  gabona  és  takarmányt  is  termesztenek,  komru 
néven  neveztetnek,  és  ezeket  az  északi  steppeken  «szegény  és 

x)  Az  arab  irás  n  betűje  csak  egy  ponttal  különbözik  a  /-tői. 

nyomorúságos  »-nak  tekintik,  amiért  a  komru  szó  ott  a  koldus 
szóval  azonos  jelentésű. 

Nem  akarom  Brunnhofert  etymologiájában  követni,  mert 
ellenőrizhetetlen  talajon  jár;  állításai  azért  sem  birnak  meg- 
győző erővel,  mert  nem  tudom  elhinni,  hogy  az  indiai  Rigvédá- 
ban  említett  és  általa  nomád-nak  tartott  Ugana  ugyanazon  a 
helyen  felismerhető  legyen  két  és  félezer  év  után  a  hunnok  és 
további  másfélezer  év  után  a  Vámbéry  «komru»  koldusaiban. 
Ilyen  alapokra  épít  a  turánizmus!  Addig,  amig  pozitív  nyelvé- 
szeti adatok  birtokában  nem  leszünk,  hiába  akarjuk  azonosítani 
a  védák  démonjait  és  anti-brahman  istentagadóit  török  népek- 
kel, mert  nemcsak  az  adatok  maguk,  hanem  a  józan  ész  is 
ellene  szól. 

Nem  szabad  elfelejtenünk,  hogy  az  ókor  Íróinak  semmi 
érzékük  a  népek  nyelvészeti  osztályozása  iránt  nem  volt.  Amit 
mi  a  XX.  században  természetszerű  osztályozásnak  tartunk,  az 
p  ókor  vallási  partikularizmusán  eleve  megtört.  Életmód  és 
kultuszbeli  különbségek  ragadták  meg  az  irók  figyelmét.  Nem- 
csak, a  rokonnyelvek  osztályozásáig  és  egybevetéséig,  de  a  saját 
nyélvükhöz  legközelebb  álló  törzsrokonok  felismeréséig  sem 
jutottak  el.  Ezzel  szemben  áll  a  középkor  Íróinak  egyoldalú  bib- 
liai felfogása  az  egész  emberiség,  akár  germán,  román,  akár  bar- 
bár, egységes  eredetéről,  amelynek  következtében  a  legtávolabb 
eső  népfajok  rokonoknak,  közös  eredetűnek,  a  legkülönbözőbb 
állami  és  ethnologiai  intézmények  közös  forrásra,  a  bibliára 
vezettettek  vissza.1)  Ezt  bizonyítják  amaz  adatok,  amelyeket  az 
ókori  forrásokban  találunk. 

A  későbbi  szanszkritban  és  a  védákban  az  «árja»  szó  nem- 
csak népnév  gyanánt  fordul  elő,  hanem  azokat  is  illették  e  meg- 
tisztelő jelzővel,  akik  a  brahman  isteneket  imádták.  Az  isten- 
tagadókat a  védák  daszju-nak  hivták.  Azt  olvassuk  a  Rigvédá- 
ban  (I.  57.  8.):  «Ismered  az  dr/'á-kat  oh  Indra,  és  a  daszju-k&t', 
büntesd  meg  a  törvényteleneket,  és  szolgáltasd  ki  őket  szolgád- 
nak 1  Légy  hatalmas  segítője  imádóidnak  és  én  összes  tetteidet 
ünnepeiden  dicsérni  fogom. » 

Az  Atharva-Védában  (IV.  20.  4.;  XIX.  62.  1.)  a  következő 
kitételeket  találjuk:  «Látja  valamennyit,  akár  sudra  (a  benn- 
szülöttek  egy  részét  a  sudra  osztályba  vették  fel),  akár  árja 

l)  Bernheim:  Lehrbuch  d.  Hist.  Meth.  36. 

legyen  is  az.»  Sudra  és  Árja  alatt  tehát  az  egész  emberi  nemet 
kell  értenünk.  Az  árja  szó  eredete  valószinüleg  összefügg  az  arare 
igével  és  földmívest  jelenthetett,  amint  a  későbbi  szanszkritban  a 
vaisya,  vagyis  a  harmadik  rend  tagjait  nevezték.1)  E  letelepedett 
földmívesek,  akiknek  kultuszbeli  összetartozását  további  ada- 
taink mutatják,  a  le  nem  telepedett  nomádokat,  akik  tőlük  kul- 
tuszban is  különböztek,  « turáni »-nak  nevezhették,  amely  szónak 
etymologiája  «gyors,  heves,  nyngtalan»;  v.  ö.  aveszta  tuirja, 
szanszkrit  turuska. 

Indiában  az  «árja»  mint  nemzeti  jelző  feledésbe  jutott  és 
csak  mint  az  «árják  földje»,  Aryavarta,  maradt  fenn  emléke. 
Zoroaszter  vallása  azonban  fentartotta  létét  a  nyugati  árják  (irá- 
niak) között,  ahol  ((tiszteletreméltó))  jelentésben  és  mint  nemzet- 
név szerepel  (Lassen:  Ind.  Altért.  I.  6.).  A  Zoroaszter  vallását 
követők  maguknak  vindikálták  e  megtisztelő  elnevezést  és  a  Kr. 
előtti  századokban  a  «nemes,  a  tiszta»,  azaz  Zoroaszter  hive  árja 
néven  különböztette  meg  magát  az  « istentagadó))  nem-árja,  a 
turániaktól. 

A  Vendidad  első  fejezetében,  ahol  Ahura-Mazda  előadja 
Zarathustrának  a  föld  teremtésének  rendjét,  tizenhat  országról 
történik  említés,  amelyek  valamennyien,  mivel  Ahura-Mazda 
alkotásai,  tiszták  és  tökéletesek  voltak,  de  amelyeket  Angro- 
mainyus  (Ahriman)  megfertőzött.  A  Zoroaszter  hivei  által  lakott 
egész  terület  (az  Oxus  és  Jaxartestől  a  Kaspi-tóig,  délkeletre 
Nisaia  (Parthia)  határáig)  Airya  nevet  viselt.  Airija  mint  föld- 
rajzi  fogalom  a  Zoroasztrianizmus  kiterjedésével  esik  egybe. 
Ugyanazt  a  jelenséget  látjuk  mint  Indiában,  ahol  az  árja  és 
daszju  (t.  i.  turáni,  f.  f.)  kultuszbeli  ellentétet  fejezett  ki,  és 
amely  jelenségre  a  modern  brahmin  dialektikában  is  akadunk, 
amelyben  Túrán  a  buddhisták  és  eretnekek  országát  jelenti 
(Rousselet:  Tabl.  de  l'Inde  Septentr.  Revue  d'Anthrop.  1875.  p. 
212.).  A  zoroasztrianus  ArzYí-val  ellentétben  az  Aveszta  a  nem- 
árja országokról  is  tesz  említést  (anairyao  dainhávő),  de  hogy 
ezek  alatt  nem  értette  generikusan  meghatározott  népek  lakó- 
helyét, kitűnik  a  következő  adatokból.  A  görög  földrajzírók  az 
Ariana  határaiba  foglalták  az  Indiai  óceán,  az  Indus,  a  Hindukus 
és  Paropamisos,  a  kaspii  kapuk,  Carmania  és  a  perzsa  öbölig 
terjedő  nagy  földterületet  (Strabo  XV.  2.).  Strabo  (XI.  11.)  Bac- 

!)  Max  Müller:  Vorles.  über  d.  Wissensch.  d.  Sprache.  VI.  Vorl.  203  p. 

triát  tartja  egész  Ariana  gyöngyének,  amely  nézet  ama  ténnyel 
vethető  össze,  hogy  Zoroaszter  tanának  legelső  nagy  sikerét  Bao 
triában  érte  el,  ahol  Gustaszp  (Vistaszpa)  király  az  Aveszta  tanait 
magáénak  vallotta.1)  Ama  felfogás,  amely  szerint  Zoroaszter  Bac- 
triából  indult  volna  ki,  ma  nincs  már  elfogadva  (Darmesteter: 
Études  Iraniennes  I.  10  ssq.),  de  talán  épen  Bactria  volt,  mint 
Zoroaszter  szülőhelyétől,  Ecbatanától  legtávolabb  eső,  és  az  uj 
kultusz  számára  legveszedelmesebb  terület  az,  amelyen  a  Zoro- 
asztrianizmus  leghevesebb  harcait  vivta  a  barbár  istentagadók-, 
kai,  és  amelyen  ezért  döntő  sikerrel  szerepelteti  az  uj  tant  az 
Aveszta  hagyománya.  Amint  Zoroaszter  vallása  tovább  terjedt! 
nyugat  felé,  Elymais,  Media  és  Persis  is  igényt  tartott  az  árja} 
megtisztelő  nevére  (Hellanikos:  Fragm.  166.  ed.  Müller:  Apía 
Tzepoixri  x&Pa).  Aristoteles  tanítványa  Eudemos,  Damascenius  egyik 
locusára  való  utalással:  «a  mágusok  (zoroasztrianus  pap)  és  az 
egész  árja  nemzetség »-et  említi  és  az  árját  és  Zoroastrianust  egy 
jelentésűnek  állítja  be.2)  Az  árja  kultúrai,  kultuszbeli  és  nem- 
generikus  fajjelentése  mellett  szól  végül,  hogy  midőn  évszázados 
idegen  uralom  után  Perzsia  a  szaszanidák  alatt  ismét  vissza- 
nyerte nemzeti  szabadságát,  az  uj  királyok  a  Naks-i-Rusztem 
feliratokon  az  «árja  és  nem-árja  nemzetek))  fejedelmeinek  nevez- 
ték magukat.3)  Pehlevi  nyelven:  Iran  ua  Aniran,  a  görög  feliraton: 
'Aptavwv  mi  'Avaptavaw.  Hogy  a  Kr.  utáni  III.  .században,  ami- 
kor a  szaszanidák  alatt  a  Zoroastrianizmus  újból  erőre  kapott,  és 
amidőn  a  nyelvi  rokonság,  nyelvészeti  osztályozás  eszméje  még 
ismeretlen  volt,  anarja  alatt  semmiesetre  sem  érthettek  török 
nyelvű  népeket,  hanem  egyszerűen  nem-zoroasztrianusokat,  az 
előttem  —  ha  csak  teljesen  nem  értem  félre  az  Ó-kor  geográfu- 
sai és  egyéb  irói  felfogását  —  teljesen  világos. 

Miként  az  árja  gyakran  fordul  elő  mint  kultuszbeli  osz- 
tályozás, hasonlóképen  kultuszbeli  osztályozásnak  látszik  a 
« turáni»  szó  is.  A  Mahabharatában  és  utána  a  Kr.  előtti  III. 
vagy  IV.  századbeli  Krisnavit  költeményben,  a  Vallabhcricsaraban 
is  olvasunk  «turáni»-akról.  Turvásza,  a  turánok  mythologiai  őse 
(kétséges,  összefügg-e  ez  az  avesztabeli  7iír-ral)  a  későbbi  indiai 
költészetben    mint  «indiai   örökségétől   megfosztott,  kiátkozott 

*)  E.  G.  Browne:  Lit.  Hist.  of  Persia  I.  25.  W.  Jackson:  Zoroaster,  the 
Prophet  of  Ancient  Iran  1 899. 

2)  M.  Müller:  Vorlcs.  Wiss.  d.  Spraclie  VI.  207. 

3)  De  Sacy:  Memoires  s.  div.  Antiqu.  de  la  Perse  1793. 

eretnek»  szerepel,  de  a  Védákban  Turuásza  még  ősárja  isten- 
ségeknek mutatott  be  áldozatot.1)  A  megkülönböztetés  tehát 
itt  is  a  kultusz  alapján  és  nem  faji  vagy  genealógiai  osztályozá- 
son nyugszik. 

Firdauszi  Sáhnáméja,  amely  az  Aveszta-kor  legendáit  és 
mythologiáját  feldolgozza,  és  amelynek  alapgondolata  a  zoro- 
asztriáni  dualizmus,  sok  iráni  hősről  regél,  akik  az  ellenséges 
turán-okhoz  átszöktek  és  aztán  Coriolanusként  vezették  a  turá- 
nokat  saját  hazájuk  ellen.  Max  Müller  e  körülményből  akarja  azt 
a  döntő  bizonyítékot  megmagyarázni,  hogy  a  görög  irók  által 
említett  «turáni»  népek  szereplő  tagjainak  árja  nevük  volt. 
Szerintem  e  nevek  (népnevek:  az  Oxus  túlpartjain  lakó  «turáni» 
nép  neve  Ariacae  (Ptol.  VI. '2.  és  VI.  14.),  egy  másiké  Antariani 
(Plin.  VI.  9.) ;  személynevek:  Dárius  kortársa  Aryantes  a  szkythák 
királya.  Xerxes  kortársai  Aripithes  (szanszkr.:  aryapati,  avesta: 
airyapaiti),  Spargapithes  (szanszkr.:  svargapati  =  az  Ég  ura) 
határozottan  ellene  szólnak  annak  a  minden  pozitív  adatot  nélkü- 
löző hitnek,  hogy  a  « turáni »-nak  tartott  és  a  görög  irók  által 
vagy  népnévvel,  vagy  kultúrai  gyűjtőfogalommal  (szák,  daoi  stb.) 
illetett  népek  török  nyelvű  népek  lettek  volna.  Nem  is  szólva 
arról  az  anakronisztikus  tévedésről,  amely  Firdauszi  (940 — 1020) 
átszökött  iráni  Coriolanusait  kapcsolatba  akarja  hozni  Ptole- 
máus,  Plinius  és  Herodotos  stb.  iráni  nép-  és  személyneveivel, 
csodálatos  volna,  hogy  a  turániak  (törökök)  Irán  elleni  harcát 
árja  nevü  vezérek  intézik.  Firdauszi  az  ősi  és  sok  jelentésbeli 
változaton  átment  árja  és  anárja,  iráni  és  turáni  jelzőket  saját 
kora  állapotaiba  ültette  át  és  a  « turáni »  (kultusznélküli;  nem- 
brahman;  anarja  =  nem-zoroastrianus  stb.)  fogalmat  átszármaz- 
tatja a  saját  korában  már  nemcsak  Ázsiában,  de  Európában  is 
jól  ismert  és  rettegett  török  fajú  népekre,  akik  a  XI.  század 
elején  Indiában  épen  annak  a  Szultán  Mahmud  Ghaznevinek 
uralmát  alapították  meg,  akinek  Firdauszi  époszát  ajánlotta. 

A  fenti  adatok  alapján  arra  az  eredményre  kell  jutnunk, 
hogy  valamely  népcsalád  meghatározása  gyanánt  a  «turáni» 
szót  használni  helytelen  azért,  mert  1.  nem  fejez  és  nem  fejezett 
ki  soha  generikus  osztályozást,  2.  e  csoportban  az  ókorban  árja 
és  esetleg  nem-árja  népek  együtt  találódnak,  3.  változó  és  bizony- 

J)  Vivien  de  Sainí  Martin:  Nouv.  Dict.  de  Geogr.  Univ.  VI.  772. 

talán  jelentése  miatt  pozitív  definícióval  nem  szolgál  és  félre- 
értésre ad  alkalmat.1)  A  3.  pontban  foglalt  állításra  nézve  nem 
lesz  érdektelen  egy  példa,  t.  i.  a  parthusok  nemzetségének  a  meg- 
világítása. 

A  nagy  római  birodalom  ellenlábasai,  a  gyorslovu  és  gyors- 
nyilu  parthusok,  akik  országában  legmélyebb  gyökeret  vert  a 
hellenizmus  műveltsége,  mindig  különös  érdeklődést  és  rokon- 
szenvet keltett  bennünk,  mert  ugy  tanultuk,  hogy  « turániak)), 
tehát  a  «magyarokkal  rokon»-nép  voltak.  Turáni  népnek  tartotta 
őket  Mommsen  (Róm.  Tört.  IV.  k.  1.  fej.),  valószínűleg  Rawlin- 
son  (Seven  Monarchies  III.  2.  fej.)  nyomán  és  «turáni»  t.  i. 
«magyarrokon»  népnek  tartja  őket  azóta*  a  magyar  történet- 
írás is.2) 

A  fentebbiekben  azt  igyekeztük  bizonyítani,  hogy  a  «turáni» 
jelző  az  ókorban  nem  jelentett  faji  meghatározást,  hanem  élet- 
mód, még  pedig  a  barbárság,  a  kultusznélküliség  jelzője  volt, 
és  a  tudomány  ma  ismert  adataival  sehogy  sem  bizonyítható, 
hogy  azok  a  barbárok  és  kultusznélküliek  a  török  nyelvcsalád 
tagjai  lettek  volna.  Nemcsak  tévedés,  hanem  a  szó  történelmi 
jelentésének  félreértése  tehát  oly  népeket,  amelyek  fellépése, 
megjelenése  és  életmódja  hasonló  volt  a  mai  Közép-Ázsia  török 
nomádjaihoz,  nyelvészeti  bizonylatok  hijján  törökfajunak  tar- 
tani. «Turáni»  nem  jelent  törököt,  hanem  e  jelentést  átruházták 
a  török  népekre  és  ha  ezt  szem  előtt  tartjuk,  megdől  az  az 
akadály,  amely  ezirányu  kutatások  útját  állotta.  Miként  Bastian 
«Völkergedanke»-je  az  egymástól  legtávolabb  lakó  népek  mytho- 
logiájában  feltűnik,  —  holott  szellemi  termékek  sokai  finomabb 
árnyalatokat  és  szabadabb,  a  rögtől,  környezettől  függetlenebb 
fejlődést  mutatnak  —  ugy  a  népek  gazdasági  és  etimológiai 
szervezete,  amely  a  legszorosabb  kapcsolatban  és  alárendelt 
viszonyban  van  a  földrajzi  körülményekkel,  nem  okvetlenül 
szolgáltat  döntő  bizonyítékot  a  hasonló  életmódú  és  etimológiai 
berendezésű  népek  fajrokonságára  nézve.  A  parthusokat  pedig 
a  legjelesebb  kutatók  is  csak  az  ethnologiai  hasonlóságok  alapján 
sorozták  a  «turáni»,  és  e  jelzőt  félreértve  a  törökfaju  népek  közé. 

(Vége  következik.) 

*)  A  magyar  turanisták,  akik  ma  (képzelőtehetségükhöz  mérten)  300—700 
millió  turáni  lélekkel  operálnak,  a  3.  pont  alatti  állítás  körébe  tartoznak. 
2)  Képes  Világtört.  III.  kötet,  305,  ssq. 

Elbeszélés.  . 
Irta :  Ifj.  Malonyay  János. 

Mint  rendesen,  délutáni  hivatalos  teendőit  elvégezvén,  Kiss 
István  ur  benyitott  kávéházába.  Életében  kétezerhétszázhuszon- 
harmadszor.  A  pincér  hangos  «á'  szogájá»-val  fogadta,  amire  ő, 
kevésbbé  hangosan,  de  rendesen  kiejtett  jó  estével  felelt.  Ezuttal 
kétezerhétszázhuszonharmadszor.  Télikabátját,  bármennyire  szí- 
veskedett néki  a  pincér,  sajátkezüleg  akasztotta  fel  a  fogasra, 
bélésével  kifelé  fordítva,  nehogy  baja  essék  a  szövetnek.  Lucskos 
idő  volt  odakünt,  tehát  ernyővel  érkezett;  azt  is  gondosan  el- 
helyezte, és  ugy  helyezte  el,  hogy  m4s  holmiját  be  ne  mocskolja 
vele.  Azután  letelepedett  szokott  helyére  a  pénztár  mellé,  kávét 
rendelt,  szűrt  kávét,  langyosan,  s  az  esti  lapot  kezdte  forgatni.  A 
lap:  XXXV.  évfolyam,  325.  szám. 

Kis  István  ur  minden  mozdulata  nyugodt,  mindig  egyforma, 
szinte  önmagától  járó.  Teljes  lénye  ilyen.  Fején  a  pár  szál  haj 
katonás  rendben  simul  balról  jobb  felé.  Arcának  vonásaiban  is 
bizonyos  megbizható  rend  a  jellemző;  bajusza  s  oldalszakálla  is 
megfelelően,  sem  nem  hosszú,  sem  nem  rövid,  szinével  nem  nyiig- 
talanit,  az  éveken  át  padláson  száradó  szénának  van  ilyen  szine. 
Egyébként  sincsen  ő  rajta  semmi  olyas,  amiben  különösebben 
megakadhatna  a  szem.  Napi  munkálkodása  is  ilyen  rendszeres, 
pontos,  mindig  egyforma.  Van  olyan  elmés  szerkezet,  melybe  ha 
pénzdarabot  ejtünk:  egymáshoz  szokott  rugók  zöreje  hallatszik 

s  a  masina  megindul,  nótára  kezd;  mihelyt  a  nóta  véget  ér,  el  is 
felejtettük;  elindítjuk  újból:  megint  eljátssza  ugyanazt  a  nótát, 
ismét  és  egész  pontosan  ugyanazt  a  nótát.  Időnkint  megtörtén- 
hetik, hogy  a  masina  szerkezete  zökken  egyet .  .  . 

Ilyen  zökkenőt  beszélünk  el  a  következőkben. 

Amikor  Kiss  István  ur,  előzetes  tájékozódás  végett,  átfutotta 
a  lapot  és  megitta  kávéját,  rágyújtott  (finom  portoriko!)  s  meg- 
szólította a  pénztáros  kisasszonyt: 

—  Lotli  kisasszony,  ma  születésnapom  van:  ötvenkettedik. 
A  sárgahaju  pénztárosnő,  Lotti  kisasszony,  foglalkozásához 

illő  szives  érdeklődéssel  kezdett  beszélgetéshez. 

—  Ötvenkettedik?  A  jó  Isten  sokáig  éltesse,  Kiss  ur!  .  .  .  Bol- 
dogult édesatyámnak  épen  ötvenkettedik  születésnapja  volt  az 
utolsó  .  .  . 

És  Lotti  kisasszony,  a  sárgahaju  pénztárosnő,  bizalmas  bő- 
beszédüséggel  kezdett  emlékezni  néhai  édesapjára.  . 

—  Mintha  sejtette  volna,  szegény,  hogy  az  az  utolsó.  Szo- 
katlanul megünnepelte  azt  a  napot,  ő,  aki  különben  nem  volt 
barátja  semmiféle  zajosabb  mulatságnak.  Énekesmisét  fizetett  a 
plébánián  s  a  főtisztelendő  urat  is  meghívta  vacsorára.  Nálunk 
vacsorázott  aznap  este  a  körorvos,  a  jegyző  és  a  kántor  is.  A 
gyógyszerész  ur  is  nálunk  vacsorázott .  .  .  Édesapám  harminc  esz- 
tendeje, hogy  a  községben  tanított,  tisztelte  és  becsülte  őt  min- 
denki. Az  asztalfőn  a  főtisztelendő  ur  foglalt  helyet.  Én  boldogult 
édesanyám  helyén  ültem,  bár  máskor  azt  a  helyet  üresen  hagy- 
tuk az  asztalnál.  Anyuskámat  a  köhögés  vitte  sirba  .  .  .  Nem  is 
képzeli,  Kiss  ur,  milyen  finom,  milyen  uri  volt  minden  ott  mi- 
nálunk, akkor  este!  ...  A  főtisztelendő  ur  köszöntőt  is  mondott. 
Édesapám  felelni  sem  tudott  meghatottságában,  csak  megöleli 
engem  és  sírtunk  mind  a  ketten.  Nagyon  finom,  nagyon  uri  volt 
minden.  Még  pezsgőt  is  ittunk!  A  gyógyszerész  ur  hozott  három 
palack  pezsgőt,  s  én  ma  is  őrzöm  mind  a  három  palack  dugóját, 
ö  igen  finom  ember  volt,  parfümöt  is  hozott  nekem  néha,  szekfíí- 
szagu  parfümöt.  Ha  szekfüszagot  érzek,  mindig  eszembe  jut .  .  . 
de  aztán  ő  megnősült...  A  gazdag  árendás  leányát  vette  el, 
pedig  .  .  .  nem  azért  mondom,  de  .  .  .  akárhogy  titkolta,  egy  kicsit 
púpos  volt  az  árendás  leánya,  a  bal  válla  volt  kinőve  .  .  .  Félévre 
rá,  édesapám  is  meghalt.  Akkor  kerültem  föl  Pestre  és  öl  év  óta 
«kasszir  kisasszony))  vagyok  itt.  Ön  már  akkor  idejárt. 

—  Én  már  idejártam  azelőtt  is,  —  bólintott  Kiss  István  ur, 
—  husz  éve  járok  ide.  Régebben,  ott  a  szögletben  volt  a  helyem, 
a  tükör  alatt .  .  .  Egy  idő  óta  szivesebben  ülök  ide. 

Lotti  kisasszony  egyébbel  foglalatoskodott,  cukrot  rakott  ki 
a  tálcácskákra.  Sovány,  vérszegény  teremtés,  a  kisasszony.  Haja 
mesterkélten  szőke,  nyakán  bársonyszalag,  s  amint  forgatja  fejét, 
a  pántlika  alól  pergamentszinü  vonal  kandit  elő.  Kivágott  selyem 
blúzáról  lerí,  hogy  az  az  egyetlen:  óvatos  foldozások  rajta  s  a 
sokszor  használt  vasaló  sárgás  nyoma;  keblén  a  kivágás,  az  is 
olyan  bocsánatkérő,  takarni  igyekvő.  Az  öt  esztendő,  amit  ő  Pes- 
ten töltött,  csak  bizó,  falusiasán  ótalmat,  mindenkinél  pártfogást 
kereső  nézésén  nem  tudott  változtatni. 

Madárlábacskához  hasonló  sovány  kezével  megfenyegette 
Kiss  István  urat: 

—  Ha  nékem  ma  születésnapom  volna,  én  azt  megünnepel- 
ném! Elmennék,  például,  valamelyik  mulatóba!  .  .  .  Ugy  ám!  .  .  . 
Utána  még  betérhetne  ide,  s  elbeszélné  nekem,  mi  mindent  látott. 

Kiss  István  ur,  akinek,  többek  közt  erénye  a  pontosság  is, 
gondolkozóba  esett. 

—  Hát,  ami  azt  illeti<  egyszer  bizony  megpróbálhatná  az 
ember  azt  is.  De,  hátha  elkésem  holnap  reggel  a  hivatalból!  Mit 
szólnának!?  .  . .  Husz  év  óta,  soha  el  nem  késtem  ...  És  csak  igy, 
magamban  menjek  mulatni? 

A  pénztáros  kisasszony  szánalmat  érzett  az  egyedül  élő  em- 
ber iránt.  Hiszen  ő  is  olyan  egymaga  volt  az  életben.  Biztatta, 
hogy  telefonozza  ide  barátait! 

Lotti  kisasszony  igy  megindította  a  masinát.  Kiss  István  ur 
alkudozni  kezdett  magában  s  apránkint  nagy  elhatározás  érlelő- 
dött meg  benne:  igen,  ő  ma  mulatni  megy,  ő  ma  megünnepli 
ötvenkettedik  születésnapját!  .  .  .  Telefonozott  s  két  hivatalnok- 
társa Ígérte,  hogy  vele  tartanak.  Lotti  kisasszony  buzdítgatta  s 
Kiss  István  uron  kellemes  izgalom  vett  erőt,  valami  szokatlan, 
valami  nyugtalanító.  Ez  a  nap  pirosbetüs  nap  legyen  az  ő  életé- 
ben: ünnep!  Jóleső  érzéssel  simította  végig  ritkuló  haját,  látta 
magát  a  szemközti  tükörben  és  saját  magát  is,  az  egész  kávéházat 
szokatlanul  másmilyennek  látta .  .  .  Mintha  ünneplőbe  öltözött 
volna  körülötte  az  élet...  Különös:  attól  kezdett  félni,  hogy  el- 
késik a  mulatságról!  Végre,  megérkeztek  barátai  s  ő  olyan  vidá- 
man szorított  velük  kezet,  hogy  azok  elcsodálkoztak  jókedvén. 

—  Születésnapom  van,  ma  este  mulatunk! 

A  két  ur  elmosolyodott.  Egy  kis  dorbézolás!  . . .  Hiszen 
megszokott,  közönséges  eset  az  ilyesmi  az  ő  életükben.  Igazi 
városi  emberek  voltak  ők,  mindketten:  gondosan  vasalt  nadrág, 
kifogástalan  szabású  kabát,  divatos  nyakkendő;  egyiknek  az  arca 
talán  valamivel  még  gyüröttebb  mint  a  másiké,  s  ennyiben  külön- 
böznek csak  egymástól. 

A  sárgahaju  kisasszony  kellemes  szórakozást  kivánt  az 
uraknak  s  még  egyszer  megkérte  Kiss  István  urat,  hogy  azután 
majd  tekintsen  ám  be  a  kávéházba! 

Ködös,  nyirkos  téli  este  volt,  Kiss  István  ur  fázósan  gombol- 
kozott be.  Kéregető  mellett  vitte  el  utjok  s  ami  máskor  nem  igen 
jutott  eszébe,  előkereste  erszényét  s  ezüstpénzt  nyomott  a  koldus 
markába.  Egyik  barátja,  a  gyüröttebb  arcú,  meg  is  jegyezte: 

—  Megütötted  a  főnyereményt,  vagy  talán  örököltél,  hogy 
igy  szórod  a  tallért,  öreg?!  . . .  Reméljük,  bennünket  is  megpezs- 
gőztetsz?! 

—  Legyen  ma  jó  napja  másnak  is!  —  mentegette  magát. 
Útközben  betért  egy  virágüzletbe  is.  Egy  csomó  szegfűt 
vásárolt.  Üvegházban  fakadt,  hamar  hervadó  virág . . .  fehér, 
sárga,  rózsaszinü,  de  sok  barna  folt  mindeniken,  még  nem  is  igen 
virultak  s  már  dér  csipte  őket;  és  mintha  valamennyi  szégyen- 
kezve takargatná  a  szirmai  alatt  rejtőző  dróthurkot,  mely  a 
szertehulíani  készülő  szirmokat  tartja  együvé  .  .  .  Fonnyadt,  nap- 
fény után  vágyakozó  pincevirágok,  szinte  félni  lehetett,  hogy  j 
köhécselni  kezdenek! 

—  Nem  vettétek  észre,  —  kérdezte  barátjaitól,  —  hogy  az  a  j 
szegény  leány  egy  idő  óta  mennyit  köhécsel? 

—  Miféle  leány? 

—  Hát,  Lotti  kisasszony! 

—  Az  a  penészvirág!?  —  szólottak  a  gyüröttképü  urak  és 
Kiss  István  ur  egy  pillanatra  megbánta,  hogy  őket  hivta  mulatni. 

Elfogódottan  foglalt  vélük  helyet  a  mulatóban  egy  terített  j 
asztalka  melleit  A  szomszéd  asztalnál  egy  öregedő  asszony  ült, 
egyedül.  Olyan  barátságosan  iparkodott  mosolyogni  Kiss  István 
úrra,  mintha  régi  ismerősök  volnának  és  Kiss  István  ur  szinte 
.köszöni  neki,  bár  ugy  találta,  hogy  nem  illik  ilyen  idős  asszony- 
aik egyedül  ülni  a  mulatóban.  A  virágokat  maga  elé  helyezte  az 

asztalra  s  néhány  elhervadt  szirom  azonnal  szerte  is  hullott  a 
terítőn. 

Mint  a  gyermek,  akit  először  visznek  szinházba,  vágyakozó 
kíváncsisággal  leste,  mikor  nyilik  a  függöny  és  mi  lesz  ott;  és 
amikor  összecsapódott  a  függöny,  sajnálkozással  vette,  hogy  már 
vége.  Mondotta  is: 

—  Már  vége!  . .  .  Milyen  kár!  ...  én  azt  szeretném,  hogy 
mindig  játsszanak!  .  .  .  hogy  nagyon  sokáig  tartson! 

Élvezett.  A  függöny  szétvált,  majd  összecsapódott,  egyik 
mutatvány  a  másikat  követte.  Kiss  István  ur  szivarra  gyújtott  (az 
a  finom  portoriko!),  bár  ez  már  több,  mint  amennyit  szivni  szo- 
kott. Ma  azonban  határozottan  élvezni  óhajtja  az  életet.  Az  a 
barátságosan  mosolygó  idősebb  hölgy,  ott  a  szomszéd  asztalnál, 
az  sem  volt  már  olyan  kellemetlen.  És  Kiss  István  ur  akkor  sem 
sütötte  le  szemét,  amikor  egy  igen  hiányos  öltözetű  táncosnő 
emelgette  túlságosan  magasra  lábszárait  a  színpadon .  .  .  Sőt, 
egész  határozottan  odanézett  és  az  jutott  eszébe,  hogy  tulajdon- 
képen, miért  nem  házasodott  ő  meg?  .  .  .  Melege  lett  és  némileg 
ledérebb  természetű  gondolatok  bizsergették  egyébként  szigorúan 
begombolkozott  képzeletét.  Az  az  incselkedő  gondolata  támadt: 
ha  Lotti  kisasszony  táncolna  igy?!  ...  De  nem!  . . .  Lotti  kisasz- 
szonyt  nem  tudta  igy  elképzelni,  Lotti  kisasszonyt  ő  ugy  képzelte, 
hogy  haja  sötétebb,  orcája  teltebb,  a  selyemblúzon  nincsen 
semmi  kivágás,  de  egy  kis  leányka  ül  az  ölében  s  két  fiúcska  van 
mellette  ...  és  ott  vannak  mindnyájan  az  ő  szobájában  ...  És 
abban  a  szobában  az  asztal,  székek,  szekrény,  a  divány,  az  ágy, 
szokott  helyén  van  minden  és  mégis  minden  melegebb,  minden 
olyan  otthonmarasztalóbb  ott .  .  .  és  mindenütt  napfény  és  min- 
denütt virág .  .  .  szegfű  az  asztalon,  szegfű  az  ablakpárkányon, 
fehér,  sárga,  rózsaszínű  szegfű...  nevető  arcú,  napfényben 
virult  szegfű  .  .  . 

Uj  szám  következett  a  színpadon  és  Kiss  István  urnák 
eszébe  jutott  a  pezsgő,  amit  a  gyógyszerész  ur  vitt  Lotti  kisasz- 
szonyékhoz. 

—  Hát  a  pezsgő!? 

Barátai  helyeslőleg  fogadták  és  a  szomszéd  asztal  mellől 
még  barátságosabban  mosolygott  Kiss  István  úrra  az  az  egyedül 
ülő  hölgy. 

Csurrant  az  asztalon  hervadó  virágokra  is  a  gyöngyöző 

italból;  amint  lerázta  a  virágokra  ömlött  bort,  lehervadt  szirom 
is  több  lett  az  asztal  körül.  Koccintottak. 

Ő  soha  az  életben  ilyen  vidámnak  még  nem  érezte  magát. 

Barátai  ünnepelték. 

—  Látod,  öreg,  igy  él  az  okos  ember!  Megtanítunk  mi  rá 
téged! 

Kiss  István  ur  igérte  nekik,  hogy  ő  már  most  megtanul  élni! 

—  Ide  máskor  is  eljöhetnél  velünk!  —  lelkesítették  őt 
barátai. 

Kiss  István  ur  ivott  és  lelkesedett. 

—  Máskor  is,  mindig!  Más  ilyen  vidám  helyre  is,  ezután!  — 
mondotta,  kipirult  arccal. 

—  Igazatok  van:  a  vidámság,  a  napfény,  ez  hiányzott  az  én 
életemből!  .  .  .  Nem  hiába,  vasárnaponként  is  szerettem  volna  én 
kisétálni  a  ligetbe!  De,  csak  ugy  egyedül!?  ...  Azért  kellene  az 
embernek  megnősülni!  . . .  Nekem,  tulajdonképen,  meg  kellene 
nősülnöm!  .  . .  Hiszen  már  őszülök!  —  s  hevesen  simította  végig 
kopaszodó  fejét. 

—  Talán  már  választottál  is,  öreg? 

Mielőtt  felelhetett  volna  Kiss  István  ur,  a  teremben  elsöté- 
tedtek a  lámpák  s  a  színpadon  szertenyilott  a  függöny. 

Sajátságos!  .  .  .  Mintha  a  színpadon  is  a  születésnapját  ünne- 
pelné valaki! 

Kávéházi  pénztár  állott  a  színpadon,  a  pénztárban  egy  ken- 
dőzött arcú,  sárgahaju  leány  bóbiskolt  s  a  pénztár  mellett  egy 
züllött  külsejű  ur  iszogatott,  olyan  halálrafáradtan,  olyan  szomo- 
rúan, hogy  Kiss  István  ur  szinte  odakiáltott  neki:  «Ne  igyon  már 
többet!  Maga  meg,  kisasszony,  menjen  haza!  aludják  ki  magukat, 
mind  a  ketten !»  Az  a  züllött  ur,  ott  a  színpadon  a  pénztárosnőnek 
sóhajtozik,  hogy  ő  mennyire  eltévesztette  az  életet!  hogy  ő  milyen 
senki!  és  hogy  ő  mennyivel  okosabban  is  bánhatott  volna  az  életé- 
vel! .. .  És  eközben  nagyokat  ivott,  minden  sóhajtozás  után 
ivott ...  A  leány  fel-felocsudott  szundikálásából,  panaszkodott  az 
is,  hogy  ő  hozzá  is  milyen  mostoha  volt  a  sors!  .  .  .  hogy  ő  szí- 
nésznő szeretett  volna  lenni!  .  .  .  hogy  ő  benne  sok  tehetség  van  a 
színpadra!  .  .  .  hogy  ő  néki  gyönyörű  hangja  volt!  s  eközben 
lenyesi  Igei  (e  körmeit  a  kisasszony,  közbe-közbe  koccintott  a 
panaszkodó  úrral  és  pontosan  jegyezte,  hogy  hány  pohárral 
fagyasztott  cl  a  panaszkodó  ur  és  feljegyezte  azt  is,  Minit  ő 

fogyasztott .  .  .  Azután  egy  álmos  cigány  muzsikált  az  elkeseredett 
urnák,  húzta  a  fülébe:  ((Életemnek  végóráját  töltöm  a  korcs- 
mában!)) 

Kiss  István  ur  is  koccintott  barátaival  s  a  pincér  uj  palack 
pezsgőt  bontott. 

Az  a  szinpadi  jelenet  megindította  Kiss  István  úrban  a 
masinát. 

Hiszen  ez  az  ő  kávéháza  és  ő  ül  ott  a  pénztár  mellett  és  a 
pénztárban  Lotti  kisasszony  trónol .  .  . 
És  azoknak  a  panaszkodása!  .  .  . 

Jó  családból  származik  ő  is  és  más  lett  ő  belőle  is,  mint  ami- 
nek készült.  Tanult,  képzett  kereskedőnek  indult  s  már  dol- 
gozott is  egy  előkelő  vidéki  üzletben;  megbízhatósága  foly- 
tán, szinte  már  üzletvezető  lett.  Egy  nap,  főnöke  meghívta  őt 
vacsorára.  Akkor  vásárolta  fekete  szalonkabátját.  A  főnök  fele- 
sége is  szives  volt  hozzá  s  ő  a  főnök  leánya  mellett  kapott  helyet 
az  asztalnál.  Az  a  leány  nagyon  csúnya  volt,  csúnyaságáról  hires 
az  egész  városban,  olyan  csúnya,  hogy  nem  tudtak  férjet  találni 
számára,  pedig  a  bolt  nem  volt  megvetendő.  Vacsora  után  a 
főnök  határozott  ajánlattal  lepte  meg  őt:  társul  fogadja  az  üz- 
letbe, ha  feleségül  veszi  leányát!  ...  A  váratlan  ajánlat  olyan 
készületlenül  találta,  hogy  ő,  aki  soha  az  életben  nemet  mon- 
dani nem  tudott,  ekkor  sem  tudott  nemet  mondani.  Az  a  csúnya 
leány  azonban,  olyan  megvetően  s  gúnyosan  mosolygott  és  ami- 
kor, mint  vőlegénye  búcsúzott  tőle,  azt  súgta:  Nem  szégyenli 
magát!?  ...  És  ő  másnap,  mint  valami  sikkasztó,  ugy  szökött  meg 
a  városból,  az  előkelő  üzletből,  ahol  már  szinte  üzletvezető  lett  s 
ahová  társnak  fogadták  volna,  ha  feleségül  veszi  a  főnök  csúnya 
leányát.  Pestre  került,  épen  mint  a  sárgahaju  pénztáros  leány  s  itt 
kezdhette  elülről,  mint  magánhivatalnok,  a  létra  legalsó  fokán, 
mászva  apránkint  föl,  egyik  fokról  a  másikra,  ami  időbe  kerül .  . . 
Az  idő  pedig,  az  elmúlik.  Elmúlt  ötvenkét  esztendő. 

Kiss  István  ur  azon  kapta  magát,  hogy  néki  is,  mint  azok- 
nak ott  a  színpadon:  már-már  panaszra  nyílik  ajka. 

Egyszer  csak,  az  a  panaszkodó  ember  ott  a  színpadon,  azt 
mondta:  fizetni!  .  .  .  Pénz  helyett  azonban,  revolvert  húzott  elő  s 
maga  ellen  fordította  a  fegyvert ...  A  kisasszony  kikapta  kezéből 
a  revolvert:  «Ilyen  életért,  nem  érdemes  meghalni  se!»  s  erre  a 
hatásos  mondásra  összecsapódott  a  függöny.  , 

—  Öreg,  erre  iszunk  egyet!  —  s  a  két  vasalt  nadrágos  koc- 
cintásra emelte  poharát. 

Kiss  István  ur  ivott,  de  nagyon  keserűnek  találta  a  pezsgőt. 

Ami  ezután  következett  a  szinpadon,  arra  már  figyelni  se 
igen  tudott.  Visszatévedt  s  elmaradt  a  saját  múltjában,  abban  a 
sok  hosszú  tegnapban  és,  mint  eddig  soha,  félni  kezdett  a  holnap- 
tól. Nem  az,  amitől  eddig  félt,  hogy  reggel  majd  megkésve  érke- 
zik a  hivatalba,  de  azt  érezte,  most  egész  határozottan  érezte, 
hogy  ő  valami  alagútban  megyén . . .  egymagában,  elhagyatva, 
valami  sötét  alagútban,  ahol  megállapodás  nincsen  s  aminek  a 
végére  kell  jutni,  de  aminek  vége  sincsen!  ...  És  hiába,  akár 
megáll,  akár  tovább  halad,  semmisein  változik.  Előtte  is,  mögötte 
is,  csak  az  egyforma,  a  sötét,  végtelen  alagút...  És  bár  iszonyúan 
egyedül  érzi  magát:  nincsen  egyedül.  Mellette,  előtte,  mögötte 
ezren  meg  ezrenr  ő  hozzá  hasonló  alakok  bandukolnak.  Némelyi- 
ken fekete  szalonkabát,  olyan  fekete  szalonkabát,  amilyet  ő  vásá- 
rolt, amikor  főnöke  meghivta  őt  vacsorára,  másokon  kopottabb; 
vannak  vasalt  nadrágosok  és  vannak,  akik  mezitláb  sántikálnak; 
selyemfodros  hölgyek  és  nagykendős  asszonyok,  fürtös  fejek  és 
kopaszok,  egyiknél  sétapálca,  a  másik  mankón  vánszorog,  egyik 
virágot  szagolgat,  a  másik  batyut  cipel  görnyedezve  . . .  Mennek 
mind,  kénytelen  menni  valamennyi,  előre,  szüntelen  előre  a  vég- 
nélküli, az  egyforma,  a  sötét  alagútban.  Vannak,  akik  gondtala- 
nul nevetgélnek,  mások  mogorván  csüggesztik  fejüket,  vannak, 
akik  sóvárgó  szemmel  fürkészik  a  sötétséget  s  vannak,  akik  föl 
sem  pillantanak.  Vannak,  akik  áhítozni  mernek  napfény  s  levegő 
után!  . . .  Van,  akinek  keze  ökölbe  szorulva  keresné  a  csákányt, 
hogy  menekvésre  oldalutat  bontson  magának  az  alagútban!  .  .  . 
Ilyenek,  szerencsére,  kevesebben  vannak.  A  többi,  csak  megyén, 
megyén  az  egyforma,  a  sötét,  végnélküli  alagútban. 

A  szinpadon  a  közönség  kedvence,  egy  parázsszemü  szép 
leány  mókázott.  Egyszer  csak  leszól  a  nézőtérre,  egyenesen  Kiss 
István  úrhoz: 

—  Ni,  az  a  kis  kopasz,  ottan!  .  . .  Drágám,  dobja  nekem  ide 
a/t  a  bokrétát! 

Mintha  arculcsapták  volna  Kiss  István  urat,  elpirult,  a 
szegfű  csomó  után  kapott  s  ösztönösen  hebegte:  «Lotti  kisasz- 
szonyél  .  .  Neki  vásároltam!  ...  A  kezét  is  megkérem! » 

Barátai  kacagtak  rajta: 

—  Becsíptél,  öreg  .  .  .  Iszik  egy  pohár  pezsgőcskét  s  már 
nősülni  akar! 

Kiss  István  ur  mentegetőzött: 

—  Én  józan  vagyok!  Én  nem  vagyok  becsípve!  . . .  Én  me- 
gyek! . . . 

És  szorongva  dadogta: 

—  Ki,  ki  az  alagútból! . . . 
Azok  csak  kacagták. 

—  Még  Pesten  vagyunk  s  már  az  alagutat  emlegeti!  Hama- 
rosan eláztál,  öreg!  . . .  Lesz  dolgunk  veled,  amíg  az  alagutig 
cipelünk!  . 

Ő  nem  is  hallgatott  már  azokra.  Magának  beszélt: 

—  Igen,  még  ma  feleségül  kérem!  Mindig  szives  volt  hoz- 
zám, nem  idegenkedik  tőlem  . .  .  Hogy  egy  kicsit  kopaszodom  . . . 
Ö  sem  olyan  fiatal  már  . .  .  Egyedül  van  ő  is  ...  Ez  igy  nem  élet. .  . 
Én  is  kiverem  az  alagút  falát!  . . .  Milyen  más  lesz  a^z!  Nekem  is 
lesz  otthonom,  neki  is  .  . .  Milyen  más  lesz! 

Barátja,  az  egyik  gyüröttarcu,  ráhagyóan  csittitotta: 

—  Jó,  jó,  de  majd  csak  odakünt  szónokolj,  öreg.  Itt  nem 
szabad  skandalumot  csapni!  . . .  Most  pedig,  fizess,  aztán  mehe- 
tünk, leánykérőbe! 

Vége  volt  az  előadásnak,  Kiss  István  ur  hallotta  még  a  nótát: 
«Életemnek  végóráját ...»  A  szegfűbokrétát  sem  feledte.  A  tolon- 
gásban hullottak  a  fonnyadt  szirmok. 

Künt  az  utcán  pocsék  tél.  Egy  züllött  cigány  szegődött 
hozzájuk,  egy  bandájából  kikopott,  göthes  csavargó. 

—  Méltóságos  uram,  a  nótáját!  —  és  húzni  kezdte  esetlen 
hajlongások  között,  egyenesen  Kiss  István  ur  fülébe:  ((Életemnek 
végóráját ...» 

Pocsék,  nyirkos  muzsikaszó  volt.  Kiss  István  ur  tiltakozni 
akart,  barátai  azonban  biztatták  a  kopott  cigányt: 

—  Húzzad  csak!  Ma  mulatunk! 

Zsebredugott  kézzel,  fölhajtott  gallérral  már  futott  volna, 
már  menekedett  volna  a  cigánytól  és  barátaitól.  Ő,  aki  ilyenkor 
már  régen  odahaza  szokott  lenni!  Fázott  s  ettől  egyszerre  kijóza- 
nodott. Az  a  nyirkos  hideg  a  muzsikaszóval  együtt  lopózott  beléje, 
fülén,  orrán,  száján,  nyirkosán  egész  lényében.  Reszketni  kezdett, 
idegesen.  Csontjai  is  fáztak  ...  És  ő  most  kávéházba  megyén,  s 
mellette  a  cigány,  mint  a  darabban,  a  nóta  is  ugyanaz:  «Életem- 

nek  végóráját...»  Az  ő  élete!...  A  sötét,  egyforma,  végtelen 
alagút!  ...  És  ő  most  megy,  igy  megy  leánykérőbe  .  .  .  Lotti  kis- 
asszonyért ...  a  sárgahaju  pénztáros  kisasszonyért ...  a  kávé- 
házba! 

Különös!  Nem  Lotti  kisasszonyt  látta  maga  előtt,  hanem  azt 
az  öregedő  hölgyet,  aki  a  mulatóban  a  szomszéd  asztalnál  ült. 
Egyedül  ült,  várt  vagy  keresett  valakit...  Csontos,  kihasznált,  fejős 
jószág  .  .  .  Milyen  mély  ráncok  voltak  az  arcán!  Milyen  barátságo- 
san mosolygott,  szegény!  .  .  . 

Kiss  István  ur  még  jobban  fázott. 

Elérkezett  az  utcasarokra.  Pénzt  nyomott  a  cigány  mar- 
kába s  búcsúzott  barátaitól  is. 

—  Meggondoltam!  Holnap  reggel  nyolckor  hivatalban  kell 
lennem!  Éjfél  elmúlt,  jobb  lesz  hazamenni. 

Barátai  sajnálták,  hogy  igy  abbamarad  a  mulatságosnak 
Ígérkező  tréfa. 

—  Hát  nem  megyünk  háztüznézőbe...  Lotti  kisasszonyhoz?! 
Mintha  nem  hallotta  volna. 

Ment,  magában. 

Már  ott  volt,  rendes  utján:  az  alagútban. 
Elhaladt  a  kávéház  előtt  is. 

Amikor  már  elhaladt,  akkor  nézte  meg  a  hóna  alatt  szo- 
rongatott szegfűbokrétát.  Lehullott  arról  már  a  virág,  a  dróttal 
kötözött  szirmok  mind  lehullottak,  csak  az  elnyomorodott  szár  s 
a  szárak  végén  a  rozsdásodó  dróthurkok.  Elhajította. 

—  Fázom!  oh,  hogy  fázom!  —  s  a  kezét  vacogva  dugta 
zsebre  és  kezdte  már  számítgatni:  a  virág  négy  pengő  ...  a  be- 
léptidij  .  .  .  egy  ötvenesből  alig  adott  valamit  vissza  a  fizetőpin- 
cér .  .  .  egy  palack  pezsgő  maga  tiz  forint .  .  . 

Egyszer  csak  megállott. 
Talán  visszafordul?  .  .  . 

Mintha  a  szive  szakadna  ki  vele,  ugy  hördült  belé  a  sötét- 
ségbe, az  éjszakába,  a  magányosságba:  «Fáradt  vagyok!  .  .  .  Fá- 
zom! .  .  .  Vén  vagyok  én  már  ahhoz! » 

Másnap  a  mindig  pontos  Kiss  István  ur  nem  jelentkezett 
hivatalában.  A  sárgahaju  pénztárosnő,  Lotti  kisasszony  is  hasz- 
talan vái  la  öl  a  születésnapjára  szánt  ajándékkal;  egy  kis  palack 
finom  jamaikai  rummal  készüli  kedveskedni  néki,  a  saját,  de  egy- 

szersmind  a  figyelmes  kávéháztulajdonos  nevében  is.  A  törzs- 
vendégnek! De  az  nem  jött. 

Harmadnap,  amikor  beesteledett,  benyitott  a  kávéházba. 
Életében  kétezerhétszázhuszonnegyedszer. 

A  pincér  lelkes  és  hangos  «á'  szogájá»-val  fogadta,  amire  ő 
a  szokottnál  rekedtebben,  de  azért  rendesen  kiejtett  jó  estével 
felelt.  Ezúttal  kétezerhétszázhuszonnegyedszer.  Bármennyire  szí- 
veskedett a  pincér,  télikabátját  ezúttal  is  ő  maga  akasztotta  a 
fogasra,  bélésével  kifelé  fordítva;  elhelyezte  esernyőjét  és  levetette 
sárcipőjét  is;  nyaka  köré  pamutkendő  volt  csavarva,  azt  azonban 
nem  tette  le. 

Elfoglalta  szokott  helyét,  a  pénztár  mellett. 

Lotti  kisasszony  szívélyesen  fogadta;  hangjában  volt  valami 
bántódott  csodálkozás  és  volt  abban  bizonyos  szives  szemre- 
hányás is: 

—  De  az  ég  szerelmére,  mi  történt  önnel,  Kiss  ur?  Tegnap- 
előtt nem  jött  vissza,  pedig  megigérte?! 

Kiss  István  ur  szorosabbra  húzta  nyaka  körül  pamutkendő- 
jét s  rekedten  mentegetőzött: 

—  Meghűtöttem  magam.  Iszonyúan  átfáztam.  Feküdtem  is 
egy  napig.  Ma  is  szívesen  odahaza  maradtam  volna,  de  nem  lehet. 
Mit  szólnának  a  hivatalban!  .  .  . 

Számítgatni  kezdte,  félig  hangosan,  félig  csak  ugy  magá- 
nak: A  virág  ...  a  beléptidij  ...  a  pezsgő  ...  az  ötvenesből  alig 
adott  vissza  a  fizetőpincér .  .  .  egy  palack  maga  tiz  forint!  .  .  .  De, 
majd  csak  kiheverjük!  Esti  munkát  vállalok  a  hivatalban,  hogy 
visszakerítsem  .  .  .  Most  dolgozhatok  majd,  jó  két  hónapig,  amig 
összeteremtem  .  .  .  Egy  palack  pezsgő  tiz  forint!  .  .  . 

Eközben  teljesen  berekedt. 

Lotti  kisasszony  kihúzta  a  rumos  palack  dugóját. 

—  Finom!  És  önnek,  most  épen  jó  lesz!  .  .  .  Töltsön  három 
kanálkával  teájába  .  .  .  Lefekvés  előtt  is  jó  lesz  egy  csészécske  tea! 
De  inkább  herbateát,  jó  forrón,  evvel  a  finom  rummal! 

Lotti  kisasszony  ismét  megindította  egy  kicsikét  a  meg- 
rekedt masinát. 

Kiss  István  ur  hálásan  tekintett  föl  a  sárgahaju  leányra: 

—  Magának  igazán  milyen  jó  szive  van,  Lotti  kisasszony  !.  .  . 
Bevallom,  én  akartam  is  önnek  virágot  hozni  tegnapelőtt,  de  .  .  . 
elhervadt .  .  . 

A  sárgahaju  leány  bólintott  s  halkan  mondta,  ő  is  inkább 
csak  ugy,  saját  magának: 

—  Úgyis  jó  lett  volna . . .  Nékem  hervadt  virágot  sem  hoz 
senki . . . 

És  olyan  hervadtán  horgasztotta  le  fejét,  olyan  fonnyadtán, 
mint  éjfélután  a  dróttal  kötözött,  a  borral  öntözött  szegfű. 

De  ezt  már  Kiss  István  ur  nem  hallotta  és  nem  látta.  A  teát 
itta,  azt  a  jó  meleg  teát,  amitől  meggyógyul  a  rekedt  ember!  És 
érezte,  hogy  ő  itt  nagyon  jól  van  ebben  a  kávéházban,  itt  a  pénz- 
tár mellett,  ahová  nem  csapódik  a  hideg  levegő,  amikor  ajtót  nyit- 
nak, ahol  nincsen  légvonat ...  és  a  rum  is  nagyon  finom  rum,  a 
leány  is  mindjárt  csönget  a  pincérnek,  ha  egy  pohár  friss  vizet 
óhajt .  .  .  Igazán,  jó  leány!  .  .  .  Két  hónap  múlva,  majd  ha  össze- 
kuporgatta azt  a  pénzt  megint,  amit  tegnapelőtt  olyan  könnyel- 
műen pocsékolt  el,  hoz  ő  majd  néki  virágot,  ennek  a  jó  leány- 
nak .  .  .  Vagy  inkább  valami  mást,  ami  nem  hervad  el  olyan  ha- 
mar .  . .  Egy  pár  finom  keztyüt  talán  .  .  .  majd  megkérdezi  tőle, 
hányas  számú  a  keze?  .  .  .  Hiszen  ez  a  finom  rum  is  belekerülhet 
annyiba,  mint  egy  pár  keztyü  .  .  . 

És  most  kellemetes,  jóleső  melegség  bizsereg  Kiss  István  ur 
tagjaiban  és  mintha  valami  puha  kéz  cirógatná  a  térdét ...  És 
megiszik  még  egy  csészécske  teát,  három  kanál  rummal  és  majd 
mindjárt  olvassa,  szép  nyugodtan,  az  újságot .  .  .  Előbb  olvassa  a 
tegnapit  (XXXV.  évfolyam,  326.  szám),  azután  a  mait  (XXXV. 
évfolyam,  327.  szám). 

Szivarra  ma  még  nem  mer  rágyújtani,  pedig  egy  finom  jó 
portorikónak  nincs  párja  a  világon. 


Varsó  eleste  1831-ben 

(Bem  tábornok  egy  cikke  alapján.) 
Közli :  Lábán  Antal  dr. 


Mikor  85  évvel  ezelőtt  a  párisi  júliusi  forradalom  kitört,  uj 
hajnal  pirkadását  remélhette  ismét  a  lengyel  nemzet.  Félévre  a 
párisi  események  után  1830.  decemberében  összeült  a  lengyel 
országgyűlés.  A  forradalom  kitört.  Az  uj  hajnalhasadásnak  véres 
pirja  volt.  1831  szeptemberében  a  főváros,  Varsó,  elveszett.  Nem- 
régiben ismét  felhangzott:  Varsó  elesett.  Egy-két  emberöltő  van 
csupán  e  két  esemény  között,  de  mily  más  volt  mindkettőnek 
etikai  és  politikai  hatása!  Mily  más  a  harci  mód,  a  hadiművészet! 
A  küzdő  hősök  szamának  nagysága  mily  meglepő  a  most  duló 
háborúban;  mily  bámulatra  méltó  a  hadi  eszközök  fejlettsége, 
hatása,  a  hadvezetés  nehéz  munkája! 

Bem  tábornok,  a  kiváló  tüzérgenerális,  aki  a  mi  szabadság- 
harcunk történetében  is  fontos  szerepet  töltött  be,  s  kinek  egy 
Petőfi  volt  a  törzskarában,  tevékeny  részt  vett  Varsó  védelmében. 
Három  hónappal  a  hősi  küzdelem  után  leirta  egy  cikkben  a  har- 
cok történetét.1)  Kortörténeti  és  harcászati  szempontból  nem 
érdektelen  megismerkednünk  e  sorokkal,  annyival  is  inkább, 
mert  Bem,  mint  a  lengyel  tüzérség  parancsnoka  szolgálta  ekkor 
hazájának  s  a  lengyel  nemzetnek  ügyét.  Két  szembeötlő  mozza- 
nata van  e  leirásnak.  Az  egyik  a  hadvezérnek,  a  hadvezetésnek 
döntő  fontossága;  a  másik  az  arányok  különbözősége  az  akkori  s 
a  mostani  harcok  között. 

Bem  leírását  a  következőkben  közöljük: 

i)  Megjelent  a  Die  Deutsche  Tribüné.  Ein  constitutionelles  Tagblatt. 
Herausgegeben  von  I.  G.  A.  Wirth.  München.  1831  nov.  30.  és  dec.  2.  szá- 
mában. Nem  lehetetlen,  hogy  a  cikk  másutt  is  napvilágot  látott  akkoriban. 
Közlő  e  lapba11  egy  értekezést  keresett  s  véletlenül  akadt  erre  a  közleményre. 

Varsó  védelméről  1831.  szeptember  6-án  és  7-én. 

Irta:  Bem  tábornok,  a  lengyel  tüzérség  parancsnoka. 

Mielőtt  ez  emlékezetes  napokról  szólok  s  azokat  az  okokat 
felfejtem,  melyek  Varsó  elestét  okozták,  e  városnak  helyzeté- 
ről kell  egyet-mást  megemlítenem  s  azokról  az  eszközökről  meg- 
emlékeznem, amelyek  a  város  védelmére  rendelkezésre  állottak. 
Varsó  egész  környéke  sánccal  van  körülvéve,  melynek  csupán 
csak  az  volt  a  rendeltetése,  hogy. a  pálinkának  meg  más  áruknak 
kicsempészését  megakadályozza.  Mély  árok  veszi  körül.  Mivel 
azonban  e  sánc  vastagsága  jelentéktelen,  és  emelésekor  az  erődítő 
művészetnek  szabályait  nem  tartották  szem  előtt,  azért  uj  födött 
és  nyitott  sáncokkal  és  más  erődítési  munkákkal  való  erősbítésé- 
hez  fogtak  hozzá,  különösen  azokon  a  részeken,  amelyeken  a 
talajfelület  sajátos  alakulásai  ezt  szükségessé  tették.  Ez  volt  a 
belső  védelmi  vonal;  mi  a  második  vonalnak  neveztük.  Ezen 
kivül  megerősítették  Marimont  (északra),  Paris,  Wola  (nyugatra) 
és  Krulikarnia  (délre)  helységeket  s  e  helységek  között  jelen- 
tékeny erődítési  műveket  létesítettek.  Ez  volt  az  első  vonal.  Célja 
az  volt,  hogy  az  ellenséget  a  várostól  oly  távolságnyira  tartsa, 
hogy  ágyúival  ne  lőhesse.  Csakhogy  az  első  védelmi  vonal  oly 
nagy  terjedelmű  volt,  hogy  minden  pontját  nem  lehetett  erős  csa- 
pattal ellátni;  csupán  csak  a  legfontosabb  pontok  voltak  annyira 
megerősítve,  hogy  egy  ellenséges  támadást  kibírhassanak  addig, 
amig  a  második  vonalról  az  esetleg  szükségessé  vált  segítség  meg- 
jöhessen. 

A  lengyel  hadsereg  —  körülbelül  30.000  ember  —  a  máso- 
dik védelmi  vonalon  volt  elhelyezve  s  a  tartalékcsapatok  olykép 
voltak  elosztva,  hogy  szükség  esetén  tekintélyes  tömegeket  köny- 
nyen  lehetett  elmozdítani  s  egy  ponton  csoportosítani.  Kettőszáz 
ágyunk  volt;  a  fele  majdnem  ostromágyú,  a  többi  tábori  ágyu. 
Jól  voltak  befogva  s  könnyen  lehetett  őket  a  fenyegetett  részek- 
hez elvontatni.  Az  orosz  hadsereg  80.000  emberből  állott  s  400 
ágyuja  volt.  Ez  annyival  nagyol)!)  erőket  nemcsak  a  mi  csapa- 
taink szellemének  kellett  kiegyenlítenie,  hanem  különösen  a 
generalisszimusznak,  akinek  erélyesen  vezetnie  kelleti  volna  a 
tömegekéi  és  bölcs  határozottsággal  az  egészei  kormányoznia. », — * 

E  kormányzó  Krukowiecki  generális  volt,  akinek  kezében  össz- 
pontosult a  varsói  véres  népfelkelés  után  a  polgári  és  katonai 
hatalom.  Bem  őt  tartja  —  mint  látni  fogjuk  —  a  védelem  meg- 
hiúsulása főokozójának. 
Majd  igy  folytatja: 

«Lássuk  már  most,  milyen  volt  Varsó  állapota  általában. 
Élelmiszerrel  nem  volt  ellátva  s  ennek  oka  a  kormány  volt; 
súlyos,  menthetetlen  bün.  Ennek  következtében  valamiképen  be 
kellett  szerezni  a  legszükségesebb  dolgokat.  Legalkalmasabbnak 
látszott  a  Visztulának  jobb  partját  megtisztítani  az  ellenségtől, 
hogy  azután  erről  az  oldalról  —  amelyiken  csak  kevés  számú 
orosz  csapat  állott  —  megkönnyítessék  az  élelmiszerek  szállítása. 
A  haditanácsban  Krukowiecki  generális  kinyilvánítá  szándékát, 
hogy  felveszi  a  harcot  Varsó  előtt,  hogy  itt  dőljön  el  az  ország 
sorsa.  Engedett  azonban  a  többség  véleményének,  mely  abban 
állott,  hogy  a  Visztula  jobb  partjára  két  hadtest  küldessék.  Kru- 
kowiecki ez  alkalommal  is  erősítgette,  hogy  Varsót  mindvégig 
védeni  fogja  és  nem  fog  tárgyalásokba  bocsátkozni.  E  kijelentés 
általános  megelégedést  keltett,  mert  mindenki  remélte,  hogy 
komolyan  érti.  .  .  Varsóban  maradt  3  hadosztály  gyaloság:  29.542 
ember;  1  hadosztály  lovasság:  2385  ember,  összesen  31.927  ember 
és  92  befogott  tábori  ágyú  . . . 

Ily  körülmények  közt  közeledett  az  ellenség  Varsó  elé; 
szeptember  6-án  erőit  (délnyugat  felől)  Sluzewiec  és  Krulikarnia 
közt  felvonultatta  s  reggel  támadásba  kezdett.  Wola  és  Krulikar- 
nia két  főpont  volt,  kulcsnak  tekintettek  s  az  egyiknek  feltétlenül 
el  kellett  esnie,  ha  Varsóhoz  akart  jutni  az  ellen.  Ugy  látszott, 
hogy  az  ellenség  először  csak  kísérleti  támadásokat  végez,  hogy 
a  legkönnyebben  bevehető  pontokat  megismerhesse.  A  45-ös 
számú  erődítést,  W ólától  balra,  melyben  csak  egy  század  gyalog- 
ság meg  6  várágyu  volt,  bevették  az  oroszok.  Most  azután  meg- 
indíthatták főtámadásukat  Wola  ellen,  mert  az  említett  s  elfog- 
lalt erődtől  Wola  sáncait  oldalozó  tűzzel  lehetett  lőni.  Legsürgő- 
sebb szükség  volt  immár  arra,  hogy  e  veszélyesen  fenyegetett 
pontra  sok  csapatot  vonjanak  össze  és  hogy  azt  megingathatatlan 
határozottsággal  és  kitartással  védjék.  De  nem  volt  senki,  aki 
parancsot  adott  volna.  A  kormányelnök  s  tábornok  megjelent 
ugyan  a  fronton,  de  nemsokára  eltávozott  anélkül,  hogy  intézke- 

dett  volna  legkevésbbé  is.  Malachowsky  generális1)  szintén  tartóz- 
kodott a  vezetéstől,  mert  tudta,  hogy  a  kormányelnök  jelen  van. 
S  igy,  mint  már  említém,  nem  volt  parancsnokunk. 

Eközben  az  elfoglalt  erőd  résein  át  már  előretörtek  az  ellen- 
séges csapatok  a  második  védelmi  vonal  felé.  Én  gyorsan  fel- 
állítottam a  négyes  számú  tábori  ágyuütegemet  (battériámat) 
Wola  alá  s  ez  össztűzzel  visszaűzte  az  előre  törtetőket.  Mikor 
azonban  később  az  a  zászlóalj,  mely  a  battériának  segítségül  szol- 
gált, a  wolai  sáncokba  ment  s  az  egyedül  álló,  védtelen  battéria 
felé  erős  ellenséges  osztagok  közeledtek,  kénytelenek  voltunk 
visszavonulni.  A  most  érkezett  ellenséges  csapatok  megrohamoz- 
ták a  sáncokat  s  elfoglalták  azokat,  miután  az  ágyukat  a  nagy- 
számú ellenséges  tüzérség  már  elhallgattatta.  A  legénység  egy 
része  otthagyta  a  sáncokat,  másik  részét  megölték  vagy  elfogták. 

Wolát  ugyan  visszafoglalhattuk  volna,  ha  erős  tömegekkel 
hatoltunk  volna  előre.  Valóban  40  ágyú  előre  is  tolatott  féllövés- 
nyire  Wola  alá,  hogy  a  támadást  megkönnyítsük;  mit  tehet  azon- 
ban az  ágyú  gyalogság  és  lovasság  nélkül?  E  vonalnak  biztosítá- 
sául a  bal  szárnyon  csak  egy  zászlóalj  gyalogság  volt,  a  jobb  ol- 
dalon egy  pár  lovassági  század.  Ez  az  előnyomulás  megakadályoz- 
hatta ugyan  az  ellenség  további  előrejutását,  de  nem  tudta  Wola- 
ból  elűzni,  mert  a  gyalogság  támogatása  teljesen  hiányzott.  Végül 
este  felé  parancsot  kaptam,  hogy  az  egész  tüzérséggel  a  második 
védelmi  vonalig  visszavonuljak  s  ott  maradjak. 

Ezek  történtek  szeptember  6-án,  amikor  az  erősen  elsán- 
colt Wola  a  tőle  balra  eső  erőd  és  egy  előtte  levő  sánc  különösei)!) 
ellenállás  nélkül  engedtetett  át  az  ellenségnek.  A  mi  veszteségünk 
holtakban,  sebesültekben  és  foglyokban  1500  ember  volt.  A  hol- 
tak között  tisztelhetjük  Sowinsky  generálist  is,  akinek  még 
1812-ben  egy  ágyúgolyó  elvitte  egyik  lábát.  Mikor  az  ellenség 
körülvette  még  védekezett  egy  gyalogsági  fegyverrel,  mig  ellen- 
séges bajonettektől  átszúrva  kilehelé  lelkét.  Üdv  szellemednek 
nemes  harcos!  A  halált  választád  inkább,  mint  a  szégyenteljes 
fogságot;  legyen  ez  példa  számunkra  s  intsen  bennünket  arra, 
hogy  hozzád  hasonlóak  legyünk !» 

*)  Malachowskyt  a  generalisszimusz  helyettesévé  nevezte  ki  Krukpwiecki. 
Nemes,  hazafias  jelleme  közismert  volt,  de  főnöke  annyira  korlátozta  s  be- 
folyásolta, hogy  utóbb  már  semmiféle  rendelkezést  nem  tett. 

A  kormányelnök  ekkor  már  alkudozásokba  bocsátkozott  az 
oroszokkal  és  Paszkiewicz  marsallhoz  küldött,  hogy  a  feltételeket 
megtudja.  Ezért  irja  Bem:  «Igy  váltá  be  ígéreteit  Krukowiecki,  ő, 
aki  néhány  nap  előtt  még  semmi  veszélyről  nem  akart  tudni,  de 
nem  is  tett  semmiféle  célra  vezető  intézkedést  a  védelmet  illetőleg. 
Hisz  szükség  esetén  nemcsak  a  nemzetőrséget,  hanem  még  Varsó 
lakóit  is  fel  lehetett  volna  használni  a  sáncokban.  Nemcsak  hogy 
ezt  nem  tette  meg,  sőt  a  városba  rendelt  egy  lovas  meg  egy  gyalo- 
gos ezredet,  azzal  az  ürüggyel,  hogy  a  város  nyugalma  ezt  meg- 
kívánja.)) 

A  kormányelnök  működését  azzal  végzé  be,  hogy  Berg 
orosz  generálisnak  a  cárnak  címzett  levelet  adott  át,  amelyben  a 
fellétlen  meghódolást  kimondja.  Mikor  a  kamarák  erről  értesül- 
lek, azt  kívánták,  hogy  Krukowiecki  mondjon  le.  Ez  meg  is 
történt. 

A  következőkben  katonai  szempontból  tárgyalja  Bem  a  tör- 
ténteket: 

«Szóljunk  most  a  szeptember  6-iki  katonai  eseményekről. 
Már  kora  hajnalban  csatarendbe  állíttatott  a  tüzérség  mindkét 
részről;  az  oroszok  Sluzewiec,  Wola  és  Krulikarnia  közt,  mi  pedig 
Paris  és  a  mokotowi  sáncok  között.  Az  oroszok  váltakozva  tüzel- 
tek 400  ágyujukból,  nekünk  csupán  108  tábori  és  ostromágyunk 
volt  a  megtámadott  fronton  s  ezek  késő  estig  nem  hagyták  el 
helyüket.  Az  ostromágyuk  a  sáncokban  maradtak,  a  tábori  ágyuk 
a  szabad  ég  alatt  a  második  védelmi  vonal  erődítési  munkálatai 
között.  Délután  két  órakor  megkezdődött  az  ágyúzás  orosz  rész- 
ről; mi  élénken  viszonoztuk.  A  ((jeruzsálemi  sáncok »  előtt  álló 
orosz  gyalogság  és  lovasság  4  óra  tájban  kezdett  előre  nyomulni 
s  egy  zászlóalj  a  72.  sz.  kisebb  erőd  árkáig  hatolt  előre,  de  azon- 
nal visszavettetett  a  mi  gránátos  ezredünktől.  Még  egy  pár  lovas- 
sági századunk  is  odajött,  hogy  a  menekülőket  megtámadja  és 
üldözze.  Csakhamar  azonban  megjelent  egy  orosz  gárdaezred, 
visszanyomta  a  mi  eskadronjainkat  s  azokkal  annyira  összegaba- 
lyodott, hogy  mindannyian  a  mi  ágyúinkra  estek,  melyek  a  73.  sz. 
erődítés  mellett  szabad  földön  voltak  felállítva. 

Ez  a  lovassági  támadás  nagyon  is  hátrányossá  válhatott 
volna  a  mi  vonalainkra  nézve.  Az  oroszok  azonban  annyira  ré- 
szegek voltak,  amint  azt  a  despotizmus  szolgálatában  álló  katonák- 
nál rendesen  észreveszi  az  ember;  elbódítani  kell  őket  vagy  bizo- 

nyos  fokú  bátorságot  kell  beléjük  önteni  szeszesitalokkal,  mert 
rendesen  nem  ismerik  az  ügyet,  amelyért  harcolniok  s  életüket 
feláldozniok  kell.  Nagyfokú  részegségüknek  bizonyítékaként  fel- 
említhetem, hogy  engem,  aki  ott  állottam  az  ágyuk  között,  nem 
ismertek  fel,  csupán  adjutánsomra  vágtak,  engem  pedig,  miután 
egynéhány  orosz  koponya  jó  egynéhány  kardvágást  kapott  tőlem, 
szinte  zavartalanul  tovább  lovagolni  hagytak  körükből.  Valóban 
azt  kellene  hinni,  hogy  nem  tudtak  magukról,  mert  lovasságuk, 
tovább  rohanva  ágyúink  közt,  a  mokotowi  torlaszok  közelébe  ért. 
Csak  kevesen  maradtak  életben. 

Az  ellenséges  gyalogság  még  több  támadást  kísérelt  meg  vé- 
delmi vonalunk  e  részlete  ellen,  de  negyedik  hadosztályunk  min- 
dig visszaverte.  Arrább  Wola  felé  a  vértes  gárdaezred  fejlődött 
fel  támadásra;  tüzérségünk  hatalmas  kartácstüzétől  azonban 
szintén  visszaszoríttatott  s  kénytelen  volt  a  harcteret,  mely  telve 
volt  halottaikkal,  elhagyni.  Az  ellenség  általában  kényszerítve 
volt  nagy  veszteséggel  visszavonulni  a  ((jeruzsálemi  sáncok »  alól. 

Wolánál  nem  örvendhettünk  hasonló  előnyöknek;  itt  tá- 
madt az  orosz  főerő.  A  mi  zászlóaljaink,  mivel  már  több  órán  át 
az  ellenséges  tűznek  ki  voltak  téve,  csak  kevés  ellenállást  tanúsí- 
tottak, a  tartalék  pedig  nem  volt  sehol  sem  látható,  sehol  sem 
hallható,  bár  előre  tudhattuk,  hogy  itt  főtámadás  fog  készülni. 
Estefelé  máris  ellenséges  zászlóaljak  törtek  be  (nyugatról)  Czyste 
elővárosba.  Bárcsak  akkor  kéznél  lettek  volna  a  mi  annyira  el- 
osztott tartalékjaink,  bárcsak  lett  volna  vezérünk,  aki  őket  az 
orosz  csapatok  oldalának  vezette  volna,  hogy  visszaverhettük 
volna  az  ellenséget!  Krukowiecki  tábornok  sokat  beszélt  csupán 
Varsó  védelméről.  E  napon  vonalunk  egy  pontján  sem  lehetett 
látni  s  mikor  jelenléte  a  harcmezőn  a  legszükségesebb  volt  s  még 
mindent  megmenthetett  volna,  akkor  a  legdrágább  időt  alkudozá- 
sokkal és  csúfos  tárgyalásokkal  fecsérlé  el.  Igen,  még  a  harc  köz- 
ben a  városba  vezényelt  két  ezredet  a  saját  maga  védelmére  és 
csökkenté  menthetetlen  módon  a  küzdők  létszámát,  mikor  azok 
szaporítása  lett  volna  legfőbb  gondja. 

Beállt  az  éj,  mikor  végre  megjöttek  a  várva-várt  tartalék 
csapatok  Malachowsky  tábornok  parancsára.  De  —  későn  volt. 
Az  ellen  már  megszállotta  az  elővárost,  melynek  egy  része  lángok- 
ban állott  s  a  beálló  sötétség  minden  határozatunk  véghezvitelét 
meghiúsította.  Természetes,  hogy  célszerű  rendelkezések  hijján 

rendetlenség  támadt  s  ily  körülmények  közt  az  ellenség  megtartá 
az  elővárost. 

A  következő  napon  megállhattunk  volna  a  torlaszoknál  s 
tovább  is  védhettük  volna  Varsót,  de  a  nagyszámú  ellenséges 
tüzérség  romhalmazzá  változtathatta  volna  a  várost  s  e  nékünk 
oly  drága  hely  hirtelen  elpusztulása  nem  lehetett  közömbös 
számunkra.  Elhatároztuk  tehát,  hogy  még  ez  éjjelen  elhagyjuk 
a  fővárost,  hisz  nélküle  is  folytathatjuk  a  harcot.  Már  most  a 
legsürgősebben  elvégzendő  intézkedés  az  lett  volna:  minden 
lehetőt  még  ezen  az  éjszakán  a  Visztula  jobb  partjára  át- 
szállítani s  a  hidat  azután  elpusztítani.  Az  egész  orosz  hadsereg  a 
bal  parton  maradt  volna  s  mi  folytathattuk  volna  a  harcot  szeren- 
csés kimenetel  reményében,  mert  a  Visztula  jobb  partjára  küldött 
hadosztályok  jobb  oldalunkon  voltak.  Annyival  inkább  felvehet- 
tük volna  az  ellenséggel  a  harcot,  mert  az  elesetteken  és  sebesül- 
teken kivül  (a  Varsó  elfoglalása  közben  lefolyt  harcokban)  a  vá- 
rosban szükségkép  hátra  hagyandó  csapatok  által  is  meggyöngült 
volna  az  ellen.  Mi  ellenben  összes  erőinket  koncentrálhattuk  volna 
s  50.000  embert  állíthattunk  volna  szembe  az  orosznak.  Az  egész 
háborúban  sohasem  volt  több  emberünk  és  bebizonyítottuk 
Grochownál,  Iganienál  és  Osztrolenkánál,  hogy  a  lengyel  katona- 
ság felével  kevesebb  erőséggel  is  felette  áll  az  orosznak. 

Az  Ég  azonban  mást  határozott.  Mikor  már  a  tüzérség,  a 
lovasság  a  megmaradt  munícióval,  meg  a  gyalogság  átvonult  a 
hídon,  megjelent  Varsóban  Berg  orosz  generális,  hogy  Kruko- 
wieckivel  az  átadás  feltételeiről  írásbeli  megállapodást  hozzon 
létre.  Mivel  utóbbi  tisztének  letevése  után  a  várost  azonnal  el- 
hagyta, Berg  generális  Malachowskyval  katonai  megegyezést 
hozott  létre,  melynek  értelmében  mi  a  várost,  a  hidat  s  a  prágai 
hidfősáncokat,  valamint  az  egész  tüzérségi  anyagot  az  ellenség- 
nek átadjuk  s  a  lengyel  hadsereg  Modlinba  köteles  menni. 

Ez  volt  közvetlen  következménye  annak  a  gaz  Írásnak,  mely- 
ben Krukowiecki  Lengyelország  feltétlen  meghódolását  a  cárnak 
kinyilvánítá.  Bár  közvetlen  befolyása  megszűnt,  mert  a  kamarák 
megfosztották  tisztétől,  de  a  dolgok  hirtelen  változása  és  az  ágyuk 
szakadatlan  dörgése  pillanatnyilag  elkábítá  azokat,  akik  a  kor- 
mány gyeplőit  megragadták.  Különösen  a  csüggetegek,  meg  a 
Krukowieckitől  félrevezetettek  voltak  azok,  akik  hadseregünk  tisz- 
telt veteránját  a  ránk  nézve  oly  kevéssé  dicsőséges  szerződés  meg- 

kötésére  kényszerítették.  Mi  többiek  sajnos  nem  törődhettünk  ez 
üggyel,  mert  figyelmünket  egész  éjjelen  át  lekötötte  a  csapatok 
rendbentartása  és  átszállítása.  Mennyire  megdöbbentünk,  mikor 
másnap  már  kora  reggel  megjelent  Prágában  Malachowsky  gene- 
rális és  megparancsolta,  hogy  a  hid  lövetésére  máris  felállított 
40  ágyú  visszavonassék!  Ez  halálos  döfése  volt  a  mi  hadseregünk- 
nek, mert  igy  most  közvetlenül  utánunk  jöhetett  az  orosz  sereg  s 
meghiúsíthatott  minden  összeköttetést  a  mi  Módiin  felé  masirozó 
csapataink  meg  a  már  előbb  a  túlsó  partra  küldött  hadosztály 
között.  Azonkívül  hadseregünk  e  két  főcsoportjában  feltűnő  ked- 
vellenség kapott  lábra,  s  a  csapatok  bizalma  föllebbvalóik  iránt 
nagyon  megingott,  mert  kitűnt,  hogy  egyik  is,  másik  is  a  nemzet 
és  hadsereg  reményeinek  nem  feleltek  meg.  Eközben  az  oroszok 
adott  Ígéreteik  be  nem  tartásában  ismert  ravaszságukkal  minden 
hibánkat  kihasználták.  így  arra  kötelezték  magukat,  hogy  a  Visz- 
tula-hid  fennmaradása  fejében  katonáinkat  a  szükséges  ruha- 
darabokkal látják  el;  mikor  aztán  hatalmukban  volt  a  hid,  akkor 
már  nem  volt  szó  az  e  tekintetben  nekünk  tett  Ígéretről  s  az  e  cél- 
ból Varsóban  maradt  generális,  dolgavégezetlenül  tért  vissza 
hozzánk. 

Ez  volt  a  szerencsétlen  szeptember  6-iki  és  7-iki  csatának  ki- 
menetele. A  mi  veszteségünk  körülbelül  4000  ember  volt,  halott, 
sebesült  és  fogoly;  az  oroszoké  12.000  ember.  A  veszteség  e  nagy 
különbözősége  könnyen  megmagyarázható  abból  a  körülmény- 
ből, hogy  a  mi  katonáink  egy  része  sáncok  mögött  állott.  A  mi 
tüzérségünk,  amely  az  egész  háborúban  a  legnagyobb  vitézség 
tanujeleit  adta,  naponta  majdnem  két  teljes  «municiót»  lőtt  el, 
azaz  több  mint  200  lövést  számíthatunk  «darabonkint»  és  —  meg- 
maradt helyén  felváltás  nélkül.  E  csapatosztályok  tisztjei,  altiszt- 
jei és  legénysége  e  napokban  valóban  érdemeket  szereztek  a 
haza  védelmében.  A  gyalogságból  csak  egynéhány  zászlóalj  volt 
tűzben,  a  többi  különböző  helyeken  tétlenül  állott.  A  lovasságból 
pedig  csupán  csak  az  a  pár  eskadron  fejlődött  fel,  amely  mini 
már  jeleztük,  a  ((jeruzsálemi  sáncoknál))  állott. 

Azt  hisszük,  hogy  az  események  e  való  ecsetelése  által  be- 
bizonyítottuk, hogy  Varsó  elestét  korántsem  az  oroszok  rend- 
kívüli bátorsága  okozta,  amint  azt  Paszkievicz  kegyeskedett  állí- 
tanií  hanem  csakis  Krukowiccki  generális,  aki  maga  nem  vezé- 
nyeli és  senki  mást  nem  engedett  vezényelni!  A  sa  jáí  életét  kelleti 

kockára  tenni  itt,  hogy  a  hadsereg  rendben  tartassék  és  minden 
áldozatra  feltüzeltessék.  A  várost  a  sáncokban  vagy  azok  előtt 
kellett  volna  megvédeni,  nem  pedig  a  kormány  palotájában! 
Minden  összeszedhető  erőt  az  időnkint  veszélyeztetett  pontokhoz 
kellett  volna  vezetni,  nem  pedig  az  összes  tartalékokat  tétlenség- 
ben hagyni.  Egész  ezredek  hagyták  el  a  sáncokat  s  küldettek,  a 
városba,  ahelyett,  hogy  az  ellenség  ellen  vezettettek  volna.  Ezek- 
után  könnyű  belátni,  hogy  mivel  e  két  napon  az  egész  tüzérségen 
kivül  csupán  egynéhány  zászlóalj  gyalogság  s  egy  pár  lovas 
eskadron  vett  tevékeny  részt,  s  hadseregünk  többi  része  tétlen 
szemlélő  maradt,  e  csata  csakis  derék  főparancsnok  hiánya  miatt 
dőlt  el  az  oroszok  javára. 

Varsó  eleste,  seregeink  szétválasztása  s  mindenekelőtt  az 
a  meggyőződésünk,  hogy  az  európai  hatalmak  semmit  sem  fog- 
nak már  tenni  a  szerencsétlen  Lengyelországért  s  hogy  ezért 
minden  további  erőmegfeszítésünk  saját  hazánk  teljes  elpusztítá- 
sát eredményezhetné,  mindez  arra  késztetett  minket,  hogy  a  tőlünk 
elválasztott  seregekkel  együtt,  amelyek  szeretett  hazánkat  már 
nem  tudták  megvédeni,  inkább  idegen  országokba  vonuljunk, 
semhogy  az  ellenséggel  lealázó  tárgyalásokba  bocsátkozzunk. 

így  kellett  eltűnnie  Lengyelországnak,  amelynek  pedig 
valóban  Európa  védbástyájának  kellett  volna  lennie  a  barbár 
náció  ellen,  amelynek  hordái  nemsokára  el  fognak  özönleni  s 
mindent  háborúval  bevonni.  Akkor  fogja  csak  Európa  hibáit 
megismerni  és  elvakultságát  siratni. 

Az  orosz  csapatokat  saját  országukban  szánalmas  módon 
tartják  el,  s  igy  az  európai  országokban,  hol  bőségben  lenne  min- 
den, nagyon  kényelmesen  éreznék  magukat.  A  kozák  hordák 
pedig,  melyek  rablásból  kénytelenek  élni,  mivel  kormányuk  nem 
is  fizeti  őket,  jó  napokat  fognak  élni  és  nagy  örömmel  fognak 
rátámadni  a  közeli  német  államokra,  mert  hisz  azok  jóléte  bősé- 
ges zsákmányt  igér  nékik.  Európa  siratni  fogja  saját  balgaságát, 
de  csak  akkor,  amikor  az  északi  despota  vasból  való  kormány- 
pálcáját megsuhogtatja  és  kiterjeszti  a  szomszédos  országok  fe- 
lett. Ha  a  német  nép  1813 — 14-iki  szabadságharcában  minden  ere- 
jével azon  volt,  hogy  egy  civilizált  nép  kényuralma  alól  kiszaba- 
duljon, mennyivel  inkább  kellett  volna  most  megfeszítenie  erejét, 
hogy  egy  ázsiai  kényuralom  alá  ne  kerüljön!  És  mégis,  ahelyett, 
hogy  a  lengyelek  ügyét  elősegítették  volna,  ellenük  esküdtek  össze 

s  még  agyon  is  nyomták  őket.  Jaj!  Európa  nemsokára  érezni 
fogja  ennek  szerencsétlen  következményeit.)) 

Varsó  mostani  eleste  meghozza  tán  a  lengyel  nemzet  várva- 
várt  hajnalát.  —  Ezeket  irta  Bem  apó,  a  jeles  lengyel  hadvezér, 
aki  Vörösmarty  «Élő  szobor » -jaként  áll  előttünk,  mondván: 

((Ember,  világ,  természet,  nemzetek! 
Ha  van  jog  földön,  égben  irgalom 
Reám  és  kínjaimra  nézzetek!)) 


Pacifizmus. 


Szemle. 


Ha  békét  akarsz,  háborúra  készülj.  Ez  a  régi  mondás  igy 
is  igaz:  háborúban  készítsd  elő  a  békét,  világháborúban  az  örök- 
békét. Ez  a  pacifisták  katekizmusa.  A  pacifizmus  nem  gyenge- 
sége az  emberi  szellemnek,  hanem  annak  legszebb  virága.  Élet- 
bölcselet a  pacifizmus:  az  ösztönök  alárendelése  a  józan  belátás- 
nak, morális  felháborodás  a  pacifizmus  az  emberi  önzés  ellen  és 
eget  ostromló  hit  az  emberiség  jövőjében.  Semleges  országokból 
szállnak  felénk  ezek  a  szavak.  Csak  szavak,  amelyek  mögött 
talán  mégis  volna  valami? 

A  világháború,  amely  kétségtelenül  károsabb  és  veszedel- 
mesebb a  legszürkébb  elméletnél  s  a  legdőrébb  utópiánál  is,  csak 
kapóra  jött  ezeknek  a  makacs  álmodozóknak.  Inkább  megerősí- 
tette őket,  mint  elriasztotta.  Svájcban  most  újra  szervezkedtek. 
Egyesületük  —  Schweizerische  Vereinigung  für  einen  dauerhaf- 
ten  Friedensvertrag  Bern  —  most  számolt  be  működéséről  egy 
emlékiratban:  Denkschrift  über  die  Grundlagen  eines  dauer- 
haften  Friedens-V  ertrages.  Ölten  1915.  Lehetséges-e  egyáltalán 
béke?  Axiómával  fölérő  bizonyosság,  hogy  a  háború  egyszer  csak 
véget  ér  a  békekötésben.  Időszerű  tehát  már  most  gondolkodni 
felőle  és  első  sorban  a  semleges  államok  kötelessége,  hogy  a  tár- 
gyalásra kerülő  anyagnak  hallatlan  komplexumát  már  előre  fel- 
dolgozzák, az  alapvető  kérdéseket  tisztázzák.  A  legfontosabb  elv, 
hogy  tartós  béke  kövesse  a  világnak  ezt  a  szörnyű  kataklizmáját. 
A  legtartósabb  béke  pedig  az  örökbéke!  Az  ebben  való  hit  nem 
kevésbbé  axiomaszerü  törvénye  az  emberi  gondolkodásnak:  az 
örökbéke  lehetséges,  mert  feltétlenül  üdvös  és  szükséges.  Hogy 
békéhez  jussunk,  meg  kell  vizsgálni  a  háború  problémáját,  mert 
a  béke  csak  negatívum,  amely  a  konfliktusok  hiányából  áll; 
amint  a  hideg  is  a  meleg  fogyatékossága.  A  béke  elérésére  tehát 

az  első  lépés,  hogy  megszüntessük  azokat  az  okokat,  amik  a 
háborút,  ezt  a  világháborút  előidézték.  Az  összeütközést  mindig 
megindító  leghatalmasabb  tényezője  a  háborúnak  kétségtelenül 
a  szövetségi-rendszer  politikája.  A  kereskedelmi  szerződések, 
vámuniók,  Dreibund  és  Triple-Entente  a  középkori  véd-  és  dac- 
szövetségeknek —  minden  háború  örökös  üszkének  —  immár  el- 
aggott formái.  A  béketárgyalásokon  tehát  meg  kell  akadályozni, 
hogy  bármikor  is  kifejlődhessenek  ilyen  hatalmi  csoportok.  A 
világ  nem  fog  belepusztulni,  ha  az  államok  ezentúl  nem  kötnek 
titkos  szerződéseket  s  ha  a  régi  Kabinetspolitik  egészen  meg- 
szűnik. A  fentebbi  célnak  elérésére  leghelyesebbnek  látszik:  a 
jogrend  egységének  visszaállítása,  illetve  ami  ebből  következik: 
a  Staatenbund,  az  európai  államszövetség. 

Amig  ezek  a  békés  szellemek  idáig  jutnak  elméletükben, 
addig  legalább  következetesek,  de  amint  eszméik  gyakorlati 
keresztülvitelére  térnek  át,  jóval  több  önámító  ábrándozással 
operálnak,  mint  világos  logikával.  Jellemző  erre  az  alábbi  ugyan- 
csak svájci  röpirat:  Die  europáische  Union,  als  Bedingung  und 
Grundlage  des  dauernden  Friedens.  Szerzője:  Dr.  Johannes  Erni. 
Zürich.  1915.  Az  idő  beteljesedett,  a  béke  megérett,  ez  a  világ 
szükségessége  és  reménye.  Erni  megalapítja  a  Confoederatio 
Europaea-t  s  még  alkotmánytervezettel  is  megajándékozza.  Egy 
nemzetközi  iroda  kormányozná  a  világot,  melynek  székhelye 
Bernben  volna,  s  nem  Hágában.  Az  itt  székelő  nagykövetek  alkot- 
ják az  egyesületi  tanácsot  (Unionsrat),  amely  mellett  évenkint 
egyszer  összegyűl  ülésszakra  az  ötvenöt  tagból  álló  kongresszus, 
az  Unionskongress.  Ha  valamelyik  —  természetesen  lefegyverzett 
állam  —  nem  engedelmeskedik  a  kongresszus  határozatainak,  azt 
gazdasági  bojkottal  kell  kényszeríteni  az  utasítások  végrehajtá- 
sára. Mindez  nagyon  egyszerű  és  világos.  «Die  Farben  der  Union 
sind:  grün  und  weiss;  das  Wappen  besteht  aus  einem  weissen 
Kreuz  in  grünem  Feld»,  mondja  a  tizenharmadik  paragrafus 
hatodik  pontja. 

Ez  a  zöld-fehér  ábránd  talán  a  legmerészebb,  de  épen  nem 
az  egyedüli;  előtte  és  mellette  és  utána  szinte  nyüzsög  az  állam- 
alapítók lelkesült  serege.  Az  Organisation  centrale  pour  une 
paix  dürable  ép  ugy  végigálmodja  az  Etats-Units  d'Europe-ot, 
mint  a  newyorki  American  association  for  iníernational  concilia- 
ton  a  United  Slates  of  Europe  országát.  S  a  pacifisták  ezekkel  ál 

egyesületekkel  behálózzák  az  egész  semleges  Európát:  Svéd- 
országnak ép  ugy  megvan  a  maga  békeegyesülete,  mint  Spanyol- 
honnak. Csak  a  kiterjedt  és  tevékeny  hollandi  Anti-Orlog  Ráad 
(Háború  ellenes  egyesület)  elégednék  meg  egyelőre  azzal  is, 
hogy  a  népképviseletnek  nagyobb  befolyása  legyen  a  külpoliti- 
kára s  hogy  a  parlamentekben  legalább  a  külön  bizottságoknak 
döntő  ingerenciájuk  legyen  háború  és  béke  kérdésében.  Sőt  a 
háborús  országokban  is  igyekeznek  eszméiket  érvényesíteni.  így 
szolgálja  céljukat  Németországban  a  Deutscher  Bund,  Angliában 
pedig  a  Trevelyan,  Ramsay  Macdonald,  Morley  és  Normann  An- 
gel  alapította  Union  of  Democratic  Control.  Ez  az  egyesület  ki  is 
adott  egy  röpiratot,  The  morrow  of  the  war  (mintegy:  A  hábo- 
rúra következő  holnap)  cimen.  Anglia  külpolitikáját  támadja 
benne,  amely  nem  nyugodhatik  többé  a  «politikai  egyensúly » 
dogmáján,  mert  ez  voltaképen  a  prolongált  háborút  jelenti.  A 
béke  csak  az  összes  nemzetek  állandó  együttműködése  esetén  lesz 
maradandó. 

De  hogy  a  hiu  ábrándozás  vádját  elhárítsák  magukról,  a 
pacifisták  kötelességüknek  tartják,  hogy  a  mostani  világháború 
megszüntetésében  aktiv  részt  vegyenek.  Természetesen  nem  fegy- 
verrel és  gránáttal,  hanem  béke  föltétel-tervezetekkel  kezükben. 
Kápráztató  változatosságban  termelik  ezeket  a  terveket  a  mozi- 
darabok iróit  utóiérő  fantáziával.  A  gyermek  tornyotépítő  öröme 
ez  s  a  játékos  szenvedélye,  aki  örül,  ha  minél  körmönfontabb 
feladatok  elé  állítják,  hogy  aztán  valami  furfangos  leleménnyel 
megoldja  azokat.  Meglehetős  egyöntetűséggel  a  területi  változ- 
tatást, annexiókat  nem  engedik  meg.  Elszász-Lotaringiára  vonat- 
kozólag a  plebiscitumot  tartják  a  legüdvösebbnek;  népszavazás 
döntse  el  az  egyes  községekre  vonatkozólag  (hiszen  itt  csak  pár 
száz  községről  volna  szó)  a  hovatartozás  kérdését.  Ezt  a  módot 
ajánlja  egy  amerikai  publicista,  Frank  Harris  is  érdekes  könyvé- 
ben az:  England  or  Germany-ben  (New-York  1915.)  «Germany 
can  afford  to  be  generous  in  this  matter  if  sjie  (t.  i.  Francia- 
ország) gets  trade-free  routes  through  Belgium,  and  the  neutra- 
lity  of  seas  is  guaranteed».  Vagyis  Elszász-Lotaringia  francia 
részének  átengedése  a  Belgiumon  keresztül  vezető  szabad  keres- 
kedelmi ut  s  a  tengerek  semlegességének  biztosítása  ellenében. 
A  neves  amerikai  essayista  —  bár  könyvében  az  esztétika  mód- 
szerét most  társadalomtudományi  kérdésre  alkalmazza  —  na- 

gyon  sok  figyelemreméltó  dolgot  mond  a  háború  okairól  s  külö- 
nösen finom  a  német  és  angol  néplélek  jellemzésében.  A  háború- 
ban szerinte  Németország  lesz  a  győztes  s  a  bukás  lesz  Anglia 
szerencséje,  mert  ebből  a  veszteségből  fog  megújulni  korhadt 
oligarchiája,  prűd  társadalma  s  önző  erkölcse.  Egyébként  ő  is 
hisz  az  európai  államok  egyesülésében,  amire  a  kezdeményezést 
—  s  ebben  mindenesetre  egyedül  áll  —  szent  Oroszországtól 
várja.  «It  is  perhaps  the  mission  of  Russia,  Holy  Russia  as  her 
children  call  her,  to  found  the  United  States  of  Europe.»  Meg- 
egyeznek nagyobbrészt  abban  is,  hogy  Törökországot  a  Bosporus 
ázsiai  partjára  szorítsák  s  a  tengerszorosra  pedig  a  neutralitást 
ajánlják.  Az  európai  Törökország  likvidáció jávai  kapcsolatban 
azután  igen  kalandos  terveket  hoznak  napvilágra  s  akad,  aki  Bul- 
gáriának szánja  Konstantinápolyt.  Kuriózumként  megemlíthet- 
jük, hogy  az  egyik  pacifista  Ausztria-Magyarországot  Európán 
kivüli  gyarmatokkal  is  ki  akarja  elégíteni. 

A  semlegeseknél  csak  a  háborús  feleket  érdekli  jobban  a 
békekötés  problémája.  Különösen  Angliában  tárgyalják  mindig 
nyíltabban  ezeket  a  kérdéseket  s  általában  a  béke-kongresszus 
ügyét.  A  Fortnighty  Review  novemberi  számában  találunk  erre 
vonatkozólag  egy  értekezést  bizonyos  Charles  Steward-tói  (Out- 
lines  fbr  a  permanent  peace).  Az  egyébként  jelentéktelen  cikkben 
az  a  tanulságos,  hogy  már  Angliában  sem  gondol  senki  Német- 
ország feldarabolására.  Az  iró  különben  is  hangsúlyozza,  hogy  a 
béke  csak  ugy  lesz  állandó,  ha  kölcsönös  megalázás  és  vitális  ér- 
dekek megsértése  nélkül  kötik  meg.  Ezzel  a  nyugodt  hanggal 
ellentétben  a  háborús  gyűlölet  fulánkos  nyelvén  Íródott  egy 
másik  cikk  ugyanennek  a  folyóiratnak  1916.  januári  számában. 
Bizonyos  F.  G.  Aflalo  nevü  ur  Fiducia  Pacis  címén  levelet  intéz 
a  szerkesztőhöz,  melyben  a  saját  maga  számára  készült  békepon- 
tokat sorolja  fel.  A  cim  azt  akarja  kifejezni,  hogy  a  levélírónak 
csak  akkor  lesz  bizalma  a  békében,  ha  az  ő  követeléseit  teljesíti. 
Többek  közt  száműzi  a  Hohenzollerneket,  a  Lusitania  és  az  An- 
cona  megtorpedózóit,  valamint  Miss  Cavel  elitélőit  felakasztja,  a 
központi  hatalmakkal  kétezer  millió  font  kárpótlást  fizettet  a 
szövetségeseknek  stb.  De  bármennyire  gyűlöli  Németországot, 
még  ő  sem  vetemedik  arra,  hogy  felszeletelje.  Még  flottáját  is 
meghagyná,  csak  épen  a  szövetségesek  hajóhadának  nemzetközi 
ellenőrzése  alá  helyezi.  F.  G.  Aflalo  ur  egyébként  aligha  pacifista. 

írójának  személyénél  s  tartalmánál  egyaránt  értékesebb  az  a 
cikk,  melyet  a  Nineteenth  Centuryben  olvastunk  Fréderic  Harri- 
son  tollából.  Módszeres  eljárással  (az  1815-iki  bécsi  kongresszus 
tanulságai  alapján)  fejtegeti  az  eljövendő  béketárgyalás  való- 
szinü  keretét,  módját,  az  ujabb  nehézségeket.  Legelső,  de  nem 
legkönnyebb  feladata  lesz  a  diplomatáknak  Belgium  sorsát  el- 
dönteni. Ezzel  függ  össze  egyébként  Luxenburg,  Hollandia, 
Dánia  és  a  kiéli  csatorna  kérdése  is.  Erre  az  utóbbira  vonatkozó- 
lag figyelmezteti  honfitársait,  hogy  valahogy  ne  akarják  ettől 
Németországot  megfosztani,  mert  ez  a  csatorna  az  ország  életere 
s  elvesztésébe  a  német  nép  sohasem  fog  belenyugodni.  A  máso- 
dik probléma  Lengyelország  ügye.  Az  1809  és  1815-iki  önkor- 
mányzati kisérletek  nem  sikerültek,  ezért  legjobb  volna  orosz 
fönhatóság  alá  helyezni  teljes  autonómiával,  a  többi  hatalmak 
garanciája  mellett.  A  harmadik  a  Balkán  problémája,  amely  két 
részre  osztható:  Konstantinápoly  birtokának  s  a  balkán  népek 
közti  megegyezésnek  a  kérdése.  Az  elsőre  az  a  nézete,  hogy  ma- 
radjon meg  az  izlám  kezében,  Anglia  fönhatósága  alatt,  ugy  mint 
Egyiptom,  de  a  nagyhatalmak  ellenőrzésének  jogát  is  hangoz- 
tatja. A  balkánországok  területigényeit  pedig  ugy  kell  kielégí- 
teni, hogy  egyik  állam  se  jusson  döntő  hatalmi  elhelyezkedéshez. 
Őket  is  orosz  fönhatóság  alá  helyezné  olyasféleképen,  mint*  India 
az  angol  uralom  alatt.  (?)  «Ha  az  Aranyszarv  kapui  és  a  Balkán- 
félsziget  porosz  hatalom  alá  kerülnek,  oda  van  Európa  békéje  s 
a  brit  uralom  napja  lehanyatlott  a  Keleten. » 

De  térjünk  vissza  a  pacifistákhoz,  akik  ezalatt  bizonyára 
már  tovább  építették  a  béke  művét  s  áldozatukkal  serényen 
hódoltak  az  Ara  Pacis  oltárán.  «Für  eine  friedlichere  Zukunft  im 
sülien  manches  vorzubereiten»,  amint  Goethe  mondta,  aki  ekkor 
maga  is  fegyverropogás  és  halálhörgés  között  élt.  Erről  az  elő- 
készítésről azonban  eleve  le  kell  mondaniok,  ha  nem  tudnak 
olyan  feltételt  találni,  amely  mellett  például  a  mai  világháború 
ki  nem  törhetett  volna.  így  lép  azután  előtérbe  minden  komoly 
pacifista  gondolkodónál  a  döntőbíróság  eszméje.  Ha  1914-ben  a 
vitás  kérdéseket  ez  elé  a  döntő  hatóság  elé  utalták  volna,  ez  ép 
ugy  elintézte  volna  őket,  mint  talán  most  a  szuronyok  milliói,  az 
ágyuk  pusztításai,  a  vérpatak  és  annyi  gyász  után;  csak  épen 
valamivel  olcsóbban.  Általában  a  hágai  békekonferencia  gondola- 
tának kiépítését  tartják  a  legbiztatóbbnak,  de  eleve  tisztában  van- 

nak  vele,  hogy  a  sikeres  működés  legfőbb  záloga,  hogy  ezt  a  leg' 
felsőbb  forumot  végrehajtó  hatalommal  ruházzák  fel,  esetleg,  de 
mindenesetre  gondoskodjanak  arról,  hogy  határozatai  kötelező 
érvényűek  legyenek.  Erről  a  kérdésről  értekezik  a  Dokumente 
des  Fortschrittes  nevü  svájci  folyóirat  1916.  januári  számában 
Francke,  a  német  Békeegyesület  berlini  csoportjának  elnöke: 
Haltét  den  Schiedsgericht-Gedanken  hoch!  cimen.  A  döntőbiró- 
ság  eredményes  működéséhez  előbb  egy  morális  s  egy  gyakorlati 
kérdésnek  az  elintézése  szükséges.  Az  előbbi  az  európai  jog- 
rend egységébe  és  igazságába  vetett  hit,  az  utóbbi  a  biróság- 
nak  exekutiv  hatalommal  való  felruházása.  «Ez  azután  állhat 
a  különböző  parlamentek  delegáltjaiból,  vagy  birákból,  vagy  kor- 
mányok megbizottaiból,  ám  vegyen  maga  mellé  kereskedelmi- 
tanácsot, jogi  szakosztályt,  vám-  és  adószakértőket,  ám  dolgozzék 
az  albizottságoknak  egész  hadseregével  vagy  egészen  oligarchi- 
kus módon  csak  pár  ember  felelősségének  alapján»,  csak  működ- 
jék s  a  béke  biztosítva  lesz.  A  fenti  két  feltétel  biztosítása  tehát  a 
legelső  feladat  s  közülük  a  népjog  sérthetetlenségébe  vetett 
bizalom  visszaállítása  nem  a  kevésbbé  fontosabbik.  Ezekkel  a 
kérdésekkel  foglalkozik  az  alábbi  tanulmány  is:  Das  Völkerrecht 
und  der  Krieg  19U—15.  (Von  dr.  jur.  Ottó  Zoller,  Zürich  1915.) 
A  jogközösség  visszaállítása,  a  Grossmacht-System  elpusztítása, 
a  népek  önrendelkezési  jogának  visszaállítása  s  mindezek  fölé  a 
Cour  de  justice  arbitrale  emelése,  ez  az  ut,  amelyet  követnünk 
kell.  Igaz  ugyan,  hogy  a  döntőbíróság  már  eddig  is  működött,  de 
vájjon  milyen  eredménnyel?  Meg  lehet  állapítani,  hogy  a  döntő- 
bíróság döntése  alá  a  nemzetek  nem  bocsátottak  életfontosságú 
kérdéseket  s  igy  Ítélkezését  alig  vették  komolyan.  Mindez  igaz 
ugyan,  de  a  bíróság  már  is  hasznos  szolgálatot  tett  Dél-Ameriká- 
nak, a  skandináv  államoknak  és  az  egész  emberiségnek.  Mert  ne 
feledjük  el,  hogy  1901-ben,  mikor  a  doggerbanki  zátonyokon  már 
megfeneklett  a  béke  ügye  s  az  angol-orosz  háború  szinte  kitörés- 
sel fenyegetett,  a  döntőbíróság  Ítélete  adta  vissza  az  emberiség- 
nek a  fehér  olajágat.  Igáz  ugyan,  hogy  a  béke  már  akkor  meg- 
volt, mikor  a  két  nagyhatalom  Hágára  ruházta  az  Ítéletet.  Mind- 
egy, a  döntőbíróság  szerepe  fontosabb  lett  s  hogy  1914-ben  nem 
érvényesült,  azt  csak  a  politikai  konstellációk  véletlen,  de  szeren- 
csétlen  találkozásának  lehet  betudni. 

És  még  fontosai)]),  igazán  sikeres  csak  akkor  lesz,  ha  vala- 

melyes  formában  exekutiu  hatalommal  is  felruházzák.  Ezt  termé- 
szetesen viszont  az  államok  részleges,  illetve  teljes  leszerelésének 
kell  megelőznie.  Ezekre  egyetértenek  a  pacifisták,  az  angol 
Fabier-Társulat  és  a  bostoni  World  Peace  Foundation  ép  ugy, 
mint  a  svájci  egyesületek;  csak  a  módra  nézve  van  köztük  eltérés. 
A  többség  egyelőre  megelégednék  a  részleges  demobilizációval  is 
és  pedig  a  népesség  egy  bizonyos  százalékának  arányában.  A 
Denkschrift  szerint  a  svájci  békeegyesület  a  következő  határozat- 
ban állapodott  meg:  «Jeder  dem  Friedensvertrag  beitretende 
Staat  verpflichtet  sich  sein  zum  Kriege  ausgebildetes  Heer  im 
Laufe  von  höchstens  drei  Jahren  nach  einem  zu  vereinbarenden 
Modus  successive  'auf  das  Verháltnis  von  höchstens  einem  Pro- 
zent  der  Gesamtbevölkerung  zu  reduzieren.»  Egyes  kisebb  álla- 
mok tizenötezer  embert  fegyverezhetnek  fel,  amennyiben  bizton- 
ságukhoz ez  feltétlenül  szükséges.  Hadianyagok  beszerzésére, 
amennyiben  ez  a  csapatok  számának  szükségletén  túl  menne, 
kölcsönt  nem  szabad  adni  stb.  Ezekkel  a  kérdésekkel  foglalkozik 
az  Ontlook  is  december  elsejei  számában  abból  az  alkalomból, 
hogy  a  The  League  to  Enforce  Peace  nevü  amerikai  egyesület 
kongresszust  tartott.  Ennek  a  béke  elérésére  irányuló  ligának  az 
élén  egyébként  Taft  áll,  az  ex-elnök.  Ami  már  most  a  végrehajtó- 
hatalom kérdését  illeti,  a  legtöbben  valami  nemzetközi  csendőr- 
ségre —  police  international  —  gondolnak.  így  Ch.  Steward  már 
említett  cikkében  s  a  hollandusok,  kik  közül  van  Vollenhofen 
nemzetközi  flottát  is  sürget  a  Tribunal  d'Arbitrage  de  La  Haye 
mellé. 

S  mig  ezeket  a  tervezgetéseket  figyelemmel  kisérve  magunk 
is  szinte  részeseivé  leszünk  egy  ujabb  tervnek,  addig  másfelől 
felvetik  a  kérdést:  jogosult-e  a  pacifizmus  egyáltalán  és  jogo- 
sult-e különösen  most?  Maguk  a  pacifisták  közt  is  akad  csüggedő 
és  szkeptikus.  Ilyen  szordinó-hangon  Íródott  cikk  a  Dokumente 
des  Fortschrittes  januári  számában  Paul  Descamps,  a  párisi  «La 
Science  Sociale»  szerkesztőjének  értekezése  a  pacifizmus  problé- 
májáról. Az  iró  a  háború  kiábrándító  tanulságainak  hatása  alatt 
nagyon  óvatosan  nyul  ehhez  a  kérdéshez.  Talán  lehetséges  az 
örök  béke,  de  csak  lassan,  kitartó,  hosszú  munka  árán,  ha  a  hábo- 
rút előidéző  körülményeket  mindig  jobban  és  jobban  háttérbe 
szorítjuk,  talán  évszázadok  múlva  mások  is  jogosultnak  tartják 
ezt  'a  szkepticizmust.  Mit  ért  el  eddig  a  pacifista  mozgalom? 

Milyen  gúnyos  tréfa  a  sorstól  például,  hogy  mindegyik  béke- 
konferencia eredményezett  egy-egy  hatalmas  háborút.  Az  első 
hágai  békekonferenciára  következett  a  dél-afrikai,  majd  az 
orosz-japán  háború,  a  másodikra  a  két  balkán  háború.  A  harma- 
diknak még  ideje  sem  jutott  a  megalakulásra.  Egy  lelkes  hölgy 
ugyan  már  vagy  husz  millió  aláirást  gyűjtött  Németországban, 
Angliában,  az  Egyesült-Államokban,  Franciaországban  kérvé- 
nyére, melyben  a  nagyhatalmaktól  a  harmadik  békekongresszus 
összehivását  kéri,  minden  legjobb  rendin  ment,  minden  paci- 
fista sziv  reménnyel  volt  teli,  mikor  kitört  a  világháború  s  amire 
a  pacifisták  számoltak,  az  első  gépfegyver  kattogásra  összeom- 
lott. Inkább  véres  szatira  ez,  mint  a  pacif izmus  diadala.  Súlyos 
vádat  lódit  Eduárd  Blocher  is  röpiratában:  Die  Schweiz  als  Ver- 
söhnerin  (Zürich,  1915)  a  pacifisták  felé.  Hiszen  még  a  legele- 
mibb feladatait  sem  teljesítette  a  békemozgalom.  A  francia  Svájc 
pacifistáinak  például  milyen  fontos  és  hálás  szerep  lett  volna, 
hogy  Franciaországot  megismertessék  a  német  szellemmel,  gon- 
dolkozással, kultúrával.  Megismertessék,  más  szóval  közelebb 
hozzák,  megszerettessék.  « Nincs  tudomásom  arról,  hogy  svájci 
állampolgár  valaha  is  előadást  tartott,  ismereteket  terjesztett 
volna  Franciaországban,  germán  művészetről,  irodalomról,  Né- 
metországról. Ha  véletlenül  kivételesen  meg  is  esett  ilyesmi,  csak 
valami  szerény  egyéni  vállalkozásról  volt  szó,  sohasem  hatásos, 
sohasem  bevallott  közvetítési  szerepről  és  soha  olyan  mozgalom- 
ról, amely  mögött  szélesebb  körök  álltak  volna. »  Egyáltalán  a 
pacifistáknak  sok  mindent  vetnek  szemükre.  A  fehér  zászló 
mögött  állnak  s  az  idők  szellemét  nem  értik  meg,  csak  irnak,  ír- 
nak és  beszélnek,  mig  a  világ  vérzik,  csak  szép  szavakat  hallunk, 
álmoskönyvekből  fejtik  meg  a  világ  értelmét,  ahelyett,  hogy 
könnyeket  törülnének  és  sebeket  kötöznének  be.  A  béke,  világ- 
polgárság vértelen  dogma,  holt  katekizmus  ma  a  nemzeti  érzés 
nagy  reneszánszának  s  a  hazafias  erényeknek  ünnepi  idejében. 
Mint  valami  mozdulatlan  halott  tó,  olyan  ez  az  ideál.  Valami 
beteg  van  benne,  valami  az  ideálista  lágy  korlátoltságából,  amely 
mindig  nem  azt  nézi,  ami  van,  hanem  ami  lesz.  Ezek  ellen  a 
vádak  ellen  védi  meg  a  mozgalmat  a  svájci  Friedenswarte  januári 
számának  névtelen  cikkírója.  Maga  is  kénytelen  elismerni,  hogy 
a  pacifisták  közt  sok  vértelen,  gyermeki,  álmodozó,  sőt  egyenesen 
nevetséges  gondolat  fogamzik  meg.  Ezek  csak  ártanak  az  ügy- 

nek.  Vannak,  akik  sportszerű  szenvedéllyel  fejtik  tovább  a  béke- 
mozgalmak fonalát,  de  ez  nem  pacifizmus,  ez  « Pacifisterei ».  Akik 
a  pacifistáknak  a  tétlenségét  vetik  szemükre,  azokkal  szemben 
hivatkozik  az  iró  a  tevékeny  paci) izmusra.  Bernben  székel  pél- 
dául az  Internationale  Friedenbureau,  amely  a  háború  ideje 
alatt  egyetlen  feladatává  azt  tette,  hogy  a  foglyok  levelezését, 
internáltak  kicserélését  s  más  karitativ  munkát  teljesítsen. 
Angliában  is  alakult  a  pacifisták  kezdeményezésére  egy  Hilfs- 
komitee  für  die  Unterstützung  in  Not  geratener  Deutschen, 
Österreicher  und  Ungarn,  hogy  a  német  cimet  idézzük.  Ez  az 
egyesület  csak  Angliában  hétszázötvenezer  frankot  gyűjtött 
össze.  Ugyanigy  működnek  a  német  és  osztrák  békeegyesüle- 
tek is. 

Van  azonban  ezenkívül  a  paci  [izmusnak  egy  harcias  irány- 
zata is,  akármilyen  komikus  ellentétként  hangzik  is  ez.  Ezek 
most  egyelőre  a  semleges  országok  szövetségét  szeretnék  meg- 
alapítani: a  Ligue  des  pays  neutres-t.  Valamint  sürgetik  a  harma- 
dik hágai  békekonferenciának  minnél  előbbi,  szükség  esetén 
még  a  háború  tartama  alatti  összehívását.  Ezek  az  emberek  a 
békemozgalmakkal  annyira  azonosították  magukat,  hogy  a  hábo- 
rúban személyes  megsértésüket  látják.  Azért  most  temperamen- 
tumuk szerint  különböző  módon  állnának  boszut  a  háborún.  Van 
aki  gazdasági  bojkottal  is  megelégszik  a  hadakozó  felek  ellen  és 
van  aki  már  szinte  ki  szeretné  hirdetni  a  fegyveres  háborút  a 
háború  ellen! 

A  Friedenswarte  irója  szerint  azonban  sem  a  tevékeny,  sem 
a  harcias  nem  az  igazi  pacifista.  Az  egyedül  helyes  irány  az, 
amely  nem  enyhíteni,  hanem  megszüntetni  törekszik  a  háborút. 
Szét  kell  rombolni  a  háború  elpusztíthatatlanságának  dogmáját. 
A  háború  ember  műve  és  emberi  szervezkedéssel  elkerülhető.  Az 
igazi  pacifistának  cselekvő  propagandája  csak  célt  tűzhet  ki 
maga  elé,  a  lelkek  felvilágosítását  és  megnyerését.  Erre  azonban 
nincs  más  eszköz,  csak  a  szó  és  az  irás  és  az  irás  sokszor  bizo- 
nyult már  hatalmasabbnak  öldöklő  fegyverek  erejénél.  Csak 
tinta,  tinta  ...  és  nyomdafesték.  Kézigránáttal  nem  lehet  eszmé- 
ket és  meggyőződést  fakasztani. 

Gamma. 

Be  kell  vallani,  hogy  a  munkásosztálynak  a  szociáldemokrácia 
lobogója  alá  sorakozott  szárnyát  fatális,  majdnem  végzetes  félreértés, 
vagy  könnyelmű  előitélet  bélyegezte  nálunk  is,  egyebütt  is  ((veszedel- 
mes elemek  »-nek,  mindegész  a  világháború  történelem-viharáig.  Emlé- 
kezetes még  az  a  harcias  politikai  epocha,  amelyben  maga  a  német 
császár  nevezte  a  német  szociáldemokratákat  «Vaterlandslose  Gesellen»- 
nek,  ami  magyar  politikai  terminológiára  váltva,  a  széltében  használa- 
tossá lett  ((hazátlan  bitang »-ot  jelentette. 

Enyhíti  a  «polgári  pártok »  ilyetén  vélemény-kialakulásában  jelen- 
való vétket,  hogy  a  szociáldemokraták  maguk  sem  tudták,  vájjon  a 
hazátlanság  dolgában  hányadán  vannak.  Azt  a  lesújtónak  és  meg- 
bélyegzőnek  szánt  terminust,  amelyet  Vilmos  császár  avatott  politikai 
szállóigévé,  a  szociáldemokraták  diszítő  jelző  gyanánt  kapták  el  és 
mint  találó  nemzetgazdasági  terminust,  királyi  ordó  gyanánt  keserű 
büszkeséggel  viselték. 

Megállapíthatjuk,  hogy  még  magukat  a  szociáldemokratákat  is 
csak  a  háború  véres  erupciója  eszméltette  magukra  «hazátlan»  voltuk- 
nak dolgában.  A  vékony  nemzetellenes  köntös  alól  váratlanul  előcsillant 
a  nemzeti  érzés  a  maga  csorbítatlan,  ősi  koncepciójában  —  az  egész 
világ  ámulatára. 

És  annyi  már  most  is  nyilvánvaló,  hogy  a  szociáldemokrácia  sokat 
firtatott  «nemzetközisége»  valóban  csakis  olyan  mértékig  internacioná- 
lis, mint  teszem  a  tőkének,  vagy  akár  a  klérusnak  a  nemzetközi  volta,' 
vagy  a  szabadkőműves  szervezeteké. 

Az  tehát,  hogy  a  hazafias  pártokban  a  szociáldemokrácia 
nemzetközisége  gyűlölködő  pártszenvedélyt  gerjesztett,  jórészt  annak 
tulajdonítható,  hogy  ezt  a.  nemzetköziséget  a  szociáldemokraták 
—  most  már  ne  firtassuk  minő  külső  kergettetések  okán  —  ők  maguk 
hangsúlyozták  kelletén  túl,  tarlatomban  többet  imputálván  neki,  mint 

amennyi  a  többi  nemzet  szociáldemokrata  munkásosztályával  való, 
egyébként  minden  tiszteletre  érdemes  gazdasági  szolidaritásnak  gon- 
dolatába belefér. 

A  szociáldemokrácia  a  «polgári  pártok » -kai  szemben  annak  a 
makacs  embernek  az  álláspontjára  helyezkedett,  aki  az  őt  becsmérlő 
ellenfél  szemében  nem  akar  jobbnak  jelentkezni,  mint  amilyen  rossz- 
nak őt  a  becsmérlő  itéli,  kivált  hogyha  ez  a  rossz  a  hite  szerint  a  becs- 
mérlőnek okoz  kárt,  vagy  fájdalmat. 

Tehát  szinte  azt  mondhatnók,  hogy  a  szociáldemokrácia  a  «polgári 
pártok» -nak  szánt  fenyitékképen  vallotta  és  gerálta  magát  olyannak, 
aminővé  őt  a  túlsó  parton  bélyegezték,  vagyis  «hazátlan»-nak. 

*  * 

Hálás  és  kecsegtető  feladat  volna  nyomon  kisérni  azt  a  lelki  folya- 
matot, amely  a  szociáldemokráciában  a  túlhangsúlyozott  jelszavak  által 
elnyomott  faji  érzést  a  veszedelem  fölviharzásával  egyszeriben,  vagy 
apránkint  tudatossá  tette. 

Hadd  mutatok  itt  a  tudatosító  folyamatnak  csak  egy-egy  útjelző 
cölöpjére  ujjal.  Széltében  hallhattunk,  olvashattunk  emilyen  peniten- 
ciális  magyarázó,  vagy  mentegetődző  mondást,  mint: 

—  A  munkásosztálynak  nehezen  kiharcolt  jólétnivóját  meg  kell 
oltalmazni  az  ellenséggel  szemben! 

—  Bármennyire  nemzetközi  is  a  tőke,  nekünk  még  se  egészen 
mindegy,  hogy  vájjon  muszka,  vagy  akár  angol  tőke  zsákmányol-e  ki 
bennünket  a  tulajdon  nemzetünk  tőkéje  helyett. 

A  magyar  kulturtermelésnek  speciális  voltába,  vagyis  ennek  a 
világkultúra  számára  is  értéket  reveláló  képességébe  vetett  büszke  hit 
búvik  meg  ebben  a  szintén  váltig  ismételt  büszke  mondásban: 

—  A  magyar  munkásosztályra  magyar  voltában  is  misszió  vár! 
Az  pedig  még  a  békében  is  közkeletű  jelszó  volt,  hogy: 

—  Minden  nemzet  munkásosztályának  a  maga  nemzeti  keretében 
és  mindig  a  speciális  viszonyokhoz  alkalmazott  mód  és  taktika  szerint 
kell  a  maga  felszabadító  harcát  végigküzdenie! 

Végső  csattanójában  pedig  ez  a  tudatosító  folyamat,  ha  nem  is 
szociáldemokrata  terminológián,  de  azzal  bizonyára  egyenlő  értékű  sza- 
batossággal kiáltja: 

—  A  nagy  világon  e  kivül  nincsen  számodra  hely;  áldjon,  vagy 
verjen  sors  keze:  itt  élned,  halnod  kell! 

A  fajszerető  nemzeti  érzés,  ahol  nem  korcsul  vak  sovinizmussá,  a 
szociális  felelősségtudatnak  is  nemes  hordozója. 

* 

Gallovich  Károly 


Ma  már  a  szociológiának  minden  jóhiszemű  laikusa  is  tudja,  hogy 
a  történelmi  fejlődés  mechanikus  s  hogy  ennek  dinamikáját  a  termelés 
és  a  fogyasztás  kiapadhatatlan  szene  fűti  s  hogy  a  történelemfolyamat 
irányításába  szuverén  erővel  belenyúlni  romantikus  hóbort.  A  történel- 
met az  emberiség  társulásából  fakadó,  az  emberi  akarattól  független 
belső  erők  taszítják,  hol  gyorsabb,  hol  meg  lassúbb  lendületre. 

A  társadalomjavítás  terén  az  emberiségnek  egyetlen  feladata  tehát 
a  fejlődés  törvényeinek  megismerése  és  a  megismert  törvényszerűség- 
hez való  simulékony  illeszkedés  előmozdítása. 

Ez  a  tétel  a  munkásideológia  terminusán  körülbelül  ugy  hangzik, 
hogy  a  munkásosztálynak  egyetlen  és  nem  kicsinylendő  történelmi  fel- 
adata, hogy  a  történelmi  fejlődés  útját  egyengesse,  hogy  a  fejlődés 
minél  kevesebb  zökkenővel  haladjon  a  maga  ideális  célja  felé,  ami  ter- 
mészetesen nem  más,  mint:  «minél  több  boldogság  minél  szélesebb 
fétegeknek»;  történelmi  feladata,  hogy  seprővel  álljon  a  fejlődés 
országútján,  szorgalmatosan  sepergetve  a  göröngyöt.  És  nem  kicsiny- 
lendő ez  a  feladat,  mert  egy-egy  történelmi  zökkenő  mindig  százezrek, 
vagy  milliók  pusztulásával  jár. 

És  ha  aztán  ebben  a  történelmi  feladatában  gátolja  valaki,  vagy 
valami,  akkor  mindenki  szimpátiával  látja,  ha  nem  röst  a  seprőnek 
boldogabb  végével  is  akcióba  lépni. 

Szociáldemokrata  szájban  otthonos  az  a  mondás,  hogy: 

—  A  forradalom  nem  egyéb,  mint  a  bűnös  társadalomnak  fe- 
nyítéke. 

Ez  a  tétel  izeire  bontva  azt  jelenti,  hogy  a  mechanikus  meneté- 
ben tervszerű  fékkel  meglassított  vagy  mesterséges  gáttal  megakasztott 
társadalomfejlődés  eruptív  kitöréssel  lépi  meg  a  késedelmet. 

Érdemes  meglátni,  hogy  a  szociáldemokrácia  uti  flórája  között 
ott  virít  az  a  gyököres  hit,  hogy  a  mechanikus  fejlődésmenet  késedel- 
mét, vagy  megakasztását  csakis  a  társadalom  burzsoá  rétegei  idézik 
elő.  Holott  a  burzsoáziának  bármi  laza,  vagy  bármi  kemény  kötésű 
társadalmi  szervezettségéből  fakadó  erővel  a  maga  helyén,  vagyis  ott 
kéne  számolnia,  ahol  az  emberi  akarattól  független  történelmi  ener- 
giákról ejt  szót,  vagyis,  ahol  azt  mondja,  hogy  a  történelmet  az  emberi- 
ség társulásából  szükségképen  és  kikerülhetetlenül  fakadó  erők  taszít- 
ják, ahol  aztán  az  derülne  ki,  hogy  a  burzsoá-társulás  termelte  ener- 
giamennyiség szakasztott  ugy  alkotó  kvantuma  a  történelemdinamiká- 
nak, mint  akármelyik  más  társadalomrétegé. 

Egyetlen  ellenvetés  erre  az  lehetne,  hogy  igen  ám,  csakhogy  a 
burzsoá-energia  a  fejlődésnek  mellet  szegő  tendenciával,  illeszkedik 
bele  az  energiák  tevékenységének  vonalába. 

Ez  az  ellenvetés  azonban,  amellett,  hogy  beleköt  a  tulajdon  alap- 

tételébe,  hogy  tudniillik  a  történelmet  az  emberiség  társulásából  fakadó 
erők  taszítják,  emellett  egy  másik  alapvető  tétellel  is  ellenséges  angardba 
toppan.  Ez  a  másik  alapvető  (Spencerianus)  tétel  azt  mondja: 
—  A  társadalom  élő  és  fejlődő  szervezet. 

Az  élő  organizmusokról  pedig  tudván  tudjuk,  hogy  a  betegségü- 
ket iparkodnak  magukból  kiküszöbölni  s  ha  ez  nem  is  sikerül  nekik, 
a  fejlődésüket  gátló  energiáknak,  tehát  nyilvánvaló  ellenségüknek 
sohsem  engednek  meg  életfunkcionális  működést.  Azt  pedig  ugyebár 
a  szociáldemokraták  maguk  állítják,  hogy  a  társadalom  gazdasági  szer- 
vezete burzsoá  s  a  társadalom  ellátását  szolgáló  termelésnek  a  módja 
is  az. 

Ebből  tehát  nem  következik  más,  mint  hogy  a  társadalomfejlő- 
dés menetében  tapasztalható  lassulás,  vagy  megakadás:  vagy  soha,  vagy 
csak  vajmi  ritkán  irható  a  burzsoázia  rovására  vétkül.  Sokkal  inkább 
kézenfekvő,  hogy  az  ilyen  zökkenőknek  okai  a  társulás  törvényeinek 
idáig  még  tökéletlen  funkciójában  keresendők. 

Ezek  a  törvények  elvégre  még  nem  kozmikus  törvények  és  még 
maguk  a  kozmikus  törvények  is  csak  temérdek  világkatasztrófa  árán 
nyertek  szabályos  és  zavartalan  funkciót. 

Ép  olyan  igaztalanul  illetik  a  burzsoáziát  ezzel  a  reakcionárius 
váddal,  mint  teszem  a  szociáldemokráciát  azzal,  hogy  nem  fejtett  ki 
hathatós  preventív  tevékenységet  a  háború  fenyegető  veszedelmének 
elhárítására. 

* 

Érdekes  és  izgató  és  a  szociáldemokrata  pártok  vezetőségeit  is 
bizonyára  világszerte  foglalkoztató  kérdés  már  most  is,  vájjon  a  faji- 
sága  mellett  ilyen  véresen  demonstráló  szociáldemokrácia  majd  mint 
önálló  és  kizárólag  a  maga  politikai  erejére  támaszkodó,  továbbá  min- 
den «polgári  párt»  ellenzéki  szerepe  mellett  is  megállani  tudó  politikai 
párt  vállalhat-e  államkormányzást,  ha  netán  politikai  majoritást  ad 
neki  a  nemzet? 

Nevezetesen  a  német  szociáldemokraták  tudnak-e  majd  a  parla- 
menti kormányzás  stratégiájában  is  együtt  működni  Vilmos  császárral 
ugy,  mint  a  háborúban? 

Erről  az  oldalról  még  bámulni  való  dolgokat  vár  a  jószimat. 

Minálunk  viszont  az  elé  tekinthet  várakozással  a  politikai  pikan- 
térián örömest  kapó  kíváncsi,  hogy  vájjon  a  legközelebbi  választáson 
minden  jel  szerint  parlamenti  párttá  avanzsáló  magyar  szociáldemokrá- 
ciát, amely  a  háborúban  szintén  ledobta  magáról  a  ráakasztott  —  és  a 
háborúig  önként  viselt!  —  nemzetellenes  köntöst,  hogyan  fogadják  a 
történelmi  tradícióra  visszatekintő,  törzsökös  parlamenti  pártok? 

Gallovich  Károly. 


Följegyzések. 


Magyar  rabságban.  Történik  egy  budai  villamos  kocsin.  A  vezető 
mellett  öt  orosz  hadifogoly  áll,  cigarettázva  és  vidáman  povedálva.  Benn 
a  kocsiban  ugyancsak  öten  vagyunk:  a  kalauznő,  egy  kövér  asszonyság 
piaci  szatyorral  az  ölében,  egy  nagyon  sovány,  de  nem  nagyon  fiatal 
úrinő,  aki  kurta  bársonyruhát  és  hosszúszárú  cipőt  visel,  egy  szomorú 
honvédbaka,  akinek  képe  fakó,  lába  béna,  ruhája  gyűrött  és  foltos  és 
végül  ott  vagyok  én  is,  e  sorok  irója. 

A  kövér  asszonyság.  Azok  ott  oroszok,  ugy-e? 

A  kalauznő  (büszkén).  A  mi  oroszaink.  A  Közúti  oroszai.  Künn 
laknak  a  telepen. 

Asszonyság.  Jó  emberek  lehetnek? 

Kalauznő.  Nagyon  jó  emberek.  Pedig  azt  hazudták  róluk,  hogy 
gyilkolnak  és  gyújtogatnak  —  de  nem  igaz,  csak  rájuk  kell  nézni, 
nagyon  jó  emberek. 

A  bársonyruhás  úrinő.  Szőkék!  Mind  szőkék!  De  milyen  szőkék! 
(Hisztérikusan  nevet.) 

Kalauznő  (tudományos  objektivitással).  A  hideg  klimától  szőkék. 
De  különben  ugyanolyan  faj,  mint  a  magyarok,  mert  ők  is  kauká- 
zusiak. 

Asszonyság.  Tudnak  magyarul? 

Kalauznő.  Egy  pár  szót  már  tudnak.  Az  egyik  mindig  azt  mondja: 
Szeretlek,  galambom! 

Úrinő.  Melyik  mondja:  Szeretlek,  galambom. 
Kalauznő.  Az  a  magas  olt,  balról. 
Úrinő.  Az  a  magas  ott? 

Kalauznő  (magában  mosolyog).  Az  nagy  huncut.  Vaszilinak  hív- 
ják. Az  igen  nagy  huncut. 

Úrinő.  Kopogjon  neki,  hogy  idenézzen.  Szeretném  látni  azt  a  hun- 
cutot, azt  a  huncut  Vaszilit! 

Kalauznő  (megkopogtatja  az  ablakot).  Vaszili!  Va szili  1 

Az  orosz  (egy  nagy  szőke  kamasz  bevigyorog  az  ablakon).  Szerel- 
lek galambom! 

Asszonyság.  Azt  mondta:  Szeretlek,  galambom! 

Úrinő.  Jaj  de  édesen  mondja!  Szeretlek,  galambom!  Kopogjon 
neki  még,  még  egyszer!  Kopogjon  Vaszilinak!  Szeretném  még  egyszer 
hallani. 

Kalauznő  (egyszerre  elkedvetlenedik).  Elég  volt! 

Úrinő  (tétova  szemekkel  körülnéz).  Egészen  olyan  szeme  van, 
mint  a  Psylandernak. 

Asszonyság.  És  legalább  jól  tartják  szegényeket? 

Kalauznő.  A  kosztjuk  elég  jó,  csak  a  cigarettájuk  mindig  kevés. 
Mert  cigarettázni  nagyon  szeretnek  az  oroszok. 

Úrinő.  Szeretnék  Vaszilinak  egy  koronát  adni  cigarettára.  Kérem 
adja  oda  neki  és  mondja,  hogy  tőlem  van. 

Asszonyság.  Én  is  adok  egy  koronát,  szegényeknek. 

Én  (naiv  arccal).  Kérem,  hát  most  már  nem  tilos  többé  "a  dohány- 
zás a  villamoson? 

Kalauznő  (kinos  csend  után).  De  tilos,  persze  hogy  tilos. 

Én  (lehetőleg  még  naivabb  arccal).  Azért  kérdem  csak,  mert  azok 
a  barnaruhás  katonák  ott  elől  ugyancsak  füstölnek. 

Kalauznő.  Az  más,  kérem.  Azok  oroszok,  kérem.  Orosz  foglyok. 

Úrinő.  Hadifoglyok.  Szegény  hadifoglyok. 

Asszonyság.  Miféle  ember  az  olyan,  aki  még  ezt  a  kis  mulatságot 
is  irigyli  a  szegény  nyomorultaktól?! 

A  három  hölgy  undorodva  fordul  el  tőlem.  A  kalauznő  oda  akarja 
vinni  az  oroszoknak  a  két  koronát.  Közben  belebotlik  a  szomorú  hon- 
védbaka kinyújtott  lábába. 

Kalauznő  (mérgesen).  Ugyan,  kérem,  nem  tud  vigyázni?  Kinyuj- 
lózik  itt,  mintha  egyedül  volna  a  kocsiban!  (Mindjobban  dühbe  jön; 
kiabál.)  Nézze  meg  az  ember! 

A  szomorú  honvéd.  Nem  tudom  behúzni  a  lábamat,  mert  merev. 

Kalauznő.  Akkor  minek  megy  villamoson?  Akkor  menjen  vörös- 
keresztes kocsin.  Ez  nem  vöröskeresztes  kocsi .  .  .  Nézze  meg  az  ember! 

A  kalauzleány  odaadja  Vaszilinak  a  két  koronát.  Ujját  a  szájába 
dugja  és  erősen  szivja,  igy  magyarázván  meg.  hogy  cigarettára  való. 

Az  orosz  (zsebre  teszi  a  pénzt  és  vigyorog).  Szeretlek,  galambom! 

Asszonyság  (ragyogó  arccal).  Azt  mondja:  Szeretlek,  galambom! 

Úrinő.  Jaj  de  édesen  mondja!  Olyan  cukrosán  mondja!  Adok  neki 
még  egy  koronát .  .  . 

Én  (magamban  skandálom  a  verset).  Magyar  hölgynek'  születtél. 
Áld  érte  sorsodat;  Magyar  hölgynek  születni.  Nagy  és  szép  gondolat. 

Hg.  F. 

Magyar  Figyelő.  30 

Az  ürményházai  harang.  Ürményháza  egy  torontáli  magyar  köz- 
ség, amely  odalenn,  a  régi  határőrvidék  tövében,  árva  kis  szigetként  van 
a  sváb,  oláh  és  szerb  falvak  közé  cseppentve.  1844-ben  már  annyira 
megtollasodott  a  falu,  hogy  szép  harangot  öntetett  a  temploma  számára. 
A  harangra  domború  betűkkel  ráöntötték  a  falu  nevét  és  az  évszámot 
is.  És  az  ürményházai  emberek  megnövekedett  önérzettel  hallgatták, 
mint  szálldos  az  ő  harangjuk  érces  szava  az  azuros  égboltozat  alait 
szélesen  elterülő  bánsági  rónán.  1848-ban  lármaharang  lett  a  béke  hir- 
detőjéből. A  szilaj,  vértforraló  kondulások  talpra  ugrasztották  az  ür- 
ményházai magyarokat  és  kezükbe  adták  a  kaszát.  Meg  kellett  védeni 
a  falut  a  Dunán  által  jött  szerbek,  vagy  mint  akkor  mondták:  szerviá- 
nusok  ellen.  A  szentmihályi  vitéz  oláhokkal  és  a  zichyfalvi  svábokkal 
szövetkezve,  az  ürményházai  kaszások  derekasan  védekeztek,  sőt  egy 
izben  győzedelmes  rohamot  is  intéztek  az  alibunári  szerviánus  tábor 
ellen.  Egy  nap  azonban  mégis  csak  leteperték  őket.  Az  embereket  legyil- 
kolták, a  barmokat  elhajtották,  a  szép  falut  fölégették  a  rácok.  A  haran- 
got pedig  kocsira  rakták  és  elvitték.  Egy  szerbiai  városka  tornyába 
került.  A  harang  ott  is  hiven  és  értelmetlenül  teljesítette  tisztjét.  Érces 
szava,  mely  addig  a  magyar  rónaság  fölött  száldosott,  most  szerb 
hegyek  visszhangját  költögette.  Az  utóbbi  esztendőkben  a  rendes  dolga 
mellett  sok  soronkivüli  dolga  is  akadt  az  idegenbe  bujdosott  harangnak. 
Legyilkolt  királyokat  kellett  elsiratnia,  trónra  lépő  uj  urakat  köszön- 
temé. Azután  dicsőséges  győzelmek  hirdetőjévé  lett,  midőn  a  török  biro- 
dalom vére  elfolyt,  majd  Bolgárország  térdre  roppant  a  szerb  junakok 
ereje  előtt.  A  harang  nyelve  el  nem  állott  többet,  folyton  ujabb  győzel- 
mekért könyörgött  egy  vértől  részeg  és  dicsőségre  szomjas  nemzet  szá- 
mára. 1915  késő  őszén  megint  vészharanggá  lett.  Rémült  gingalangját 
azonban  elnyomta  és  túldörögte  ellenséges  óriáságyuk  eget-földet  remeg- 
tető szava.  Osztrák  és  magyar  katonák  megtalálták  a  szerb  templom 
tornyában  a  bujdosó  magyar  harangot  és  a  cs.  és  kir.  kommandó  el- 
rendelte, hogy  vissza  kell  vinni,  haza  Ürményházára. 

Ajánljuk  az  ürményházaiaknak,  hogy  becsüljék  meg  a  harangju- 
kat, mert  az  a  világháborúnak  egyik  fölötte  érdekes  szimbóluma.  Szinte 
igy  is  mondhatnám:  a  szerbiai  nagy  offenzivát  nagyrészben  azért  kellett 
megcsinálni,  hogy  visszahozzák  Ürményházának  a  harangját.  Ez  a  mon- 
dás nem  is  olyan  fantasztikus,  mint  első  hallásra  hinné  az  ember. 
1848-ban  a  szerviánusok  azért  jöttek  át  a  Dunán,  mert  Ausztria  meg- 
ígérte nekik,  hogy  a  Bánságból  és  Bácskából  szerb  Vojvodinát  csinál. 
A  szerbeknek  a  déli  magyar  vármegyékre  való  «jogigénye»  abban  az 
órában  született  meg,  midőn  az  osztrák  centralizmus  és  a  magyar  füg- 
getlenségi  vágy  összemérte  egymással  a  kardját.  A  szerb  Vojvodina 
ugyan  hamvába  holt,  de  a  hazájukba  térő  szerviánusok  az  ürményházai 

haranggal  együtt  magukkal  vitték  azt  az  ostoba  rögeszmét  is,  hogy  a 
Bácska  és  a  három  bánsági  vármegye  föl  egészen  Szegedig  szerb  föld. 
Ez  az  ostoba  rögeszme  évtizedeken  át  ott  szunyadozott  minden  szerb 
patrióta  szivének  mélységeiben  és  szilaj  lángot  vetett  abban  a  pillanat- 
ban, midőn  a  balkáni  háborúban  szerzett  győzelmek  leverték  a  szerb 
lelkekről  a  józanság  és  az  önuralom  bilincseit.  Ez  az  ostoba  rögeszme 
volt  első  oka  a  világháborúnak  és  végső  oka  Szerbia  pusztulásának. 
Nagyszerbia  gonosz  és  veszedelmes  rögeszméjéből,  a  Vojvodina  őrüle- 
téből, 68  esztendő  után  akkor  ébredt  föl  a  szerb  nemzet,  midőn  Damja- 
nich és  Jellasich  katonáinak  unokái  testvéri  egyetértésben  átkeltek  a 
Dunán,  hogy  visszahozzák  egy  magyar  falu  harangját. 


A  román  hadsereg.  A  román  véderő-törvények  értelmében  az  álta- 
lános hadkötelezettség  a  21  évtől  46  évig  terjed.  Ebből  az  időből  a  ka- 
tona hét  éven  át  a  tényleges  hadseregbe  tartozik  (a  katonai  kiképzés 
két-három  esztendőt  vesz  igénybe),  tizenkét  évet  tölt  a  tartalékban  és 
hat  évet  a  népfölkelésnél. 

Ilyesformán  Románia  fegyveres  serege  350.000  ember,  teljes  hadi- 
létszámnál pedig  600,000.  A  román  hadsereg  beosztásáról  pontos  adatok 
—  érthető  okokból  —  nincsenek  forgalomban.  Állítólag  hat  hadtestből 
áll  a  román  hadsereg  és  mindegyik  hadtestnek  két  divíziója  van  sor- 
katonákból, lovassága,  nehéz  tüzérsége,  pionírjai,  trénje  stb.  Ehhez  jön 
még  két  lovassági  divízió  és  hat  tartalék-divizió.  A  fegyverzet  általában 
modern  és  a  gépfegyver-fölszerelések  is  megfelelnek  a  legújabb  köve- 
telményeknek. A  gyalogság  és  a  lovasság  kisebb  kaliberű  Mannlicher- 
fegyvert  és  karabélyt  használ.  A  tüzérségi  fölszerelés,  különösen  ami  a 
tábori  ágyukat  és  a  meredek  pályájú  lövegeket  illeti,  a  Krupp  gyárak- 
ból való,  mig  a  hégyitüzérség  a  Schneider-Creuzot  gyárakból  került  ki. 
Azonkívül  szerepelnek  még  régebbi  tipusu,  zsákmányolt  ágyuk  is, 
amelyeket  a  népfölkelési  formációkhoz  osztottak  be. 

Ami  Románia  erődítési  műveit  illeti,  azok  —  mivel  az  orosz- 
török  háború  után  közvetlenül,  de  meg  később  is,  sok  kellemetlenséget 
kellett  Oroszország  részéről  elszenvednie  Romániának  —  első  sorban 
Oroszország  ellen  irányulnak.  Az  erődítési  művek  berendezésénél 
többé-kevésbbé  a  belga  «régions  fortifiées»  volt  az  irányadó.  Brialmont 
belga  tábornok  ellenőrizte  az  erődítési  terveket  és  az  erődítési  művek 
építését.  Szállítható  páncéltornyok  is  szerepelnek  az  ujabb  erődítési 
művek  körzetében.  Különösen  a  Szereth-vonal  van  megerősítve,  és  itt 
Ss  főként  Galac  és  Focsani  városok.  A  védelmi  berendezések  a  Fekete- 

tenger  partjaira  is  kiterjedtek  és  a  körülbelül  250  kilométeres  part- 
vidéket egy  kisebb  hadiflotta  is  védi,  amely  egy  cirkálóból,  néhány 
ágyú-  és  torpedónaszádból  áll.  Van  azonkívül  még  Romániának  néhány 
dunai  monitorja  és  űrhajója.  A  közel  múltban  tervbe  volt  véve  a  flotta 
fejlesztése,  továbbá  Mangáliában  (Konstanzától  délre)  egy  hadikikötö 
létesítése,  de  hogy  ezen  a  téren  mi  történt,  arról  nincsenek  adatok  for~ 
galomban. 

A  román  hadsereg,  amely  jól  fölszerelt,  modern  sereg,  jó  hírét 
még  az  1877 — 78-iki  orosz-török  háborúban  szerezte,  amikor  kezdetben 
az  orosz  csapatok  csak  átvonulásra  használták  Romániát  (mint  most 
az  entente  Görögországot)  és  a  besszarábiai  vasutak  segítségével  a  Duna 
mellé  vetették  csapataikat.  Maga  a  román  sereg  akkor,  kezdetben,  a 
Duna-vonal  mellett  várakozó  állásban  volt.  De  rövidesen,  amikor  az 
oroszok  a  Plevna  melletti  csatát  elvesztették,  tudvalevőleg  aktiv  szerep 
is  jutott  a  román  fegyvereknek.  Az  orosz  cár  sürgős  táviratban  Károly- 
hoz (akkor  még  csak  fejedelemhez)  fordult  segítségért,  aki  hallgatott  is 
a  kérésre  és  a  cár  seregei  megmenekültek  a  végleges  vereség  elől.  Orosz- 
ország hálája  azonban  az  volt,  hogy  Románia  elvesztette  Besszarábiát. 


A  londoni  vámkonferencia.  1848.  januárjában  Sir  Richárd  Cob- 
den,  a  nagy  agitátor,  Dél-Lancashire-ben  a  választók  előtt  nagy  beszédet 
mondott,  melyet  a  következő  szavakkal  fejezett  be:  «A  szabadkeres- 
kedelem sokkal  megbízhatóbb  záloga  lenne  a  világbékének,  mint  azok 
a  költséges  hadseregek,  a  nagy  terméketlen  tömegek,  melyek  a  nép  pén- 
zét emésztik  fel.  Angliának  a  kereskedelmi  politikai  reformokkal  együtt 
jó  példával  kellene  előljárnia  a  részleges  lefegyverzésben  és  diplomatáit 
ki  kellene  küldeni,  hogy  minden  udvarnál  hasonló  rendelkezéseket  lép- 
tessenek életbe)).1)  Ugyanezeket  megismételte  Manchesterben  és  másutt 
mindenfelé,  jelszava  volt:  szabadkereskedelem  és  örök  béke! 

Sir  Richárd  Cobden.  ha  felébredne  ma,  ugy  nagy  csodálkozással 
olvasná  az  angol  lapokban  a  legújabb  híreket.  Az  az  Anglia,  melyet  ő 
Peel  és  Palmerston  minisztersége  alalt  a  jó  ulra  térített,  ma  ép  az  ő 
jelszavának  ellenkezőjét  irta  zászlajára,  mely  így  hangzik:  vámsorom- 
pók és  örök  háború!  Nem  egész  hetven  esztendő  egy  világbirodalom 
irányelveiben  milyen  nagy  vállozásokat  idézhet  elő.  A  büszke  Brithon, 
szakítva  a  múltnak  náluk  oly  túlságba  vili  liszteletével,  kötelező  kato- 
náskodásról hoz  I örvényt.  De  ami  még  ennél  is  fontosabb,  veszendőbe 


')  Das  Zollvereinblatt  1848.  évf.  14.  oldal. 

ment  a  cobdeni  eszme,  mely  részére  a  virágzásnak  és  fejlődésnek  bámu- 
latos lehetőségét  nyitotta  meg.  A  szigetország  partjait  már  nemcsak  a 
flotta  ágyúi  és  lövészárkok  vonalai  védik,  hanem  vámsorompók  is,  mert 
Anglia  jobban  fél  talán  a  német  áruk,  mint  a  német  katonák  inváziójá- 
tól. Cobden  ellen  Chamberlain  vette  fel  a  harcot  s  a  véres  háború  forga- 
tagában elbukott  a  « szabadkereskedelem  és  örök  béke»  .jelszava. 

Anglia  vámkonferenciára  hivta  meg  szövetségeseit.  A  cél  világos. 
Anglia  látja  már,  hogy  fegyverekkel  nem  birja  gyűlölt  ellenségét  le- 
igázni, tehát  készül  a  békekötés  utáni  harcra.  Bármily  paradoxnak  is 
lássék  ez  az  állítás,  igy  van.  Anglia  azt  hitte:  a  háborúba  belepusztul  a 
német  ipar.  Csalódott  ebben  s  miután  látja,  hogy  a  súlyos  csapásokat 
nem  fogják  szövetségesei  soká  elbírni,  a  londoni  egyezmény  meg  csak 
türelmes  papiros,  elkészül  a  legrosszabbra,  a  békére,  hogy  azután  gazda- 
sági téren  vehesse  fel  a  halálos  küzdelmet  Németországgal. 

Szövetségeseit  vámunióba  akarja  tömöríteni,  mely  vámunió  terü- 
letéről ki  lennének  tiltva  a  német  áruk.  Ne  kérdezzük,  hogy  a  német 
áruk  helyét  milyenek  foglalnák  el,  mert  hisz  természetesen  angolok. 
Csakhogy  Anglia  e  merész  tervénél  nem  számít  olyan  súlyos  körül- 
ményekkel, melyeket  természeti  törvényeknek  nevezünk.  Elfelejti,  hogy 
a  forgalom  még  a  legádázabb  harcok  idején  is,  ha  csökkent  mennyiség- 
ben is,  de  titokban  a  semleges  államok  elszigetelő  testén  átszivárogva 
folyt  tovább.  Sőt  Anglia  miniszteri  rendeletekkel  volt  kénytelen  meg- 
engedni némely  német  cikk  behozatalát,  mert  ők  azt  nem  tudták  elő- 
állítani. 

Szerencsére  szövetségesei  mérsékeltebben  gondolkoznak.  Az  első 
kosarat  Oroszország  adta  azzal  az  indokolással,  hogy  a  háború  előtti 
német  kereskedelmi  szerződésük  olyan  előnyöket  biztosít  nekik,  melye- 
ket nem  akarnak  kockára  tenni.  Oroszország  tehát,  melynek  több  oka 
lenne  vad  gyűlöletre  Németország  ellen,  számít  azzal,  hogy  a  békekötés 
után  újra  megindul  az  élénk  forgalom  a  ma  még  ellenséges  szomszéd- 
dal. Reméljük,  a  többiek  is  belátják  ezt  és  Anglia  egyedül  marad  a  civi- 
lizáció ellen  irányított  ezen  ujabb  tervével. 


Egy  elmaradt  hadüzenet.  A  római  Monté  Citorion  sok  mindenről 
esett  szó  a  legutóbbi  napokban,  csak  épen  arról  nem,  amit  Párisban  és 
Londonban  feszült  figyelemmel  vártak.  Hogy  tudniillik,  mint  is  áll 
tulajdonképen  Olaszország  Németországgal  szemben?  Erre  a  kérdésre 
vár  választ  már  tizedik  hónapja  az  entente,  attól  a  naptól  kezdve,  ami- 
kor Itália  egykori  szövetségeseit  nemcsak  hogy  cserbenhagyta,  de  elle- 


462 


Följegyzések 


nük  is  fordult,  s  emiékezeles  salto  morlalejával  negyediknek  ugrott 
az  entente  hatalmai  közé.  Azóta  Olaszország  mindenféleképen  igyekezett 
meggyőzni  uj  szövetségeseit  arról,  hogy  őhozzájuk  hivebb  lesz,  mint 
volt  előbbi  szövetségeseihez  és  a  harcias  olasz  sajtó  teli  torokkal  han- 
goztatta, hogy  ők  nem  kivánnak  semmiféle  különleges  helyzetet  a  ma- 
guk számára,  de  Páris,  London  és  Szentpétervár  hiába  unszolta  Rómát, 
hogy  küldjön  sereget  Szerbiába,  aztán  hogy  Szalonikiba  és  közben  foly- 
vást, hogy  hadat  üzenjen  Németországnak  is:  ezt  sehogysem  tudták  el- 
érni. Az  egyetlen  eredmény,  amit  sikerült  elérniök,  az  volt,  hogy  Itália 
is  aláirta  a  külön  békét  megtiltó  londoni  egyezményt,  de  ez  is  csak 
akkor  történt  meg,  amidőn  már  az  olasz  csapatok  nyolc  hónapja  ered- 
ménytelenül, hiába  ostromolták  az  Isonzo-vonalat  és  Anglia  csak  a  lon- 
doni deklaráció  aláirása  ellenében  volt  hajlandó  továbbra  is  szenet  szál- 
lítani az  olasz  kikötőkbe.  Ekkor  már  Itália  egyáltalán  nem  hangoztatta 
többé  a  «sacro  egoismo»  elvét.  Csődöt  mondtak  nagy  garral  hirdetett 
és  vérbefult  offenzivái,  most  már  idegeskedve  ők  jelezték,  hogy  mi 
készülődünk  offenzivára  és  Itália  uj  szövetségesei  ugy  találták,  Olasz- 
ország már  eléggé  megpuhult  arra,  hogy  ők  irányítsák  lépteit,  átvegyék 
a  fölötte  való  gyámkodást,  diktálják  a  cselekedeteit  és  —  hadat  üzen- 
tessenek  vele  Németországnak. 

A  Monté  Citorio  első  ülésén  várták,  hogy  Salandra  nyilatkozni 
fog.  De  Salandra  hallgatott  és  —  elmaradt  a  hadüzenet.  Annyi  had- 
üzenet hangzott  már  el  e  husz  hónap  alatt,  hogy  eggyel  több,  vagy  keve- 
sebb, bennünket  már  aligha  érintett  volna.  De  az  entente  sajtója  nem 
igy  fogta  föl  a  helyzetet  és  hiába  utazott  Briand  Rómába,  hogy  ott  test- 
véri csókot  váltson  Salandrával,  leplezetlenül  megirták,  hogy  Itália  még 
mindig  csak  a  saját,  önös  céljait  tartja  szem  előtt.  És  evvel  megindult  a 
háború  —  az  el  nem  hangzott  hadüzenet  körül. 

Igaz  ugyan,  hogy  ez  a  háború  csak  a  lapok  vezércikkeiben  zajlik 
le,  de  azért  eléggé  érdekes.  Itália  —  mint  akinek  már  gyakorlata  van 
ezen  a  téren  —  itt  is  csak  önvédelmi  harcot  folytat,  de  ezt  is  olyan  for- 
mán irányítja,  hogy  közben  jobbról-balról  odaszur  uj  szövetségesel 
leggyöngébb  részeibe  is. 

Az  olasz  sajtó  —  válasz  gyanánt  a  francia  és  angol  lapok  keserű 
szemrehányásaira  —  épen  most  hangsúlyozza  legerőteljesebben,  hogy 
Itália  ebben  a  világháborúban  mindenképen  méltó  igyekszik  lenni  uj 
szövetségeseihez  (könnyen  lehet,  hogy  ez  a  bók  nem  más,  mint:  maliéin) 
és  bár  anyagi  eszközökben  nem  olyan  gazdag,  mint  ők,  de  a  hadserege 
semmiféle  tekintetben  sem  áll  az  entente  többi  nagyhatalmának  had- 
serege mögött.  (!)  A  Hbiai  hadjárat,  habár  nem  járt  örvendetes  ered- 
ményekkel, mégis  nagy  jelentőségű  volt  Itáliára  nézve  s  azóta  politikai- 
lag és  katonailag  is  jelentős  pozíció  illeti  meg  az  uj  Olaszországot,  aine- 

lyet  a  többi  nagyhatalmak  mindeddig  nem  becsültek  meg  igazi  értéke 
szerint.  Egy  uj  generáció  jutott  uralomra,  amely  nemzeti,  imperialisz- 
tikus  tendenciát  hirdetett,  erejének  tudatában.  Avagy  talán  nem  Itáliá- 
nak erejében  való  önbizalmára  vall  —  veti  föl  a  kérdést  a  harcias 
olasz  sajtó  —  hogy  Olaszország  épen  a  gorlicei  áttörés  után  üzent 
háborút  a  monarchiának,  amely  győzedelmesen  üldözte  a  menekülő 
orosz  sereget?  Csak  az  olasz  hadüzenetek  dátumára  kell  visszaemlékez- 
nünk —  figyelmezteti  uj  szövetségeseit  Itália  —  hogy  megcáfoljuk  azt 
az  abszurd  föltevést,  amellyel  Olaszországot  külön,  önző  célokkal  gya- 
núsítják meg.  Ausztria-Magyarországnak  1915.  május  23-án  üzent  hadat, 
amikor  a  monarchia  seregei  a  Dunajec  mellől  elűzték  az  oroszt;  Török- 
országnak 1915.  augusztus  20-án  ment  el  a  hadüzenet,  amikor  Varsó 
már  elesett  és  az  oroszok  állandó  visszavonulásaikban  kimerülve  nem 
tudták  többé  üldözőiket  föltartóztatni,  ugy  hogy  már  Szentpétervár 
sorsa  sem  volt  biztos  többé.  Már  ezek  a  dátumok  is  elegendőek,  — 
mondja  sértődötten  az  olasz  sajtó  —  hogy  eloszlassák  azt  a  bizonytalan- 
ságot és  gyanakvást,  amellyel  Itália  szerepét  e  háborúban  uj  szövet- 
ségesei vizsgálják. 

Ez  a  sértődött  hang,  amely  egyúttal  szemrehányás  is,  ugy  csendül  föl 
most  —  épen  most,  mikor  az  entente  azt  várta  a  Monté  Citoriotól,  hogy 
elhangzik  az  uj  hadüzenet  —  mint  a  kérkedés  és  egyúttal  a  mentegetőzés 
is,  mintha  érthető  okokból,  nem  hinnének  neki.  Itália  a  maga  számára 
követeli  az  érdemet,  hogy  oroszországi  előnyomolásunkat  ő  tartóztatta 
föl,  amikor  az  Isonzó  mentén  rohamra  küldte  csapatait.  És  evvel  föl- 
adatának javarészét  teljesítve  is  látja  Olaszország.  Most  már  csak  az  a 
legfőbb  gondja,  hogy  saját  területét  megvédje  az  inváziótól,  mert  ki 
fogja  őt  tehermentesíteni,  ha  ellene  indul  majd  meg  az  offenzíva? 

Az  uj  hadüzenet  helyett  tehát  az  olasz  sajtó  most  folyvást  eddigi 
érdemeit  hangoztatja  és  azt,  hogy  uj  szövetségeseihez  hivebb  óhajt  lenni, 
mint  aminő  volt  egykori  szövetségeseivel  szemben.  De  a  hang,  ahogyan 
ezt  teszi,  önkéntelenül  azt  a  gondolatot  ébreszti  az  emberben,  hogy 
mindezt  nem  azért  hangoztatja  folyton,  hogy  szövetségeseit  meggyőzze, 
hanem  hogy  .  . .  önmagával  elhitesse! 

A  parlament,  de  meg  a  sajtó,  mindig  a  nemzet  tükre  és  lelke.  A 
Monté  Citorio  meg  az  olasz  sajtó  pedig  most  ideges  és  nyugtalan. 

ők  tudják,  hogy  miért. 

B. 

Homoranizmus.  Ezt  az  uj  szót  is  a  háború  szülte  s  az  olvasó  bizo- 
nyára szégyenkezve  vallja  be  magának,  hogy  még  nem  ismerte.  Pedig 
nagyon  egyszerű  a  dolog.  Horn  az  eszperantó  gyökérszó,  annyit  tesz, 
mint  « ember »,  az  oran  pedig  valami  olyan  képzője  a  sok  képző-bokor 
közül  a  legújabb  világnyelvnek,  amelynek  egészen  pontos  értelmét  talán 
csak  a  feltaláló,  Proí.  Zamenhoí'  tudná  megmondani.  Zamenhof  pro- 
fesszor ur  Varsóból  most  a  fenti  cimmel  az  egyik  svájci  folyóiratban 
felszólítást  intézett  az  emberiséghez.  Megtudjuk  belőle,  hogy  Zugerberg- 
ben  (Svájc)  homoran  középponti  iroda  alakult,  amely  szövetségbe 
tömöríti  a  homoran  érzésű  tagokat.  Tessék  belépni,,  hogy  a  legújabb 
homoran  listán  már  szerepelhessen  a  neve  addig  is,  mig  az  egész  világ 
homoranjainak  nagy  kongresszusát  össze  fogják  hivni.  A  szerző  az  uj 
világszövetség  fenkölt  céljának  megértésére  tiz-parancsolatot  is  ad  hívei- 
nek: a  homoran  tiz-parancsolatot.  A  hatodik  például  igy  szól:  « Abban 
a  meggyőződésben,  hogy  az  emberek  közötti  ellenségeskedés  mindaddig 
állandó  lesz.  mig  az  «emberiség»  nevezet  nem  egy  népnek  lesz  a  neve 
és  hogy  a  népnevek  nemzeti  sovinizmust  és  viszálykodást  idéznek  elő. 
erre  a  kérdésre:  Milyen  nemzetiségű?  igy  fogsz  felelni:  Homoran  va- 
gyok ..  .»  A  hetedik  parancs  igy  hangzik  a  homoran  katekizmusban: 
«Hazá»-nak  csak  a  tényleges  szülőföldedet  nevezed  és  nem  azt  a  másik 
országot,  amelyben  születtél  és  nem  kényszeríttetel,  hogy  iparkodáso- 
dat,  szolgálatodat  más  földnek  is  szenteljed,  mint  csakis  annak,  amely- 
nek a  legközvetlenebb  joga  van  rád.» 

Zamenhof  feltaláló  ur  szerint  tehát  a  nemzeti  elnevezések  és  a 
nemzeti  nyelvek  okozói  az  emberek  közti  gyűlölködésnek,  a  háborúnak. 
Íme,  tehát  megvan  a  béke  csodaszere:  beszéljen  mindenki  eszperantóul 
s  akkor  kiirtatott  a  földről  a  háború.  Az  emberek  nem  országuk,  keres- 
kedelmük, jövőjük  vagy  akár  kapitalizmusuk  érdekében  ragadtak  fegy- 
vert, hanem  mert  más  és  más  nyelven  társalogtak  egymással.  Az  orosz 
más  mint  a  magyar,  angol  különbözik  a  némettől,  a  szerb  (igaz,  hogy 
csak  alig,  mintegy  nyelvjárási  sajátságokban)  a  bolgártól.  Hogy  szeret- 
nék egymást  szerj)  és  bolgár,  ha  nem  majdnem,  hanem  teljesen  egyező 
nyelven  beszélnének.  Mert  egy  pár  ravasz  határozószó,  intrikus  képző. 
Zamenhof  ur.  a  nyelvnek  csakugyan  van  immanens  ereje,  realitás  ez, 
diplomata  infinitivus  véres  háborúkba  sodorja  a  népeket!  Ugy  bizony, 
amely  az  embereket  gyakran  cselekvésekre  is  ösztönzi,  de  nem  azért 
adatot!  az  embernek,  hogy  ilyen  gyarló  álmodozásokkal  visszaélje- 
nek vele. 

G. 

Szalon  tai  katonanóták.  Szendrey  Zsigmond  főgimnáziumi  tanár, 
aki  a  Folklóré  Felows  magyarországi  osztálya  részére  vezeti  a  szalontai 
gyűjtést,  beküldött  egy  pár  katonanótát,  amellyel  a  hajdufiuk  indultak 
ama  nevezetes  Csonka  Torony  környékéről  a  feltöltött  csegődi  uton 
keresztül  a  különböző  harcterekre,  kit  hova  vitt  a  sorsa.  Itt  közöjük  a 
nótákat. 

Petár-nóták. 
I. 

1.  Gyászba  borúit  Magyarország  királya, 
lehullott  a  kertje  két  szép  virága, 
ahány  könnycsepp  két  szeméből  kicsordul, 
annyi  akó  vért  csapolunk  a  rácbúi. 

2.  Bombavetők  komitácsi  fajzatja, 
most  a  magyar  emberségre  tanítja, 
Petár  királyt  kergetjük  a  fenébe, 

mint  a  bomba,  ugy  szétpukkan  mérgébe. 

3.  Hercegasszony,  fent  a  magas  egekbe' 
áldást  kér  a  vitéz  magyar  seregre, 
gyilkos  rácot  juttatja  a  kezünkre, 
csillagokból  fon  koszorút  fejünkre. 

II. 

Ferencz  Józska  hadat  izent  Petárnak, 
vége  lesz  már  a  kutya  Szerbiának, 
jöhet  aztán  a  muszka  is  melléje, 
majd  eljön  a  Vilmos  császár  eléje. 

III. 

1.  Ferencz  Józska  azt  izente, 
elfogyott  már  a  türelme, 
masírozzunk  Szerbiába, 
orgyilkosok  országába, 
éljen  a  haza! 

2.  Ha  még  egyszer  azt  izeni, 

mindnyájunknak  el  kell  menni, 
Karagyorgyét  elkergetni, 
a  szerbeket  jól  elverni, 
éljen  a  haza! 


IV. 

Elindult  a  gőzbika 

véle  a  sok  katona, 

megyünk,  megyünk  Szerbiába 

disznópásztor  Petár  király  országába. 


V. 

Petár  király  belgrádi  zsibvásáron, 

új  nadrágot  vett  magának  hat  dináron, 

csupa  por  az  ócska  holmi, 

megyünk,  megyünk  Rácországba  kiporolni. 


VI. 

Vigyázz,  vigyázz  te  kutya  Petár, 
máskor  inkább  disznót  hizlaljál, 
mert  ha  a  kezünkbe  jutsz, 
isten  uccse  lógni  fogsz 
a  bandáddal. 

VII. 

1.  Töltik  a  csegődi  utat, 
viszik  a  magyar  fiukat, 
viszik,  viszik  Szerbiába, 
Petár  király  országába. 

2.  Szaladj  Petár,  amig  lehet, 

I  nyakadon  a  magyar  sereg, 

úgy  elveri  a  feneked, 
ludom,  hogy  megemlegeted. 

VIII. 

Petár  szerb  királynak  felütjük  az  állát, 
Pasics  urnák  kicibáljuk  a  szakállát, 
téged  pedig  kutya  vad  rác, 
jobb  lett  volna,  ne  szült  volna  édes  anyád! 


IX. 

Arra  kérlek,  jó  manlicher-fegyverem, 
hogyha  majd  a  rongyos  rácot  elverem, 
ne  töltselek  utolszór  meg  hiába, 
vigyél  golyót  Petár  király  hasába. 


X. 

Petár  király,  a  szerb  cár,  háborúsdit  játszik, 

belémászott  a  sz  .  .  .ószba,  csak  a  feje  látszik, 

«Pszt-káld  ki,  pszt-káld  ki,  pszt-káld  ki  belőle! » 

Nem  pszt-kálom,  egye  meg  a  fene,  hadd  vergődjék  benn 


XI. 

Esik  eső  karikára, 
a  futó  rácok  hadára, 
valahány  csepp  esik  rája, 
annyi  átok  száll  Petárra, 
éljen  a  haza! 


XII. 

Ágyú  dörög  a  zimonyi  határon, 
magyar  zászló  van  a  belgrádi  váron, 
Petár  király  vakargatja  a  fejét, 
séj,  mert  kutya  dolog,  ha  a  magyar  baka 
megköpi  a  tenyerét! 

XIII. 

Szerbiába  nincsen  már  szerb,  se  Petár, 
mind  kiverte  onnan  a  honvédhuszár, 
ne  is  legyék,  ebadta  rác  nemzetje, 
nem  érdemes  ez  az  ország  ezekre! 

XIV. 

Háborúba  járok  lent  Szerbiába, 

én  vagyok  a  világ  első  bakája, 

ne  sirj,  ne  sirj,  Petár  király,  séhaj,  recece, 

te  leszel  a  főhadnagy  ur  puccere. 

XV. 

Végig  mentünk  Szerbia  határán, 
végig  vertünk  Petár  király  hátán, 
sorra  kerítjük  a  taljánt,  muszkát, 
utoljára  hagyjuk  a  franciát. 

XVI. 

1.  Visegrádi  hegy  teteje, 
kaszárnya  van  ráépítve, 
a  szalontai  legények, 

a  tájt  búsulnak  szegények. 

2.  Haza  jönnénk,  de  nem  lehet, 
mig  el  nem  ver  jük  a  szerbet, 
mig  rác  Petár  szabadságon, 
nem  pedig  Szamosuj váron. 

* 

(h/orgye-nóták. 
I. 

Szerbiába,  Szerbiába  György  herceg, 
majd  megtanítjuk  mi,  mert  nagyon  henceg, 
kihúzom  az  oldatomról  bagnétom, 
amig  csak  van.  a  szerbekéi  aprítom. 

II. 

Elhallgatnak  majd  a  vad  rác  porontyok, 
Györgye  úrfi  se  rázza  majd  a  rongyot, 
a  korona  vad  fejébe  nem  való, 
várja  Nisben  már  a  disznóhizlaló. 


Nikita-nóta. 

Hős  Nikita  befogta  a  lovát,  * 

felültette  feleségét,  kocsisát, 

kinyitotta  a  hintója  ablakát, 

ugy  mondott  a  kecskéknek  jóéjszakát. 

* 

Arany  János  szülőföldjén  termettek  ezek  a  nóták.  Arany  János 
bútorait  és  szobáit  a  Csonka  Torony  emeleti  szobáiban  őrzik  változat- 
lanul, ugy,  ahogy  a  halála  pillanatában  maradtak.  A  kopott  piros  fotell 
most  is  ugy  fordul  az  ágy  felé,  mint  mikor  az  Arany  János  lelke  el- 
szállott  belőle.  Vájjon  meghallja-e  Arany  János  szivéről  szakadt  gyer- 
mekeinek, a  hajdufiuknak,  dalolását?  Boldog  és  büszke  mosoly  vonulna 
a  bajusza  alá,  ha  ugy  mostanában  véletlenül  kikönyökölne  a  magas 
toronyablakba,  hallgatván  a  szalontai  katonafiuk  dalos  jókedvét. 

Z.  L. 


Wilson  karrierje.  Az  Egyesült-Államok  mai  elnöke,  ki  származá- 
sát indián,  tehát  Amerika  őslakóinak,  törzsére  viszi  vissza,  valóban  ren- 
delkezik, a  vörösbőrüeket  oly  kitűnően  jellemző  ravaszsággal,  melyet 
azok  gálád  terveik  véghezvitelére  feltétlenül  erénynek  tekintenek.  Wil- 
son elnök,  mint  a  Prince  Town-i  egyetem  rektora,  egy  elismert  tekin- 
tély volt,  mint  tudós  és  Politika  cimü  könyve  tényleg  a  legelső  művek 
közül  való.  A  politikai  szereplése  először  a  bevándorlók  elleni  attakkal 
kezdődik,  akiket  károsaknak  tart  az  amerikai  munkásokra,  különösen 
pedig  az  igénytelen  ausztria-magyarországiakat,  akik  veszélyeztetik 
az   amerikai   magasabb  munkásbéreket.    Első   elnökké  választatásál 

indián  ravaszságának  köszönheti,  mikor  Taft  és  Roosevelt  versengése 
következtében  szétszakadt  a  Republican  Platform,  akkor  győzött  az 
outsider  demokrata  jelölt  Wilson,  akinek  pártja  évtizedek  óta  nem 
tudott  uralomra  jutni.  És  nézzük  mit  csinál  most  Wilson,  ő  aki  Taft 
és  Roosevelt  személyi  versengéséből  kihalászta  a  maga  részére  az  elnöki 
széket;  most  másodszor  akarja  ezt  megcselekedni,  ugy  hogy  a  maga 
részére  eszkomptálja  az  európai  háborút.  Ő  ugyanis  nem  direkt  entente 
pénzen  akarja  magát  elnöknek  választatni,  hanem  csak  indirekt.  Mint- 
hogy Amerikában  az  elnök  sohasem  más,  mint  a  megfelelő  trustök 
által  megválasztott  elektorok  bizalmi  férfia;  ezért  Wilson  most  a  muní- 
ciót szállító  acélgyárakkal  és  hadi  felszerelést  készítő  vállalatok- 
kal akarja  megválasztatni  magát,  akik  duzzadnak  az  angol  pénztől. 
Ellenfele  Bryan,  a  békebarát  és  a  gyapottermelők  és  gabonatermelők 
embere.  Wilson  harci  zaja  tehát  nem  a  buvárhajók  ellen  irányul, 
hanem  saját  megválasztatását  igyekszik  biztosítani,  az  Unióba  beözönlő 
entente  pénzből.  Mert  Európa  csak  ölje  egymást;  de  ő  lehessen  újra  az 
Unió  elnöke. 


A  Magyar  takarékpénztárak  központi  jelzálogbankja  mint 
részvénytársaság  igazgatósága  márc.  hó  2-án  Mándy  Lajos  ny.  min. 
tanácsos  elnöklete  alatt  tartott  ülésén  megállapította  a  társaság  mérlegét, 
amely  az  elővite!  levonásával  1,811.885  korona  89  fillér,  azaz  az  alaptőke 
9°/o-ának  megfelelő  tiszta  nyereséggel  zárult.  Ez  annál  figyelemreméltóbb, 
minthogy  a  kölcsönfolyósítások  és  az  ezekkel  kapcsolatos  záloglevéleladá- 
sok az  év  folyamán  úgyszólván  teljesen  szüneteltek,  ami  annyit  jelent,  hogy 
az  elért  eredmény  csaknem  kizárólag  az  évek  során  megszerzett  kölcsőn- 
állományból  származik.  Ezen  állandó  jellegű  hozadék  a  lefolyt  évben  teljes 
mértékben  érvényesült,  mivel  ezúttal  nem  váltak  szükségessé  az  értékpapír- 
tárcán eszközölt  ama  árfolyamleirások,  amelyek  évek  során  a  jövedelem 
jelentékeny  csorbításával  jártak.  Az  igazgatóság  az  1916.  évi  március  18-án 
tartandó  közgyűlésnek  ismét  az  évek  óta  megszokott  6°/o,  azaz  12  korona 
osztalék  kifizetését  fogja  javasolni  a  tavalyi  5°/o,  azaz  10  koronával  szemben, 
az  intézet  kimutatott  tartalékainak  oly  mérvű  dotálása  mellett,  hogy  azok 
összesen  3  millió  koronára  egészíttessenek  ki. 

Az  Első  Magyar  Iparbank  Vas  Ferenc  igazgatósági  elnök  vezetése 
alatt  tartotta  meg  5 t-ik  rendes  közgyűlését.  Az  igazgatóság  jelentése  rámutat 
arra,  hogy  a  bank  egyes  üzletágai  terjedelmükben  és  jövedelmezőségükben 
arányosan  fejlődtek  és  hogy  teljesen  jogosult  a  remény  arra,  hogy  normális 
üzleti  viszonyok  beálltával  az  intézet  gazdasági  feladatainak  teljes  mértékben 
meg  fog  felelni.  A  már  korábban  közölt  mérleg-  és  nyereség-  és  veszteség- 
számla, valamint  a  nyereség  felosztására  vonatkozó  javaslatok  jóváhagyásá- 
val a  közgyűlés  elhatározta,  hogy  részvényenként  15  korona  osztalék  (a  mult 
évben  14  korona)  fog  1916  április  1-tőí  fogva  kifizetésre  kerülni.  Az  igazga- 
tóság összes  javaslatai  egyhangúlag  elfogadtattak  és  Devecis  Ferenc  udv. 
tanácsos  részvényes  javaslatára  az  igazgatóságnak  köszönet  és  bizalom 
szavaztatott.  Az  igazgatóság,  felügyelő-bizottság  és  választmány  azon  tagjai, 
kiknek  megbízatása  lejárt,  újból  megválasztattak.  Uj  tagokul  megválasztattak 
az  igazgatóságba  a  bank  ügyvivő-igazgatója,  Salamon  József  Tivadar,  a 
felügyelő-bizottság  tagjává  pedig  Belitska  Béni,  a.  bank  választmányának 
régi  tagja. 

A  Magyar  Általános  Takarékpénztár  közgyűlése.  A  Magyar  Álta- 
lános Takarékpénztár  Részvénytársaság  Madarassy-Beck  Miksa  báró  elnök- 
lése alatt  tartotta  meg  XXXIV.  rendes  közgyűlését.  A  részvényesek  üdvöz- 
lése után  elnök  a  jelenlevő  Pejacsevich  Tivadar  grófot  szerencsés  vissza- 
érkezte  alkalmából  szives  szavakkal  üdvözölte  s  ezután  az  igazgatóság 
jelentését  terjesztették  elő.  A  takarékpénztár  alkalmazottainak  több  mint 
fele  teljesít  hadiszolgálatot.  Az  igazgatóság  beszámolójában  mély  fájdalom- 
mal jelenti  a  közgyűlésnek,  hogy  a  bevonult  tisztviselők  sorából  négyen  és 
pedig  Arany  Viktor,  Pajzs  Árpád,  Széchenyi  Alajos  gróf  és  Zechmeister 
Károly  elestek.  Ezenfelül  az  alkalmazottak  közül  még  tizenöten  fogságba 
jutottak.  Az  intézett  alkalmazottjainak  jóléte  iránti  gondoskodás  arra  indí- 
totta az  igazgatóságot,  hogy  az  életviszonyok  általános  megdrágulására 
való  tekintettel  az  elmúlt  évben  két  izben  is  drágasági  pótlékban  részesítse 
őket.  A  hadbavonult  alkalmazottaknak  Qsszes  járandóságaik  folyósíttattak, 
helyettük  az  intézet  kisegítő  személyzetet  alkalmazott.  Az  itt  felsorolt  intéz- 


kedések  által  okozott  kiadások  és  a  háborús  jótékonycélokra  adományozott 
összegek  a  költségszámlák  erős  emelkedésével  jártak.  A  felügyelőbizottság 
jelentésének  felolvasása  után  a  közgyűlés  elhatározta,  hogy  a  kimutatott 
3,001.340  r\  75  fillér  tiszta  nyereségből  (tavaly  2,490.150  K  04  fillér),  az 
alapszabályszerü  jutalékok  levonása  után  a  tartalékalapba  300.000  korona 
(tavaly  200.000  korona)  utaltassék,  ami  által  az  7,500.000  koronára  emel- 
kedik, az  intézeti  házak  értékéből  50.000  korona  irattassék  le,  a  nyugdíj- 
pénztár 30.000  koronával  javadalmaztassék,  a  részvényszelvény  1916.  már- 
cius 8-tól  kezdve  33  koronával  =  6*6°/o  (tavaly  28  korona  =  5*6°/o)  és  a  még 
forgalomban  levő  1000  darab  alapító  részjegy  szelvénye  27  koronával  (tavaly 
23  korona)  váltassék  be,  mig  a  fenmaradó  258.381  korona  54  fillér  uj  szám- 
lára vezettessék  elő.  A  közgyűlés  a  tiszta  nyereség  felosztása  iránti  javas- 
latokat elfogadta  és  a  napirend  értelmében  áttért  a  választásokra.  Megválasz- 
tattak uj  tagul  az  igazgatóságba:  Pejacsevich  Tivadar  gróf  v.  b.  t.  t.  a 
felügyelő-bizottságba:  Csécsy  Miklós  dr.,  Ehrentheil  Manó,  Gászner  Béla, 
Kelemen  Samu,  terralbai  Richetti  Ferenc  dr.,  ifj.  Teleki  József  gróf  és 
Zsilinszky  Mihály  dr.  v.  b.  t  t. ;  a  fiókfelügyelő  tanácsba  Vázsonyi 
Vilmos  dr.  orsz.  képviselő,  elnök,  Bíró  Henrik,  Fehér  József,  Geissler 
Artúr,  Gerlóczy  Endre  dr.,  ifj.  Hegedűs  Sándor,  lik  Mihály,  Kurzweil 
Vilmos,  Ledermann  Mór,  Lisznyay-Damó  Tihamér,  Magyar  László  dr. 
Márkus  Miksa,  Meisl  Gusztáv,  Pető  Sándor  dr.,  Strauss  István  dr.,  Szenté 
Gyula  dr.,  Ullmann  Pál  dr.,  Zboray  Miklós  dr.  és  a  23  tagból  álló  választ- 
mány. A  közgyűlés  berekesztése  előtt  Rakovszky  Antal  dr.  cs.  és  kir. 
kamarás  részvényes  méltatta  az  igazgatóságnak  és  a  tisztikarnak  a  takarék- 
pénztár fejlesztése  körüli  buzgó  munkásságát  és  indítványára  a  közgyűlés 
köszönetét  és  elismerését  jegyzőkönyvbe  foglalták. 

A  Budapest— Lipótvárosi  Takarékpénztár  R.-t.  Láng  Lajos  elnök- 
lete alatt  március  7-én  tartotta  XX.  rendes  közgyűlését.  Az  igazgatóság 
jelentéséből  kiemeljük,  hogy  az  intézetnél  elhelyezett  betétek  állománya  az 
elmúlt  évben  több  mint  1.000,000  koronával  emelkedett  A  közgyűlés  az 
igazgatóság  javaslatait  egyhangúlag  elfogadta  és  elhatározta,  hogy  a  458.942 
korona  79  fillért  kitevő  nyereségből  az  alapszabályszerü  jutalékok  levo- 
nása után  50,000  korona  a  tartalékalap  gyarapítására,  320,000  korona  az 
esedékes  szelvények  8  koronával  való  beváltására  fordittassék  és  a  fen- 
maradó 18.094  47  korona  az  uj  üzleti  év  számlájára  vitessék  elő.  A  közgyűlés 
az  igazgatóság  előterjesztésére  elhatározta,  hogy  az  intézet  alkalmazottai 
számára  nyugdíjintézetet  alapit,  s  az  e  célra  eddig  gyűjtött  összeget  a  mult 
évi  nyereségből  10.000  koronával  dotálja.  A  turnus  szerint  kilépő  igazgató- 
sági tagok,  valamint  uj  tagul  Szabó  Sándor  dr.  s  a  felügyelő-bizottság  egy- 
hangúlag megválasztattak.  Az  esedékes  szelvény  e  hónap  8-ától  kezdve 
kerül  az  intézet  pénztáránál  kifizetésre. 

